
PROLOG 


Tunetele cerului se dezlănţuiseră. Fulgerele despicau norii neîntrerupt. 
Urgia anunţa potopul. Ploaia grea şi deasă schimba suprafaţa Pământului. 
Încet, lumea îşi pierdea contururile, acoperită de ape. Prezentul devenea trecut 
şi uitare. 

Peste puţin timp, nici o dovadă arheologică nu va putea sta mărturie 
existenţei vieţii civilizate pe planetă. Nebun ar fi socotit acela ce-şi va aminti 
evenimentele care au năruit o lume ce funcţiona împotriva legilor firii. 
Nesăbuinţa celor ce au atras pieirea va părea incredibilă. Timpul însuşi va 
pierde numărătoarea zilelor până când Cineva va decide un nou început, 
marcat cu zero. În acele vremuri, nemuritorii vor crea un altfel de timp căruia 
oamenii îi vor spori valoarea, trăind intens, curat, frumos, creator. Dumnezeu 
însuşi îşi va împodobi Creaţia cu daruri fără seamăn, transformând durerea în 
bucurie şi suferinţa în pace. 

Anotimpurile vor rodi înţelepciunea ce va aşterne nimburi de lumină pe 
frunţile gânditoare. Efortul minţii va deschide Poarta Cunoaşterii, iar puritatea 
va oglindi Adevărul. O lume miraculoasă îşi va dezvălui tainele căutătorilor 
însetaţi de apa vie a Izvorului. Un tărâm de vis se va naşte din pământ, apă, 
aer şi foc. 

Lumina va ţese noi straie planetare şi viaţa se va exprima în alte forme 
ce vor încifra în ele noi legi şi formule. Metamorfoza va cuprinde 
microcosmosul şi macrocosmosul, unduind stări înalte de vibraţie ce vor 
permite accesul la noi niveluri de Conştiinţă. Familia cosmică va întâmpina 
renaşterea fiinţei umane cu grijă părintească. Ursitoarele vor presăra drumul 
omului trezit din somnul înţesat de vise, cu capcane şi chei ce vor deschide 
sipetul plin de comori al Spiritului. 

Îmi luam rămas-bun de la lumea moartă ce se scufunda, privind dezastrul 
din nava ce întârzia să se facă nevăzută în adâncul Universului. Peste câteva 
minute, totul avea să devină apă şi cenuşă. Nimeni nu-şi va mai aminti 
frumuseţea pe care întunericul a ucis-o. Nimeni nu va putea crede că a existat 
cândva un loc unde lubirea a fost interzisă. Nimeni nu-şi va imagina cum arată 
ladul. Şi totuşi el există şi încă este real. 

Vom avea nevoie de timp pentru a transforma tărâmul întunecat într-un 
ţinut de vis. Atunci vom avea nevoie de OAMENI pentru acest act creator. 

Cum să numesc fiinţele care au distrus viaţa pe planetă, sinucigându-se 
lent? Este inutil să mă adresez trupurilor. Caut oameni vii cu care să vorbesc. 
Caut oameni vii care ştiu să iubească. Nu am ce face cu roboții, cu marionetele, 
cu cadavrele umblătoare. Am nevoie de oameni demni, corecţi, cutezători şi 


înţelepţi. Am nevoie de oameni cărora le ofer prietenia mea şi care ştiu s-o 
preţuiască. Am nevoie de oameni echilibraţi, nu de sectanţi fanatici sau agenţi 
infiltraţi pentru a închide un drum ce duce spre renaşterea spirituală a fiinţei 
umane. Am nevoie de oameni care au cercetat viaţa cu ochii deschişi, nu de 
politicieni corupți şi limitați, nici de guvernanti opaci la nou. 

Timpul îşi schimbă caierul. Tot ce este anacronic va pieri. Nebunia se 
extinde cuprinzând mase tot mai mari. Le cercetez sufletul, gândurile şi 
intenţiile. Ce găsesc nu este compatibil cu viaţa: o lume artificială extaziată de 
programe aberante ce au condus omenirea spre dezastru. 

Aceştia nu sunt oameni. Vorbim aceeaşi limbă şi nu ne înţelegem. Le 
vorbesc despre Dumnezeu şi mă socotesc sectant, le amintesc de rostul vieţii 
şi-mi spun că sunt nebun, încerc să-i ajut să se trezească din hipnoză şi 
încearcă să-mi închidă gura, le dau soluţii de redresare şi mă împroaşcă cu 
noroi, le ofer prietenia mea şi mă judecă, îi dojenesc şi se fac că nu aud, 
continuând să semene discordia şi ura. 

Am avut răbdare şi am dilatat timpul pentru a le mai acorda o şansă. 
Toate eforturile au fost inutile. Vorbesc în pustiu pentru că ceea ce văd înjur 
este o mare pustietate. Sufletele au murit demult. Trupurile-şi poartă poverile 
de păcate şi se roagă de sănătate. Sănătatea este un atribut al vieţii, nu al 
morţii. 

Am adus apa vie să învii morţii. Au preferat elixirele morţii pentru a-şi 
pierde viaţa. SUNT AICI şi puţini au nevoie de mine. De-ar avea curajul să caute 
Adevărul, ar înţelege. 

S-a pornit şi vântul. Valuri uriaşe mătură Pământul, creaţiile pieritoare ale 
celor ce au ales moartea nemuririi. Forţele naturii se dezlănţuie în căutarea 
unui nou punct de echilibru. Cine să le strunească? Este haos. Haosul psihic a 
proiectat în timp această zguduitoare realitate. Ea a fost ţesută de mintea 
umană ce s-a supus şabloanelor ucigătoare şi de indiferența faţă de viul 
planetar. Totul s-a întors împotriva nevrednicilor stăpâni ai acestei grădini 
cosmice. 

Am evadat din nou în viitor, verificând varianta temporală derivată din 
situaţia prezentului. Reiau calculele şi-mi scapă un oftat: “Unde sunteţi, 
oameni?” Ecuația aceasta are o unică soluţie: să găsim oameni. Dar această 
matematică nu a fost studiată în şcoli şi ca tot ce nu a fost certificat şi atestat 
de comisii de specialişti, este respinsă. Preferă să verifice murind decât să 
accepte noi abordări ale vieţii care le-ar evidenția ignoranţa. Se consideră 
atotştiutori. Orgoliul nu le permite să avizeze intrarea în vastul domeniu al 
Cunoaşterii ce nu se rezumă la grosimea câtorva manuale şi tratate. Ce nu au 
studiat în facultate sau nu figurează în Constituţie nu există şi prin urmare nu 
are sens să fie pomenit. Aceştia sunt programatorii limitelor acestei lumi 


conceptuale ale cărei graniţe sunt bine păzite de gardienii minciunii. Rareori 
mai evadează câte un deţinut în Lumea Adevărului. Atunci este urmărit spre a 
fi neutralizat şi oferit Morţii. Ei nu ştiu că moartea nu există decât pentru cei ce 
au încălcat sistematic Legile Vieţii. În curând se vor convinge. Totul se va 
întoarce împotriva lor spre a-şi conştientiza vina. 

Rareori, în drumurile mele, am întâlnit atâta nebunie ca pe această 
planetă. raționalitatea modului de a trăi al locuitorilor ei întrece orice 
închipuire. Fiecare zi îmi aduce motive să distrug acest balamuc ce riscă să 
perturbe echilibrul energetic al galaxiei. Metodele civilizate de aducere la 
cunoştinţă a situaţiei Terrei au fost sfidate şi s-au 

soldat cu eşec. Suntem provocaţi să ne arătăm puterea şi deja sunt 
destui care s-ar supune deschis celui mai tare. Noi nu dorim o invazie şi nici 
impunerea conceptelor noastre cu forţa. Facem apel la bun-simţ şi rațiune, la 
inteligenţă şi înţelepciune, propunând cooperarea pentru a evita catastrofa 
planetară. Jocurile politice, dezastrul economic şi gradul de involuţie al speciei 
umane sunt evidente pentru oricine şi nu pot conduce decât spre prăbuşirea 
civilizaţiei ce a distrus omul. Vă asigur că toate proiectele secrete de salvare a 
câtorva înstăriți aleşi nu au şanse să se concretizeze într-o lume ce se clatină. 
Nici nu vom permite supraviețuirea germenilor minciunii într-o Eră ce-şi va 
deschide porţile prin Adevăr. 

Am reţinut şi strigăte neputincioase de ajutor. Aş răspunde tuturor celor 
ce cred că vom munci în locul celor ce dorm că este de datoria voastră să 
căutaţi soluţii, să gândiţi şi să analizaţi cauzele ce au determinat actuala 
situaţie economică, socială şi spirituală şi abia după acest efort individual vom 
putea comunica. Este inutilă orice discuţie purtată cu oameni care şi-au atrofiat 
funcţiile cerebrale în căutarea plăcerii, distracţiei şi pornirilor nedemne de fiinţa 
umană. De pe poziţii rigide nu veţi reuşi să ne înţelegeţi punctul de vedere. 
Dacă ne cereţi ajutorul, acceptaţi propunerile noastre şi verificaţi-le practic. 
Altfel, ne va prinde Apocalipsa la masa tratativelor. Noi nu polemizăm, nu 
negociem şi nu facem politică. SUNTEM ENTITĂŢI NEMURITOARE VENITE DIN 
DIFERITE ZONE ALE UNIVERSULUI SPRE A SALVA TERRA. 

Salvarea voastră depinde de atitudinea pe care o aveţi faţă de viaţă şi 
faţă de propria fiinţă. 

Despre toate aceste lucruri am mai vorbit însă. 

Fiecare zi de aşteptare devine un pas spre moarte. Privim Pământul în 
căutarea celor ce-şi doresc salvarea, evoluţia şi nemurirea. Încercăm să 
detectăm luminiţele ce atestă existenţa vieţii pe planeta înveşmântată în văluri 
cernite. Survolăm zonele populate pentru a surprinde semnalele vieţii 
inteligente şi creatoare, a vieţii trăită în credinţă şi iubire. Indicatoarele noastre 
au amuţit. Unde sunteţi, oameni? 


CABINETUL 

Sala de aşteptare se umpluse parcă dintr-o dată. Programările fuseseră 
astfel făcute încât să prevină aglomeraţia şi irosirea timpului, dar zvonurile nu 
ţineau seama de buna organizare a activităţii şi mulţi se grăbiră să ocupe un 
loc în speranţa că ceva se va întâmpla. Asistenta ieşi pentru a chema următorul 
pacient şi rămase înmărmurită în faţa mulţimii adunate. Îşi reveni imediat şi 
decise să facă ordine: - în afară de persoanele înscrise pe lista de azi mai 
doreşte cineva o programare? Vă rog să intraţi în sala B pe rând pentru a vă 
înregistra şi a putea elibera spaţiul. Este nevoie de linişte şi calm pentru a 
rezolva rapid această problemă. Timpul fiecăruia este preţios şi nu dorim să-l 
răpim nimănui. 

- Dar noi nu dorim să plecăm acasă. Am venit aici pentru a găsi liniştea 
de care avem nevoie. Chiar dacă nu vom intra azi în cabinet şi nici mâine, nu-i 
cu supărare. Plecăm acasă cu o pace în suflet după care tânjim de multă 
vreme. Nu vă vom deranja. Permiteţi-ne doar să rămânem. 

- Eu chiar am de făcut o sugestie. Nu s-ar putea să aducem mai multe 
scaune şi măcar o oră pe zi Domnul Doctor să ne vorbească despre bolile 
sufletelor noastre? 

- Ceea ce cereţi ştiţi bine că este dificil de realizat. In primul rând, de ce 
nu cereţi medicilor, psihologilor şi preoţilor asemenea lucruri? în al doilea rând, 
o astfel de activitate nu figurează în nomenclatorul muncii şi, oricât de 
necrezut ar părea, dacă nu există în scripte, nu se poate desfăşura. 
Presupunând că la cererea oamenilor am iniţia asemenea întruniri, 
administraţia financiară ar impune achitarea unor impozite şi taxe inexistente, 
or noi nu avem venituri din care să plătim bani pentru a umple conturile 
bugetare doar pentru că cei ce le administrează nu ştiu de unde să mai scoată 
fonduri. In al treilea rând, televiziunea ar trimite aici vreun reporter 
manipulator de imagini care ne-ar prezenta drept sectanţi, pentru a denigra 
orice iniţiativă îndreptată spre redresarea omului. În al patrulea rând, remarc 
chiar între cei de aici agenţi infiltraţi spre a culege informaţii pe care să le 
prelucreze şi deformeze şi să le prezinte publicului astfel încât să provoace noi 
temeri şi să abată atenţia de la realele probleme cetăţeneşti spre probleme 
absurde. 

Vă rog respectuos să părăsiţi sala şi, când vă va veni rândul, veţi primi 
consultaţia de care aveţi nevoie. 

- Nu ni se pare corect ca din cauza unora să suferim toţi. Cine se simte 
cu musca pe căciulă să plece. Noi am venit să rămânem. 

- Ne îngreunaţi situaţia şi vom fi nevoiţi să închidem cabinetul. 

- Domnişoară, nu mai insistaţi, pentru că suntem decişi să rămânem. 


“Sunt convinsă, domnule căpitan, altfel nu ţi-ai îndeplini misiunea.” 

- în această situaţie, vă rog să vă legitimaţi şi să ne lăsaţi adresa unde 
puteţi fi contactaţi în cazul unui proces înscenat. Vă voi ruga să ne lăsaţi şi o 
fotografie. Poate că unii dintre dumneavoastră nu ştiu că, privind poza unui om, 
se poate şti absolut tot despre acesta. Dacă acceptaţi măsurile noastre de 
precauţie şi predati reportofoanele, vă vom accepta prezenţa în această sală în 
care nu se întâmplă nimic. 

- De ce atunci aceste măsuri? Doar nu suntem în război. 

- Cu siguranţă că ştiţi bine răspunsul la această întrebare. Nu vreţi să-l 
spuneţi şi celorlalţi? 

- Sunt nişte escroci, domnilor, nişte şarlatani care vor să amăgească 
bieţii oameni, speculând naivitatea şi ignoranţa. Hai să plecăm de aici; 
credeam că sunt serioşi, dar m-am înşelat. 

- Ce rapid v-aţi format o opinie! Nici nu aţi apucat să vedeţi ce se 
întâmplă aici, să vă programati. Cum puteţi emite opinii despre ceea ce nu aţi 
văzut? 

- Vă ştiu eu pe ăştia care amăgiţi lumea cu iluzii. 

- Dar dumneavoastră cu ce vă ocupați în cinstea pe care o insinuaţi şi de 
pe poziţia căreia aruncaţi cu piatra? 

- Eu sunt şomer, duduie, şi credeam că aici voi găsi de lucru. 

- Desigur veţi găsi de lucru dacă veţi avea răbdare. Acum domnul poliţist 
vă va legitima. Vom derula această casetă, iar cei prezenţi în sală vor depune 
mărturie că aţi pătruns într-un loc public şi aţi calomniat oameni pe care nu-i 
cunoaşteţi. Vom depune plângere la Tribunal şi vom cere despăgubiri serioase 
din care vom finanța un orfelinat. 

Omul îşi pierdu siguranţa de sine pentru o secundă după care încercă să 
se strecoare spre ieşire, aruncând vorbe incoerente care deranjau liniştea ce 
coborâse în sala de aşteptare. Nu mică îi fu mirarea când constată că uşa era 
blocată. Începu să se agite, dar nimeni nu-l luă în seamă. Văzând gafa 
colegului, maiorul preferă să treacă neobservat, aşteptând terminarea 
programului. Nu bănuia că toţi fuseseră deja fotografiaţi şi că în următoarele 
ore Domnul Doctor avea să se ocupe de toţi cei ce veniseră să-i stea în 
preajmă. 

Asistenta îi legitimă pe rând. Ştia cine minte şi cine spune adevărul, dar 
se făcu a nu observa jocul celor ce veniseră în acea seară să stingă lumina într- 
un colţ al oraşului. Citea în ei ca într-o carte, ferindu-se a lăsa să se înţeleagă 
acest lucru. Mai erau câteva ore până la sfârşitul programului şi nu intenţiona 
să deschidă uşa înainte de deznodământ. Mai ştia că Domnul Doctor nu era 
străin de tot ce se întâmplă şi va da o lecţie tuturor celor ce veniseră cu 
gânduri ascunse. 


Dispăru o vreme în cabinet după care reveni pentru a face un mic anunţ: 
- Având în vedere solicitările insistente din această seară, vă aduc la 
cunoştinţă că fiecare dintre dumneavoastră va fi primit la consultaţie până la 
ora închiderii. 

Rumoarea înconjură sala. Cum ar fi fost posibil să discuţi cu atâţia 
oameni în particular în cele două ore rămase? Era vreo scamatorie la mijloc? 
Nu rămânea decât să urmărească cu atenţie cum aveau să se desfăşoare 
evenimentele. Îşi priviră ceasurile, numărară din ochi persoanele prezente, 
făcură tot felul de calcule şi rămaseră pe poziţie. 

Treptat se  liniştiră, intrară într-o stare de relaxare şi chipurile 
înconjurătoare  dispărură. Fiecare se retrâiau în cabinet depănându-şi 
necazurile vieţii. Curios era că îşi retrăiau întreaga viaţă în cele mai mici detalii, 
faptele, motivațiile, vorbele, gândurile şi relaţiile pe care le stabiliseră de-a 
lungul anilor cu fiecare om cu care-şi intersectaseră drumurile. Sesizau, de pe 
poziţia unei conştiinţe treze şi extrem de exigente, toate opţiunile, erorile şi 
prostiile făcute şi cauzele ce atrăseseră în timp diferite necazuri. Realizau şi 
suferinţele produse celor din jur şi soluţia corectă pe care ar fi putut s-o aplice 
dacă ar fi trăit conştient şi responsabil, nu la întâmplare. Doctorul din faţă 
tăcea. Lua chipuri schimbătoare. De fapt îşi contemplau propriul chip, înnobilat 
de înţelegere şi înţelepciune, faţă în faţă cu monstrul în care lenea, neglijenţa 
şi superficialitatea îl transformaseră. Regretul şi durerea pe care le provocau 
conştientizarea erau cumplit de suportat. Apoi se văzură duşi în nişte 
laboratoare unde fel şi fel de medici îi luară în primire pentru a le trata 
corpurile subtile. De fapt fiecare trăia un basm, o altă viaţă într-un univers în 
care coordonatele existenţei se schimbaseră. Starea de bine se instala treptat 
şi nu ar mai fi dorit să revină într-o lume plină de spaime şi îngrijorare, de 
nesiguranţă şi neajunsuri. 

Când ceasul din perete bătu ora 20, asistenta reapăru în sala de 
aşteptare cu un zâmbet pe buze: - Stimaţi oaspeţi, a venit vremea să ne 
despărţim. Chiar dacă nu vă daţi seama cum au trecut ultimele două ore. vă 
asigur că fiecare dintre voi L-a întâlnit pe Domnul Doctor şi că vă veţi simţi cu 
mult mai bine pe măsură ce veţi reveni la un program de viaţă adecvat fiinţei 
umane. Azi aţi făcut o călătorie într-un alt spaţiu, ghidaţi de propria conştiinţă. 
Veţi uita această aventură, dar îi veţi percepe efectele ca schimbări profunde în 
suflet şi în trup. Nu ne vom mai vedea pentru că zilnic noi pacienţi ne vor călca 
pragul, mânaţi de un dor de Dumnezeu pe care nu vor şti să-l exprime în 
cuvinte. 

Chiar cei ce au venit cu gândul de a ne compromite prin jalnice uneltiri ce 
nu mai sperie nici copiii, atitudini ce caracterizează această epocă aflată la 
crepuscul, vor pleca transformați. Nu vor putea explica ce se întâmplă aici, dar 


nici nu vor putea împroşca lumina cu noroi, îşi vor da demisia, renunțând la 
nişte servicii ce există pentru a crea suspiciune, ură, dezbinare şi conflicte. 
Scoşi de sub influenţa programelor negative pe care le-a creat această 
societate, vor căuta sensul vieţii şi-şi vor găsi locul printre semeni, animați de 
alte intenţii, atitudini şi sentimente. 

Vă urăm noapte bună şi somnul uşor al omului ce s-a împăcat cu sine 
însuşi şi cu Dumnezeu. 

Oamenii plecară liniştiţi şi senini. Nu-şi aminteau experienţa trăită. 
Simţeau doar că s-a întâmplat ceva misterios care le dădea o stare de bine, 
sănătate şi relaxare cum nu mai avuseseră demult. 

Proiectele prindeau încet contur şi viaţa căpăta alte dimensiuni. 
Prosperitatea aducea schimbări şi totul părea în jur că renaşte. Recomandau 
tuturor cu căldură cabinetul miraculos căruia pacienţii îi găsiră noi nume. Unii 
spuneau că este un laborator magic unde are loc alchimia sufletului, alţii c-ar fi 
o fereastră spre cer, o deschidere spre viaţa adevărată, cei mai romantici îl 
asemănau cu un cocon unde are loc metamorfoza viermelui în fluture, tinerii 
credeau că este chiar o navă extraterestră bine camuflată sau o poartă de 
intrare în altă dimensiune, iar bătrânii socoteau c-ar fi un fel de purgatoriu. Era 
greu să pui cap la cap asemenea informaţii. Cât despre Doctor, nimeni nu-şi 
amintea chipul sau vocea sa. Nici nu li se părea important. Se întorceau acasă 
cu o recunoştinţă faţă de Dumnezeu pe care şi-o exprimau cu convingere. 

Dintre cei trimişi să iscodească, nici unul nu fusese în stare să dea relaţii, 
dar nici nu-şi mai reluaseră vechile activităţi. Transformarea era atât de 
profundă încât fiecare dintre cei ce trecuseră prin cabinet îşi schimbase 
complet viaţa. Numărul pacienţilor creştea cu fiecare zi şi cabinetul îşi spori 
capacitatea. Practic, spaţiul rămăsese acelaşi, totuşi tot mai mulţi intrau zilnic 
în încăpătoarea sală de aşteptare. Pentru un martor ocular, părea incredibil 
cum reuşeau mii de persoane să înceapă în cabinetul ce avea dimensiunea 
unui apartament obişnuit. Şi astfel faima acestuia crescu şi în curând cozile 
întinse de-a lungul străzii aduseră din nou reporterii în apropiere. 

- Ce aşteptaţi aici, stimaţi concetăţeni? 

- Tinere, dacă vrei să afli, intră cu noi. Dacă vrei să înţelegi fără să fi trăit 
experienţa şi să comentezi orbit de propriile limite, renunţă! Nimeni nu-ţi va 
simţi lipsa la Jurnal. Ingliite-ţi calomniile înainte de a le rosti. Dacă vrei să faci 
un reportaj rupt din viaţă, fă o statistică a raporturilor dintre venituri şi 
cheltuieli şi oferă soluţii pentru un trai decent sau motive pentru a ne prelungi 
agonia. Vinde-ţi ştirile la guvern şi nu mai polua mass-media cu inepţii. 

- Lasă-l, domnule, că e necopt. Trebuie să câştige şi el un ban. 

- Cine face reportaje trebuie să aibă creier. M-am săturat de imbecili 
care-şi dau cu părerea, vehiculând opinii netrecute prin filtrul minţii. Este o 


intoxicare cu rebuturi mentale de te întrebi cum de mai trăim. Aşa se şi explică 
nebunia aceasta generală care nu face decât să înrăutăţească lucrurile. 

- la uitc-l! S-a dus mai în faţă la femeile acelea. Nu se lasă până nu 
obţine ceva, o frază de care să se agaţe şi pe care s-o răstălmăcească. 

- Bună ziua, doamnă! Aşteptaţi de mult la rând? 

- Dar ce te priveşte pe dumneata de când aştept? Eşti din aceia care 
plimbă vorba de te cruceşti ce iese când vezi la televizor emisiunea. Măi, 
băieţaş, viaţa se trăieşte, nu se comentează de pe margine, că nu rămâi cu 
nimic, decât cu maculatură. Dar pe lumea cealaltă toate neadevărurile pe care 
le-ai rostit tare au să te mai ardă. Învață să taci şi să gândeşti înainte de a 
scoate vorbe otrăvite. 

- Dar am pus doar o întrebare. 

- Nu ne învăţa pe noi, tinere, şiretlicurile provocatorilor, că am trăit 
vremuri aspre. N-ai decât să stai cu noi şi să-ţi scrii după aceea reportajul. 

- Bine l-aţi mai pus la punct. Toţi încearcă să ne zugrăvească realitatea 
sau să ne arate cu degetul, când bunul Dumnezeu ne-a învăţat s-o vedem cu 
ochii noştri. El nu ţine predici. Îţi pune în faţă lecţia pe care o meriţi şi dacă ai 
credinţă, te descurci. Neamul a avut parte de atâtea lecţii că poate umple o 
bibliotecă. Păcat că cei sus-puşi nu au cercetat-o. A plecat puştiul? 

- Aş! Este în spate. Încearcă să abordeze bătrânii, că-s mai dispuşi să 
vorbească pentru că în general nimeni nu-i ia în seamă. la priviţi. Pe partea 
cealaltă aşteaptă cameramanul să intre în direct. 

- Bună ziua, domnule! Nu aţi îngheţat de frig aşteptând? 

- Ba da, aşteptând redresarea economiei şi înscăunarea unor capete 
luminate în fruntea ţării. Da' de ce nu-l chemi matale şi pe colegul care 
înregistrează, că spun tot ce am pe suflet? 

- Eu vroiam să ştiu de ce staţi la această coadă pe frigul acesta. 

- N-ai cum să afli, băiete, cum este apa dacă nu o bei. Convinge-te 
singur! Te-am văzut aseară la televizor... Slăbuţ!.. .Vorbe goale. Mai ascute-ţi 
mintea, copile, că de aceea ţi-a dat Dumnezeu creier, să gândeşti. Cum faci 
matale reportajele? Pui două-trei întrebări, alegi răspunsurile care-ţi convin 
pentru a scoate în evidenţă ce doreşti sau ce ţi se cere, tragi concluzii pripite şi 
gata. Chiar ne crezi analfabeți? Nici măcar nu pricepi ce se întâmplă sub nasul 
tău pentru că încă nu ţi s-a înlăturat negura de pe ochi. Întâmplător am fost şi 
eu ieri în Piaţă şi am văzut altceva decât ai lăsat să se înţeleagă aseară pe 
post. Maturizează-te, băieţaş! 

- Ei, tinere, n-ai răbdare? Stai aici lângă mine şi vei afla ce este răbdarea. 
De cauţi răspunsuri fără să fi depus efortul să le meriţi, nu le vei afla. Toate vin 
la vremea potrivită. Depinde ce cauţi. De cauţi buruieni, buruieni vei găsi, chiar 


de în jur vedea-vei o mare de trandafiri. Nu te vor impresiona. lar de cauţi 
mărgăritare, le vei găsi unde nu te aştepţi. 

- Este frig, nu stau eu la coada asta. 

- Este drept, ai venit doar să iscodeşti. Dar frig nu este afară, ci la tine în 
suflet. De-ai fi mai cald, toţi cei de aici te-ar întâmpina cu alte reacţii. 

“Aici miroase a complot. Parcă s-au vorbit cu toţii să-mi servească lecţii. 
Cum să-i iau? M-a înnebunit Şefu' să-i vin cu reportajul făcut şi este a treia zi 
când încerc să scot ceva de la oameni, fără nici un rezultat. Alaltăieri au tăcut, 
unul nu a catadicsit să-mi răspundă. M-am ales cu săpuneala de rigoare la 
birou. leri comentau tot felul de ştiri transmise la TV, ridiculizând echipa care 
pregătise emisiunea. Azi, unde mă întorc, dau de observaţii şi poveţe. Sunt alte 
chipuri, dar parcă ceva pluteşte în aer şi scenariul are continuitate. Dacă nici 
azi nu apar cu înregistrarea, mi-a spus că mă dă afară, că sunt incompetent. 
Nu ştiu ce i-a căşunat pe fenomenul acesta, că ţara e plină de probleme ce pot 
fi puse în discuţie sau pot fi luate în colimator. Cred că şi lor li se cer anumite 
lucruri şi le pasează unuia mai tânăr care habar nu are în ce se bagă, iar ei 
scapă basma curată. E ceva ciudat în treaba asta şi dintr-o direcţie, şi din 
cealaltă, iar eu sunt la mijloc. Deci, cu cine votez? Nici nu prea am elemente de 
care să mă agăţ ca să pot opta, pentru că nu am reuşit să culeg nici fir de 
informaţie. Să vină SRI-ul dacă are chef, eu nu mă bag, că nu ştiu unde se 
poate ajunge.” 

- Te-ai hotărât, băiete? zise bărbatul ce-i oferise un loc alături. A doua 
oară eu nu repet. Trebuie să ştii ce vrei în viaţă şi când prinzi o ocazie, să nu o 
ratezi. 

- încă nu m-am lămurit dacă merită să-mi pierd timpul sau dacă nu 
cumva e cazul să renunţ. Să-i întreb pe cei ce ies ce se întâmplă înăuntru. Voi 
nu sunteţi curioşi? 

- Timpul se pierde când nu ştii să-l valorifici şi, deşi eşti tânăr, te asigur 
că ai pierdut destul. Cât despre renunţat, ai putea renunţa la profesia pe care o 
practici lamentabil, la relaţia cu prietena ta pe care o tratezi cu superficialitate, 
la minciună, compromisuri, lene, prostie şi n-ar strica să te mai instruieşti 
puţin. Şi ca să nu zici că nu ţi-am răspuns la întrebare, îţi voi spune că eu nu 
mă aşez la coadă fără să ştiu de ce o fac. Numai dumneata ai venit aici fără să 
ştii de ce, în speranţa că totul se leagă de la sine şi vei încropi ceva cu care să 
umpli ecranul preţ de câteva minute diseară, indiferent la consecinţele pe care 
le-ar putea atrage afirmaţiile tale. 

“Sfătoşi mai sunt unii. M-au plictisit deja. Dacă stau la coada asta, o iau 
razna. Parcă sunt picaţi din altă lume. Eu trebuie să-mi rezolv rapid treaba, să 
apuc să prelucrez materialul, că diseară plec pe teren, în ţară. Tot timpul sunt 


pe drumuri. Mai fac o încercare cu cei ce ies. Dumnezeule, de unde ies atâţia? 
O fi vreo curte interioară sau vreo sală în spatele blocului? Mă duc să văd.” 

- Nu are astâmpăr băiatul acesta. L-o potoli şi pe el viaţa sau propriile 
păcate. Dar nu se ştie dacă atunci va mai exista cabinetul. 

“Este un bloc obişnuit. Parcă ies de la cinematograf. Să intru printre ei.” 

- Bună ziua! Am auzit lucruri extraordinare despre acest cabinet. Cu ce 
impresii ieşiţi de la tratament? 

- Bună ziua! Omul îi surâse blând şi plecă mai departe. “Altul? în fiecare 
zi se adună vulpoii ce miros lumina. Dacă ar putea, ar zăvori-o într-o cameră 
plumbuită. Dar ei nu cunosc proprietăţile luminii. Lumina împrăştie întunericul 
şi nicidecum invers.” 

- îmi puteţi spune, vă rog, cât timp durează o serie? 

- Atât cât este necesar, domnule. 

“Oamenii aceştia au creierele spălate? Numai eu sunt zdravăn aici?” 

- Nu, tinere. Doar creierul tău este spălat şi programat să se supună fără 
să gândească. Controlează-ţi gândurile, că răneşti oameni care nu ţi-au făcut 
nici un rău. 

- Dumneavoastră citiţi gândurile? Cum aţi reuşit? 

- Oricine o poate face dacă nu i-ar fi capul plin de atâta prostie. 

- în sfârşit, o informaţie. Dar cu o floare nu se face primăvara. Ce altceva 
aţi mai învăţat înăuntru? 

- Ei, “da' muieţi îs posmagii?” Vrei să afli realitatea din relatări? Păi din 
vorbă în vorbă se pierde esenţialul. Lămureşte-te singur. Şcoala vieţii 
funcţionează după alte legi decât ale Ministerului Educaţiei. N-o să afli nimic 
descosându-ne. Eşti fricos. Teama este cel mai mare duşman al omului. Ce ţi se 
poate întâmpla? Dacă ai credinţă în Dumnezeu, de cine te temi? De oameni? 
Poate că ai şi tu dreptate. De cei ca tine ar trebui să ne temem, pentru că 
sunteţi cei ce demolează tot ce începe să fie frumos. Nu te înspăimântă o 
asemenea perspectivă sau îţi hrăneşte orgoliul? Te-oi fi mândrind cu puterea 
manipulatoare a mass-mediei. Acea putere nu îţi aparţine. Adevăratele puteri 
sunt în omul ce luptă pentru ca Adevărul să triumfe. 

“Cred că mă paşte şomajul.” 

- Dacă ai avea demnitate, ţi-ai da demisia. Aminteşte-ţi ce ţi s-a cerut 
când ai fost trimis aici. 

“De unde le ştiu oamenii aceştia pe toate? Da, mi s-a cerut să reiasă în 
urma acestui reportaj că în spatele cabinetului se ascunde o sectă periculoasă. 
Mi s-a spus că nu este nevoie de dovezi, ci de comentarii incisive şi câteva 
interviuri luate unor persoane labile care pot fi uşor determinate să afirme ce 
vrei. Numai că aici miroase a conspirație. Unul nu spune o vorbă fără rost. Mă 
certam demult cu ci dacă nu trebuia să înghit apostrofările ca să pot pătrunde. 


Poate încropesc ceva neutru. Să văd ce a făcut Mircea. O fi reuşit să filmeze 
ceva, să prindă vreo frântură de conversaţie? Unde este? Ce?...S-a aşezat la 
rând. Păi nu mai terminăm până diseară.” 

- Ai reuşit ceva? îi şopti discret. 

- Nu. Mi s-a blocat aparatul. 

- Azi avem numai ghinioane. Şi de ce te-ai aşezat aici? 

- Dacă tot am stat atât, mi-am zis să văd şi cu ce se întâmplă de te agiţi 
în halul ăsta. Poate fi o experienţă interesantă. Este singura modalitate de a 
afla misterul. Eu încep să mă şi amuz când te văd atât de panicat. In plus vreau 
să aflu de ce mi s-a blocat aparatul, dacă nu cumva are legătură cu ceea ce se 
întâmplă dincolo şi să mă lămuresc cum pot intra toţi aceşti oameni deodată în 
cabinet. 

- Pe rând, presupun. 

- Nu ocoli misterul în care am intrat. Ai văzut câţi au ieşit? Acum vom 
intra toţi şi când vom ieşi, o coadă la fel de mare va aştepta afară. 

- De unde ştii? 

- Dacă nu te agitai atât, ai fi observat toate aceste lucruri fără să pui o 
întrebare. 

- Şi dacă ne hipnotizează? 

- Măi, manipulatorulc, te temi? Mai hipnotizat decât eşti de propria 
prostie nu poţi ajunge. 

- Şi tu ai început? 

- Ce? 

- Ce se întâmplă? Aici toţi vorbiţi altfel. Este ceva straniu. Nu mai sunteţi 
normali. 

- Nu mai suntem normali în sensul în care concepi tu normalitatea. Ţie ţi 
se pare normal ce faci tu? 

- Eu cred că e un virus pe aici care vă face să vă purtaţi astfel. Nu înţeleg 
nimic. 

- Singurul virus eşti tu. Panica ţi-a înceţoşat mintea şi ţi-ai blocat şi 
puţinele circuite cerebrale care mai funcționau. Nu poţi să te linişteşti? Uite, 
mai avem puţin şi intrăm. 

- Cred că mă las de meserie şi mă apuc de dezlegat mistere. 

- De ce nu? Pământul, istoria, Creaţia, viitorul, ştiinţa, toate sunt pline de 
mistere. În loc să umblăm după bârfe şi cancanuri, mai bine am cerceta lumea 
înconjurătoare şi viaţa. În loc să-i slujim pe şefii care ne conduc, mai bine am 
servi interesele celor mulţi care ne plătesc şi ne ascultă. În loc să creăm 
conflicte, mai bine le-am soluţiona cu tact. Nu-i frumos să trăieşti relaxat în loc 
să intri în panică pentru orice toană de-a patronului tău? Doar nu a făcut el 
lumea. 


- Fii cu ochii-n patru. Intrăm. Mai vorbim când ieşim. 

Sala de aşteptare avea dimensiunile unei sufragerii obişnuite dacă o 
priveai din pragul uşii. Intrând în cameră însă, spaţiul devenea extrem de vast 
şi înalt. Practic încăperea dispărea sau se dilata, luând forma unui amfiteatru 
uriaş, luminat într-un mod inexplicabil. Pe rând luară loc pe scaunele dispuse 
circular, pe niveluri, în rotondă. Se lăsă o linişte adâncă şi sala întreagă păru 
să-şi ia zborul printre constelații. De fapt erau percepții confuze sau traduceri 
mentale pentru stări de bine nemaiavute vreodată. Intrau în tunelul timpului, 
călătorind în trecut, ghidaţi de o voce care le explica firul călăuzitor al istoriei şi 
sensul vieţii, pe niveluri evolutive. Fascinanta aventură limpezea multe confuzii 
şi umplea multe goluri pe care ştiinţa nu reuşise încă să le teoretizeze. Zborul 
părea real şi în acelaşi timp doar o stare de conştiinţă elevată, o expansiune a 
spiritului dincolo de frontierele cunoaşterii. Ceva se rcordona în minte şi în corp 
astfel încât se simțeau întineriţi şi învigoraţi de energii vitale pe care până 
atunci nu le percepuscră, deşi auziseră că viaţa este un ocean de energie. Ar fi 
dorit ca experienţa să se prelungească dincolo de timp, într-o existenţă 
atemporală. Realizau ridicolul şi meschinăria comportamentului uman care 
transformaseră viaţa într-un infern. Nu s-ar mai fi întors acasă. Aspirau deja la 
evoluţie, cunoaştere şi un mod frumos de a trăi. O prezenţă fizică şi o voce 
caldă îi readuse în starea obişnuită de conştiinţă. Figurile radioase exprimau 
bucuria, pacea şi împăcarea. Plecau cu noi elanuri şi aspirații, încrezători în 
propriile puteri şi dornici de a da vieţii un sens care niciodată nu păruse mai 
limpede. Se simțeau însănătoşiţi şi întorşi dintr-o peregrinare rătăcitoare ce 
durase mai multe vieţi. Realizau că adevărul era greu de spus într-o lume ostilă 
acestuia şi că singura modalitate de a-l demonstra era o viaţă frumos şi demn 
trăită. 

Afară Soarele apusese. După ceas, trecuseră două ore. Percepţiile lor însă 
înregistraseră o călătorie de veacuri ce lăsase impresii adânci în conştiinţă. 

Cei doi făcură câţiva paşi împreună. Orice dialog devenise inutil. 

- Eu mă duc la serviciu să predau aparatul. 

- Şi când vom spune lumii ce se întâmplă? 

- Putem începe de acum. Dar o vom face altfel, ieşind treptat tot mai 
mulţi din această reţea a minciunii şi deprogramându-ne. 

- Nu va fi uşor, cu atâţia naivi şi leneşi. 

- Este clar, dar acum am văzut şi soluţia. 

- Nu vă supăraţi, domnilor, sunt de la ziarul “Noaptea conştiinţei”. Aveţi 
amabilitatea să-mi spuneţi ce se întâmplă înăuntru? 

Se priviră cu subînţeles şi izbucniră în râs. 

- Avem amabilitatea să vă răspundem că nimeni nu vă poate spune ce se 
întâmplă dincolo de această uşă, dar dacă vreţi să aflaţi, grăbiţi-vă să intraţi. 


ATENŢIE, OAMENI! 


Am venit dintr-un viitor îndepărtat ce nu poate fi imaginat de nici o minte 
omenească. Am coborât dintr-un spaţiu de lumină ce nu poate fi perceput de 
nici un sistem de detecție a vieţii la depărtări astronomice. 

Am devenit o făptură umană asemeni celor din jur la înfăţişare, încă unii 
îmi cer datele biografice pentru a decide ce să creadă despre persoana mea. 
Cum ar trebui să arate fişa personală pentru a convinge scepticii asupra 
identităţii spiritului meu? Un curriculum vitae întins pe benzi a căror vizionare 
ar lua milenii de eoni ar fi suficient? Este greu de demonstrat Adevărul unor 
semeni care cred în argumente ce sprijină doar perpetuarea prostiei. Pentru 
asta, nu Adevărul trebuie să îmbrace formele minciunii, ci mintea umană să se 
deschidă unor noi unghiuri din care viaţa poate fi cercetată şi înfrumuseţată. 

Privesc înjur la chipurile celor ce conduc haosul mondial şi-mi vine să 
strig: Atenţie! “oameni”! Ce specie ciudată s-a dezvoltat în acest colţ de 
Univers! Cândva omul însemna o fiinţă superioară, o formă de viaţă inteligentă 
şi creatoare. Azi, acesta a devenit un soi de virus cosmic ce şi-a propus să 
extermine viaţa. Nu realizează că a depăşit pragul peste care el însuşi este 
condamnat la moarte. 

Vorbesc de fapt cu mine însumi. Îmi propun să fiu atent pe unde umblu 
pentru ca veninul lor să nu-mi creeze noi dureri. Orice încerc să fac, mă lovesc 
de incompetenţă, prostie, neglijenţă, superficialitate, corupţie, indolenţă, legi 
stupide, lăcomie, minciună, dezinteres, fanatism, imaturitate, prejudecăţi, 
incultură... Procesele cerebrale sunt lente şi previzibile întrucât au fost induse 
prin programe obligatorii de implementare care au produs ceea ce numim azi 
mediocritatea creatoare de nonvalori. 

Să distrugi asemenea programe este dificil într-un sistem ce are interesul 
ca această stare de fapt să continue. Cum să explici cuiva că Dumnezeu a 
creat lumea pentru ca să evolueze, nu ca să fie distrusă şi transformată în 
bani?! Cui ar folosi o planetă de cenuşă? Mă tot mir cum îşi imaginează unii 
viitorul omenirii conduse de partide şi corporaţii altfel decât ca o uriaşă fabrică 
de reziduuri şi moarte. 

Ei încă mai cred că votul electoral va aduce speranţe noi în inimi. 
Speranţe pentru cei ce au uitat să gândească... Cine are ochi să vadă nu se 
lasă anesteziat de imaginile în care a fost zugrăvită realitatea. Dar puţini sunt 
cei ce au înţeles ce se întâmplă. Majoritatea sunt supraviețuitorii unui război ce 
i-a înrobit fără să-şi dea seama. Acum plătesc cu ultimele eforturi costul 
lanțurilor pe care le poartă. 


Păşesc atent printre gropi şi gunoaie. Societatea de consum îşi face 
simțită prezenţa în toate cotloanele oraşului. Muzica stridentă şi mirosurile de 
mâncare preparată în stradă acoperă ciripitul păsărilor şi parfumul florilor de 
primăvară. Vântul a împrăştiat biletele promițătoare de câştiguri fabuloase şi 
hârtiuţele cu numere purtătoare de iluzii şi-au început zborul printre picioarele 
trecătorilor. 

Ştiu că nici măcar prietenii mei nu cred în avertismentele mele. Noi 
experienţe mi-au arătat cât mă pot baza pe vorbele şi promisiunile lor. 
Distracţiile, şuetele, bârfele, curentele comode şi optimiste, plimbările, iluziile, 
totul pare mult mai atrăgător decât apelul meu de ajutor pentru a salva 
împreună viaţa pe Terra. Ei nu cred în mesajele mele, dar se prefac că le iau în 
serios cât timp asta le aduce laude pentru iubirea lor lipsită de esenţă. Când le 
arăt greşelile, se supără şi mă părăsesc, lăsând în urmă noroi. 

Societatea nu funcţionează armonios pentru că legile ei sunt strâmbe. 
Exigenţa şi disciplina sunt noţiuni ieşite din uz, chiar blamate de marea masă 
ce te îmbie la compromisuri cu incorectitudinea şi prostia. Aspiraţia spre 
perfecţiune este condamnată şi înlocuită cu atitudini dulcege de neputinţă sau 
aşa-zisă diplomaţie. Regulile unei vieţi cu adevărat spirituale au fost înlocuite 
cu norme de etichetă pseudoaristocratică sau cu obiceiuri nepotrivite unei 
fiinţe ce pretinde că-şi foloseşte creierul. 

Unii sunt prea tineri să înţeleagă, alţii prea bătrâni, unii prea 
dezinteresaţi de ceea ce depăşeşte sfera intereselor personale, alţii prea 
fanatici în crezurile lor care nu au demonstrat nimănui încă unde duc... 

Demnitatea este un alt cuvânt care mai figurează doar în dicţionare. Cine 
a mai văzut roboţi demni sau marionete demne? Modelele istoriei au fost uitate 
sau chiar defăimate potrivit unor noi tendinţe de a pângări tot ce-i bun pentru a 
demonstra aderarea necondiționată la curentele occidentale. La ce să te mai 
raportezi când totul este negat, iar singurele caractere mediatizate sunt hoţii, 
delapidatorii, criminalii, personajele cu comportament deviat de la normele 
morale, proxeneţii, prostituatele, mincinoşii acreditaţi politic, vrăjitoarele, 
negustorii de otrăvuri de toate soiurile (îndeosebi psihice), beţivii, agresorii...îi 
vezi pretutindeni, în orice ziar sau telejurnal, citind titlurile ce fac reclamă 
pierzaniei. Cine ar cumpăra un ziar în care s-ar scrie doar adevăruri 
stânjenitoare şi s-ar propune soluţii REALE pentru ieşirea din criză? Probabil că 
nici măcar primul număr nu ar vedea lumina zilei. Fără fotografii indecente, 
fără reclame absurde, fără calomnii şi cancanuri, nu ar prezenta interes, nu-i 
aşa? 

Vorbind de bani, mă gândeam câte surse există pentru a redresa 
economia şi în câte moduri diabolice se risipesc economiile contribuabililor. Dar 
mie nu mi se cere părerea. Experții dezastrului naţional au alte interese, iar 


binevoitorii ce şi-au oferit ajutorul s-au limitat la rugăciuni şi mi-au trimis 
gânduri de iubire. lubirea mea nu au perceput-o. Şi-au dorit revelații, mantre, 
puteri şi stări beatifice în mijlocul unei dureri care ar fi trebuit să le creeze nopţi 
albe în căutarea soluţiilor pentru problemele cu care ne confruntăm. Creierul 
nu intră în atenţia liderilor noilor doctrine “spirituale”. Cunoaşterea este 
confundată cu informaţiile, iar mantrele şi hrana naturistă sunt luate drept căi 
ce duc spre îndumnezeire. O mulţime de Dumnezei hoinăresc prin lume în 
căutare de adepţi şi o mulţime de aspiranţi măsoară măiestria noilor vedete ale 
curentelor religioase, cu siguranţă şi o voce sonoră din care răzbate orgoliul şi 
ignoranţa. 

Îmi tot repet că vor crede într-o zi, dar ziua aceea va fi ultima. 

Ei îmi tot arată că totul este normal, ştiinţa şi tehnologia au progresat, că 
au dreptul la distracţie şi că singurătatea îi apasă. Cui îi pasă de singurătatea 
Celui ce a venit să salveze lumea? Cui îi pasă că echilibrul energetic este 
menţinut cu mari eforturi? Cui îi pasă că planeta moare? Deschidem televizorul, 
urmărim disputele politice, o telenovelă care ne face să visăm la aventuri 
amoroase, un film plin de violenţă întrerupt de nelipsita publicitate, aşteptăm 
răbdători miezul nopţii să prindem câte o emisiune culturală (restul sunt 
difuzate când suntem la serviciu), ascultăm vorbe goale luni în şir în talk-show- 
uri, privim nebunia şi excitaţia prezentatorilor de concursuri ce stimulează 
lenea şi rămânem cu un dezgust pentru tot ce se face spre a înjosi fiinţa 
umană, supunând-o continuu unei agresiuni audio-vizuale cu un conţinut 
valoric ce o situează la nivel subsubmediocru. Nici nu este de mirare că mulţi 
nu mai ştiu să se exprime, nu ştiu ce doresc, bunul-simţ a devenit indecenţă, 
iar neputinţa, iresponsabilitatea şi lipsa de iniţiativă au transformat omenirea 
într-o masă care aşteaptă. Pasivitatea însă nu duce decât la înrăutățirea 
lucrurilor. Fugind de realitate şi anesteziindu-ne cu tot ce flutură societatea pe 
sub nasul nostru pentru a uita că putem fi OAMENI, nu vom face altceva decât 
să grăbim sfârşitul. 

Am avut răbdare să aştept răspunsul la mesajele pe care le-am transmis 
oamenilor. Puţini au răspuns şi dintre aceştia puţini aveau maturitatea 
necesară pentru a începe UN ALT DRUM. 

Am sperat că voi fi înţeles şi urmat de cei ce mi se roagă. Am constatat 
că aceştia nu doresc acest lucru, ci doar să le rezolv problemele. 

Am dorit să-i îndrum pe cei ce au arătat că doresc să evolueze spiritual. 
Am fost examinat, verificat, comparat şi picat la examenul atotştiutorilor 
discipoli fără maestru. 

O civilizaţie fără credinţă, fără iubire, tară lumina înţelepciunii, încotro se 
poate îndrepta sfidând Legile Vieţii? 


Poate că o vreme, pe rutele galactice şi temporale vom pune un 
avertisment pentru toţi cei ce se îndreaptă spre Terra: ATENŢIE, OAMENI! 
Dincolo sunt “oameni”. 


FLORI DE PRIMĂVARĂ 


Încă mai era frig. larna nu se retrăsese, zăbovind pe la munte şi în zone 
izolate cu petice de zăpadă şi temperaturi scăzute. Primăvara însă îşi vestise 
deja prezenţa înmugurind pomii şi invadând grădinile, pădurile şi pieţele cu 
ghiocei, brânduşe şi toporaşi. Vântul aducea miresme calde. Chiar ploaia avea 
un parfum plin de promisiuni. 

Mă aflam între oameni, trăind aceleaşi lipsuri şi nedreptăţi ocrotite de 
legile ce au fost emise spre a favoriza un procent infim al populaţiei. Era greu 
să demonstrezi cuiva câte se pot face cu puţină bunăvoință şi gândind. Rotiţele 
sistemului aducător de moarte funcționau după alte reguli şi nimeni nu era 
dispus să investească în proiecte ce vizau viaţa, ci numai în afaceri cu profit 
imediat calculabil în dobânzi, ignorând efectele dezastruoase asupra celor ce le 
acordaseră credit printr-un vot naiv. 

Priveam jurnalele de actualități şi analizam greşelile conducătorilor 
diferitelor naţiuni ce se intuiau în spatele aparentelor relaţii diplomatice şi 
măsuri cu caracter protector care se acordau ţărilor ce fuseseră “ajutate” să-şi 
distrugă economia şi să-şi slăbească puterea militară. Oamenii, plictisiţi de 
ineficienţa liderilor diferitelor partide care se aliau sau se destrămau în aripi şi 
facţiuni, încetaseră să mai urmărească disputele politice, atenţi la raportul 
dintre venituri şi cheltuieli care tindea îngrijorător spre valori subunitare. 
Constatând imposibilitatea redresării bugetului familial pe căi legale, începură 
să-şi joace la noroc ultimele economii, cu disperarea sau indiferența pe care o 
creează lipsa unei alternative decente de a-şi câştiga existenţa. Se distribuiau 
cu generozitate biletele ce aduceau ruina, unora anestezia şi îmbogățirea unor 
personaje din umbră pe care nu aveau să le cunoască niciodată. Nu realizau că 
încurajau scurgerea de bani în direcţii neştiute. De li s-ar fi cerut o contribuţie 
pentru realizarea unui obiectiv economic ce ar fi adus profit ţării, ar fi refuzat. 

Au acceptat noile “locuri de muncă” pentru tineri şi s-au înrolat în oastea 
telespectatorilor hipnotizaţi de abilii iluzionişti ai zilelor noastre. 

Viaţa a devenit iraţională pentru mulţi dintre semeni. De ai încerca să-i 
opreşti din goana lor nebună spre autodistrugere cu întrebări de bun-simţ, n-ar 
şti să răspundă. Chiar ar deveni iritaţi de asemenea oprelişti. indiferența faţă 
de sensul în care se îndreaptă viaţa lor trăită în ignoranță şi robie denotă faptul 
că moartea a împietrit inimile oamenilor, iar creierul a fost de mult scos din 
funcţiune. Nu au înţeles când şi unde şi-au pierdut certificatul de om şi acum 


sunt doar umbre ce prevestesc împărăţia Morţii ce se apropie. Am fost acuzat 
pentru asemenea avertismente deşi ele deja se împlinesc sub ochii tuturor. 
Acolo unde mai sunt pâlpâiri de viaţă, moartea îşi anunţă sosirea prin vocea 
crainicilor ce popularizează victimele zilnice ale cataclismelor, războaielor, 
molimelor, crimelor, sărăciei, foametei, mizeriei. Şi chiar dacă buletinele de ştiri 
nu reuşesc să înspăimânte, creaţiile cinematografice asigură menţinerea 
agresivităţii generale prin filme în care crimele abundă ca semn al alienării 
generale - şi a producătorilor, şi a actorilor, şi a spectatorilor. Nimeni nu-şi pune 
întrebarea: cui folosesc asemenea orori care se impun prin contracte 
pseudoculturale televiziunilor naţionale şi canalelor particulare. O justificare 
potrivit căreia acestea ar reprezenta lupta în care binele învinge răul, lăsând în 
urmă bălți de sânge, nu convinge pe nimeni. Dumnezeu nu vine să facă 
dreptate cu mitraliera, cu un pistol sau cu o bombă. Un asemenea “bine” este 
aberant. Soluţiile ieşirii din criză într-o lume crepusculară sunt de natură 
spirituală. Dar nu doresc să fiu greşit înţeles. Acestea nu presupun o populaţie 
inertă aflată în rugăciune şi aşteptare de minuni şi un Dumnezeu harnic care 
rezolvă problemele economice astfel încât fiecare să aibă unde munci şi cu ce 
se hrăni. Problemele acestei lumi pot fi rezolvate cu credinţă, gândind şi 
acţionând. Desigur, depinde unde doriţi să ajungeţi. Poate că doriţi privatizarea 
ţării, lichidarea tuturor categoriilor de lucrători şi emigrarea. În acest sens, pot 
spune că v-aţi apropiat de scopul propus. 

Viaţa are regulile ei şi nu poate continua cât timp acestea sunt încălcate. 
Viaţa se desfăşoară simultan pe mai multe planuri existenţiale care se 
întrepătrund prin curenţii de energie care le străbat. Planul material este 
susţinut de o mulţime de forţe inteligente. Echilibrul se menţine cât timp 
circuitul energiei îşi urmează traseele desemnate prin înseşi Legile Universale. 
Când factori perturbatori de la diferite niveluri le obstrucţionează, anumite 
zone, private de curenţii vitali, încep să se descompună, întocmai cum un ţesut 
neirigat de sânge se necrozează. Revitalizarea acestuia nu se poate face decât 
deblocând acele canale ce au fost deviate şi eliminând factorii ce au 
determinat modificările. 

Acest gen de analiză nu se practică în civilizaţia actuală şi de aceea 
echilibrul planetar este grav afectat de o mulţime de fenomene scăpate de sub 
control. Statisticile care ar putea oferi date ce ilustrează pulsul vieţii planetare 
sunt ignorate, falsificate sau omise în mod deliberat din calculele de prognoză 
pe baza cărora se elaborează strategiile de dezvoltare economică şi ştiinţifică. 
Mai degrabă moartea şi proliferarea ei prezintă interes pentru conducătorii Noii 
Ordini Mondiale, depăşiţi de crizele ce se înmulţesc şi suprapopularea planetei. 
Sunt mult mai creativi în a descoperi noi modalităţi de transfer spre lumea 


cealaltă decât în a găsi soluţii inteligente spre a menţine sporul demografic 
între anumite limite. 

Se pare că inteligenţa umană nu este pusă la mare preţ. Dimpotrivă, 
metode diabolice impuse prin legi scrise şi nescrise forţează creierul uman încă 
de la vârste fragede să-şi blocheze capacitatea cu care a fost înzestrat, 
funcţionând la un nivel la care mintea încetează să-şi mai exprime potenţialul 
cognitiv şi creator. Interesul de a obţine o masă de roboţi a eliminat pe rând 
toate căile ce ar fi putut conduce omenirea spre trezirea conştiinţei şi evoluţie 
spirituală. În acest stadiu avansat de orbire şi îndoctrinare, este dificil de 
recuperat sufletele îmbolnăvite de nevoi artificial create spre a se obţine 
dependenţă şi robie. 

Înseşi aceste explicaţii încă nu pot convinge o mare parte a populaţiei ce- 
şi revendică dreptul la muncă, hrană şi distracţie. Cine ar renunţa de bunăvoie 
la toate obiceiurile nocive ce au afectat fiinţa umană şi ar fi dispus să înceapă 
un drum care cere efort, credinţă, sete de cunoaştere şi iubire? Cine ar renunţa 
la comoditate pentru ca, mânat de dragoste de semeni, să găsească soluţiile 
ieşirii din impas în diferite sectoare de activitate? 

Îmi veţi spune că fără fonduri nu veţi reuşi nimic. Gândirea este liberă şi 
nu funcţionează cu bani sau cartele magnetice. Procesul dezrobirii începe cu 
dorinţa şi voinţa de a vă trezi. Doar un om treaz poate analiza cauzele şi 
efectele oricărei probleme. Când veţi dori să fiţi informaţi şi veţi face eforturi în 
acest sens, veţi avea în faţă o cu totul altă realitate care nu transpare din 
mass-media. Dar nimeni nu va veni la uşă să vă servească pe tavă datele de 
care aveţi nevoie. “Caută şi vei alia”. Aşteptând concilierea partidelor de 
stânga şi de dreapta, vom rămâne flămânzi în faţa micilor ecrane. Nu acest 
jalnic circ va aduce prosperitatea naţiunii, ci munca noastră pe baza unui plan 
bine întocmit, pornind de la o cunoaştere profundă a realităţii cu care ne 
confruntăm şi a Legilor Vieţii. Legile Morţii s-au studiat destul şi efectele sunt 
vizibile pentru oricine. 

Cheia învierii din morţi o constituie respectarea Legilor Naturii. Omul este 
cel ce le-a încălcat şi a fost nevoit să suporte consecinţele şi tot el este cel ce 
poate repara răul făcut. 

“Omul” este, desigur, un termen general şi poate că fiecare se va simţi 
doar o victimă a societăţii sau a modului în care au trăit generaţiile anterioare. 
Nu este o scuză pentru a vă sustrage responsabilităţii. Fiecare, acolo unde 
este, poate începe procesul transformării din mers prin schimbarea modului de 
a gândi şi a trăi. Renunţaţi la obiceiurile nocive, aduceţi armonia în familie, fiţi 
corecţi şi inventivi la locul de muncă, iubiţi natura, îmbogăţiţi-vă cunoştinţele 
lărgindu-vă orizontul ştiinţific şi cultural, descoperiţi frumuseţea vieţii autentic 
spirituale, îngrijiţi-vă corpul fizic, bucuraţi-vă sufletul cu emoţii artistice, preţuiţi 


pacea şi căutaţi înţelepciunea străduindu-vă să intuiţi rostul întâmplărilor prin 
care treceţi. Echilibraţi fiind, veţi descoperi cum puteţi ieşi din impas. În condiţii 
de stres, teamă şi iritare, veţi recurge la aceleaşi soluţii care v-au adus atâtea 
neplăceri. Încercaţi metodele spirituale, descoperiţi prezenţa lui Dumnezeu în 
viaţa voastră şi nu abandonaţi drumul! Dar nu uitaţi că Dumnezeu îl ajută pe 
cel ce se ajută singur. Rugăciunile nu ajută omul indolent, ci numai pe cel 
harnic, curajos, cutezător. Răspunsul la rugăciuni se concretizează în idei 
inspirate, forţe de susţinere, conjuncturi favorabile pe care le atrag cei ce 
merită sprijinul în demersurile lor. Minunile pe care le aşteaptă leneşii sunt o 
sfidare adusă lui Dumnezeu. 

Priveam strada, oamenii, elevii ieşind de la şcoală. Nimic neobişnuit. 
Totuşi dorisem o altfel de viaţă oamenilor de pe Terra şi oricât m-aş strădui, 
cuvintele reuşesc cu greu să descrie cum ar fi fost totul dacă nu s-ar fi abătut 
de la Legile ce le-au fost aduse. Ei nu-şi pot imagina fericirea şi nici nu au 
crezut în promisiunile celor ce le-au arătat drumul evoluţiei, drumul spre ei 
înşişi şi spre întâlnirea cu Dumnezeu. Nu realizează că viaţa nu este o 
aşteptare, ci un drum al căutărilor şi împlinirilor. Fericirea se clădeşte trăind 
intens şi conştient, nu visând surprize şablon. Fericirea este interioară, nu o 
satisfacţie dependentă de factori exteriori. Este o stare de calm şi echilibru, de 
înţelegere şi iubire, de pace şi armonie, de comuniune cu tot ce te înconjoară, 
de frumuseţe şi graţie, de bucuria autodepăşirii şi descoperirii a ceea ce eşti: 
LUMINĂ. 

Ştiam că numai durerea îi va trezi. Zilnic factorii de stres aduceau noi 
semnale de alarmă şi totuşi încă nu reacţionau. Aşteptau inerţi alegerile în 
speranţa unei şanse nebănuite, a unui candidat care să apară pe ultima sută 
de metri şi care să întrunească sufragiile. Unii urmăreau disputele politice ca 
pe un meci de fotbal, indiferenți la consecinţele pe care le-ar fi avut rezultatul 
competiţiei. Ştiau deja valoarea liderilor, aceiaşi care aduseseră dezastrul. Se 
amuzau pe marginea prostiei omeneşti şi-şi vedeau de viaţa simplă şi plină de 
datorii, în anonimat. 

Anonimatul ascunde multe drame. Le ascunde pentru cei ce conduc o 
ţară pe hârtie şi nu au ochi să vadă fiinţele ce-şi plătesc lunar dreptul la 
existenţă. Le văd doar când acestea-şi cer dreptul la o viaţă decentă. Atunci se 
simt deranjaţi de lipsa de înţelegere a mulţimii. Altfel, poporul trebuie să fie 
înţelegător şi tolerant faţă de incompetenţa şi corupţia care au instaurat 
sărăcia într-o ţară bogată. 

Vedeam întunericul învăluind planeta. Se supuneau cu bucurie şi 
entuziasm, înainte de a gândi, curentelor ce le înceţoşau mintea. 

Îşi hrăneau iluziile şi orgoliile, refuzând să creadă durerosul adevăr. 
Recurgeau la noi modalităţi de a evada din realitate pentru a-şi suporta 


lanţurile neputinţelor. De ce se agăţau de satisfacţii efemere în loc de a-şi 
conştientiza limitele şi a aplica unica soluţie? Pentru că era simplu şi uşor. 
Refuzau să creadă că salvarea cere efort şi înţelepciune. 

Înţelepciunea era un termen desuet. Nici nu ştiau ce înseamnă, cum se 
dobândeşte şi cui foloseşte. Fusese înlocuită cu standarde occidentale. Uitaseră 
să consulte istoria şi să extragă din ea legile neamului. Demnitatea devenise şi 
ea un arhaism. Cerşetoria şi umilinţa îi luaseră locul. Despre caracter însă nu se 
vorbea nicăieri. Doar despre produse ce pot fi cumpărate la preţuri 
avantajoase. 

Oamenii aşteptaseră noul an cu speranţe şi temeri. Nu înţeleseseră că nu 
cifra rotundă aduce tumultoasele şi controversatele evenimente apocaliptice, ci 
felul în care au trăit în milenii de existenţă. Cauzele din trecut şi prezent, ce se 
rezumă în câteva cuvinte la încălcarea Legilor Vieţii, vor aduce anunţatul 
sfârşit. Acesta nu este legat de o dată anume, ci de faptele, vorbele şi 
gândurile locuitorilor planetei. Punctul critic s-a atins demult şi echilibrul 
energetic este menţinut cu sprijinul entităţilor extraterestre. Chiar dacă este 
negat din ignoranță, acest lucru este real. Totuşi, acest ajutor este acordat pe o 
perioadă limitată. Dacă vor continua să distrugă planeta şi nu vor schimba 
strategia conducerii naţiunilor în sensul protejării vieţii, ne vom retrage, lăsând 
Terra să-şi regăsească echilibrul energetic prin cataclisme de necontrolat ce 
vor mătura suprafaţa ei de urmele acestei civilizaţii distructive. 

Intrarea într-un timp nou se face ieşind din universul psihic în care aţi 
zăbovit mult prea mult. Schimbarea concepţiilor despre viaţă, noile idei şi 
idealuri, concretizate în plan material prin noi limbaje şi energii, vor cristaliza o 
altă Realitate ce va prinde contur în viaţa fiecăruia până se va generaliza. 

Noua civilizaţie va crea un sistem deschis ce va permite evoluţia 
indivizilor ce o compun. Conceptele rigide au închis civilizațiile în timp şi au 
determinat dispariţia lor de pe scena istoriei. Vom închide ultimul cerc temporal 
şi vom ieşi din această falie, trecând supraviețuitorii ce au optat pentru 
evoluţie dincolo de Poartă. Vom intra într-o nouă dimensiune ieşind din timp. 
Noi coordonate vor marca activitatea fiinţelor ce vor învăţa alte Legi şi vor crea 
o lume frumoasă în care viaţa va fi respectată. 

Am să fiu cu acei ce vor traversa această perioadă de prefaceri. Ele nu au 
loc de la sine. Undele vibratorii ale Noii Ere nu vor determina transformări 
miraculoase. Sunteţi datori să lucraţi asupra voastră îndreptându-vă atenţia 
asupra purificării, deschiderii orizontului şi a intensificării proceselor gândirii. 
Nu veţi înţelege fenomenele dacă nu vă veţi pregăti pentru noua ştiinţă şi noul 
mod de viaţă. Confuzia poate fi depăşită printr-o activitate susţinută de 
pregătire. Timpul este extrem de preţios. Informaţi-vă şi nu aşteptaţi ca cineva 
să vă invite personal la conferinţe şi manifestări cu conţinut spiritual. Aceste 


manuale v-au indicat ce aveţi de făcut. Nu aşteptaţi un Maestru să vă iniţieze 
în taine care vă depăşesc puterea de înţelegere şi începeţi munca de 
transformare cu lumina gândirii, rezolvându-vă problemele personale şi 
continuând cu abordarea treptelor care v-au fost descrise în lucrările 
anterioare. Vă voi urmări şi vă voi ajuta fără a ne întâlni în plan fizic. Voi apărea 
în viaţa celor ce m-au căutat cu credinţă şi cu dorinţa de a mă ajuta în 
misiunea mea pe Pământ. 

Am considerat că nu mai este necesar să repet că sunt exigent şi nu voi 
accepta lenea şi prostia. Vom izbuti numai dacă nu vă veţi minţi pe voi înşivă şi 
veţi avea credinţă. Examenele vor elimina pe cei superficiali sau cu gânduri 
ascunse. Este o şcoală invizibilă, neacreditată de ministerele terestre, dar cu 
standarde riguroase care întrec orice tip de învăţământ ce se practică pe 
planetă. Cursurile, seminarele şi laboratoarele se ţin zilnic. Nu există vacanțe şi 
sesiuni, ci o activitate continuă ale cărei roade se vor face vizibile în timp. Veţi 
fi incluşi în clasa care vi se potriveşte şi nu veţi şti pe ce nivel vă situaţi, dar 
veţi putea aprecia după rezultate. Nu vă grăbiţi să vă evaluaţi forţele pentru că 
probele vor determina cu exactitate poziţia pe care vă aflaţi. Abia începeţi 
procesul autocunoaşterii, deci orice curriculum vitae este inutil. Uitaţi ce aţi 
învăţat şi abordaţi cu smerenie drumul evoluţiei spirituale. Nu renunţaţi, oricât 
de greu v-ar fi, din comoditate sau teamă. Aveţi destul de învăţat şi corectat 
încât nu cred că mai este cazul să insist să nu pierdeţi timpul. Renunţaţi la 
vechiul mod de existenţă! 

Nu vi se cere să renunţaţi la serviciu, familie sau obligaţiile morale şi 
legale ca cetăţeni ai acestui stat. Câştigaţi-vă cinstit şi demn existenţa şi 
transformați viaţa în arta de a trăi frumos. Veţi descoperi singuri căile 
redresării personale şi naţionale dacă veţi reflecta cu seriozitate la aceste 
sfaturi, le veţi aplica şi veţi cere ajutorul nostru. 

Am ţinut să reiau acest subiect pentru a nu crea confuzii. Încă există 
destule suspiciuni de câte ori un om vorbeşte despre Dumnezeu în alţi termeni 
decât cei bisericeşti. Dacă simţiţi că biserica va aduce salvarea vieţii pe 
Pământ şi deţine soluţiile trecerii în Noua Eră, puteţi opta pentru ce drum vă 
place. LEGILE UNIVERSALE SUNT IMUABILE. 


CONTROLORUL DE BILETE 


Ne aflăm în faţa Porții ce va deschide Tunelul Timpului. Nu suntem mulţi. 
Aşteptăm nava ce ne va scoate din această dimensiune spre alte zări galactice. 
Agenţia de zboruri interplanetare a anunţat demult această cursă anuală 
pentru ca fiecare să-şi procure din timp biletul de călătorie. De-a lungul vremii, 


generaţiile ce s-au perpetuat au uitat să transmită posterităţii că nava va veni, 
respectând orarul eonic. 

Ne privim unii pe alţii şi ne gândim la cei ce au rămas să-şi înfrunte 
dramaticul sfârşit. Aeroportul este închis. De altfel nici nu este vizibil pentru 
ochii omeneşti. Este o bază necunoscută pământenilor şi nici noi nu ştim unde 
este localizată. Nici nu ştim cum am ajuns aici. Nu ne temem, pentru că am 
fost întâmpinați cu blândeţe şi ni s-a explicat ce urmează. De fapt munca 
noastră din ultimii ani de zile, sau poate de vieţi întregi, a fost încununată de 
succes. Urmează zborul printre stele. Are multe semnificaţii acest zbor şi 
suntem foarte curioşi ce va însemna pentru noi această aventură a cunoaşterii, 
acest salt în timp, această explorare a unor spaţii nesondate încă de mintea 
omenească. Ne-am dorit demult o asemenea experienţă, dar nu în asemenea 
condiţii. 

Sala de aşteptare este prevăzută cu mai multe ecrane unde pot fi 
vizionate zone ale planetei, de la orice distanţă, pentru a surprinde detaliile de 
interes. Provenim din mai multe ţări şi primul gând al fiecărui călător a fost să- 
şi revadă locurile natale. Am fost avertizaţi că imaginile sunt şocante şi greu de 
suportat. Am insistat, ca unii ce au curaj să înfrunte adevărul. Deşi ne aflăm 
aici, în conştiinţa fiecăruia există un sâmbure de vină pentru acest 
deznodământ. Poate că dacă am fi fost mai fermi, mai energici, mai 
convingători, dacă am fi acţionat din timp, nu s-ar fi ajuns aici. Acolo sunt 
prietenii noştri, părinţii, vecinele, rudele, colegii. Cum să stăm impasibili? 

De fapt nu se mai poate face nimic şi ştim bine asta. Echipajul ne susţine 
cu unde înalte ce ne echilibrează psihicul. Ani de zile am văzut genul de orori 
ce se derulează pe ecranele din faţa noastră doar în filme. Acest “spectacol” 
este în direct. Imaginile sunt cutremurătoare. Nici în cele mai cumplite 
coşmaruri nu am văzut aşa ceva. Nu ne putem privi unii pe alţii. Mintea s-a 
oprit refuzând să primească asemenea informaţii. Asistăm de departe la 
scenele apocaliptice şi întregul trup percepe durerea ca pe o rană vie. Am vrea 
să închidem ochii, dar însăşi conştiinţa noastră ne forţează să privim ce lăsăm 
în urma noastră. N-ar trebui să uităm niciodată cum moare o civilizaţie care L-a 
sfidat pe Dumnezeu. Ştiam că au mai fost şi alte Apocalipse pe Terra. Cum a 
fost posibil să se comită aceleaşi erori şi să se ajungă la acest sfârşit? 
Reflectasem noi la asemenea teme adesea, dar am tot sperat că semenii vor 
înţelege şi vor crede avertismentele. Au râs de noi şi şi-au continuat felul de a 
trăi care este incompatibil cu viaţa. 

Printre noi sunt unii care, deşi arată asemănător, sunt familiarizați cu 
dispozitivele şi cu limbajul gazdelor noastre. Am înţeles că sunt entităţi 
aparţinând altor planete şi care timp de câţiva ani au purtat trupuri pământene 
pentru a se adapta felului nostru de viaţă şi a se face utili la vremea potrivită. 


Ei au organizat retragerea şi au format grupurile ce urmau să fie îmbarcate 
ulterior pe navclc-mamă de transport interplanetar. S-au ocupat îndeaproape 
de pregătirea noastră şi... iată-ne aici. 

Ghidul nostru nc spune că înainte de plecare va veni Controlorul de 
bilete. Suntem puţin miraţi, pentru că nici unul dintre noi nu are bilet de 
călătorie. Nu înţelegem exact despre ce este vorba, dar suntem asiguraţi că nu 
trebuie să ne neliniştim. 

Aici nu este o gară sau un soi de aeroport internaţional. Bănuim că este o 
staţie orbitală unde navele apar şi dispar în trecut sau viitor. Avem la ce privi 
înjur. Totul este atât de deosebit încât ni se pare că am intrat într-un film de 
anticipație. Suntem în punctul de răscruce al timpului. De aici poţi alege orice 
direcţie doreşti. Ni se explică într-adevăr că se poate călători în orice secvenţă 
de timp pentru a învăţa istoria vie şi adevărată. Era firesc ca toate 
avertismentele ce ne-au parvenit prin contactând să fie corecte odată ce aici se 
studiază fiecare falie temporală sau cerc temporal ce derivă din proiecţiile 
mentale ale locuitorilor planetei. Câte am fi avut de învăţat dacă am fi ales un 
alt drum?! 

De fapt, această staţionare are mai multe scopuri. Privim în urmă la 
planeta cuprinsă de flăcări şi trăim din alt sistem de referinţă Apocalipsa. Ne 
pregătim să intrăm în viitor, într-o lume plină de enigme pe care ne-am 
imaginat-o doar. Suntem aduşi în noi stări de conştiinţă pentru ca şocurile să 
nu nc afecteze echilibrul mental. Ni se face un instructaj sumar asupra celor ce 
vor urma. 

Curios! Este atâta pace aici! Nimeni nu se grăbeşte, nimeni nu încurcă pe 
nimeni, nu sunt incidente, nu sunt organe de pază şi control care să intimideze 
prin prezenţa lor. Orice nelămurire este clarificată de conducătorii grupurilor 
care rezolvă rapid şi eficient orice problemă. Ei comunică telepatic cu echipajul 
specializat al staţiei. 

Ni se spune că a venit Controlorul de bilete. In sală îşi face apariţia un 
bărbat înalt care începe să vorbească. Nu aş putea spune în ce limbă se 
exprimă pentru că îi auzim vocea, dar cuvintele răsună 24 în noi astfel încât 
fiecare înţelege mesajul cu exactitate. Mai mult, dincolo de cuvinte mai este 
ceva... durere, bucurie, dragoste, speranţă, blândeţe, exigenţă, pace. Este greu 
de descris cum reuşim să percepem aceste nuanţe. 

- Am venit, aşa cum am promis, să-mi iau rămas-bun de la ultimii 
locuitori ai Terrei. Veţi pleca pe diferite planete unde vă veţi vindeca sufletele 
şi veţi învăţa să trăiţi şi să iubiţi viaţa. Vă veţi întoarce peste ani transformati şi 
veţi fi primii locuitori ai Noului Pământ. Nu veţi mai recunoaşte planeta. De 
altfel, privind-o, puteţi realiza dramaticele schimbări care s-au declanşat ca 


urmare a dezechilibrului creat de cei ce s-au opus revenirii la respectarea 
Legilor Universale. 

Aceste clipe vi se vor şterge din memorie. Nu aveţi dreptul să răspândiţi 
durere în Creaţie. Este o energie pe care trebuie să o controlaţi. Aceste amintiri 
vor rămâne încremenite în timp şi nu le veţi revedea până când nu veţi avea 
puterea să le suportaţi. Încă nivelul actual al conştiinţei nu vă permite să 
realizaţi vina care vă apasă. Opţiunea de a urma cărarea anevoioasă a evoluţiei 
v-a adus aici. Aţi trecut examene pe care semenii voştri au refuzat să le ia în 
seamă. Cu toate acestea, aveţi mult de muncit pentru a depăşi limitele 
ignoranței şi a deveni cetăţeni ai galaxiei. 

V-am urmărit eforturile ani de zile şi v-am fost alături când mi-aţi cerut 
ajutorul, chiar dacă fizic nu mi-aţi simţit prezenţa. Am avut răbdare să 
înţelegeţi lecţiile şi v-am încercat credinţa. Am fost în visele şi gândurile 
voastre şi am suferit odată cu voi când aţi fost nedreptăţiţi. Şcoala pe care am 
început-o împreună nu se încheie aici. Prietenii mei de pe planetele ce vă vor 
găzdui vă vor ajuta să mergeţi mai departe. La întoarcere vom pune împreună 
bazele noii civilizaţii şi vă voi lăsa planeta natală in grijă. Până atunci, cei ce 
vom rămâne o vom susţine energetic şi o vom recrea. Vă pregătim un dar pe 
care am don să ştiţi să-l preţuiţi şi să nu mai repetaţi niciodată greşelile 
trecutului. 

Biletul vostru de călătorie l-am vizat personal. Este însăşi credinţa 
voastră şi iubirea de semeni care se traduc, dacă vreţi, într-o undă ce nu poate 
fi confundată. Ea vă marchează forţa spiritului şi reprezintă carnetul vostru de 
elev la şcoala Terrei. Eu am fost Profesorul vostru şi Prietenul care deseori v-a 
pregătit surprize pentru a învăţa să discerneţi adevărul de minciună, să aveţi 
încredere în voi înşivă, să decideţi, să cutezaţi, să gândiţi, să acţionaţi, să iubiţi, 
să creaţi, să descoperiţi înţelepciunea cu care Dumnezeu a creat Universul, 
sădind pretutindeni frumuseţea. Am fost Cel ce v-a călăuzit drumul spre 
lumină, înlăturând vălurile ce v-au acoperit vederea. Eu v-am provocat la un joc 
în care să descoperiţi care vă sunt puterile şi cine sunteţi cu adevărat. Mă veţi 
găsi pretutindeni în drumurile voastre pentru că suntem mereu împreună. Eu 
sunt Paznicul tuturor porţilor din împărăție, care vă verifică talentul de jucător 
în Jocul Creaţiei. Eu sunt Oglinda în care actorul şi personajul se vor reflecta în 
egală măsură. Eu sunt Izvorul din care aţi gustat abia o picătură şi din care nu 
vă veţi mai sătura bând. Eu sunt Farul conştiinţelor în nopţile cosmice. Eu sunt 
Grădinarul ce a creat o imensă grădină de flori şi stele. Eu sunt Navigatorul 
care conduce Nava spre viitor. Eu sunt Oceanul în care toate se regăsesc. Eu 
sunt Păstorul turmei albe de lumină. Eu sunt Profetul ce deschide o fereastră în 
timp. Eu sunt întregul şi Nimicul. 


Sunteţi copiii mei şi fraţii mei. Sunteţi prietenii mei şi colaboratorii mei. 
Sunteţi elevii mei şi partenerii mei într-o piesă fără sfârşit. Eternitatea vă 
întâmpină cu taine şi comori pe care le veţi descoperi cu bucurie. Cândva veţi 
ajunge şi voi să vă ajutaţi fraţii mai mici. 

Apoi a dispărut. Poate că fusese doar o hologramă. Parcă spusese că 
rămăsese pe planetă. Ce cumplit sacrificiu! Abia începeam să înţelegem... 
Prejudecăţile şi rigidităţile noastre mentale încă nu ne permiteau să realizăm 
ce a însemnat pentru ceilalţi Misiunea Terra. Cuvintele nu ne mai ajutau să 
exprimăm exact cât de multe înţelesesem în aceste unice clipe. Dincolo de 
ceea ce auzisem mai era ceva profund şi dureros şi imposibil de cuprins în 
vreun limbaj: dragostea infinită a Creatorului pentru Creaţia Sa, acea dragoste 
ce cunoaşte neputinţa, jertfa, sacrificiul, răbdarea, dăruirea, bucuria, durerea. 

Am rămas tăcuţi. Eram învăluiţi de o pace atât de bogată, de grăitoare, 
de plină de sensuri. Într-un fel era aproape palpabilă. Parcă nu mai eram noi 
înşine. Un fel de preaplin ne umplea de stări de emoție şi înţelegere neatinse 
vreodată. Simţeam că trăiam la altă dimensiune. Ceva profund se modificase şi 
eram o muzică, un dans, o plutire. Fiinţa noastră pierduse noţiunea de 
spaţialitate tridimensională. Eram tăcerea şi nefiinţa. Eram viaţă, eram iubire. 
Eram neclintire şi unduire. Eram amintire şi dorinţă. Eram intenţie şi mişcare. 
Eram nimicul şi ideea. Eram gând şi uitare. Eram licurici ieşind din noapte într-o 
mare de lumină. Eram muguri ce înfloreau sub binecuvântarea Soarelui. Eram o 
uriaşă familie cosmică spre care ne trezeam şi de care niciodată nu fusesem 
despărțiți. Eram toţi acelaşi UNU. Numai că fiecare primise un dar unic spre a-l 
exprima în Creaţie. 

Când ne-am revenit ne aflam deja în navă. Aveam fragmente de 
memorie. Ştiam că ne aflăm în călătorie spre o planetă despre care aveam să 
aflăm treptat mai multe. Nava era impresionantă ca dimensiuni şi utilităţi. Ne 
simţeam ca într-un oraş în care aveai de ce te tot minuna la tot pasul. Viaţa 
socială a fost armonios organizată şi iată-ne începând o nouă etapă în care 
activităţile sunt extrem de variate şi stimulează setea de cunoaştere. Nu 
sesizăm drumul exterior, ci doar drumul pe care-l parcurge propria fiinţă spre 
desăvârşire şi adevăr. Uluitor, natura ne încântă, arta ne sensibilizează, ştiinţa 
ne provoacă încât uităm că ne aflăm pe o navă. Şi ce sunt oare corpul uman, o 
planetă sau un Soare? Temple mişcătoare de Lumină, nave într-o poveste 
despre o călătorie spre Dumnezeu. 


DOR 


Lumea se desfăşoară în faţa ochilor ca un tablou pe pânza căruia pictorul 
a aşternut culori, sentimente şi simboluri ce au semnificaţie pentru toţi cei ce 


acceptă această realitate. Privirile şi mâinile au urzit o structură energetică pe 
care văzătorii nu o pot surprinde, dar o pot percepe cu simţuri ce încă nu au 
primit nume. Peisajul s-a născut din gânduri şi idei, din emoţii şi stări de 
conştiinţă, iar pigmenţii au încercat să traducă invizibilul şi impalpabilul în acel 
ceva materializat din jocul electronilor ce absorb cuante de energie din lumina 
albă. Din lumină provine şi pânza, şi pensula, şi omul. Lumina se 
autoevidenţiază cristalizându-se în materie şi ascunzându-se în universul 
microcosmic ce devine macrocosmic ca apoi să se dizolve în infinit după noi 
legi. Orbite şi curenţi vom găsi în mic şi în mare, în tot ce există şi vibrează în 
dansul energiilor ce devin ceea ce mintea plăsmuieşte. 

Universul material este doar o coajă a unei Realităţi cu mult mai subtile şi 
profunde. Pătrunzând în miezul lucrurilor şi evenimentelor cu puterea gândirii, 
vom descoperi matricea ideatică ce a stat la baza structurării şi concretizării 
lor. Acolo vom deveni noi înşine existenţe pure, lipsite de formă, evadate din 
tridimensionalitate, în stare liberă, nelimitată de graniţe. Vom fuziona cu ceea 
ce dorim să înţelegem şi ne vom confunda cu noţiuni şi stări de conştiinţă 
pentru a le asimila prin trăire directă, conştientă, atentă, nemijlocită de 
limbaje. Acestea sunt doar porţile ce se cer deschise pentru a pătrunde dincolo 
de ele. 

Trăind în această lume paralelă, într-o zi veţi găsi că noua Realitate este 
extrem de riguroasă. Este o matematică spirituală a cărei frumuseţe se 
descoperă cu ajutorul unui nou nivel interior ce trebuie atins. Etajele superioare 
ale conştiinţei accesează alte calităţi sau domenii de frecvenţă ale Creaţiei, 
invitând căutătorul într-o călătorie fără sfârşit spre Centru, sau Dumnezeu, sau 
Sursă, sau Izvorul a tot ce există, sau propriul Sine. 

Interiorul şi Exteriorul se identifică într-un TOT infinit despre care nu se 
poate vorbi. Cuvintele aparţin acestui spaţiu. Sunt forţe creatoare cu care se 
poate lucra în sens constructiv sau distructiv. Sunetele au multe proprietăţi 
necunoscute încă acestei civilizaţii. Există o ştiinţă întreagă a sunetului ce ar 
putea aduce o mulţime de beneficii dacă ar fi studiată cu seriozitate şi animați 
de dorinţa de a servi umanitatea. Dar cum spuneam, accesul la ştiinţa Noii Ere 
va fi condiţionat de puritatea sufletului cercetătorilor sau căutătorilor 
cunoaşterii. 

Orice obiect este în directă legătură cu creatorul său şi cu acele fiinţe 
care l-au atins sau l-au privit. Undele de energie tes fire nevăzute pretutindeni 
încât spaţiul se constituie într-un ocean vibratoriu care se poate “citi” după o 
artă pe care puţini o deţin. Istoria însăşi poate fi reconstituită cu exactitate 
preluând mesajul informaţional al acestor unde. Creierul deţine capacitatea de 
a le descifra intuitiv. Recurgând la asemenea metode, veţi constata câte 
mistificări şi erori “s-au strecurat” în manualele ce v-au arătat cum să priviţi 


realitatea înconjurătoare potrivit dorinţei unora sau altora. Mai mult, 
transparenţa va fi reală şi politica nu-şi va mai putea susţine aberanta 
existenţă bazată pe minciună, interese meschine, inutilitate şi maleficitate. Veţi 
opta pentru acţiuni, activităţi, decizii, gânduri şi creaţii cu caracter benefic. Nu 
veţi mai putea încălca Legile Vieţii fără ca acest lucru să nu devină vizibil 
pentru oricine şi fără ca efectul imediat să nu vă aducă rezultatul corector. 

Nu este suficient să înţelegeţi intelectual aceste noţiuni, imaginându-vă 
performanţe care rămân simple închipuiri cât timp bateţi la porţile cunoaşterii 
încărcaţi de poveri de prejudecăţi, amintiri, emoţii care vă domină, probleme 
nerezolvate, griji şi frământări de care nu v-aţi eliberat. Echilibrul psihic cere 
ani de pregătire în acest domeniu în care antrenamentul este riguros, constant 
şi verificat prin probe adecvate fiecărei entităţi. Viaţa, desigur, vă oferă multe 
chei, dar trebuie să ştiţi să le folosiţi pentru a izbuti să avansați pe anevoiosul 
drum al autocunoaşterii şi desăvârşirii. 

Creativitatea, indiferent de forma în care se concretizează, este o poartă 
spre noi înşine, spre transcendere, spre un tărâm al emoţiilor şi al atingerii 
unor noi stări de conştiinţă. 

lubirea, de asemenea, potenţează profundele stări meditative conducând 
la revelații şi sublimări energetice ce înlesnesc saltul evolutiv. 

Incursiunile în planurile superioare de conştiinţă vor aduce noi înţelegeri 
asupra procesului complex al materializării şi dematerializării Realităţi. 
Cristalizării şi solubilizării chimice le veţi găsi corespondenţa alchimică ce 
permite concretizarea sau volatilizarea unei realităţi proiectate mental. 

Zidurile vor cădea străpunse de lumina gândirii şi noi orizonturi se vor 
întinde înaintea autenticilor căutători ai Adevărului. 

Toate aceste lucruri despre care vă vorbesc nu ţin de un viitor care va să 
vie dacă omenirea va alege un alt drum. Ele sunt prezente şi accesibile tuturor 
ce le cred şi le experimentează, sfidând timpul şi multe alte concepte rigide ce 
au încorsetat mintea umană. Timpul poate fi învins. Noi realităţi, aparent 
virtuale, devin explorabile pentru acei curajoşi ce vor învinge comoditatea şi 
rutina şi vor aborda ştiinţa spirituală cu înţelepciune şi răbdare. 

Am dorit să deschidem Poarta Noului Mileniu împreună, călăuziţi de 
idealuri nobile, dragoste de Adevăr, credinţă şi iubire de semeni. Sunt ani de 
când mesajele au ajuns în câteva case fără ca rezultatele aşteptate să apară. 
Cercurile temporale au devenit abisuri temporale întrucât problemele create de 
mintea colectivă s-au agravat cu soluţii ineficiente şi decizii ce conduc 
invariabil la eşecuri şi, în final, la autodistrugere. Forurile conducătoare repetă 
sistematic aceleaşi erori, iar pretutindeni prostia sfidează Poarta, triumfând 
asupra unei realităţi pe care a creat-o şi o susţine cu sloganuri politice şi 
anunţuri publicitare ce nu aduc renaşterea, ci moartea. 


Planeta arată ca un stadion după un concert de muzică rock, plină de 
deşeuri şi indivizi ameţiţi. Parcă toţi s-au pus de acord s-o lichideze cât mai 
repede. Este greu de stopat jaful, crima şi iresponsabilitatea. Este un refuz 
general de a coopera. Este un interes general sau o inconştienţă generală care 
atrag dezastrul. În aceste condiţii, de cine vă temeţi, oameni? De nota la 
purtare pe care v-o pune Occidentul? Dacă tot este să muriţi odată cu planeta, 
măcar muriţi cu fruntea sus, nu îngenuncheaţi de lichele. 

Vă propusesem viaţa, eternitatea, zborul, creaţia, pacea, bucuria... 

Mi-e dor de oameni cu care să pot discuta, mi-e dor de oameni vii care 
gândesc şi caută soluţii înțelepte problemelor cu care se confruntă, mi-e dor de 
oameni demni care şi-au păstrat verticala şi nu au adormit, mi-c dor de oameni 
care ştiu să iubească, mi-e dor de oameni care caută frumosul, mi-c dor de 
oameni curajoşi, mi-e dor de oamenii ce-şi iubesc ţara şi neamul, mi-e dor de 
oamenii ce-L caută pe Dumnezeu... 

UNDE SUNTEŢI, OAMENI? 


MĂNĂSTIREA NEVĂZUTĂ 


Curtea interioară era pavată cu dale de piatră. Pe margini, trandafirii 
începuseră să îmbobocească. Era ceva sălbatic între acele ziduri vechi, dar şi 
multă istorie ce-şi pusese amprenta oriîncotro ţi-ai fi îndreptat privirea. Turnul 
unde cândva cineva veghea liniştea locuitorilor cetăţii era acum părăsit. 
Urcând pe platformă, aveai o perspectivă a împrejurimilor şi strania senzaţie că 
nu eşti singur. Involuntar te proiectai în acele vremuri în care trebuinţele erau 
mai sumare şi multe păcate ale minţii erau încă necunoscute. 

Aşezarea era înconjurată de păduri şi pante abrupte. Cu greu ajungea 
cineva în acel desiş întunecat. Chiar era de mirare cum fusese construită 
cetatea şi cine fusese cel ce o ridicase. Documentele menţionau un cavaler 
rătăcitor înnobilat de un prinţ recunoscut de hrisoave. Dar utilitatea ulterioară 
de aşezământ monahal nu se prea potrivea cu întâmplările care se asociau 
acelui lăcaş sfânt, cetate şi mănăstire deopotrivă. 

Se povesteau multe despre misterioşii cavaleri care trecuseră pe sub 
porticuri şi participaseră la enigmatice ritualuri ce rămăseseră necunoscute 
posterităţii. Legendele deformaseră adevărul şi chiar cei ce-l cunoşteau îl 
păzeau cu străşnicie pentru vremuri de lumină, în timpuri întunecate adevărul 
se criptează în simboluri şi în eterul ce încremeneşte evenimentele în veşnicie. 

Pentru călătorii atemporali nu este greu să străbată veacurile spre a 
experimenta senzaţia timpului, a limitării mentale, puterea forţelor psihice şi a 
forţelor oarbe ale civilizaţiilor ce s-au succedat pe Pământ, pentru a cerceta 


teme de destin, a verifica strategii de ieşire din variante ce au condus la eşec şi 
a analiza opţiunile virtuale ce ar fi putut crea universuri paralele. 

Mă aflam în sala de mese şi beam apă dintr-o ulcică de lut. Interiorul 
auster era luminat de flăcările din vatră şi de un opaiţ pe care-l aprinsesem, 
după vechile obiceiuri. Am atins obiectele pe rând, încet, şi vibraţiile acumulate 
au început să-mi ţeasă în minte imagini de altă dată. Vedeam încăperea 
umplându-se cu chipuri cunoscute: mulţi dintre ei fuseseră ucişi pentru 
credinţa lor, alţii, ce reuşiseră să intre în anonimat, transmiseseră generaţiilor 
următoare firul luminos pe căi ascunse. Legătura dintre atunci şi acum s-a 
menţinut. Stau mărturie cercurile ermetice de iniţiaţi ce păzesc focul sacru al 
Ştiinţei Spirituale, al înţelepciunii şi al Adevărului. 

Mă revăd printre ei, unul dintre Templieri, rămas să cutreier lumea pentru 
a deschide Porţile viitorului celor apți să-l înfrunte. Sunt singur printre umbre. 
Şi atunci au fost vremuri potrivnice Adevărului, dar credinţa a fost o forţă cu 
care s-a putut birui moartea şi timpul. Există documente care atestă faptele 
adevăraţilor creştini. Se vor găsi când va exista interes pentru a înţelege istoria 
reală a omenirii. Cât timp minciuna triumfă şi toţi se lasă seduşi de ea, 
adevărul va mai zace în temniţă. 

Îmi aminteam seara când ne despărţisem. Fiecare avea să urineze alt 
drum în lume, ducând flacăra creştinismului esoteric mai departe. Analizasem 
împreună variantele viitorului şi înţelesesem că planul nostru trebuie să 
acopere o perioadă de sute de ani, până când zorii unei Ere de Aur aveau să 
pună capăt Epocii de Fier. Misiune dificilă, secretă şi întinsă pe termen 
îndelungat. 

Eram nemuritori. Ne controlam trupurile şi puteam la nevoie utiliza alte 
corpuri umane pentru a ne putea manifesta în materie. Pentru martori am fost 
oameni obişnuiţi, împărtăşind aceleaşi probleme caracteristice timpului istoric 
şi locului geografic în care ne desfăşuram activitatea netulburaţi de indiscreţii. 

Aveam întâlnire o dată la o sută de ani, într-un loc stabilit în prealabil. 
Acum îi aşteptam să vină cu emoția regăsirii unor prieteni. Nimeni nu ne putea 
vedea pentru că ritualul întâlnirilor noastre prevedea şi protecţia energetică a 
spaţiului în care se desfăşura adunarea. 

Au apărut unul după altul, punctuali şi serioşi. Cine ştia mai bine istoria 
decât noi, cei ce trăiam pe Pământ de atâta amar de vreme?! Guverne naive îşi 
imaginau că deţin secrete extraordinare, păstrate cu mare precauţie, când 
nimic nu este secret pe această planetă nemuritorilor. 

Eram din nou împreună şi aveam de stabilit strategia pentru anii rămaşi 
până la retragere. Încercam, cu un ultim efort, să atragem atenţia maselor 
asupra faptului că civilizaţia aflată în declin a ajuns la un pas de colaps. 
Procesul conştientizării este însă lent şi oricâtă durere este în lume, paradoxal, 


nici măcar aceasta nu mai reuşeşte să trezească populaţia din somnul cel de 
moarte. Viaţa a fost redefinită şi aşezată pe alte coordonate încât e greu să 
mai convingi pe cineva că lucrurile stau altfel. Îi priveam cu dragoste. 
Munciseră continuu, fără pauze, traversând timpul cu credinţă şi iubire pentru 
semeni. La prima vedere, rezultatele nu păreau spectaculoase în contextul 
dezastrului general. Cu toate acestea, semănătura lor dăduse roade şi acele 
făclii ce luminau noaptea conştiinţei planetare erau existenţe ce meritau să 
treacă Poarta. 

- Suntem la câţiva ani de un sfârşit pe care nu l-am dorit. În timpul rămas 
sunt multe de făcut. Este greu să mai deschizi ochii cuiva care nu vrea să vadă. 
Nu mai este timp să o luăm de la zero. Atenţia trebuie îndreptată asupra 
zonelor de conflict ale omenirii pentru a preveni catastrofele nucleare şi a ţine 
sub control regiunile unde dezechilibrul energetic poate declanşa cataclisme cu 
consecinţe dramatice asupra unor arii extinse. 

- Aurul a fascinat întotdeauna oamenii slabi ce şi-au dorit puterea 
materială. Au evaluat bogăţiile Pământului şi şi-au declarat război pentru ca cel 
mai însetat şi cel mai de temut să pună stăpânire asupra lor. Au transformat 
natura în aur, bani, conturi şi operează cu aceste iluzii numerice care cuantifică 
potenţialul productiv al planetei. Aurul negru, aurul verde, aurul cenuşiu... Totul 
se exploatează şi în urmă rămân reziduuri toxice, pustiu şi cadavre. Unde a pus 
“omul” piciorul de cuceritor (nu pot să numesc oameni asemenea creaturi), 
pământul a fost secătuit, civilizaţii avansate spiritual au fost trecute prin foc şi 
sabie, iar învăţătura noastră sfântă a servit ca pretext pentru a acoperi jaful, 
crima şi dezonoarea. Tardivele şi formalele scuze pentru masacrele oblăduite 
de biserică ţin de o diplomaţie care nu are trecere la Dumnezeu, ci la Idolii pe 
care i-au creat şi îi slujesc cu credinţă. “Credincioşii” (şi aici voi folosi 
ghilimelele, pentru că viaţă autentic spirituală nu mai există), nu mai sunt 
interesaţi de esenţa religiilor la care au aderat şi de procesul de deformare pe 
care acestea le-au suportat de-a lungul veacurilor. Se simt deasupra vremurilor 
de jelanie, trăind într-o epocă avansată tehnologic ce asigură confortul şi 
libertatea. In orbirea lor, nu sesizează că lanțurilor din Evul Mediu le corespund 
altele mai perfide, psihice, de care nu pot scăpa nici în somn, că torturilor de 
altă dată, la care erau supuşi unii dintre cei ce amenințau prin felul lor de a fi 
siguranţa sistemului de valori impus cu ameninţări, le corespund altele, 
rafinate, care nu au nevoie de călăi plătiţi, pentru că fiecare membru al 
societăţii a devenit torţionarul celor din jurul său. O masă întreagă de oameni 
este pusă la zid, impunându-i-se un mod de a gândi şi a trăi străin speciei 
umane. Acesta a transformat lumea în lad, aţâţând local focurile spre a 
întreţine atmosfera de spaimă, deznădejde şi necredinţă. Dumnezeu este 
invocat în batjocură spre a veni să repare stricăciunile întunecaţilor la suflet şi 


la minte. Mirosul de pucioasă (mercaptani, dioxid de sulf, amoniac, hidrogen 
sulfurat, gaze de eşapament, oxizi metalici, silicați, cianuri, emisii radioactive, 
îngrăşăminte chimice, pesticide, produse de sinteză, conţinutul scăzut de 
oxigen şi concentraţia ridicată de dioxid de carbon din atmosferă - consecinţă a 
defrişărilor masive şi transformării pădurilor în terenuri agricole, reziduuri 
toxice recirculate prin integrarea lor în produse utilitare sau de consum zilnic), 
infernul sonor (realizat în orice unitate productivă, de mijloacele de transport, 
de mass-media şi în discuţiile conjugale sau între colegi şi vecini), caznele ce 
lasă urme pe trupurile mistuite de patimi şi chinurile sufletelor mutilate de 
păcate nu deranjează pe nimeni pentru că reprezintă însăşi “normalitatea” 
acestei lumi. 

Cuvintele noastre nu se aud în vacarmul general, iar lumina trece 
neobservată de ochii nevăzători. Dumnezeu a devenit şi El un idol pentru 
“alchimiştii” secolului XX. 

Am trăit sute de ani pentru a asista la repetarea aceloraşi teme şi a 
aceloraşi erori, cu aceleaşi consecinţe. În 50-60 de ani de viaţă, pentru mulţi 
dintre cei ce-şi trăiesc destinul îngrădit de nevoi imediate, aceste probleme nu 
sunt sesizabile. Le lasă moştenire urmaşilor, glorificându-şi anii tinereţii când 
părea mai bine în ochii lor pentru că încă nu apucaseră să facă prea multe 
greşeli. Toţi îşi acceptă laşitatea înecând-o în uitare sau justificându-şi 
neputinţa cu asprimea vremurilor care i-au împiedicat să devină eroi. 

Văzduhul este plin de fiare şi dragoni ce aruncă foc, desfrânarea a 
întrecut orice limită de bun-simt, scriptele întronează nedreptatea ridicând-o la 
rang de lege, iar fariseii moderni L-au ascuns pe adevăratul Dumnezeu, 
îndemnând turma spre oarbă supunere prin spectacole şi ciudate conflicte pe 
care nici o religie autentică nu le-a propovăduit. Foamete, crime, boli, mizerie, 
frică, robie, interese meschine, sete de putere, lăcomie, orgoliu, lene, prostie, 
asuprire, corupţie...Totul s-a repetat pe toate meridianele. Armele s-au 
perfecţionat, caii au fost înlocuiţi cu diferite forme de cai-putere, sclavii au 
primit alte nume, bogăţiile s-au concentrat mereu în puţine mâini, noul a fost 
continuu respins de vechi, iar spiritualitatea a constituit neîncetat o primejdie 
pentru cei ce s-au temut să-şi piardă locul în ierarhia lor răsturnată. Nu au 
existat decât perioade scurte în care s-a permis accesul la ştiinţă şi cultură şi 
atunci pentru puţini. Totdeauna verbul A GÂNDI a însemnat un pericol real 
pentru monarhi şi s-a interzis maselor utilizarea acestei forţe coborâte în 
materie sub formă de Cuvânt. Seminţiile înrobite au fost şterse încet din istorie, 
preamărindu-se caracterul invadator şi războinic al cuceritorilor. Istoria a 
devenit o odă închinată ucigaşilor. Sufletul neamurilor însă a dăinuit graţie 
celor mulţi şi anonimi ce au transmis din generaţie în generaţie tradiţii din 
vremuri în care lumina aureola frunţile albite de nobleţe şi înţelepciune, când 


aristocrația se întemeia pe merite reale, cucerite în eoni de existenţă şi 
evoluţie spirituală, nu pe codul manierelor de la curţile imperiale. 

Falsul a transformat viaţa într-un spectacol cu decoruri de beton, metal şi 
sticlă, în care se joacă aceeaşi piesă, cu acelaşi regizor, în variante tot mai 
groteşti ce vor să reliefeze caracterul universal al temelor. De fapt se încearcă 
să se proiecteze asupra Universului un sistem de gândire ce aparţine doar 
acestei planete sau acestui cerc temporal din care nu reuşesc să iasă. 

Este intrigant cum, încarnându-se de atâtea ori, nu au reuşit să vadă 
repetabilitatea structurilor mentale ce au stat la baza existenţei atâtor civilizaţii 
care s-au ridicat şi au pierit pe rând înghiţite de ape. lavă, pământ, nisip, foc 
sau molime. Cea mai mare molimă pe care nu o mai pot opri este nebunia 
colectivă ce s-a extins şi s-a transmis pe tot globul. Încă nu au metode să 
oprească poluarea psihică. Nu realizează cât de agresiv a devenit 
subconştientul colectiv bântuit de frici, nelinişti, temeri, anxietăţi, angoase, 
nevroze, astenii, nesiguranţă, intoleranţă, obsesii şi gânduri suicide. Păşesc 
într-un eter tulburat de câmpul lor şi am senzaţia că înot într-o apă mocirloasă. 
Este nevoie de multe suflete curate, echilibrate, cu mintea limpede, care să 
purifice acest nociv ocean de unde psihice. Şi cât de simplu s-ar putea opri 
vacarmul sufletelor zbuciumate! Dar cheia o deţine fiecare. Doar că au refuzat 
s-o folosească. Este CREDINŢA: acea credinţă trează, conştientă, activă, care se 
bazează pe cunoaşterea Legilor Vieţii şi aplicarea lor cu înţelepciune, este acea 
credinţă ce se întăreşte cu fiecare pas cu care te apropii de Dumnezeu, acea 
credinţă care te face să te învingi pe tine însuţi şi vremurile potrivnice, acea 
credinţă  neclătinată de îndoială, acea credinţă experimentată în toiul 
evenimentelor vieţii şi nu naivitatea oarbă a ignoranţilor ce aşteaptă ca 
problemele să se rezolve singure cu minuni picate din Cer. 

- Pretutindeni oamenii se identifică cu problemele lor. Nu se pot detaşa 
pentru a înţelege că Jocul Vieţii nu este decât un şir de provocări ce stimulează 
dorinţa şi voinţa de a depăşi încercările, intuind şi verificând regulile acestuia. 
În loc să se agaţe haotic de situaţii şi concepte, să se hazardeze în a lua decizii 
pripite, izvorâte din teamă şi ignoranță, să-şi consume energia cu emoţii şi stări 
psihice negative care tulbură limpezimea gândirii, ar putea analiza situaţia în 
care au ajuns şi căuta soluţii inteligente, bazate pe cunoaşterea Legilor Vieţii. 
Riscurile pe care şi le-ar asuma ar fi minime şi treptat ar învăţa să anticipeze 
repercusiunile opţiunilor lor. Oriunde te duci vezi aceleaşi scene ce se 
derulează între soţ şi soţie, părinţi şi copii, şef şi subaltern, vecini, colegi, rude, 
amici, şi aceleaşi melodrame când apar iubiri interzise. Câştigarea existenţei, 
distracţia şi perpetuarea speciei rămân scopurile vieţii majorităţii, iar înavuţirea 
nelimitată şi puterea - țelul acelor puţini ce s-au cocoţat în fruntea naţiunilor, 
proptiţi sau propulsaţi din umbră. Peste tot dai de competiţii, rivalități şi 


concurenţă - de parcă cineva îşi ia titlurile şi averile în veşnicie. Puţini doresc 
cunoaşterea şi evoluţia spirituală şi dintre aceştia o infimă parte sunt căutători 
autentici ai Adevărului. Restul caută evadarea din realitate, relaxarea, diferite 
terapii, iluzia că sunt vindecători, cunoştinţe spectaculoase sau să-şi alunge 
plictisul. 

Problemele colective sau de nivel naţional ori rasial nu preocupă pe 
nimeni. Guvernele şi preşedinţii statelor urmăresc ca jocul lor aducător de 
profit să continue, amăgind mulţimea ce-i susţine din inconştienţă sau 
neputinţă. Totul este perfect justificat când se decide “acolo sus” şi este de 
neconceput când se propune “acolo jos” de un individ sau un colectiv care 
refuză minciuna sau măsurile votate de cei ce nu le suportă niciodată 
consecinţele. 

Viaţa nu are valoare. Se lichidează programat, în masă sau individual, ori 
se renunţă de bunăvoie la viaţă. Viaţa a încetat demult să mai fie un dar de la 
Dumnezeu. Este o povară sau o marfă, un capital. Farmecul feminin a fost 
evaluat şi exploatat pentru a hrăni instinctele animalice ale bărbaţilor. Forţa lor 
brutală a fost declarată superioritate şi lumea a devenit un imperiu al forţei 
războinice, al agresivităţii şi al instinctelor ce au dus la decăderea speciei 
umane. Totuşi nicăieri bărbaţii nu sunt acuzaţi. Dimpotrivă, ei conduc jocul, iar 
femeia a fost declarată iniţiatoarea şi exponenta păcatului pentru vecie. De 
fapt forţa sexuală au utilizat-o în mod greşit şi efectul, epuizarea energetică, a 
devenit vizibil. Ce a ajuns dragostea dintre bărbat şi femeie este greu de 
exprimat în cuvinte. 

- Am trăit multe experienţe care mi-au demonstrat că drumul credinţei 
trebuie călăuzit. În perioada de început a creştinismului, oamenii aveau o 
credinţă şi o iubire pentru lisus ce învingeau moartea. Cu timpul, aceste forţe 
au scăzut. Cu fiecare secol învăţătura Sa a fost deformată şi mistificarea 
impusă până la uitarea preceptelor iniţiale. Oamenii au devenit confuzi, 
suspicioşi şi slabi în faţa ispitelor ademenitoare pe care le propagau chiar cei 
ce ar fi trebuit să fie apărătorii purității învăţăturii creştine şi cei ce ar fi trebuit 
să o facă înţeleasă. Drumurile mele în timp şi spaţiu m-au adus în multe locuri 
în care am încercat să explic miezul cuvintelor Domnului lisus. Mi-a fost greu 
să-i fac să gândească şi să rămână consecvenţi nu din teamă, ci din 
convingere. Acolo unde Bisericile au propovăduit doctrine moarte, a fost 
aproape imposibil să-i scot din comoditatea ritualurilor pe cei ce nu erau 
dispuşi să facă efortul de a înţelege, a se corecta şi a trăi creştineşte. Nu poţi 
trăi ca un ateu o săptămână şi-L cumpăra apoi pe Dumnezeu cu o slujbă. Mi-am 
zis că a fost ignoranţa unei epoci istorice, dar nu a fost asta. Ceea ce a fost 
posibil în secolul | trebuia să fie şi în secolul al XIII-lea. Am realizat că totul s-a 
făcut deliberat. Creştinismul a fost batjocorit şi transformat într-o unealtă de 


dominație. Numele Domnului a fost terfelit în mod perfid şi slăbiciunile umane 
speculate. Inteligența pusă în slujba Antichristului a condus la rezultate care nu 
au dat nimănui de gândit, atenţi la probleme minore. Pentru noi strategia a fost 
clară. Ne-am început activitatea când întunericul deja preluase puterea în 
multe zone şi a fost greu să acoperim toată suprafaţa Terrei, neavând puterea 
fizică, numerică şi financiară pentru un proiect ce s-ar fi concretizat în rezultate 
ce azi ne-ar fi adus în cu totul altă situaţie. Nu ne-a rămas decât să urmărim 
planul în timp. Desigur, datoria noastră nu era să impunem o religie, intrând în 
conflict cu alte religii, ci doar să facem oamenii să gândească, să deschidem 
noi orizonturi cunoaşterii, să impulsionăm aspectul umanist al ştiinţei, să 
eliberăm omul din lanţurile dependenţelor şi să-i arătăm scopul vieţii lui pe 
Pământ. De aceea, adesea am rămas cunoscuţi în istorie ca oameni de cultură 
şi ştiinţă, filozofi sau martiri pe altarul jertfelor ce nu ar fi trebuit niciodată să 
aibă loc, dar care au demonstrat că omul demn, ce slujeşte unui ideal nobil, 
crede în Dumnezeu şi se respectă pe sine, nefăcând compromisuri cu 
conştiinţa, nu se teme de moarte. El învinge moartea. 

Azi nu se mai ştie nici măcar că în momentele cruciale ale istoriei am fost 
pilonii ce au susţinut continuitatea vieţii pe planetă ca forţe spirituale, dar şi ca 
personaje istorice implicate în cursul evenimentelor. Nimeni nu a cunoscut 
adevărata noastră identitate pentru că nu purtăm coifuri şi zale, nu apărem pe 
cai şi nici nu suntem călugări. Am citit ce s-a scris despre noi, dar nu există 
date concrete care să susţină o teorie sau alta şi nici nu a venit timpul să 
facem dezvăluiri. Nici nu dorim ca somnul cuiva să fie liniştit pe motiv că are 
cine veghea la soarta planetei. Situaţia este dramatică. Hipnoza generală face 
foarte dificilă sarcina noastră spre final. Cum spuneam, Antichristul a câştigat 
teren şi starea de trezie a unora trebuie susţinută. Nu au forţă să continue 
drumul pe propriile picioare. Este dificil să încurajezi fiecare om ce pare să se 
dezmeticească şi să-i răsplăteşti zilnic eforturile cu laude când mai sunt 
miliarde sub anestezie. Suntem puţini, iar mass-media nu ne susţine, 
dimpotrivă. Procedeele clasice de răspândire a adevărului sunt eficiente, dar 
sporul demografic nu a fost însoţit şi de o creştere la fel de spectaculoasă a 
numărului celor trei. Cine să lucreze cu asemenea mase? Spiritualitatea însăşi 
are ritmul ei şi legile ei. Propaganda nu a creat oameni adevăraţi, ci curioşi şi 
oameni schimbători ca vântul, încă partida pare să fie condusă de ceilalţi. În 
curând vom prelua conducerea jocului pentru că înseşi vibraţiile Noii Ere nu 
sunt favorabile vechilor atitudini ale fiinţelor umane. Radiațiile luminice vor 
neutraliza maleficitatea acumulată, printr-un proces dureros pentru mulţi. Noile 
metode prin care lumina va intra în viaţa oamenilor vor şoca pe toţi cei ce au 
crezut că sunt imbatabili sau că liberul arbitru îţi permite să sfidezi Legile 
Creaţiei fără a constata efectul încălcărilor lor repetate. 


Desigur, fiecare este liber să-şi rateze viaţa, dar când acest mod 
iresponsabil de a trăi afectează viaţa celor din jur şi armonia cosmică, devenind 
sursă de infecţie cu unde nocive, Legea funcţionează şi întoarce semănătorului 
roadele meritate. 

- Pentru mulţi suntem eroi ai miturilor şi legendelor. Necunoscându-ne 
identitatea, neagă un asemenea scenariu, iar declaraţiile noastre le-ar cota 
drept schizofrenie. Schizofrenia generală nu este comentată de nimeni pentru 
că fiecare se simte deştept că ştie ceea ce a fost îndoctrinat sau manipulat să 
creadă. Au să sufere mari şocuri în contact cu o realitate ce se va schimba, 
funcţionând după noi Legi. Certitudinile hrănite secole la rând vor deveni 
incertitudini şi, lipsiţi de sprijin, li se va părea că pământul însuşi se surpă sub 
picioare. De altfel, mulţi şi-au mărturisit nesiguranța şi teama în faţa noilor 
abordări ale temelor spirituale, religioase, ştiinţifice sau filozofice. Însăşi 
desfacerea peceţilor unor taine ocultate multă vreme este un semn al unor 
deschideri spre noi orizonturi pe care omenirea nu era pregătită să le 
primească. Din nefericire, se remarcă şi aplicaţiile nefaste ale cunoştinţelor 
care s-au coborât în ultimul secol pe planetă, la o scară fără precedent în 
istorie. Realizăm că suntem ajutaţi să înfăptuim Planul de forţele luminice din 
afara planetei. Bătălia este crâncenă şi miza este integritatea Terrei şi salvarea 
sufletelor. În acest context pare desuet să tot pomeneşti de creştinism când noi 
doctrine s-au răspândit pe toate continentele. A vorbi despre întoarcerea lui 
lisus care, în paranteză fie spus, nici măcar nu a plecat din acest plan şi nici nu 
o va face până ce nu-şi va îndeplini misiunea, pare, de asemenea, o utopie 
pentru visătorii unor vremuri biblice, ce se sustrag realităţii cu iluzii şi 
halucinaţii. Este inutil să mai spun cât de iluzorie este viaţa lor şi cât de 
dezgustătoare şi otrăvitoare pentru suflet sunt halucinaţiile cu care ei s-au 
alimentat veacuri la rând. 

- Multe din informaţiile ce au fost răspândite spre a-i avertiza asupra 
direcţiei în care se îndreaptă în goana lor nebună de a avea fericirea mult 
visată au fost greşit înţelese. În Zonele care s-au făcut cunoscute ca iniţiatoare 
ale unor centre spirituale, mulţi au înţeles că viaţa se va schimba şi totul va fi 
bine şi aşteaptă schimbarea în indolenţă şi inerție sau cu un scepticism care 
vrea să demonstreze naivilor că prea cred orice prostie. Entuziaşti grăbiţi au 
început să fluture informaţii ce nu au fost înţelese şi au creat confuzie sau chiar 
un efect contrar celui dorit. În loc să se stimuleze trezirea conştiinţei şi să se 
întreprindă acţiuni concrete menite a reechilibra viaţa pornind de la o bază 
spirituală studiată temeinic şi aplicată la condiţiile actuale ale naţiunilor, s-a 
creat speranţa într-o rezolvare miraculoasă a problemelor cu care se confruntă 
omenirea şi, eventual, a preluării acestora de către civilizațiile extraterestre 
venite în ajutor. 


Forţa vieţii nu mai este luată în seamă şi cetăţenii îşi continuă rutina 
cotidiană în apatie sau preocupaţi de nevoi cărora nu le caută o rezolvare la 
scară mai mare. Trebuinţele individuale imediate înnăbuşă realizarea unor 
proiecte colective care să vizeze problemele majorităţii. Ba chiar se creează noi 
motive de stres şi îngrijorare, care să pună în umbră nevoia de unire şi 
soluţionare a adevăratelor probleme umane pe care nimeni nu le tratează cu 
seriozitate. 

Sistemul actual nu rezolvă problemele, ci produce permanent altele noi. 
Dacă ar fi existat asemenea obiective precum şi dorinţa, credinţa şi voinţa de a 
le soluţiona, până acum multe experimente ar fi adus rezultate încurajatoare. 
Dar nu se doreşte unirea maselor în jurul unor idealuri demne de numele de 
OM, ci se seamănă ură, violenţă şi dezbinare pentru a ţine sub control monstrul 
uriaş ce ameninţă să-şi dubleze în 40 de ani efectivul. O masă de oameni 
conştienţi nu ar mai suporta asemenea lideri şi şi-ar alege conducători înţelepţi 
şi aducători de pace. Deci, cine face socotelile şi în favoarea cui? Cui folosesc 
războaiele şi cine mai crede în justeţea forţelor de pace care vin cu trupe bine 
dotate în zonele unde tot ele au creat conflicte aparent etnice şi religioase? Nici 
nu ai nevoie de prea multe surse de informaţie ca să înţelegi ce se întâmplă. 
Chiar nu-şi mai ascund intenţiile, tot jocul politic derulându-se fără jenă, pe 
faţă, în atenţia tuturor, expunând atitudini jalnice, de persoane imature şi cu 
serioase deficienţe psihice. 

- într-o vreme dragostea noastră de oameni şi compasiunea pentru 
durerile şi suferinţele lor ne-au făcut să ne asumăm riscuri mari şi să ne jertfim 
viaţa pentru ei. Am făcut-o de multe ori şi nu regretăm acest lucru. Azi se 
întâmplă ceva ciudat. Orice jertfă pare inutilă. Când zilnic mor aţâţi nevinovaţi, 
o moarte în plus nu serveşte nimănui. Un exemplu, de asemenea, pare doar o 
extravaganţă sau o excentricitate. A da lecţii de viaţă când oamenii au nevoie 
de hrană, haine şi acoperiş pare deplasat. Să devii patron şi să le oferi totul pe 
tavă, constaţi că nu duce nicăieri, pentru că ei rămân aceiaşi, întrebările vin 
când ceva nu merge, nu când, având ce-ţi trebuie, ţi se urăşte cu binele, revii 
la vechile metehne şi începi să calci pe alături. 

În munca mea de vindecător de suflete am întâlnit mulţi care au promis 
fapte măreţe, şi-au mărturisit cu lacrimi sau cu bucurie credinţa neîncercată în 
condiţii dificile şi şi-au exprimat dorinţa de a recupera timpul pierdut şi a merge 
până la capăt. VORBE GOALE! Nimic nu mai are valoare autentică. Totul este 
clădit pe minciună şi superficialitate. 

Restaurarea fiinţei umane este un proces anevoios care nu se realizează 
doar cu sfaturi şi discuţii şi nici cu meditații visătoare şi părelnice. Iniţierea în 
tainele vieţii şi formarea caracterului presupun parcurgerea unui şir întreg de 
experienţe care să trezească forţele adormite ale sufletului sau să permită 


armonizarea celor haotice. Viaţa trăită în inconştienţă atrage multe neplăceri, 
prelungind lanţul reîncarnărilor ce fac posibilă conştientizarea treptată a legilor 
ce guvernează manifestarea spiritului în materie. 

Modelele spirituale nu sunt urmate, ci exemplele create de mintea 
colectivă, dornică de câştig şi plăcere. Pare greu de înţeles că efortul 
direcționat spre autodesăvârşire aduce puterea reală şi bucuria triumfului, nu 
teancul de bancnote şi senzualitatea animalică. Deja s-au format două lumi 
paralele psihic ce convieţuiesc în una singură. Prăpastia între ele creşte cu 
fiecare clipă în care cele două tabere îşi alimentează universul propriu de idei şi 
concepte. Pendulăm între ele în sensul reunificării constructive şi salvatoare 
sau al recuperării elementelor ce încă sunt sfâşiate de contradicții interioare 
sau scufundate în ignoranță. 

Lumea a devenit un tărâm fantastic plin de himere înşelătoare şi mulţi, 
cuprinşi de vraja ei, au rătăcit drumul spre împărăție. Spiritualitatea le este 
străină. Au substituit-o cu adunări solemne şi sărbători care nu au nici o 
legătură cu viaţa trăită în puritate şi credinţă. Dumnezeu este prezent în 
fiecare clipă în fiecare suflet, nu este Idolul care cere asemenea spectacole. 
Ofrandele din care El se înfruptă sunt dovezile concrete de iubire de semeni, 
actele creatoare, efortul îndreptat spre eliberare, gândurile frumoase şi curate, 
simţul dreptăţii exprimat în fapte vrednice, cumpătarea şi înţelepciunea. Dar 
cui să spui toate astea? Nu pari din această lume vorbind în asemenea termeni. 
Nici ei nu fac parte din timpul nostru etern. Aparţin unui trecut penibil spre care 
privim cu ruşine pentru stirpea oamenilor. Realitatea reflectată în vocabularul 
lor ne irită: dividende, credite, datorii, cursul dolarului, profit, câştig, fetiţe 
drăguţe, telefoanele erotice pentru paranoici, crime, violuri, prostituție, mafie, 
războaie, furturi, foamete, corupţie, legi inumane, exterminări mascate, 
spălarea creierelor, şomaj, delincvenţă, închisori, penitenciare, spitale de boli 
nervoase, operaţii, masacre, minciuni diplomatice, poluare, îndoctrinare, 
cultură agresivă, violenţă, incultură, ignoranță, droguri, alcoolism, etc. 

Încet, încet totul moare şi devine un cimitir. Cândva se va vorbi despre 
aceste timpuri ca fiind preistoria civilizaţiei umane.. .Şi totuşi nu era obligatoriu 
să se străbată această zonă obscură. Puteau alege alt drum. De nu s-ar fi supus 
din laşitate, necredinţă şi prostie, acum alte perspective le-ar fi stat în faţă. Poţi 
multe trece cu vederea pentru că nu au ştiut ce fac. Dar îndărătnicia de a 
persista în greşeală şi obstinaţia cu care refuză măcar să asculte sfaturi ce nu 
se înscriu în sfera preocupărilor lor sunt descurajante. Nu cedează nici măcar în 
faţa evidenţei şi a demonstrațiilor faptice şi ştiinţifice. Îşi apără obsesiile cu 
înverşunare, chiar de ar fi să se crape pământul sub picioare. Sensul vieţii şi-a 
pierdut înţelesul. A fost înlocuit cu altfel de proiecte: restaurarea casei - în locul 
propriului templu, călătorii exterioare - ca fugă de Sine, haine în ton cu moda - 


ca substitut al armonizării învelişurilor corporale, bani - în loc de energii 
spirituale, şuete insipide care să-i facă mari în ochii lor şi ai celor neavizaţi în 
ale înţelepciunii. Dacă-i lauzi, devin prietenii tăi de o zi sau de trei luni. Dacă le 
atragi atenţia că greşesc, le creezi nopţi de insomnie şi preferă să nu te mai 
vadă. Nu le eşti pe plac. 

Am cunoscut toată gama de experienţe umane în timp. Prea îl provoacă 
oamenii pe Dumnezeu să le arate CINE ESTE. L-au supus la tot felul de probe, 
cerându-l să le rezolve problemele. Şi i-a ajutat... deşi nici nu au realizat cu 
câtă înţelepciune a făcut-o. Acum s-a învârtit puţin roata şi Dumnezeu S-a 
smerit în faţa oamenilor, cerându-le ajutorul. Străbaţi pământul şi abia de-i 
numeri după degetele de la mână pe cei ce au urechi pentru un asemenea 
strigăt. L-au verificat, L-au judecat şi au dat verdictul: “Nu e El. L-am fi 
recunoscut. Trebuie să fie cum credem noi, facă-se voia noastră şi nu a Lui”. 
Dumnezeul lor intră în câteva tipare, clişee, într-o carte şi atât. E limitat. De ce 
ar fi Infinit? Ca să nu-L poată ei evalua şi apoi să se proclame atotştiutori? 

Umbli in lume după un om ca vânătorul după un vânat preţios. Cu restul 
nici nu ai cum lucra: sunt surzi, orbi şi adormiţi sau fug ca iepurii. Îi ademeneşti 
doar cu momeli ieftine. 

- Şi totuşi lumea este cel mai desăvârşit laborator. Nimeni nu se poate 
sustrage operei de transformare. Nici un destin nu este întâmplător şi toate vin 
la vremea lor, potrivit Legilor ce orânduiesc totul. Ceea ce reproşăm semenilor 
este felul în care şi-au utilizat liberul arbitra, irosind şansele evoluţiei. Trăind 
conştient, ar fi învăţat multe şi azi s-ar fi găsit într-un stadiu în care ar fi aflat 
ce este fericirea. Acum o confundă cu iluzia unui câştig, o aventură sau un 
concediu după un an de robie. 

Poţi vorbi unui orb despre culori şi unui surd despre sunete? 

Alegerea unui drum corect în viaţă nu este doar apanajul oamenilor 
singuratici, cu înclinații spre religie sau filozofie. Ar trebui să caracterizeze 
întreaga populaţie. Totuşi, majoritatea preferă sloganurile societăţii de consum, 
acceptând un program care-i privează de libertatea ce li s-a dăruit prin naştere 
şi la care au renunţat de bunăvoie, acceptând un sistem ilogic şi dur, care 
distruge sufletele. Monstrul lumii îi înghite pe cei ce nu cuteză a-l înfrunta. Se 
tem să iasă din standarde, din mulţimea care uniformizează, creând 
mediocrităţi. Nu au curajul şi nici nu-şi doresc să afle cum sunt cu adevărat şi 
ce lucruri minunate ar fi capabili să facă de nu s-ar mai complace în lene şi 
indiferenţă faţă de viaţă. 

Dacă priveşti în jur cu atenţie, totul te provoacă la acţiune, introspectie, 
cunoaştere, explorare, creativitate... Este un drum pe care oglinzile mişcătoare 
din jur te ajută permanent să te confrunţi cu tine însuţi, să tc învingi şi să te 
regăseşti pe o treaptă superioară de evoluţie. Intuiţia se dobândeşte printr-o 


practică îndelungată ce presupune: atenţie, spirit de observaţie, echilibru, 
calm, stăpânire de sine, discernământ. Forţele interioare se exprimă în toiul 
evenimentelor pe care tot ele le atrag spre a se manifesta. În acele împrejurări, 
prima tendinţă a acestora este să preia conducerea, funcţionând anarhic şi 
producând dezechilibru. Conştientizarea, intenţia şi voinţa de a prelua controlul 
situaţiei, în fapt al propriei fiinţe dominată de pasiuni şi slăbiciuni, de furie şi 
neputinţă, treptat readuc pacea care vine odată cu înţelegerea şi corectarea. 

La nivel de colectivitate problema se pune asemănător. Nu doar 
conducătorul trebuie să vegheze la bunul mers al lumii. Fiecare membru al 
societăţii este dator să sesizeze aspectele perturbatoare ce pot determina 
conflicte, convulsii sociale, stagnare, discontinuități, tendinţe şi manifestări 
contrare Legilor Evoluţiei. Acest control prin feed-back permite evitarea 
şocurilor şi un progres armonios al vieţii ansamblului, asigurând integrarea în 
sisteme mai cuprinzătoare ce susţin nivelurile inferioare. Vigilenţa este un 
factor extrem de important, care, din păcate, se manifestă numai în serviciile 
de securitate. De ce nu există şi dorinţa de a asigura securitatea individului cât 
şi a vieţii planetare este greu de înţeles. Nimeni nu este mai important decât 
ceilalţi în ochii lui Dumnezeu. De ce îşi imaginează unii că viaţa lor trebuie 
salvată şi milioane de alte vieţi pot fi distruse fără scrupul - iar este o enigmă a 
Terrei. Nu sunt mai mulţi Dumnezei, ci Unul Singur, şi Acesta nu propovăduieşti 
crima. Iluzia propriei măreţii le-a sucit minţile şi au uitat că undeva adânc, în 
fiecare suflet, conştiinţa înregistrează tot şi penalizările ei sunt pe măsura 
faptelor. Par ameninţări pentru creduli toate acestea şi totuşi sunt adevărate. l- 
am văzut dincolo cum se zbat mai marii de aici. Încă se simt puternici, 
invincibili şi nemuritori prin faptul că şi-au construit adăposturi. Somităţi 
naive... Se autoamăgesc în loc să schimbe macazul şi să accepte un alt drum. 
De fapt, acest gen de atitudine, cu mici diferenţe, se regăseşte şi la nivelul 
clasei sărace. Obsesia este aceeaşi, tot BANUL, iar indiferența faţă de 
Dumnezeu este identică. Este o mentalitate generală potrivit căreia trăieşti ca 
să mănânci, să munceşti, să procreezi şi să mori, lăsând în urmă nepoți care să 
facă acelaşi lucru. 

Când consideră că nu au trăit degeaba, se referă la faptul că au adunat, 
s-au distrat şi s-au înmulţit. Nici nu este de mirare că involuţia a determinat 
scăderea coeficientului de inteligenţă. 

- într-adevăr, iresponsabilitatea a atras o situaţie economică greu de 
redresat. Democraţia reală presupunea participarea tuturor la guvernare şi 
luarea acelor măsuri favorabile poporului şi în general fiinţei umane. Dar însuşi 
guvernul şi parlamentul au dat dovadă de imaturitate şi supunere în faţa unor 
foruri ce nu aveau dreptul să decidă direcţiile de dezvoltare ale societăţii, şi de 
acceptare a unor condiţii umilitoare la care nici un om cu demnitate nu ar fi 


consimţit. Chiar şi numai scandalurile politice denotă faptul că bunul-simţ a 
dispărut şi s-a transformat într-o bufonerie ce lasă Un gust amar 
telespectatorului şi contribuabilului ce susţin asemenea caricaturi în fruntea 
ţării. 

De fapt, pretutindeni este la fel, se desfăşoară variaţiuni pe aceleaşi 
teme: bogăţia Pământului, împărţirea zonelor de influenţă, concentrarea puterii 
şi supunerea maselor prin măsuri coercitive şi ameninţări războinice, jocuri de 
culise, minciuni, şantaje, compromisuri... 

Trece-va acest timp al imposturii şi apărea-vor OAMENI pe planetă, nu 
viermi, hiene şi şobolani. Putregaiul va dispărea sub focul purificator. E singura 
modalitate de a vindeca sufletele ce-şi refuză însănătoşirea. 

Ştiu, mi se contestă dreptul de a mă amesteca în problemele politice. Cu 
alte cuvinte, Creatorul trebuie să stea în Biserică în timp ce creaturile distrug 
Creaţia, Creatorul trebuie să se retragă de pe scena vieţii pentru ca atotştiutorii 
să se afirme public şi să stabilească pentru ceilalţi care sunt rosturile lui 
Dumnezeu. Mulţi L-au depăşit, în infatuarea lor, pe Dumnezeu. Ei ştiu mai bine 
decât El însuşi care sunt atribuţiile Sale, limitate de scriitoraşi de ocazie şi 
paratrăzniţi care sondează Universul cu câţiva neuroni şi o cohortă de demoni 
ce le slujesc orgoliul. 

Degeaba speră minuni. Nu am venit să repar greşelile lor şi nici să creez 
un Centru spiritual pentru diletanţi. Trebuie să se convingă singuri că 
Dumnezeu este drept şi aduce fiecăruia exact ce merită. Totul are leac şi dacă 
prin înţelegere refuză să coopereze, dezastrul pe care l-au produs îi va 
determina să-şi schimbe atitudinea. Totul le pare în ordine când privesc 
statisticile pe calculator sau în rapoarte. Dacă ar cobori printre oameni, ar 
sesiza o altă realitate pe care refuză s-o vadă. Mă acuză că ameninţ cu 
fenomene apocaliptice. Nu realizează că toate acestea sunt opera lor, nu a 
mea. Eu doar asist, avertizez, înregistrez şi ofer soluţiile. Faptul că nu sunt 
crezute reprezintă deja problema lor. Eu nu-i pot obliga să creadă ce le spun. 
Dacă în loc să comenteze atenţionările mele în bătaie de joc, ar studia baza 
teoretică pe care se întemeiază, ar intra în panică realizând cum şi-au săpat 
groapa şi n-ar mai avea somn până nu ar pune pe roate un nou sistem condus 
după Legile Universului. Ar ieşi din timp şi vechea realitate n-ar mai avea nici o 
putere de influenţă asupra noilor structuri psiho-spaţio-temporale. Dar este 
greu de discutat cu ignoranţii. Un Centru Spiritual se creează cu elemente 
conştiente, treze, echilibrate, sănătoase, inteligente şi pregătite pentru o 
asemenea lucrare, nu cu visători şi amatori de minuni. 

Nu este o încercare cu şanse de reuşită, ci un Proiect riguros ştiinţific în 
care pot fi antrenați oameni îndelung testaţi. Nu este un experiment cu factori 
cunoscuţi şi necunoscuţi, ci o strategie verificată pe mai multe planete şi 


condusă de entităţi din acest plan şi din dimensiuni paralele ce vor coopera la 
înfăptuirea acestuia. Adeziunile făcute din amuzament sau disperare nu sunt 
luate în considerare. Efortul este nu atât fizic cât psihic şi de aceea realizez că 
puţini vor putea îndeplini criteriile ce-i vor selecta pe cei apți să lucreze la 
formarea structurii energetice a Centrului atât de pomenit în diferite cercuri ce- 
şi imaginează că totul se petrece de la sine sau cu conferinţe publice. 

Am solicitat ajutor şi celor de sus şi celor de jos. Toţi au fost suspicioşi şi 
s-au retras sperând că mă voi descurca sau vrând să arate astfel că nu se 
aliază unui şarlatan ce face promisiuni pe care nu le demonstrează. l-am 
încercat în felul meu şi m-am lăsat judecat de toţi cei ce-şi plimbau orgoliul prin 
lume şi-şi strângeau punga aducătoare de fericiri efemere. De ce aş fi mai 
darnic decât ei? Bogăția pe care am promis-o se dobândeşte cu trudă şi 
renunţări. Pomană se face numai pentru morţi. Oamenii vii gândesc, muncesc, 
creează, acţionează, seamănă şi culeg. Cum poţi culege fără să semeni? 

Avem de strâns oamenii conştienţi, care au înţeles aceste mesaje şi cu 
care vom continua lucrarea spirituală. Să nu-şi imagineze cineva însă că se va 
putea infiltra potrivit proverbului “La plăcinte înainte, la război înapoi”. Vom 
munci cu seriozitate, dar nu vom târî pe nimeni din milă, pentru că nu va face 
faţă ritmului şi exigenţelor noastre şi nici nu-i putem ajuta pe cei ce nu se 
ostenesc singuri. Timpul ne presează să repetăm apelul. 

“Oameni, salvaţi-vă sufletele! Nu mai este mult şi acest cerc temporal se 
va autodistruge. Nici o mantră nu vă va salva dacă nu veţi încerca să vă ridicaţi 
nivelul de vibraţie prin înţelegere şi vindecare sufletească. Impasibilitatea vă 
condamnă la pieire. Viaţa reprezintă dezvoltare, evoluţie, perfecţionare, 
cunoaştere, dinamism, creativitate, frumuseţe. Indolenţa vă asigură moartea 
sufletului pentru că nu aţi ştiut să apăraţi viaţa. Ridicaţi-vă, făpturi umane! 
Descoperiţi lumina din voi şi abandonaţi metehnele ce v-au adus suferinţe şi 
durere! Totul este în schimbare. Adaptaţi-vă schimbării pozitive în sensul 
transformării proprii, nu rămâneţi roboţi standardizaţi de interese obscure! 
Descoperiţi apa vie şi renunţaţi la obiceiurile ce v-au ruinat sănătatea! Uniţi-vă 
şi conlucraţi la înfăptuirea idealurilor voastre. Doborâţi limitele puse gândirii şi 
contribuiţi la crearea unei societăţi bazate pe principii corecte şi conduse de 
oameni înţelepţi. Nu mai încurajați prostia şi minciuna! Lumea aceasta se va 
prăbuşi, înghițită de propriile emanaţii!” 

- Retrăind acelaşi gen de probleme, mă amăgesc uneori cu gândul că 
poate vreodată îşi vor da seama că totul este la fel de sute de ani. Îmi vor 
spune că nu au cum să-şi dea seama când viaţa lor este limitată. Dar nici nu 
este nevoie să trăieşti mai mult de 15 ani ca să realizezi din lecţiile de istorie 
că greşelile se repetă şi nimeni nu observă. Ei nu pot depăşi un ciclu evolutiv 
cu examenele luate. În perioada sesiunii, în loc să dovedească ce au înţeles, o 


transformă în vacanţă şi intră în grevă generală. Şi-au acceptat condiţia de robi 
cu multă uşurinţă. De fapt, încălcând Legile ce le-au fost lăsate, au pierdut 
reperele ce le-ar fi arătat drumul corect şi s-au rătăcit. Acum refuză orice 
indiciu care i-ar putea ajuta să iasă din impas. Tot ce nu se înscrie în sfera lor 
de preocupări este respins, de parcă dacă mintea lor a înţepenit la nivelul unor 
cunoştinţe generale de nivelul gimnaziului, tot Universul trebuie să zăbovească 
la acest nivel de subdezvoltare. 

Dacă s-ar face un referendum planetar pentru a se stabili câţi vor război, 
s-ar găsi că doar 0,0001% doreşte să-şi exprime violenţa într-un război real. 
Cum se face atunci că miliarde de fiinţe se supun unor imbecili şi schizofrenici 
care terorizează majoritatea? Este greu să spui NU cu orice risc? Este oare 
imposibil ca într-o zi nici un om de pe planetă să nu mai dorească să ucidă sau 
să declanşeze acele acte îndreptate împotriva vieţii sau a unor naţiuni? 

Pare utopie pentru mulţi. Dar va veni şi vremea când se vor sinucide în 
speranţa că scapă de coşmar. Ei nu ştiu că nu poţi scăpa nicăieri de durerea pe 
care ai provocat-o. O retrăieşti până te vindeci. Singurul mod de a scăpa de 
consecinţe este să înceapă ACUM transformarea şi schimbarea drumului. 

De altfel planeta se pregăteşte încet pentru purificare şi vor simţi 
adevărul pe care l-am anunţat. 

- Atunci, hai să vedem cum stăm cu pregătirile. Să ne desprindem puţin 
din limitele acestui limbaj şi acestui unghi din care am analizat problemele şi să 
urcăm într-o altă octavă. Să ieşim din acest timp şi spaţiu şi să le analizăm de 
la nivelul următor. Veţi vedea Jocul dintr-o altă perspectivă şi însăşi 
matematica ce se ascunde în spatele energiilor inteligente ce pătrund în acest 
sistem. 

Înserarea cobora peste aşezarea ce străbătuse mileniile, izolată în 
propriul timp nemuritor, perpetuă şi inaccesibilă sufletelor efemere ce-şi 
delimitaseră existenţa la un cerc ce închidea în sine prăbuşirea în neființă. 


TURNUL 


Aproape că dispăruse din raza vederii noastre, ascuns de frunzişul des al 
pădurii. Îl urmăream cu greu, obosiţi de lungul drum ce părea că nu se mai 
apropie de sfârşit. Ploaia şiroia din copaci într-un ritm monoton, iar pământul 
deja mustea de apă. Umezeala ne pătrunsese hainele şi încordarea cu care 
aşteptam limanul sau punctul final al călătoriei ne slăbea forţele. Eram epuizați 
şi ne stăpâneam cu greu nerăbdarea şi iritarea ce ne cuprinsese. Părea că 
mergem de o veşnicie în labirintul verde. Invocam spiritele pădurii în gând 
cerându-le ajutor, dar nimeni nu-ţi poate scurta drumul, ci doar ţi—1 poate 
indica. Florile păreau mai proaspete ca oricând, dar nu aveam ochi pentru ele. 


Înjur nu se simţea nici o mişcare şi nici o schimbare în peisaj care să ne aducă 
un licăr de speranţă. Pesemne că toată suflarea pădurii se retrăsese în vizuini, 
ascultând concertul liniştitor al ploii. 

Mi-ar fi plăcut să fiu o veveriţă într-o scorbură şi să mă minunez de 
fiecare picătură ce ar fi dansat în faţa ochilor. Dar eram doar un drumeţ fără 
adăpost care intrase într-un imperiu pentru care nu era pregătit. Aici nu sunt 
nici cafenele, nici moteluri sau cabane pentru vremea rea. Mergi sau rişti un 
guturai pe cinste, şi nu numai. Dacă nu conteneşte o săptămână, se face noroi 
şi înaintarea devine anevoioasă. Noaptea e aproape şi totul devine alunecos. 
De cort nici nu poate fi vorba. Simt că-mi pierd minţile. Dar nu pot spune nimic. 
Învoiala a fost să tac indiferent ce s-ar întâmpla şi să-l urmez. Mugşchii îmi 
refuză comenzile, rucsacul devine tot mai greu, umerii mă dor, iar bocancii mi-s 
deja uzi. În curând voi face bătături. Îmi amintesc de marşul din armată. Şi 
atunci bombăneam, şi acum. Tac - este un fel de a zice - că de fapt mă plâng 
continuu, şi cu cât lamentările mele sporesc, cu atât mă simt mai obosit. Încep 
să visez. Un soi de Fata Morgana a împărăției apelor: văd deja un imens prosop 
uscat, un soare cald, o plajă şi un şezlong sub o umbrelă, un alt soi de umbrelă 
decât cea care mi-ar trebui acum. Povara din spate mă readuce la realitate. 
Fac calcule estimative a puterii de absorbţie a lucrurilor şi evaluez greutatea 
crescătoare ca o halteră căreia cineva are grijă să-i adauge noi discuri 
metalice. Nu, nu-s campion. Mai degrabă purtătorul uriaşei cruci a destinului pe 
care am tot mărit-o cu gânduri nevrednice. La greu, demnitatea scade cu 
fiecare pas şi-ţi vine să renunţi şi să blestemi ceasul în care ai promis, îţi vine 
să renunţi, cu justificarea că nimeni nu te obligă să continui aventura în care ai 
intrat. Te gândeşti la cei apropiaţi care acum stau în casă la televizor sau cu o 
carte în mână şi fac meditații lăudabile în confort. Ţi-au atras atenţia asupra 
nebuniei tale şi ai vrut să le demonstrezi că nu vor ajunge nicăieri. Acum tine- 
te de cuvânt! Dar nu din orgoliul de a arăta că ai dreptate, ci cu smerenia celui 
ce recunoaşte că orice promisiune este un jurământ sacru făcut în faţa lui 
Dumnezeu. 

Transpiraţia şi ploaia se întâlnesc la suprafaţa pielii şi în firele ţesăturilor 
ce mă acoperă. Apa mea şi apa cerului... 

Să fie acesta simbolul şi veritabilul ritual al botezului cu apă? Mă port 
nedemn. Aici nu poţi trişa. Tot spaţiul te aude. Intri impur în Templul Naturii. 
leşi-voi spălat de păcate la sfârşitul drumului? Oare nu erau suficienţi câţiva 
stropi sau o baie în mare în miezul verii? Parşivă minte! Cauţi să fugi. Cu alte 
cuvinte vrei ceva plăcut, o vacanţă pe litoral plină de plăceri de unde să te 
întorci un sfânt. Botezul plăcerii a înmulţit păcătoşii, nu caracterele puternice. 
Voința unde vrei s-o căleşti? Pe o terasă, consumându-ţi îngheţata şi 


plimbându-ţi privirile lacome ascunse de ochelarii negri peste trupurile 
bronzate? Nu, băiete! Te-ai înhămat la o altfel de osteneală. 

În curând mă voi dizolva şi mă voi strecura prin spaţiile capilare ale 
pământului. Voi saluta gnomii şi mă voi împrieteni cu vietăţile minuscule ce 
afânează solul. Voi aştepta ca rădăcinile să mă absoarbă şi să mă ridice odată 
cu seva brută spre frunze. Acolo în înalt, voi cunoaşte elementul aer şi voi primi 
lumina. Mă voi transforma apoi în culoare şi focul virtual din trunchi. Voi face 
inele în jurul meu, noi orbite solare. 

Doamne, nu mă lăsa! Simt că-mi vine să urlu. Nu-mi permit să' zic, dar 
mă cuprinde o furie duşmănoasă pe toate neputinţele mele şi toate potrivniciile 
pe care mi le pui în această cursă în care parcă timpul însuşi a stat în loc. Nu se 
mai termină?! Şi gândurile pot fi şoapte sau strigăte. Opreşte-te, măi omule, 
să-mi trag răsuflarea! Şuier ca o locomotivă. Aburi calzi ies din mine. Focul şi 
apa s-au întâlnit. Care pe care? Asist la conflictul interior dintre răzvrătire şi 
supunere, între agitaţie şi blândeţe, nervozitate şi pace. Am tot crezut că pacea 
se atinge uşor, aprinzând o lumânare, arzând un bob de tămâie şi înălţând o 
rugăciune. Este o liniştire temporară şi de suprafaţă. In adâncuri clocotesc şi 
mugesc apele sufletului. Să-mi spună cineva cum ating pacea în mişcare, acel 
element profund care te însoţeşte pretutindeni oricât ţi-ar fi de greu. Le-am tot 
explicat să mă lase în pace cu mantrele lor. Ţipau la mine, explicându-mi ce 
minunat e drumul lor. Ei nu realizau că vibrația vocii lor mă transforma într-un 
cactus. Apoi au început să-mi ţină teorii despre iubire. Expediau gânduri pe 
care puneau eticheta “iubire” oriunde era nevoie de soluţii practice, implicare 
şi sacrificiu, că nu-i costa nimic... Nu-i puteam face să înţeleagă că iubirea este 
o forţă pe care dacă nu ai dezvoltat-o în tine, nu o poţi confunda cu un gând. 
Cine te-ar lua în casa lui din iubire, cine ţi-ar dona un organ din iubire, cine ar 
cerceta ştiinţa sufletului ani în şir pentru a ajuta oamenii din iubire? Un 
vindecător de suflete nu devii dând sfatul - “măi bade, nu mai păcătui” - şi 
scormonind vieţile anterioare. Asta este nebunie. Arta vindecării are tainele ei 
care se pătrund prin propria puritate. 

S-au format băltoace. Calc cu nepăsare prin ele. Picioarele nu mă mai 
ascultă. Mersul a devenit haotic. Simt tremurai muşchilor şi cârcei de durere. 
Sunt atent însă la ghidul meu care nu cunoaşte oboseala. Unde s-o fi antrenat? 
Cu trupele de comando în Vietnam? 

Parcă am văzut asta într-un film. Sunt într-o realitate palpabilă ori doar în 
mintea mea? 

Aş vrea să dorm şi să uit de tot. Uite! Aş sta cinci minute pe acea 
buturugă. Probabil că nu m-aş mai ridica pe urmă. Hm! Tentaţia somnului, a 
stagnării. Câţi nu se retrag sau abandonează dramul găsind acele zone de 
confort spiritual?! Mi-a plăcut mult expresia asta pe care am găsit-o undeva. Au 


rămas în urmă mulţi ce se delectează cu plăceri pseudospirituale, odihnindu-se 
la umbra lecturilor şi împărtăşindu-se cu entuziasm, zâmbete şi cuvinte în 
grupuri, biserici, tabere şi vesele pelerinaje. 

Deocamdată nu le pot demonstra că bat pasul pe loc. Ei nu mă cred, iar 
eu nu pot explica încă ce se întâmplă cu mine şi în mine. Procesul purificării şi 
creşterii nu este spectaculos, dar efectele devin sesizabile în timp. Pragurile 
sunt numeroase şi greu de trecut şi nimeni nu te întâmpină să-ţi mai acorde un 
grad. Ei susţin că şi-au reglat toate chakrele, că forţa Kundalini s-a ridicat, că 
Duhul Sfânt a coborât... Să-i văd aici, cum străbat drumul smereniei şi 
umilinţei. 

La drept vorbind, fiecare cu alegerea sa. Îi judec pe ei ca să mai uit de 
mine. Eu am cerut botezul sfânt. Sigur, am avut parte şi de ceremonialul clasic, 
atunci când eram mic. Dar nu mi se pare relevant. L-am provocat pe 
Dumnezeu, am insistat şi... iată-mă-s! 

Parcă aş avea bolovani legaţi de picioare. Nu mi se pare că înaintez 
deloc. Nici repere nu poţi avea aici. Oare el cum ştie drumul? Poate mă 
învârteşte în cerc. Stând cu nasul în jos, nici nu-mi dau seama ce mai este pe 
sus. Conform Kybalionului trebuie să fie tot aşa. Asta nu-mi dau seama cum 
vine. Ce văd? Ochiuri de apă.. .ochi care te cercetează de pretutindeni, ochi 
abisali în noi infernuri şi limpezimi de altă natură... Oare el nu-şi dă seama că 
nu mai pot? NU MAI POOOT!!! Parcă este surd. Puţină compasiune nu-i strica. 
Dar poate că nu-mi ghiceşte gândurile... 

“Ai început să te îndoieşti?” îmi răsună un gând răzleţ venit de niciunde. 
Aşa-mi trebuie. Perfidă zgripţuroaică îndoiala! Când ţi-e bine şi comod niciodată 
nu se dă la tine. Cum eşti pe dramul greu şi corect, sar toate dihăniile să te 
muşte. 

Dar zone de putere nu or fi pe aici? Să mă încarc puţin cu energie! 
Ajutoare fermecate nu există? Vreun uriaş care să-ţi ia povara sau vreo fată 
frumoasă să-ţi şteargă fruntea... 

“Care coace nerozii şi să-ţi ia păcatele, nu?! De ce aşteptaţi să vă 
plătească alţii datoriile? Vrei să schimbi crucea? Poftim, renunţă!” 

Da, acum când nu-mi permit nici măcar să întorc capul pentru a privi în 
urmă? E clar că drum de întoarcere nu mai există. Din acest punct nu ai decât 
o variantă: să continui. A sta înseamnă a muri. Oare cât am mers? Am să mă 
încurajez privind în urmă la performanţa mea. Mai fac trei paşi mai repede ca 
să mă pot întoarce să văd ce a rămas în urmă. Unu, doi, trei... 

“Ei, nu alerga, că nu suntem pe stadion. Reglează-ţi respiraţia şi 
controlează-ţi mişcările. Ce este cu frica asta? Tremuri tot. Inima a luat-o din 
loc. Ai uitat primele sfaturi, ameţit de semeţia succesului. Aveai nevoie de 
comparații sau încurajări? Unde îţi este credinţa?” 


Tu ştii că în spate este o prăpastie? Pe fundul ei mi-am văzut trecutul şi 
prietenii. Cum să nu mă ia cu ameţeală? 

“Doar ştiai toate astea. De ce te miri?” 

Păi nu pricep. Am mers doar în pădure. Nu era nici o prăpastie din care să 
fi ieşit. 

“Asta ai văzut tu pentru că încă eşti orb. Urcăm de ceasuri întregi şi mai 
avem până ieşim din hăul ignoranței tale.” 

Şi ce fac dacă nu mai pot? 

“POŢI.” 

Poţi. Sec şi atât. CE SĂ FAC SĂ POT? De ce să mă sprijin? 

“De credinţa ta şi de dorinţa de a cunoaşte Adevărul. Cu bastonul ies 
neputincioşii la plimbare. Cât timp vei fi atent doar la corpul fizic, toată ploaia 
din cer nu va ajunge să te spele de păcate. Doar tu poţi opri ploaia.” 

Cum? 

“Opreşte văicăreala şi plânsul interior şi nu te mai crede erou, judecându- 
i pe alţii. Drept să spun nici mie nu-mi place să te văd în halul acesta. Adu 
puţină lumină în minte! Nu am zis scamatorie, că pici în capcană. Nu-ţi imagina 
alt peisaj! Pădurea este hăţişul tău mental. Nu crea un nou simbol pentru a 
face să dispară cauza! Intuieşte cauza uin efectul-simbol şi lucrează asupra ei 
pentru a schimba peisajul.” 

E încurcată rău şarada asta. Chiar aşa de jalnic am fost pe drum? Nu, 
stai! Aici apare iluzia. Eu îmi imaginam că-s pe drumul cel bun, că parcurg 
botezul şi iniţierea, când de fapt nici nu am ieşit din prăpastie. Totul este în 
mintea mea: cauza care mă ţine în beznă şi proiecţiile meie virtuale care m-au 
amăgit că mă aflu departe, pe drumul harnicilor discipoli. Nu e vorba de a mă 
întoarce, ci de a accepta că pădurea nu există sau am visat la o pădure verde 
şi mustind de apă, trăind în întunericul minţii obişnuită cu aceleaşi vedenii. Am 
intuit existenţa pădurii într-un moment de revelaţie care mi-a arătat-o. Nici nu 
am intrat încă în ea. 

Este atât de subtil că mă zăpăcesc. Trebuie să reiau raţionamentul de 
câteva ori, până sunt sigur că l-am înţeles. 

Asta ce mai este? Imaginaţia îmi joacă feste? Hainele sunt uscate şi 
pădurea a dispărut. Nici prăpastia nu se mai vede. A apărut în schimb un turn. 
Problema este ce reprezintă. Ce a mai proiectat mintea mea? Mi l-am imaginat 
eu ca adăpost sau starea mea psihică a primit acest nume-simbol? Cui 
foloseşte un turn în ziua de azi? Turnul televiziunii, turnul Londrei, turn la G6, 
turnuri unde au fost închişi martirii în Evul Mediu, turnul de fildeş ca semn al 
izolării de semeni, turnul de veghe, turnul din Pisa, turnul lui Babei, turnul din 
Tarot. Ceva stă să se prăbuşească şi ceva se înalţă. Trebuie să-mi pun la topit 
toate vechile concepte? Se pare că mă ţin zăgăzuit în aceeaşi realitate. Cum 


să-mi schimb modul de a gândi, cum să renunţ la tot ce am înţeles cu atâta 
trudă pentru a face loc în cap unei înţelegeri mai profunde şi mai subtile? Asta 
nu este de ordin cantitativ, ci calitativ. Presupune o prăbuşire, o criză, 
traversarea unei perioade de distrugere şi haos interior. Mă voi ţine pe 
picioare? Nesusţinut de proptele- convingeri învechite, voi putea înfrunta un 
nou enigmatic ce mă face nesigur? Sau voi prefera să rămân fidel opiniilor 
mele despre lume din teama de a-mi descoperi ignoranţa? Mulţi sunt foarte 
siguri de ei şi-s bătăioşi nevoie mare în discuţie. la să-i pui însă la încercare, să 
vezi cum o iau pe arătură! Mai sunt şi unii care recunosc măcar că se tem să 
nu li se dărâme edificiul construit o viaţă. Dacă în loc să-şi ţină mintea liberă au 
zidit-o, este firesc să nu se mai adapteze schimbărilor. 

Acum hai să văd cum arată turnul meu pe dinăuntru, că pe dinafară e 
bine fortificat, ceea ce este rău: dacă nu are fisuri, va fi dificilă demolarea. 

Voi intra să văd ce am putut aduna atâta vreme de mi-am construit 
propria scară spre Dumnezeu. Chestiunea este că nu are uşă. Asta ce ar putea 
să însemne? Că nu a existat un moment în care am renunţat la libertatea 
gândirii, ci că am făcut zid în jurul meu primind prin educaţie cărămizile 
împrizonierării mele. Toţi au grijă să te ajute să-ţi clădeşti turnul iluziilor 
deşarte. Demolatorii nu-s priviţi cu ochi buni. Am nimerit-o. Am ajuns în 
interior. Măcar de era de fildeş. Ar fi avut o altă semnificaţie, a purității şi 
atitudinii solitare şi meditative. Dar nu e ce mi-ar fi plăcut să descopăr despre 
mine. Revelaţii şi revelații... Azi am avut parte de unele nu tocmai măgulitoare 
şi ego-ul meu se simte rănit. Nu trebuie să-l bag în seamă, altfel imediat se 
înzdrăveneşte şi devine perfid şi violent. Nu se lasă el cu una cu două. Cum să-l 
detronezi după atâţia ani de domnie netulburată? 

Mă uit înjur şi mă cuprinde jalea. Cam aşa sunt pe dinăuntru? Cu etajele 
acestea două legate printr-o scară de bârne putrede credeam, în nerozia şi 
infatuarea mea, că m-am apropiat de Dumnezeu? Bieţii de noi! Cum să ne 
extragă Dumnezeu din celulele noastre întunecate de ignoranță? Ar trebui să 
dea un vânt să dărâme toate turnurile prostiei cu care împungem cerul cel fără 
de margini, ar trebui să-şi trimită fulgerul ca lumina să pătrundă prin ferestrele 
sufletului împietrit în negândire şi neiubire, ar trebui să ne scoată din aceste 
puțuri ce în loc să se înalțe spre Soare s-au adâncit în Pământ, atrase de 
materia din care au fost ridicate, pentru a ne vedea unii pe alţii şi a începe să 
slujim viaţa adevărată, nu concepţiile noastre limitate despre ea. 

In mintea mea parcursesem deja două trepte, două praguri, două porţi, 
certificate de calificări exterioare. Iluzie, băiete! Să nu încerci să escaladezi 
schela asta căci vei simţi durerea ce era ascunsă în ambalaje strălucitoare de 
cuvinte. Ameţitoare cuvinte! Vraja lor a smintit multe minţi şi iată scările pe 
care oamenii le-au construit spre înaltul Bisericii şi al propriei idolatrizări. Scara 


ce urcă-n Cer este ţesută din fire de lumină. Nevăzută scară susţinută de 
iubire, tu nu te revelezi profanului, ci celui ce aspiră-n taina inimii sale şi simte 
neostoitul dor de Dumnezeu. 

Ce-a mai rămas? Platforma de sus unde-L localizasem eu pe Dumnezeu în 
întreita Sa Putere. Până acolo vedeam, deci acolo era, nirvana şi iluminarea 
mea. Probabil fiecare privea la turnul vecin prin creneluri şi-şi propovăduia 
idolatria şi sentinţele. Ce profanare! Să-l vezi pe Dumnezeu atât de mic, doar 
pentru că nu vrei să creşti, să lii mai marc prin modestie, dragoste, 
înţelepciune, dăruire, jertfă... Atunci o altă perspectivă s-ar deschide în faţa 
ochilor. 

E orbitor! Când s-au prăbuşit zidurile? Simt un fel de zbor timid peste fire. 
E un soi de avânt sau doar o diminuare a gravitației.. .mă simt uşor ca un fulg 
unduind prin văzduh. M-am despovărat de cruce, am dărâmat turnul...Ce 
urmează? Tarotul spune Steaua, Luna, Soarele şi Judecata. 

De fapt mă uitam pe fereastra autocarului. Ploaia ne-a însoţit tot drumul 
ca un botez cu apă sfântă, apă vie, apă cerească. M-a făcut să mă cufund într-o 
călătorie interioară încât am ieşit din timp şi spaţiu. Apa şiroieşte pe geam şi 
privirea-mi alunecă spre picioare, îmi amintesc şi simt fizic senzaţia aceea de 
dizolvare a pământescului din mine în apa ce mă acoperea şi mă spăla de 
păcatele neconştientizate în care mă poticneam, într-o înaintare himerică. 

Când am încetat să mai văd sau să aud ghidul cel abil? A fost substituit 
cu vocea conştiinţei. Dar stai, băiat orgolios şi necopt, că nu puteai face tu 
singur toate astea. În spatele şi în miezul a tot şi a toate este o Prezenţă care ia 
multe chipuri când te cheamă spre Sine. A apărut aşa, din neant? 

M-am rugat să mă ajute să rezolv o problemă concretă care mă chinuie 
de o vreme şi răspunsul a fost o enigmă asupra căreia trebuie să reflectez. Încă 
nu văd legătura dintre ele, dar asta nu înseamnă că nu există. Noi încă nu 
avem înţelepciunea să descoperim firul ce leagă cauza de efect. Trebuie să 
reiau raţionamentul din ambele capete. 

Mi-e sete şi încep să transpir. Pustiul acesta cu dune vălurite mă 
înnebuneşte. În gură am nisip. Soarele ucigător mă topeşte. Călăuza mea nu 
pare să aibă probleme. Perspectiva este de coşmar în plină lumină solară. Fără 
întunecimi... 

Cum am ajuns aici? Ştiu doar că trebuie să tac şi să merg. IAR? Pământ şi 
foc. Arzător, aerul îmi joacă în faţa ochilor. Păşesc în moliciunea obositoare 
constituită din miliarde de fire de nisip. Peisaj invariabil şi arid. Nu apare nici o 
cămilă rătăcită? Cerul şi oceanul de nisip care-şi păstrează taina pentru 
oamenii deşertului. Eu sunt un intrus. Ce caut aici? Soarele nu se mişcă de 
unde a înţepenit pe boltă. Timpul stă în loc. Atunci eu cum merg? De unde şi 
spre încotro? Buzele-mi sunt arse. Voi face insolaţie? De ce nu te opreşti, 


omule? După ce repere nevăzute te orientezi? Un pas...încă unul...cad. 
Aştcaptă-mă! Nu simţi că nu mai pot? Nu te asiguri că te urmez? Vei răspunde 
pentru moartea mea! Este surd? Sau ţipătul a fost în mine? Nici nu am putere 
să deschid gura. Există vreo oază? 

Oceanele lumii.. .Toate se spune că ascund comori. Cc comoară ascunde 
nisipul acesta? O civilizaţie îngropată de propria trufie ce i-a adus năruirea? 
Oamenii sau Dumnezeu au creat deşertul? Aici e moartea. Trebuie să trec prin 
moarte ca să mă purific? 

“Prostii! Speculaţiile tale sunt cam deplasate. Pleacă de la ceva mai 
concret, care te preocupă.” 

Cc mă preocupă este dragostea. Mă topesc de iubire. 

“Este părerea ta. E un pustiu în inima ta de n-ar creşte o floare. Ce 
numeşti tu dragoste este doar patima tinereţii. Asta te arde. lubirea este ca 
apa de izvor. Tu ucizi cu patima ta, nu aduci parfumul florilor prin sentimentele- 
ţi alese, nu ştii să cânţi de bucurie şi să rosteşti dulci şoapte, nu zbori în elan 
creator şi nu-ţi dansezi fericirea. A iubi este un dar, este preaplinul inimii ce se 
dăruieşte prin neasemuite frumuseți, tandreţe şi gingăşie. Vreţi să vină Fata 
Morgana în deşertul vostru să-l împodobească cu verdele iubirii? Făptura 
aceasta nu trebuie să satisfacă însetaţii de dor. Ea se lasă atinsă de făpturi 
umane vii, nu de suflete pustii. Cereai o mare iubire. Dar nu ai pregătit ogorul. 
Rostiţi IUBIRE şi credeţi că aţi descoperit MAREA TAINĂ? Aceasta îl arde pe cel 
nepregătit să o primească.” 

Ce iad este acesta unde am nimerit? Un cuptor imens mă înghite. 
Rezistenţa mea cedează. Mă supun. Cere-mi, Duh al nisipurilor, orice. Am 
capitulat. Îţi dăruiesc trupul meu ce va deveni în curând un schelet, o structură 
ce a susţinut o formă mobilă de viaţă. Nu-mi prelungi agonia! Termină-ţi 
treaba! 

“îţi vinzi uşor sufletul. Slăbiciune, numele tău este omul zilelor noastre.” 

Nu-ţi bate joc de un om ce suferă. Eu văd deşertul necuprins. Despre ce 
dragoste vorbeşte vocea aceasta ce-mi sfredeleşte creierul? Nu vrei să vezi că- 
s în genunchi şi mă închin Cerului? Scurtează-mi agonia, rogu-te! 

- Ssss! Deşertul acesta este o bogăţie, sâsâi şarpele, apropiindu-se în 
sinusoide lente şi graţioase. Stăpânul nostru este mult iubit. Zilnic i se aduc 
ofrande. lată, încă un închinător la Duhul Morţii! Când vor învăţa oamenii să 
lupte pentru viaţă? Slabe de minte-s făpturile umane. Pustiul este în ei, în 
mintea lor şi-n sufletul lor. Prostia a pârjolit tot. Aici Dumnezeu a plăsmuit o 
cetate a înţelepciunii. Ei, dar oamenii-s proşti. Au năruit ce aveau mai de preţ. 
Ssss! 

- Prietene unduitor, ce mai e nou în lumea nisipurilor? 


- Ssss... e vulturul, tovarăşul meu. El veghează înălțimile. Dar este mai 
mult singur. Câţi se avântă în tăria Cerului? Priveam tânărul acesta 
îngenuncheat. Putea demult să transforme pustiul în oază. Dar s-a agăţat de 
durerea lui pe care o alimentează cu superficialitatea sentimentelor ce a 
proiectat acest deşert. 

- îl ştiu. Cerea botezul cu Duh Sfânt, botezul cu foc, cu raza lubirii Divine. 
Nu rezistă la o poveste de iubire imaginară şi crede că va rezista acelor puteri 
sfinte? Cu adevărat oamenii-s neîntrecuţi în orgoliul lor. Ei nu ştiu să iubească. 
Noi suntem ultimele forţe care nu cedează, dar pretutindeni în lume sunt fel şi 
fel de pustietăţi. 

- Ssss. Trebuie să-l ajutăm cumva. Călăuza îi este nemiloasă. 

- Dar cine se gândeşte la supliciul pe care-l îndură Călăuza străbătând 
universul psihic al fiecărui trăitor? Dacă îndură atâta durere cu căutătorii, ce să 
mai vorbim de ceilalţi? Ei, omule! Adună-ţi forţele şi vino-ţi în fire! Scoate-ne de 
aici! 

- Cine vorbeşte? Nu pot deschide ochii. Mă ustură. 

- înţelepciunea şi Voința suntem, dar pentru că eşti în filmul tău mental, 
ne vei percepe ca şarpele şi vulturul. Grăbeşte-te, pentru că poţi atrage 
dezechilibrul. Lămureştc-tc! Cum ai ajuns aici? 

- Nu ştiu. Vreau să mor mai repede. Mă puteţi ajuta? 

- Noi apărăm viaţa, nu moartea, deşi trăim în Regatul tău mental care 
deocamdată este condus de Duhul Morţii. Eşti sinucigaş. Nu-ţi vom fi complici. 

- Atunci, zboară tu vulture şi adu-mi ulciorul cu apă vie. 

- Ssss...ai găsit soluţii imaginare care nu au valoare. Pe mine nu mă 
consulţi? 

- Ce-mi poţi tu spune, vicleanulc? 

- Viclean eşti tu când te amăgeşti cu explicaţii puerile. Tu eşti ars de 
dorinţă, nu de iubire. Deşertul acesta este în inima ta, nu dragostea cu care te 
lauzi. Dragostea astâmpără setea şi-ţi dă o nouă viaţă, nu ucide. Mintea ta 
ucide sentimentele cu calcule meschine şi pretenţii. Crezi că dragostea se 
rezumă la conversații la telefon, făcut dragoste şi se încheie la oficiul stării 
civile? Fă curat în minte şi înţelege că a iubi este o stare de conştiinţă înaltă şi 
pură. Impurităţile sunt inflamabile şi de aici îţi vine senzaţia de arsură. Tu eşti 
iresponsabil. Vrei să intri în Regatul iubirii cu asemenea metehne? Este un 
afront adus lubirii şi nu ai cum să te sustragi pedepsei care te va învăţa să 
păşeşti cu smerenie în acest tărâm. Întoarce-te în lumea caznelor, descoperă-ţi 
slăbiciunile şi prefă-le în virtuţi. Doar astfel “înarmat” vei putea străbate lumea 
lubirii. Dovada reuşitei va fi dispariţia deşertului. Demonii interiori au pustiit 
totul. 

- lar o iau de la capăt? 


- Ssss... crezi că există capăt? Oriunde ai fi, eşti într-o stare intermediară, 
de tranziţie spre altceva. Intuieşte natura problemei cu care te confrunţi şi 
realitatea va lua o altă formă în sensul perceperii ei în alte culori. Categoric nu 
este vorba despre ceea ce văd ochii tăi fizici. Ei vor vedea aceeaşi realitate 
materială cu care te-ai obişnuit. Este vorba de ceea ce vede ochiul minţii. 
Acesta funcţionează în lumea psihică. Cum ai putea să-i înţelegi limbajul decât 
traducând în imagini energiile informaţionale şi emoţionale ale ansamblului 
vital pe care îl reprezinţi în confruntare cu cele exterioare?! Este greu să 
înţelegi cum combină mentalul tău elementele imaginative cărora le asociază 
senzaţii fizice spre a transmite părţii conştiente din tine mesajul său de 
avertizare. Ochiul minţii este un instrument sau organ al Conştiinţei tale. 

- Mi-e greu să te urmăresc. Simt că mă cuprinde o toropeală şi un somn 
de moarte pe care o aştept cu bucurie. Mireasă! Vino! 

- Crezi că te voi lăsa să pieri pentru că ai uitat de mine? Şarpele ţi-a dat 
cheia. Foloseşte-o şi eu te voi ajuta să răzbeşti. Ridică-te! 

- Nu mai văd. Sunt orb şi nu pot merge. 

- Nu mai vezi simbolul pentru că acum cauţi în tine şi ai căzut în haos, în 
acel nimic în care trebuie să găseşti lumina. 

Simt alunecarea în gol, în mine, în neant, prăbuşirea şi dezastrul. Totul 
crapă, arde, se rupe, pocneşte... este un sfârşit de lume în care nu-s nici mort, 
nici viu. Mii de glasuri urlă, sfâşiindu-mă în bucăţi de durere şi neputinţă. Nu 
mă pot agăța de nimic pentru că nimic nu există. Visul a dispărut. Este doar 
starea de coşmar. Hrăneam un pustiu arzător şi vulturul devenit ambiţie mă 
îmbia să înaintez pe calea şerpuită a unei îndoielnice înţelepciuni alimentată de 
bolnava-mi minte. Ghidul mi-a revelat faţa adevărată a înţelepciunii şi voinţei. 
Cu aceste două forţe am demolat deşertul, transformându-l în cenuşă. Nu am 
făcut decât să dau la o parte un alt văl ce acoperea Realitatea. Este greu de 
suportat surparea terenului pe care l-ai bătătorit cu prejudecățile ce ţi-au 
purtat paşii încoace şi încolo. 

Autocarul urcă serpentinele, expunând privirii mele când pădurea de 
brazi, când pe cea de mesteceni. Privesc absent şi încerc să-mi conştientizez 
trupul înţepenit în scaun. Îmi este bine. Nu-mi este sete şi nici cald. Mă scutur 
de visul trăit şi-l reiau conştient, zăbovind îndelung asupra detaliilor şi 
căutându-le semnificaţia adâncă. În geam îmi apare chipul unui bătrân cu părul 
lung şi barba albă. Mă scrutează cu ochi de safire şi o chemare tainică mă face 
să alunec uşor într-o altă realitate. 

Mă aflu într-o clinică. În faţa mea un doctor şi o asistentă mă privesc 
insistent. Mă simt penibil. Oare aşteaptă vreun răspuns? Ce au înţepenit aşa, 
cu ochii la mine? Poate că vor să-mi spună ceva şi nu îndrăznesc. Se tem de 
reacţia mea? O fi grav? Spune-ţi, ce este? Sau nu aţi mai văzut un bărbat gol? 


Brusc realizez că am fost avertizat ca, indiferent prin ce voi trece, să tac. 
Orice vorbă agravează boala. Dar nu pot să nu gândesc. lar gândurile iau forma 
unui monolog pe care nu-l pot opri. 

Tăcerea celor doi se prelungeşte. Mă simt ca un animal supus unor 
experimente ştiinţifice şi urmărit de cercetătorii aflaţi de cealaltă parte a cuştii. 
Ce aşteaptă de la mine? Trebuie să fac ceva, să mă comport în vreun fel spre a 
le confirma ipotezele? Le înşel aşteptările? Ne pândim reciproc reacţiile, cel mai 
mic semn al vreunui gest, o clipire, o intenţie. Este un joc al nervilor şi-mi 
propun să le susţin privirile şi să-i înfrunt cu ostentaţie. Hm! Nu mă las 
intimidat. Credeţi că voi ceda nervos presupunând că-mi veţi aduce la 
cunoştinţă că sufăr de o boală incurabilă? Nu, nu este bine. Îmi pierd controlul 
cu asemenea atitudine. Trebuie să fiu ca o pisică ce-şi urmăreşte prada, 
nemişcată ca un şarpe ce-şi paralizează victima cu privirea... Reuşesc să mă 
golesc de frământări şi să mă uit la ei răbdător... ce-or vedea la mine, totuşi? 
Nici nu clipesc. Nu s-au plictisit? Poate i-a transformat cineva în statui. Şi dacă 
mă dau jos din pat şi plec în curte? Vor rămâne înţepeniţi? Treaba lor. Eu plec 
să văd ce mai este pe aici. 

Încerc să mă dau jos din pat şi constat că nu pot. Sunt legat? Nu. Nu simt 
aşa ceva, dar o stranie senzaţie mă face să realizez că nu mai am corpul pe 
care mi-l ştiu. Nu îndrăznesc să fac efortul de a-mi privi trupul. Totuşi îmi adun 
curajul, care mai degrabă mă părăseşte decât se concentrează, şi încerc... sunt 
înţepenit. Nu paralizat. E ceva ca şi cum gravitația ar fi crescut cu două ordine 
de mărime şi nu reuşesc să mă urnesc. Îmi încordez muşchii gâtului şi cu o 
sforţare supraomenească mă clintesc deasupra pernei cu câţiva cm pentru o 
clipă, atât cât să mă îngrozesc şi să cad la loc, împietrit de spaimă. Cei doi au 
rămas în aceeaşi poziţie, scrutându-mi cu un licăr de interes interiorul. Cred că 
citesc în mine. Este clar că nu mă pot ascunde. Trupul nu mă ascultă. lar 
pentru ei este transparent. Mă întreb dacă nu cumva energia pe care o 
proiectează asupra mea nu mă ţintuieşte la pat. 

Problema este însă alta şi mă face să tremur numai gândul la ceea ce am 
văzut în secunda aceea de efort. Am suferit o metamorfoză oribilă. Am devenit 
un monstru. Arăt ca un balaur sau un zmeu, aşa cum mi i-am imaginat eu în 
copilărie. Ce se întâmplă? La ce tratamente sunt supus? Am fost răpit? Când? 
De cine? De ce nu-mi amintesc? Ştie cineva unde mă aflu? Cum pot anunţa 
cunoscuţii să vină să mă salveze? 

- De acum putem nota observaţiile în fişă. A trecut pe nivelul lui de 
conştiinţă obişnuită, pe fondul unei imagini proiectate de nivelul imediat 
superior. Reacţiile sunt tipice. Se raportează la realitatea exterioară plăsmuită 
de mintea sa. Agresivitatea l-a transformat în monstru, iar frica de boli 
incurabile şi moarte l-au paralizat. Orgoliul îl determină să ne sfideze, 


împiedicându-l să-şi realizeze complexele de inferioritate şi greşelile ce l-au 
îmbolnăvit sufleteşte. Pretutindeni vede duşmani cu care vrea să se confrunte 
şi competiţie. Cu adevărat ca zmeii din poveşti. Oricine devine adversar, rival, 
victimă sau tiran. Mentalul său nu s-a adaptat noului nivel de conştiinţă şi 
discrepanţa apare ca o imagine alterată a realităţii. Încă un văl trebuie înlăturat 
pentru a-i permite o nouă abordare, mai limpede, a aceleiaşi lumi în care a 
trăit. De altfel şi în spitalele lor de psihiatrie fenomenul este acelaşi. Numai că 
medicii, în loc să lucreze la armonizarea relaţiei între percepţie şi nivelul de 
conştiinţă pe care se situează pacienţii, ca urmare a diferitelor şocuri 
emoţionale şi traume psihice la care au fost supuşi, le administrează sedative, 
sperând ca somnul să le reducă agresivitatea şi să-i readucă spontan pe 
vechile niveluri vibratorii. Lucrează în completă ignoranță şi necunoştinţă de 
cauză pentru că universul mental şi limbajele simbolice ale acestuia le sunt 
inaccesibile. Păcat că nu le cercetează. Ar avea multe de aflat de la pacienţii 
lor, dar nivelul rigid de înţelegere nu le permite o abordare mai flexibilă a unui 
domeniu ce deschide largi perspective cunoaşterii fiinţei umane. 
Subconştientul în sine reprezintă o bancă de date uriaşă cu care trebuie să ştii 
să operezi. 

- Ce vorbesc oamenii aceia despre mine? îi voi nimici dintr-o suflare. Şi se 
pomeni scoțând limbi de foc pe care le direcţionă spre cei doi care, în ochii lui, 
luau acum aspectul a doi voinici înarmaţi cu arcuri şi săgeți. Să începem lupta! 
Care te încumeţi să mă înfrunţi? 

- S-a declanşat criza. Fă-i tu jocul cu întrecerea şi lasă-te omorât, iar eu 
voi duce tratativele. Ne adaptăm hologramei lui mentale. 

- Măi, balaur fără minte, lasă laudele şi să te văd de ce eşti în stare. Cred 
că ne aflăm în împărăţia mea şi vom lupta după regulile pe care eu le stabilesc. 
Nu ţi s-a urât de bătaia muşchilor şi armelor? Eu îţi propun lupta neuronilor. 
Este foarte constructivă o asemenea întrecere. 

“Ah! Am greşit! Trebuia să tac. În linişte puteam rămâne detaşat, cu ceva 
eforturi, până înţelegeam ce se întâmplă. Vorbind, m-am implicat şi am intrat 
în acest univers din care nu ştiu cum voi scăpa. Acum nu pot pricepe unde mă 
aflu. Sunt obligat să joc rolul până la final spre a-i descoperi cheia. Mă va costa 
ceva suferinţă.” 

- Vezi că are sclipiri de conectare la realitate! îl poţi pierde. Atunci îl voi 
recupera eu. Îl urmărim în cele două holograme până îl izgonim în realitate, 
scăldat într-o nouă lumină. Continuă! 

- Nu forţez. El alege acum holograma adaptată elementului negativ ce a 
ieşit la suprafaţă. Fii pregătit. Oricare dintre noi poate intra în scenă. 

“Mi-e mintea tulbure. Mi se învârte capul. Adineauri eram în spital şi 
acum sunt zmeu luptând cu voinicul acesta? Ce am cu el? Problema este că eu 


nu sunt zmeu, ci un tânăr ca şi el. Ce-mi căşună să fac pe războinicul şi la ce- 
mi foloseşte? Lupta oarbă, fără motiv, mă va distruge şi nu voi reuşi să desfac 
vraja ce m-a prefăcut în zmeu. Trebuie să rămân în viaţă şi să descopăr unde 
pot găsi leacul ce mă va transforma din nou în Făt-Frumos. Hai să încerc să fiu 
deştept. Este chiar amuzant. Pot să mă joc puţin în povestea asta. Sper să nu 
mă încurc prea tare.” 

- Măi copile, nu te uita în gura unui balaur bătrân şi demodat. Ştiu eu că 
m-ai învinge. Am mai învăţat şi noi câte ceva de când prin tărâmurile noastre 
vin tineri şcoliţi şi exemplare din viitor. Ştiu că voi, eroii învingători, aveţi inimă 
bună şi minte ascuţită. Fie-ţi milă de mine şi ajută-mă să-mi recapăt vechea 
înfăţişare. Pe când dormeam, o vrajă m-a transformat în ceea ce vezi dinainte- 
ţi şi nu cunosc nici vrăjitoarea, nici leacul. O soluţie, însă, cu siguranţă că 
există. 

- Eşti nostim, bătrâne zmeu. N-am mai întâlnit unul ca tine. Probabil că şi 
specia ta are spărgători de tipare şi mântuitori, înţelegerea luminează calea 
ispăşirii. Spune-mi, ce ai vrea să ştii? 

- Degeaba-mi spui tu dacă nu descopăr eu. Tu doar să-mi fii alături. Nu... 
Uite cum facem. Adu-mi tu de undeva o oglindă să văd eu ce bube am pe trup 
şi ce solzi cornoşi mă împodobesc. 

- Pentru un puşti ai părea fioros. Dar eu am mai văzut destui ca tine şi nu 
mă sperii. Un zmeu în oglindă, însă, e de antologie. Hohoteşte lumea basmelor. 

- Râzi tu, râzi, flăcău bălai, dar şi eu am fost ca tine şi simt eu c-am să 
mă lămuresc cum am ajuns astfel. Vezi să nu facem schimb. Vorbele sunt forţe 
misterioase pe aici şi nu ştiu cum se face că, dându-le drumul în spaţiu, te 
pomeneşti te miri unde, de nu mai ieşi. Hai, dă-mi oglinda! 

“Măi, să fie! Eu mi-s aista? Că tare corcit am ajuns. Eu nu am cum să mă 
sperii de mine. Nici băietul acesta nu s-o spăriet. Stau aşa şi-mi vine să râd. 
Chiar nu mă pot opri. Ce pocitanie caraghioasă!” 

- Ei, tataie, râzi mai încet, că se cutremură pământul! 

- D'apăi cum să nu mă prăpădesc de râs când văd că m-am păcălit 
singur?! Că prost mai sunt. Aici mi-i sufletul şi Dumnezeu, când mi l-a dat mi-a 
spus să fac din el un Prinţ al luminii şi eu, nărodul, l-am prefăcut în zmeu. Lasă- 
mă să râd că găselniţa asta tare mă înveseleşte... Ştiu eu acum taina, dar nu ti- 
o pot spune. Fiecare o dezleagă când îi vine vremea. 

Şi râse, şi râse până ce bucuria îi scutură solzii de pe trup, iar spitalul 
dispăru, transformându-se în pacea pe care o aduce vindecarea sufletului. 

Privi din nou pe geam şi chipul acela misterios îi apăru într-un nimb de 
lumină. 

Afară se înnoptase. Ştia că ore întregi fusese în alte lumi. Dar în tot acest 
timp el ce făcuse aici? 


La microfonul autocarului cineva îşi drese glasul şi luă cuvântul. 

- Excursia noastră se apropie de sfârşit. Aş dori ca în numele tuturor să 
mulţumesc organizatorului care ne-a condus pe acel traseu plin de surprize, 
nemarcat şi necălcat de picior de om, unde ne-am întâlnit cu noi înşine şi am 
regăsit pacea şi bucuria de a trăi. Am simţit cu toţii prietenia ce ne leagă şi am 
descoperit lumea miraculoasă ce ne înconjoară, cu ochii limpeziţi de tainice 
înţelegeri. Am fiinţat pentru câteva ore pe alte niveluri existenţiale ce ne-au 
permis să ne cunoaştem mai bine. Ne întoarcem renăscuţi în lumea din care 
venim spre a duce mai departe lumina primită. Îl rog să-şi părăsească scaunul 
de la fereastră şi să ne spună două vorbe de duh, înainte de a ne despărţi. 

“Despre ce vorbeşte fata aceea frumoasă? Nu reuşesc să-mi aduc aminte 
ce am făcut toată ziua. Ce se întâmplă? Nu cumva începe alt episod?” 

- Ei, eşti solicitat, îi spuse vecinul din stânga. Toată lumea aşteaptă să 
vorbeşti. 

“Doamne, ce fac? Este o discontinuitate de percepţie în mintea mea. 
Ajută-mă, că sunt năuc.” 

Se îndreptă spre microfon agale, urmărit de privirile celor ce aşteptau o 
continuare a ceva ce îi era străin şi pe care nu şi-l putea aminti presat de o 
solicitare exterioară. Cu un zâmbet, luă cuvântul şi se pomeni vorbind. 

- Dragi prieteni, călătoria de azi este doar un început. Nu voi spune că se 
apropie de sfârşit. Voi evita pe cât se poate formalismele, limitele şi definițiile 
ce stăvilesc zborul înţelegerii şi al cunoaşterii, îmi voi alege cu multă grijă 
cuvintele pentru că ele reprezintă vehiculele prin care energiile misterioase 
pătrund în acest spaţiu, afectându-ne procesele gândirii şi, prin acestea, însăşi 
realitatea pe care o plăsmuiesc. 

Sunt conştient că fiecare dintre noi este un releu cosmic ce captează 
energia Centrului, convertită prin misterioase transformări înlănţuite, şi care 
emite o gamă largă de frecvenţe ce determină cele mai variate efecte. De noi 
depinde realitatea în care trăim. 

Purtăm în noi şi germenii binelui şi ai răului, şi ai infinitului creator şi ai 
limitelor ce îngrădesc speranţa, bucuria şi iubirea. Ne suntem deopotrivă 
duşmani şi vindecători, temniceri şi eliberatori, lanţul şi aripa păsării în zbor, 
gardieni ai pragurilor spre noi înşine şi îngerii de dincolo de porţi. 

Suntem aici şi oriunde mintea investighează şi explorează realitatea, 
pretutindeni unde simţurile noastre culeg noi percepții şi acolo unde sufletul îşi 
trimite iubirea, cântecul, poezia, recunoştinţa, pacea, visul de lumină. Trăim 
într-o realitate cu mult mai vastă decât ne-am imaginat sau ni s-a spus 
vreodată. Existăm pe mai multe planuri în care crâmpeie din fiinţa noastră se 
manifestă şi se transformă, conectate la energii conştiente corectoare şi 
vindecătoare. 


Purtăm în noi comori zăgăzuite de milenii, de euri ce trebuiau demult 
supuse de împăratul din noi. Ne-am acceptat o înfrângere iluzorie când victoria 
a fost mereu la îndemână. Am încetat să gândim şi astfel am încetat să vedem 
şi să auzim. A venit vremea să ne trezim. Ceasul deşteptării a început să sune. 
Simt cum o mână sfântă, nevăzută, a potrivit acest orologiu şi aud un blând 
glas care ne spune: 

- Bună dimineaţa, Omule! 

să-l răspundem Aceluia ce ne-a călăuzit această excursie prin Universul 
interior: 

- Bună dimineaţa, Doamne! Ce dor ne-a fost de Tine! 


MODERN LIFE 


Cinematograful era aproape gol. Ora de spectacol nu era una la care să 
găseşti amatori de filme pe străzi. Oamenii erau la serviciu sau la cumpărături, 
la soare sau acasă. Când Telecablul îţi furnizează continuu filme şi seriale la 
domiciliu, marele ecran trebuie să vină cu ceva total ieşit din comun ca să te 
îmbie în sală. 

Am intrat pentru că doream să vizionez acel fdm, nu pentru a studia 
componenţa publicului spectator. În general, arta reflectă mentalitatea epocii 
şi, oricâtă ficţiune ar conţine scenariul cinematografic, totdeauna vei găsi în el 
elemente preluate din realitatea înconjurătoare şi vei descoperi felul în care 
aceasta este percepută de scenarist. După turnare, naraţiunea devine vie cu 
ajutorul contribuţiei regizorului, actorilor, a cameramanului şi a celor ce 
prelucrează imaginea şi coloana sonoră. Sunt mai multe minţi care proiectează 
un fragment veridic de viaţă inspirat din experienţele trăite sau imaginate. 
Uneori se răscoleşte trecutul, frunzărind arhive de documente şi cutreierând 
locuri istorice, alteori se explorează viitorul, intrând în tunelul timpului sau în 
legătură cu entităţi din spaţiul atemporal. Prin urmare, indirect, mulţi alţii îşi 
pun amprenta asupra producţiei cinematografice. 

Desigur este captivant să privesc fiinţele în plin act creator. Atunci ele 
uită de viaţa personală, de propria identitate, şi intră în realitatea plăsmuită, 
trăindu-i provocările şi devenind totodată spectatori ai destinelor ce prind viaţă 
din jocul în care sunt cu toţi implicaţi. 

Galeria de roluri pe care le interpretează un actor ar putea echivala cu 
seria mai multor încarnări succesive. El nu poate rămâne neatins de emoţiile 
pe care le trăieşte, uneori chiar foarte profund, şi de experienţele inedite pe 
care le aduc platourile de filmare încropite în cele mai interesante locuri din 


lume. Un destin obişnuit rareori te pune în situaţii atât de diferite precum cele 
pe care le traversează un actor cu un palmares bogat. Cu toate acestea, rareori 
actorii sunt şi personalităţi deosebite în viaţa cotidiană. Sunt preocupaţi de arta 
lor, dar nu văd în ea un mijloc de a se transforma pe ei înşişi. li îndrăgeşti ca 
personaje, cărora Ic surprind cu naturaleţe subtilităţile ce ţin de psihologie şi 
temperament, şi te surprinzi judecându-i că nu au cules câte ceva din tăria 
caracterelor pe care le-au întruchipat, înmănunchindu-le într-o personalitate 
plină de farmec şi forţă, înţelepciune şi seninătate. Eşti dezamăgit că jocul 
scenei, asemeni jocului vieţii, nu i-a marcat cu pecetea strălucitoare a 
transfigurării. Arta aceasta te pune într-un contact intim cu viaţa şi te 
determină să-i descoperi cheile, tot încercând să descoperi falsul de autentic. 

Temele abordate, cu seriozitate sau din spirit comercial, trădează 
calitativ şi cantitativ preocupările masei, privită ca un tot nediferenţiat, deci 
statistic. Subiectele de excepţie atrag oameni de excepţie. Cele mediatizate, 
care saturează piaţa, se vor găsi în topul preferințelor celor mai puţin 
pretenţioşi, gata să înghită orice peliculă ce asigură pentru două ore uitarea de 
sine. 

lubirea rămâne ingredientul care dă savoare oricărui scenariu, dar rareori 
spectatorii culeg elementele ce ar putea închega lecţiile iubirii. Când la sfârşit 
apare genericul, zâmbetele sau lacrimile mai persistă câteva minute, după care 
aerul serii şterge impresiile şi comentariile mor, pentru că oamenii vor doar să 
se deconecteze de stresul zilnic, nu să prelucreze povestea pe care o echipă 
întreagă a creat-o pentru a lansa în lume un mesaj. 

Veţi spune că cinefilii şi criticii de artă au această menire. Nu sunt de 
acord. Fiecare este dator să participe activ la orice segment de viaţă, cu atât 
mai mult la actele creatoare ce devin simboluri cu o mare putere de influenţă 
asupra celui deschis să perceapă sâmburele luminos al esenței. Sunt replici 
pline de substanţă, sunt cadre cu o mare putere de expresie, sunt stări ce se 
transmit în ciuda distanţei sau a faptului că stăm în faţa unui ecran alb de 
proiecţie, sunt informaţii ce transpar din vârtejul acţiunii, sunt zone ale 
subconştientului ce se trezesc la vibrația mesajului. 

Intri în sală cu o anumită dispoziţie şi pleci cu alta. In plus, în cele două 
ore, ai putut afla o mulţime de lucruri despre tine însuţi, comparându-te cu 
protagonistul filmului. 

Dacă voi folosi expresia rolul educativ al artei, probabil va suna ca un 
raport sec despre importanţa instituţiilor culturale. Aş dori să spun acelaşi lucru 
într-o manieră mai vie şi mai relevantă. Folosită ca instrument de lucru în 
pedagogie, psihologie, medicină, justiţie, spiritualitate, ştiinţă, ca punct de 
plecare în comunicare şi autocunoaştere, în aprofundarea problematicii atât de 


complexe pe care o oferă viaţa, ea poate determina transformarea omului. Dar 
trebuie privită astfel. 

Arta este o invitaţie la o participare activă la miracolul împărtăşirii cu 
bucuriile creatoare ale sufletului colectiv în limbaje ce ating fiinţa umană, 
înfrumuseţând-o. 

Desigur, criteriul de selecţie fiind utilitatea, emoția, experienţa pe care o 
induce, nu orice produs merită înghiţit. Refuzul participării la acele producţii 
zgomotoase care deformează realitatea în sens malefic şi cu un îndoielnic simţ 
estetic şi moral reprezintă un act de bun-simţ şi un veto acordat propagatorilor 
kitschului. 

Dar să mă întorc la filmul pe care doream să-l văd. 

A trebuit să înghit câteva reclame ale filmelor ce urmau să ruleze în 
curând. 

ldcea de a fi la curent cu noile producţii cinematografice nu este rea, dar 
sonorul dat mult prea tare, zgomotul de fond al unor filme cu un conţinut 
ridicat de agresivitate şi imaginile frânte derulate cu viteză nefirească mi-au 
creat o stare de disconfort şi iritare. Probabil că asta se doreşte - crearea unei 
agitaţii interioare de care scapi cu greu şi atunci numai dacă găseşti o oază de 
linişte. Altfel, starea se amplifică în momentul în care strada te întâmpină cu 
zgomotul mijloacelor de transport, continuând cu televizorul care nu te lasă să 
urmăreşti tihnit emisiunile de interes, dopându-te cu anunţuri obositoare, şi 
când copiii vin cu întâmplări de la şcoală ce te fac să te întrebi dacă nu trăieşti 
într-un balamuc. 

Am rezistat eroic. În sfârşit povestea începe să se deruleze în faţa 
noastră, a celor puţini. Este vorba despre viaţa unui cuplu obişnuit, ajuns la 
plictiseală după ani de căsătorie şi monotonia unui serviciu în care te minţi pe 
tine şi pe cei din jur în virtutea cerinţelor pe care le impune slujba. Minciuna de 
acasă şi cea pentru care eşti plătit spre a îmbrăca aparenţa în culori 
strălucitoare pentru naivi, sau doar pentru că pretutindeni asta se cere, aşa se 
procedează şi aşa ne-am obişnuit, la început te induc în eroare pentru că eşti 
tânăr, încă mai speri într-un viitor frumos şi vezi viaţa cu inocenţă. Cu timpul, 
maşinăria socială te transformă într-un specimen laş, slugarnic, supus, amorf, 
şi devii o marionetă detestabilă pentru cei din jur. Neputinţa de a redeveni tu 
însuţi îşi pune amprenta pe tot ce faci. Ai încetat de mult să mai fii om. Nu mai 
vezi ce se petrece în jurul tău pentru că de fapt nu realizezi nici ce s-a 
întâmplat cu tine. Ceilalţi însă văd şi te judecă aspru deşi nu diferă de tine. Şi ei 
au fost deformaţi de modelele din jur pe care le-au copiat şi cărora încă 
încearcă să le intre în graţie. 

Ruptura dintre soţi, deşi nerecunoscută de nici unul, este vizibilă pentru 
orice ochi atent. Sunt două universuri psihice paralele care se întâlnesc la masă 


şi în patul care de mult şi-a încetat funcţia de armonizare a două suflete printr- 
un act de unire într-o singură fiinţă. Fiecare îşi trăieşte propria dramă, incapabil 
să redreseze cursul vieţii cu maturitate. Depersonalizaţi şi iritaţi de o criză fără 
nume, visează şi încearcă rezolvarea problemei în afara familiei. Noul creează 
pentru scurt timp o stare de satisfacţie, de scoatere din rutină, de falsă fericire. 
Este o altă formă de a se autominţi. Şi totuşi, undeva ceva se clatină şi o fisură 
lasă loc schimbării primenitoare să pătrundă în viaţă. Demnitatea se manifestă 
în momentul în care spui adevărul, accepţi smerit o slujbă modestă, începi să 
lucrezi asupra ta - chiar dacă la început acest efort se manifestă mai mult sub 
forma exerciţiilor fizice - ţinuta devine dreaptă, cocoaşa dispare, îţi priveşti 
soţia cu alţi ochi, îi priveşti cu interes pe cei din jur şi cu înţelegere, 
discernământul dă semne de trezire, ochii îţi capătă o nouă strălucire, începi să 
ierţi, să zâmbeşti îngăduitor la greşelile celorlalţi şi să respecţi inocenţa. Viaţa 
devine frumoasă şi tocmai de aceea urâtul vine s-o curme. Alte cupluri 
destrămate la propriu sau la figurat îşi transferă maleficitatea asupra celor ce 
le intră în raza de acţiune. Cuplul de succes este şi el afectat de tiparele sociale 
în care masca este mai importantă decât omul. În fine, al treilea cuplu devine 
monstruos prin tăcerile resemnate ale unei femei traumatizate de prezenţa 
unui soţ ce a transformat familia într-o unitate a armatei. Violenţa este greu de 
stăpânit şi se răsfrânge asupra vlăstarului ce este opusul trunchiului din care a 
luat naştere. Mediul în care a crescut a sensibilizat sufletul avid de frumuseţe şi 
l-a adaptat perfect unei lumi a minciunii căreia refuză să-i răspundă cu 
violenţă, dar pe care o învinge cu propriile-i arme, tocmai pentru a evada din 
ea. 

Neatinşi de frumos, tinerii cresc urât şi-şi poartă măştile groteşti de la 
vârste fragede, pentru a semăna modelelor din topuri. Se revoltă împotriva 
pustiului sufletesc ce-i înconjoară, dar aripile le sunt prea slabe pentru a zbura 
spre înălţimi. Moartea nu-i îngrozeşte, ea este soluţia pentru a pune punct unor 
existenţe ce nu se justifică prin dragoste, farmec, creativitate, cinste, sau, 
pentru o fire pătrunzătoare, devine misterul dincolo de care începe 
transcendenţa. Îţi trebuie o mare puritate să vezi pretutindeni frumosul şi acea 
prezenţă ce nu se dezvăluie decât în momentele de contemplaţie a celor mai 
banale lucruri şi să remarci urâtul în care se transformă orice copie umană. 

Nu voi insista asupra multiplelor aspecte ale vieţii pe care le atinge cu 
fineţe, fiecare detaliu având adânci semnificaţii. Nimic nu este neglijat. 
Radiografia vieţii de familie relevă o multitudine de probleme, de altfel bine 
cunoscute, dar ignorate în dialogurile de zi cu zi. Soluţii există, dar puţini sunt 
dispuşi să le afle în propriul suflet, căutând vindecarea şi redresarea. De 
regulă, fiecare îşi acceptă incurabilitatea şi-şi poartă neputinţa prin lume, 
infectând ambientul cu proprii microbi psihici. 


Poate că mulţi s-ar regăsi în personajele acestui film.* 
* Trimitere la filmul American Beauty. 


Nu este nevoie să vă suprapuneţi destinele, ci doar să selectaţi acele 
secvenţe în care vă recunoaşteţi şi să vă scuturaţi de omul vechi, lăsând fiinţa 
pură ce aţi fost cândva să iasă la lumină. Voi aţi întinat-o cu noroi şi aţi 
transformat-o într-un personaj nedemn pe care nici măcar nu aveţi curajul să-l 
priviţi. încercaţi! Merită efortul. 


CARTE DE VIZITĂ 


Am coborât în grabă scările, mi-am pus bagajele în maşină şi am plecat 
într-o lungă călătorie. Eram bucuros să scap, fie şi numai pentru câteva ore, de 
atmosfera oraşului plină de praf, hoţi, cerşetori, prostituate, proxeneţi, 
traficanţi, criminali şi alte categorii de neoameni despre care am mai vorbit. 
Lăsam în urmă mizeria, reclamele, zgomotul, haitele de câini şi disputele 
politice stupide. Părăseam oraşul pe care-l protejasem atâta timp de agresiuni 
necunoscute publicului şi mă îndreptam spre adevărata mea casă, unde nimeni 
nu-mi poate impune cum să fiu, cum să gândesc, ce afirmaţii am dreptul să fac 
şi ce să nu spun spre a nu tulbura somnul celor ce nu vor să ştie ce urmează 
doar pentru că îi cuprinde panica. Lumea morţilor nu mă interesează. Lucrez 
doar cu oameni vii. Am aşteptat suficient timp ca vestea să se răspândească şi 
soluţiile propuse să fie luate în consideraţie şi aplicate. Văzând că eforturile 
sunt zadarnice şi că semenii preferă să-şi urmeze propriile crezuri, am socotit 
drept pierdere de vreme aşteptarea şi am decis să mă ocup de alte lucruri, 
lăsând morţii să-şi îngroape morţii. 

Şoseaua este liberă şi Soarele binefăcător îmi aduce bucurie în suflet. În 
curând voi intra pe un drum mai puţin circulat care mă va conduce printre 
păduri şi coline, păşuni şi plaiuri, încântătoare privelişti din Cetatea Naturii, 
unde omul încă nu şi-a pus piciorul şi amprenta distrugătoare. Am deschis 
geamul şi aerul proaspăt mă înviorează. O stare de bine mă cuprinde şi-mi las 
gândurile să zboare liber înspre alte universuri. Fluturi multicolori zboară 
printre flori, păsări pe cale de dispariţie aici încă se mai pot auzi printre ramuri, 
arborii sunt neatinşi de poluare şi apele-s limpezi. Pare un tărâm uitat de lumea 
“civilizată”. Este o încântare să-mi scald privirea în verdele împestriţat de cele 
mai diferite forme de viaţă. Mă simt binecuvântat de planetă cu o asemenea 
primire. Un astfel de dar îmi face corzile sufletului să vibreze şi mă simt cuprins 
de noi elanuri creatoare. 


“Opreşte-te, Bătrâne! Nu a venit încă vremea. Nu poţi clădi decât pe un 
loc curat şi solid. Mocirla încă nu este asanată şi te zbaţi în van să mai scoţi 
vreunul care cu mare desfătare se bălăceşte în ea. Lor le place indiferent ce le 
spui Tu despre faptul că oamenii nu au fost făcuţi să se scalde în asemenea 
ape şi că peste puţin timp ele nu vor mai exista. Le-ai dat libertatea de a alege 
şi a crede în imposibil şi le-ai explicat ce este în mod real posibil. Restul nu mai 
depinde de Tine, oricât i-ai iubi. l-ai înzestrat cu creier ca să gândească şi când 
au fost în impas, ai luat trup de lut şi i-ai ajutat. Te aşteptai la altceva? Nu crezi 
că speranţa ta şi încrederea pe care le-ai acordat-o au fost din nou înşelate? 
Sau îţi imaginai că-ţi vor cere sfat şi îndrumare? Of, nu vezi că ei cer bani, nu 
viaţă? Nu pe Tine Te vor, ci pe Celălalt. Tu eşti exigent şi ceri efort, Celălalt dă 
câte o pomană pe ici pe colo, un împrumut, un ajutor care se lasă cu pagube 
însemnate, o mulţime de distracţii şi plăceri şi evoluţie spirituală garantată. Tu 
ai adus lubirea, Pacea, Bucuria, înţelepciunea de care nimeni nu are nevoie cât 
timp au Sexul, Războaiele, Chefurile şi Diplomaţia. Tu îi sperii, pe când Celălalt 
promite belşug, progres, profit, redresare, democraţie, protecţie şi alte prostii. 
Ce-l doare să promită? Este simplu. Arunci vorbe goale care nu te angajează cu 
nimic şi-ţi continui afacerile, strângând şurubul, în timp ce mulţimea jubilează 
în jurul noilor tale discursuri şi face socoteli privind la cioara de pe gard. Ţie ţi 
se pare evident jocul lui parşiv, dar lor nu. Până nu se vor lămuri singuri, te vor 
contrazice cu aplomb. Crezi că-i sperie sărăcia? Este reforma care va aduce 
mult bine naţiunii păcălite cu felicitări. Tu eşti altfel: vezi efectele în cauzele 
prezentului. Pentru tine timp nu există - cauză şi efect sunt simultane, legice. 
Pentru ei, care au gândirea înceată şi nu leagă cauza de efect, mintea a creat 
timpul, adică un cerc care să unească începutul de sfârşit. Ei se găsesc în 
interiorul lui şi nu mai ştiu unde este începutul şi sfârşitul. Au devenit prizonierii 
timpului. Crezi că se poate purta un dialog între cei dinăuntrul cercului şi cei 
din afară? Doar dacă gândeşti ca ei şi trăieşti la noroc, haotic. Când însă ai o 
gândire ştiinţifică şi nu-ţi permiţi să sfidezi Legile Universului spre a nu intra în 
tot felul de capcane din care nu se iese decât cunoscând formulele cu 
exactitate, nu faci asemenea gafe. Ai venit doar să-i înveţi cum să iasă din 
timp, nu să intri în cercul lor.” 

Este un fel de revoltă care mă cuprinde de câte ori dau piept cu prostia. 
Omului deştept îi explici o nouă teorie, îi faci demonstraţii pe hârtie şi practic, îi 
ceri să se convingă singur şi ai lămurit problema. Ce faci însă cu cel ce nu 
crede, nu verifică, nu vrea nici măcar să audă despre ce este vorba, dar te 
contrazice din principiu, considerând că este isteţ când îşi apără convingerile 
cu încăpățânare, doar pentru a nu-şi recunoaşte ignoranţa? Să ai răbdare să 
dea cu capul de pragul de sus pentru a-l vedea pe cel de jos? 


Frunzişul a format un tunel care ne absoarbe spre inima pădurii. 
Fascinantă integrare în lumea vegetală! Pierzi simţul spaţial şi frunzele devin 
celule în mintea ta, pe care le străbaţi redus la dimensiunile unei molecule. 
Canale şi corpusculi te rătăcesc într-o lume fantastică în care eul tău coboară 
treptele nivelurilor de conştiinţă spre punctul zero primordial. Şi drumul invers 
tot acolo te duce. 

Revin la conştienţa personalităţii mele. Mă apropii de casa mea şi mă 
cuprinde dorul de singurătate şi linişte. Mă simt obosit de zarvă şi minciună, de 
discuţii sterile şi pretenţii, de laude şi critici, de amabilităţi şi indiscreţii, de 
orgolii şi ipocrizie. Vreau să simt viaţa aşa cum am creat-o, cum am dorit să fie, 
cum a fost cândva şi va mai fi. Aş dori ca toţi să poată simţi măcar pentru o 
clipă ce le propun şi să creadă că nu vând iluzii. Dar este doar dorinţa mea, nu 
şi a lor. S-ar lăsa ei uşor convinşi dacă aş rezolva toate problemele omenirii, 
dar, aflaţi într-o lume fără încercări, lenea i-ar cufunda din nou în somn şi am 
ajunge de unde am plecat. Vigilenţa se cultivă şi tot ce-i dobândit fără efort nu 
dăinuie. Într-un fel, efortul este ceea ce-i consacri lui Dumnezeu, căutarea, 
truda, credinţa, speranţa, iubirea, iar rodul este al tău, este răspunsul Său la 
ostenelile tale. Altfel este doar un negoţ. Viaţa nu-i un negustor. Este un artist 
neîntrecut. Tot ce face este perfect, desăvârşit, magnific. Nu-i găseşti cusur. Și 
nu se etalează profanului precum o prostituată. Multe văluri îi acoperă 
miraculoasele-i taine de lumină. Prin puritate, inocenţă şi înţelepciune îi 
descoperi comorile. Aşa este ea. Se protejează împotriva creaturilor impure. 

Îmi dau seama că am ajuns când casa se zăreşte la câţiva metri distanţă. 
Până şi în gând tot cu oamenii sunt şi le explic în fel şi chip cum stau lucrurile, 
cum au ajuns aici şi ce pot face pentru a se salva. Inutil când nimeni nu caută 
soluţii, nimeni nu are întrebări, totul pare clar, singurele nelămuriri fiind de 
ordin cantitativ: “cât?” De altfel cum să iasă din schemele lor mentale când nu- 
s obişnuiţi să gândească? GATA! Din acest moment mă voi ocupa de viaţa 
personală. Mi-am luat concediu. Sună deplasat, nu-i aşa? Să vii în misiune pe 
planetă şi să-ţi iei concediu. Politicienii au dreptul anual la concediu. De ce nu 
aş avea şi eu în 2000 de ani de când cutreier Terra dreptul la odihnă? Realizez 
şi replicile tendenţioşilor la asemenea afirmaţie. Voi trece peste ele şi peste 
riposta meritată. Am rupt orice contact cu lumea. Menţin doar contactele cu 
Oamenii. 

Privesc cu emoție casa care m-a primit de fiecare dată cu căldură şi mă 
îndrept spre uşă cu paşi domoli. Simt emoția cum mă cuprinde şi amintirile 
cum dau năvală în mintea mea. O dulce ameţeală mă învăluie şi mă decid să 
intru. Voi lăsa bagajele înăuntru şi voi porni spre izvor într-o plimbare solitară. 
Vreau să văd totul cum mai arată, ce s-a mai schimbat şi ce semne a mai lăsat 
timpul de la ultima vizită. 


Intru şi simt o prezenţă care nu se arată pentru a mă lua prin surprindere. 
Mă fac că nu ştiu ce pluteşte în aer şi zăbovesc asupra lucrurilor aduse spre a 
le găsi un loc potrivit. Arunc în jur câte o privire să văd cum arată interiorul, dar 
nu părăsesc zona pentru a nu da de bănuit că am aflat că nu sunt singur. Îmi 
iau o jachetă şi dau să ies când o mână mi se strecoară în a mea şi o voce 
cristalină-mi spune: - Pe zeiţa casei nu o saluţi? Ritualul locurilor sacre nu-l mai 
respecţi? Zeului lubirii nu-i aduci ofrande? 

N-am mai răspuns, pentru că dragostea, atâta vreme vitregită, şi-a cerut 
drepturile şi ne-a strâns într-o lungă îmbrăţişare. Când dorul te mistuie şi-l porţi 
în tine ca pe un foc, nu mai pierzi nici o secundă cu vorbe inutile. Sentimentele 
se exprimă într-o mulţime de feluri dacă sunt autentice. Când sunt doar stări 
emoţionale şi dorinţe, cuvintele umplu un gol ce nu ar trebui să existe. lubirea 
este preaplinul ce se dăruieşte, nu o fântână secată. 

- Hai la izvor şi apoi vedem ce-i de făcut pe aici. 

Am plecat împreună pe cărarea cunoscută de secole. Liniştea verde mă 
îmbăta şi chipul drag de alături mă urca pe culmile fericirii. Aproape că uitasem 
că viaţa are şi asemenea clipe, furat de existenţa în mijlocul unui oraş 
dezumanizam. 

Pădurea era la rându-i o fiinţă care mă întâmpina cu trunchiuri albe şi 
foşnete aducătoare de pace. Cât de mult îmi lipsise! O simţeam cu fiecare 
respiraţie, o îmbrăţişam cu fiecare privire şi-mi lăsam degetele să atingă în 
trecere ramurile şi frunzele. Am şerpuit printre mesteceni, salutând ciupercile, 
florile, păsările şi insectele ce populau împărăţia noastră. 

Pietrele albe îmi readuseră în minte anii aceia, ai începutului, dar şi multe 
alte întâmplări care au rămas necunoscute istoriei. Ne-am aşezat lângă izvorul 
poveştilor noastre de dor şi ne-am unit mâinile în apa sfântă. Era legământul 
căsătoriei noastre eterne, reînnoit cu fiecare misiune în care îmbrăcam alte 
personalităţi şi alte destine. Era acolo un loc fermecat în care pământul, apa, 
aerul şi focul, reunite de al cincilea element, iubirea, creau un centru de putere 
şi lumină neasemuit. Trebuia doar să-l activăm pentru a da drumul în lume 
vibraţiilor cod ale Noii Ere. Noi eram purtătorii lor neştiuţi şi necrezuţi şi poate 
chiar această suspiciune umană fusese însăşi protectoarea potirelor ce 
aduceau nepreţuita comoară. 

Ne-am privit îndelung şi sufletele noastre s-au regăsit după o nesfârşită şi 
chinuitoare aşteptare. Eram din nou o singură fiinţă vremelnic separată în două 
trupuri. Ne simţeam întregiţi şi împliniţi, după ce ani întregi ne izolasem, 
jertfind ce aveam mai drag. Eram din nou împreună şi bucuria noastră urca la 
cer şi se întorcea transformată în ploaie de lumină. Eram noi înşine un univers 
infinit în care puteau intra toţi însetaţii de Adevăr. Eram de nedefinit şi 
necuprins în strâmte cuvinte ce limitează nelimitatul. Eram vizibili ca oameni, 


dar dincolo de înfăţişare se întindea o altă Realitate. Lumea nu-i decât o 
oglindă în care greu înveţi să înţelegi ce vezi cu ochii fizici. Ea îţi serveşte să-ţi 
antrenezi ochiul minţii spre a vedea Adevărul. 

Căldura Soarelui ne dezmierda şi glasul apei cristaline susura poveştile 
pământului şi cerului. leşeam din nou din timp, urcând scara veşniciei. Clipa şi 
eternitatea se confundau. Durerile se diluau şi tărâmul esenţelor ne îmbia cu 
parfumuri spirituale. lubirea ne aştepta să-i redeschidem Poarta şi noi înşine 
redeveneam IUBIRE. Pacea se aşternea încet în sufletul nostru ce-şi vindeca 
rana despărțirii. Cumplită suferinţă neîncercată încă de suflet omenesc! 
Scâncetele lor de dor sunt mofturi pe lângă intensitatea pe care o ia durerea 
dragostei frânte spre a se dărui precum pâinea caldă scoasă din vatra 
Creatorului. 

lubeam şi eram iubit. Puţini cunosc această fericire şi puţini se încumetă 
să abordeze încercările la sfârşitul cărora primeşti marele Dar Divin. Pretind 
înainte de a învăţa să dăruiască. A dărui presupune a avea ce să oferi şi a 
stăpâni arta de a şti cum s-o faci. Cu cercei şi mărgele vei cuceri amatoare de 
suveniruri, nu fiinţe vii. Cu rufele curate şi o masă apetisantă poţi servi clienţii 
unui hotel. Dragostea cere alte ofrande. Este vorba de frumuseţea interioară 
care se desăvârşeşte cu multă trudă. Ca să descoperi în tine acea frumuseţe, 
trebuie să doreşti s-o scoţi la lumină, vindecându-te de bolile pe care le porţi şi 
eliberându-te de povara păcatelor pe care le duci dintr-o existenţă în alta. 
Trebuie să accepţi conştient, răbdător şi smerit îndelungul proces al primenirii 
ce te poartă prin umilinţe şi dureri, penitente şi botezuri subtile. Cine crezi că 
este dispus ca, dornic de o mirifică iubire, să se trezească cu o nouă cruce de 
dus şi o împotmolire în noroiul patimilor tale?! Fiecare aşteaptă de la celălalt 
strălucirea, bucuria, pacea, dulceaţa, tandreţea, gingăşia şi înţelepciunea, nu 
observaţii acide, apatie, indiferenţă, agresivitate, jigniri şi pretenţii. Nu este 
greu de înţeles acest lucru şi la începutul oricărei căsătorii pare limpede 
această dorinţă şi speranţă. Totuşi, undeva, în timp. toate visele dispar, 
înghiţite de problemele reale sau false ce se nasc din ciocnirea imperfecţiunilor 
a două fiinţe imature, cu caractere slabe, care-şi solicită drepturile, uitând de 
legămintele şi promisiunile făcute iniţial. Încălcându-şi jurământul, cum speră 
să culeagă trandafirii iubirii dintr-o grădină pustie în care au crescut buruieni? 
Poţi schimba parteneri şi partenere, în cele din urmă vei constata că nici 
unul(a) nu-ţi va fi pe plac, oricând vei găsi cusururi celuilalt, nerealizând că şi 
tu porţi în tine defecte pe care nu te-ai străduit să le corectezi şi care sunt la fel 
de greu de suportat de către cel(cea) pe care l-ai ales să împărtăşiţi aceeaşi 
soartă. Te vei plânge că eşti neînțeles. Desigur, cine crezi că este dispus să 
înţeleagă în Creaţie lenea ta, stagnarea, înţepenirea într-o formă umană 
caraghioasă, anacronică, penibilă, incultă, înfumurată, plictisitoare, zi de zi 


aceeaşi? Fiecare caută eroi bogaţi, frumoşi, deştepţi, curajoşi, plini de iniţiativă. 
Cu văicăreli şi speranţe nu atragi decât alţi neputincioşi. Dar pentru ce te-ar 
culege de pe drumuri o asemenea făptură? Doar mila ar putea determina-o să 
se sacrifice pentru a te trezi la viaţă. Dar merită efortul când vede în tine 
aviditatea de a lua şi zgârcenia când vine vremea de a da? 

Trebuia să las în urmă lecţiile pe care nu avusesem cui să le predau. Era 
prea târziu pentru ele acum. Concediul mult amânat, căruia îi simţisem atât de 
acut nevoia, mă răpise din lumea cenuşie şi pietrificată, aducându-mă pe alte 
meleaguri în care lumile înalte coboară printre noi spre a ne dărui nectarul lor 
şi a se delecta cu gândurile şi sentimentele noastre. Aici schimburile au loc pe 
verticală, orizontala fiind în profundă armonie. Cerul pare mai aproape şi 
emoţiile noastre se împletesc, zămislind noi frumuseți şi stări de extaz. Acest 
tărâm de vis, planeta iubirii noastre eterne, este o zonă invizibilă ochiului fizic. 
Devine vizibilă doar celor puri, celor ce respectă Legile lubirii. Pentru aceştia, 
Universul capătă alte atribute şi saltul spre câmpuri de înaltă frecvenţă se 
concretizează în perceperea unei alte Realităţi, nebănuite, neintuite şi imposibil 
de tradus în limbajele utilizate în acest spaţiu. O nouă Poartă deschide o nouă 
perspectivă spre sublimul Creaţiei şi tot ce ai experimentat în eonii 
permanenţei tale se restructurează într-o nouă concepţie, formulă, stare, 
înţelegere, lumină. Unitatea contrariilor îşi dezvăluie sensurile adânci pe care 
viaţa le ascunde în Jocul polarităţilor. 

Am rămas multă vreme lângă izvor, contemplându-i limpezimea. Poate 
că au fost ore sau chiar ani în tărâmul fără timp şi fără bătrâneţe. Clepsidrele şi 
ceasurile lumii scindate de conflicte interioare şi exterioare erau inutile în 
Regatul armoniei. Nu făceam calcule, trăind după ritmuri proprii, acordate cu 
cele cosmice. Odihna şi relaxarea odrăsleau noi forţe şi energii ce intrau subtil 
în câmpurile planetare spre o nouă formă de cristalizare. Începea marea 
renaştere. Metamorfoza planetară avea să se concretizeze într-o nouă viaţă şi o 
nouă haină. 

Am plecat apoi spre creste. Munţii întotdeauna nc-au fost părinţi 
ocrotitori şi nc-au dăruit bogăţiile lor. Şi noi aveam daruri pentru spiritele ce 
vegheau aceste sfinte locuri. A trăi în armonie cu tot ce te înconjoară şi te 
susţine presupune a fi la rându-ţi protector şi plin de atenţie faţă de mediul în 
care sălăşluiesc atâtea fiinţe văzute şi nevăzute. Dar pentru aceasta trebuie să 
cunoşti Legile ce guvernează regnuri, câmpuri şi tărâmuri şi să te fereşti a le 
încălca. 

Ne aflam pe acoperişul lumii sau pe tronul din palatul regal ori eram chiar 
Axul lumii. Un loc pe care nimeni nu-l poate dobândi, oricâte stratageme 
viclene ar fi utilizat, indiferent la ce puteri războinice ar fi recurs şi câte duhuri 
vrăjite ar fi invocat. Aici nu se ajunge prin concurs, cu examene măsluite, nici 


prin vot şi nici prin dovezi de înrudire sanguină cu vreo stirpe regală. Evoluţia 
spirituală certifică rangul nobiliar în lerarhia Luminii şi puterile interioare, nu 
decretele, coroanele metalice, sceptrul încrustat cu pietre preţioase sau 
pioşenia afişată. 

De fapt este o stare greu de atins, o stare de incandescenţă creatoare, 
de netulburată pace, de echilibru şi potenţialitate, de cunoaştere şi control al 
tuturor energiilor ce inundă planeta în valuri cu coordonate riguroase, înscrise 
în registrele galactice. 

Suntem un punct, suntem Centrul, suntem Izvorul Vieţii ce nu poate fi 
stăvilit de nici o forţă umană. Apa vie va uda țărmurile şterse de apele morţii şi 
Focul lubirii va însufleţi cenuşa pe care au lăsat-o în urmă focurile morţii. 

Eliberată de întuneric, Terra va intra într-o etapă evolutivă fără 
precedent, care îi va permite integrarea oficială în Confederaţia galactică prin 
reprezentanţii ei ce sunt pregătiţi de multă vreme pentru acest scop. Haosul 
acestui sfârşit de civilizaţie nu poate avansa personalităţi apte să-şi asume 
asemenea responsabilităţi. Este lesne de înţeles că în contact cu entităţi cu un 
înalt nivel de dezvoltare nu pot veni cele mai rigide şi retrograde exemplare 
umane a căror carte de vizită este un număr cu multe zerouri. Dialogul ar fi 
imposibil. Tratativele se desfăşoară în alţi termeni la astfel de întruniri şi 
pornesc de la o altă bază evolutivă. 

Coborâm pe un drum ocolit spre căsuţa noastră şi savurez cu fiecare pas 
bucuria de a fi. Suntem din nou împreună şi concediul nostru va deveni o 
perioadă fecundă, căci neastâmpărul mă încearcă din nou şi gândul plăsmuitor 
nu-mi dă pace. Deşi am muncit enorm într-un fel ce nu poate fi explicat în 
cuvinte, mi-a lipsit acea ardere a născocitorului şi pasiunea zămislitorului de 
viaţă din lumină. Am asistat la creaţia altora tăcut, îngândurat şi potrivnic 
infernului ce căscase răni în trupul planetei, respectându-le regulile pe care mi 
le-au impus. M-am supus dorinţei lor şi i-am lăsat să-şi sărbătorească triumful. 
M-am retras şi voi trasa începutul în clipa când pentru ei gongul va anunţa 
Sfârşitul. 

Atunci VOI FI LUMINĂ PE CER. 


PEPITA 


- În orice loc vei găsi oameni buni şi oameni răi. Tu să te fereşti de cei răi 
şi să te aduni cu cei buni. Şi mai cu seamă nu te grăbi să promiţi. Cântăreşte 
îndelung orice decizie şi fii chibzuit. Oricât de greu ti-ar fi, rămâi curat, cinstit şi 
drept, că nu te-alegi cu nimic de pe urma minciunii şi a hoţiei. Socoteşte 
greşelile tale şi nu-i judeca pe alţii, dar învaţă din orice păţanie tâlcul, că 
Dumnezeu mereu îţi scoate în cale câte o cimilitură. Preţuieşte prietenia şi nu 


înşela încrederea oamenilor. Fii darnic şi din ce vei da tot vei mai avea. Fii 
scump la vorbă, că amăgitoare-s cuvintele şi au multe înţelesuri pe care 
oamenii le prind după cum vor sau cum îi duce capul. Nu te grăbi, căci vei 
rătăci sau vei strica munca de-o zi. Nu te lăuda că vei rămâne doar cu lauda. 
Când te apuci de un lucru, du-l la bun sfârşit; nu lăsa treaba neterminată. 
Poartă-te cu respect şi vei fi respectat. Nu transforma noaptea în zi şi ziua în 
noapte, că toate-s cu rost în lume. Să nu te prindă apusul soarelui certat cu 
cineva. lartă ca şi Dumnezeu să-ţi ierte greşelile. Caută atent în cuget să vezi 
când ai greşit şi îndreaptă-ţi greşeala. Nu fugi niciodată, că de ce te temi de aia 
nu scapi. Pune-ţi miere în glas, că vorba dulce mult aduce. Nu-ţi îneca amarul 
bându-ţi minţile, ci vezi mai bine de unde ţi se trage. Învață să iubeşti, că 
iubirea-i leac şi bogăţie. Nu te teme de nimic - c-o moarte toţi suntem datori; 
teme-te doar să nu-L superi pe Dumnezeu. Ţara nu este de vânzare; cum ai 
primit-o, aşa s-o laşi urmaşilor. Câtu-i soarele pe cer n-ai voie să stai degeaba. 
Ajută de câte ori poţi şi mari bogății vei aduna în Ceruri. Nu glumi cu dragostea 
că mult ai să suferi. Când nu ştii ce să faci, întreabă-ţi inima, dar mai întâi 
înalţă o rugăciune. Nu te îngrijora pentru ziua de mâine. 

Aşa-i vorbea bătrânul nepotului, ştiind că mai are puţine zile pe lumea 
asta. Şi feciorul nu pricepea el totul, dar luase tocul şi scrisese tot ce-i zisese 
bunicul, ca să-şi amintească atunci când va fi nevoie. Ştia că avere n-avea ce 
să-i lase, dar îi promisese că are să-i spună nişte lucruri ce-i vor fi tare de 
trebuinţă în viaţă. Aceasta era comoara pe care i-o lăsa moştenire cu limbă de 
moarte, cu rugămintea de a o spori şi a o transmite urmaşilor, că numai aşa va 
să crească neamul în înţelepciune. 

Trecură anii şi flăcăul de altă dată ajunsese acum învăţător în sat. Îi 
plăcuse cartea şi dragi îi erau şi copiii. Cum familie nu avea, îşi rostuia treburile 
gospodăreşti şi în rest tot în preajma celor mici îl vedeai. E drept că vremurile 
se schimbaseră şi tot mai puţini copii avea satul, dar asta nu-l împiedica să-şi 
desfăşoare activitatea cu aceeaşi seriozitate şi pasiune. Era bun prieten cu toţi, 
că doar erau ca o familie, şi-i plăcea să umble printre oameni, împărtăşindu-şi 
învăţătura. Ştia el că nu ce-ţi cere statul are folosinţă, ci acele cunoştinţe de 
care te loveşti la tot pasul, pe câmp, la serviciu, acasă şi în relaţiile pe care le 
stabileşti cu semenii şi cu natura. Poţi fi tobă de carte şi să mori de foame, de 
frig sau să fii respins de comunitate pentru relele-ţi deprinderi. 

Se simţea ca un dirijor în locul acela plin de salcâmi şi păduri de stejari, 
cu câmpuri şi fântâni, cu dealuri şi lacul cel întins. Ştia că reprezenta pentru 
săteni mai mult decât un primar, un preot şi un medic la un loc. Era conştient 
de cheile de aur pe care bunicul i le înmânase când părăsise această lume şi le 
verificase cu râvnă pe fiecare, deschizând poarta inimii multor suflete. 
Cercetase atent acele puţine legi, căutase şi altele prin scripturi şi cu ce mai 


descoperise pe cont propriu avea o comoară pe care mulţi nici n-ar fi putut-o 
preţui, pentru că nu se prea pricepeau să vadă bogăţia pe care o lăsase 
Dumnezeu oamenilor de câte ori mai trimisese câte un mesager în lume. Le 
analizase şi le întorsese pe toate feţele, cântărind atent vieţile tuturor celor pe 
care-i cunoscuse de-a lungul timpului, întielegându-le importanţa, veghea la 
respectarea lor şi nu lăsa ca armonia satului să fie tulburată de vreo atitudine 
nepotrivită. Când apăreau probleme, nu-l prindeau nopţile pe acasă căci nu se 
lăsa până nu le rezolva, iar când era nevoie de forţă de muncă, mobiliza obştea 
şi era primul care punea umărul pentru ca toate să fie făcute fără întârziere. 

Ştia însă că cel mai dificil este să descâlceşti Căile Domnului. Sufletul îi 
părea o floare tare gingaşă şi sensibilă şi, cum uitai de ea, cum o năpădeau 
buruienile, ciupercile, insectele şi omizile. De acolo pornesc toate bolile - 
constatase el, observând cu luare aminte slăbiciunile omeneşti. Nu se 
mulțumea însă doar cu atât. Ca un medic veritabil, începuse să se preocupe de 
preîntâmpinarea bolilor, evitând în acelaşi timp agravarea celor ce dădeau deja 
primele semne de avertizare. Era vigilent şi devenise un fel de paznic al locului 
ce se sfinţea prin curăţenia sufletească şi credinţa sătenilor. 

Şi mai avea un dar omul acesta: era mereu vesel şi plin de forţă. Te şi 
minunai de unde atâta putere, cum de le ştie pe toate şi mai poate să spună şi 
glume. Oboseala nu făcea parte din făptura sa. Optimismul său era 
contaminant şi de aceea mai mereu era invitat pe câte undeva la masă, că tare 
caldă-i era tovărăşia şi tare înţeleaptă sfătoşenia. 

Într-o bună zi, la poarta sa bătu o femeie străină. O privi, ieşindu-i în 
întâmpinare, şi o invită în grădina-i înmiresmată. Îi simţea tulburarea din voce 
şi din mersul nesigur şi încercă să amâne deschiderea discuţiei ce se anunţa, 
creând o atmosferă plăcută. 

- Orice pricină te-ar fi adus la mine, fă-mi bucuria de a lua masa 
împreună. Tocmai am scos pâinea din vatră şi am pregătit ceva cu totul 
deosebit. Ai să vezi că-ţi va plăcea. Cu stomacul gol, lucrurile se văd altfel, mai 
cernite. Te consider musafirul meu, aşa încât odihneşte-ţi gândurile şi 
împrospătează-ţi sufletul în tovărăşia florilor mele. Sunt foarte sensibile şi s-ar 
simţi ofensate dacă cineva nu le-ar admira frumuseţea. Te vor binecuvânta cu 
parfumul lor. 

Puțin mai destinsă, femeia-l privi cu-n început de zâmbet. Se mişca uşor 
şi cu multă îndemânare. “Parcă-i un vrăjitor în castelul fermecat. Ai zice că se 
joacă, dar în spatele bunei rânduieli trebuie că se ascunde multă muncă. Cred 
că-i un om tare harnic şi cumsecade.” 

Câinele veni s-o miroasă, i se gudură puţin pe la picioare şi plecă spre ale 
sale, liniştit în urma inspecției. 


Mâncarea era cu adevărat gustoasă şi chiar nu reuşi să recunoască toate 
mirodeniile ce o aromau într-un mod atât de plăcut. Probabil că încântarea i se 
citea pe chip, pentru că învățătorul deschise vorba, parcă ghicindu-i gândul. 

- Arta de a da savoare bucatelor se învaţă cu inima. Dumnezeu ne-a dat 
tot ce ne trebuie ca să fim fericiţi. Dacă vrei să afli cum se face un lucru sau 
altul, trebuie să cauţi în marea-l grădină, pentru că sigur vei afla. Nu există 
întrebare fără răspuns. Desigur este greu să te descurci la început, dar ghidul 
este mereu cu tine. Este IUBIREA. Când iubeşti oamenii, ştii cum să-i ajuţi; când 
iubeşti florile, le descoperi tainele şi-ţi vor fi recunoscătoare pentru grija ta; 
când îl iubeşti pe Dumnezeu, îl cauţi şi-L găseşti atât de aproape; când iubeşti 
pământul, nu-l laşi să se usuce; când te iubeşti pe tine însuţi, te osteneşti să-ţi 
dăruieşti lucruri de soi; de fapt aici e şi un paradox - uitându-ţi de tine şi trăind 
pentru cei din jur, toate se întorc asupră-ţi şi primeşti mai mult decât ţi-ai fi 
dorit sau ai sperat vreodată. 

Deşi prietenii spun că eu cunosc o mulţime de taine, mă consider omul 
fără secrete: tot ce ştiu spun şi la alţii. Cunoaşterea trebuie să circule, nu bârfa. 
Bunicul meu mi-a lăsat o moştenire pe care trebuia s-o sporesc. Consider 
natural să-i cinstesc memoria şi să-mi împlinesc făgăduinţa pe care mi-a cerut 
s-o fac înainte de a ne despărţi. Orice promisiune făcută are un martor: 
Dumnezeu. Şi chiar dacă bunicul nu este aici. Dumnezeu este pretutindeni şi 
vede tot. Ştie El de ce a pus în gura bătrânului asemenea vorbe care mi-au 
marcat destinul. Neavând părinţi, această moştenire înscrisă pe o foaie de 
hârtie a fost călăuza mea în viaţă. E ca parabola aceea cu talantul şi slujbaşul 
cel credincios. Eu am crezut în aurul pe care l-am primit sub forma acesiei 
pepite şi sunt recunoscător pentru darul cu care am fost binecuvântat. 

Ştii cum vine asta? Ai făcui vreodată cozonaci? Dacă nu pui drojdie, nu 
cresc. Celulele de drojdie sunt celule vii, deci, dacă nu faci ca aluatul, 
scripturile, poveţele să prindă viaţă, cozonacul nu creşte, nu sporeşte şi nu este 
gustos. 

Aşa fac cu elevii mei de toate vârstele, le explic până mă asigur că au 
înţeles şi pe urmă aplic cot la cot cu ei ca să se convingă. 

Dar pe tine ce vânt sau ce rază de soare te aduce pe la mine, de ţi-s ochii 
în lacrimi? Eu am să strâng masa cât timp îţi clăteşti ochii cu apă din fântână şi 
te invit la o cafea. 

Se simţea bine în preajma acestui om a cărui vorbă era plină de blândeţe 
şi căldură. Dar îi era şi tare greu să-i spună cum ajunsese la el. Venea de 
departe, că zvonurile circulă şi auzise că pe aici s-ar găsi un om cu har ce 
dezleagă limbile şi deschide cartea vieţii de-ţi arată tot ce ai nevoie să ştii. 
Crezuse că e preot sau vreun vizionar şi pornise la drum să afle răspuns pentru 
oful său. Aici însă găsise o altă versiune, cum că lucrurile nu stau chiar aşa, că 


de fapt era vorba despre un învăţător iubit de tot satul, harnic şi inimos. Se 
îndoise c-ar putea găsi aici ce căuta, dar nu avea ce pierde dacă încerca, după 
ce bătuse atâta drum ca să-l afle. Acum realiza că, indiferent ce sfat i-ar fi dat, 
avea mai multă încredere în omul acesta decât în vreun sfânt ce i-ar fi vorbit 
de farmece ce i s-au făcut, blesteme şi alte prostii. 

- Am ajuns aici pentru că mi s-a vorbit de dumneavoastră. Ştiţi cum vi se 
spune? “Omul care le ştie pe toate.” 

- E o glumă şi ca atare nu se cuvine s-o iei în serios. Numai Bunul 
Dumnezeu le ştie pe toate. Oamenii clevetesc, c-aşa li-i firea. Viaţa ţi-i dată ca 
să înveţi cât mai multe până ţi se termină călătoria. Dar unii au uitat de rostul 
lor pe Pământ şi dau numai de buclucuri care ar trebui să le amintească de ce 
se află aici. Atunci încep să se plângă şi se afundă şi mai tare într-o iroseală de 
vreme jalnică. Când dau de unul harnic, se uită la el ca la o minune şi ori îl 
pizmuiesc, ori îl ridică în slăvi. Zvonurile sunt ca jocul cu telefonul fără fir. 
(Acum s-a inventat şi acesta şi e tare eficient, dar prea multă vorbă aduce 
sărăcie.) Este bine să le verifici, de unde au pornit şi cine le-a propagat. Cu 
lansare de zvonuri, cred că ştii, se verifică reacţia maselor înaintea declanşării 
anumitor evenimente-experiment. În fine, astea nu au nici o legătură cu mine. 
Dar stai uneori şi te minunezi ce auzi în urma ta... 

- Este greu să încep. Pe urmă ştiu că totul va curge de la sine... Eu sunt 
bolnavă de mulţi ani. Doctorii mi-au pus mai multe diagnostice şi mi-au prescris 
o serie de tratamente, fără nici un rezultat. Am fost internată şi la psihiatrie, 
dar eu ştiu că nu-s nebună. Sunt extrem de lucidă, ştiu tot ce se întâmplă cu 
mine şi cu cei din jur, îmi este limpede şi ce simt eu şi cum mă văd ei când le 
spun adevărul. Spuneam... Acum nu le mai spun pentru că nu mă cred. Ce mă 
deranjează este că nu am putere. Aş vrea să muncesc şi nu pot. Îmi scapă 
lucrurile din mâini, îmi simt picioarele amorţite şi nu pot face eforturi. Sunt eu 
71 şi parcă nu-s. O parte veghează şi cea activă nu se poate exprima pentru că 
este prinsă ca într-o cuşcă sau ca după un perete de sticlă. Realizez că, 
reunificată, aş distinge totul cu o altă acuitate şi mi-aş reface forţele. Sunt 
dispusă să fac orice, numai să scap din această închisoare vie care se hrăneşte 
cu puterea mea. Este greu să trăiesc astfel. Devin o povară pentru cei din jur. 

- Aş începe cu câteva întrebări. Nu sunt medic să pun diagnostic după 
simptome. De altfel, faptul că boala a fost recunoscută şi caracterizată ca 
incurabilă nu a schimbat cu nimic evoluţia ei sau psihicul tău, decât în a-ți 
furniza un nou prilej de teamă. Spune-mi, ce fel de viaţă ai dus până când au 
apărut primele semne şi cum au trăit părinţii tăi? 

- Am fost un copil obişnuit şi nu m-am remarcat prin ceva anume. Totuşi, 
nu am avut o viaţă de familie aşa cum mi-aş fi dorit. Mama m-a făcut într-o 
conjunctură care îmi este neclară; ea nu a apucat să se căsătorească cu tatăl 


meu. Cred că au fost împreună doar câteva luni după care am înţeles că tata ar 
mai fi făcut un copil cu o altă femeie. Am impresia că mama nu a cunoscut 
niciodată cu adevărat dragostea şi asta a pietrificat-o. Nici pe mine nu m-a 
iubit. Cred că vedea în mine o greşeală a tinereţii pentru care a trebuit să tragă 
tot restul vieţii. Bunicii m-au iubit. Dar nici între ei şi mama lucrurile nu au mers 
prea bine. Apoi ei au murit şi m-am văzut rămânând cu mama ca două străine, 
două femei între care comunicare nu există. Ea a fost femeia bărbat, în schimb 
eu sunt slabă. Înţeleg multe şi aş dori să fiu utilă, dar nu am putere şi asta mă 
înnebuneşte. Sunt dependentă de ea la o vârstă la care ar fi trebuit să am 
familia mea şi un serviciu. Nu este uşor să trăim dintr-o pensie şi sentimentul 
că sunt o povară este greu de suportat. Cui îi pasă de mine şi cum pot fi 
ajutată? Am fost în multe locuri şi nimeni n-a ştiut să-mi dea un sfat. Ştiu că 
prezenţa mea o irită şi m-aş separa de ea, dar nu văd cum şi din ce să trăiesc. 
Nici nu pot ieşi din casă. Rare sunt zilele când mă încumet. Par normală şi asta 
îi induce pe mulţi în eroare, de parcă m-aş preface. Nu ştiu să spun cu 
exactitate când a început totul. Cred că şocul a fost când m-au împiedicat să 
urmez profilul pe care l-am dorit. Atunci s-a întâmplat ceva... Nici eu nu cred că 
ştiu să iubesc. Nu o pot iubi pe mama, oricât m-aş strădui. Între noi este un zid. 
Altcineva nu are cine să mă iubească. Mi-aş dori prietene dar cine să mă caute? 
Fiecare le are pe ale sale. Cât priveşte sfaturile lor, nu mi se potrivesc. 

Vedeţi? Este complicat... Chiar dacă nu mă puteţi ajuta, mi-a prins bine 
să-mi descarc sufletul. 

Învățătorul o ascultase cu atenţie şi rămase tăcut o vreme Viata îi aducea 
cazuri tot mai complexe de rezolvat şi nu întotdeauna se simţea la înălţimea 
situaţiei. Se tot întreba ce aştepta Dumnezeu de la el cand nu se simţea 
pregătit să dezlege asemenea enigme. 

“Omenirea absolveşte un ciclu evolutiv cu lecţiile nefăcute. Dacă destinul 
a rămas pentru noi un mister şi în mii de ani am creat noi maladii fără leac în 
loc să eradicăm boala şi bătrâneţea şi să învingem moartea, înseamnă că este 
grav. Cât timp a mai rămas să ne ocupăm de cele mai importante aspecte ale 
vieţii, care ne afectează atât de profund existenţa? Pierdem vremea cu prostii 
în loc să ne adunăm şi sa gândim pană dăm de capăt fiecărei probleme care ne 
atinge direct sau indirect. Te poţi bucura de lumina Soarelui când un confrate 
sta țintuit la pat? îţi tihneşte hrana când unii scormonesc prin gunoaie? Poţi 
dormi liniştit când atâţia zac în canale? Ce valoare are câştigul tău când alţii nu 
pot să muncească? Şi dacă societatea nu are răspunsuri, statul ce reprezintă? 
în numele cui impune legi ce nu slujesc viaţa şi creează tragedii în familii? lar 
dacă este un instrument, la ce foloseşte?” 

începu să se roage, chinuit de neputinţa de a face ceva concret pentru 
această femeie. 


“Doamne, Tu eşti Cel care are toate răspunsurile. Eu sunt doar slujitorul 
Tău. Dar cum să Te slujesc dacă Nu-ţi cunosc Voia? Legile Tale uneori par mai 
simplu de înţeles, alteori mi-e greu să desluşesc cum se îmbină firele karmei cu 
programele moştenite ereditar ca surplusuri la crucea individuală, cu efectele 
semănăturilor mai vechi sau mai noi, cu karma neamului şi misiunea pe care o 
are un om spre a servi lecţiilor celor din jur. De unde să aflu toate astea? Cu 
cine să 73mă sfătuiesc în afară de Tine? Am mai citit eu câte ceva despre astfel 
de lucruri, dar îţi mărturisesc că mă depăşesc. Fiecare are nevoie de sfaturi 
exacte, adecvate bolii sau situaţiei concrete pe care o traversează. Pe de altă 
parte, nici nu poţi să spui: “de mâine îţi iubeşti mama, faci trei rugăciuni din 
trei în trei ore, îţi ierţi tatăl, mănânci bine, faci un curs de calificare şi problema 
se rezolvă.” Genul de vindecare sufletească de care au oamenii nevoie le 
solicită o participare vie, spirituală, creatoare, nu mecanică. Este poate chiar 
tema destinului lor. Tu nu le ceri tuturor să treacă prin aceleaşi experienţe 
simultan. Sincronizarea este parţială şi ţine de componenţa destinului colectiv. 
Dar variabilitatea este conferită de mulţi alţi factori. O vindecare spectaculoasă 
urmată de intrarea în normalitate nici nu ar rezolva mare lucru. Femeia ar fi 
fericită, dar cheia este în altă pane. Să fie ea legată de mama ei printr-o relaţie 
inversă din viaţa anterioară? Poate că nu este o chestiune atât de veche. Dacă 
mama ei nu se schimbă, fiica va rămâne agăţată de ea ca un reproş viu al 
felului cum a crescut-o. Dacă la vârsta când corpul astral se modelează cu 
multă afecţiune şi gingăşie copila a fost privită ca o povară, soarta i-a fost 
pecetluită şi proiecția mentală s-a împlinit. Absența tatălui, a elementului Yang 
a dezechilibrat aspectul voinţei, forţei, dinamismului şi acest fapt s-a exprimat 
prin slăbiciune, lipsă de energie şi o sensibilitate exacerbată care a determinat 
declanşarea unor fenomene secundare. Oricât de muncitoare ar fi fost mama 
ei, a manifestat o pasivitate inadmisibilă faţă de problemele propriului suflet. S- 
a adâncit în activitate, preferând să uite că este femeie şi că multe alte calităţi 
trebuiau perfecţionate. Pasivitatea a luat o formă concretă în cazul fiicei care 
nu poate exercita nici un fel de efort fizic, deşi manifestă multă înţelegere faţă 
de problemele sufletului. Ele sunt acum complementare. Fiica a devenit opusul 
mamei, pentru ca aceasta din urmă să-şi vadă negativul. Confruntarea 
negativului cu pozitivul neutralizează problema care a creat necesitatea 
radiografiei. 

Respingerea psihologică şi afectivă a copilului a devenit realitate în 
generaţia următoare. Femeia nu poate avea copii oricât de mult şi-i doreşte, 
fiind împiedicată de un program moştenit, greu de transformat. Prezenţa ei 
constituie un reproş mut, o oglindă în care mama să se privească până va 
înţelege şi, conştientizând, să acţioneze in sensul unei acceptări a situaţiei şi a 
unei împăcări profunde' determinate de un sincer regret. Refuzând să-şi 


îndeplinească menirea la tinereţe, plăteşte restanţele la bătrâneţe, fund 
nevoită să susţină financiar fiica, s-o îngrijească fără a se socoti pedepsită, 
descoperind in ea întruchiparea propriilor greşeli. Numai ea o poate salva. Fiica 
este creaţia mamei. Mama este bolnava inconştientă. Biata fată! 

Ingrată misiune ţi-ai ales, femeie, când te-ai încarnat. Chiar dacă nu 
transpare în contextul actual, sufletul tău a vrut să ajute sufletul mamei, 
acceptând asemenea suferinţă doar pentru a o învăţa să iubească şi să acorde 
importanţă vieţii spirituale şi legilor sale. Te cred că ai dori altceva, dar 
deocamdată nu se poate. Mama ta îţi poate dezlega blestemul. De tine depinde 
cât o vei face să înţeleagă şi sa se schimbe. Doar schimbarea ei reală este 
cheia. Şi nouă, celor din jurul tău, ne-ai dat o lecţie de viaţă şi un exemplu de 
jertfă.' Dacă nu vei izbuti, vina nu-ţi aparţine de faci tot posibilul să reuşeşti. 
Atunci vibraţiile iubirii care se vor declanşa în curând te vor vindeca Ai mare 
nevoie de ele. Dacă nu te străduieşti însă, îţi va fi foarte greu. Intr-un fel, 
rolurile s-au inversat. Ea este acum copilul tău. Ţi s-a lăsat mintea limpede 
pentru a putea gândi. Ai grijă cum procedezi Fuga nu este o soluţie, oricât de 
chinuitoare ar fi convieţuirea. Nu ai de ales. 

De unde mi-au venit toate gândurile acestea? începusem să ma rog. Nici 
n-am apucat să termin că Dumnezeu mi-a întrerupt cererea, inspirându-mi 
meditaţia. Cum să-Ţi mulţumesc? Uneori suntem atât de mediocri, chiar şi în 
recunoştinţa noastră! 

Tare îmi pare rău pentru chinul ei. Oare o ameliorare nu este posibilă? 
Orice persoană care se apropie de ea plin de dragoste o poate ajuta. Poate fi 
susţinută moral şi cu perioade de întremare fizică, de optimism, de deschidere 
spirituală spre a găsi noi metode pentru a-şi ajuta mama. Îi trebuie răbdare şi 
credinţă. 

In ceea ce mă priveşte, o pot primi cu plăcereila şcoală sau o pot lua in 
drumurile mele spre a mai deprinde câte ceva din munca cu oamenii, a căpăta 
încredere în ea şi a învăţa din secretele luptei cu întunericul. Acum e clar. 
Rămâne să găsesc cuvintele potrivite pentru a-i aduce la cunoştinţă toate 
aceste lucruri, pentru a nu o transforma în judecătorul mamei, întrucât ar da 
greş. Înțelegerea trebuie să vină intuitiv, treptat şi determinată de o 
armonizare a relaţiei dintre ele.” 

- Mda! Ce-ai zice dacă te-ş invita la o plimbare pe dealuri, şi-om vorbi pe 
îndelete? 

- Oare am să pot să merg atât? Nu aş dori să vă rețin şi nici să vă creez 
necazuri. 

- Tu nu ştii ce vorbeşti. La noi toată natura te încarcă de energie. Şi de nu 
ţi-o ajunge, am să-ţi dau şi de la mine. Azi voi fi tatăl pe care nu l-ai avut, iar de 


nu mă asculţi, mâine te iau la şcoală şi o luăm cu începutul. Între copii îţi va fi 
bine. Şi chiar de mă asculţi, tot asta intenţionez. Obiecţii? 

- Nu ştiu ce să zic. M-aţi luat prin surprindere. 

- Este perfect. Viaţa este mereu nouă, proaspătă, surprinzătoare. Spune- 
mi exact ce gândeşti. Al doilea gând nu mai e cel bun. Primul vine din inimă, 
dar ţi-e greu să crezi ce ţi se întâmplă. Acceptă şi binele şi partea dificilă. Vezi? 
Nu zic “răul”, pentru că l-am desfiinţat, îl consider doar o formă de neînțelegere 
care te chinuic un pic până îi dai de capăt. Fii normală, deschide-ţi orizontul şi 
nu rata ocaziile care oferă noi experienţe şi perspective. Dacă stai să-ţi 
aminteşti, în mod sigur ai trecut pe lângă unele, dar te-ai grăbit să judeci 
oamenii sau te-ai retras, considerându-te povară. Nimeni nu- i povara nimănui 
şi avem poverile pe care le merităm. 

- Este greu să te simţi izolat de oameni, să nu poţi participa la viaţa lor, 
să împărtăşeşti gânduri şi sentimente. Parcă sunt prinsă în cuşcă... Piesă cu 
două personaje, care te lasă cu o depresie nervoasă după ce o vizionezi. Nu 
spun cum este s-o trăieşti. Inactivitatea este mai obositoare decât activitatea. 

- Hai s-o luăm şi altfel. De ce nu vrei să vezi partea pozitivă a lucrurilor? 
Eşti o privilegiată. Sigur, şi privilegiul are preţul său, dar merită. Tu nu ştii să-ţi 
preţuieşti libertatea. Semenii tăi trudesc de dimineaţa până seara ca roboții 
încât nu mai au timp să gândească, să observe, să descopere tainele vieţii. Tu 
ai timp nelimitat. Este cea mai mare bogăţie ce ţi se putea oferi în contextul 
destinului tău Vezi? Şi moştenirea pe care ai primit-o tu trebuie valorificată. 
Unii au bani, dar nu au timp, alţii au timp şi nu au bani. Într-o altfel de 
conjunctură, omului cu prea mult timp i-aş fi tăcut alte recomandări. În cazul 
tău, te sfătuiesc să te ocupi de aurul cenuşiu şi de suflet. Acolo stă rezolvarea 
problemei. Eu te pot ajuta cu manuale şi cu discuţii în cadrul cărora te pot pune 
la curent cu toate lecţiile pe care mi le-a dat viaţa şi cu ce se mai întâmplă în 
lume. Trebuie să te informezi. Nu te izola de lume, chiar dacă experienţele 
altora nu par a avea o legătură cu ale tale. Din toate poţi afla câte ceva şi, 
reflectând asupra lor, vei descoperi gustul înţelepciunii. Aş zice că a ajuns un 
rafinament spiritual cu care foarte puţini se delectează. Poate că nu au găsit 
Sursa. La început îţi va fi mai greu. Treptat, vei avea atâtea subiecte de 
meditaţie şi atâtea satisfacţii încât vei fi recunoscătoare pentru darul pe care l- 
ai primit. Pare ciudat să numesc dar boala ta dacă vrei, consideră-ţi neputinţa 
şi suferinţa firul de nisip ce intră în scoică. Lucrează asupra sa până-l 
transformă în perlă. Neplăcerilor înconjurătoare le poţi asocia alte metafore. 
Uneori tulburarea de la suprafaţa apei, deci din exterior, coboară până la fundu 
mari. şi te afectează cumva, aruncându-te într-o altă poziţie stare. Dar uiţi că ai 
carapacea, cochilia, valvele - adică credinţa” şi speranţa. Crezi că Dumnezeu 
lasă pe vreunul din copiii Săi fără protecţie. Te vei simţi proiectată într-o altă 


stare de conştiinţă. Intră in tine şi vezi ce ţi se întâmplă. Ce nume ai da noii tale 
stări? Crezi că prezintă obiectivitate? De ce? Compar-o cu ceea ce ai gândit 
când te-ai simţit liniştită şi împăcată cu tine şi găseşte ce anume creează 
diferenţa dintre concluzii. Este un joc captivant. 

- Şi cu mama ce fac? 

- Părerea mea este că de tine depinde să-ţi dezvolt, tactul de a te 
apropia de ea şi a-i deveni prietenă. Nu trebuie să forţezi sau să te grăbeşti. 
Aveţi timp destul. Nici nu este nevoie să vă despărțiți Dacă stau sa mă gândesc 
bine, voi creaţ, o simbioză şi de voi tine să nu transformați relaţia în parazitism 
sau într-un raport conflictual. la-o de câte ori este nevoie de la capăt, cu 
răbdare. De altfel nu aveţi cum ieşi din această capcană dacă nu reuşiţi să vă 
armonizaţi familia, reparând greşelile trecutului. Nici o soluţie exterioară nu vă 
poate elibera. Cheia este în interiorul capcanei. 

- Nu sună prea încurajator. 

- Credeam că stau de vorbă cu un om care nu doreşte iluzii şi leacuri de 
doi bani. Tu vrei să te faci bine şi să intri în rândul lumii. Dumnezeu însă are 
alte socoteli. Dacă dorea acest lucru, în atâţia ani se schimba ceva în viaţa ta. 
Or faptul că în atâta amar de vreme nu s-a întâmplat nimic remarcabil 
înseamnă că nu ai atins punctele nevralgice ale problemei. Tu trebuie să 
provoci schimbarea. Aş îndrăzni să afirm că eşti chiar pe drumul cel bun. Cât 
timp cauţi pe tărâmuri fizice şi psihice, ai şanse să găseşti. Dacă aştepţi ca 
poştaşul să aducă răspunsul pentru enigma vieţii tale, să ştii că nu o va face. 
Dacă ai fi avut vreun handicap mental, poate primeai ajutor de la vreo 
asociaţie umanitară, dar de la cine nu este atins de asemenea tare, Dumnezeu 
are alte pretenţii. Aş spune că acum, mai mult ca oricând, Dumnezeu a 
declarat război prostiei şi lenei de a gândi. Nu cedează nici un milimetru în faţa 
celor ce au creier, dar nu şi-l folosesc, îi lasă să ajungă în cele mai încurcate 
situaţii, aşteptând momentul trezirii lor. Nimeni nu poate munci în locul 
nimănui. Trebuie să realizezi asta şi să salţi voiniceşte crucea pe umeri. Nu ai 
încotro. 

- Nu este uşor, dar cel puţin este mai clar, ceea ce înseamnă foarte mult. 
Faptul de a nu şti ce să faci şi aşteptarea ca miracolul să se întâmple sunt mai 
chinuitoare decât boala încăşi. Acceptarea curmă conflictul interior, te 
înarmează cu răbdare, îţi oferă o altă perspectivă şi te invită la treabă - nu 
aceea pe care ţi-ai imaginat-o, ci singura posibilă şi absolut necesară. 

- îţi atrag atenţia că numai iubirea autentică va da roade. Să nu confunzi 
sentimentul cu imaginaţia sau cu decizia ta. Fii atentă că mintea-ţi joacă feste! 
Ai mult de muncit pentru a struni acest instrument. lubirea te va inspira, te va 
însufleţi, îţi va da putere. Atunci vei şti ce să-i spui, cum să-i faci mici surprize, 
cum s-o alini, cum să-i deschizi inima încet şi cu blândeţe. Simţiţi-vă ca doi 


călători în pustiu. Nu vă aveţi decât una pe cealaltă şi trebuie să vă ajutaţi. 
Transformaţi casa în palat, refuzând să mai vedeţi în ea o închisoare. Este nava 
voastră şi trebuie să vă ajute să ajungeţi la destinaţie. 

- Dar asta poate dura o viaţă. 

- Totul durează una sau mai multe vieţi. În fond problema ta este doar 
pretextul unei idei mai nobile şi anume că trebuie să vă treziţi şi să vă 
desăvârşiţi spiritual, corectându-vă greşelile. Piesa voastră facilitează lucrul 
asupra cauzelor care au creat această situaţie. Fiecare se confruntă cu o 
formulă specifică, atrasă de negativul din sine. Nimeni însă nu este de invidiat. 
Ne bucurăm de unele daruri şi plătim cu lipsuri, nevoi, dureri, suferinţe, 
neîmpliniri. Toate acestea sunt valabile o bună bucată din drum. Dacă ai avea 
totul, ce ai mai căuta? Ai mai avea nevoie de Dumnezeu? Mai târziu raportul 
între dar şi preţ ia alte forme, mai sutiile. Este prematur să-ţi vorbesc despre 
asta. Totul se descoperă pe cont propriu. Altfel rişti să te îmbeţi cu noi iluzii şi 
să crezi că ai ajuns acolo unde mintea ta decide că este zona despre care ţi s-a 
vorbit. Confuzia provine din faptul că limbajul uzual nu poate reda explicit 
stările de conştiinţă şi atributele asociate lor. Nu există termeni pentru a 
descrie fenomenele ce se înscriu într-o ştiinţă ce încă nu a fost abordată. Se 
utilizează elemente lingvistice sau imagistice asociate cu valoare de simbol, 
dar, neobişnuiţi cu un asemenea sistem de gândire, se alunecă spre reflectarea 
obişnuită a realităţii şi se identifică noţiunile curente cu descrierile metaforice, 
suprapunând trepte net distincte de evoluţie spirituală. 

- De-aş avea măcar cu cine discuta asemenea lucruri... 

- Am mai văzut oameni care se plâng că nu au cu cine conversa pe 
marginea temelor care îi interesează. Când le găseşti un interlocutor, încep să 
se certe sau să stea la poveşti, evitând să experimenteze, să aplice, să verifice, 
să observe, să perceapă viaţa cu alţi ochi. Totul devine vorbărie goală despre 
subiecte captivante şi bat pasul pe loc, pentru că se satură emiţându-şi ideile 
în faţa unui martor a cănii opinie nu contează. Oamenii nu caută nimic. Vor 
doar să se audă vorbind, să spună cuiva ce au aflat, fără măcar a fi capabili să- 
şi susţină punctul de vedere abilitaţi de experienţă şi înţelegeri profunde. 
Adevăratul Căutător al Adevărului nu are nevoie de interlocutori. Îşi extrage 
seva de înţelepciune direct din pomul vieţii. Una este să-ţi fie sete de 
cunoaştere, purificându-te pentru a primi acest dar, şi alta este să fii curios şi 
pofticios de roadele parfumate pe care nu le meriţi. Purificarea este un proces 
îndelungat şi complex, nu se rezumă la post şi rugăciune. A trăi conştient clipă 
de clipă e lucru tare anevoios. Propunându-ţi doar acest efort vei descoperi 
câte piedici interioare şi exterioare ţi se pun în cale. Vom reveni asupra acestor 
aspecte după ce vei reflecta la tot ce ţi-am spus şi vei veni cu noi întrebări 
născute din propriile-ţi strădanii. 


- Aş dori să vă mulţumesc pentru sfaturi. Am să încerc să fac tot ce pot. 

- Nu-mi mulţumi. Treci la treabă, altfel vei pierde mult timp. Îți trebuie şt 
multă voinţă, pentru că vor fi perioade când tc vei îndoi şi totul îţi va părea 
inutil, când vei cădea şi vei uita ziua de azi, văzând oameni cu puteri ce promit 
marea cu sarea, pe care-i vei căuta pentru a auzi şi alte păreri, a încerca noi 
soluţii sau a verifica ce ţi-am spus. Nu mă contrazice! Nu-s prooroc, dar firea 
omenească îşi tot face cărări ocolite, nefiind capabilă să discearnă adevărul de 
minciună. Mult timp se pierde rătăcind. Pentru semeni, Dumnezeu este ultima 
soluţie. Pe mine bunicul şi viaţa m-au învăţat că la El găseşti unica şi cea mai 
corectă soluţie. Ce rost are să zăboveşti? Doar pentru a-ţi prelungi chinul? 
începe de acum să-L cauţi, descopcrindu-l Legile şi aplicându-le. Ţi se va 
întâmpla să crezi că nimic nu s-a schimbat şi că este inutil să speri, că ai cedat 
de atâtea ori degeaba, că situaţia este fără ieşire şi să renunţi la credinţa ta. Pe 
termen scurt, asemenea oscilaţii sunt fireşti. Încă nu eşti atât de puternică 
încât să continui fără să te clatini. Dacă depresia şi nesiguranța, dezamăgirea 
şi şovăielile se prelungesc, riscul este să ratezi şi situaţia să se agraveze. 
Atunci poate că-ţi vei aminti aceste avertismente sau chiar vei simţi nevoia să 
vii să mă vezi. Te pot susţine cu încurajări sau analizând acele probleme care 
te-au depăşit, cărora nu ştii să le dai de capăt. Dar dorinţa de a continua 
trebuie să te susţină şi răbdarea de a o lua de la capăt de câte ori va fi nevoie. 
Meciul cu viaţa, dacă doreşti să fii învingător, îţi acordă reprize suplimentare 
sau oricâte prelungiri pentru a izbândi. Dacă pierzi după una-două reprize şi 
renunţi să lupţi, te elimină sau rămâi pe tuşă. De tine depinde rezultatul. 

- Uneori nu ne place jocul în care suntem antrenați şi ne-am dori un altul. 

- Să schimbi crucea? Te asigur că dacă ai avea în faţă un munte de cruci 
şi ţi s-ar da să alegi una, în final tot la a ta vei ajunge. Ţi se potriveşte. Să nu 
râvneşti niciodată la a altuia. De fapt tu râvneşti la partea frumoasă care îţi 
pare că-ţi lipseşte, dar nu ai cum să ştii care este preţul, ce dureri şi lipsuri 
ascunde. Încearcă să faci un exerciţiu de imaginaţie şi să intuieşti ce greutăţi şi 
poveri duce fiecare şi gândeşte-te dacă le-ai accepta în locul alor tale. Nu prea 
cunoşti viaţa decât din filme sau din puţinele experienţe în care ai avut ocazia 
să te confrunţi cu alte destine şi existenţe. Nu ai apucat să vezi dramele altora. 
Totuşi, spitalul acela ţi-a arătat un colţ de lume în care nu vei reveni dacă-ţi vei 
păstra mintea trează. Vrei să-ţi înşir neajunsurile femeilor sănătoase din jurul 
tău? Te-ai îngrozi. Te las să descoperi singură cenuşiul altor existenţe şi să 
ajungi la albul imaculat al destinului împlinit. Fiecare cu examenele sale; nu 
sunt aceleaşi şi există un rost în toate astea. Descoperă-l! 

- Mă întreb ce suferinţe ascundeţi dumneavoastră. Nu lăsaţi nimic de 
bănuit în spatele acestei jovialităţi, înţelepciunii, forţe, bune dispoziţii. Totul 
pare perfect aici. 


- Este... Am făcut un contract cu Dumnezeu. Eu am promis să-l respect 
Legile, iar El mi-a promis împărăţia. Suntem amândoi corecţi şi până acum ne- 
am respectat legământul încât nu a fost nevoie să recurgem la clauzele 
privitoare la pedepsele cuvenite celui ce le încalcă. Este drept că m-a avertizat 
asupra faptului că voi deveni un unicat dacă voi reuşi şi că voi suferi de 
singurătate. Într-un anumit sens. Atunci s-a oferit să-mi ţină tovărăşie din 
momentul în care voi realiza acest lucru. 

- Este caraghios să crezi că Dumnezeu greşeşte. 

- El nu, dar nebunia este a ta când începi să crezi că te nedreptăţeşte şi 
să-L acuzi pentru fapte închipuite de neînţelegerea ta. Treci şi prin crize în care 
te cerţi cu El şi nu-L mai recunoşti. Habar nu ai câte euri monstruoase ies la 
suprafaţă când porneşti pe acest drum. 

- Şi nu eşti pedepsit pentru astfel de gânduri şi atitudini? 

- Nu eşti un ateu; este o revoltă care apare în etapele de neînțelegere 
când noile legi pe care le experimentezi nu ţi-s clare şi te loveşti de efectele 
nerespectării lor din ignoranță. Sunt efecte dureroase temporare, dar nu 
pedepse. Eşti penalizat când greşeşti în cunoştinţă de cauză. Este cu totul 
altceva şi consecinţele sunt de durată. Într-un fel te afli sub protecţia lui 
Dumnezeu când vrei să-l cunoşti Creaţia, să-l descoperi Legile, să colaborezi cu 
El ajutându-ţi semenii, să te desăvârşeşti. Atunci acelaşi cod se aplică altfel. 
Erorile sistematice comise dintr-o ignoranță hrănită din indolenţă şi indiferenţă 
cad sub incidenţa unor amendamente drastice. De aceea nu vei avea cum să 
înţelegi durerile celui ce se străduieşte să treacă pragurile evoluţiei spirituale 
despre care se vorbeşte atât. 

Dar să nu ne pripim. Deocamdată te interesează vindecarea, nu urcuşul 
muntelui cunoaşterii, deşi uneori merg mână în mână. O astfel de condiţionare 
te forţează să porneşti la drum şi nici nu realizezi când ai ajuns la poale... 

Mă duc cu gândul în urmă şi-mi amintesc cum totul a pornit de la pepita 
pe care bunicul meu mi-a lăsat-o moştenire. Într-adevăr, dincolo de sfaturile 
scrise am găsit adevăratul aur spiritual. Secretul a fost să cred în ele şi să le 
aplic. 


NUCUL 


Paşii mă purtau pe aleile parcului într-o plimbare însingurată. Culorile 
toamnei schimbaseră straiele naturii, îndemnând la meditaţie. Liniştea lacului 
ademenea sufletele în căutare de tihnă şi reculegere. Oglinda apei atrăgea 
hipnotic privirile ce parcă aşteptau răspunsuri din Lumea de dincolo, din 
adâncuri sau chiar din sine. Tăceai vrăjit şi aşteptai ca o imagine să prindă 
contur, lăsându-te să intuieşti chipul Realităţii. Reflectarea minţii înşiră cuvinte, 


raționamente, reprezentări ce aproximează şi ele un alt chip al Realităţii. Câte 
minţi, atâtea oglinzi şi tot atâtea fragmente reflectate ale Realităţii. Cine mai 
poate spune cum este aceasta? 

Podul pe care urci şi cobori lin, urmând o linie curbă... Oare câte poduri 
traversează un om într-o viaţă şi ce schimbare aduce fiecare trecere? Schimbi 
un mal cu altul. Şi? Care este diferenţa? Ce separă cele două maluri? O apă, o 
prăpastie, o cale ferată? Ce semnificaţie au toate acestea? încă nu ai puterea 
să vezi podurile destinului tău şi podarii, deşi ai plătit de câte ori ai trecut 
dincolo. 

Se înteţeşte puţin vântul şi începe dansul frunzelor. Urmăresc ploaia 
arămie şi mă las atins de ele. Şi-au terminat truda de trei anotimpuri. Au 
primenit aerul pentru atâtea fiinţe! Acum se întorc în vatra pământului cu 
ultimul mesaj de lumină solară. 

Mă îndrept spre locul meu preferat. Mă cheamă cu foşnete uşoare. ÎI 
găsesc cu inima, pentru că acolo nu sunt nici bănci, nici statui, nici alei. Este un 
loc tainic prin însuşi anonimatul său. Acolo o fiinţă vegetală mă aşteaptă să 
vorbim pe căi sensibile, intuindu-ne reciproc emoţiile. 

- Bine te-am găsit, Nucul meu drag! Mi-ai lipsit. Ştiu, eu sunt de vină că 
nu am mai trecut pe aici. Am avut treabă. 

- Bine ai venit, Prietene. Şi tu mi-ai lipsit. Ştiu că mi-ai trimis lumina iubirii 
tale. Am simţit-o învăluindu-mă şi străbătându-mă odată cu sevele-mi ce leagă 
cerul şi pământul. Totuşi, mi-ar fi plăcut să te simt aproape, să te mângâi cât 
aveam frunzele verzi, binecuvântate de soare, şi să-ţi dăruiesc roadele mele 
îmbelşugate. 

- Plăcut mi-e rodul tău ascuns în coaja tare. Te-aş numi pomul cu 
parabole. Dacă fiecare miez ar ascunde o fărâmă de înţelepciune, ai fi precum 
un bătrân sihastru ce a strâns sub frunte gânduri alese. 

- Încă nu sunt prețuit pentru fructe. Mai mult pentru lemn. 

- Nu spune asta. An de an oamenii-ţi adună nucile. 

- Suntem prieteni buni şi îmi permit să-ţi spun că noi doi ne asemănăm. 
De darurile tale cine are nevoie? 

- Să zicem câţiva în mod conştient. În rest.. .se bucură de energia vitală 
care curge. 

- Vezi? Câţi îmi savurează miezul amărui fără a-l transforma în baclavale, 
cozonaci şi pricomigdale? De ce trebuie să mă îndulcească? De ce mă 
rumenesc, schimbându-mi gustul? Miezul nu mai este cel iniţial. Esenţa a fost 
mascată de alte arome şi nu mai sunt acelaşi. La fel se poartă şi cu tine. Sunt 
fericiţi să afle Adevărul? Nu le place. Fie că-i arde, că le pare aspru sau prea gol 
şi-ncep a-l îmbrăca în filozofii şi interpretări care nu au nici o legătură cu ceea 
ce eşti. 


- Ai dreptate. Nu ştiam că şi tu suferi. Ai devenit pătrunzător. Mă surprind 
mirat să te găsesc astfel. Ce s-a întâmplat cu tine? 

- Te ţii de şotii? Tu mă întrebi pe mine? Dar cine stă în spatele a tot şi a 
toate sau în tot ce există? 

- Bine, bine, lecţia asta o cunoaşte toată natura. Mai puţin oamenii. Nu 
bănuiam însă că mă cunoşti atât de bine. 

- Totul te reflectă, Omule. Cum eram tocmai eu să nu realizez acest 
lucru? Te-am regăsit în mine. POM AL VIEŢII. 

- Nu mă lua repede, că vreau să înţeleg ce s-a întâmplat cu tine. Tu nu 
mai eşti acelaşi. Ceva s-a schimbat în profunzime. Lasă-mă să te cercetez, să-ţi 
dau ocol şi să te-ating. 

- Crezi că te ajută dacă-ţi voi dărui câteva nuci păstrate anume pentru 
tine? 

- Cu siguranţă. Şi omul şi pomul după roade se cunosc. 

- Atunci, te rog, clatină-mă puţin să-mi scutur mica mea povară. l-am 
împlinit dorinţa-ndată şi-am adunat un pu.nn de nuci. Le-am dezghiocat 
apăsând uşor, le-am curăţat pe îndelete, bucurându-mă de micul meu ritual şi 
de surpriza pe care mi-o făcuse Nucul, şi-am savurat miezul dulce amărui. 
Întârziam să-mi arăt încântarea spre a creşte nerăbdarea arborelui. Dar 
bătrânul era liniştit şi joaca-mi luă un aer serios. 

- Ei, ce-ai aflat? mă întrebă într-un târziu, simţindu-mi undele gândirii. 
Ceva te preocupă. Nu vrei să discutăm? 

- Curios. Tu nu ai nimic să-mi mărturiseşti înainte de a-ţi spune ce-am 
aflat? 

- Speram să-mi confirmi înainte de a-ţi povesti ce mi s-a întâmplat. Intr- 
un fel ai şi făcut-o. Am crezut că mi se pare şi nu am fost prea sigur. Dar să o 
iau din primăvară, când toate parcă au fost altfel decât de obicei. Începusem să 
înverzesc privind cerul cald, înfruntând vânturile, lăsându-mă spălat de ploi şi 
înălţându-mi ramurile către Soare. Rădăcinile frământau pământul extrăgându- 
i seva şi se jucau cu inofensivele vietăţi minuscule ce afânează solul. Atunci, 
într-o bună zi, am simţit ceva deosebit în aer. O dulce mireasmă m-a învăluit şi 
o senzaţie extraordinară m-a invadat din toate direcţiile. Eram îmbătat de un 
elixir ciudat ce-mi dădea o nouă forţă. Era ca şi cum puterile mi-ar fi sporit 
catalizate de un agent nevăzut. Agentul însuşi crea în mine o dimensiune 
neatinsă până atunci. M-am trezit că iubesc Creaţia cu o intensitate ce mă 
ardea. Mă copleşea dorinţa de a mă dărui. Oxigenul pe care-l eliberam era 
încărcat cu nectarul dragostei mele, umbra mea răcoroasă devenea o 
îmbrăţişare pentru orice fiinţă ostenită de dogoarea verii, iar în roade am pus 
tot prinosul pe care nu mai ştiam cum să-l revărs. Încă nu sunt pregătit să 
prelucrez eficient această vibraţie sub vraja căreia am picat toţi cei de pe aici. 


Chiar şi acum, lipsit de podoabele anotimpurilor înfrunzite, încă mai am în jurul 
meu acel câmp cu care nu ştiu să lucrez. Te aştept de mult să-ţi pun această 
întrebare. Ai intrat în Laboratorul Creaţiei şi ai adus născociri minunate? 

- E o dulceaţă nouă în tine, Nucule. Îmi vine să zâmbesc auzindu-tc 
vorbind atât de înfocat, dar vreau să ştii că mă simt bine în preajmă-ţi. Mă 
apropie de casa mea senzaţia ce mă încearcă. Cât despre noua ta savoare, îţi 
pot spune că nucile tale s-au îmbogăţit cu o picătură dintr-o esenţă rară. Este 
încântător şi subtil darul tău. 

- Uitasem cu Cine vorbesc şi, atent la răspunsul tău, nu am băgat de 
seamă că senzaţia aceea ameţitoare s-a amplificat. Aproape că-mi vine să zbor 
de nu m-ar ţine rădăcinile-mi adânci. În curând ori eu mă voi învârti, ori 
pământul va dansa în jurul meu... deci, TU EŞTI SURSA. 

- De ce aş fi eu? Poate că perturbările climatice au determinat presiuni 
atmosferice scăzute şi de acolo ţi se trage. 

- Şi-mi vei recomanda puţină cofeină să-mi mai crească tensiunea în 
vasele liberiene şi lemnoase, nu? Sau să cer o floare de la Tei să mă mai 
liniştesc? 

- Doar nu te-ai supărat... ştii că nu prea dau răspunsuri. Trebuie să le 
găseşti singur. 

- Da, dar eşti dator să mă ajuţi să mă adaptez când vii cu asemenea 
daruri rare. Este un fel de Crăciun Cosmic? 

- Te descurci tu. Chiar cred că nu-ţi displace. 

- E adevărat. Trebuia să încep cu mulţumirile, dar înţclegc-mă şi Tu. Sunt 
bulversat. 

- îţi trece. Ce vei face toată iarna? Vei avea timp să reflectezi şi să-ţi 
reglezi circuitele afectate de tulburările fireşti care apar până se armonizează 
noua funcţie. Codul genetic ce a primit informaţia o va transmite întregului 
exprimând-o printr-un nou component. Încă nu-ţi este limpede ce se întâmplă, 
dar vei descoperi. 

- Toţi suntem afectaţi de noua informaţie? 

- Fiecare într-un mod deosebit. Efectele vor fi variate. 

- Mda! Ai declanşat mari schimbări din câte reuşesc să-mi dau seama. 

- Dar spune-mi, cum s-au comportat ceilalţi? 

- A fost o primăvară tare ciudată. De mult nu a mai fost o asemenea 
bucurie pe aici. Reapăruseră fluturii, libelulele... totuşi, parcă oamenii nu au 
reacţionat ca noi. De ce oare? 

- Misterioasa undă este un atribut al vieţii. Oamenii sunt morţi demult. 

- Şi tu cum o percepi? 

- Ţi-am spus, dar nu ai fost atent. 


- Era răspunsul indirect, venit prin roadele melc. Înainte să vii aici, în 
aceeaşi perioadă, tu cum te-ai simţit? 

- Te eschivezi, Prietene. Dar roşeşti. De ce vrei să ascunzi ce se citeşte-n 
aură? 

- Nu am ascuns niciodată acest lucru. Doar că până acum, numai tu mi-ai 
descifrat taina. 

- Atunci şi eu sunt fericit. Ne bucurăm fiecare de roadele celuilalt. Ce 
frumos este totul! 

- Fie ca toţi nucii să rodească! 

- lar oamenii? 

- Cu ei mai am de muncit. Sper ca într-o zi să fie şi ei fericiţi. 


CTITORIE 

ncercăm să creăm o Instituţie în care VIAŢA să fie punctul de plecare şi 
scopul, deci începutul şi sfârşitul, Alfa şi Omega. Ar putea deveni fondatorii ei 
toţi cei dispuşi să înveţe să trăiască. Deci, orice persoană interesată trebuie să 
îndeplinească două condiţii: să-şi dorească să-şi transforme viaţa astfel încât să 
devină OM şi să participe cu fonduri la construirea acestei instituţii. 

Am lansat de ani de zile acest apel care nu a prezentat interes pentru că 
nu se doreşte ca oamenii să gândească, pentru că sume mari de bani au fost 
cheltuite în scopuri personale de către cei ce au fost administratorii lor oficiali 
sau neoficiali (mă refer la fonduri bugetare şi provenite din resursele moştenite 
de la vechiul regim), pentru că s-au făcut investiţii nerentabile sau care au 
urmărit manipularea populaţiei în alte direcţii, străine de scopul vieţii, pentru 
că s-a ridiculizat proiectul fiind prezentat ca o afacere proprie, pentru că 
oamenii nu au fost informaţi, pentru că o parte a populaţiei a fost orientată abil 
spre curente pseudospirituale, pentru că scepticismul general a creat o mare 
inerție şi nu se cunosc soluţiile CORECTE ale ieşirii din criză, pentru că amatorii 
au prezentat neseriozitate sau scopuri ascunse. 

Ce obiective îşi propune un asemenea Institut? 

- să deprogrameze elevii în sensul stimulării unei gândiri libere, 
creatoare, a lărgirii orizontului cultural-ştiinţific şi a scoaterii de sub influenţa 
doctrinelor manipulatoare de orice fel, a prejudecăţilor şi limitelor determinate 
de ignoranță şi de un scăzut coeficient de inteligenţă. 

- să coordoneze proiecte de însănătoşire psihică, morală şi fizică şi de 
familiarizare cu proceduri ni convenţionale de terapie ce devansează ştiinţa 
acestui secol. 


- să creeze un pluton de avangardă care să înceapă pregătirea în 
domenii noi ale ştiinţei, pregătind o generaţie de tranziţie spre cunoştinţele 
avansate ale Noii Ere. 

- să coordoneze programe noi orientate spre echilibrarea individului, a 
familiei şi spre stabilirea unor relaţii armonioase între membrii societăţii. 

- să iniţieze programe sociale de ajutorare pentru perioada de criză 
acută, dar nedeclarată, pe care o traversează populaţia. 

Instituţia nu oferă diplome, specializări şi locuri de muncă, prin urmare, 
având un caracter particular şi liber consimţit, nu are nevoie de aprobările nici 
unui for, întrucât orice minister sau comisie sunt total incompetente în 
disciplinele pe care aceasta le va promova. Cu toate acestea, ne aşteptăm la 
acelaşi gen de piedici pe care le-au avut inventatorii de-a lungul timpului din 
partea contemporanilor lor, ca postum să li se recunoască meritele, şi la refuzul 
oricărei implicări financiare. 

În condiţiile în care avertismentele noastre privind necesitatea luării de 
măsuri urgente pentru salvarea vieţii nu s ;.nt luate în serios, această încercare 
rămâne ultima şansă de care vor beneficia cei ce cred şi depun eforturile 
cerute, care au mai fost menţionate şi care se vor clarifica pe parcurs. Este 
prematur să se ofere date care depăşesc nivelul actual de înţelegere al 
maselor. 

Din punctul nostru de vedere nu avem ce pierde. Programul în câţiva ani 
se va încheia, după care vom pleca. Din punctul vostru de vedere, indiferent ce 
credeţi, ESTE ULTIMA ŞANSĂ. 

Orice încercare de discreditare, de altfel anticipabilă, referitoare la 
utilizarea fondurilor, va fi considerată o manevră folosită de forţele ce doresc 
menţinerea populaţiei în obscurantism şi ignoranță, impunând o ştiinţă 
depăşită şi metode oblăduite de stat, care el însuşi va trebui să justifice toate 
marile escrocherii care au ruinat economia. 

Dacă în această ţară tot mai mulţi cetăţeni dispun de dreptul la foame, 
boală, lipsă de adăpost, mizerie, incultură şi violenţă şi acest lucru nu 
deranjează pe nimeni, ar fi cu adevărat aberant ca cineva să se opună unui 
program care doreşte trezirea omului şi a conştiinţei sale. Cine ar fi 
acela şi ce interese ar ascunde? De cine ar fi plătit şi pe cine ar avea în spate? 
Cum de ar îndrăzni să atace însuşi imnul naţional? După cum vedeţi, nu ne este 
străin limbajul gazetăresc. Problema este: CE NE DORIM CU ADEVĂRAT ŞI 
PENTRU CE LUPTĂM? 

Dacă vom aştepta ca alte două legislaturi să continue “triumfătorul 
succes” al reformei, vă va prinde moartea plimbându-vă de la o coadă la alta 
pentru a plăti zecile de taxe, impozite, abonamente, cereri, declaraţii, notificări, 
legalizări şi luări în evidenţă, de la spital la farmacie, calculând datoriile la 


întreţinere şi urmărind extaziaţi şi imbecilizaţi cine a mai câştigat un lingou de 
aur. 


II. 

Telefonul sună îndelung. 

- Măi, răspundeţi careva, ce mama ....., voi nu auziţi? 

- Alo? Da. Ziarul “The Truth, Nothing But The Truth”. 

- Alo, domnule, chemaţi pe unul care vorbeşte curat româneşte că ne-aţi 
asasinat cu englezismele voastre. Nici nu mai ştiţi să vă exprimaţi corect în 
limba neamului în care v-aţi născut. Parcă n-aţi fi trecut prin şcoală. 

Învârtea pixul iritat, dar sub nasul şefului nu avea voie să se enerveze. 
Numai Boşul avea acest privilegiu. 

- Vă rog să fiţi mai concis. Cu ce vă putem ajuta? 

- Da' pe cine aţi ajutat până acum ca să-mi închipui că o veţi face cu 
mine? Măi copile, nici măcar nu aş traversa strada cu unul ca tine. Eşti cu capul 
în nori, distrat, prea plictisit de viaţă ca să te văd în stare să te implici în ceva 
serios. Câştigi bani cu aiureli gazetăreşti. 

- Vă rog, mai am şi alte apeluri pe fir. Dacă puteţi, mai pe scurt. Ar fi 
trântit telefonul, dar era într-adevăr plătit să asculte şi să publice diverse 
anunţuri sau să pornească ancheta pe marginea unor sesizări. În câţiva ani se 
lămurise cum stau lucrurile şi entuziasmului iniţial îi luase locul obişnuinţa care 
nu este sesizată în rutina generală. Nu e o profesie în care să faci carieră decât 
dacă ajungi redactor şef în rest, mai degrabă înveţi să taci decât să aduci la 
cunoştinţă. Cum prinzi un fir, mergi pe el, la un moment dat te împotmoleşti şi 
te întorci pentru că...aşa este mai bine pentru viaţa ta, să fii băiat cuminte. 

- Lasă prostiile, că nu sunteţi asaltaţi de ştiri. Voi le vânaţi ca sa mai 
umpleţi ziarele. Le inventaţi, puneţi titluri de un sfert de pagină la toate 
neroziile care nu interesează decât paranoicii şi te uiţi cu lupa după ceva cu 
adevărat interesant din lumea asta. Tu citeşti vreun ziar, băiete? Bănuiesc că 
nu, că dacă l-ai citi, ori mi-ai da dreptate şi te-ai lăsa de meserie, ori ai scoate 
ceva mai bun. Dar e comod, nu? Ce nu face omul pentru bani? 

- Domnule, eu nu sunt plătit să ascult insulte. 

- Dar pentru ce? Să lansezi injurii? Cine finanţează prostia, incultura, 
mahalagismul şi reclamele obscene? Lămureşte-mă, te rog, şi pe mine! 

- Mai aveţi ceva de spus? Am notat tot. 

- Cu cine crezi că vorbeşti, tinere? Cu copii de grădiniţă? Îți tremură 
fundul că e şeful lângă tine şi faci pe băiatul cumsecade. In realitate mi-ai 
închide telefonul în nas. Ceva bun ai şti sa scrii? 

- Adică? Aveţi vreun subiect cald, vreo ştire tare? 


- Dacă scrii cum te exprimi, m-am lămurit. Un bun ziarist are fler are ochi 
să vadă, urechi să audă, ştie să interpreteze corect lucrurile şi să abordeze 
problemele din mai multe unghiuri de vedere, să capteze atenţia cititorului cu 
fapte care au un tâlc, sa cultive mass-media, s-o educe în sensul de a dărui din 
sine ce are mai bun, nu să înşire vorbe goale. Alege-ţi o temă pe lună sau pe 
săptămână, un fragment de viaţă pe care să-l scoţi la lumină din negură, nu-mi 
servi cine a mai violat pe cine, că asta este treaba poliţiei. Organizează ziarul 
acela după o concepţie deşteaptă, planifică o strategie, o ritmicitate, nu face 
terci, că produci indigestii. 

- De unde veniţi dumneavoastră cu asemenea idei? Ce, nu ştiţi cum 
funcţionează presa şi cine face ziarele? 

- Constat că a ieşit şeful. Nu pui receptorul în furcă? 

- Păi acum m-aţi provocat şi daţi-mi voie să vă dau o replică. 

- Nu am nevoie de replică, ci de oameni cu coloana vertebrală verticală. 
Du-te la oglindă şi studiază-ţi profilul. Dacă-l găseşti agreabil şi ai curaj, sună la 
XX.... Poate că totuşi te mai poţi corecta. 

“Ce-a fost asta? Bizar bătrânul... Ce se întâmplă? întâi m-a făcut cu ou şi 
cu oţet şi la sfârşit, când să mă răcoresc, KO. Mi-a închis el telefonul, nu eu. 
Foarte ciudat... Ce-o vrea? Nu cred că vreun articol de-al meu l-a fascinat, că 
printre atâţia ziarişti te pierzi. Am început să văd şi eu că-s mediocru. Sau 
poate m-am banalizat făcând producţie de ştiri de doi bani. Chiar aşa, nici nu 
mai ştiu de ce aş fi în stare dacă mi s-ar da posibilitatea să fiu eu însumi. Cred 
că trebuie să intru la dezintoxicare. Câteva zile aş emite numai inepţii, zgură. 
Realizez că uşor ţi se urcă amorul propriu la cap, lucrând la un ziar de mare 
tiraj. Ajungi să ai impresia că toţi cumpărătorii-s proşti. Sunt destui în faţa 
cărora nu deschizi gura să nu-ţi iasă incultura. Jurnalistica şi arta dezinformării 
şi manipulării... Se prind de tine şi nu mai scapi, eşti al lor. Cum începi să simţi 
nada, o ameţeşti şi-i plasezi ştii tu ce. Nici măcar n-o faci deliberat. Totul merge 
instinctiv. Îţi creezi un stil şi apoi el te recreează. 

Ce rn-a apucat? De mult mi-am refuzat asemenea gânduri să nu cad în 
depresie, că pe urmă nu mai sunt bun de nimic. Aici nu trebuie să se vadă ce 
gândeşti. Transparenţa are limitele ei... M-a răscolit. A atins el nişte corzi 
sensibile. Mă ascund de mine însumi de fapt. Demult duc o nemulţumire în 
mine. Aş prefera să lucrez pe jumătate din salariu, dar să fac ce-mi place. Altfel 
cred că stresul are să mă doboare. 

Hai să văd ce iese! în definitiv cotez întâmplarea ca vestitorul schimbării, 
şansa căreia-i poţi da cu piciorul sau chiar un fapt divers care să te mai scoată 
din amorţeală, să nu mucegăieşti. Nu am ce pierde. Ce-o fi o fi! Cât e ceasul? 
Să fie într-un ceas bun!” 

- Alo? Bună ziua! Mă numesc... 


- Bine, lasă, ne spui aici. Notează-ţi adresa şi vino. 

“Ce stil direct are omul acesta! Parcă mă ştie de când lumea. Mă ia cam 
tare, dar nu este ca şeful meu. La acela mă deranjează felul în care se impune, 
cu ţipete şi urlete. Acesta îţi închide gura fără să ridice tonul şi te lasă fără grai: 
punct ţintit, punct lovit. Nu i-o poţi întoarce, că are dreptate. Înghiţi în sec şi-ţi 
dai palme. În fine, oi vedea cum arată omul misterios şi cum se va sfârşi mica 
mea aventură.” 

- Am plecat pe teren, băieţi! 

- Salut. Te întorci? 

- Nu ştiu. 


II. 

Sunt bun la descoperit adrese. Umblu în oraşul ăsta ca în propriul 
apartament... Hai că am ajuns. Pe aici trebuie să fie. 

- Bună ziua! 

- Intraţi. 

Am intrat. Nu ştiu ce să zic, aşa încât aştep: ca cineva să-mi spună ce 
trebuie să fac, care este pasul următor şi să conducă discuţia. De obicei eu o 
făceam. 

- Să spunem că v-am ales să luaţi un interviu, îmi spune omul pe care-l 
recunosc după voce şi a cărui prezenţă este de-a dreptul impunătoare. Nu are 
importanţă unde va apărea, când şi dacă se va publica. Deci, nu riscaţi nimic, 
nu veţi câştiga şi nici nu veţi pierde. Pentru dumneavoastră poate fi un joc în 
care să vă implicaţi sau în care să fiţi ziaristul banal. Aveţi ocazia să arătaţi ce 
puteţi, să nu vă prefaceţi, să spuneţi ce gândiţi cu spontaneitate, să fiţi 
dumneavoastră înşivă. Poate fi lucrarea de docenţă, strălucitoare, captivantă, 
sau doar un interviu ca toate celelalte. Deci, ne aflăm faţă în faţă doi 
necunoscuţi şi fiecare va încerca să afle cât mai multe despre celălalt, alegând 
întrebările cele mai relevante al căror răspuns să contureze personalitatea 
intervievatului. Să începem. Veţi fi iniţial reporterul, dar în final nu se ştie cine 
va fi fost cel ce a luat interviul. Hai să creăm cadrul adecvat. Ziarul la care din 
acest moment veţi considera că lucraţi se numeşte “Imposibilul posibil”. Este 
un cotidian pentru toate vârstele, întrunind criteriile celor mai exigente 
categorii de cititori. Este rodul efortului conjugat al unui colectiv de oameni ce 
şi-au propus să nu mintă, să nu încheie compromisuri cu conştiinţa, să fie 
sinceri şi bine informaţi. S-a plecat de la ideea cum ar trebui să fie ziarul ideal, 
cel ce nu lansează zvonuri, nu dezinformează, nu manipulează, nu introduce 
reclame publicitare, ci educă, formează un nou mod de a gândi, incitant, 
stimulant, creativ, un ghid pentru viaţa cotidiană, pentru a te regăsi şi a-ţi găsi 
locul printre oameni. Am considerat că trebuie să fie interactiv, să răspundă 


solicitărilor astfel încât cititorii să descopere cauzele reale ale situaţiilor pe care 
le traversează sau în care ne găsim şi să afle soluţiile corecte pentru 
problemele cu care se confruntă, să ofere o deschidere culturală, ştiinţifică şi 
spirituală şi informaţii necesare pentru cele mai diverse exigenţe. Ziarul îşi 
aşteaptă sponsorii, deşi greu se va găsi vreunul. Profitul va fi transferat în 
contul deschis pentru definitivarea Proiectului ce poartă numele ziarului. Ca să 
te pun în temă, cel mai bine ar fi să citeşti acest material şi să-ţi faci o părere. 
Aş dori să agăţi în hol haina de ziarist ce reprezintă interesele patronilor, să nu 
te eschivezi sau să priveşti cu ochii celorlalţi problema, încercând să vezi ce 
prinde şi ce nu prinde la public, pentru că asta îţi va umbri luciditatea şi o va 
mula după pretenţiile unei mase deja rigidizată de maculatura ce li s-a servit 
până acum şi după o subtilă dorinţă de a-ţi asigura succesul şi a plăcea. Nu 
trebuie să te anime asemenea gânduri. Rămâi indiferent la ideea de elogii sau 
critică şi fii tu însuţi. Să nu mă flatezi, să nu devii slugarnic şi nici incisiv, pentru 
că obiectivitatea îţi va dispărea, dizolvată de numeroasele-ţi euri ce vor ieşi la 
suprafaţă. Îţi va fi greu totuşi să te stăpâneşti şi să-ţi ţii sub control zonele 
mecanice ale manifestărilor tale exterioare. Târziu vei fi cel real şi doar pentru 
puţin timp, stimulat de oglinda ce va scoate la iveală şi partea pozitivă şi 
negativul din tine. Ştiu că nu înţelegi tot ce-ţi spun şi asta este bine pentru că 
nu te va determina să joci teatru, dar mai târziu multe se vor limpezi, retrăind 
mental experienţa. 

Consider că ştii suficient pentru a începe. Ai intrat în joc, mergi până la 
capăt! Nu ar fi avut nici un farmec să alegi în totală cunoştinţă de cauză. 
Necunoscutul te provoacă, nu şabloanele. Nici nu aveam nevoie de reporterul 
de duzină şi, ca să te determin să ieşi din tiparul în care zăceai ca în fotoliul 
preferat, te-am pus într-o situaţie inedită. 

Este timpul să începem. Porneşte reportofonul şi pune-ţi neuronii în 
funcţiune! Foloseşte-ţi la maximum creierul, ochii, urechile şi inima, iar când 
deschizi gura, ai grijă ce spui. Prostia şi diletantismul te descalifică. Trăieşte 
intens fiecare clipă, fiind prezent aici şi acum. Ridică dialogul la dimensiunile 
unei confruntări pe viaţă şi moarte. Te invit să faci prima mutare în şahul 
nostru virtual şi să prezinţi publicului reportajul în direct. 

“Doamne, în ce am nimerit?! Este cea mai incitantă aventură din viaţa 
mea. Nici nu cred să fie egalată de vreo întâmplare reală consemnată de vreun 
coleg. Pentru ei. a culege ştiri senzaţionale reprezintă a umple rubricile de 
cancanuri politice şi erotice sau a pescui vreun zvon de ultimă oră. Apă de 
ploaie! Nici nu-şi dau scama că asta fac toţi, toată armata de jurnalişti şi 
fotoreporteri. Ce-i aşa formidabil să prezinţi femei dezbrăcate şi cad:.vre 
mutilate? Dar impresionează subconştientul şi creează senzaţia. Idioţi. 


Mă simt ca într-o povestire fantastică de-a lui Eliade. Mă şi întreb dacă nu 
cumva visez sau am halucinaţii. Nici nu m-ar mira dacă personajul din faţa mea 
s-ar volatiliza sau dacă brusc m-aş vedea într-un castel misterios ori pe un iaht, 
adus cu un elicopter special pentru o întrunire secretă. Captivant... dar nu sunt 
spectator care asistă şi nu se implică decât emoţional, ci participant, erou, 
protagonist în filmul filmelor: “Şansa de a fi o după-amiază tu însuţi”. Este cu 
adevărat un dar ca cineva, nu numai să te lase, ci chiar să-ţi ceară, să-ți 
pretindă acest lucru. Este cu neputinţă. Doar nu am intrat în Ţara Adevărului?! 
Sau poate însuşi Adevărul a coborât pe Pământ... Măi, ce chestie! Nu-mi pot 
aduna minţile până nu dau drumul entuziasmului să zboare şi nu-mi 
conştientizez trăirile. Vreau să le savurez picătură cu picătură. Nu te întâlneşti 
cu aşa ceva la tot pasul... Nu mai pot zăbovi mult. Totul trebuie să fie spontan 
şi să nu recurg la scheme clasice decât în măsura în care nu mă pot dezbăra de 
ele. Nu am cum să-mi fac un plan, deci toate simţurile treze şi fii cu ochii-n 
patru!” 


IV. 

R (Reporterul): - Sunt un om ca mulţi dintre cei ce citiţi acum aceste 
rânduri. Nu voi încerca să vorbesc despre mine, pentru că de o oră am senzaţia 
de a fi descoperit că nici nu mă cunosc. V-aş induce în eroare. Cu atât mai 
puţin aş putea spune ceva despre omul din faţa mea. Oare ar putea vreun 
interviu să dezvăluie mai mult decât o infimă fărâmă din personalitatea unei 
fiinţe? Nu ar putea decât surprinde o clipă de fiinţare. Este posibil să deduci 
restul universului pe care aceasta-l reprezintă din atât? Poate că înţelepţii sunt 
capabili să străbată cu ochiul minţii orice doresc să afle. Dar noi nu suntem 
înţelepţi şi majoritatea nici nu ne dorim acest lucru. De ce? Pentru că nimeni nu 
a făcut propagandă înţelepţilor, nimeni nu a făcut campanie publicitară 
înţelepciunii şi nimeni nu a sponsorizat şi stimulat cultivarea înţelepciunii. Veţi 
spune că nu le-a venit o asemenea idee. Într-un fel aveţi dreptate: omului 
ignorant nu-i puteau veni idei înțelepte. Dar eu aş mai adăuga ceva: toată 
această conspirație ştie de ce se opune răspândirii înţelepciunii în lume. 
Gândiţi-vă câte lucruri ar dispărea din viaţa noastră dacă am deveni înţelepţi şi 
cu ce pagube ar fi înlocuite profiturile obţinute prin exploatarea lipsei de 
înţelepciune. Viaţa s-ar schimba dramatic, încercaţi acest exerciţiu de 
imaginaţie şi veţi vedea la ce rezultate surprinzătoare veţi ajunge. 

Mă voi întoarce acum spre omul din faţa mea. Mărturisesc că apariţia sa 
în viaţa mea a declanşat o întreagă revoluţie interioară fără a fi apucat să stăm 
de vorbă mai mult de 15 minute în total. Sunt la fel de nerăbdător ca şi unii 
dintre dumneavoastră să aflu câte ceva despre personalitatea sa care, după 
cum bine ştiţi, se exprimă prin felul în care gândeşte. De aceea voi trece peste 


descrierile irelevante privind chipul, statura, veşmintele sau gesturile sale. 
Chiar dacă ele pot avea anumite semnificaţii într-un anumit context, în cazul de 
faţă sunt puse în umbră de... 

O (Omul): - Opreşte-te! Anticipezi concluziile şi nu este corect să 
influenţezi pe cineva, impunându-i punctul tău de vedere. Trăieşte-ţi 
experienţa, dar nu-ţi comenta impresiile. Ele răzbat oricum din reacţiile tale, 
din întrebările pe care le pui şi răspunsurile pe care le dai. Neutralitatea 
voastră nu păcăleşte pe nimeni. Este aparentă. Neutru faţă de public eşti 
atunci când îţi permiţi să te manifeşti exact aşa cum eşti, fără a încerca să-l iei 
de partea ta. El singur trebuie să observe şi să deducă felul de a fi al celor doi 
interlocutori. Şi încă ceva. Nu este un concurs în care să vedem cine este bun şi 
cine rău sau care-i mai deştept decât celălalt. Ne vom pune în valoare unul pe 
celălalt sau ne vom expune sub o lumină mai puţin favorabilă, nu cu această 
intenţie, ci din dorinţa de a nc cunoaşte mai bine, de a afla mai multe despre 
noi. Efectul va fi o scrie de plusuri şi minusuri pe care nici măcar nu le-aş numi 
astfel. Trebuie să reiasă cum suntem noi fără ca asta să se traducă în 
calificative, în tonuri de alb şi negru, ci în felul cum exprimăm viaţa în acest 
plan. Ai înţeles? 

R: - Cred că da. Voi face retuşurile la urmă. 

O: - Nu uita că suntem în direct. Lucrăm fără retuşuri şi intrăm în scenă 
fără machiaj. Ne asumăm riscul să greşim, să ne bâlbâim, să facem pauze. Nu 
tragem duble ca în cinematografie. Suntem pe stop cadru pentru a corecta din 
mers tendinţele ce ne pot abate în alte direcţii, în virtutea inerţiei de a intra în 
vechile şabloane. Totul trebuie să fie nou şi proaspăt. Mâncarea reîncălzită nu 
este bună. Fiecare caz solicită un alt gen de abordare, deci nu căuta în 
recuzită, ci creează clipa cu talent de artist. 

R: - Mă simt deja pe jumătate inhibat şi complexat. Ştiţi, genul acela de 
sentiment pe care îl încerci în faţa profesorului sau a medicului. 

O: - A preotului, a directorului, a patronului, a senatorului, a 
preşedintelui. De ce funcţia creează complexe de inferioritate? Aceasta 
statuează un cumul de atribuţii specifice locului ocupat în structura societăţii. 
Oamenii din spatele funcţiilor sunt însă aceiaşi, cu aceleaşi probleme de 
familie, cu caractere ce împletesc calităţi şi slăbiciuni, cu un orizont la fel de 
limitat, cu poveri karmice de aceeaşi natură, care încalcă Legile Universului la 
fel ca şi cet din jurul lor, dar aproape întotdeauna cu mult mai înstăriți decât 
marea masă, deşi au aceleaşi nevoi umane, şi cu o siguranţă de sine conferită 
de cele mai multe ori de veniturile şi poziţia socială care trebuie să reprezinte 
ceva în ochii mulţimii pe care o sfidează. 

Chiar dacă eşti sincer mărturisind acest lucru şi, conştientizându-ţi 
timiditatea (pe care societatea o cultivă prin relaţii de dominare tuturor), ai 


realizat că nu ai reuşit s-o depăşeşti cu toate că profesia de ziarist ar fi trebuit 
să te ajute în acest sens, fă un mic efort şi ieşi din blocaj. Încearcă să te 
relaxezi şi dacă o cafea crezi că-ţi prinde bine, ne vom agăța de acest mic 
pretext ca să închegăm o conversaţie uşoară. 

Spune-mi, te rog. cum priveşti şcoala şi facultatea cu experienţa actuală 
de viaţă şi ce amintiri îţi trezesc aceste două cuvinte? Ce senzaţii le asociezi? 

R: - Şcoala - numai când spun asta văd clasa cu profesorii care se 
perindă, catalogul, notele, tezele, extemporalele, zilele când am răspuns sau 
când nu am învăţat pentru că nu m-a interesat sau nu am avut timp - pentru că 
trebuia să muncesc dublu la disciplinele pentru examene... fotbalul din curtea 
şcolii, prima simpatie pentru o fată şi neplăcerea cu care mă duceam acolo... 
Nu am avut nici un profesor de care să mă apropii şi nu le păstrez o amintire 
plăcută. Parcă toţi se suprapun într-o imagine rece - a omului de la catedră. Ei 
nu ne cunoşteau, iar pentru noi nu prezentau interes. Le percepeam sufletul şi 
îi ţintuiam şi noi cu distanţa noastră. Prietenia şi comunicarea n-au fost 
stimulate şi eram mai mult izolaţi unii de alţii. Fiecare avea câţiva colegi de 
care se apropiase. Restul intrau într-un con de umbră. Nu mă emoţionează să- 
mi amintesc. Mai degrabă clasele primare şi gimnaziul au fost frumoase pentru 
că profesorii noştri ne organizau serbări care mobilizau în noi alte elanuri. 
Poate că amintirile mele nu sunt reprezentative pentru o generaţie, dar eu am 
rămas cu un fel de nemulţumire faţă de ceea ce mi-a oferit şcoala. Totdeauna 
am simţit că mi-a lipsit ceva fundamental ca să pot declara că mi-a plăcut. 
Multe lucruri nici nu le-am înţeles atunci. Nu am putut sau nu ne-au fost bine 
explicate. Oricât de bine ai fi cotat ca medie, rămâi cu goluri (pentru că nu poţi 
memora atât şi mi se pare mai important să înţelegi), peste care treci tocind - 
ceea ce duce la uitare, ca mecanism de protecţie a creierului împotriva 
avalanşei de informaţii introduse forţat, fără să te intereseze. Totul este mult 
prea teoretic şi practic nu te ajută la nimic. Cred că ar fi trebuit să învăţăm 
experimentând. Atunci n-am fi uitat şi la sfârşitul şcolii am fi fost altfel de 
oameni. Parcă tot ce am aflat era mort, lipsit de suflet. Cred că metodologia 
aceasta nu mai merge. Nu este numai concluzia mea. Constat că fiecare 
promoţie poate confirma această părere. Cât despre facultate, problema este 
de aceeaşi natură. Primează relaţia profesor-student. Acolo unde am avut 
cadre didactice cu o minte limpede şi apropiate de noi, ceva a rămas. Unde şi- 
au pus ambiția să pice sau să ţină prezenţa cu biciul, nu a rămas nimic, decât 
disprețul pentru asemenea exemplare. 

Cred că acest complex că niciodată nu ştii destul, că poţi fi încuiat pentru 
că memoria îţi joacă feste, că eşti examinat, dar nu îndrumat gradat să 
înţelegi, şi că nu ai dreptul să conteşti felul în care ţi se explică, rămâne în tine 
pentru totdeauna. Chiar dacă vei ajunge profesor, vei fi inhibat în faţa unei 


comisii de specialitate care nu este interesată cum gândeşti, ci dacă poţi 
reproduce fidel materia de aici până aici. Nu mi se pare că lucrurile s-au 
schimbat cu reforma învăţământului. Nici nu ar avea cum. Totuşi nu aş şti ce să 
propun dacă totul ar depinde de mine. 

Privindu-vă, îmi vine în minte un fel de film nejucat vreodată. Să spunem 
că aţi fi Ministrul Educaţiei Naţionale. Ce strategie aţi propune actualei societăţi 
pentru a promova educaţia generală? 

O: - Presupunând că mi s-ar acorda atâta încredere încât să fiu luat în 
serios, lucru de care mă îndoiesc, pentru că îi cunosc prea bine şi pe cei de sus 
şi pe cei de jos, aş începe cu formarea unui colectiv de profesori pe care i-aş 
ajuta mai întâi să-şi vindece sufletele, să-şi găsească echilibrul, să-şi spargă 
tiparele mentale, să-şi deschidă orizontul cultural-ştiinţific, să înveţe să 
iubească copiii şi familiile acestora, să-şi dezvolte creativitatea şi i-aş testa în 
cele mai ingenioase moduri pentru a le verifica harul pedagogic. În paralel aş 
forma un grup de oameni de ştiinţă împreună cu care am crea manualele 
adecvate unui învăţământ în acord cu cerinţele timpului. Cu două asemenea 
colective am selecţiona un număr de profesori care să se apropie de nivelul 
exigenţelor noastre, am organiza cursuri de perfecţionare pentru cadrele 
didactice permanente şi am lansa un pachet de programe experimentale 
minuţios elaborate care să nu vitregească accesul la învăţătură, dar nici să 
scoată absolvenţi inadaptaţi vieţii. Disciplinele propuse vor fi riguros corelate 
cu stringenţele vârstei, etapa de dezvoltare fizică, psihică şi emotivă, cu 
problemele concrete cu care se confruntă elevii în familie şi relaţiile 
interumane şi pregătirea în perspectivă pentru genul de situaţii pe care le oferă 
viaţa, urmărind stimularea creşterii coeficientului de inteligenţă, a creativităţii, 
a dezvoltării fizice armonioase, a familiarizării cu mesajul artelor, a deschiderii 
orizontului cultural şi spiritual, a cunoaşterii Legilor Universul ui şi principiilor 
de convieţuire în Confederaţia galactică. Practic, fiecare colectiv de profesori 
va fi antrenat într-o activitate de cercetare, pentru a stimula interesul şi 
adaptarea la noul mod de abordare a educaţiei, şi va fi supus unor examinări 
ciclice care vor stabili progresul înregistrat în procesul transformării individuale, 
potrivit exigenţelor unui sistem nou, proaspăt, profund uman. Superficialitatea 
va descalifica şi treptat se va impune un ritm susţinut de muncă şi seriozitate. 
Nu ne permitem să ne batem joc de creierul şi sufletul copiilor, menţinând în 
posturi pedagogice personal incompetent. Atestarea competenţei va implica şi 
examenul psihologic periodic, necesar pentru a depista problemele ce apar din 
diferite motive lesne de intuit, cu efect asupra relaţiilor profesor-elev. Se vor 
institui cabinete de psihologie şi psihoterapie care să ajute elevii să-şi 
regăsească echilibrul, încrederea în sine şi să rezolve situaţiile conflictuale sau 
traumele care îi marchează pe mulţi dintre ei. 


însăşi programa şcolară va impune noi metode care să stimuleze 
comunicarea, lucrul în echipă, inventivitatea, relaxarea în grup folosind muzica, 
dansul, pictura, teatrul, jocul, discuţiile, drumeţiile, grădinăritul. Nu pot 
dezvolta tema în cadrul unui simplu interviu. Pentru cei interesaţi putem 
organiza discuţii, dar dacă rămân sterile, prefer să renunţ din start. Ori 
muncim, ori vorbim făcând planuri pentru un viitor care nu mai devine prezent. 
Sunt sătul de promisiuni. Nu mai cred în ele. 

R: - Toate acestea sunt într-adevăr captivante când le auzi. Eu sunt mai 
prudent când mă gândesc însă cum şi dacă se vor transpune în realitate 
vreodată. 

O: - Aşa sunteţi toţi. Aţi vrea să staţi în tribună şi să vă uitaţi cum curge 
transpiraţia pe cei doi aflaţi pe mijlocul gheții. Aplaudaţi, dar nu vă implicaţi. 
Cred că a reieşit clar că toată ţara este invitată să participe. Chiar dacă încă 
nici un buletin oficial nu anunţă numirea unui ministru care nu face parte din 
nici un partid, nimeni nu vă împiedică să începeţi, ţinând seama de aceste idei, 
să împrospătaţi învăţământul în limitele autonomiei locale. Mai mult, învingeţi- 
vă limitele şi perfecţionaţi-vă ca oameni, dascăli şi cercetători în domeniul 
vieţii. Rezultatele au să apară. 

Spunând însă Educaţie, nu m-am referit numai la copii şi tineri. Fiecare 
om este un elev al lui Dumnezeu. De ce oare oamenii îşi dezamăgesc 
Profesorul şi rămân corigenţi, repetenţi sau delincvenţi? 

Şi dacă pentru unii faptul de a spune Dumnezeu te încadrează în vreo 
sectă, puteţi să-l înlocuiţi cu Viaţa, Adevărul, Cunoaşterea.. .Tot acolo veţi 
ajunge. lpocrizia nu a folosit nimănui, niciodată. 

R: - Dar care ar fi acele lucruri noi pe care le vom trăi în Noua Eră? 

O: - Este un subiect cu două tăişuri. Dacă îl atac, risc să fiu catalogat 
visător sau paranoic, iar dacă îl ignor, că am promis lucruri pe care nu le pot 
demonstra şi că de fapt mă folosesc de aceeaşi ştiinţă pe care o declar 
depăşită. 

R: - Şi totuşi? M-aţi incitat. 

O: - Am să-ţi răspund într-o altă manieră. Vom face un exerciţiu de 
imaginaţie, care are corespondent în realitatea unui anumit timp viitor, dar pe 
care prefer să-l experimentezi tu însuţi. Altfel ai avea îndoieli şi mi-ai cere să-ţi 
explic lucruri pe care încă nu le poţi înţelege. Vei trage singur concluziile. De 
acord? 

R: - Sunt curios despre ce poate fi vorba. 

O: - Vezi? Eşti doar curios. Nu ai încă starea exploratorului şi curajul 
aventurierului în tine. Încă ai reţineri ce reies din vorbele-ţi modeste. Nu eşti un 
luptător. Acela insistă, ştie ce vrea şi ştie şi cum să pună întrebările. Ai rămas 
cu gura căscată şi ai uitat să mă provoci, să smulgi răspunsuri de la mine, să 


mă încolţeşti până cedez. Ai uitat şi de cititori. De ce nu te gândeşti câţi vor fi 
dezamăgiţi că Reporterul nu a fost la înălţimea situaţiei? De o asemenea 
conjunctură se profită la maximum. Mă laşi să spun ce vreau eu. Eu pot înşira 
capcane pe care tu eşti primul care trebuie să le sesizeze şi să mă readucă în 
punctul în care doreşti tu, pentru a te lămuri. Eu mă pot eschiva, desigur, dar 
tu nu eşti dintre cei ce mă blamează. Ai venit să afli cine sunt. De ce renunţi? 
Te-a furat povestirea. Ai pus o întrebare la care pot răspunde două zile. 
Formulează-ţi clar nedumeririle. Fă-ţi un plan de bătaie, o schemă, altfel te 
plimb pe unde vreau, depistându-ţi lacunele, zonele vulnerabile, dorinţele şi 
încep să pun eu întrebări. S-ar putea să nu fii prea încântat de tine când vei fi 
nevoit să-mi dai răspunsurile. 

R: - Nu mi-am permis să vă întrerup. Am înţeles că nu avem limită de 
timp. 

O: - Nici să nu îndrăzneşti. Cât despre timp, depinde. Prostia limitează 
timpul. Dacă nu te trezeşti şi dormi în fotoliu ascultându-mă, chem un alt 
interlocutor. Este ca la şah, ai nevoie de un partener bun. 

R: - Revin cu aceeaşi întrebare. Ce aduce nou ştiinţa Noii Ere? 

O: - Nu eşti prea informat, altfel aveai deja o opinie formată. Voi, ziariştii, 
în afară de rubrica voastră, alte domenii nu mai sondaţi? O carte mai citiţi? 
Informaţia nu se prinde numai pe teren. Mass-media îţi furnizează elemente, 
dar ca să le pui cap la cap trebuie să mai urmăreşti şi literatura, filmele, 
spectacolele de teatru şi balet, expoziţiile, să intri în biblioteci, să frunzăreşti 
Internetul, să selectezi programele TV, să căşti urechea la ce spune unul şi altul 
şi să observi cum merg treburile. Sunt destule filme şi cărţi de anticipație care 
au lansat idei interesante. Medicina şi fizica se îndreaptă spre orizonturi 
spirituale. Navele extraterestre patrulează spaţiul. Noi fenomene psihice s-au 
evidenţiat şi nu mai pot fi negate. Urmăreşte pe glob temele de cercetare 
încotro se îndreptă şi oare ce stare de necesitate a permis asemenea finanţări? 
Aştepţi să pice bomba zilei la Redacţie sau în Obor? De ce crezi că am propus 
ziarul care să te informeze în mod concret şi corect asupra vieţii care te 
înconjoară? Ce vrei să fac cu ziarul vostru? Nimic nu merită citit din el. Nu 
aduce nici un folos. Bani irosiţi pe munţi de hârtie... Apoi ne plângem că nu 
sunt fonduri. Ucideţi pădurile ca să le transformați în minciuni de plumb. 

Aş propune un program: “Să renunţăm la tot ce nu foloseşte ţării şi 
poporului, ci numai câtorva lacomi. Să renunţăm la tot ce ucide viaţa. Să 
renunţăm la vechiul om din noi.” Ce te-ai întristat aşa? Te simţi rău? 

R: - Stupid. Parcă aş fi trăit după gratii. Realizez brusc nonsensul pe care-l 
trăim în toată grozăvia lui. Nu pricep cum de nu am văzut toate astea până 
acum. 


O: - Pentru că toţi s-au grăbit să tc asigure că e bine ce e rău. Ai intrat în 
jocul lor şi te-ai supus, ca să fu în rând cu lumea. Din acel moment creierul tău 
a încetat să funcţioneze. A fost programat. Şi cât timp programul funcţiona, 
erai robot. Acum s-a deconectat programul şi începi să redevii o fiinţă umană, 
nu zic om că până acolo este cale lungă. 

R: - Abia acum încep să înţeleg materialul pe care mi l-aţi dat să-l citesc. 
Parcă l-am parcurs în somn. Nu a avut iniţial nici un impact asupra mea. Logic, 
am priceput cumva despre ce era vorba, dar brusc am intuit adevărata sa 
dimensiune. 

O: - Bună dimineaţa, române! Aş cerc ca imnul acela să se cânte nonstop, 
ca o mantră: “Deşteaptă-te, române, din somnul cel de moarte”, ca într-o bună 
zi să ajung să spun: “Bună dimineaţa, români!” 

R: - Greu... Îţi vine să urli de neputinţă. 

O: - Este primul simptom după trezire. Apoi începi să faci ceva. Sunt 
foarte multe de restaurat. Uită-te înjur şi spune-mi ce vezi? 

R: - Totul este ca după un război în care am pierdut. 

O: - S-ar putea ca mulţi să te contrazică. Au câştigat sume fabuloase. 
Cine a pierdut!? 

R: - Ţara şi poporul. 

O: - Cine a câştigat? 

R: - Îi poţi spune pe nume. 

O: - Deci, de ce parte au fost?! 

R: - Cum se pierde un război? 

O: - Prin trădare. Este plină istoria de trădători. Eroii au dispărut demult. 
Ar trebui ca în manualele de istorie contemporană să numească ultimii zece ani 
perioada ruşinii neamului. În loc să aştepte un salvator ales de guverne străine 
şi mandatat formal de electorat, mai bine ar analiza cum s-a ajuns aici şi ar 
spune STOP. 

R: - E prea târziu pentru asta. 

O: - Pentru ci întotdeauna este prea devreme sau prea târziu. Niciodată 
nu e momentul potrivit pentru a găsi soluţii şi a acţiona. 

R: - încercaţi să spuneţi că marea masă trebuie să iniţieze schimbarea? 

O: - Din partea trădătorilor la ce fel de schimbare te mai poţi aştepta? Nu 
au nici un interes ca viaţa să ia o întorsătură favorabilă naţiunii. Şi l-ar fi arătat 
până acum şi s-ar fi simţit cu prisosinţă. 

R: - Un alt gen de ieşire din situaţia actuală nu este posibil? 

O. - Îţi doreşti probabil un soi de miracol, ca răspuns la “Doamne, ajută!” 
Ce simplu ar fi! Să zicem că miracolul se produce şi apare pe cer o navă 
imensă de lumină din care coboară nişte fiinţe sferice incandescente. Ce 
consecinţe întrevezi? 


R: - Depinde ce vor face. Îmi imaginez că ar vui ziarele şi fenomenul ar fi 
mediatizat. 

O: - Şi apoi? 

R: - Nu ştiu. După un timp presupun că totul ar dispărea din atenţia 
publicului sau ar fi muşamalizat. 

O: - Deci? 

R: - în cazul dat, comunicarea nu s-ar putea stabili cu forţe necunoscute. 
Îmi imaginam nişte fiinţe ca noi dispuse să nc ajute. Am înţeles că au mai fost 
contacte şi s-au transmis mesaje telepatic. Din nefericire documentele ce au 
înregistrat informaţiile furnizate de acele entităţi au rămas secrete. 

O: - Să încercăm atunci să ne imaginăm o altă variantă. Să zicem că într- 
o zi, pe un teren viran dintr-un oraş şi-ar face apariţia o navă extraterestră. Din 
ea ar apărea nişte fiinţe frumoase care ar începe să transforme zona într-un 
parc minunat sau într-un cvartal cu nişte clădiri construite după o arhitectură 
neobişnuită. Aceste clădiri ar deveni în scurt timp şcoli, spitale şi ateliere de 
creaţie în care nu se va utiliza nici un tip de energie sau de combustibil folosit 
pe Pământ. Spaţiul ar fi protejat de un câmp indestructibil care are proprietatea 
de a face invizibil tot ce intră în sfera sa de acţiune sau poate transdimensiona 
obiectele sub influenţa unui factor voliţional de control. Să mai spunem că, 
atraşi de nou, copiii ar intra în acel spaţiu şi ar comunica într-un fel cu acele 
făpturi. Tot mai mulţi ar veni spre a vedea ce se întâmplă şi treptat ar începe 
să se însănătoşească şi să-şi schimbe viaţa. Pentru cei cu atitudini agresive, 
câmpul ar fi impenetrabil. Cum crezi că ar reacţiona oficialităţile, mass-media şi 
care ar fi consecinţele? 

R: - Chiar este posibil aşa ceva? 

O: - De ce nu? Numai scenariile cu extratereştri răi vă conving? Crezi că 
la stadiul în care se află au nevoie să atace sălbaticii de pe Terra spre a-i 
cuceri? Nu mă refer la triburile răspândite pe glob, ci la barbarii din marile 
metropole şi la forţele armate mondiale. Acele fiinţe trăiesc la alt nivel de 
civilizaţie pe care nici măcar nu vi-l puteţi imagina, nici înţelege încă. Te rog, 
răspunde la întrebare, ca reprezentant al opiniei publice asupra căreia ţi-ai 
format o părere în urma sondajelor efectuate cu diferite prilejuri. 

R: - încerc să vizualizez fdmul. În primul rând vor fi alertate preşedintele, 
armata, forţele de poliţie şi, probabil, trupele SPP. Bănuiesc că treaba nu se va 
putea muşamaliza aşa cum au făcut americanii, pentru că vor fi foarte mulţi 
martori dacă evenimentul va avea loc în plin oraş. Chestiunea este cum vor 
proceda ai noştri? Care va fi răspunsul lor la o asemenea provocare? Vor 
transmite prin portavoce extratereştrilor să se predea şi să-şi declare intenţiile? 
Vor constitui o comisie oficială care să întâmpine vizitatorii? Cine ar risca? Cine 
s-ar considera competent? Vor solicita ajutorul NATO? Vor declara stare de 


necesitate? Se vor abţine de la comentarii sau vor panica masele? Vor interzice 
răspândirea zvonului? Şi vor fi privite acele fiinţe ca oaspeţi sau ca duşmani? Și 
ce va face Primăria şi Administraţia Domeniului Public? Se vor înfiinţa să 
perceapă impozitul pe teren? într-un fel sau altul mulţi vor fi afectaţi de o 
asemenea apariţie şi implicaţi în acţiuni imprevizibile. 

O: - Să-ţi mai dau câteva indicii. Orice personalitate politică este bolnavă, 
având blocaje  psiho-comportamentale şi cerebrale severe. Asemenea 
specimene nu pot intra în incinta navei; filtrele de protecţie interioară nu 
permit accesul fiinţelor cu un scăzut nivel de vibraţie. Va fi un moment critic, 
cred că realizezi. Cine să reprezinte oficial populaţia gazdă? Să-şi recunoască 
public neputinţa” Nu o vor face. Şi totuşi nici în acest punct nu-şi vor da seama 
cât de ridicoli sunt. Chiar presupunând că ar fi posibil un asemenea contact, 
dialogul ar fi imposibil. Concepţiile asupra vieţii, sfera de interese, modul de 
abordare a problemelor sunt net diferite. Conaţionalii noştri se vor simţi datori 
să pună condiţii în ţara lor şi să respingă ofertele de ajutor, considerând totul o 
tatonare premergătoare unei invazii; desigur, vor face pe leii, uitând cum au 
plecat capul când puterile din umbră, prin reprezentanţii lor cunoscuţi ca 
exponenţi de vază ai societăţii, le-au cerut să accepte supunerea ce a condus 
la actuala situaţie economică, financiară şi politică. 

Dar să nu ne oprim aici. Să spunem că în toată ţara s-ar semnala 
asemenea fenomene greu de înţeles, de abordat şi de soluţionat. De fapt ele ar 
reprezenta mult aşteptatul ajutor exterior, deşi puţini vor vedea astfel lucrurile. 
Ceva va scăpa de sub control, pentru că aceste centre, ce vor funcţiona fără a 
utiliza bani şi combustibili, vor aduna o populaţie tot mai numeroasă. Cum să le 
interzici activitatea când devin invizibile între anumite orc? 

R: - Bănuiesc că vor da fuga la vecini sau vor zbârnâi telefoanele care vor 
solicita forţa de apărare multinațională. Vom deveni centrul lumii. Toţi sateliții 
ne vor lua în colimator şi multe puteri vor dori să ne sprijine...deşi este posibil 
să se poarte cu mănuşi. Cât despre sistemul politic, oricare ar fi el la vremea 
aceea, va intra în criză. Mă gândesc dacă nu cumva şi din punct de vedere 
economic nu se vor declanşa nişte fenomene ce vor scăpa de sub control. 
Cumva, maşinăria se va strica. E ca şi cum ai pune nişte bombe în câteva 
puncte vitale. Poţi face multe speculaţii pornind de la această ipoteză. 

O: - Nimeni însă nu se gândeşte la partea bună a lucrurilor. Obişnuiţi să 
urmăriţi doar traiectoriile financiare şi lumea abstractă a politicii, uitaţi de cele 
mai multe ori că pe Dumnezeu îl interesează oamenii, sufletele lor, năzuinţele 
şi durerile lor, bucuriile, creaţiile şi înțelegerile lor, dorinţa lor de zbor, evoluţie, 
desăvârşire, fiinţare în Adevăr. Aceste oaze vor readuce printre voi credinţa, 
speranţa, libertatea de a gândi şi de a fi OM. Când vă îndreptaţi privirile spre 
cer pentru a cere ajutor, deschideţi-vă să puteţi primi ajutorul care vă este 


necesar ca fiinţe umane, nu-L confundați pe Dumnezeu cu guvernatorul sau 
preşedintele Băncii mondiale ori al Fondului Monetar Internaţional. El lucrează 
cu sufletele, nu cu ban.i. Învăţaţi o altfel de economie şi sporiţi capitalul 
virtuţilor care, învestit în plan fizic, va atrage un profit pe care nici nu vi-l puteţi 
imagina încă. Stările de neputinţă, de acceptare a unei umilinţe ce nu aparţine 
acestui neam, de conflict ce a fărâmiţat ansamblul în cioburi risipite în direcţia 
unor vânturi pustiitoare, nu pot aduce belşugul. Credinţa, înţelepciunea, 
hărnicia şi iubirea sunt forţele ce vor restaura templul interior şi fortăreaţa 
exterioară. Motivaţi în acţiunile voastre de nobile idealuri şi năzuinţe, veţi 
munci să transformați viaţa fără a apela la soluţii perimate, la modele, 
şabloane şi standarde ce urmăresc programarea generală a vieţii şi menţinerea 
ei sub control. A conduce o lume este cea mai dificilă sarcină pe care şi-o poate 
asuma un om într-o existenţă. Este uluitoare sau mai degrabă dovadă de 
imaturitate setea cu care unii se avântă spre scaunele puterii doar pentru a 
profita de avantajele efemere şi ridicole ale unei asemenea poziţii. Mă revoltă 
inconştienţa cu care se aruncă în lupta pentru o supremație ce ascunde multe 
sfori invizibile pe care orice om de bun-simţ, care priveşte lumea cu ochii 
deschişi, le sesizează. Nu au ce căuta naivii în actualul joc al puterilor decât ca 
piese de sacrificiu. Păcat că, în loc de a căuta soluţii pentru salvarea ţării, 
candidaţii se reped să se închine la porţi străine. Cine mai crede în 
binecuvântarea lui Dumnezeu? Ungerea “domnilor” se face în afara ţării cu 
blagoslovirea tenebroaselor puteri oculte. 

R: - Şi scenariul cu navele credeţi că ar putea rezolva problemele noastre 
fără a ne implica într-o complicată situaţie cu repercusiuni pe plan 
internaţional? 

O: - Şi de ce nu ar fi aşa? Vreţi scenarii create de aceiaşi duşmani ai 
vieţii, cu acelaşi gen de etape care s-au tot repetat în istorie? Nu crezi că este 
vremea să spargem tiparele mentale şi să ieşim din această falie temporală? 
Nu mai recurgeţi la reţete păguboase. Când consultaţi arhivele şi frunzăriţi 
documentele, extrageţi de acolo soluţiile de lumină pe care le-a utilizat neamul 
acesta în vremuri de restrişte. 

R: - Noi nu facem asemenea analize. Considerăm că suntem rămaşi în 
urmă şi avem de recuperat. De aceea copiem şi ne supunem docili tuturor 
măsurilor draconice ce ni se impun cu aer părintesc de maşteră. 

O: - De-aţi vedea ce fiinţe au întemeiat această naţiune şi ce informaţie 
genetică aţi moştenit, aţi urla de ruşine văzând ce aţi ajuns. 

R: - Puteţi să-mi spuneţi ceva mai mult despre rădăcinile dacilor? 

O: - De ce? Ca să le terfeliţi memoria? Să trăiţi ca roboții şi să vă mândriți 
cu o moştenire de care nu vă arătaţi demni? Redobândiţi-vă demnitatea şi 
moştenirea spirituală va ieşi la suprafaţă. Cheile sunt învoi. 


R: - Am senzaţia că există un fel de complot care urmăreşte menţinerea 
noastră în ignoranță, într-o stare ce conduce spre dezumanizare, înspre ceva 
spre care mi-e teamă şi jenă să privesc. Specia umană pare să fie grav afectată 
de actualul sistem de valori. Un fel de virus mental a afectat civilizaţia şi 
molima a transformat populaţia într-o turmă moartă, receptivă doar la chemări 
ce trezesc instinctele primare. Ce se întâmplă? Unde sunt oamenii? 

O: - Asta este şi întrebarea mea. 

R: - Păi dacă nu-i găsim... mi-e teamă să rostesc ce gândesc... 

O: - Eu am îndrăznit şi am fost combătut. Câte voci trebuie să se audă ca 
să trezească turma? 

R: - Dar există, tehnic vorbind, posibilitatea de a face cunoscută situaţia 
la scară planetară... Practic, lucrez cu ei, printre cei ce propagă somnul cel de 
moarte... şi... 

O: - Aha! întorcându-te la redacţie vei mai putea scrie inepţii pentru un 
salariu sau vei schimba ceva? Vei avea acest curaj? Câţi te vor înţelege? Ce 
subiecte vei aborda? 

R: - Eu nu cred că mă mai pot întoarce acolo. Nu pot schimba nimic. 

O: - Nici nu ai încercat. Te dai bătut înainte de a începe. Cu asemenea 
viteji, ce fel de războaie se pot câştiga? îţi vei plânge neputinţele acasă iar la 
serviciu îţi vei demonstra laşitatea? Ce ai de pierdut de te complaci în minciuna 
care a început să te sufoce? înainte de a-ţi da demisia sau a fi pus pe liber 
trebuie să te străduieşti să schimbi ceva. Altfel este doar o fugă de o realitate 
pe care nu eşti capabil să o înfrunţi. Te încumeţi, acolo unde eşti, să arăţi toate 
aceste lucruri? 

R: - Cu o floare nu se face primăvară. 

O: - Ghioceii nu aşteaptă zambilele să dea tonul. Ei se confruntă cu frigul 
şi zăpada pentru a vesti sosirea primăverii. Fiecare om are rostul lui pe 
Pământ. Unii sunt vizionari şi înainte-mergători, greu de înţeles şi de urmat. 
Alţii sunt cei ce pun în practică Noile Legi şi schiţează drumul pentru mase. 
Apoi, sunt deschizătorii de drumuri pe domenii de activitatea şi, în fine, cei ce 
clădesc şi învaţă. Vine o vreme când încep examenele de verificare, când 
trierea creează un moment de criză şi necesitatea unui salt pe alt nivel de 
conştiinţă. Atunci apar demolatorii societăţii ce moare şi îndrumătorii ce 
deschid zorii unei alte etape evolutive. Tu în ce categorie te încadrezi? 

R: - Inerţia în care am căzut mă face să cred că fac parte din marea masă 
adormită, mai precis în jumătăţea sau acea parte care pică la marea triere. 
Niciodată nu am văzut astfel lucrurile, deşi, ascultându-vă, îmi par acum cât se 
poate de logice. Gândindu-mă la lecţiile de istorie, realizez că au semănat 
confuzii în noi, nu ne-au ajutat să înţelegem că pe scena mondială s-au jucat 
piese cu alte rosturi decât cele pe care le-am învăţat la şcoală. Adevărata 


istorie s-a derulat în spatele aparenţelor şi este cu mult mai fascinantă decât s- 
ar bănui la prima vedere. Confruntările între neamuri şi popoare au fot simple 
proiecţii sau exteriorizări ale conflictelor interioare ale omului situat pe o 
anumită treaptă de evoluţie. A stat în noi şansa de a ne ridica, folosind cheile 
ce ni s-au dat de către coborâtorii din stele. Eram prea orbi, surzi şi 
neîndemânatici spre a le utiliza. Greşind, ne-am trezit şi am ajuns într-un punct 
decisiv pentru însăşi viaţa noastră. 

O: - Nu te grăbi cu concluziile. Undc-i vezi tu pe cei treziţi? Eu îi tot caut şi 
nu-i găsesc. 

R: - Eu cred că sunt şi asemenea oameni. Dacă stau bine să mă gândesc, 
poate i-am şi întâlnit, dar nu i-am luat în serios. Îmi păreau, cam cum să spun, 
cam duşi. aerieni. Acum realizez că eu eram cel dus şi că fără Dumnezeu, nimic 
nu se poate. Mărturisesc că mă irita să-i aud vorbind atâta de Dumnezeu şi 
respectarea Legilor Sale. Şi cred că ştiu de ce. Nu toţi ştiu să explice ceea ce au 
aflat şi nu le acordam suficientă atenţie pentru a prinde esenţa. Îi judecam 
după felul în care se exprimau, după diferite criterii care nu stau în picioare la o 
analiză mai profundă. Eu eram cel vinovat că nu am avut răbdare să ascult, să 
cercetez, să verific şi abia la sfârşit să emit păreri. 

O: - Asta nu pot eu să înţeleg: de ce oamenii se cred atotştiutori şi nu 
sunt dispuşi să-şi corecteze erorile. Sunt în stare să-L pună la punct pe 
Dumnezeu însuşi cu ştiinţa lor redusă la noţiuni prinse din mass-media. În 
călătoriile tale ai urmărit vreodată cu atenţie despre ce vorbesc oamenii? îţi 
spun eu: bârfe şi lamentări. Mă mir cum de nu se plictisesc. De altfel cu asta îi 
alimentaţi şi voi, ziariştii. Hrana informaţională este toxică. Cum să le 
funcţioneze atunci creierul? 

R: - Nu am reflectat asupra acestui aspect. Totul îmi părea firesc. Acum 
simt golul sau noroiul în care am trăit. Parcă viaţa însăşi ne-ar fi părăsit şi ne-ar 
fi privit de la distanţă, gonită de patimile noastre lumeşti. Mă încearcă un 
sentiment de dezgust. Unde a dispărut viaţa? S-a retras încet, lăsând în urmă-i 
moartea? 

O: - Te simţi mort? Cum defineşti tu moartea? 

R: - Da... aş putea spune neputinţa de a fi. Ceea ce suntem, nu pare a fi 
decât un soi de spectre umane, de învelişuri de lut ce şi-au cumpărat cavoul de 
lux din timp. Când să mai vedem soarele dacă tot timpul ni-l petrecem între 
ziduri? Cum să pătrundă lumina în viaţa noastră? 

O: - Ai ajuns la întrebări cărora nimeni nu este dispus să le dea răspuns. 
Dar asta nu trebuie să te oprească să mai cauţi. Găseşte răspunsurile pe cont 
propriu şi provoacă discuţii care să facă oamenii să gândească. Deocamdată 
întrebările sunt mai importante decât răspunsurile. N-ai observat că 
majoritatea au răspunsuri şi nimeni nu are întrebări? Poţi face şi un experiment 


în sensul acesta. Cere oamenilor să-ţi adreseze întrebări la care tu să răspunzi. 
Vei realiza astfel orizontul şi preocupările lor. Atunci vei constata ce au ajuns 
graţie “grijii pentru om” şi tuturor mijloacele, de propagare a informaţiilor 
inutile sau agresive. Te vei simţi vinovat măcar 5 minute pentru vorbele goale 
pe care le-ai înşirat ani întregi înaintea cititorilor? Tu cum te-ai simţi dacă 
cineva te-ar obliga să parcurgi zilnic asemenea maculatură? Vei spune că voi 
nu obligaţi pe nimeni să răsfoiască ziarele şi revistele care nu le plac. 
Întrebarea este: de ce le scoateţi? De ce faceţi lucruri fără rost? Până când veţi 
continua astfel? Când va veni acel moment de luciditate în care să stopaţi orice 
activitate inutilă sau dăunătoare vieţii? 

R: - Nu ştiu... E greu de anticipat o asemenea cotitură pe plan naţional 
sau mondial. Totuşi, nu este imposibil la nivel individual. Se poate presupune o 
propagare din aproape în aproape până când fenomenul devine exploziv. Asta 
cere timp. 

O: - Da, asta cere timp. Şi timp nu mai este. A fost oprit în loc pentru ca 
trezirea să se declanşeze la nivel de masă. Nici această soluţie însă nu poate 
dura prea mult. Intervin alţi factori care pun în pericol civilizaţia. Voi nu ştiţi să 
lucraţi cu factorul timp. 

R: - Mărturisesc că nu înţeleg încă ce spuneţi. Încerc să prind ceva, dar 
undeva mă poticnesc şi pierd firul. Cu ochii pe ceasuri şi calendar, mi-e greu să 
ignor timpul. Doar am trăit atâţia ani plini de evenimente. 

O: - Şi crezi că ele nu se puteau desfăşura făcând abstracţie de timp? 

R: - Probabil că da, dar ele sunt legate secvențial între ele. 

O: - Tocmai asta este. că ele nu sunt legate secvențial, ci cauzal între ele, 
iar efectului vizibil îi corespunde o cauză de regulă invizibilă, ascunsă de 
banale aparenţe. De aceea, succesiunii liniare orizontale ar trebui să-i 
substituiţi o sondare în adâncime. Ştiu că sună abstract, dar nu intenţionez să 
dezvolt subiectul. Aş mai. adăuga însă faptul că exteriorului îi corespund 
planuri interioare şi că acolo aveţi de căutat cheia. Cine are urechi de auzit să 
audă. 

R: - Poate să pară deplasat ce vă voi spune, dar încep să cred că sunteţi 
un fel de temponaut galactic. Nu aparţineţi timpului nostru. Stăm de vorbă, dar 
senzaţia mea este că trăim în timpuri paralele. Nici nu cred că evenimentele 
timpului nostru vă pot afecta. Aţi creat iluzia comunicării sau mai bine zis, un 
spaţiu de confluență pentru a scoate la iveală un izvor de atemporalitate... 
Oare adăpostim germenii veşniciei în noi? 

O: - Vi s-a spus întotdeauna că viaţa este eternă. Dar şi eternitatea 
păstrează ce este valoros. Ce este efemer va dispărea murind, pentru a 
renaşte sub o nouă formă. 

R: - Şi oamenii spre ce se îndreaptă? 


O: - Oamenilor li s-a dat puterea de a alege. Unii au ales nemurirea sau 
drumul evolutiv spre Sursă. Alţii au preferat căderea, sau drumul involutiv spre 
Sursă. Este greu de explicat ce presupune fiecare dintre cele două căi. 
Consider că este prematur să intru în amănunte. În general însă, se cunosc 
destule despre acest subiect şi cei ce caută vor găsi răspunsurile de care au 
nevoie. 

R: - Dialogul nostru m-a făcut să mă gândesc la multe lucruri. Sunt 
conştient că lumea asta este tare strâmbă. Totuşi, cred că există şi aspecte 
pozitive pentru care merită să trăieşti. Ce-mi puteţi spune despre acestea? 

O: - Viaţa merită trăită, dar nu oricum. Este evident pentru oricine câte 
lecţii oferă scena lumii pentru actorii ce participă la marele spectacol planetar. 
Este greu să înşiri frumuseţile şi bucuriile ce însoțesc căutarea însetatului de 
Adevăr, a celui ce experimentează legile iubirii, a eroilor ce luptă pentru 
dreptate şi o cauză nobilă, a creatorilor de artă. Totul se descoperă trăind. De 
ce însă sacrificați natura, de ce aduceţi suferinţă semenilor, de ce relaţiile ce se 
stabilesc între oameni sunt tensionate sau competitive, de ce nu vă 
perfecţionaţi, de ce ucideţi? Eu nu înţeleg aceste tendinţe pe care refuzaţi să le 
corectaţi spre binele vostru şi al celor din jur. Totuşi, efortul de a înţelege rostul 
vieţii şi de a vă conştientiza emoţiile şi motivațiile vă va revela aspectele 
pozitive şi negative care se găsesc pretutindeni, oriunde aţi privi. Noi 
perspective vă vor ajuta să descoperiţi alte fațete ale jocului contrariilor care 
are ca efect evoluţia. Nu cereţi să vi se spună cum este viaţa. Aflaţi singuri. 

R: - Vă pot adresa o rugăminte? 

O: - încercaţi şi veţi vedea. 

R: - îmi puteţi da câteva sfaturi care să-mi folosească în viaţă? 

O: - Asta este într-adevăr o dorinţă pe care rareori o aud în gândurile 
oamenilor. Însă ai puterea de a le urma neabătut? 

R. - încă nu ştiu ce puteri am în mine. Voi descoperi doar căutând să mă 
cunosc mai bine. Azi am avut revelaţia unui început de drum care s-a desluşit 
clar în ceața în care am zăbovit atâţia ani. Ar fi păcat să irosesc această şansă 
şi reportajul acesta să rămână doar o amintire. Este o provocare pe care o simt 
în fiecare celulă, un neastâmpăr de a porni într-o altă direcţie decât cea în care 
ne conduc toate programele mass-mediei; este un îndemn spre trezirea din 
uitare. 

Trebuie să scormonim adânc, pentru că forţele de care avem nevoie sunt 
în noi. Ne-a fost interzis să le folosim abătându-ni-se atenţia înspre plăceri, 
confort, distracţie şi lene. Toate acestea nu au fost decât amăgiri pentru a nu 
vedea lanţurile care ne-au țintuit, îngrădindu-ne libertatea de a fi om. Am fost 
robi. Am fost supuşi. Am fost adormiţi. Trecutul este şi el o iluzie. Trăind în 
prezent şi ţinând cheile viitorului nu vom mai fi ce am fost. E timpul să ne 


scuturăm de bube şi poveri şi să ne avântăm spre înălţimi spirituale ce pot fi 
cucerite cu trudă şi credinţă. Vom fi ceea ce Dumnezeu ne-a hărăzit să fim. 
Vom fi OAMENI. 

O: - Entuziasmul este o forţă uriaşă. Dar are un punct dincolo de care te 
orbeşte. Nu pierde măsura! Şi întreţine-l mai ales când dai de greu. Mulţi 
renunţă la bunele intenţii când nu sunt susținuți din afară. Nu este uşor să-ți 
menţii idealurile când înjur toţi par a fi de cealaltă parte a baricadei. Eşti 
convins că vei rezista? 

R: - Nu încerc să mă amăgesc. Îmi formulam înțelegerile pentru mine 
însumi, uitând de reportajul nostru. Ştiu că pe acest drum nu apar stindarde şi 
nume acoperite de glorie, ci doar calomnii, discreditări şi dispariţii misterioase. 
Mă voi gândi la mai multe soluţii. Chiar dacă şefii vor cere aceleaşi stupide 
cronici şi rubrici, înlăturându-mă discret din viaţa publicistică, realizarea cea 
mare va fi personală. Nu-mi va mai fi ruşine de mine însumi. 

O: - Şi din ce vei trăi? 

R: - Cât timp am cap şi două mâini, voi găsi ceva de făcut. Nu intru în 
panică. Teama atrage insuccesul. Când te afli pe drumul cel bun, nu poţi fi 
eliminat din joc decât cel mult temporar pentru a-ţi analiza situaţia sau a-ţi 
verifica fermitatea, răbdarea, credinţa ori verticalitatea. M-am cam prins cum 
stau lucrurile. Cred că ştiu de mult toate astea. Doar că nu am avut curaj să le 
recunosc şi să iau o decizie. M-am complăcut în mocirlă. M-am plâns ca toţi 
ceilalţi pe la colţuri, dar nu am făcut nimic să ies din ea. Ne-am pierdut 
încrederea în noi şi, chiar atunci când observăm că lucrurile nu merg bine, 
preferăm să tăcem în loc de a lua măsuri pentru a îndrepta situaţia. Deşi nu mi- 
aţi făcut nici o observaţie, simt efectul conversaţiei noastre ca pe al unui duş 
rece. Aş administra şi altora asemenea duşuri. 

O: - Şi crezi că vor avea efect? 

R: - în unele cazuri. În altele, şocul ar trebui să fie mai dur. 

O: - Bun venit în lumea mea! Vei suferi şi tu de acuzaţiile somnoroşilor 
care te vor învinui că eşti un şarlatan ce vinzi iluzii. Ei nu vor fi nici măcar în 
stare să realizeze că le îndepărtezi iluziile, dăruindu-le speranţa într-o viaţă 
frumoasă şi dreaptă. Te simţi suficient de pregătit să-ţi porţi coroana de spini? 

R: - Nu am ajuns la evaluări. Sunt la primul pas - al conştientizării. Am de 
reflectat asupra implicaţiilor. Nu pot face promisiuni înainte de a-mi analiza 
puterile. 

O: - Ai destule. Încă nici nu bănuieşti de ce eşti în stare. Totul este să vrei 
şi să nu te dai bătut. Nici o bătălie nu este pierdută decât dacă te socoteşti 
înfrânt. Este deosebit de important impactul psihic. 

R: - Iniţial eram reporterul. De fapt eu aveam nevoie de un interviu 
despre mine însumi. Multe s-au clarificat cu acest prilej. Curios mi se pare însă 


faptul că totul a decurs după alt tipic. Au lipsit întrebările şi răspunsurile 
şablon. De fapt am discutat despre cu totul alte lucruri şi, pornind de la viaţa 
noastră cea de toate zilele, am ajuns să-mi explorez sufletul meu cel multă 
vreme ignorat. Este cu totul altceva. Este o confruntare cu mine însumi care-mi 
va da de gândit pentru mult timp de acum înainte. Dacă aş scrie asemenea 
interviuri, aş hrăni oamenii cu înţelepciune, nu cu deşeuri mentale. Realizez 
cum imposibilul devine posibil. Chiar este real acest ziar despre care mi-aţi 
vorbit la început? 

O: - Orice idee devine realitate dacă ajungi să crezi în ea şi depui eforturi 
s-o materializezi. Depinde numai de tine. In cazul “Imposibilului posibil”, pot 
spune că eşti binevenit printre noi, dacă înţelegi ce înseamnă asta. 

R: - Cred că intuiesc. În orice domeniu de activitate factorul uman poate 
produce minuni când este călăuzit de idealuri nobile şi o gândire vie, lipsită de 
prejudecăţi. Demnitatea, curajul, credinţa şi voinţa sunt forţe uriaşe ce mută 
munţii din loc. Laşitatea şi comoditatea te pot menţine o vreme în locuri 
căldicele, dar nu pentru mult timp. Cumva avertismentele încep să se 
înteţească şi sistemul începe să se clatine. Dacă mă gândesc bine, fenomenul a 
devenit vizibil prin semne care aparent nu au nici o legătură cu tot ce am 
discutat. Şi totuşi exteriorul trădează revoluţia interioară. 

O: - Ajunşi în acest punct, cred că putem încheia interviul nostru. Nu este 
nevoie să tragi concluzii. Fiecare şi le poate extrage parcurgând textul sau 
întocmind un dialog imaginar în care OMUL şi omul se întâlnesc faţă în faţă. 

In cazul tău, angajându-te în acest proiect, te asigur că mă vei reîntâlni în 
drumurile şi gândurile tale. Nu-mi înşela speranţele pe care le-am pus în tine 
atunci când te-am chemat aici. 

R: - Dar unde ne aflăm? Simt că acest aici nu este apartamentul pe care 
l-am găsit cu uşurinţă, ci un altundeva, după cum nici dumneavoastră nu 
sunteţi un om obişnuit, ci cu totul altceva. 

O: - Suntem în câmpul tău mental, în conştiinţa ta sau în sufletul tău. 
Oricare variantă este relativă. Nu încerca să defineşti această senzaţie care te 
apropie de Adevăr, pentru că te vei îndepărta de firul pe care tocmai l-ai prins. 
Concentrează-te asupra acestei stări fără a o descrie în cuvinte. Întipăreşte-o în 
tine şi regăseşte-o. Vei înţelege mai mult doar experimentând. Cât despre noi - 
să spunem că eu sunt un simbol al provocatoarei existenţe, iar tu trebuie să afli 
singur cine eşti. 

R: - Atunci totul este ireal şi simbolic? 

O: - Depinde la ce te referi. Prin această experienţă te-ai apropiat de 
realitate, iar tot ceea ce era palpabil şi real pentru tine este mai efemer şi 
iluzoriu decât ai crede. Vei înţelege în timp acest paradox. Acum pare cam 
abstract şi greu de cuprins cu o minte logică şi pragmatică. Nu te grăbi să-ţi 

imaginezi lucruri pe care crezi că le-ai înţeles. Ele îşi vor desluşi treptat 
sensurile profunde. Practic fiecare pas te îndrumă spre următorul. Nu poţi sări 
treptele animat doar de dorinţa de a recupera timpul pierdut. Alte motivații te 
vor călăuzi în drumul ascendent şi doar justificările dacă vei fi tentat de 
alunecuşurile pe care nu le vei fi sesizat la timp. 

R: - Dar sunt îmbucurătoare aceste explicaţii. Înseamnă că ne vom 
întâlni. 

O: - Doar ţi-am spus că mă vei întâlni în drumurile tale. Acum înţelegi, 
sper, că aceste drumuri pot fi introspecţii, meditații, stări elevate de conştiinţă. 

R: - Ce simplu pare totul! 

O: - Da, când înţelegi. Nu uita însă că sunt mulţi care nu se găsesc pe 
aceeaşi treaptă cu tine şi va trebui să găseşti cuvintele sau metaforele potrivite 
şi răbdarea de a le explica ce au de făcut, fără a Ic cerc mai mult decât pot da. 
Aminteşte-ţi cum ai fost înaintea acestei aventuri a cunoaşterii de sine - cum 
îmi place s-o numesc. Transpune-te în situaţia lor şi vei şti ce ai de făcut. Când 
îţi pasă cu adevărat de cel de lângă tine, nu mai aştepţi să ţi se spună ce să 
faci. lubirea te inspiră şi îţi dă puterea de a acţiona. 

R: - Aşa este. Nu am stat niciodată să analizez astfel lucrurile. Mi-a fost 
mai lesne să critic, ca mai toţi, erijându-mă în observator. Nici măcar 
observator obiectiv nu am putut să fiu. Nu aveam cum. Cu un ego ca al meu, 
nici măcar subiectiv nu puteam fi, ci doar indiferent şi trufaş. Cu asemenea 
atitudini nu poţi face bine nimănui, ci mai degrabă alungi binele. Ar fi trebuit să 
slujim interesele semenilor noştri. Dar nu am reuşit decât să ne slugărim 
patronii. 

O: - îţi voi da un sfat, pe lângă cele pe care va trebui să le descoperi 
presărate printre rânduri. lubeşte-te pe tine însuţi. Vei descoperi o mulţime de 
întrebări şi răspunsuri reflectând la ceea ce implică acest sfat. Nu confunda 
iubirea de sine cu menajarea comodităţilor, autocompătimirea sau scăldatul în 
plăceri nocive spiritului. Dimpotrivă, aceasta presupune multă exigenţă şi un 
necruţător efort de autodepăşire. Doar astfel îţi vei dobândi eliberarea. 

R: - Nu mi-am propus niciodată asemenea obiective. 

O: - Trebuie să priveşti mai sus, nu la nivelul nasului. Ţi se par greu de 
atins? 

R: încă nu prea îmi dau seama ce presupun. Oare se pot atinge într-o 
singură viaţă? 

O: - Trăită corect, este posibil. Poverile karmice însă vă împiedică să 
urmaţi drumul evoluţiei şi cădeţi în tot felul de capcane ce străjuiesc porţile. 

R: - Asta înseamnă că până nu plăteşti datoriile nu poţi merge mai 
departe? 


O: - Depinde cum le plăteşti: în virtutea destinului corector sau animat de 
dorinţa de perfecţionare. Este o mare diferenţă între ignoranţa din primul caz şi 
conştientizarea ce se presupune în cel de-al doilea caz. Efortul este de altă 
natură. Totdeauna ai o şansă să te ridici şi să te înalţi. 

R: - Să zicem că sunt dispus să fac eforturi îndreptate spre propria-mi 
desăvârşire. Asta ar trebui, logic, să conducă la mari schimbări în viaţa mea, 
atât pe plan interior cât şi exterior. Astfel drumul se croieşte singur. Fără să 
apuci să decizi. Este ghemul ce se desfăşoară în faţa eroilor din basme, 
călăuzindu-le paşii. 

O: - Este aşa cum spui, cu o mică observaţie. Există un timp de răspuns 
până la concretizarea transformărilor interioare în manifestări sau proiecţii 
exterioare. Mulţi nu au răbdare să-şi continue truda dacă verificarea nu este 
imediată, miraculoasă. Consideră că simpla decizie de a încerca echivalează cu 
laboriosul proces al alchimiei sufletului. Or nu este aşa. Calitățile se cultivă în 
cursul încercărilor care le provoacă să iasă la suprafaţă. În aceleaşi condiţii însă 
şi negativul tinde să se exprime. Deci, care parte a fiinţei va învinge? Aici este 
întrebarea-cheie. 

R: - Mda! De cele mai multe ori ne visăm eroi pozitivi, dar cedăm uşor în 
faţa ispitelor şi ne complăcem în situaţii comode care nu comportă riscuri. Este 
atrăgătoare această siguranţă care nu aduce decât târziu penalităţi, 
inducându-ne în eroare prin imediata stare de acalmie. Ţipătul conştiinţei, 
înăbuşit, va determina altfel de semnale de alarmă care să avertizeze că 
undeva s-a comis o greşeală ce se cronicizează. Pricep cum vine asta. Am viaţa 
mea ca model de studiu şi pot constata în ce fel mă afectează azi decizii 
trecute, luate cu prea multă uşurinţă sau nepăsare. 

O: - Oamenii cred că-L pot păcăli pe Dumnezeu doar pentru că au citit 
Biblia, se roagă, ţin post sau merg la biserică. L-au transformat într-o prezenţă 
pasivă, indiferentă la problemele lor. Dar l-au atribuit Lui sarcina de a rezolva 
necazurile pe care şi le-au atras prin încălcarea sistematică a Li gilor. Or 
acestea dispar dacă se corectează greşeala specifică ce a generat 
avertismentul care ia forma neplăcerilor, accidentelor, pagubelor sau bolilor, nu 
asumându-şi penitenţe comode. Degeaba ţii post dacă vei continua să-ţi urăşti 
soţul, să bârfeşti vecina, te complaci în egoism şi prostie, sau îţi terorizezi 
copilul. Ai aplicat incorect Legea, încercând la întâmplare o soluţie la 
îndemână. Păi dacă te doare capul, nu iei pastile de stomac. Logic, nu? 
Dumnezeu este foarte activ. Nu doarme nici o clipă. Este absurd să crezi că-i 
poţi înşela vigilenţa minimalizându-ţi greşelile printr-o spovedanie superficială. 
Spovedania trebuie să fie un examen de conştiinţă foarte sever. Nu există grila 
cu zece păcate capitale - de care în general nimeni nu se simte vinovat. Fiecare 
are datoria de a-şi examina cu atenţie faptele, vorbele, atitudinile, gândurile, 


intenţiile, gesturile şi dorinţele. Cât sunt de curate, generoase, necondiționate, 
luminoase? Oare înţelepciunea v-a ghidat paşii sau trăitul la întâmplare, pentru 
a satisface nişte dorinţe meschine şi iluzorii trebuinţe? Ce aţi corectat între 
două spovedanii? Oare voi nu sunteţi aceiaşi? Calendarul îşi schimbă datele, 
dar oamenii sunt la fel. Ei stau pe loc şi timpul îi îmbătrâneşte şi-i îngroapă. Poţi 
tu înţelege cum omul viu, proaspăt, în continuă transformare, poate controla 
timpul? Timpul aparţine materiei. În plan cauzal el nu există ca noţiune. la 
naştere prin densitatea ce încetineşte instaurarea efectului unei cauze. Ce 
multe aţi putea schimba în jurul vostru operând asupra cauzelor! Este de 
neînțeles cum vă rezumaţi la lumea efectelor, perpetuând aceleaşi cicluri, 
fenomene, evenimente care conduc spre perturbări la nivel planetar. Soluţiile 
voastre sunt în esenţă cauzele ce generează dezastrul. Urmăriţi acest lanţ de 
cauzalităţi şi vedeţi unde aţi ajuns. 

R: - îmi pierdusem orice punct de sprijin. Aproape că începusem să urăsc 
această lume. Acum, brusc totul s-a luminat. Este atât de clar şi logic totul! 
Parcă Dumnezeu m-ar fi invitat în faţa unei mese de şah sau al unui puzzle 
uriaş şi văd lucrurile dintr-o altă perspectivă. Prins în mijlocul jocului, eram o 
piesă derutată mutată de alţii încoace şi încolo. Acum îmi pot găsi singur locul 
pentru că legătura mea principală este pe verticală, cu Conducătorul, cu Legea, 
Viaţa, Creatorul. In virtutea acestei relaţii se restructurează şi cele stabilite cu 
celelalte piese, într-un mod armonios. Haosul a transformat şahul într-un joc de 
table, iar puzzle-ul într-o grămadă de bucățele de carton exprimând frânturi 
incoerente de înţelegeri. 

O: - Îţi mai spun ceva. Fiecare om poartă în sine puterea creatoare. 
Foarte puţini însă şi-au descoperit-o. Tot ce faci poate fi înălţat la rang de artă 
când este plăsmuit cu dragoste, credinţă, bucurie. Atunci Dumnezeu însuşi se 
exprimă prin oameni. Aceia care au înţeles acest lucru şi colaborează cu 
Dumnezeu în tot ce întreprind au har. Harul nu se dobândeşte prin ceremoniale 
de hirotonisire. El este însăşi lumina pe care o răspândeşte cel în sufletul căruia 
arde flacăra credinţei şi a iubirii. 

R: - Of, aşa mai înţeleg şi eu creştinismul. Ştiţi'? Cred că mulţi oameni 
văd religia cam ruptă de realitate, ca şi cum ar fi două drepte paralele ce-şi 
fixează nişte puncte de tangentă de sărbători şi la necaz. A devenit mit, tradiţie 
şi obicei prin faptul că a adoptat un model rigid de comportament pentru om, 
cerându-i direct, indirect sau în mod perfid să renunţe la căutare. De ce au 
preoţii orgoliul de a pretinde că ci ştiu totul? Nu L-au închis pe Dumnezeu în 
spaţiul unei vieţi absurde? 

Să luăm un exemplu. Ei susţin că avem o singură viaţă. În această 
situaţie, pun şi cu întrebarea din parabola orbului din Noul Testament: oare ce 
vină au copiii bolnavi de SIDA, copiii străzii sau cei handicapaţi când nu au 


apucat să păcătuiască încă? Şi vor ajunge ei în rai sau în iad? Lor Dumnezeu nu 
le dă şansa de a studia Evangheliile? Şi atunci, Legea Divină cum funcţionează, 
pe ce drepte criterii de unii-s bogaţi şi alţii săraci? Faptul de a fi bogat nu este 
suficient pentru a fi trimis în iad după cum nici “calitatea” de a fi sărac nu te va 
expedia în rai. Important mi se pare mie ce ai făcut cu viaţa ta. Sau, geniile 
care au slujit ştiinţa aducând foloase omenirii, dar care nu au crezut în 
Dumnezeu, cum vor fi judecate? Dar politicienii care apar în văzul lumii alături 
de slujitorii bisericii, dar încalcă legile neamului? Asemenea întrebări sunt 
incomode şi nu prea-şi găsesc răspuns. 

O: - Bănuiesc că ai curaj să-ţi formulezi singur răspunsurile dacă ai 
descoperit întrebările. De ce trebuie să cauţi explicaţii la persoane al căror 
orizont nu te convinge? Doar pentru că lucrează într-un domeniu ce le atestă 
pregătirea? Atestatele societăţii sunt simple hârtii. Parcă nu ştii câtă 
mediocritate se ascunde după diplome şi investituri în toate domeniile! în loc 
să te enervezi şi să-i judeci, continuă să cauţi şi bate-ţi capul să găseşti. Dacă 
vi s-ar da mură-n gură tot ce vi s-ar năzări că cereţi, aţi deveni foarte comozi şi 
aţi renunţa să mai gândiţi. De aceea Dumnezeu a trimis pe Pământ entităţi de 
toate vârstele spirituale. Recunoşti că felul de a gândi al unuia nu te satisface? 
Foarte bine! Nu te supăra pe el şi mergi mai departe până vei găsi unul mai 
ştiutor ca tine care îţi va lămuri o parte din neclarităţi, niciodată toate. Păcatul 
este să te opreşti când ai puterea de a continua urcuşul căutărilor. 

R: - Totdeauna căutările sunt suitoare? 

O: - Nu. Uneori cauţi într-un morman care ascunde o groapă. Trebuie să 
sesizezi neconcordanţele şi semnele interioare sau exterioare care te 
avertizează că eşti pe un drum greşit. De aceea spun că pe acest drum trebuie 
să fii treaz. Când “dormi”, mergi cu naivitate înainte şi constaţi prin suferinţă 
cât de profund ţi-a fost somnul. 

R: - Ştiţi ce senzaţie am? Că am venit aici ca ziarist şi plec om într-un 
sens nou, aş putea spune chiar renăscut. 

O: - Eu aş zice că s-a ridicat un nou templu de lumină. 

R: - Al cărui ctitor sunteţi. 

O: - Templele de lumină sunt indestructibile. 

R: - Pentru că sunt binecuvântate de Ctitorul însuşi. 


TELEFONUL 


Citeam ziarul atent la frânturile de informaţii ce puteau constitui 
elementele unui adevăr niciodată dezvăluit în întregime. Învăţasem să dezbrac 
textele de cuvintele de umplutură ce creau falsa impresie a unor ample 
relatări. Era şi acest exerciţiu un soi de integrantă în jocul exterior al unei vieţi 


colective lipsite de sens. Nu exista direcţie de dezvoltare, ci doar săgeți ce 
conduceau spre adâncul labirintului rătăcitor al minţii umane, hipnotizate de 
promisiuni şi comentarii golite de orice înţeles. Aici se putea spune orice. 
Fiecare alegea ce să creadă după criterii limitate de interese personale şi de o 
putere de pătrundere tocită de rutina somnolenţei mentale. Creierul devenise 
pentru mulţi o unealtă inutilă şi-şi îndreptaseră atenţia spre alte organe pe care 
le exploatau activ spre procurarea plăcerilor de care depindea însăşi viaţa lor 
de zi cu zi. Semnalele de alarmă veneau din toate părţile şi totuşi nimeni nu le 
lua în seamă. La ce bun, nu'.' Oricum aveau o singură viaţă, după cum afirmau 
preoţii şi cei ce vroiau să demoleze sensurile profunde ale Eternei învățături a 
Luminii, fapt ce justifica în ochii lor trăitul la întâmplare, indiferenți la 
consecinţele inerţiei şi comodităţii spirituale în care se complăceau. 

Îmi dorisem c altfel de colaborare cu semenii, gândind că nemulţumirile 
lor îi vor determina să caute cauzele care le atrăseseră şi soluţiile ieşirii din 
criză. Tiparele mentale, bine fixate în ani de educaţie greşită şi propagandă 
susţinută în direcţii contrare evoluţiei şi perfecţionării fiinţei umane, îi 
împiedicau însă să gândească. Deveniseră robii unor programe ce se repetau 
sistematic în toată mass-media astfel încât nimeni să nu se poată sustrage 
modelelor propuse, unghiurilor de vedere abordate, criteriilor acceptate, scării 
de valori impuse abil pe ici pe colo şi apoi răspândite pretutindeni ca unic 
garant al succesului şi progresului. 

Cumpăneam asupra cazurilor în care neputinţa atrăgea suferinţe şi 
drame de proporţii şi mă uimea de fiecare dată nepăsarea cu care se trecea 
peste tragedii şi se completau pe cont propriu biletele aducătoare de speranţa 
unei fericiri exprimabilă în bani. Dacă toate aceste fonduri ar fi constituit 
colecta pi blică destinată unor obiective economice sau socio-culturale, aş mai 
fi sperat că în inimi mai există un grăunte de lumină. Dar dorinţa unui câştig 
nemuncit şi goana cu care fiecare participa la formarea unui râu de bani ce se 
vărsa în neştiute conturi externe mă făceau să mai aştept semnele trezirii prin 
durere a naţiunii adormite cu vise plăsmuite de invizibili cotropitori. Era 
prematur ajutorul pe care unii îl cereau în numele celor ce încă nu-şi meritau 
numele de om. 

Sufeream pentru ei, dar nu se numea ajutor acela de a transforma ţara 
într-o Cetate a abundentei la care nu contribuiseră cu nimic. Aveam de adunat 
creierele gânditoare pentru a întocmi planul redresării, nu de umplut pieţele şi 
buzunarele pentru hoţi şi leneşi. Spectacolul degradării umane mă dezgusta şi, 
până nu asanam mocirla, nu intenţionam să aduc belşugul şi sănătatea. Puţini 
credeau în apelurile mele, deşi le trimisesem în fiecare ţară, pe diferite căi. Îşi 
doreau o salvare miraculoasă pe care s-o aştepte stând cu mâinile în sân. Nu 
realizau sau refuzau să înţeleagă faptul că orice transformare are loc printr-un 


proces activ şi conştient. Noile unde şi energii nu aveau să-i schimbe pe cei 
care nu cooperau la procesul vindecării şi transformării interioare ce avea să 
atragă transformarea societăţii. Dimpotrivă, efectul avea să fie dureros. 

Mă întrebam câţi ani va trebui să mai repet aceleaşi lucruri. Chiar dintre 
cei ce-mi citiseră mesajele, mulţi se aleseseră doar cu încântarea întrucât 
continuaseră să rămână robi ai aceloraşi patimi. Fără o activitate ritmică şi 
susţinută, creierul nu-şi poate distruge tiparele implementate de o societate 
bolnavă. Fără a reveni la Legile Vieţii, este imposibil de ieşit din acest coşmar. 
Fără credinţă, haosul va deveni distrugător înainte de a se mai putea face 
ceva. Fără efortul individual al trezirii, întreaga colectivitate va suferi din cauza 
somnului celor ce ar fi trebuit să vegheze asupra moştenirii spirituale pe care 
fiecare o poartă în sine. Puterea vine din înţelepciune, dragoste şi unire între 
fraţi. Unde sunt toate acestea? Dezbinarea, ura şi prostia şi-au dat mâna 
pentru a dansa pe acest tărâm unde neatârnarea a dăinuit până când trădarea 
a intervenit să strice bunele orânduieli. 

Oamenii credeau într-o salvare venită din Cer fără să înţeleagă că 
Salvatorul îi ajută doar să se salveze singuri. Starea de aşteptare pasivă devine 
periculoasă pentru că fenomenele se agravează, afectând zone tot mai întinse. 
Chiar şi rugăciunile devin insuficiente în condiţiile în care participarea voastră 
la propria salvare se reduce la atât. Gândirea creatoare potenţată de o viaţă 
spirituală autentică devine factorul principal al declanşării unor evenimente 
menite a ridica făptura umană din îndelunga-i robie. Faptele voastre vă înalţă 
atât în faţa propriilor ochi cât şi a lui Dumnezeu. Regăsiţi-vă demnitatea, 
oameni! 

Telefonul îmi întrerupse gândurile. 

- Da! 

- AŞ dori să vorbesc cu dumneavoastră. 

- In ce problemă? 

- Greu de rezumat în câteva cuvinte. Voi începe totuşi cu o întrebare: mă 
veţi ajuta dacă veţi constata că am greşit faţă de Dumnezeu? 

- Este atât de grav? Oricum, rareori oamenii realizează cât de mult 
greşesc faţă de Dumnezeu. Însăşi conştientizarea aceasta reprezintă un pas 
important spre înţelegere şi corectare. Dar despre ce este vorba? 

- Am fost la un pas de a mă sinucide. Chiar dacă m-am răzgândit, 
consider că gândul netrebnic mă apasă acum ca o povară şi am nevoie de un 
fel de dezlegare, de spovedanie şi iertare pentru ceea ce am nutrit în mintea 
mea. Eu ştiu că păcatul minţii este la fel de grav cu fapta comisă. Ba chiar mai 
periculos - pentru că, nefiind manifestat, este un potenţial malefic ce a pătruns 
în subconştientul colectiv. Orice persoană deprimată ar putea atrage această 
formă-gând, alimentată de toţi cei ce au ajuns la asemenea “soluţii disperate”. 


Poate că respectiva fiinţă trece doar printr-o criză, dar gândul sinucigaş o va 
determina să acţioneze, chiar dacă nu ar fi intenţionat, pentru că acesta a 
căpătat putere şi poate lovi un psihic labil. Cu alte cuvinte, devenim criminali 
involuntari. Când am realizat implicaţiile căderii mele, cât de mult propriile 
tristeţi sau griji şi mânii îi afectează pe cei din jur, m-am înspăimântat. Mi-am 
reanalizat viaţa şi am conştientizat că lenea mea a încurajat lenea colectivă, 
ateismul meu a îngroşat rândurile ateilor, frământările mele au atras asupra 
multora stări de nemulţumire şi angoasă, stresul meu a iritat pe mulţi ştiuţi şi 
neştiuţi tovarăşi de suferinţă, prelungindu-le starea de joasă vibraţie, 
lamentările mele au cristalizat realităţi pline de pesimism şi situaţii fără ieşire 
pe termen nelimitat, prostia mea a îmbogăţit “tezaurul” prostiei colective din 
care ne alimentăm în loc de a-l înlocui cu o vastă bibliotecă a cunoaşterii şi a 
înţelepciunii... Vedeţi, tot ce am simţit şi gândit a contribuit la stagnarea 
generală a vieţii colective pe un nivel jalnic pentru specia umană. Mi s-a dat 
viaţa pentru a participa odată cu întregul la evoluţia omului, nu la distrugerea 
sa. Când am văzut cum mi-am irosit darul şi cât sunt de răspunzător pentru 
faptele, gândurile, vorbele, atitudinile şi intenţiile mele, am intrat în panică. 
Abia acum poruncile lăsate le lisus îşi dezvăluiau sensurile profunde. A trebuit 
să reiau studiul învățăturilor Sale într-o nouă lumină. Citeam cu alţi ochi 
aceleaşi precepte pe care le tot auzisem în Biserică, dar care-şi revelau noi 
înţelesuri pentru mine. Am vrut să discut şi cu alţii despre toate acestea, dar nu 
a fost chip. Mi-au spus că eu complic lucrurile şi că mă îndepărtez de dogmă. 
Or eu am priceput că lisus ne-a arătat drumul în timp şi în profunzimea vieţii, 
drumul spre noi înşine şi spre Dumnezeu. Avansând pe această cărare îngustă, 
vechile înţelegeri ce se raportează ad literara la forma scrisă sau citită a 
poruncilor se dizolvă, permiţând pătrunderea altor niveluri, mai subtile, posibilă 
graţie purității sufletului şi perseverenţei căutătorului de Adevăr. 

Azi, mulţi demolează ceea ce nu pot înţelege şi-i poţi identifica pe cei ce 
nu au putut descifra tâlcurile legendelor şi miturilor, rămânând opaci la lumina 
ce a călăuzit veacuri la rând pe cei ce au ştiut să bată la poarta Cunoaşterii. 
Am priceput cum filtrele - sau Porţile - limitează accesul falşilor căutători la 
câmpurile informaţionale superioare. Se poate discuta mult pe această temă. 
Voi reveni însă la problema mea. Cum pot repara răul făcut? El nu a rămas 
încremenit în timp, ca o eternă cauză ce va genera prin reacţii înlănţuite 
acelaşi gen de efecte? lar dacă timpul nu există, sau hai să zic altfel: dacă 
transcend timpul, pot lucra asupra trecutului meu, schimbând ceva? Se poate 
modifica o situaţie din planul atemporal în anumite direcţii ale timpului? 

- Multe întrebări la care puteţi ajunge singur să răspundeţi. Dar intuiesc 
punctul în care vă veţi poticni. Contradicţia este aparentă. Deci, din punct de 
vedere al omului ce a greşit încălcând Legile, parţial conştient de efectul 


păcatului său ce a afectat atâtea existenţe, iertarea nu poate fi echivalentă cu 
uitarea - adică “stai liniştit şi nu mai greşi că totul se rezolvă”. Deja intervine 
Conştiinţa ce dă semne de trezire şi care nu mai poate fi adormită cu 
asemenea vorbe. Ea are nevoie să evalueze exact stricăciunile şi să te 
îndemne să le repari. Or un asemenea proces deja reprezintă începutul 
Drumului Căutării Adevărului. Sesizaţi, bănuiesc, că aflată în câmpul efectelor 
doriţi să acţionaţi astfel încât să modificaţi cauza din trecut. Are loc o 
inversiune. Efectele colective converg spre un punct ce devine cauza iar 
vechea cauză - efectul. Lucrând asupra individului, treptat masele vor fi 
influențate şi invers, lucrând asupra maselor, fiecare individ va fi afectat. 
Referitor la timp, planul mental sau universul psihic este atemporal. Timpul 
este un concept. În concluzie, operând în plan mental, totul este afectat, pentru 
că o cauză generează unde sferice, nu liniare. Putem deci acţiona în orice 
punct cauzal, cu efecte care nu se pot înscrie într-un şir liniar, ci într-un câmp 
sferic de unde de o anumită frecvenţă. O secvenţă liniară nu-i decât o rază sau 
un raţionament de un anumit tip logic ce introduce artificial o variabilă 
temporală care permite desfăşurarea sau descompunerea legii de acţiune în 
paşi. Întrebarea concretă ce urmează firesc este: putem schimba trecutul? Da. 
Noile dimensiuni ale gândirii, proiectează asupra trecutului noi înţelegeri ale 
căror rădăcini sunt amintirile. Evaluate de la un alt nivel, ele reprezintă pentru 
cercetător sursa ce a generat o realitate care s-a transformat calitativ. Orice 
nouă etapă reia începutul la alt nivel de vibraţie, ceea ce echivalează cu 
transformarea sa, ridicarea sa, crearea unui plan paralel. Am putea afirma că 
orice nouă abordare a unei probleme creează în mod virtual o nouă realitate 
paralelă. Planurile paralele au un fir călăuzitor ce le leagă - problema cauză- 
efect. Practic sunt spirale cauză-efect. Este dificil să matematizez informaţia 
fără ca la un moment dat să nu mă mai puteţi urmări. Vi se va părea că mă 
contrazic. Lumea ideilor este greu de prins în cuvinte care să ofere un tablou 
general inteligibil. Oamenii prind fire şi le torc în caiere raţionale distincte. Dar 
totul se întrepătrunde în Univers şi este greu să urmăreşti un fir desprins de 
ansamblu când toate interferă, potenţându-se reciproc. 

Realitatea exterioară este doar o proiecţie a celei interioare. 
Transformarea interioară, un nou mod de a gândi, noi frecvenţe ale undelor 
psihice şi afective determină salturi ce echivalează cu transcenderea pe un 
plan paralel, supus unor alte legi - mai corect unui alt mod, mai subtil, de 
înţelegere a aceloraşi legi - care vor atrage noi experienţe, diferite de cele 
anterioare. În conglomeratul planetar, indivizii şi grupările formate pe criterii 
rasiale, spirituale, naţionale, de interese, etc. se supun unui spectru larg de 
Legi şi practic trăiesc în planuri diferite care nu se afectează reciproc decât în 
mică măsură. Chiar subconştientul colectiv nu influenţează în mod similar toate 


nivelurile conştiinţei umane. Fiecare rezonează cu nivelul căruia îi aparţine şi 
este sensibil la vibraţiile nivelurilor imediat inferior şi superior. De asemenea, 
fiecare contribuie la :nfiuenţarea tuturor celor aflaţi pe trei niveluri succesive. 
Puteţi ajuta şi fi ajutaţi, puteţi ispiti şi fi ispitiţi. 

- înseamnă că viaţa noastră este un act de mare responsabilitate. Cât de 
mulţi, ştiuţi şi neştiuţi, depind de felul în care gândim şi trăim! Practic abia 
acum înţeleg fenomenul apartenenţei la întreg. Suntem conectaţi prin toate 
trăsăturile noastre la aspectele inferioare sau superioare ale speciei şi ale viului 
în general. Multă vreme ne-am raportat îndeosebi la aspectele biologice ale 
regnului uman. Cred că ne ridicăm pe o scară evolutivă în care începem să 
luăm tot mai mult în calcul performanţele cerebrale şi aspectele energetice ale 
vieţii. Dinspre materie ne îndreptăm spre structuri cognitive spirituale care 
solicită un potenţial interior de care suntem încă inconştienţi şi cu care nu ştim 
să operăm în această realitate. 

- Vom transforma împreună realitatea, cunoscând Legile care permit 
acest lucru, într-un sens armonios şi ascendent din punct de vedere evolutiv. 
Vechile concepte sunt perimate şi ineficiente în contextul actual. Profunda 
schimbare a vieţii planetare se va resimţi la toate nivelurile. 

- Dar mă întorc la întrebarea mea: mă voi simţi iertat sau despovărat de 
un trecut de care îmi este ruşine prin această schimbare? 

- Dacă transformarea şi înălţarea au fost rodul unui efort conştient de 
purificare, păcatul înţeles şi corectat rămâne simbol al ignoranței sau al unei 
trepte de imaturitate pe care o poţi accepta, trezit de durerea şi truda 
renaşterii. Dacă cel ce-şi solicită iertarea a rămas acelaşi şi-şi caută o linişte 
dăruită din exterior pentru a-şi amăgi Conştiinţa, procesul restaurării nu este 
profund şi omul va fi afectat într-un alt mod de valul regenerator al vieţii noi. 
Cu alte cuvinte, schimbarea va avea loc cu şocuri pentru cei rigizi şi comozi, şi 
armonios şi paşnic pentru cei flexibili, puri, însetaţi de Adevăr şi perseverenţi. 

- In sensul celor de mai sus, aş dori să vă întreb cât de vinovaţi sunt cei 
ce L-au crucificat pe lisus? Poate că este o întrebare cam îndrăzneață şi a ceie 
să aflu cum funcţionează Judecata nu-mi este permis. În dorinţa mea de a-mi 
corecta greşelile, sunt atentă la cei din jur şi-mi pun problema ca nu cumva să 
comit noi păcate fără să-mi dau seama. Cât de vinovaţi sunt cei ce nici măcar 
nu au auzit de fenomenele ce marchează intrarea într-o Nouă Eră, care nu ştiu 
ce vi s-a întâmplat? 

- Sigur că mulţi nu cunosc ce se întâmplă în propria inimă, în propria 
familie, în propria ţară - cum să te superi, nu-i aşa, că nu ştiu ce se întâmplă în 
lume? Unii ştiu tot ce se întâmplă pretutindeni, iar alţii habar nu au decât că au 
datorii către stat şi patron. Ce vină au avut atunci cei ce s-au lăsat influenţaţi 
de interese sau de glasuri din mulţime şi ce vină au cei de azi care au crezut ce 


au scris ziarele? Ce vină au oamenii care nu gândesc? Ce vină au toţi cei ce-şi 
bat joc de ei înşişi şi de fiinţa umană de pe poziţiile pe care le ocupă în ierarhia 
societăţii? Ce vină au cei ce mint? Ce vină au toţi slujitorii Morţii şi ai 
Războaielor? Ce vină au oamenii indolenţi? Orice nedreptate comisă este o 
răzvrătire împotriva lui Dumnezeu. Orice om condamnat sau ucis pe nedrept 
ori lăsat să moară este un simbol al supliciului la care a fost supus lisus şi o 
victimă a încălcării Legii. Nu este vorba de persoana mea, ci de miliardele de 
fiinţe supuse unor programe involutive - contrare Legilor Universului - în mod 
conştient, deliberat, sfidând Justiţia Divină. Fiecare făptură umană a avut şansa 
ridicării, oriunde a trăit. Fiecare om a avut întotdeauna de ales între bine şi rău 
şi de a dezvolta aspectele pozitive sau cele negative. Opţiunea a fost liberă. 
Am mai spus că un mod frumos şi corect de a trăi te apropie de Dumnezeu. 
Indolenţa, prostituţia, violenţa, minciuna, corupţia, trădarea, iresponsabilitatea, 
lenea, intoleranţa, agresivitatea, ura, necredinţa, hoţia, laşitatea, compromisul 
- aceasta este vina oamenilor ce şi-au adormit vigilenţa, L-au uitat pe 
Dumnezeu şi nu au ştiut să iubească, ci doar să-şi hrănească egoismul, orgoliul 
şi instinctele. 

- Da, în acest sens pot înţelege limpede ce se cere de la oameni. Unii mi- 
au spus că nu se simt vinovaţi pentru crucificarea de atunci, că sunt alţii şi 
trăiesc în alt timp. 

- Dar ei nu gândesc? Este vorba de crucificarea luminii, de uciderea unei 
învățături a Vieţii prin încălcarea Legilor Universale şi răstălmăcirea lor potrivit 
unor interese ce au condus în timp la îngenuncherea omului şi transformarea 
lui în rob, robot sau animal de poveri. Creştinismul nu înseamnă să-ţi umileşti 
aproapele, ci să te ridici deasupra condiţiilor pe care ţi le impun unii sau alţii, 
prin demnitate, credinţă şi smerenie, să lupţi ca Adevărul să triumfe şi tot ce-i 
putred să piară. Dacă însă pentru unii Adevărul înseamnă propriile concepţii şi 
interese pe care le impun prin ameninţări şi legi nedrepte, atunci acesta 
trebuie demascat, înfruntat, demolat. Degeaba oamenii se plâng la Dumnezeu. 
Ei înşişi trebuie să rezolve problemele ce li se dau. Dumnezeu, sau Legea, îi 
ajută în demersurile lor justificate şi îi avertizează când rătăcesc drumul, dar ei 
trebuie să înveţe să opteze şi să decidă, urmărind înfăptuirea idealurilor lor. 
Supunerea de teama morţii a transformat curajul şi dârzenia în nevolnicie, frică 
şi laşitate. lisus a demonstrat că moartea nu există, deci înviind, toţi pot învia. 
Nu trebuie să vă temeţi de moarte. 

- Vă mai rețin un pic. În ceasul ultim al acestei lumi vă veţi arăta 
mulţimii? 

- Aşteptaţi ultimul ceas pentru a primi confirmarea voastră? Acel unic 
moment vă convinge? Efortul anilor îndelungaţi în care v-am ajutat şi v-am 
trimis învăţăturile Luminii, în care am susţinut planeta şi am corectat greşelile 


voastre arătându-vă din nou drumul, minunile prin care prietenii mei v-au 
deschis ochii spre o nouă realitate, prezenţa mea fizică şi dialogurile publicate 
în toate colţurile lumii, împiedicarea atâtor masacre despre care nu aţi fost 
informaţi şi a unor cutremure devastatoare, vizitele fiinţelor venite de pe alte 
planete, nu înseamnă nimic? Numai acea hologramă pe norii cerului vă va 
convinge? Cel de azi şi de atunci este acelaşi. De ce mă veţi crede atunci? De 
spaimă? Şi dacă totul va fi brusc, cele trei zile de întuneric şi fenomenele 
terestre, cărui Dumnezeu vă veţi ruga? Celui pe care L-aţi hulit? 

Nu am nevoie de închinăciune, ci de încredere şi colaborare spre binele 
întregii civilizaţii. Dacă tonul meu exigent a fost luat drept altceva, vina vă 
aparţine. Dacă v-aţi obişnuit cu comoditatea şi laudele, viaţa însăşi vă va trezi 
din toropeală. Despre toate acestea am tot vorbit. Învăţaţi să gândiţi şi multe 
veţi înţelege. Explicaţiile sunt utile până la un punct. Experiențele prin care veţi 
trece însă vă vor scutura şi veţi începe prin a vă pune întrebări, a căuta 
răspunsuri şi a lupta pentru dreptul la VIAŢĂ, nu la moarte şi robie disimulate 
după sloganuri ce nu mai conving pe nimeni. 

Am închis telefonul şi am văzut cu ochiul minţii noua campanie 
electorală. Cu ce se deosebea de celelalte? Cum de nu-şi dădeau seama că 
parcurgeau aceeaşi secvenţă temporală pentru a câta oară? Când vor ieşi din 
această buclă în care doar calendarul se schimba, dar timpul încetase să mai 
curgă? Când mintea lor avea să se deschidă spre alt orizont? Când aveau de 
gând să deschidă Poarta Timpului? Obositoare aşteptare... 


COMOARA DIN ADÂNCURI 


Salcia-şi coborâse ramurile unduitoare asupra lacului. Era imaginea 
perfectă a unei fiinţe sensibile, aflate într-o stare de introspecţie. Uneori 
plânsul este o stare interioară şi mulţi îşi plimba neştiuţi durerile prin lume. 
Poate că adevăratele suferinţe umane nu sunt cele legate de pierderi materiale 
şi nevoile  subzistenţei, ci acelea determinate de interdicţia sau de 
imposibilitatea de a-ţi manifesta neinhibat talentul sau de a-ţi exterioriza 
întrebările...acele crize nedefinite care te macină în căutarea unui canal prin 
care să iasă la suprafaţă pentru a primi un nume... acele tăceri zgomotoase în 
care totul în tine se revoltă împotriva unei strâmbe ordini exterioare pe care ai 
demola-o doar prin câteva propoziţii logice şi de bun-simţ... acele momente 
explozive în care eşti forţat să accepţi un compromis sau o soluţie pe care ai 
evitat-o cât ai putut, pentru a se autoimpune triumfătoare şi sprijinită de factori 
potrivnici propriilor vreri... şi acele situaţii în care nu eşti înţeles şi acceptat, ci 
judecat şi îndepărtat uşor de cei ce-ţi devin călăi printr-o cruzime inconştientă; 
biată victimă iertătoare, tu-i înţelegi, dar ce folos, comunicarea s-a întrerupt ca 


un pod prăbuşit sub greutatea pe care n-a putut-o duce sau când te sufocă 
prezenţele agresive, nu prin relele intenţii, ci prin ceea ce sunt, banalităţi 
vorbitoare, nervoase, irascibile, orgolioase şi sigure de ele... sau momentele 
revelaţiilor ucigătoare, când afli ca acel în care ai crezut te-a înşelat sau te-a 
trădat.. .deodată lumi întregi se surpă în mintea ta şi totul se goleşte de sens. 
Tulburătoare întrebări sporesc haosul în care te zbaţi să-ţi afli liniştea pierdută 
şi noile repere ale existenţei, jalonate de alte înţelegeri. Unde să găseşti un 
ghid şi cine poate să-ţi umple de ce-urile cu răspunsuri molcomitoarc? Toţi par 
rupţi de sensul existenţei, cristalizaţi în concepţii simple, clar delimitate şi pline 
de ascuţişuri şi muchii. Nimic nu este rotunjit şi gata să se lege în explicaţii 
care să te scoată la lumină. Orbecăi în beznă spre o ipotetică ieşire şi te loveşti 
de necunoscutelc-ţi asperităţi. 

Oare universul interior îl descoperi numai prin durere? Săli de frumuseți şi 
strălucitoare comori nu poţi găsi în această peşteră? Cum s-ar numi călăuza ce 
tc poate plimba prin toate cotloanele sufletului tău? Există vreun om care ştie 
toate aceste lucruri şi care te poate ajuta? Unde este? 

Am auzit odată un copil spunând: „mă doare sufletul. Când te doare 
sufletul mergi la doctor?” Este trist să auzi de pe buzele unui copil asemenea 
întrebări. Ei s-au născut într-o lume bolnavă căreia i-au moştenit tarele. Doar 
Dumnezeu este vindecătorul sufletelor, dar cine arc nevoie de leacurile Sale? 
Cine crede în tratamentele Sale şi nu în pilulele magice şi în bisturiul de inox? 

Sufletul este o noţiune complexă care închide în sine o lume ce 
funcţionează după Legi bine definite. Un cercetător atestat în Ştiinţa sufletului 
încă nu există în societatea contemporană, deşi sunt destui pe planetă, 
necunoscuţi şi ncrecunoscuţi de nomenclatorul de profesii. Probabil că mulţi s- 
ar amuza auzind de o asemenea profesie căreia nu i-ar vedea rostul. Un 
psiholog, un medic şi un preot pot face faţă oricărei situaţii - ar susţine aceştia. 
Desigur, şi un poliţist, un sociolog, un ziarist, un politician, un procuror şi un 
securist. Totuşi, toată această armată de specialişti nu ar reuşi să trateze bolile 
sufleteşti ale acestei lumi. Nici nu le-ar recunoaşte, de altfel. Sindrom de 
neadaptare şi stres - ar declara privind omul chinuit de spasmele neputinței de 
a fi. 

Atâţia sunt, nu-i aşa, şi-şi exprimă dezinvolt existenţa, exuberanţa, 
prostia, decăderea, fără reticenţe. Ce te împiedică, omule, să fii bucuros ca ei 
când singurătăţii tale i se propune o linie de prieteni prin televiziune, amor prin 
televiziune sau prin telefon, achiziţii prin telefon sau computer? De ce nu tipi 
într-o discotecă pentru a acoperi instalaţia de sunete infernale şi a te face 
auzit? De ce nu te îmbeţi să uiţi? Nimeni nu interzice căderea, e la îndemână. 
Vrei sănătate mentală într-o lume nebună? Asta este mai greu. Nu garantez 


succesul decât pentru cei ce vor trudi pentru a-şi spăla noroiul ce s-a solidificat 
în cruste de prejudecăţi şi iluzii. 

Să începem, aşadar. Crizele trebuie luate în serios şi nu potolite cu 
sedative. Criza se înfruntă. Dacă vei fugi de ea, te va urmări, ţesând o plasă 
dureroasă ce-ţi va paraliza procesele gândirii. Vei transforma totul într-o 
obsesie din care cu greu vei ieşi. Deci, să pornim de la starea ta, durerile tale şi 
cauzele lor depistate. Le vom analiza atent împreună, vom vedea cum ai fost tu 
înaintea declanşării crizei, cum tc vezi acum şi ce crezi tu că ţi-ar face bine. Nu 
te agăța de dorinţa ta! O simplă neîmplinire te-a adus în asemenea hal? Dar ce 
s-a întâmplat cu tine? Ai fost părăsită? Te-ai întrebat oare de ce? Nu, te rog să 
nu o împroşti cu noroi pe cea care ţi l-a luat. Tu ce-ai făcut să-l ţii lângă tine? 
Cum l-ai iubit? Povesteşte-mi despre frumoasa voastră poveste de dragoste şi 
încearcă să-ţi aminteşti când a început să se destrame. Nu-mi spune despre el, 
ci despre tine. Când ai început să te schimbi? Nu, nu poţi afirma că nu te-ai 
schimbat în ani de zile. Fii sinceră şi recunoaşte că nu mai eşti cea de la 
început.. .Bineînţeles că viaţa îţi aduce noi responsabilităţi, dar ce legătură au 
ele cu sufletul tău care a uitat să dăruiască, să se bucure, să caute?...Nu ai 
avut timp...Nu ai înţeles că timpul este viaţa însăşi” Poţi fi fericit indiferent ce 
faci. Oriunde ai fi îţi porţi fericirea cu tine, în suflet. Tu ai preferat să fii atentă 
la aspectele negative ale vieţii tale. Dar viaţa nu poate fi negativă. Ea este o 
afirmaţie, existenţa însăşi. Atitudinea ta a fost negativă faţă de tot ce te-a 
înconjurat. Puteai să consideri serviciul un antrenament menit a-ţi desăvârşi 
anumite calităţi, responsabilităţile casnice o artă creatoare, prezenţa soţului 
bucuria împlinirii prin dragoste, oboseala un semnal de alarmă pentru faptul că 
nu-ţi controlezi energiile şi undeva le risipeşti. Dumnezeu susţine viaţa. De tine 
depinde ce faci cu darul tău. 

Ai dori să nu mai suferi, ştiu. De fapt suferi din dragoste sau orgoliul tău 
se simte lezat? Nu cumva posesivitatea ta se revoltă? 

Vrei să-l aduci acasă cu plânsete şi ameninţări? Ce-ar fi să te înarmezi cu 
un strop de luciditate şi să recunoşti ce ai ajuns? Dacă ai fi bărbat, te-ai 
îndrăgosti de fiinţa pe care o priveşti acum în oglindă? Nu? Şi ce crezi că este 
de făcut? Cosmetica şi croitoria nu vindecă prostia. Hai să jucăm un joc. Să 
presupunem că soţul tău este orb (într-un fel, toţi sunt orbi). Deci aspectul 
exterior devine secundar. Cum l-ai cuceri? Ce i-ai spune? Cum aţi comunica? 
Cum aţi umple timpul pe care l-aţi petrece împreună? Ce i-ai dărui? Şi dacă tu 
ai fi oarbă, ce ai cere bărbatului de lângă tine? Şi cum sunteţi surzi amândoi (la 
figurat, evident), ce vă dăruiţi reciproc? Dar sunteţi sănătoşi... sau aţi fost. Ce 
faceţi cu viaţa voastră? Cc aţi învăţat din ea şi ce aţi lăsat în urmă? Cum 
participaţi la educaţia copiilor? Ce aţi inventat în anii căsniciei voastre? Ce idei 
aţi avut şi ce noutăţi aţi adus în viaţa conjugală? Taci...Crezi că fericirea este 


recompensa pentru osteneala de la serviciu şi din gospodărie? Ar putea fi şi o 
asemenea împlinire dacă ţi-ai transforma activitatea într-un act creator. Ce să 
creezi? Să te creezi pe tine însăţi. Eşti o plămadă ce poate suferi magnifice 
prelucrări şi transformări. Atenţia, răbdarea, calmul, echilibrul, competenţa, 
relaţiile armonioase cu colegii sau cu publicul determină un salt uriaş în 
evoluţia ta. Informarea, ieşirea în natură, bucuria comunicării, arta - toate 
acestea modelează sufletul şi mintea, renăscându-te. Ţine pasul cu timpul, 
cunoaşte-te pe tine însuţi, descoperă-ţi copiii şi farmecul inocenţei şi deja eşti 
alt om. Criza a trecut. 

Sunt cuvinte simple ce ascund o ştiinţă deosebit de complexă. Nu este 
important să reținem termeni savanţi, ci să trăim frumos, experimentând viaţa. 
Nu copiaţi modelele standard, “made în Occident”! Aflaţi cine sunteţi şi fiţi voi 
înşivă! 

A fi tu însuţi nu înseamnă a proiecta haosul interior în afară, dezlănţuind 
atitudini necontrolate, ci a arăta cum gândeşti, ce simţi, ce ştii să faci frumos, 
ce aspirații ai, ce doreşti să afli, în ce direcţie ai nevoie de sprijin sau crezi că te 
poţi perfecționa. Vei găsi prietenii de care ai nevoie. Superficialitatea unor 
relaţii bazate pe fuga de cel din voi vă conduce spre cădere. 

A-ţi asculta vocea sufletului este o artă. Este nevoie de linişte pentru a o 
auzi. Oamenii se ascund de ei înşişi, temându-se să rămână singuri. Ei nu 
acordă importanţă sufletului lor, deşi în fiecare acesta dă semnale de alarmă 
înainte ca suferinţa să devină boală. Străbatem nepăsători ani din viaţă şi ne 
credem puternici, până când crizele, depresiile, asteniile, dezechilibrele se 
instalează şi ne amintesc de sufletul nostru. 

Sufletul nu este numai sursa necazurilor noastre, ci şi a bucuriilor şi 
împlinirilor noastre. În el vom găsi un adevărat tezaur din care ne vom culege 
înţelepciunea în ceasurile nedumeririlor noastre. 

Oamenii nu cunosc adevăratele comori ale vieţii. Trec zilnic pe lângă ele, 
le ating şi le pierd pentru că nu ştiu să vadă. Bogăţiile zac în adâncul fiinţei 
ocrotitoare a luminii, în timp ce bieţii cerşetori în limuzine le caută în afară, 
zidindu-le în seifuri pieritoare. Bogaţii mor săraci şi săracii mor bogaţi fără să 
ştie. 

încercaţi să descoperiţi zestrea pe care aţi moştenit-o prin naştere şi 
sporiţi-o folosind-o. Ea nu-şi va dezvălui strălucirea şi magica putere decât 
cercetând şi experimentând forţele miraculoase ce v-au fost date spre a 
învinge şi a fi fericiţi. Fericirea se dobândeşte cu efort, cu credinţă, cu dragoste. 
Prin violenţă, minciună sau lene nu veţi face altceva decât să deschideţi o altă 
uşă a sufletului, dincolo de care sunt ascunse aspectele negative ale forţelor 
interioare. Ele sunt paznicii comorii, pe care trebuie să-i învingeţi, să-i 


îmblânziţi, să-i transformați, aducând pace în regatul interior, atâta vreme 
sfâşiat de conflicte. 

Spuneam că universul este psihic. Aş dori să înţelegeţi prin această 
afirmaţie nu faptul că materia palpabilă din jur nu există, cât faptul că 
realitatea lumii poate fi controlată prin forţe psihice. Ne îndreptăm spre o Eră în 
care vom utiliza asemenea forţe pentru a pune bazele unei vieţi noi. Pentru ca 
proiectul să devină posibil, vor fi necesari ani de trudă în care să învăţaţi să 
utilizaţi undele cerebrale şi energiile sufletului, dar mai întâi vom începe 
procesul vindecării sufleteşti. Este un proces laborios în care este nevoie să 
cooperaţi. Tratamentele în care pacientul asistă pasiv la propria însănătoşire 
sunt incomplete, ineficiente şi am putea spune că aparţin deja unui trecut pe 
care ignoranţa şi-a pus amprenta. Scopul vindecării este refacerea armonioasă 
şi totală a organismului uman, nu asigurarea de profituri industriei de 
medicamente sau de salarii cadrelor medicale. Nu neg valoarea cunoştinţelor 
medicale ale ultimului secol, ci doar afirm că o asemenea medicină este 
incompletă şi ameliorează efectele, fără a trata cauzele. Omul întors din spital 
este acelaşi, cu aceleaşi mutilări sufleteşti, cu aceleaşi blocaje energetice, cu 
aceleaşi traume şi confuzii psihice, cu aceleaşi perturbări comportamentele 
care afectează viaţa socială ambientală şi arealul ecologic în care trăieşte. 

Este îngrijorător, deşi pentru mulţi poate constitui o aberaţie ceea ce vă 
voi spune, gradul de poluare psihică pe care l-au atins zonele urbane. 
Aglomerarea oraşelor şi problemele economice şi sociale cu care se confruntă 
omenirea au condus la formarea unor focare de infecţie psihică ce emană 
continuu energii malefice care contaminează întreaga masă. În inconştienţa lor, 
oamenii perpetuează un mod de trăi care a devenit tot mai nociv. Stările de 
nervozitate, teamă, depresie, însingurare, alienare, agresivitate, disperare sunt 
generatoare de unde de joasă frecvenţă ce se propagă penetrând obstacolele 
materiale şi perturbând echilibrul psihic al celor apropiaţi ori al mulţimii de 
necunoscuţi a căror existenţă vă este indiferentă. Conştienţi sau nu, sunteţi 
responsabili pentru multe gânduri pesimiste, fapte reprobabile, situaţii fără 
perspective încurajate de felul vostru de a vă exprima nemulţumirile, 
neputinţele, necredinţa şi slăbiciunea. Revin cu fiecare prilej asupra ideii de a 
vă schimba modul de gândi pentru a favoriza încrederea, buna dispoziţie, 
sănătatea psihică a populaţiei, optimismul, ideile creatoare, curajul, cutezanţa, 
voinţa şi a proiecta o realitate aducătoare de împlinire şi fericire. 

CONTROLAŢI-VĂ GÂNDURILE ŞI EMOŢIILE! 

Eliberaţi în spaţiu undele luminoase ale gândirii creatoare şi ale emoţiilor 
artistice, ale sentimentelor nobile şi pure! Respectaţi viaţa şi învăţaţi să iubiţi! 
Toate acestea vă vor aduce bucuria şi pacea. Descoperiţi comoara din adâncul 
fiinţei voastre şi dăruiţi generos vieţii ce aveţi mai bun în voi. Răsplata va 


întrece orice aşteptare. Aflaţi taina comorii spirituale a neamului şi împrăştiaţi 
lumina în lume! Planeta vă va binecuvânta cu daruri neasemuite şi Universul îşi 
va deschide Porţile spre voi. Nu mai ezitaţi! începeţi cu sufletul vostru pe care 
atâta timp l-aţi neglijat. Oare ce dureri îl apasă? Voi ştiţi? 


SEMINARUL 


Azi vă voi conduce spre laboratoarele Universităţii noastre. Suntem bine 
dotați pentru că fondatorii săi intergalactici au participat cu cele mai 
năstruşnice idei la crearea centrului nostru sferic de învăţământ. Încercaţi să 
vă desprindeţi puţin de tiparele clasice de şcoală - adică acele clădiri cu săli 
identice în care profesorii predau lecţii unor grupuri de elevi aşezaţi unii în 
spatele celorlalţi, mai mult sau mai puţin interesaţi de subiectul de pe tablă. 
Este vorba despre corpul planetar care, pentru Univers reprezintă o navă- 
şcoală pregătită să primească cele mai diverse categorii de învăţăcei. Ca în 
oricare centru de evoluţie şi perfecţionare, viaţa şi Creaţia reprezintă obiectele 
de studiu. Partea frumoasă pe care a rezervat-o Creatorul elevilor Săi constă în 
faptul că procesul învăţării este dinamic şi cât se poate de ingenios. El ştie că, 
stând în bancă, repede te plictiseşti dacă nu-ţi lămureşti propriile nedumeriri, ci 
pe ale celor ce au decis ce trebuie să cunoşti despre tot ce te înconjoară. De 
aceea a transformat şcoala într-un joc fascinant care stimulează, în cadrul 
fiecărei etape de pregătire individuală (pe care o numim viaţă sau reîncarnare), 
dezvoltarea anumitor trăsături de caracter, forţe interioare, simţuri, abilităţi şi a 
unei baze teoretice care se desprinde intuitiv din contextul extrem de 
variatelor experienţe în care fiecare este implicat. Programul este înscris în 
destin, iar destinul colectiv cuprinde teme în care grupuri mai mici sau mai 
mari colaborează pentru a înfăptui proiecte comune ce transcend sfera 
individuală de interese. 

să ne îndreptăm acum spre spaţiile de cercetare în care s-au organizat 
colocvii şi seminare ce abordează diferite probleme. Am ales dintre acestea pe 
cele legate de psihologia cuplului. Este o temă deosebit de interesantă. Dacă 
veţi înconjura planeta, indiferent în ce punct vă veţi afla, veţi constata cât de 
arzătoare şi spinoasă este problema dragostei ce leagă doi parteneri pentru o 
perioadă din viaţă. Pretutindeni se experimentează diferite aspecte ale Legilor 
lubirii. Puţini însă s-au aventurat să le adune într-un Tratat. Practic, lirica 
erotică şi arta au surprins esențe fără nume, stări, manifestări, exteriorizări, 
înţelegeri, dar în final nu s-au putut formula cu exactitate Legile lubirii. Deşi 
majoritatea cursanților trec prin cel puţin o experienţă care s-ar înscrie în 
studiul acestei teme, puţini reuşesc să treacă examenul care atestă înţelegerea 
intuitivă a lecţiei şi desăvârşirea calităţilor pe care le solicită programul-destin. 


Deşi sunt cele mai frumoase experienţe din cadrul şcolii, s-a ajuns totuşi la 
rezultate care nemulţumesc profesorii. Un fel de virus mental s-a răspândit în 
întreaga Universitate şi elevii vieţii au devenit supuşii docili ai unor creiere 
cibernetice care au transformat iubirea în instinct şi cunoaşterea în robie. 
Pentru un timp scurt, aceste aspecte era necesar să fie studiate spre a oferi o 
bază experimentală care să scoată în evidenţă confuziile şi capcanele în care 
pot cădea cei ce nu au aprofundat Legile Vieţii. Se pare însă că molima s-a 
întins şi suntem în situaţia de a intra în carantină. În clasele superioare 
microbul nu a reuşit să pătrundă. Ilmunitatea pe care o conferă dragostea 
autentică şi cunoaşterea au protejat elevii silitori. Acum ne aflăm într-un 
moment critic şi m-am gândit că organizarea unui Seminar deschis pe 
probleme de psihologia cuplului ar fi potrivit pentru a înlesni înţelegerea 
fenomenului cu care ne confruntăm şi soluţionarea sa la nivel individual şi 
global. În această ordine de idei am trimis invitaţii în toate colţurile lumii, către 
cele mai diferite tipuri de cupluri, şi am pregătit un program de lucru care mi-a 
luat ceva timp, pentru că a trebuit să revăd arhiva cosmică, să intru în tunelul 
timpului şi să urmăresc istoria omenirii şi punctele cheie în care microbul s-a 
putut dezvolta, să recurg la propria experienţă din această Şcoală şi din multe 
altele pe care le-am absolvit, să discut puţin cu Domnul Rector şi să solicit 
participarea Sa la întrunirea noastră. 

lată-mă, deci, în chip de secretar al Primului Seminar Internaţional de 
Psihologie a Cuplului. Întrucât materialul este destinat tuturor elevilor vieţii, am 
solicitat vorbitorilor abordarea unui nivel accesibil, lipsit de termeni abstracţi şi 
teorii rupte de realitate, şi raportarea la cazuri concrete, fenomene de masă şi 
soluţii aplicate care au adus rezultate satisfăcătoare. 

Vă voi conduce în sala de teleconferinţe unde o întreagă instalaţie şi o 
mulţime de ecrane ne menţin în legătură cu toţi cei ce vor participa sau vor 
asista la Seminarul nostru. 

Vă voi dezvălui una dintre surprizele pe care le veţi descoperi pe 
parcursul discuţiilor, şi anume că laboratorul nostru special a realizat o legătură 
atemporală prin care ne putem conecta la trecut, viitor sau la spaţiile virtuale 
unde putem vizualiza variantele spre care au condus alegerile făcute în situaţii 
limită. Incitant, nu-i aşa? 

Şi acum mă îndrept spre locul de unde voi prezenta lucrările 
Simpozionului. Nu am nevoie de microfon, pentru că am ales o sală cu o 
acustică perfectă, obţinută cu ajutorul unor cunoştinţe simple ce datează de 
mii de ani. Nu voi intra în amănunte întrucât ştiu că nimeni nu este interesat în 
investiţii necostisitoare şi în tehnologia Noii Ere, ci doar în asigurarea 
dependenţelor economice şi perpetuarea unor ramuri de vârf consumatoare de 


combustibili şi care limitează libertatea , sănătatea şi durata de viaţă a 
oamenilor. 

P (Prezentator): - Stimaţi cititori şi auditori ai undelor telepatice, 
deschidem azi lucrările Simpozionului cu tema Psihologia Cuplului. Am fi dorit 
să transmitem dezbaterile în direct pe toate canalele mass-mediei. Ştim însă că 
mulţi preferă alt gen de programe, considerând subiectul lipsit de interes, din 
diferite motive. O parte dintre aceştia sunt chiar cei contaminaţi de virusul 
mental despre care se va vorbi în cursul conferinţelor. Voi încerca să redau 
rezumatele înregistrărilor şi să surprind ideile cele mai interesante care se vor 
desprinde în cadrul secţiunilor. Ţin să vă aduc la cunoştinţă că în mijlocul 
nostru se află Rectorul Universităţii Cosmice ca invitat de onoare şi, după cum 
bănuiesc, probabil şi cel mai activ participant la discuţii. Sunt convinsă că îi veţi 
recunoaşte intervenţia şi veţi avea la ce reflecta la închiderea Seminarului. 
Ceea ce ne dorim şi vă dorim tuturor este să găsiţi cheile rezolvării problemelor 
voastre şi să transformați viaţa de cuplu într-o poveste de dragoste fără sfârşit. 
Consecințele la scară planetară sunt uluitoare, vă asigur. Cercetările pe care le- 
am efectuat în tunelul timpului au arătat că saltul evolutiv ar putea avea loc 
fără şocuri şi viaţa ar deveni incredibil de frumoasă. Multe s-ar schimba dacă 
am şti cu adevărat să iubim. 

Am lângă mine un colaborator care s-a oferit să prezinte cadrul general 
care a generat necesitatea acestei întruniri. Să-i dăm cuvântul. 

C (Colaborator): - Codul evolutiv al speciei umane este, după cum se ştie, 
activat pentru perioade limitate de timp în care se experimentează 
manifestarea anumitor energii în Creaţie, fapt ce atrage diferite modificări în 
corpurile subtile. Parcurgerea cu succes a unui program în întregime determină 
un salt calitativ la un nivel la care se continuă studiul cu o altă secvenţă, tipică 
unor noi structuri psihice ce se remodelează prin experienţe diferite de cele din 
etapa anterioară. In cazul Terrei, putem afirma că această Şcoală a primit elevi 
cu o zestre genetică uşor diferită, dar cu aceeaşi secvenţă evolutivă de 
parcurs. Programul planetar a fost întocmit riguros astfel încât, prin reîncarnări 
succesive, fiinţele să cunoască, prin rotaţie, în diferite conjuncturi de factori 
istorici, geografici, spirituali şi psiho-comportamentali, Legile Vieţii la nivelul de 
cod AX 203.* In termeni mai simpli, religiile autentice au lăsat civilizaţiilor ce s- 
au succedat pe planetă Legile ce trebuiau experimentate până la atingerea 
unui anumit grad de desăvârşire a fiinţei umane. În principiu, lupta contrariilor 
a constituit tema esenţială a vieţii, al cărei studiu trebuia să conducă la starea 
de armonie. Forma cea mai răspândită sub care oamenii aveau de cercetat 
armonia contrariilor era Legea lubirii, iar ca aspect particular al acesteia - 
dragostea dintre bărbat 


* Termen aleator cu echivalenţe reale în programele cosmice evolutive 


şi femeie, care întruchipează cele două principii yang şi yin. Atracția celor 
două aspecte polare a fost punctul de plecare. Condiţia realizării armoniei o 
constituia purificarea celor două fiinţe care, în virtutea dorinţei comune de 
fericire si împlinire prin iubire, se puteau ajuta reciproc astfel încât să atingă 
stări superioare de conştiinţă, sentimente profunde şi să genereze câmpuri de 
înaltă frecvenţă ce ar fi atras însăşi transformarea interioară. Învingerea 
bătrâneţii şi a morţii şi ridicarea nivelului spiritual al speciei umane. 

Undeva, în timp, s-au infiltrat elemente conştiente care au falsificat sau 
au ascuns Legile lubirii, le-au încălcat şi au transformat planeta într-un câmp 
de luptă. Lăsând deoparte pentru moment celelalte lecţii ale desăvârşirii, voi 
înainta în direcţia relaţiei dintre soţi. Voi depăşi stadiul în care instinctul de 
reproducere a asigurat perpetuarea speciei şi voi insista asupra relaţiei de 
cuplu din momentul în care tinerii, de bunăvoie sau constrânşi de părinţi ori de 
alte interese, s-au văzut în situaţia de a întemeia o familie. 

Familia reprezintă unitatea armonioasă care stă la baza oricărei civilizaţii. 
Cele două entităţi polare, prin convieţuire. Învață să-şi echilibreze aspectele 
complementare care ies la iveală în cursul diverselor experienţe. Această 
interdependenţă lipsită de constrângere, liberă, bazată pe sentimente profunde 
şi idealuri comune, reprezintă un potenţial creator uriaş. Este dificil de descris 
în cuvinte pacea, bucuria, extazul dragostei împlinite, stările înalte de graţie, 
conştiinţă, creativitate şi transcendere în planuri spirituale superioare pe care 
le generează contopirea perfectă a principiilor într-un întreg. Vorbesc, desigur, 
de pe poziţia celui ce le-a experimentat. În cazul elevilor şcolii planetare, 
studiile mele relevă faptul că practic nu s-a depăşit decât în cazuri izolate 
stadiul ABC-ului iubirii. Azi asistăm la fenomenul destrămării familiei cauzat de 
o serie de motivații care în esenţă se reduc la câteva aspecte şi anume: - 
evoluţia civilizaţiei, deşi aş numi-o mai degrabă involuţie, a ridicat în prim plan 
forţa fizică a bărbatului şi a trecut în plan secund contribuţia femeii la echilibrul 
societăţii care a fost astfel marcată permanent de conflicte. 

- delimitarea atribuţiilor partenerilor a dus la exacerbarea câtorva 
aspecte psiho-comportamentale specifice celor două sexe, în detrimentul 
multor alte forţe şi energii care au rămas milenii întregi nemanifestate, 
determinând frustrări, neîmpliniri, conflicte interioare şi exterioare. 

- neînţelegerea dimensiunii profund umane a iubirii a favorizat 
transformarea acesteia într-o relaţie bazată pe atracţie fizică şi pasiune 
necontrolată, tendinţe ce au încurajat natura instinctuală a actului sexual şi 
reproducerea, fapt ce a atras creşterea demografică fără precedent, dincolo de 


limitele siguranţei planetare, şi desfrâul. Toate acestea au condus la fenomene 
de masă greu de controlat. 

- neglijarea aspectului educativ - în sensul promovării respectului pentru 
familie şi al cunoaşterii şi aplicării legilor ce stau la baza iubirii - a proliferat un 
lanţ de fenomene sociale în care se amestecă ignoranţa, disprețul, libertinajul, 
superficialitatea, nepăsarea - atitudini afişate cu nonşalanţă, dar cu efecte 
devastatoare în timp asupra sufletului mutilat de tendinţe contrare: cele 
moştenite în virtutea programului evolutiv, interioare, şi cele încurajate de o 
societate decăzută care întreţine haosul psiho-afectiv. 

- supradimensionarea progresivă a atribuţiilor femeii şi transformarea ei 
în obiect al plăcerii au determinat tendinţa de eliberare a acesteia de jugul 
familial care a transformat-o într-un rob, privând-o de împlinirile de care orice 
fiinţă umană are nevoie. Sacrificiul femeii a aruncat o povară karmică uriaşă 
asupra bărbaţilor care au suferit cu precădere ororile războaielor ce ar fi putut 
fi evitate dacă ar fi ştiut să-şi echilibreze forţa şi dinamismul şi să le orienteze 
în direcţia autocunoaşterii, perfecţionării sau în activităţi creatoare. 

- încălcarea legilor iubirii a atras lecţii punitive care au amânat progresul 
şi treptat cercul temporal s-a închis odată cu orizontul spiritual ce trebuia să 
reprezinte farul pe drumul activării întregului program evolutiv. 

În situaţia actuală este dificil de stabilit nişte măsuri generale care să 
remedieze situaţiile conflictuale particulare şi este greu de crezut că ar putea 
exista un interes crescător pentru vindecarea familiei. Plecând de la motivațiile 
globale, s-a ajuns la fel şi fel de conflicte create artificial prin mentalitatea care 
a cuprins masele, într-un mod perfid, instituţia familiei este demolată zilnic într- 
o mulţime de moduri. Este aproape imposibil să le neutralizezi unul câte unul 
când nu se doreşte acest lucru, nu există suficienţi specialişti recunoscuţi de 
public şi nu avem acces la mass-media. Avem nevoie de ani să formăm 
specialişti şi o mişcare de promovare a vieţii de familie. 

P:- Acesta fiind contextul general al discuţiei, vom mai face un pas şi vom 
apropia obiectivul de problemele cuplului din zilele noastre. Din acest moment 
voi lăsa ca dezbaterile să alunece după cum vor don participanţii şi voi 
interveni când se va simţi nevoia abordării unor alte aspecte sau alte unghiuri 
de vedere. Să vedem, aşadar, ce determină destrămarea cuplurilor, care sunt 
motivele de divorţ şi care sunt cele ce împiedică întemeierea familiilor. 

VI (Vorbitor): - în esenţă, cuplurile actuale sunt asociaţii matrimoniale 
bazate pe punerea în comun a bunurilor materiale şi satisfacerea necesităţilor 
zis fiziologice. În aparenţă, majoritatea s-au întemeiat în baza sentimentului de 
iubire. În realitate, puţini oameni pot iubi. Mulţi sunt deficitari la acest capitol 
pentru că au fost concepuţi la întâmplare, au crescut lipsiţi de dragoste şi nu 
au fost educați să recunoască vibrația iubirii. De aceea, la vârsta la care forţele 


generatoare de viaţă încep să se manifeste, transformările fiziologice profunde 
se conturează într-un tablou psihologic ce se confundă cu iubirea. Sunt doar 
stări trecătoare, emoţii şi sentimente ce trădează dezechilibre temporare 
necontrolate. În această etapă, foarte puţini tineri ştiu ce-şi doresc, sunt 
preocupaţi de autocunoaştere şi pot descoperi pe cel potrivit să le fie tovarăş 
de drum. De aceea, căsătoriile încheiate în asemenea condiţii ţin până când 
fiecare îşi stabilizează elementele principale care pot defini caracterul. Atunci 
descoperă cu stupoare nepotrivirea de caracter. Se întâmplă adesea ca cei doi 
să fie potriviţi din acest punct de vedere, dar să nu ştie convieţui armonios, 
fiecare venind în întâmpinarea dorințelor celuilalt şi contribuind la armonizarea 
relaţiei. Se presupune că bărbaţii şi femeile, dacă se iubesc, se vor descurca în 
viaţa de cuplu. Nu este chiar aşa. Condiţionările specifice cu care vin din 
familie sau dintr-un trecut mai îndepărtat determină manifestarea unor 
tendinţe care, în mod firesc, ar trebui eliminate sau corectate. Se întâmplă însă 
ca acestea să devină sursa dezbinărilor şi conflictelor. Viaţa de cuplu permite 
corectarea în doi a multor defecte personale. Din nefericire, acestea se 
acutizează în confruntarea dintre cele două orgolii puse faţă in faţă. Cu cât 
fiecare oferă mai puţin, paradoxal, pretenţiile cresc şi minciuna, ura, plictiseala 
şi o viaţă sexuală transformată în datorie transformă viaţa de familie în dezgust 
şi adulter. Este grotesc să constaţi cum două universuri psihice s-au 
transformat în două marionete care iau masa împreună, privesc televizorul şi 
fac sex. Aceasta este o moarte sufletească în doi. De fapt, fiecare este singur şi 
străin pentru celălalt. S-au sinucis ori poate că s-au ucis reciproc prin ceea ce 
au oferit. Numai o falsă iubire poate ajunge în acest punct. Dragostea 
adevărată vindecă, înfloreşte, dăinuie, creează, înfrumuseţează, 
perfecţionează, desăvârşeşte, înnobilează, spiritualizează. Distrugând fericirea 
celui de lângă tine, îţi baţi joc de tine însuţi. 

Instabilitatea sentimentelor, în loc de a trage un semnal de alarmă 
privind dezechilibrul psiho-afectiv, a fost considerată un fenomen normal, şi 
schimbarea partenerilor, în căutarea unei iubiri statornice, o dovadă a 
emancipării şi a libertăţii de a încerca noi experienţe, cu motivaţia refacerii 
vieţii. Ce nu s-a înţeles este că schimbarea ce poate atrage fericirea este cea 
interioară. Aceasta îţi va deschide ochii şi-ţi va aduce în apropiere partenerul 
potrivit. Schimbarea partenerului în condiţiile în care ai rămas acelaşi nu poate 
aduce decât noi necazuri, menite a-ţi stimula efortul orientat spre atingerea 
propriei desăvârşiri. 

V2: - Un alt fenomen îngrijorător îl constituie viaţa sexuală începută prea 
devreme şi schimbarea partenerilor. Tinerii nu realizează cât de nocive sunt 
asemenea relaţii superficiale, bazate doar pe instinct. Libertinajul, încurajat în 
mass-media şi privit cu toleranţă de generaţiile ce nu au putut oferi o educaţie 


sănătoasă şi înţeleaptă urmaşilor, este o altă cauză care a determinat limitarea 
căsătoriilor. Pare mai comod să nu ai obligaţii, pe de o parte, şi, pe de altă 
parte, asigură un alt soi de confort care nu implică riscul de a te vedea legat de 
o persoană şi copiii comuni pentru toată viaţa, fără putinţă de scăpare. 

Concubinajele evită conflictele ce apar legate de bunurile materiale 
deţinute în comun şi implicarea statului în eventualele procese de divorţ care 
se pot realiza şi fără cheltuieli şi drumuri inutile. Mulţi preferă să ocolească 
oficiul stării civile şi tribunalul, apți să-şi rezolve singuri problemele. Este 
situaţia celor ce privesc cu decenţă şi căsătoria şi recunoaşterea erorii. Mai 
complicată este situaţia cu elevii noştri mai mici care au nevoie de mediatori 
pentru a-şi rezolva neînțelegerile. Mă refer la cazurile de beţie, 
iresponsabilitate, lene, violenţă, ură, viol, adulter, patimi scăpate de sub 
control. Acestea sunt deja cazuri grave de boli sufleteşti care ar trebui tratate 
cu atenţie, înainte ca asemenea indivizi să transforme viaţa familiei în coşmar. 

Am să insist puţin asupra legăturilor temporare care se soldează cu 
sarcini nedorite, boli şi consecinţe de care mulţi sunt inconştienţi. 

Fiecare legătură intimă între un bărbat şi o femeie realizează şi o 
legătură energetică şi karmică pe care cei doi vor trebui să o corecteze în 
cursul vieţii. Conştientizarea naturii relaţiei şi armonizarea ei în sensul 
transformării într-o relaţie de respect reciproc poate determina încheierea 
socotelilor karmice. 

V3: - Voi lua în discuţie cuplul obişnuit, în ca.c nu se ajunge la extreme, 
dar în care se instaurează lipsa de comunicare, plictisul, neglijenta, 
absenteismul, însingurarea, depresiile şi anxietăţile. Mulţi dau vina, de regulă, 
pe partener sau atribuie condiţiilor exterioare adâncirea dramei interioare. Aici 
are loc o substituție. Propriile neîmpliniri sunt proiectate asupra partenerului de 
viaţă. Desigur, vina de a nu fi ştiut să iubească şi să menţină focul dragostei 
aparţine amândurora. Acesta nu se întreţine cu reţete stas: buchete de flori, 
sticle de şampanie şi o partidă de amor. Este o lungă călătorie interioară în doi, 
într-un univers ce devine comun prin contopire. Comunicarea deschide porţile 
celor două regate ce se unesc. Sentimentele reale de afecţiune, gingăşie, 
blândeţe, tandreţe, purifică aurele şi le armonizează într-un câmp radiant ce 
protejează cuplul de îndrăgostiţi. Drumul vieţii devine un basm ce se creează şi 
se îmbogăţeşte când cei doi se sprijină cu răbdare şi devotament în efortul 
desăvârşirii umane. Este un exerciţiu spiritual în doi, o temă de studiu pentru o 
reîncarnare. Este stupid să transformi jocul dragostei într-un conflict perpetuu 
şi-n reprize de reproş. Fiecare zi şi fiecare clipă trăită trebuie să fie o dăruire. 
Aşa cum Soarele-şi dăruieşte zilnic lumina şi căldura, planeta OM îşi poate 
revărsa frumuseţea, graţia, dragostea, lumina creatoare a gândirii oriunde s-ar 
afla. Îmi este de neînțeles nefericirea pe care pământenii şi-o consolidează şi 


savurează cu aer de martiri, în loc de a-şi dori activ împlinirea. Aceasta are 
multiple aspecte şi, pentru a o atinge, începi să te cunoşti şi să te iubeşti pe 
tine însuţi. Este un proces îndelungat în care nu finalul contează, cât drumul 
plin de surprize şi întâmplări neprevăzute care stimulează resurse interioare 
nebănuite. Viaţa în doi este un dar, o bucurie. Zâmbetul începutului nu trebuie 
transformat într-un zâmbet amar, ci într-un triumf, o poveste de dragoste de 
care să nu vă fie ruşine, o lecţie de viaţă care să îmbogăţească tezaurul 
spiritual al neamului sau al rasei. Plânsetele şi lamentările nu-şi au rostul într-o 
căsnicie încheiată de bunăvoie. Trebuie să-ţi cucereşti partenerul zilnic prin 
farmecul şi calităţile tale. Viaţa se împrospătează deschizându-te noului, 
informaţiei, experienţelor, comunicării, jocului, artei, bucuriei de a fi şi a 
celebra existenţa, recunoscător lui Dumnezeu pentru fiecare şansă de a-ţi 
manifesta prezenţa în Creaţie. Viaţa este un spectacol, o aventură cosmică, o 
bibliotecă imensă plină de surprize pe care Născocitorul le-a aşternut în calea 
căutătorilor de Adevăr. Pe parcursul studiului meu ca vizitator al acestei 
planete, mi-a fost greu să înţeleg tendinţele sinucigaşe ale cuplurilor. Îmi părea 
lipsită de sens, un act de nebunie şi iresponsabilitate, viaţa cuplurilor pe Terra. 
Am realizat că este o boală colectivă dintre cele mai bizare. În expedițiile mele 
nu am întâlnit asemenea ciudate maladii psihice. M-am angajat voluntar la 
acest proiect de medicină spirituală şi am colaborat cu câteva cupluri dispuse 
să experimenteze soluţiile noastre de vindecare. Cu ajutorul lor am descoperit 
cauzele mai adânci ale dezastrului. A trebuit să mergem pe fir mult în urmă şi 
să intrăm în tunelul timpului pentru a cerceta evoluţia acestei molime psihice 
pe care am numit-o simplu: noniubirea Am aflat lucruri interesante despre 
acest subiect. Civilizaţia actuală a fost precedată de altele care s-au ridicat şi 
au căzut din motive mai mult sau mai puţin asemănătoare cu cele care au adus 
societatea contemporană în pragul colapsului. lubirea a existat dintotdeauna 
pentru că viaţa însăşi este iubire. Când însă Legile Vieţii au început să fie 
încălcate şi la cârma imperiilor s-au ridicat conducători din ce în ce mai puţin 
iniţiaţi în tainele vieţii şi a căror putere se baza pe forţa armată şi pe fapte 
distrugătoare, în mod inerent şi iubirea a fost întinată şi transformată în 
dezmăţ. Ignoranţa şi necredinţa au deviat cursul evolutiv către o alunecoasă 
prăbuşire înspre haosul psihic al neputinței de a fi. Poţi fi când eşti sprijinit de 
Lumină, Adevăr şi lubire. Cu însăşi rădăcinile vieţii tăiate - adică legătura cu 
Sursa generatoare de Viaţă - nu mai poţi fi, exista, fiinţa. Devii o umbră, nu un 
om. 

Observațiile ne-au readus în prezent pentru a constata că materialismul 
şi falsa spiritualitate ce creează iluzia libertăţii de a alege drumul vieţii au 
ascuns esenţa. Au rămas cuvinte greu de explicat pentru cel ce nu a 
experimentat viaţa trăită în Adevăr şi Lumină. Am verificat scripturile şi cărţile 


sfinte pentru a vedea ce a dăinuit din tezaurul spiritual rămas pe planetă şi 
dacă, având asemenea călăuze, se putea regăsi drumul pierdui. Am solicitat în 
acest scop cooperarea unor entităţi dispuse să pornească, având memoria 
blocată, în marea aventură a descoperirii comorii ascunse, adică a drumului 
evolutiv ce duce la cunoaşterea Sinelui şi a experimentării Legilor Iubirii. Deşi 
încă în curs de desfăşurare, această expediţie ştim că va fi încununată de 
succes. Tot în tunelul timpului am prospectat viitorul şi am aflat cheile enigmei. 
In continuare, problema care ne-a provocat la discuţii a fost - cum să folosim 
rezultatele din viitor în prezent, fără a afecta experimentul ce nu trebuie 
influenţat cu informaţii virtuale. El trebuie să se desfăşoare fără ajutor, altfel ar 
fi un eşec. Noi vrem să vedem dacă porţile pot fi deschise cu cheile ce s-au 
păstrat la îndemâna căutătorilor. In acelaşi timp însă, echipa noastră care 
prelucrează rezultatele pregăteşte deja noi metodologii adecvate universului 
psihic al pământenilor, nivelurilor actuale de înţelegere şi gradului de 
cronicitate abolii. 

V4: - Un alt aspect al psihologiei cuplului îl constituie gelozia şi 
posesivitatea. Acestea ţin de maladia cuplului, pentru că o relaţie armonioasă 
de dragoste, respect şi încredere reciprocă exclude asemenea manifestări ce 
tensionează viaţa conjugală. Odată ce ai dorit să-ţi petreci restul vieţii alături 
de un om pe care pretinzi că-l cunoşti şi-l iubeşti, este aberant să-l persecuţi cu 
acuzaţii şi să-i restrângi libertatea de a fi cu pretenţii nejustificate. Îţi poţi 
păstra partenerul aproape doar prin frumuseţea interioară, prin felul în care 
exprimi viaţa, prin modul în care gândeşti, prin sentimentele reale şi profunde, 
prin tandreţea mereu proaspătă şi atitudinea prietenoasă, afectuoasă şi plină 
de înţelegere, prin comunicare şi noi experienţe împărtăşite. Restricţiile denotă 
o relaţie imperfectă între doi parteneri dintre care unul domină şi celălalt este 
cel dominat. De altfel întreaga societate este marcată de acest gen de relaţii 
care atrag fenomene nedorite: concurenţă, invidie, rivalități, indiferenţă, 
meschinării, egoism, orgoliu, tiranie, trufie, răutate, laşitate, minciună, 
supunere, umilinţă, robie, suspiciune, neîncredere. Un om echilibrat va 
întreţine relaţii armonioase cu cei din jur. Un om frustrat acasă va deveni un 
tiran la serviciu pentru a-şi compensa nevoia de a se exprima care este 
sistematic reprimată. 

Aceste boli ale sufletului sunt contagioase. Oamenii nu-şi dau scama cum 
fiecare, într-un fel sau altul, se comportă posesiv sau îşi maschează gelozia. 
Însăşi opinia publică vede în orice conversaţie sau întâlnire între un bărbat şi o 
femeie o idilă încheiată cu o scenă erotică. Comunicarea a devenit un fenomen 
atât de rar comparativ cu actul sexual încât majoritatea remarcă mai degrabă 
aspectul erotic decât împărtăşirea unor impresii culturale sau schimbul de 
informaţii. Saturaţi de banalităţile înconjurătoare, ei nu mai au ce să-şi spună şi 


consideră că şi restul semenilor suferă de aceeaşi sărăcie mentală, 
ncrecunoscută de altfel, ci ascunsă după lamentări şi discuţii stupide ce se 
repetă zi de zi. Evident că acest lanţ pe care-l creează pornind din planul psihic 
spre cel real interdicțiile, acuzaţiile şi pretenţiile partenerului gelos şi posesiv 
deranjează şi devine greu de suportat. lubirea nu poate fi ţinută în lanţuri. De 
aceea unul va tinde să se desprindă din legătura ce a creat răni în suflet. 

Pe de altă parte, cauza care determină cel mai adesea asemenea 
manifestări este nevoia nerecunoscută de dragoste. Insuficienţa acestui 
sentiment pe parcursul copilăriei şi adolescenţei, când fiinţa în formare nu a 
fost educată să iubească şi nu a fost binecuvântată de o atmosferă părintească 
plină de afecţiune, determină acest gen de crize care exprimă neputinţa 
sufletului de a-şi găsi echilibrul, frustrat de energiile vindecătoare şi aducătoare 
de pace ale iubirii pe care indirect o va cerşi de la alţii. Unii doresc prin violenţă 
şi un ton incisiv să-şi asigure hrana sufletului de care au atâta nevoie, alţii, în 
neputinţa lor de a-şi cere dreptul la dragoste, îşi manifestă mutilarea 
sufletească alunecând în patima alcoolului, a drogului sau a desfrâului ce aduc 
uitarea sau furnizează substitute-surogat de iubire - amorul liber. Instabilitatea 
afectivă, pe care o prezintă drept aptitudinea de a cuceri, este de asemenea o 
boală şi tot o consecinţă a unei educaţii incorecte. Dar nici căsătoria legală nu 
conferă certitudinea trăinicici sentimentelor. Deci nu oficiul stării civile sau 
comisiile de împăciuire din cadrul tribunalelor vor eradica molima noniubirii, 
întrucât nu statutul de funcţionar de stat sau cunoscător al dreptului civil 
abilitează angajaţii în rezolvarea problemelor ce ţin de suflet. Teoretic, acestea 
ţin de competenţa preoţilor, medicilor şi psihologilor. Practic, aceste categorii 
de specialişti nu sunt pregătite să recunoască bolile sufletului şi să opereze cu 
termeni precum: karma, legile iubirii, blocaje energetice, structuri afective din 
corpul emoţional, să călătorească în timp sau să citească informaţia în ochii 
celor ce au nevoie de ajutor. Omul se află pe ultimul plan pe lista de obiective a 
societăţii. Este pregătit sumar să dezvolte o anumită capacitate de muncă şi să 
aducă profit - precum un utilaj într-o uzină - şi este reparat superficial pentru a- 
i se prelungi viaţa activă un număr de ani când dă semne de boală. Oricum nu 
îngrijorează pe nimeni de ce toată populaţia este bolnavă încă de la vârste 
fragede. Se poate înlocui uşor orice om care dispare. Dacă această grijă faţă de 
om şi problemele sale nu este luată în serios la nivelurile de conducere ale 
societăţii, în mod firesc viaţa este neglijată şi spre bază şi oamenii ajung să 
caute anarhic soluţii pentru dramele lor. Or viaţa are Legi extrem de riguroase 
care, respectate, aduc rezultatele scontate. Puţini însă le cunosc şi Ic aplică. 
Cei mulţi încă ridiculizează astfel de informaţii, încrezători în “valorile” 
propagate de mass-media. Viaţa fără scop şi sens, doar pentru a culege plăceri 
facile cu banii câştigaţi cu multă sudoare nu este specifică omului, ci robului 


amăgit cu vise spre a-şi uita condiţia subumană în care este ţinut prin mijloace 
perfide, dar vizibile pentru cel ce gândeşte. 

P: - Mărturisesc că, vizionând filme, piese de teatru şi expoziţii, m-am 
gândit deseori cum iubeau oamenii în trecut. Regizorii şi scenografii au 
proiectat cu mintea lor o anumită imagine a istoriei, dar este ea reală? Cu ce 
fel de probleme se confruntau altădată cuplurile pe meridianele globului? Cine 
ne-ar putea spune? 

VA: - Evident, doar un călător temporal sau un venerabil înţelept cu 
memoria vieților anterioare activă, sau o entitate ce a frunzărit documentele 
akashice. Timpul trecut se reflectă în cel prezent şi dacă veţi străbate cu ochiul 
minţii meridianele globului terestru, veţi găsi cele mai diferite tipuri de cupluri 
a căror descriere poate constitui însăşi istoria poveştilor de dragoste. 
Sentimentele care leagă doi parteneri pot fi profunde sau superficiale şi natura 
lor scoate la lumină imperfecţiunile celor doi care atrag întâmplările menite a 
determina conştientizarea şi corectarea lor. Aflat pe trepte superioare de 
conştiinţă, omul se confruntă cu aspecte de viaţă mai profunde sau mai subtile 
care sunt greu de descoperit pentru cel neobişnuit să vadă cu ochii celui treaz 
realitatea. Din afară, unele cupluri par mai fericite decât altele, iar criteriul 
general al aprecierii îl constituie realizările de ordin material şi copiii. În 
realitate, temele de studiu ale cuplurilor diferă pentru că fiecare cercetează 
alte aspecte ale legilor iubirii, pornind de la date spirituale diferite. Am putea 
atribui fiecărui cuplu o formulă în care intră mulţi termeni pe care îi voi înşira 
într-o manieră simplă: slăbiciunile şi virtuțile partenerilor, temele individuale de 
destin, legea iubirii de studiat, povara karmică individuală, legătura karmică 
acumulată, influenţa karmei colective, misiune în viaţă, tendinţe de evoluţie, 
condiţionări impuse, zestrea genetică, provocări stimulative, elemente de 
graţie şi ajutor, şanse, examene-capcană, posibilităţi de redresare a unor 
situaţii sui-generis... Doar cei conştienţi de importanţa Şcolii planetare pot 
aborda asemenea probleme. Ceilalţi se lasă prinşi de vâltoarea simţurilor şi 
mentalităţii generale, trăind viaţa haotic, la noroc. Nu este nevoie să expun 
interdicțiile puse dragostei de-a lungul timpului. Şi azi se regăsesc pretutindeni 
în egală măsură. Aş spune că ispitele au luat forme noi, moderne şi nimeni nu 
consideră păcat a se lăsa sedus de un parfum sau un accesoriu vestimentar. 
Cum poate dura o familie în care ţi-ai ales soţia după zâmbet, după forma 
picioarelor sau remuneraţie?! Ce vei spune iubitului pe care l-ai ales doar 
pentru că are maşină, haine de lux şi ştie să se distreze în discotecă? 
Aprecierea omului se face după valoarea creierului, a felului în care ştie să 
iubească şi a modului cum trăieşte. Calitatea omului se vede când dă de greu. 
Atunci îi cunoşti caracterul. A-I transforma în tovarăş de viaţă pe cel pe care l-ai 
cunoscut la un chef, cu care ai petrecut uşuratic o noapte de dragoste sau pe 


care l-ai acceptat în absenţa altei companii agreabile este o dovadă de 
imaturitate. Graba de a culege ceea ce tu însuţi nu poţi dărui duce la eşec. 

P: - Eu cunosc aceste lucruri. Ştiu de asemenea că mulţi dintre cei ce le 
aud se sperie cât de complicat pare totul şi preferă să evite asemenea discuţii. 
Optează pentru aparenta libertate de a face ce vor. Ei nu-şi dau seama că în 
realitate îşi leagă tot mai mult destinul cu fire nevăzute într-o soartă 
implacabilă, fără grade de libertate. Ignoranţa îi fereşte de spaimă. Altfel s-ar 
îngrozi să afle ce suferinţe (vindecătoare ale bolilor sufleteşti) şi-au atras prin 
lenea de a desluşi rostul vieţii şi de a-şi corecta greşelile. Am să întreb acum 
colectivul de cercetare ce măsuri de urgenţă se pot lua pentru a remedia 
situaţia pe plan general. 

V1: - Aş spune că pot participa la punerea în practică a planului de măsuri 
toţi cei ce au înţeles problematica acestui Seminar, au suficientă experienţă în 
armonizarea vieţii conjugale şi ştiu să iubească. Aceştia îi vor putea ajuta pe 
cei din imediata apropiere cu sfaturi utile, oferite cu tact, înţelepciune şi 
bunăvoință. Toţi au nevoie să înveţe să trăiască şi să iubească, indiferent de 
vârstă, sex, rasă, religie, profesie, naţionalitate. Cea mai convingătoare însă 
rămâne puterea exemplului personal. În prezenţa celor ce iubesc cu adevărat 
te vei simţi întotdeauna bine, pentru că aceştia emit un câmp radiant benefic, 
pentru că seninătatea, sănătatea, noblețea, tinereţea şi frumuseţea sunt 
vizibile şi incitante, pentru că te provoacă, fără să dorească, să le afli secretul 
fericirii şi al luminii ce-şi pune amprenta pe tot ce înfăptuiesc. Dacă vă aflaţi în 
posturi importante ale mass-mediei. cu putere de decizie, organizaţi emisiuni, 
rubrici, manifestări la care să invitaţi astfel de oameni. Crainicii rămân simpli 
actori, neprofesionişti în probleme de cuplu dacă nu au şi o îndelungată 
practică spirituală, simple manechine ce se amuză prezentând concursuri 
mediocre sau conciliind familii prin spectacole pline de sentimentalism şi 
lacrimi. Arta de a lucra cu sufletul omenesc puţini o deţin şi, ca să ajungi să 
utilizezi formulele vieţii, tu însuţi trebuie să fii un om viu, trezit din morţi sau 
renăscut. Ştiinţa sufletului este riguroasă şi dificil de abordat pentru cel ce nu 
se cunoaşte pe sine însuşi suficient. Societatea încă nu este dispusă să creeze 
cadrul legal pentru exercitarea unor asemenea profesii destinate a ajuta 
desăvârşirea fiinţei umane, promovând diletantismul în spatele emisiunilor cu 
largă audiență. Fenomenele sociale grave cu care se confruntă 
contemporaneitatea sunt tratate cu indiferenţă şi o armată de funcţionari, în 
schimb, numără, depun, transferă, calculează, ţin în evidenţă, contabilizează, 
înmulţesc şi împart, adună şi scad “sfintele valori” ale acestei lumi: banii. Cui îi 
pasă de mulţimea ignorantă şi ignorată care suferă, plânge, strigă, se revoltă, 
trece prin crize, depresii, dureri, neputinţe pentru că nu există niciodată timp, 
fonduri, bază materială, specialişti şi interes spre a-i rezolva problemele 


UMANE? Mi s-a spus odată: “Educaţia trebuiau să o aibă până acum”. Şi cine le- 
a făcut-o, este întrebarea mea? Părinţii nu, şcoala nu, biserica nu, instituţiile 
publice nu. Deci, când va începe societatea să se ocupe de FERICIREA ŞI 
ÎMPLINIREA OMULUI? Acesta este un proces complex şi profund, nu-l confundați 
cu plăcerea de a mânca floricele în cinematograf, a acosta o prostituată de lux, 
a urla într-o discotecă sau pe un stadion, a urmări emisiuni submediocre la TV, 
a fi satisfăcut la telefonul erotic şi de filmele sexy de la miezul nopţii, a face 
conversaţie la telefonul mobil, a participa la Bingo, a te îmbăta, a-ţi pierde 
timpul fugind de tine însuţi. Trebuie să învăţăm din nou să trăim şi să ne dorim 
să ne cunoaştem fiinţa. Aproape fiecare om a ajuns în locul nepotrivit vocației 
sale. nevoit de un concurs de împrejurări uşor de intuit. Dar vă întreb, mai ştiţi 
ce v-ar plăcea să faceţi cu adevărat? Şi ce aţi făcut pentru a vă împlini visul? 
lar în visul vostru nu cumva dragostea ocupa şi ca un loc important? Când aţi 
uitat de puterea ei transformatoare? Când aţi încetat să iubiţi? Oare acela nu a 
fost momentul din care aţi început să muriţi? 

Încă dragostea este un subiect evitat. Nu poate vorbi despre dragoste cel 
ce nu mai ştie să iubească sau care nu cunoaşte cât de important este acest 
sentiment, această forţă creatoare. Nu poate fi lăsat pe ultimul plan ceea ce 
este esenţial, vital pentru fiinţa umană, pentru echilibrul şi desăvârşirea ei. 
Este necesar să ne îndreptăm atenţia spre adevăratele valori ale vieţii, 
vindecându-ne de uitare şi moarte. Să descoperim ce este spre binele nostru şi 
ce anume ne frânează zborul spre înălţimi, în ce activităţi ne-am irosit timpul şi 
energia vitală, şi să schimbăm din mers vechile obiceiuri şi atitudini. Efectele 
se vor simţi şi întreaga viaţă va lua un curs nou, aducător de bucurii şi 
împlinire. Oricât s-ar explica însă baza teoretică a dragostei, doar 
experimentarea va dezvălui sensul profund al iubirii. Fiecare este dator faţă de 
propriul suflet, de propria fericire, să caute cauzele eşecurilor şi să se 
străduiască să-şi transforme infernul, conştientizat sau nu, în rai. Raiul este un 
mod de a fi, de a gândi, de a trăi în armonie cu tine însuţi şi cu ceilalţi. O 
analiză lucidă şi lipsită de prejudecăţi poate constitui punctul de pornire în 
această aventură a Eu-lui, a propriei fiinţe ce-şi caută identitatea şi întregirea. 
Nu vă menajaţi şi depăşiţi-vă subiectivitatea, abordându-vă problemele cu 
calm, atenţie şi exigenţă. Încercaţi să abandonaţi tendinţa de a vă tot justifica 
şi de a căuta mereu să aveţi dreptate. Puneţi-vă în situaţia celui de lângă voi şi 
căutaţi să-i înţelegeţi nemulţumirile. Dăruiţi mai întâi şi veţi primi. Nu prctindeţi 
înainte de a oferi. Şi când daţi, faceţi-o cu bucurie, cu afecţiune, cu blândeţe, 
cu ingeniozitate, cu artă. Intreceţi-vă în a dărui, nu în a aştepta să primiţi. 
Împărţiţi-vă treburile astfel încât să vă rămână timp pentru a petrece clipe 
minunate în doi, în care să vă împărtăşiţi sentimentele, emoţiile, gândurile şi să 
creaţi ceva frumos şi durabil. Fiecare poveste de dragoste trebuie să lase ceva 


în urma sa, să rodească - nu în sensul procreării - ci al creaţiei. Stările înalte de 
conştiinţă pe care le trăiesc cei ce se iubesc sunt deosebit de stimulante. 
Împrospătat de o nouă lumină, fiecare va simţi nevoia de a o concretiza în 
planul material. Adevăratele creaţii artistice sunt rodul unor astfel de 
sentimente. Dorul de Absolut, căutarea neobosită a Adevărului, setea de 
Lumină, chemarea înălțimilor Spiritului, iubirea nesfârşită de semeni sau de cel 
în care te oglindeşti, căutându-ţi esenţa nepieritoare, toate acestea aduc daruri 
binecuvântate omului. Este un drum ascendent ce duce spre inima Universului. 
Sfâşiaţi de contradicții, nemulțumiri şi suferinţe pe care singuri vi le provocaţi, 
nu veţi mai şti niciodată că aţi rătăcit drumul şi nu veţi mai avea puterea să-l 
găsiţi. Primul pas în mocirlă îi atrage şi pe ceilalţi. Este timpul salvării voastre. 
Nu rămâneţi inerţi la chemarea Salvatorului! Timpul se contractă şi vă 
constrânge la o opţiune. A venit vremea să vă salvaţi viaţa. Învingeţi moartea 
prin bucuria de a trăi frumos şi înţelept, de a iubi şi a dărui ce aveţi mai bun în 
voi. Ştiţi oare ce aveţi mai bun în voi? Oare nu aţi uitat? Nu vă gândiţi la tot ce 
faceţi mecanic, din datorie, robotic, ci la componenta spirituală prin care sfinţiţi 
faptele, vorbele şi gândurile voastre, la acea parte a sufletului care nu s-a 
manifestat încă. Oare ce dar minunat ascundeţi şi nu vreţi să-l arătaţi? 
Dumnezeu a pus în fiecare suflet o adevărată comoară. Aţi reuşit să deschideţi 
sipetul pentru a da drumul în lume frumuseţii pe care o ţineţi legată în lanţuri? 
Comoara sporeşte când este împărtăşită şi aduce o mulţime de bucurii. Aţi 
dormit purtându-vă bogăţia neştiută prin lume şi v-aţi lăsat devoraţi de şerpii 
îndoielilor, nesiguranţei şi pretențiilor voastre. Vârfurile se cuceresc, nu se 
aruncă în ele cu piatra. Împărăţia nu coboară în cel ce zace pe fundul mocirlei. 
El trebuie să-şi găsească pmerea de a se ridica şi credinţa-l va ajuta să 
găsească tărâmul fericirii sale. 

P: - Aici, la secretariat au ajuns o mulţime de apeluri care ne solicită 
ajutor pentru a rezolva complexele situaţii în care au ajuns diferite cupluri. Am 
selectat câteva cazuri pe care le vom lua în discuţie pentru ca prezentarea 
generală să fie înţeleasă prin exemplificări concrete. Un cuplu ne formulează 
următoarele întrebări: “Dacă o viaţă întreagă ai crezut în anumite valori pe 
care le-ai slujit cu credinţă, în detrimentul vieţii de familie, eşti vinovat de 
această neglijenţă? Ce se mai poate îndrepta într-un an de viaţă? Nu este prea 
târziu? Durerea de a şti că ai trăit acceptând false concepte pe care societatea 
le-a inoculat în tine poate remedia ceva şi determina recuperarea timpului 
pierdut? Ce vină avem că nu am cunoscut valorile spirituale ale vieţii? Avem 
vreo vină că suntem mai mult atei? Poţi schimba printr-o simplă decizie 
convingerile de o viaţă? Poţi sâ-l iubeşti pe cel pe care atâta vreme doar l-ai 
respectat sau acceptat, considerând că romantismul trece odată cu înaintarea 
în vârstă?” 


V2: - Aceste întrebări reflectă drama omului aflat la răscrucea timpului, la 
confluenţa Erelor. Este un prim pas ce marchează trecerea spre o altă 
mentalitate. Poate că este cel mai dificil de făcut şi cel mai dureros. Deja 
înseamnă curajul de a deschide uşa trecutului pentru a-l privi într-o nouă 
lumină. Este o analiză pe care nu oricine se încumetă să o facă, temător de 
concluzia dramatică la care ar putea ajunge. Viaţa este un fenomen care 
antrenează în vârtejul ei multe forţe. Ca să le conştientizezi şi să ajungi să le 
foloseşti creator îţi trebuie o minte deschisă şi curajul unui explorator. Stând în 
fotoliu sau la birou, aventura nu-ţi va ieşi în cale pentru a te provoca. Ea îi 
găseşte pe cei capabili să profite de o asemenea ocazie. Dar să nu fiu înţeles 
greşit. Când spun aventură, mă refer la fel şi fel de întâmplări prin care 
Cunoaşterea îţi dă târcoale, incitându-te şi invitându-te să cauţi experienţe din 
care să înveţi, să afli, să percepi, să descoperi. Veţi spune că toate acestea nu 
au legătură cu dragostea şi nici cu întrebările care s-au formulat. Încă nu 
înţelegeţi poate, dar toate aspectele vieţii se leagă între ele. Cine ştie să 
trăiască singur, va şti să trăiască şi în doi. Un om plictisit, cu orizont îngust, 
care crede fără discernământ şi fără a verifica orice teorie, care se supune 
lesne oricărui curent şi înghite orice prejudecată, va deveni repede o prezenţă 
de care vă veţi lipsi uşor. Nimic nu este imposibil când vrei. Totuşi nu vă 
amăgesc, nu este simplu. Chiar de ai dori, dacă zeci de ani nu ţi-ai utilizat 
creierul, va fi dificil să-i ceri performanţe. Dacă viaţa de familie a decurs după 
cunoscutele şabloane atâta vreme, greu veţi ieşi din tipare. Dacă nu aţi dat 
curs curiozităţii sau impulsurilor afective ori creatoare niciodată, reprimând 
nevoia de a dărui, cum veţi începe acum? Credeţi că un curs v-ar fi de folos? 
Noi nu vă putem da idei pentru a vă învăţa cum să fiţi. Ar fi o greşeală. Am crea 
noi modele care să lanseze o nouă modă şi o grămadă de copiatori. Noi am dori 
să vă descoperiţi felul de a fi, particularităţile, unicitatea. Nu dorim să vă 
privăm de bucuria pe care o veţi simţi regăsindu-vă spontaneitatea şi 
naturaleţea. Nu este târziu să încerci să înţelegi şi să schimbi ceva în viaţa ta. 
Trebuie doar să accepţi că asta cere puţin efort. Nu se poate obţine nimic în 
viaţă doar dorind. Viaţa înseamnă dinamism, acţiune, transformare, înnoire. 

Totul începe cu o decizie şi un act de voinţă. Restul va veni de la sine. 
Imaginaţia şi creativitatea au un rol important în acest proces ce va declanşa o 
serie de evenimente neaşteptate. De asemenea răbdarea şi calmul. Graba nu 
aduce nimic bun. V-aţi tot grăbit atâţia ani să nu întârziaţi la serviciu, să nu 
pierdeţi trenul, să nu rataţi meciul, să ajungeţi să luaţi masa, să prindeţi rând la 
coadă, să nu se închidă magazinul, să apucaţi să luaţi bilete pentru concediu. 
Şi unde aţi ajuns? 

Poate că ar trebui să începeţi cu o meditaţie asupra propriei vieţi. Aţi 
meritat toate bucuriile şi suferinţele? Ce schimbări au adus acestea în viziunea 


asupra vieţii, a destinului, a părerii despre sine? De câte ori aţi avut curajul de 
a vă analiza defectele şi calităţile? Ce corecţii aţi operat când aţi constatat că 
aţi greşit? De câte ori i-aţi judecat pe cei din jur? Aţi învăţat ceva din 
experienţele altora? De câte ori v-aţi propus să faceţi ordine în suflet şi în 
minte? Oricum v-ar fi educat societatea, nu consideraţi că familia pe care aţi 
întemeiat-o era în atribuţia voastră s-o armonizaţi şi s-o transformați într-o 
oază de fericire? De ce credeţi că trebuie ca altcineva să păzească focul iubirii? 
Aşa cum la tinereţe dragostea v-a dat aripi, curaj şi dorinţa de a fi împreună, nu 
era firesc să depindă numai de voi modul în care veţi continua? De unde a 
apărut plictiseala? Nu cumva golul interior a atras asemenea drame? Existenţa 
îşi cere dreptul la viaţă. Nu aţi simţit niciodată asemenea chemări interioare? 
Sentimentul datoriei a fost îndreptat doar spre exterior? Nu aţi simţit niciodată 
ce datorii aveţi faţă de voi înşivă? V-ar fi mulţumit să aşteptaţi moartea cu 
pastilele pe noptieră sau privind televizorul? Câte ceasuri petreceţi zilnic 
gândind sau privind natura sau audiind un concert? Câte discuţii interesante 
aveţi cu prietenii? De ce v-aţi închis cercul de cunoştinţe şi l-aţi redus la 
invitaţii la masă sau la petreceri? Programe culturale comune aveţi? Ce mai 
discută azi soţul şi soţia? Este jenant să reproduc conversațiile conjugale care 
se practică în familiile mai noi sau mai cu vechime. 

Eu sunt uimit cât a putut regresa specia umană. lubirea nu există. Există 
doar contracte matrimoniale. Puţini sunt cei ce, înspăimântați de punctul în 
care au ajuns şi de crizele pe care fi.care dintre cei doi le traversează, încearcă 
să caute soluţii. Majoritatea se complac în aceste situaţii care le par normale, 
cu atât mai mult cu cât constată că în jur toţi o duc la fel. Se agaţă de 
telenovele sau cancanurile vedetelor, se amuză ascunzând adevărata dramă a 
neputinței de a iubi şi se distrează în timpul liber, fugind de ei înşişi şi de 
singurătatea în care îşi pot găsi răspunsuri sau de sinceritatea cu care ar trebui 
să provoace discuţiile în doi. De regulă acestea se transformă în certuri, 
reproşuri şi imputări. Nu sunteţi obişnuiţi cu asemenea analize, înstrăinarea nu 
mai poate fi transformată, de regulă, nici măcar într-o relaţie de prietenie. 
Cuplurile promovează mai degrabă conflictul decât prietenia. 

Dramatismul ia proporţii când cei doi au devenit două marionete. Atunci 
deja este prea târziu. Este dificil să dai soluţii generale când, în ciuda 
asemănărilor, cuplurile se confruntă cu probleme care se abordează diferit, 
potrivit psihologiei celor doi. Se porneşte desigur de la portretul psihologic 
individual înainte de a prescrie terapia adecvată. Dacă aţi şti să priviţi, viaţa 
este cel mai competent terapeut. Ea atrage atenţia asupra erorilor prin 
semnale de alarmă, te incită la schimbare şi înnoire, îţi încearcă forţele 
punându-ţi în cale obstacolele de care ai nevoie pentru a te cunoaşte şi a te 
autodepăşi, te amuză cu jocul captivant în care te prinde fără să-ţi dai seama. 


Doar ea te învie prin toţi cei pe care ti-i trimite spre a-ţi pune oglinda în faţă şi 
a te determina să faci ceva retuşuri. Este extrem de cooperantă când începi să- 
i cunoşti strategiile şi arsenalul de elemente vii şi vindecătoare. Nu există 
ostilitate decât în cel ce se neagă pe sine. Şi de vei învăţa să te cunoşti, vei 
constata că ai declanşat un uluitor proces de transformare atât în plan interior 
cât şi exterior. Noi curenţi îţi străbat universul psihic, ţesând realitatea 
înconjurătoare. 

leşiţi din plasa în care aţi căzut acceptând stereotipurile sociale. Asta nu 
înseamnă excentricitate, ci doar dorinţa de a te regăsi şi a-ţi demola 
prejudecățile pentru a crea noi relaţii, pe baze profund umane. Cât timp doar 
interesele coordonează relaţiile, inevitabil se va ajunge la conflicte întrucât 
societatea nu este atât de omogenă încât toţi să urmărească acelaşi obiectiv 
care să transceandă egoismul şi individualismul. 

De ce credeţi că cineva este dator să vă satisfacă pretenţiile? De câte ori 
aţi comis voi înşivă asemenea acte dezinteresate spre binele comunităţii? Şi aţi 
ştiut cum să veniţi în întâmpinarea dorințelor sau necesităţilor celorlalţi? 
Aceasta ar fi însemnat că sunteţi un bun observator al vieţii şi un psihoterapeut 
înnăscut. Să vă fi călăuzit bunătatea, iubirea şi înţelepciunea paşii? N-aţi fi 
ajuns la asemenea întrebări. Deprimarea pe care o emană întrebările pe care 
le-am auzit mă duc cu gândul spre deziluzia pe care o încearcă acei ce-şi revăd 
trecutul luminaţi de înţelegere. Este primul şoc cu care se confruntă în procesul 
reevaluării amintirilor şi al unui contact real cu propria conştiinţă. Este dificil de 
suportat şi mulţi se tem de cutremurai psihologic şi ideologic mai mult decât de 
unul în plan fizic. În loc de a-şi reordona scara valorilor cu speranţa într-o 
schimbare aducătoare de pace şi echilibru, preferă oglinzile strâmbe în care s- 
au privit o viaţă. Puţini ştiu sau intuiesc că schimbarea oglinzilor poate revela şi 
noi frumuseți care se constituie într-un nou impuls de viaţă, o nouă chemare 
adresată sufletului însetat de noi experienţe, trăiri, emoţii. 

Refonnulaţi întrebările astfel încât ele să capete o tentă optimistă. Audiaţi 
în continuare Seminarul, participaţi la workshop-uri şi găsiţi singuri răspunsurile 
de care aveţi nevoie. Însăşi descoperirea lor va fi o realizare meritorie şi 
rezultatul unor meditații care vor da roade în timp. Soluţiile primite pe loc. 
concret, adesea nu sunt recunoscute ca fiind cele adecvate cazului în care vă 
aflaţi. În schimb, aflarea lor prin efortul conjugat al cuplului va fi cu mult mai 
valoroasă, chiar dacă efectele vor întârzia să apară. 

P: - Am primit prin poşta electronică o scrisoare pe care o voi citi spre a 
lansa o provocare participanţilor de pretutindeni la Seminarul nostru. lată 
conţinutul ei: “ Stimaţi prieteni, Suntem un cuplu fără probleme - în 
accepțiunea care se dă azi unei asemenea afirmaţii. Cu alte cuvinte suntem 
sănătoşi, avem de toate, muncim mult încât nu avem timp să ne vedem, iar 


sâmbăta şi duminica ne permitem uneori să ieşim în natură De cele mai multe 
ori însă ne rezolvăm treburile gospodăreşti neglijate în timpul săptămânii sau 
preferăm să ne odihnim. Avem doi copii de care se ocupă mai mult bunicii şi 
pentru care nu mai avem puterea şi răbdarea de a le acorda atenţia de care au 
nevoie. Îi iubim cumva mai mult de la distanţă, asigurându-le material cele 
necesare. Cei din jur apreciază că ne merge bine, că suntem ajutaţi şi că ne 
descurcăm. Este o apreciere care nu ne orbeşte. Suntem conştienţi că ceva nu 
mai poate merge mult timp în acest fel. Copiii au nevoie de părinţi, noi doi am 
devenit străini, stresaţi, tracasaţi şi iritaţi în relaţia de cuplu, prea obosiţi 
pentru orice efort. O vreme, parţial conştienţi de ceea ce se întâmplă cu noi şi 
încotro ne împinge toboganul exterior, am sperat că multe se vor remedia din 
mers. Cu timpul am ajuns la concluzia că este imposibil să te sustragi acestei 
roţi care te îndepărtează tot mai mult de tine însuţi, de sufletul tău, 
“normalizându-te” într-un sens mecanic care ne sperie. Ce am ajuns şi cum 
putem opri tăvălugul ucigător? Depindem de bani şi pentru ei ne sacrificăm 
viaţa. Ne trăim anii tinereţii şi maturității ca robi ai societăţii şi aşteptăm 
bătrâneţea când vom deveni robi ai şabloanelor cărora ne-am conformat zeci 
de ani. Este dramatic acest fenomen cu care se confruntă mulţi dintre noi, mai 
mult sau mai puţin conştienţi. Chiar unii trăiesc situaţii cu mult mai dureroase. 
Avem senzaţia că timpul nu ne mai ajunge. Oricât ne dorim să remediem lipsa 
de comunicare, relaţiile intime sporadice ori absenteismul ca părinţi în viaţa 
copiilor noştri, nu mai avem puterea fizică s-o facem. Efortul ne depăşeşte şi nu 
o dată am avut senzaţia de a fi ajuns la un pas de clacare. Epuizarea se 
instalează încet şi uzura nervoasă te face incapabil să mai ai altfel de reacţii 
decât cele de indolenţă - ca răspuns de apărare al propriului organism. 
Impunându-ne un plus de efort pentru a mai rezolva câte ceva din 
interminabilele treburi pe care le-am abandona cu cea mai mare plăcere de ar 
fi posibil, am ajuns la discuţii pe care nu ni le dorim. 

Bunăvoinţă pentru a schimba ceva în viaţa noastră avem. Timp şi putere 
nu mai avem. Realizăm cât de multe am visat când ne-am căsătorit şi cum am 
ajuns exact ca şi cei pe care îi judecam cândva. Poate că timpurile s-au înăsprit 
şi devalorizarea monedei naţionale, cu toate repercusiunile ei, ne atinge pe 
toţi. Nu ne permitem să trăim dintr-un salariu. Acest sacrificiu moral al unei 
întregi populaţii ce sens are? Se poate clădi ceva durabil prin suferinţa, durerea 
şi înrobirea unei naţiuni? Ce vom obţine economic şi ce tribut vom plăti ca 
popor? Bănuiesc că variaţiuni pe aceeaşi temă se petrec şi în alte ţări. Viţa 
noastră geto-dacă mai poate da roade sau cineva are grijă să o usuce pentru a 
invada pământul cu alte soiuri de răsaduri? 

Tragedia cuplului şi a familiei în general este un semnal de alarmă că 
viaţa însăşi este în pericol. Omul este evaluat doar ca un soi de cal-putere, ca 


forţă de muncă ce este exploatată şi eliminată din procesul “creator de valori” 
consumabile şi vandabile când cota de uzură nu mai asigură eficienţa dorită. 

Ne doare ce se întâmplă cu noi şi cu semenii noştri. Puţini însă acceptă să 
abordeze deschis această temă. S-au blindat involuntar într-o carapace 
protectoare, care le limitează orizontul. Este un act de curaj să observi şi să 
constaţi CE SE ÎNTÂMPLA. 

Există soluţii de urgenţă pentru starea aceasta de criză?” 

Aş spune că este impresionant acest apel umanitar mai puţin obişnuit. 
Poate că încă mulţi sunt impresionați doar de mişcările seismice, inundaţii şi 
incendii, manifestații sindicale de protest, accidente aviatice, boli incurabile, 
abuzuri şi atrocități. Drama reală a omenirii ce moare, transformată într-un 
furnicar de roboţi şi marionete, nu pare în viziunea unora să atingă proporțiile 
unui cataclism. Elementele conştiente care avertizează catastrofa planetară 
încă nu sunt luate în seamă. Chiar de ar admite o asemenea ipoteză, 
iresponsabilitatea şi incapacitatea de a evalua adevărata dimensiune a 
dezastrului i-ar face să-şi vadă în continuare de jocurile politice, indiferenți la 
apusul vieţii şi civilizaţiei. 

Dar iată că cineva doreşte să răspundă scrisorii. Să-l auzim. 

V4: - Viaţa înseamnă experimentare şi conştientizare, dinamism şi 
transformare, o permanentă regenerare şi dezvoltare, or cadrul limitativ pe 
care îl oferă societatea actuală aflaiă într-un stadiu avansat de descompunere 
îi reduce rostul la valoarea lucrului mecanic produs în unitatea de timp, 
exprimabil în conturi şi profituri ale unor persoane fizice. Privatizarea a urmărit 
bunăstarea câtorva elemente sociale cu o conştiinţă îndoielnică, în detrimentul 
celor mulţi ce şi-au acceptat şi votat statutul de democrați, occidentali, 
moderni, liberali, creştini, constatând în timp marea păcăleală. Şomerii, pe de o 
parte, cât şi cei angajaţi în diferite slujbe nenormate pentru salarii ridicole sau 
gigantice ajung treptat să realizeze că adevărata dramă a existenţei constă în 
conştiinţa inutilităţii într-o lume care se dispensează uşor de orice fiinţă ce nu 
poate produce bani, în faptul că în afara acestei datorii în muncă propria viaţă 
nu are valoare, şi că aspiraţia spre împlinire prin exprimarea bucuriei de a trăi 
este ţinută sub control prin limitarea timpului disponibil şi a puterii necesare 
exercitării altui gen de eforturi şi activităţi creatoare şi prin întreţinerea 
dependenţei de surse financiare pentru satisfacerea unor nevoi culturale, 
spirituale, sportive, etc. Relaxarea este amânată pentru vârsta pensionării când 
creierul, sufletul şi trupul nu mai pot răspunde dorințelor nutrite la tinereţe. 
Este prea târziu. 

Primul simptom al dramei se percepe în familie unde crizele se adâncesc 
şi se înteţesc şi, în timp ce cauza reală este ocolită, cei doi parteneri se acuză 
reciproc de lipsă de solicitudine, de implicare, de responsabilitate şi de 


afecţiune. De regulă, bărbaţii, acuzând oboseala şi extenuarea, îşi iau singuri 
dreptul la relaxare şi odihnă. Mai conştiincioase, femeile fac eforturi 
suplimentare pentru a rezolva în timpul rămas problemele casnice care le revin 
potrivit convențiilor generale ce omit faptul că şi ele au serviciu ce reclamă 
deconectare. Copiii devin factor de stres şi sunt respinşi cu nervozitate pentru 
că tata şi mama nu au timp şi vor să doarmă sau sunt obosiţi ori au treabă. 
Şcoala şi, în cazul fericit, bunicii preiau educaţia lor care va suferi din cauza 
faptului că o mulţime de factori psihologici şi pedagogici nu sunt cunoscuţi de 
cei ce se ocupă de tânăra generaţie. Ignoraţi şi lipsiţi de afecţiune, care se 
exprimă în salturi, aceştia vor deveni imperfectele şi irascibilele exemplare 
umane incapabile să-şi rezolve problemele de familie. 

Ce este de făcut? Fiecare caz în parte comportă alte sfaturi. Problema 
pare generală, dar abordarea ei trebuie să ţină seama de specificul fiecărei 
familii, de caracterele ce formează cuplul, de condiţiile în care se desfăşoară 
drama şi factorii ce influenţează opţiunile de soluţionare. Uneori accepţi un 
salariu mai mic, îţi restrângi cheltuielile şi câştigi timp. Depinde de tine când 
cumpăneşti, ce pui în balanţă. Alteori este o chestiune de conştientizare a 
problemei şi de felul în care muncim. Un control emoţional, psihic şi fizic 
conduce la eficienţă, adică la randament sporit cu cheltuieli energetice minime. 
Te poţi întoarce acasă puţin mai detaşat, mai echilibrat şi nu încărcat de 
propriile nemulțumiri sau de nervii şefilor şi subalternilor. 

Regimul alimentar şi relaxarea prin mişcare şi muzică, în reprize scurte, 
pot spori aportul energetic şi echilibrul interior. Deseori, chiar prezenţa copiilor 
şi conversaţia cu ei poate acţiona ca o încărcare energetică. lubirea nu se 
programează. Dăruind necondiţionat iubirea, ea se întoarce binefăcător asupra 
voastră. O plimbare în natură asigură un somn liniştit. Analiza calmă, 
ordonarea priorităţilor, înţelegerea sensului profund al întâmplărilor pe care le- 
aţi atras solicită intuiţia, introspecţia, cunoaşterea de sine şi voinţa de a 
învinge nişte limite personale. În dragoste nu există nu pot. Pentru acea oră - 
cel puţin - din zi, în care puteţi comunica, exprima şi împărtăşi bucuriile iubirii, 
merită ca întreaga zi să o ridicaţi la un alt nivel de perfecţiune care s-ar traduce 
prin însăşi propria desăvârşire ce se pune ofrandă pe altarul templului luminii 
pe care îl creează doi îndrăgostiţi. 

Dragostea este verificată. Intensitatea şi longevitatea sentimentelor sunt 
întotdeauna puse la încercare. Aşa funcţionează viaţa. Ajunşi în situaţii-limită 
însă, cuplurile clachează, renunţă la sublima lor legătură deasupra căreia se 
vor aşeza mereu alte priorităţi şi, împinşi de o nemulţumire cu rădăcini adânc 
înfipte în sufletul lipsit de mana-i specifică, proiectează asupra exteriorului 
neputinţa de a-şi menţine forţa dragostei. Şi încet, dragostea moare sugrumată 
de treburi şi responsabilităţi exterioare în aparenţă. În realitate cei doi au 


inversat scara valorilor şi au pus în vârful ei interese şi scopuri ce au scindat 
cuplul într-o asociaţie particulară nonprofit care mai devreme sau mai târziu, 
dacă nu se iau măsuri la timp, devine nocivă pentru cei doi parteneri. 

Poate că mulţi s-au întrebat ce se ascunde după minunata nuntă ce 
încheie basmele cu un final fericit şi în magica şi neînţeleasa frază “şi au trăit 
fericiţi până la adânci bătrâneţi”. Este timpul să începem să scriem şi să 
descifrăm pentru unii cea de-a doua parte a poveştii: viaţa cuplului. 

Una dintre cheile succesului, ca să folosesc un termen actual, este ca 
fiecare să se întrebe zilnic: “Azi ce am făcut pentru sufletul iubitului meu? Dar 
pentru al meu? Şi ce am clădit frumos azi în templul dragostei noastre? Ce am 
aflat despre noi şi ce ne-a apropiat? Ce am corectat în relaţia noastră? 

Răspunsul poate veni încercând să asculţi vocea interioară. El nu va lua 
întotdeauna forma cuvintelor. Va fi poate o stare de împlinire, de deschidere, 
de recunoştinţă pentru celălalt sau pentru Existenţă. Ar putea fi un impuls 
creator sau o dorinţă de autoexprimare prin cântec, dans, poezie, pictură, 
sculptură. Atunci, copiii nu vor mai părea nişte poveri, ci chiar potirele ce se cer 
umplute cu iubire. Preaplinul se va revărsa sau va constitui treapta ce vă va 
proiecta în stări înalte de conştiinţă. Un asemenea mod de a trăi, atent la 
lumea interioară şi exterioară şi vigilent ca paznic al focului iubirii, va aduce 
înţelepciunea ce va îndruma mai departe drumul celor doi. 

In loc de a aduce acuzaţii şi a vă justifica lamentările, luptaţi să apăraţi 
darul ce vi s-a dat: iubirea. Nimeni nu este scutit de încercări ce iau forme 
particulare în funcţie de gradul de evoluţie spirituală atins. Consideraţi 
condiţiile exterioare drept provocări menite a vă încerca tăria sentimentelor. 
Reflectaţi împreună, perfecţionaţi-vă şi găsiţi soluţiile pentru a ieşi din impas. 
Ele există întotdeauna. Cauzele care vă orbesc, împiedicându-vă să le găsiţi, 
sunt: lenea de a gândi, comoditatea, egoismul, indiferența, neglijenta, 
superficialitatea şi fuga de voi înşivă. Pentru mulţi pare mai la îndemână o 
aventură extraconjugală fără obligaţii decât confruntarea cu problema care 
prin amânarea abordării ei, creează complicaţii şi dureri ce acutizează criza. 
Aceasta este modalitatea prin care iubirea atrage atenţia asupra-şi cuplului ce 
a uitat jurământul de dragoste şi credinţă ce stă la baza căsătoriei. Orice 
amânare a soluționării problemei apărute se penalizează. De aceea, opţiunile 
care apar în viaţa cuplului trebuie analizate temeinic, fără a omite aspectul 
legat de modul în care alegerea va afecta armonia familiei. Nimeni nu este 
dator să-ţi apere iubirea. Tu însuţi o vei face şi mai întotdeauna plusul de 
fericire îşi are un preţ. Depinde de tine dacă eşti dispus să-l plăteşti. 

Societatea perfectă, formată din fiinţe evoluate, funcţionează la alte 
“standarde” şi protejează prin legi nescrise, dar respectate cu strictețe, 
iubirea. Ne aflăm însă într-o lume adormită, polarizată, conflictuală, în care 


imperfecţiunile sociale au rol corector şi stimulativ în plan individual. Vă asigur 
că dacă aţi avea tot ce vă trebuie, inclusiv timpul necesar propriei desăvârşiri, 
s-ar instaura lenea şi plictisul, pentru că imaginaţia, puterea creatoare şi 
dorinţa de a dărui nu au devenit forţe reale în voi. Este ceea ce se şi întâmplă 
în multe familii care, atinse de golul spiritual şi informaţional, caută excitante şi 
senzaţii tari sau dimpotrivă, anestezice pentru nevroze şi anxietăţi, în activităţi 
şi obiceiuri improprii fiinţei umane. Aceia nu mai aspiră la nimic. Îşi aşteaptă 
moartea în rutină şi plăceri mărunte, de suprafaţă, care nu au nimic comun cu 
pasiunea de a căuta şi a găsi, a crea, a dobori limitele minţii umane sau a 
transforma viaţa în arta de a trăi. Luptând pentru existenţă, pentru împlinire şi 
satisfacerea unor idealuri nobile, multe forţe ies la suprafaţă şi multe slăbiciuni 
se pot transforma în valoroase trăsături de caracter. Societatea, viaţa, destinul, 
Dumnezeu însuşi te provoacă să arăţi ce poţi, de eşti un vrednic moştenitor al 
comorii pe care o porţi în tine, incitându-te să descoperi singur fericirea ce este 
atât de aproape. Pare neveridic ce spun, un discurs spiritual pentru oameni 
fermecaţi de minuni, magie şi promisiunile împărăției creştine pe care nimeni 
încă nu a găsit-o. Fără a crede şi a încerca, fără a persevera şi a înţelege, 
bineînţeles că toate acestea par utopice, o nouă culpabilizare adusă oamenilor 
care s-au cam săturat să înghită acuzaţii. Ei vor ca Judecata să-i găsească 
merituoşi prin faptul că-s săraci, slabi de minte şi umili. Nu au înţeles că cei 
bogaţi interior, având cugetul treaz şi demnitate sunt aleşii. De altfel chiar 
descrişi astfel, ei sunt ridiculizaţi de mulţi pentru care lisus nu există, iar 
Dumnezeu demult nu prea a mai dat semne de viaţă. 

Viaţa este un dar ce nu trebuie irosit, este un joc în care rişti, pierzi, 
câştigi, ai şanse de redresare, eşuezi sau mori - adică eşti eliminat când ai 
adunat prea multe cartonaşe galbene sau când ţi-ai îndeplinit rolul ori ţi-ai 
făcut lecţiile pe care ţi le-ai propus. Desigur, startul pare inegal. Dar nu este o 
cursă de rezistenţă sau de viteză. Este o piesă în care fiecare interpretează un 
alt rol, o altă partitură ce solicită alte abilităţi. De aceea comparaţiile se fac 
doar între situaţii echivalente în conjuncturi similare. Fiecare individ sau cuplu 
are de descâlcit propria enigmă. Soluţia este apreciată când o descoperi singur 
experimentând. Găsită în cărţi sau furnizată din exterior, nu vei fi capabil s-o 
recunoşti şi s-o aplici, decât dacă deja face parte din tine, din memoria 
experienţelor anterioare, sau dacă ai o anumită dexteritate în a recunoaşte şi a 
aplica pildele de înţelepciune. Poate că autorul scrisorii ar fi trebuit să 
menţioneze câteva din încercările soldate cu eşec pe care le-a testat până să 
ajungă la asemenea concluzii. 

Mila divină faţă de neputinţele umane a cam încurajat cerşetoria şi 
oamenii au ajuns aproape să se mândrească cu durerile şi problemele lor. Este 
o paradă de handicapaţi, de victime, de martiri, de amărâţi, de abandonaţi, de 


înfometați, de bolnavi, de păcăliţi şi înşelaţi, de nemulţumiţi, de frustraţi, de 
posedaţi şi deposedaţi. Este ruşinos pentru specia hominidă să constate cât de 
vulnerabilă este şi că puterea ei stă în arme şi forţe coercitive, că nu a reuşit să 
se înalțe în proporţie de masă şi că nu a învăţat încă să trăiască. Legea junglei 
nu are aplicabilitate în regnul uman. Eşti puternic cu cât ajuţi mai mulţi să se 
însănătoşească, să se ridice, să se înalțe, să se perfecţioneze şi să-şi exprime 
creativitatea, frumosul din suflet, radiaţia spirituală. Prin ură nu s-a ajuns decât 
la violenţă, indiferenţă, izolare, conflicte, boli, stagnare, involuţie şi menţinerea 
unui ritm evolutiv sub nivelul minim necesar activării unei noi secvenţe înscrisă 
în programul genetic al speciei. Oamenii au fost ajutaţi să-şi corecteze 
abaterile, dar, dezinteresaţi de adevărata istorie, de cunoaşterea vieţii şi de 
căutarea Adevărului, nu au acordat importanţă acestui sprijin care a venit sub 
diferite forme: ca avânt cultural, curente spirituale, descoperiri ştiinţifice, 
concepte filozofice, teste, contacte între rase, religii şi culturi de pe Terra, 
contacte cu civilizaţii extraterestre, revelații, acces la informaţii din viitor şi din 
trecut, etc. Şi-au impus voinţa şi setea de putere asupra celor mulţi, iar cei 
puţini care cunoşteau adevărul au fost lichidaţi sau discreditaţi. Ignoranţa s-a 
impus prin lege. Tot felul de regulamente şi norme au stabilit ce este bine şi 
convenabil să se ştie de către cei mulţi astfel încât să nu se teamă cei puţini şi 
sus-puşi. Cu toate acestea, sistemul informaţional actual permite unei mase tot 
mai largi accesul la cele mai diverse cunoştinţe. Puţini însă se ostenesc să 
caute, să trieze şi să discernă din amalgamul de ştiri şi informaţii strecurate în 
cărţi, reviste, ziare, filme, expoziţii, emisiuni, întruniri, simpozioane, congrese, 
pe cele ce se leagă într-un tot unitar ce capătă transparenţă, permiţând 
prospectarea în adâncul Realităţii, dincolo de timp şi spaţiu. 

Orizontul s-a restrâns la lupta pentru existenţă, fapt ce se reflectă în tot 
ce emană această civilizaţie: ziare, filme, publicitate, spectacole, emisiuni. 
Totul te îmbie spre achiziţii care să satisfacă plăcerea gustului, a sexului, a 
exigenţelor cosmetice, a artei de a seduce şi a fi sedus. S-a dezvoltat o specie 
în care creierul este subjugat de stomac şi sex, în care forţele vitale sunt 
inhibate cu otrăvuri, în care setea de a cunoaşte este potolită cu minciuni, 
ignoranţa este ridicată în rang şi cercetarea vieţii este subtil ridiculizată, în 
care echilibrul este perturbat cu filme de groază, ştiri de război, noi virusuri, 
experienţe nucleare, psihologice şi parapsihologice. V-aţi oferit să fiţi cobai 
confraţilor voştri, nu unor exploratori astrali. Este uşor să dai vina pe alţii când 
planurile sunt deconspirate şi dejucate, nu? 

Se poate vorbi mult, în diferiţi termeni, despre “performanţele” rasei 
umane pe Terra. Asta însă nu duce la nimic bun dacă nu se iau măsuri de 
remediere. Reacţia de vexare nu foloseşte la altceva decât la prelungirea 
propriei agonii şi irosirea şansei de a trece în etapa următoare de evoluţie 


planetară. De aceea, solicit elementelor conştiente să nu amâne soluţionarea 
problemelor personale care vor aduce multe schimbări favorabile în viaţa lor. 
Fiecare om este important şi viaţa oricărei fiinţe este prețioasă. Dar voi înşivă 
sunteţi datori să transformați eşecul în victorie, handicapurile în şanse, 
înfrângerile în oportunităţi de conştientizare, tristeţile în bucurii, amărăciunile 
în risc şi speranţe, credinţa în certitudine, ignoranţa în cunoaştere şi 
înţelepciune, greşelile în iertare şi împăcare, oboseala în energie, golul 
sufletesc în dragoste, singurătatea în bucuria de a fi în doi şi doi într-o fiinţă. 


P: - După asemenea provocări şi idei, cred că ar fi binevenită o pauză 
pentru ca totul să se sedimenteze, să se limpezească şi strategiile să se 
cristalizeze. Sunt convinsă că unii vor continua discuţiile în cadru restrâns, 
adâncind anumite aspecte ale temelor lansate în prima parte a Simpozionului. 
Se vor face conexiuni, se vor relua anumite subiecte, se vor comenta metodele 
psihologiei, ale artei, ale cărărilor iniţiatice, se vor compara rezultatele, se vor 
face referiri la succesele înregistrate în practica tuturor celor care au tangenţă 
cu tematica Seminarului nostru. Şi de ce nu am recunoaşte, cine nu a avut sau 
nu se confruntă cu probleme în cuplu? Cine poate pretinde că ştie să iubească? 
Şi dacă ştie, a atins acea culme a desăvârşirii în care cei doi ajung contopiţi 
într-o conştiinţă unică ce transcende timpul şi spaţiul? Unde sunt acele două 
lumini ce au devenit una? Vă las să meditaţi în linişte şi vom continua după 
pauză. 


PAŞI PE NISIP 


Valurile mângâiau ritmic ţărmul nisipos. Mişcarea lor unduitoare mă 
vrăjea şi mă făcea să-mi uit gândurile. Dansul apei dantelate de spumă mă 
atrăgea şi mă identificam cu lichidul albăstriu ce îmbrăţişa malul. Câte forţe 
erau implicate în acest miraculos peisaj dinamic! Dacă stăteam neclintit, 
simţeam şi vibrația aerului şi oceanul de lumină ce scălda pământul, apa şi 
aerul. De fapt era însuşi focul viu al existenţei ce unea elementele într-o 
compoziţie unitară. Şi de ce nu, acolo era şi al cincilea element: IUBIREA care 
echilibra ansamblul pe căi subtile printr-o interacţie de la nivel microscopic 
până la magnitudini cosmice. 

Cochiliile împestriţau plaja - urme ale unor vietăţi ce se bucuraseră 
cândva de farmecul împărăției apelor. Erau darul mării adus nisipului. Şi nisipul 
le primea cald, le găzduia o vreme şi le dăruia copiilor ce ştiau să se bucure de 
jucăriile naturii, fermecaţi de frumuseţea lor. Adulții îi priveau cu îngăduinţă, 
preocupaţi de discuţiile lor la care nu puteau renunţa nici măcar preţ de câteva 
mirifice clipe în care ar fi putut fi părtaşi la entuziasmul inocenților ce 


descopereau lumea. Erau două lumi într-una: lumea de vis şi magie pe care 
Creatorul a zămislit-o din propriul Sine şi lumea adulţilor - opacă la tot 
miracolul vieţii şi deschisă doar propriilor emanaţii. 

Câteva castele de nisip se uscau la soare. In curând aveau să redevină 
pulbere cristalină, dar pentru câteva ceasuri au fost bucuria micilor arhitecţi şi 
constructori pentru care efemerul poate produce atâta extaz. Mai departe 
ţărmul devine stâncos. Pietrele atrag solitarii ce-şi spală privirile în albastrul 
cerului şi al mării. Sunetul valurilor are efect liniştitor. Doar persoanele 
irascibile se enervează într-un asemenea decor şi nu atât din cauza soarelui, 
cât a propriei nelinişti şi agitaţii. Poate fi atât de calmant să fii singur cu marea 
şi nisipul, făcând paşi spre farul îndepărtat sau spre o ţintă imaginară! Dar au 
rămas puţine zone neafectate de poluarea umană care a invadat cu muzică 
stridentă şi a asaltat cu cele mai diverse obiecte, băuturi alcoolice şi 
răcoritoare valul de consumatori care, în absenţa coşurilor de gunoi şi a 
educaţiei, au umplut plaja cu urmele trecerii lumii civilizate prin Lumea 
Creaţiei. Cu greu găseşti un metru pătrat fără hârtii, sticle, sâmburi şi capace. 
Unii gândesc că ar trebui ca altcineva să se ocupe de curăţenie. De ce nu ar fi 
mai firesc ca toţi să aibă grijă să o întreţină?! 

Depăşesc zona civilizată şi găsesc un colţ izolat fonic, un perimetru unde 
microfoanele şi megafoanele nu violează spaţiul cu unde perturbatoare. 
Puţine locuri nepoluate au mai rămas în lume! Le vizualizez cu ochiul 
minţii şi mă întristez auzind plânsul planetei agresate de vacarm şi creaţii 
groteşti. Mai este puţin şi vom schimba această lume. Dar acum e timpul să-şi 
savureze victoria. Jubilează de fapt proclamarea morţii, accelerarea ei într-o 
cursă nebună a sinuciderii colective. Ei au ales. Fiecare poate opri procesul 
degradării umane. Dar nu o face. De ce să-şi rişte comoditatea ieşind din 
rândul lumii?! 

Intru în apă şi înot spre larg, pierzându-mă între valuri. Mă însoțesc doar 
pescăruşii. Mă las cuprins de limpedea îmbrăţişare şi privesc cerul cu nesaţ. Un 
curcubeu circular a înconjurat soarele într-un inel multicolor. Zâmbesc încântat 
şi desfătat de privelişte. Adâncul creşte, apa este mai răcoroasă şi pare să-şi 
schimbe culoarea. Îmi văd trupul prin transparenţa ei şi mă joc, echilibrându-mi 
energiile. Câte efecte binefăcătoare are apa de mare! Ne vom ocupa şi de asta. 
Multe sunt de făcut, dar puţini amatori de schimbare. Nu şi-ar abandona 
obiceiurile şi tabieturile nici în ruptul capului! Cum să renunţe la dulcea şi 
otrăvitoarea lene! 

Mă întorc cu mişcări domoale şi-mi imaginez că sunt un delfin. Undeva 
chiar văd unul şi ştiu că am putea comunica, dar nu e timpul să vorbesc nici 
despre asta. Cine să creadă că personajele din basme, care cunosc graiul 


păsărilor, animalelor sau plantelor, nu sunt fantezii de scriitor, ci realităţi ce 
descriu capacitatea creierului de a empatiza cu alte forme de viaţă?! 

Alunec uşor spre mal, ajutat de valuri, şi soarele mă învăluie cu razele-i 
calde. Dăruiesc aerului picăturile de apă pe care le-am adus cu mine şi vântul 
le culege în adierea-i uşoară. Întârzii puţin şi plec chemat de problemele-mi 
nevăzute. Îmi las lucrurile pe bancheta din spate a maşinii şi pornesc la drum 
înviorat de scurtul popas pe țărm. 

Las în urmă marea, litoralul transformat într-un fel de bâlci, şi alunec pe 
şosea, strecurându-mă printre tirurile ce merg în convoi spre alte zone ale ţării. 
Am timp suficient să ajung unde mi-am propus şi de aceea nu mă grăbesc. 
Lanurile nu mai sunt ca altă dată. “Binefacerile” privatizării. Trec prin oraşe 
asemănătoare şi cenușii. Cine mai plantează pomi în zilele noastre? Aşteaptă 
ca primăria să facă investiţii şi să plătească angajaţi pentru asemenea activităţi 
urbanistice. Neplătit, nimeni nu mişcă un deget, să nu fie luat drept fraier. Din 
punctul meu de vedere este o bucurie să mai poţi găsi ceva de lucru în natură 
într-un oraş. Este o binecuvântare să îngrijeşti trandafirii din faţa blocului, să 
transformi un teren viran într-o oază de verdeață, să umpli un panou publicitar 
cu articole interesante care să popularizeze viaţa culturală a urbei, trezind 
interesul tuturor categoriilor de trecători. Pretutindeni chioşcuri şi buticuri cu 
produse conservate ori semipreparate, un triumf al industriei chimice, dar nu al 
laboratorului naturii. Firme notariale în care tot ce dai sau primeşti se taxează, 
se impozitează şi se consemnează în procese verbale în câteva exemplare. 
Hârtiile ştampilate şi parafate atestă faptul că exişti, că ai aflat ce trebuie să 
ştii, că ai sau n-ai, că eşti legat sau nu de alte fiinţe pe vecie prin relaţii de 
rudenie, că eşti sau nu sănătos din punctul unuia sau altuia de vedere, că eşti 
sau nu vinovat, după cum stabilesc cei ce cred că-şi pot judeca semenii... 
Realitatea este legiferată prin cuvinte, de parcă fără ele ar înceta să existe. 
Credem în puterea lor şi omitem să vedem, să auzim, să gândim, să simţim, să 
discernem noi înşine cum stau lucrurile. 

Traversez câteva sate şi intru într-un alt oraş. Vântul a împrăştiat hârtiile 
şi dezordinea de sfârşit de lume îmi parc dezolantă. Tineri purtând însemnele 
posturilor de televiziune şi ale jocurilor de noroc stau aliniaţi, aşteptând 
candidaţii la îmbogăţire. Şi zilnic vin puzderie de naivi ce speră ca sumele 
fabuloase să le schimbe viaţa. Nu ştiu că schimbarea reală vine din interiorul 
fiinţei şi doar aceea aduce bogăţia autentică. Restul sunt speranţele unei 
populaţii sărăcite sub nivelul decenţei, de a trăi asemeni cu cei care ne conduc 
prin labirintul promisiunilor ce conduc spre faliment. 

Ajung la o staţie de benzină şi-mi umplu rezervorul maşinii. Este curat în 
acest perimetru. Merg însă câţiva kilometri pe şosea şi locurile de popas sunt 
dezagreabile. Peste tot omul lasă urmele trecerii sale. Respingătoare au 


devenit zonele publice de agrement. Mă plimb prin ţara nimănui şi ascult la 
radio noile minciuni electorale. De parcă partidul contează! Omul gospodar 
poate schimba multe. Dar ai nevoie de spirit de iniţiativă, ceva fonduri şi o 
legislaţie care să-ţi permită să pui ideile în aplicare, nu să se oprească într-o 
mapă a vreunui consilier sau ministru. 

Semaforul mă opreşte câteva minute. Imediat răsar minore cu prunci în 
braţe, mutilaţi artificial şi spălătorii de parbrize. Toţi cerşesc mila ta. Undeva în 
spatele lor este o reţea ce colectează câştigurile şi administrează pedepsele. 
Copiii ce să facă? învaţă rolul şi intră în scenă. Te privesc insistent şi realizezi 
că nu-i poţi ajuta decât luându-i din acel mediu al dezumanizării pentru a 
scoate oameni din ei. Nu este simplu, şi dacă nu este, facem statistici şi 
aşteptăm organizaţiile internaţionale să ne înveţe cum să ne creştem copiii, 
cum să-i vindem şi cum să facem curăţenie în parcuri. 

Este o perioadă interesantă aceasta. În prejma alegerilor vezi ce-i duce 
capul sau punga să propună. Totuşi, mai mult risipă de hârtie. NIMENI nu mai 
inspiră încredere. Se va vota la întâmplare pentru că oricum va ieşi cine trebuie 
să iasă şi pentru că, oricare ar fi aleşii, nu vor face decât ceea ce li se permite 
să facă prin limitarea fondurilor alocate de buget. Cât despre aranjamentele de 
culise, le vom afla în legislatura următoare când nu vor mai avea nici o 
importanţă şi când se va arăta cât de corupți erau unii şi noi nu ştiam. Îi 
ironizăm în presă sau în spectacole umoristice, pentru că suntem liberi să nc 
spunem păsul civilizat, fără ca asta să atragă scandaluri, anchete, dezvăluiri 
importante şi schimbări, şi totul continuă: noi cu ochii la televizor, ei cu puterea 
de a decide cum să-şi păstreze scaunele. 

Trec printr-un oraş poluat. Aerul devine irespirabil. Închid repede 
geamurile şi mă gândesc la trecătorii care-şi iau zilnic doza de otravă. Trec 
decenii până când cineva semnalează pericolul. Atunci analizele sunt măsluite 
pentru ca să nu se închidă fabrica noxele sunt declarate în limitele admise de 
normele tehnologice şi oamenii continuă să-şi ia salariul din care o parte se va 
duce pe medicamente, consultaţii medicale şi spitalizări. Viaţa şi sănătatea pot 
să mai aştepte, nu? Fără bani însă ce să faci? Nu mai mănânci? 

Statul sau pationii nu plătesc daune niciodată. Omul obişnuit însă 
întotdeauna achită amenzi. Când medicii ucid din incompetenţă nu sunt 
acuzaţi. Când judecătorii trimit după gratii oameni nevinovaţi, nu li se impută 
intransigenţa de care dau dovadă când nu sunt siguri de verdict. Cei ce plătesc 
cu ani din viaţă erorile funcţionarilor de stat sau ale conducătorilor fanatici nu 
sunt despăgubiţi niciodată. Unde este dreptatea? Sau este şi ea obiect de 
tranzacţii negociabile pentru cine îşi permite să-şi cumpere nevinovăția? 

Trec pe lângă un combinat părăsit. Imagine apocaliptică de sfârşit de 
lume. Clădire sumbră, întunecată, cu braţe metalice ruginite şi ochiuri de 


gemuri sparte. Este o pustietate înspăimântătoare. Oare aici chiar au muncit 
oameni? Dar nu asta le-a cerut Dumnezeu sa facă Pământul a fost escavat şi 
forat în milioane de locuri pentru a-i smulge bogăţiile. Ce au devenit ele? Astfel 
de monştri, mamuţi de fier în porturile lumii, cimitire de maşini, urme ale 
locului pe unde a trecut omul şi şi-a pus mâna sa creatoare. 

les din oraş şi traversez un şir de sate aliniate de-a lungul şoselei. N-a 
prea plouat pe aici de mult. Unele zone sunt inundate şi altele secetoase. 
Curioasă circulaţia curenților de aer şi capriciile norilor, nu-i aşa” Cireşele sunt 
mici. Grâul nu s-a ridicat destul. Ţăranii sunt prudenţi şi nu-şi mai vând recolta 
pe mai nimic. Nu se ştie ce vremuri vin O căruţă trasă de cai, o depăşesc şi 
trebuie să aştept vacile sa traverseze strada. Zonă pitorească ce atrage 
amatorii de agro-tunsm. Pentru ei asemenea episoade fac parte din insolit. S-ar 
amuza, ar face fotografii şi şi-ar imagina că sunt în evul mediu. 

Trec pe lâneă biserică şi văd alaiul unei nunţi. Sigur, oamenii se mai şi 
căsătoresc. Bine ar fi să se iubească dar... Prefer să nu le văd viitorul. Chiuituri 
şi veselie. Importantă este masa şi darul. Sărbătoarea spiritului s-a încheiat. Mi- 
ar fi plăcut să poarte veşmintele portului popular. Au haine de ocazie de la oraş 
şi nu prea le vin bine. Ei sunt mândri de ţinuta lor de sărbătoare.. .dar «mania 
părerea mea că straiele acelea încărcate de flori şi simboluri, din pânză albă, 
erau mult mai frumoase decât... Şi dansurile lor erau cândva altceva decât 
această mişcare dezordonată a trupurilor înţepenite. Câtă sănătate aduceau 
horele şi cântecele de dragoste şi bucurie' Privesc berzele ce şi-au Tăcut cuib 
pe stâlpul de telegraf şi merg mai departe. Este o zonă de vis, un tărâm magic. 
Mă întreb cum de nu a fost invadat de investitorii în care conducătorii şi-au pus 
încrederea şi speranţa. E atâta verde şi atâta pace! Trec pnntr-un tunel format 
din frunzişul coroanelor. Îmi doresc ca drumul sa nu se mai sfârşească. O 
deschidere spre culmi împădurite şi văi. Inspir adânc şi las aerul să-mi 
primenească plămânii. De-am trăi într-o asemenea zonă, ce sănătoşi şi frumoşi 
am fi! Şi sufletele noastre ar fi mai luminoase şi gândurile mai limpezi!...Aş 
decreta un an de linişte şi reechilibrare. Dar mulţi au ajuns dependenţi de 
zgomot şi agitaţie şi devin nervoşi la o asemenea schimbare... o vreme...apoi 
lucrurile s-ar îndrepta spre un alt făgaş. 

Păstoritul... oi, ciobani şi câini... am auzit şi ironiile celor ce vad în 
metafora unei singure turme şi a unui singur păstor motiv de amuzament sau o 
ameninţare la securitatea naţiunilor. Era bine să-şi amintească şi ciclurile 
mioritice în care s-a ajuns la dezbinare ură şi moarte din cauza celor ce s-au 
temut să nu-şi piardă puterea de câte ori a apărut un om venit din stele pentru 
a aduce lumina. 


Mai am puţin şi voi ajunge. Îl voi vedea pe bătrânul înţelept din Carpaţi ce 
a străjuit sute de ani unul din stâlpii luminii sau poarta spre cer. Inima-mi saltă 
de bucuria revederii. Ce dor îmi este de adevărații oameni! 


POPASUL 


Aveam de parcurs o distanţă mare de la o cabană la alta şi de aceea ne- 
am decis să pornim de dimineaţă la drum. Nu ne permiteam sa facem pauze 
pentru că riscam să ne prindă întunericul pe creastă Am analizat cu atenţie 
traseul, am anticipat dificultăţile ce vor marca ritmul nostru de mers şi am 
pornit. Era o excursie de mult visată în “creierii munţilor”, iar noi un grup de 
prieteni care ne simţim bine de cate on suntem împreună. Şi nu rare sunt 
ocaziile, pentru că am creat o altfel de familie: nu pe linie genealogică, ci pe 
afinități şi idealuri comune. Avem propriul cod al familiei pe care l-am compus 
împreună şi ne numim prieteni pentru că acest termen desemnează o legătură 
frumoasă şi plină de responsabilitate ce se stabileşte între oameni pe baza unei 
opţiuni şi a respectării unor principii pe care nu-ţi permiţi să le încâlci fără a-ţi 
bate joc de tine. Relaţiile de fraternitate sunt, într-un fel, acelaşi lucru, dar 
deseori termenul de trate sau sora a căpătat conotaţii străine de sensul pe care 
l-am atribui noi unei asemenea legături sufleteşti. De aceea, pentru a nu crea 
confuzii sau ocazii pentru ironii, ne considerăm prieteni. 

Prietenia noastră a fost deseori încercată în cursul experienţelor pe care 
le-am traversat de-a lungul anilor. Nu a fost uşor să descâlcim sensul ascuns al 
întâmplărilor care ne-au provocat să ne manifestăm puterea caracterului cât şi 
zonele ascunse ale sufletului sau ale psihicului nostru. Uneori crizele au fost 
greu de depăşit şi cuvintele eliberatoare nu vroiau să iasă spre a limpezi 
situaţiile limită. Alteori, bucuriile strecurau pe nesimţite stări de acalmie care 
ne îmbătau şi uitam de idealul cu care pornisem la drum, de eforturi, căutări, 
introspecţii, schimbări, conştientizări şi se iveau controverse când unul dintre 
noi ne aplica un duş rece. În timp am devenit şi veghetorii grupului nostru. 
Fiecare avea datoria de a întreţine armonia, dar şi urcuşul spiritual care nu se 
rezuma doar la discuţii în fapt de seară. Oricare dintre noi, cu problemele sale, 
era important şi, ştiind cât suntem de diferiţi, încercam să ne cunoaştem mai 
bine, să ne acceptăm felul de a fi şi să ne ajutăm fără a crea tensiuni şi 
conflicte. Cred că ne şi completăm bine. Fiecare are o calitate deosebit de utilă 
familiei. Nici nu-mi dau seama cum am reuşit să ne adunăm. Numai Dumnezeu 
ne putea face un asemenea dar. Ce poate fi mai preţios decât nişte prieteni 
dragi sufletului tău, care să te ajute să te cunoşti mai bine, să ai încredere în 
tine şi să nu te simţi singur şi inutil. Dacă mă gândesc bine, chiar pot spune că 
este o minune ceea ce se întâmplă cu noi. Au fost ani în liceu sau în facultate 


când mi-am dorit aşa ceva şi nu am găsit. Nici serviciul nu mi-a oferit prieteni 
cu care să pot comunica; doar relaţii banale, conversații stereotipe, competiţie, 
rivalitate şi disensiuni care mă dezgustau. Chiar şi în cercurile cu preocupări 
spirituale se stabilesc relaţii superficiale, de altfel pline de zâmbete, 
amabilitate, multe vorbe şi solicitudine. Dar lipseşte ceva profund. De fapt 
nimeni nu are nevoie de nimeni, decât să fugă de propriile angoase, să se 
asigure că nu greşeşte şi să capete certitudinea că va face numai fapte bune, 
ajutându-şi semenii. La început este ceva deosebit de atrăgător în acea 
atmosferă de meditaţie. Cu timpul realizezi că oamenii aceia visează, nu 
meditează. 


Cum poate medita cineva care nu-şi controlează mintea? Doar se 
liniştesc pentru câteva ore, când mintea le este atrasă de un nou fdm, subiect. 
Este o deschidere spre altceva. Totul este să nu te opreşti aici sau să te 
mulţumeşti cu oferta. Fără efortul personal permanent, asemenea întruniri sau 
cursuri rămân ineficiente. Important este nu să vorbeşti despre fenomene şi 
stări de conştiinţă, ci să le experimentezi până le înţelegi, le intuieşti principiile 
şi simbolurile, le descifrezi singur, le treci prin tine, nu repetând mecanic şi 
autoconvingându-te asupra percepţiilor. Sunt mulţi care deja cred că citind sau 
audiind diverse conferinţe şi cursuri pe termen scurt, au ajuns să atingă 
dezideratele ce se obţin cu îndelungi strădanii. Iluziile spirituale sunt capcane 
care înghit avid pe cei grăbiţi şi comozi, adepţii tehnicilor ce par să permită 
saltul peste treptele desăvârşirii. 

Aparent paradoxal, am constatat beneficiile pe care le aduce propriul 
destin în evoluţia spirituală. Fugim după activităţi inedite, rupte de problemele 
realităţii înconjurătoare şi omitem exact acele exerciţii sau încercări prin care 
viaţa însăşi sau Dumnezeu ne pregăteşte sufletul spre a primi lumina. Nu 
trebuie decât să încerci să fii perfect acolo unde eşti şi în acele îndeletniciri ce 
apar a fi necesare în diferite momente. Ele antrenează o mulţime de calităţi pe 
care ratăm să le dezvoltăm, plictisiţi de rutină. Dar răbdarea, atenţia, 
concentrarea, relaxarea, eficienţa, controlul emoţional, bucuria de a te simţi 
util, trăirea clipei, a prezentului, lucrul în echipă, comunicarea, stabilirea 
relaţiilor armonioase cu semenii, învingerea slăbiciunilor (a nervozităţii, 
invidiei, superficialităţii, iresponsabilităţii), capacitatea de a discerne, a lua 
decizii, ajutorul necondiţionat, voinţa, perseverenţa, rezistenţa la efort şi stres, 
obiectivitatea, discernământul, consecvenţa, corectarea erorilor, toate acestea 
se obţin la serviciu, în procesul muncii şi al relaţiei cu cei din jur, nu prin tehnici 
de meditaţie. Familia, de asemenea, oferă un nou câmp de investigare a 
sufletului tău şi al celor dragi. Reuşeşti oare cu uşurinţă să menţii sentimentele 
pe care le-ai avut cândva? Comunici cu copiii? Nu ai devenit un “părinte tipic” 


sau un “soţ standard” de care celălalt ar divorța cu uşurinţă de nu ar exista 
ceva complicaţii legate de casă, maşină, copii şi “ce va zice lumea”? Ce 
gânduri şi sentimente înnobilează ziua care trece? Cu ce fapte întâmpini apusul 
soarelui? Cu ce grăunte de înţelepciune priveşti licărul stelelor înainte de 
odihna nopţii? 

Noi am tot dezbătut asemenea teme în nesfârşitele discuţii care ne 
ţineau treji până în zori. Cu vremea, un fel de înţelegere profundă s-a instalat în 
noi şi am trecut într-o etapă nonverbală. Încercam să empatizăm, să ne simţim 
reciproc stările şi sentimentele, să ne intuim problemele sau opţiunile, să ne 
fim sprijin printr-o prezenţă activă şi lipsită de multe cuvinte. Depăşisem etapa 
în care obişnuiam să despicăm firul în patru, stârnind polemici în jurul 
aparenţelor. Ne gândeam la planul mai subtil care susţine realitatea palpabilă 
cu cele cinci simţuri. Acela se atinge prin explorări fără nume în Universul 
nostru mental, printr-un fel de prelungire sau prezenţă a fiinţei noastre dincolo 
de spaţiul tridimensional şi dincolo de timp. Este un fel de a fi în inima lucrurilor 
şi în miezul evenimentelor, în tâlcul cuvintelor şi semnificaţia simbolurilor, într- 
o lume ce se naşte şi moare pentru a se reînnoi odată cu visele, gândurile, 
dorinţele şi aspiraţiile noastre, încercam să ne descoperim ritmul interior al 
existenţei şi să-l armonizăm cu ciclurile anotimpurilor, cu sunetul muzicii, cu 
libertatea dansului şi a mişcării, cu ambianța tăcută a muntelui, cu liniştea 
camerei în care-ţi contempli gândurile, emoţiile şi devenirea. Găseam de 
cuviinţă să ne împărtăşim nedumeririle sau limpezirile. Multe atitudini ce ne 
blocaseră percepţia corectă a realităţii dispăruseră în cursul strădaniei noastre 
de a găsi răspunsuri pentru nenumăratele întrebări ce răsăreau în mintea 
noastră stârnite de noi şi noi investigaţii asupra tainelor vieţii. Abandonasem 
preocupările banale, nu în sensul de a ne rupe de lume, ar fi fost nefiresc, ci în 
sensul de a limita timpul afectat acelor treburi pe care le puteam rezolva rapid 
şi eficient. Doream să alocăm fiecare minut unor țeluri mai înalte, care să dea 
sens eforturilor şi să încununeze truda cercetărilor noastre. Odată cu Universul 
exterior, ne regăseam pe noi.. .prea mult timp uitasem de sufletul nostru. 
Acum ceva se deschidea în noi, un fel de poartă şi ne simţeam mai acasă. Încă 
nu era finişul, nu putea fi. Dumnezeu a creat o scară de lumină ce se întinde în 
infinit. Nu puteam pretinde că, urcând câteva trepte, am atins fericirea. Şi 
totuşi ea exista. Se instala încet în noi şi în jurul nostru şi ne îndruma paşii spre 
un nou început. Răspunsurile veneau pe căi nevăzute şi luau forme 
surprinzătoare, subtile şi pline de frumuseţe. Aşa am descoperit Marele Joc. Cu 
mintea liniştită, atenţi la tot şi cu discernământul în continuu antrenament, am 
început să sesizăm Dialogul. Era real şi încântător. Fiecare dintre noi a fost 
surprins când semnele ne-au provocat să demarăm Marea Căutare. Câte 
capcane nu ne-au abătut din drum?! Eram furioşi când descopeream că ne-am 


lăsat păcăliţi de propria viziune asupra realităţii, de naivitate, ignoranță şi 
orgoliu. Este greu să-ţi recunoşti limitele. Ne place tuturor să ştim că cineva 
acolo sus ne iubeşte şi ne oferă daruri de dragi ce-i suntem când ne simţim 
siguri pe credinţa noastră şi pe intenţia de a nu greşi, respectând mai degrabă 
principiile noastre decât pe cele Universale pe care încă suntem departe de a 
le înţelege şi aplica. Dar şi momentele în care realizam “schema tactică” prin 
care fusesem tentaţi, ispitiţi să căutăm în pustiu, să irosim energia în direcţii 
rătăcitoare, să ne simţim îmbătaţi de succes în mijlocul eşecului şi să ne îndoim 
de realele noastre merite, au avut farmecul lor. Întâi te doare propria prostie, 
apoi te străduieşti s-o accepţi în urma unor justificări de genul: “n-am ştiut, 
cum era să bănuiesc că lucrurile nu stau chiar cum îmi închipuiam, aşa am 
gândit atunci, am crezut că. am avut încredere în ei sau în ceea ce am simţit, 
nimeni nu m-a învăţat cum să procedez în astfel de cazuri, dar nu este drept, 
dar m-am rugat să fiu ajutat, de ce am ajuns aici, ce vină am dacă pentru 
asemenea situaţii nu găseşti un ghid, pe cine era să întreb.” Reformulezi 
termenii problemei, îi pui pe fiecare la locul potrivit şi vezi totul cu alţi ochi. 
Da.. .era normal să se ajungă aici. Cu ce neuroni oi fi judecat? De ce am scăpat 
din vedere faptul că...? Mi se păruse mie ceva putred în acel raţionament. 
Atunci de ce m-am lăsat păcălit? Logica nu te conduce mereu la rezultate 
corecte. Trebuie să-ţi pui multe întrebări înainte de a înghiţi momeala sau a fi 
capabil s-o identifici. Dacă reuşeşti să o eviţi, bravo ţie, proba era sub nivelul 
tău. Dacă te-a sedus, înseamnă că ceva ţi-a scăpat, ceva subtil care te 
depăşeşte, sau că pur şi simplu ai fost neatent. 

Când prietenia noastră nu era atât de strânsă, când nu ne cunoşteam 
suficient şi nu aveam încredere unii în alţii, eşecurile erau frecvente şi ne 
certam deseori, ne suspectam şi ne izolam, fiecare crezând în propriul adevăr 
descoperit sau indus abil de Conducătorul Jocului. Când am început să ne dăm 
seama în ce fel suntem încercaţi şi unde lovesc vorbele aparent inofensive şi 
activităţile ce ne adormeau vigilenţa, a trebuit să înghiţim cu greu nodul din 
gât apărut brusc în urma conştientizării tarelor noastre care ne-au făcut să ne 
purtăm lamentabil. Îţi ia ceva timp să faci pace cu conştiinţa şi cu cei pe care i- 
ai rănit prin neglijenţa ta şi indiferența la ceea ce au simţit cei din jurul tău. 
Este dificil să-ţi vezi monstruozitatea... este greu să repari cu umilinţă ce ai 
stricat, să accepţi că aveai o cu totul altă părere despre tine şi că acela pe care 
l-ai judecat şi l-ai trădat nu ţi-a greşit cu nimic. Doar tu ai fost cel ispitit, cel ce 
şi-a schimbat părerea fără temei, împins de suspiciune şi incitat de bârfe şi 
invidii. Nu e uşor să suporţi noblețea altuia, nu-i aşa? 

În acele ocazii am aflat pe propria piele ce înseamnă obedienţa, 
supunerea fără discernământ în faţa celui pe care-l investeşti cu atributele 
puterii şi dreptăţii. Citisem de atâtea ori sfaturi legate de faptul de a gândi, a 


analiza, a alege, a decide, a fi demn... În afara unor experienţe trăite, aceste 
verbe îşi pierd sensul. Puşi însă în situaţia de a recurge la ele, am omis s-o 
facem şi consecinţele neplăcute ne-au făcut să le pricepem forţa, adevărata 
forţă a verbului. 

În timp, după ce ne-am sudat ca grup de prieteni sau familie voluntară, 
cum zic eu, probele au devenit mai complexe. Din exterior nimic nu transpărea 
privitorului, martorului “obiectiv” - adică banal, obişnuit, cu ochii legaţi de 
mirajul aparenţelor. Pentru noi însă devenea tot mai limpede că “un ceva 
anume se coace”. Nu ai fi putut identifica exact ce poate fi, dar ştiai că flerul 
funcţionează şi că nu te înşeli. Dificil era însă de anticipat unde va ataca 
“factorul agresiv”. Nu avea cum să lovească în structura fortificată a 
caracterului nostru, ci în punctele slabe de existenţa cărora luam cunoştinţă 
abia când zidul nostru de prejudecăţi şi superficialitate se surpa sub povara 
contradicţiilor şi paradoxurilor care ne luau prin surprindere, amncându-ne în 
stări de iritare, deznădejde, blocaj mental, nedumerire şi tristeţe. Ajungeai 
chiar să simţi pericolul şi erai tentat să fugi. Dar luciditatea îţi spunea că ego-ul 
tău, orgoliul, prostia, balaurii din tine se tem. Tu nu ai ce pierde. Eşti un jucător 
ce vei învăţa din noua rundă o nouă regulă a Jocului. Regulile de bază se 
găsesc în scripturi. Cele subtile, însă, se intuiesc prin experimente. Ce-ţi 
rămânea atunci de făcut? Munceai din răsputeri să te calmezi, apelai la toate 
tehnicile cunoscute să-ţi poţi controla emoția, să te detaşezi şi să participi 
relaxat la secvenţa următoare. Stările de confuzie, exaltare sau deprimare te 
împiedicau să percepi corect evenimentele şi, deformându-le, ajungeai la 
concluzii aberante. Dar şi asta înţelegi după multe eşecuri descurajante. 

Am fost mai mulţi la început şi ne-ar fi plăcut să rămânem împreună. Cei 
care au plecat s-au grăbit să tragă concluzii înainte de a înţelege. Nerăbdarea 
lor în a vedea numai partea spectaculoasă a drumului nostru i-a făcut să se 
retragă. Pretenţia ca viaţa să intre în tiparele lor scoase din cărţi a constituit 
obstacolul de care s-au lovit în confruntarea cu necunoscutul. Înfumurarea de a 
crede că ştiu ce este bun şi ce este rău înainte de a-şi fi îndepărtat lentilele 
iluziilor i-a indus în eroare. Scepticismul lor a fost alimentat de grămada de 
argumente culese din stratul aparenţelor. De ar fi avut puterea să sape mai 
adânc sau măcar să-şi menţină neştirbită încrederea în cei cărora le acordaseră 
credit, ar fi putut înainta. Dar orgoliul şi-a scos coarnele şi a arătat de ce este în 
stare. Păcat! 

Ca în orice familie, unii sunt mai vârstnici, alţii mai tineri, atât din punct 
de vedere biologic cât şi spiritual, ceea ce conferă avantaje şi dezavantaje. 
Experienţa de viaţă şi puterea spiritului te pot ajuta, dar îţi atrag şi examene 
mai dificile. Ignoranţa şi neputinţele caracteristice stadiilor mai tinere îţi aduc 
privilegiul mângăâierilor, dar şi complexe de inferioritate şi greşeli care îi 


afectează pe cei dragi şi se întorc împotrivă-ţi. Dar în orice stadiu te-ai afla, 
oricum înveţi dacă eşti dispus să analizezi ce se întâmplă cu tine şi cu cei pe 
care zici că-i iubeşti. 

Poate că v-am indus în eroare. Cabanele despre care vorbeam la început 
sunt doar simboluri a două etape distincte, metastabile, care punctează drumul 
spiritual. Ne-am propus să străbatem acest traseu împreună. Acesta se referă 
la probele de grup pe care le vom traversa împreună, sau treptele iniţiale ale 
integrării. În plan individual fiecare se găseşte într-un alt punct al urcuşului 
cunoaşterii şi desăvârşirii. Ca grup însă, problemele se analizează uşor diferit. 
Cum spuneam, încă nu suntem pregătiţi să nc confruntăm cu întunericul. Încă 
suntem călăuziţi de semne şi marcaje ce ne indică traseul pe timp de ziuă, în 
plină lumină solară. Nu avem puterea de a străbate cărările abrupte, bazându- 
ne pe puterile noastre şi propria lumină. Cheia succesului pentru această 
porţiune din Marele Drum este statornicia sentimentelor care ne leagă, 
evaluarea corectă a stadiului în care ne aflăm, sinceritatea, solidaritatea, 
curajul de a ne deschide, dorinţa de a ne înţelege şi a ne apăra idealurile şi 
prietenia, încrederea şi seriozitatea. Vom vedea câţi vom ajunge la cabana 
următoare. Ce mult m-aş bucura să fim toţi! 

Pauze nu există, dar am decis să facem popas atunci când vom considera 
că unii dau semne de oboseală şi-şi pierd puterile pe care le arătau la început. 
Altfel, riscăm să constatăm că familia s-a destrămat şi că procesul reversibil nu 
va mai fi posibil. Ea trebuie să se consolideze în momentele dificile şi este 
datoria noastră să analizăm care au fost slăbiciunile ce au permis surparea 
fundamentului. Analiza presupune însă o bază de date şi în absenţa lor, ne 
minţim frumos, facem speculaţii, supoziţii şi rămânem cu un mare semn de 
întrebare: oare când şi unde am greşit? 

Poate că sunt un om singur şi prietenii despre care v-am vorbit sunt fiinţe 
virtuale, care există doar în mintea mea. Acolo voi găsi mereu prietenii perfecţi 
pe care mi-i doresc. Când spun perfecţi, spun perfectibili, dispuşi să se 
corecteze şi gata oricând să demonstreze că le pasă de ceea ce se întâmplă cu 
fiecare şi cu noi. 

Poate că printre ei vă veţi recunoaşte şi veţi înţelege cât de mult mă 
doare pierderea unui prieten şi mai ales nepăsarea cu care aţi permis ca acest 
lucru să se întâmple. 

Acum am făcut un popas. Vă invit să facem o retrospectivă a drumului 
parcurs împreună şi să reevaluăm cu onestitate semnificaţia pe care o atribuim 
cuvântului PRIETENIE. 


CEASUL 


Aveam pe atunci o altă identitate şi un alt chip. Trăiam în altă perioadă şi 
în aceleaşi locuri pe unde mai hălăduisem şi în alte existenţe, îmi erau 
familiare, dar timpul schimbase înfăţişarea ținutului, iar oamenii erau diferiţi ca 
mentalitate şi obiceiuri. Desigur, pământul, aerul şi pietrele păstrau amintirile 
vremurilor trecute şi evenimentele puteau fi uşor reconstituite, dar nu-mi 
doream să alunec în trecut, ci să-mi îndeplinesc misiunea pentru care 
coborâsem din nou pe planetă. Luasem înfăţişarea unui călugăr pelerin care nu 
trezea suspiciuni şi umblam mult în cursul zilei pentru a culege informaţiile de 
care aveam nevoie pentru a-mi desfăşura planul. Războaiele împânzeau 
Europa la tot pasul. Imperiul Otoman îşi întindea cuceririle, transformând noi 
zone în paşalâcuri. Sângele curgea în valuri, săgețile înnegurau cerul, săbii şi 
iatagane se încrucişau, caii-şi purtau stăpânii spre moarte, luptele se reluau 
după perioade de acalmie cu o sete sporită de pământ, bogăţie şi putere. 
Localnicii se apărau de invazii pustiind drumurile şi otrăvind fântânile, 
retrăgându-se în munţi şi atacând puhoaiele păgâne în trecători alese cu 
dibăcie, pe traseul pe care îl indicau iscoadele. În alte cazuri înălţau o 
rugăciune Cerului şi se avântau pe câmpul de bătălie, încrezători în Dumnezeu, 
în soartă şi în Domnitor. Şi cu adevărat, nu de puţine ori Cel Invocat întorcea 
victoria de partea celor puţini, credincioşi, cu dragoste de ţară şi cu inima 
vitează, iar Domnitorii nu uitau ajutorul primit şi ridicau o mănăstire, să fie loc 
de închinăciune şi de mulţumire Celui Preaputernic. 

Oamenii au creat în timp o altă realitate, plecând de la propria 
perspectivă asupra lumii. Credinţa a fost pe aceste meleaguri un mod de a trăi 
care a săvârşit minuni în vremuri de restrişte, fapt consemnat şi de cronici 
cunoscute sau care încă mai aşteaptă să fie scoase la lumină spre luare- 
aminte. Istoria are rostul ei, nu este o ştiinţă moartă. Multe învăţăminte şi 
învățături se pot desprinde de veţi consulta moştenirea străbună, păstrată în 
tainiţe de luminătorii neamului. Dar pentru mulţi, prezentul întrece în progres 
trecutul şi aceştia omit să vadă cum gloria trecutului este călcată în picioare de 
faptele abominabile ale prezentului. Câte chei zac ascunse în documentele 
prăfuite aflate în depozitele muzeelor, pentru cercetarea cărora nu există 
fonduri bugetare, şi ce sume se alocă în acţiuni cu finalităţi păguboase pentru 
neam şi ţară! Dar cine să preţuiască înţelepciunea şi arta de a conduce? Numai 
un veritabil conducător îşi va pleca privirea spre hârtia îngălbenită ce a 
transmis povaţa strămoşilor şi va reflecta asupra strategiei potrivite poporului 
pe care-l cârmuieşte. Cu tehnici de manipulare va săvârşi un mare păcat şi va 
atrage urgia asupra celor lipsiţi de apărare. Dar cui să vorbeşti când nu au 
urechi să audă? 

În vremurile de care vă vorbeam, Domnitorii aveau zile când se retrăgeau 
în mănăstiri sau în munţi, la schiturile sihaştrilor, pentru a cere ajutorul divin şi 


sfat înţelept. Aflaseră prin durere că la greu mulţi te părăsesc şi te alegi doar 
cu promisiuni, datorii şi vorbe goale. Ştiau ce moştenire aveau de apărat şi mai 
ştiau că aveau puterea de a nu fi învinşi decât prin trădare. Azi, o simplă 
rugăciune a celui ce încredinţează soarta neamului unor puteri străine este o 
blasfemie. Independenţa nu este obiect de târguială, iar cine-şi acceptă 
statutul de vasal sau rob merită să suporte consecinţele actelor pe care Ic 
semnează cu atâta uşurinţă. 

Erorile au adus înfrângeri, înfrângerile umilinţă şi sărăcie, iar sărăcia 
necredinţă, necredinţa a atras căderea şi supunerea, iar acestea uitarea. Cum 
să readuci la suprafaţă într-un timp atât de scurt moştenirea spirituală a 
neamului? Şi cine doreşte acest lucru: un popor demn, vertical, liber? Nu este 
mai simplu să conduci o masă dezbinată şi supusă pe care s-o amăgeşti cu 
promisiuni? Drumul neatârnării cere sacrificii la care nimeni nu este dispus, 
renunțând la confort şi onoruri. Sacrificiile sunt pentru cei mulţi şi flămânzi, nu-i 
aşa, în numele unui viitor pe care nu este sigur că îl vor mai apuca. Unii trăiesc 
prezentul cu ademenitoarele sale oferte şi alţii se sacrifică inutil în numele unui 
viitor ce se prefigurează mai întunecat decât doresc prognozele din cadrul 
campaniei electorale să anunţe. 

Mănăstirile de altădată erau centre de lumină. Locurile pe care erau 
ridicate aşezămintele monahale erau alese cu grijă şi lungi ceasuri de meditaţie 
şi rugăciune au sfinţit acele lăcaşuri. O tradiţie spirituală rămasă ermetică spre 
a nu fi deformată de tendinţe profane s-a transmis din generaţie în generaţie 
păzitorilor aleşi ai moştenirii ce datează dintr-un trecut şters din memoria 
acestei civilizaţii. Ei au constituit elementul viu al continuității, puntea peste 
apocalipse şi veriga ce a legat civilizațiile ce s-au succedat în acest spaţiu. Pare 
greu de admis o asemenea ipoteză. Măsluitorii istoriei, având ei înşişi accesul 
la memoria rasei căreia îi aparţin blocată, vor fi primii care vor nega 
posibilitatea existenţei unor creiere capabile să deţină un bagaj informaţional 
superior oricărui computer şi totalităţii cunoştinţelor acumulate în ultimele 
milenii pe Terra. Cum ar putea înţelege transferul de date ce se produce între 
creierele a două entităţi evoluate, obişnuiţi să funcţioneze la parametri reduşi 
pe care îi asigură educaţia actuală? 

Dincolo de peisajele pline de frumuseţe şi locurile pline de graţie, dincolo 
de bogăţiile pământului şi apelor există altceva încă nevăzut şi greu de 
detectat cu tehnologia epocii. Este o structură energetică indestructibilă, un 
edificiu fără corespondent în planul fizic, o matrice informaţională cu proprietăţi 
greu de descris în cuvinte. Aici se găsesc culoarul de trecere spre lumi paralele, 
baza de date a primilor colonişti ai Terrei, cheile întoarcerii la Sursă şi entităţile 
veghetoare ce menţin această fortăreață departe de ochiul cel lacom şi inima 
râvnitoare a celui ce nu cunoaşte Legile firii. Funcţionalitatea acestui spaţiu 


este strâns legată de existenţa câmpului energetic adiacent şi de aceea multe 
secvenţe istorice nu ar putea fi înţelese fără a ţine seama de matricea ce 
susţine concretizarea dimensiunii materiale a interacţiilor psiho-energetice. În 
spatele oricărui eveniment se modifică anumite câmpuri energetice, au loc 
procese ce ţin de o fizică încă inabordabilă pământenilor, se armonizează sau 
intră în disonanţă unde de frecvenţe diferite. Abordând din acest punct de 
vedere viaţa, veţi descoperi Esenţa Legilor ce stau la baza ei. Depăşind prima 
treaptă a iniţierii în tainele vieţii, ce presupune descoperirea şi respectarea 
Legilor planului fizic, veţi putea trece în planul următor şi veţi afla secretele 
transformării energiei în materie densă şi a dematerializării. 

Mai sunt însă multe etape de parcurs înainte de a vi se oferi cheile unei 
alte ştiinţe. Cum aţi proceda de aţi avea posibilitatea să vă împliniţi 
instantaneu visele? Ce realitate aţi crea? Una bântuită de monştrii răzbunării şi 
asfixiată de bogății inutile sufletului sau una adecvată dezvoltării creierului şi 
împlinirii sufleteşti? 

Există oameni care au puterea de a transforma realitatea aceasta în alta 
plină de lumină. Dar cât timp semenii nu sunt pregătiţi să trăiască în lumină, 
proiectul transformării se amână. Deşi atrăgătoare, o asemenea perspectivă, 
deocamdată imaginară, ar avea consecinţe nefaste asupra celor ce nu caută 
echilibrul, pacea, iubirea, armonia. De aceea este necesară conştientizarea 
faptelor, vorbelor şi gândurilor noastre. Nu se poate sări peste acest început ce 
condiţionează ascensiunea stărilor de conştiinţă sau permit înţelegerea prin noi 
limbaje a fenomenelor vieţii. Nu este posibil să intrăm în Noua Eră cu blocaje 
psiho-emoţionale ce limitează percepţia şi înţelegerea realităţii. Nimic din tot 
ce aţi învăţat nu se rezumă doar la imaginile înconjurătoare şi treburi de rutină. 
Şi cum aţi putea explora dimensiunile subtile ale Realităţii fără dezvoltarea 
armonioasă a instrumentelor de investigare pe care cu toţi Ic aveţi: creierul şi 
corpurile ce vă învelesc spiritul? Ani întregi aţi perfecţionat instrumente şi 
instalaţii, ignorând cel mai perfect instrument: omul. A venit vremea să ne 
întoarcem acasă, la Sursa ce şi-a găsit sălaş în fiecare, şi să-l permitem să se 
exprime prin noi. Pentru asta vom începe procesul de vindecare, de trezire şi 
de renaştere spirituală. Nu mai amânaţi decizia de care depinde însăşi viaţa 
voastră! 

Şi totuşi, chiar dacă mulţi nu vor crede ceea ce vă spun, acei oameni ce 
veghează graniţele interdimensionale au început să deschidă Porţile spre 
Lumină. Este un fenomen ce ar putea fi descris în multe feluri. Prefer să n-o fac 
însă pentru a nu stimula nebunia căutătorilor de minuni. Cei ce vor trăi astfel 
de evenimente vor înţelege la ce mă refer. Am constatat câte confuzii au creat 
explicaţiile date amatorilor de cunoaştere care nu aveau un fundament solid 
din punct de vedere al vieţii spirituale autentice. Orice model conduce la 


deformări de percepţie şi înţelegere. De aceea numai experienţa şi efortul 
căutării limpezesc gândirea şi înlesnesc pătrunderea sensurilor profunde ale 
vieţii şi transcenderea treptelor ce conduc la eliberare. 

Îmi dorisem atunci ca viitorul, devenit azi prezent, să arate altfel. Ar fi 
fost posibil dacă trădarea nu ar fi adus nori negri asupra neamului. Cine mai 
ştie azi cât de importante sunt faptele fiecărui cetăţean şi cât de mult 
afectează soarta întregului?! Cât timp îşi menţin poziţia pe un scaun ce aduce 
beneficii materiale, refuză să creadă în Dumnezeu şi dreptate şi au impresia 
că-şi pot ascunde fărădelegile în spatele declaraţiilor mincinoase, nu vor 
înţelege cât rău atrag asupra ţării, prelungind o suferinţă care se transformă în 
înfrângere. Cui foloseşte o nație sărăcită şi îngenuncheată de neputinţă? 
Acesta a fost obiectivul legislaturilor democrate ce s-au succedat până în 
prezent? în acest caz. ce reprezintă această triumfătoare reuşită? Cum justifică 
eşecurile ce au distais economia, datoriile crescătoare care nu au îmbunătăţit 
nici un sector al vieţii şi pauperizarea unui procent majoritar al populaţiei? 
Privatizarea nu este un scop în sine, ci un mijloc de a le încredința celor 
competenţi un sector de activitate spre a-l îmbunătăţi, or nu competenţa a 
câştigat, ci hoţia, interesele meschine şi afacerile necurate care au umplut 
anumite buzunare şi au sabotat economia. Munca a devenit sclavie pentru unii 
şi un deziderat pentru mulţi ce au fost împinşi spre lene, sărăcie şi un acut 
sentiment al inutilităţii. Au fost batjocoriţi şi dorinţei de dreptate şi solicitării de 
a li se satisface nişte drepturi li s-a răspuns în forţă. Statul şi justiţia nu sunt 
capabile să asigure respectarea Legilor ţării. Care legi? veţi spune. Niciodată nu 
câştigă poporul şi niciodată pagubele nu sunt plătite de Bănci, corporaţii, 
patroni sau stat. Totdeauna contribuabilul este penalizat. Şi cine să facă 
dreptate? 

S-a pornit cu piciorul stâng într-o aventură de standardizare a vieţii după 
modele occidentale, omiţând elementul cheie: omul. 

Este necesar să reclădim baza fără de care societatea nu are şanse să 
supravieţuiască, adică factorul uman care trebuie să întrunească nişte condiţii: 
cinste, corectitudine, dorinţă de perfecţionare, respect reciproc, dragoste de 
semeni şi de neam, hărnicie, altfel nici un primar şi nici un guvern nu vor putea 
împlini promisiunile. Fără oameni dispuşi să se schimbe şi fără conducători 
înţelepţi, criza actuală va atrage dezastrul. Nici nu este greu de imaginat ce 
prefigurează statisticile şi actuala situaţie economică. Şi totuşi, mulţi încă mai 
cred în cuvinte demonetizate: partide, democraţie, economie de piaţă, alegeri 
libere, campanie electorală, reformă, privatizare, ajutor financiar, împrumut 
FMI, integrare în NATO, profit, programe, investiţii, etc. Pentru aceştia 
următoarea legislatură va clarifica, în sfârşit, cum se fac jocurile în politică şi că 
interesul nu-l constituie bunăstarea generală şi fericirea oamenilor, ci afacerile 


personale şi secătuirea ţării. Vor fi scump plătite naivitatea şi somnul acestor 
ani în care gândind şi acţionând, fiind vigilenţi, cercetând noile fenomene 
economice, politice, financiare şi sociale cu atenţie şi crezând în Dumnezeu, aţi 
fi putut ajunge la alte rezultate, însă a crede în Dumnezeu nu presupune a sta 
cu braţele încrucişate şi a înşira rugăciuni de sănătate săptămânal. Înseamnă a 
căuta Adevărul, a respecta Legile Creaţiei, a-ţi desăvârşi calităţile umane, a 
nutri idealuri nobile, a-ţi ajuta aproapele, a lupta şi a învinge, a trudi şi a reuşi. 
Toate problemele cu care v-aţi confruntat aveau soluţii. Dar nu le-aţi căutat 
gândind. Aţi acceptat capcanele care vi s-au întins cu abilitate şi aţi căzut în 
ele. Poate că această dureroasă lecţie vă va trezi. leşind în stradă, vă 
manifestaţi neputinţa. Când veţi observa atent ce se întâmplă, veţi descoperi 
cauzele evenimentelor pe care le trăiţi şi veţi intui căile de rezolvare pentru 
toate problemele. Indolenţa şi indiferența au atras o situaţie menită a vă 
scutura şi a determina o cotitură în viaţă. Reluaţi învăţăturile care vă arată 
drumul ieşirii din criză! Oamenii slabi se lamentează sau caută uitarea, cei 
adevăraţi nu se dau bătuţi. Nu uitaţi, însă, că esenţa soluţiilor este de natură 
spirituală. GÂNDIŢI când optaţi şi decideti! 


Mă întorc în timp la ceasul când am poposit în mănăstirea unde voievodul 
se retrăsese pentru a cumpăni soarta ţării. Nu ştia că paşii ni se vor intersecta 
în porticul pavat cu lespezi de piatră. Meditase îndelung asupra veştilor de 
război primite şi analizase cu sfetnicul de taină variantele ce se întrezăreau 
precum şi posibilităţile de evitare a unei confruntări nedorite. Totuşi, vremurile 
tulburi nu lăsau pacea să se aştearnă peste pământ şi suflete. Ţările vecine-şi 
pierduseră şi ele liniştea şi luptele nu mai conteneau. 

“De ce, Doamne, atâta vărsare de sânge? De ce atâţia bărbaţi trebuie să 
piară apărând acest pământ? De ce vrăjmaşii au uitat de lege şi de datini? De 
ce nu ştiu de Dumnezeu? De ce trebuie să ucidem pentru a nc apăra? Cum să 
fim blânzi cu cei ce nu ne lasă să trăim unde ne-am născut şi ne iau femeile şi 
copiii? Cu ce am greşit în faţa Ta de ne-am atras o asemenea soartă? Ce i-ar 
putea determina să renunţe la sângeroasele porniri de cotropire? Cum să oprim 
puhoiul ce nc ameninţă cu moartea? Şi nu de moarte ne temem, Doamne, o ştii 
prea bine. Dar ne-am născut să dăinuim aici şi să veghem asupra moştenirii 
neamului până când va veni vremea ieşirii din uitare. Nu putem ceda acest 
pământ. Există o lege care ne obligă să ne apărăm ţara şi viţa nobilă. Nu avem 
dreptul de a ieşi de pe scena istorici fără a nc fi îndeplinit menirea. Totuşi, 
situaţia în care ne găsim este cumplită. Atâtea războaie e-au secătuit puterile. 
An de an o luăm de la capăt. Când vor sfârşi toate acestea? M-ai trimis. 
Doamne, aici doar pentru a-mi încerca vitejia? Oamenii au nevoie de tihnă 
pentru a-şi cultiva pământul, a-şi cerceta sufletul, a-şi creşte copiii şi a iubi. 


Bărbaţii nu mai apucă să se maturizeze. Mor pe câmpul de bătălie. Eu ştiu că 
viaţa în robie nu are rost şi că plătim libertatea cu propriul sânge. Dar cât 
sânge trebuie să mai curgă? Când se vor sătura otomanii de cotropiri şi jefuiri? 
Ce-i mână an de an încoace? Doamne, nc-ai creat pe toţi. Avem atâtea de 
învăţat în această viaţă. Cum am transformat totul în confruntare, război, 
minciună, diplomaţie, pândă, uneltiri şi porniri hulpave? S-a stins lumina din 
oameni sau nici nu a fost aprinsă încă? Şi cine o va aprinde când noi ne luptăm 
pe viaţă şi pe moarte? Un sultan este un conducător de oameni. Au el nu a aflat 
că viaţa trebuie apărată şi că fără un motiv bine întemeiat nu-ţi poţi trimite 
supuşii la măcel fără a-ţi atrage năpasta pentru veacuri de existenţă? Cum 
judecă aceste seminţii cu care nu poţi duce tratative? Şi ce vină au ienicerii şi 
spahii care-şi ascultă stăpânul ales de Allah? Suntem prinşi cu toţi într-un joc 
fără putinţă de scăpare? Cât de mult aş voi să-ţi înţeleg Căile şi Voia! Am obosit 
de atâtea lupte. Cât le voi mai ţine piept? Aş putea măcar să asigur urmaşilor 
vremuri de pace? întotdeauna vor exista cotropitori şi cotropiţi? Ce-i îndeamnă 
să-şi părăsească ţinuturile unde le-a fost dat să trăiască? Merită să ucizi pentru 
un pumn de aur? Tihna sufletului când o vor cunoaşte? 

Am nevoie de aliaţi de nădejde, de oşteni, de arme, de cai, de puterea de 
a mai duce un război cu o armată slăbită. Doamne, dă-mi o rază de speranţă 
căci puterile mă părăsesc şi îndoielile mă sfâşie!” 

l-aş fi putut răspunde atunci că lecţiile istoriei se derulează în timp şi că 
neamurile au de trecut prin mai multe încercări menite a duce la trezirea 
conştiinţei, că indivizii pot depăşi nivelul mediu de evoluţie, dar la nivel colectiv 
procesul este mai lent şi mai complex, că aici se vor mai perinda multe spirite 
luminoase care vor apăra tezaurul spiritual moştenit şi că uitarea este doar un 
factor de protecţie ce permite celor puternici să reziste în condiţiile dure ale 
unor conjuncturi pe care, cu mintea limpezită de lumină, nu le-ar putea îndura. 
Era necesar ca aceştia să trăiască asemeni celor mulţi, transmiţându-şi tainic 
forţa vitală şi înţelepciunea de la o generaţie la alta. Credinţa şi curăţenia 
sufletului avea să-i apere în vremuri tulburi. 

O asemenea înţelegere nu l-ar fi ajutat însă în acele momente de 
cumpănă. Avea nevoie de un sfat şi susţinere psihică, astfel încât am găsit o 
modalitate prin care să-i transmit poveţele, inspirându-i îndelunga meditaţie 
din ceasul cel de taină. 

“Eşti Domnitor, nu om înfrânt. Tu nu ai voie să plângi şi nici să-ţi ceri 
răgaz când ţara are nevoie de un conducător destoinic. Poţi gândi şi găsi 
soluţii, iar vitejia-ţi va fi susţinută de două forţe uriaşe: credinţa şi dragostea de 
neam. Locul tău nu este să şezi pe tron, ci să insufli curaj celor ce au fost aleşi 
să păzească Poarta Europei. 


Nu căta la vredniciile altora, căci Dumnezeu veghează şi viitorimea va 
culege roadele acestui aprig prezent. Îndeamnă-ţi supuşii la credinţă şi oastea- 
ţi mică va face minuni susţinută din Inalturi. Nimeni nu poate învinge spiritul 
liber şi doar firile slabe şi laşe pierd războaiele vieţii. Gândeşte-ţi bine 
strategia! Ai o mare responsabilitate. Oricât de greu ti-ar fi, nu tc îndoi de 
victorie! îndoiala c tare perfidă. Ea este duşmanul real, nu cel pe care-l vei 
avea în faţă. Orice bătălie se câştigă mai întâi în cuget. Şovăielile se plătesc 
scump. Nu gândi ca simplii muritori! Chiar de sufletul tânjeşte după o altfel de 
viaţă şi tristeţea te încolţeşte, aminteşte-ţi că vrerile tale nu sunt şi ale celor 
mulţi. Tu ai cerut să vii să-i ajuţi şi aceste întâmplări crâncene vor modela 
sufletele mai tinere. Este obositor şi pare lipsit de sens, dar ei au nevoie de 
aceste experienţe în care vor învăţa multe lecţii. Şi nu mă refer numai la oştenii 
tăi. Duşmanii au nevoie de pilde. Greu se formează caracterul şi lung este 
procesul zidirii templului. Nu eşti prima oară printre ei şi vei reveni de câte ori 
va fi nevoie. Nu te înspăimânta acceptându-ţi neputinţa trecătoare şi firească! 
Lasă amarul să curgă şi revino-ţi! Eu sunt aici. Întotdeauna am fost cu cel ce a 
crezut în Mine. Ridică-te şi împlineştc-ţi datoria! înţelepciunea-ţi va găsi 
răspuns frământărilor tale de vei chibzui în tihnă şi vei acţiona cu vitejie. 
Războiul pe care-l duci este drept, de apărare şi chiar de aceste justificări nu-ţi 
sunt pe plac, înţelege că nu poţi proceda în copilăria omenirii cu metodele 
viitorului. Evoluţia are treptele ei peste care nu poţi sări. Tu ai intrat în trecut, 
dar nu poţi aduce prezentul în viitor refuzându-i ororile. Poţi doar aplica Legile 
firii la condiţiile în care trăieşti.” 

împăcat cu soarta aparent potrivnică şi luminat de înţelegere, avea să 
câştige războaiele de care depindea neatârnarea ţării. 

Au trecut secole în care multe alte întâmplări şi evenimente locale sau 
mondiale au deschis mintea umană spre alte orizonturi. Ce s-a pierdut este 
conştiinţa apartenenţei la un neam demn şi neînfrânt, iar consecinţele se pot 
simţi cu prisosinţă. Chiar dacă războaiele au luat forme noi, credinţa, dragostea 
de neam şi înţelepciunea rămân arme de temut şi de neînvins. Dar au fost 
uitate. 

Figurează doar în cronicile străvechi pe care nimeni nu le mai cercetează. 
Confruntării între oştiri i-a luat locul războiul economic, informaţional, 
psihologic şi parapsihologic şi iscusinţa minţii a înlocuit măiestria încrucişării 
armelor. Chiar dacă nu se mai varsă sânge, noi suferinţe împing omul pe 
drumul autocunoaşterii şi al căutării Adevărului. Ne îndreptăm spre o înţelegere 
mai profundă a Realităţii. Căutarea va fi încununată de succes doar când setea 
de cunoaştere şi dorul de Dumnezeu vă vor mâna paşii. Drumul este lung şi 
plin de surprize şi pentru fiecare vine ceasul trezirii, ceasul când întrebările te 


încolţesc, trimiţându-te în acel pelerinaj în care ai şansa unui sfat de taină cu 
Dumnezeu. 


COROANA REGALĂ 


Palatul era împodobit de sărbătoare. Înscăunarea noului rege avea să 
aibă loc peste câteva momente. Sala tronului era deja plină de curteni şi 
oaspeţi de vază veniţi de peste mări şi zări. Nu întotdeauna asemenea 
ceremonii erau celebrate cu atâta fast şi poate că nici regele însuşi nu ar fi 
dorit să acorde o asemenea importanţă evenimentului dacă încoronarea nu ar 
fi constituit şi un bun prilej de a-şi cunoaşte vecinii şi prietenii. Împrejurările 
ciudate în care predecesorul său se stinsese din viaţă îl puseseră pe gânduri şi, 
înainte ca taberele ce se puteau bănui în umbră să dezlănţuie o nouă strategie 
de a pune mâna pe putere, se decisese să adune laolaltă toate figurile distinse 
din regat şi din afară pentru ca sufletul său să le citească în inimi. Avea sfetnici 
de taină pe care-i ascunsese privirilor pentru a nu-i expune în caz de primejdie. 
Ei aveau multe de dăruit poporului şi nu era bine să-şi piardă limpezimea 
cugetului în intrigile ce se înteţiseră în ultima vreme la curte. În alte vremuri, 
astfel de oameni erau consultaţi în ceasuri de urgie şi sfatul lor înţelept, cules 
din lumina îndelungilor rugi şi căutări, era respectat cu sfinţenie. Acum era 
nevoie de prezenţa lor în preajma tânărului rege ce trebuia susţinut în 
demersurile sale înnoitoare. 

Grupuri de bărbaţi şi femei din înalta nobilime discutau, evitând 
subiectele ce ar fi atras atenţia. Se spuneau banalităţi cu aer aristocrat şi se 
schimbau priviri pline de subînţelesuri. 

Intrarea moştenitorului tronului întrerupse şoaptele şi adunarea îşi 
întâmpină suveranul potrivit ceremonialului cunoscut. Totul se petrecu după 
datină. Urmă o întrunire cu oaspeţii veniţi de departe, apoi una cu nobilii şi în 
cele din urmă petrecerea ce încununa ziua festivă. 

Târziu în noapte, tânărul rege şi sfetnicul de taină se întâlniră în camera 
secretă ce se învecina cu apartamentul regal pentru evaluarea situaţiei. Poate 
că mulţi conducători şi-ar fi continuat sărbătoarea înscăunării zile în şir. Dar 
pentru cei ce ştiu să vadă, vremurile nu permiteau asemenea însomniri de 
cuget. Chipurile erau atât de transparente pentru domnitor încât eticheta şi 
zâmbetul nu puteau ascunde metehnele firii. Acest dar sau poate răsplată a 
anilor de îndelungi străduinţe pe cărările spiritului, pe care le urmase neştiut de 
nimeni, avea acum să-şi arate puterea. Nu trebuia însă ca nimeni să-i cunoască 
harul şi orice vicleşug al celor potrivnici noilor orânduieli pe care voia să le 
aducă se cerea dejucat cu multă abilitate astfel încât să nu se bănuiască ştiinţa 
după care conducătorul veghea sufletele şi hotarele. 


Îşi privi o clipă chipul în oglindă gânditor şi-şi zise: “Coroana de aur după 
care sunt recunoscut... De ce nu suntem recunoscuţi toţi după cununile de 
lumină pe care le purtăm?! Această aristocrație s-ar prăbuşi strivită de 
întunecimea ce-o învăluie. Cum să conduci sprijinindu-te pe cei în care nu ai 
încredere? Toţi doresc onoruri şi favoruri. Cui îi pasă de cei conduşi pe care 
trebuie să-i slujească? Din aceia aş găsi destui destoinici cu care am face multe 
lucruri bune. Dar nu au sânge nobil - vor obiecta iluştrii mei colaboratori. Cc 
poţi clădi într-un regat, sprijinit de orbirea unora cărora nu le pasă decât de 
propria avere? Adevărata aristocrație a luminii nu este recunoscută şi şi-a 
stabilit reşedinţa în sânul naturii şi-n case modeste. Putea-voi s-o aduc la 
cârma ţării fără să mă împiedic de opoziţia şi mârşăviile înavuţiţilor al căror 
sânge demult a ajuns venin? Toate titlurile lor nu pot înlocui lumina care s-a 
stins în ei. Această ierarhie este construită pe ceva fals, pe propriile lor 
convingeri şi evaluări scornite de interese meschine. Care dintre ei şi-a dovedit 
noblețea spiritului? Se joacă de-a viaţa, urzind şi învrăjbind, jalnice personaje 
negative! Cât vom mai învârti această roată a istoriei şi cum să curmăm iluzia? 
Nu aceasta este viaţa care ni s-a dat. Cine să deschidă inimile oamenilor dacă 
cei puşi să o facă au devenit războinici şi neguţători? Doamne, oare ce aştepţi 
de la mine? Pot eu răsturna această strâmtă ordine ce s-a instaurat de atâta 
amar de vreme? Ar fi o revoluţie colosală. Dar sunt singur. Nici nu mă vor 
înţelege, nici nu mă vor crede. Toţi cer, nimeni nu se oferă voluntar să 
trudească la înălţarea omului. Le este comod să facă lucruri ştiute. Sunt eu CEL 
VENIT SĂ SCHIMBE TOT din temelii sau doar pregătesc drumul CELUI CARE VA 
VENI?” 

Îşi scoase coroana atât de râvnită de unii şi de alţii şi se întoarse spre 
lăcaşul în care exista dispozitivul ce deschidea uşa spre culoarul secret. Acesta 
ducea spre locul pe care numai regii iniţiaţi îl cunoşteau. De fapt se ajungea 
într-un tunel care ieşea în afara palatului, într-o zonă ascunsă vederii. De acolo, 
un drumeag îngust, greu vizibil, ducea la adăpostul pustnicului. 

Avea răgaz o noapte pentru a cerceta viitorul alături de bătrânul sihastru. 
Ştia că domnia nu-i va fi ferită de primejdii şi că numai Cerul îl poate ajuta să-şi 
împlinească menirea, dar avea nevoie de câteva elemente ajutătoare pentru a- 
şi întocmi planul. Făcuse deja şi suficiente observaţii care, împreună cu 
sfaturile ce vor urma, puteau folosi la adaptarea acestuia condiţiilor specifice în 
care avea să acţioneze. 

Îşi dorea să reuşească să facă marea schimbare, dar nu era sigur că 
momentul istoric permitea o asemenea profundă transformare. Intuia piedicile, 
opoziţia nobililor, neînţelegerea maselor, tendinţele conservatoare ce încearcă 
să oprească timpul, propria singurătate în mijlocul lupilor decişi să-şi menţină 
averea şi puterea, opreliştile exterioare şi alianțele temporare ce se vor crea 


spre a-i sta împotrivă. Nimeni nu-şi mai propusese asemenea proiecte sau 
poate că doar vremea nu fusese prielnică înfăptuirii lor. Destinul unui regat sau 
neam se întinde de-a lungul a secole şi milenii de existenţă. Conducătorii 
vizionari devansează timpul, dar nu pot grăbi procesul complex al evoluţiei 
masei, ca ansamblu de interacțiuni umane bazate pe un anumit grad de 
dezvoltare spirituală. 

luţi pasul şi în curând luna îl întâmpină luminându-i cărarea 
binecunoscută. Pe aici nu umblau decât animalele sălbatice. Oamenii îşi 
ridicaseră aşezările mai înspre poalele muntelui. 

Pustnicul îl aştepta cu opaițul aprins. El însuşi cercetase harta cerului şi 
chibzuise îndelung asupra situaţiei în care se afla ţara. Marile schimbări sunt 
anunţate de conjuncturile astrale favorabile, dar nu pot fi realizate peste 
noapte. Orice proces transformator are etapele sale ce nu pot fi sărite, ci doar 
anticipate şi pregătite. Situaţia generală nu părea prielnică la prima vedere. 
Totuşi, cu puţin curaj şi multă înţelepciune, se puteau face primii paşi ai ieşirii 
din criză. Este drept însă că nu oricine ar fi fost capabil de asemenea înnoiri. 
Vestitorii marilor prefaceri sunt caractere puternice, spirite înainte-mergătoare, 
luminate şi ajutate în proiectele lor îndrăzneţe. Nu este uşor să transformi 
inerția într-un impuls de viaţă regeneratoare. Întâi se cern elementele capabile 
să participe activ la acest proces ce deseori cere jertfe şi sacrificii. Urmează o 
perioadă de luptă cu elementele retrograde, marcată de echilibre instabile, dar 
mai cu seamă de crize aducătoare de tulburări şi suferinţe. Este un haos 
mascat de o aparentă stare de normalitate în care numai cei ce ştiu să vadă 
percep crepusculul şi semnele schimbării. Perioada de tranziţie este greu de 
condus astfel încât să nu prelungeşti agonia sfârşitului de lume şi nici să te 
pripeşti în a impune legi noi unor minţi obişnuite cu limite vechi. Numai 
oamenii destinaţi şi pregătiţi în acest scop puteau cârmui poporul spre noi 
ţărmuri de pace şi împlinire. A rostui treburile între hotare presupune a 
cunoaşte bine viaţa ce ţi s-a dat în grijă sub toate formele ei de manifestare. 
Împins de ambiţii şi de orgoliul de a fi acolo sus unde nu ţi-e locul, povara 
responsabilităţilor va fi covârşitoare şi coroana mult prea grea pentru un cap în 
care lumina gândirii s-a stins. Multă dragoste de oameni trebuie să aibă un 
rege pentru a-şi merita locul. Cel mânat de interese nedemne de numele de 
om nu va fi capabil decât să grăbească destrămarea ordinii strâmbe în care 
fiinţa umană a fost uitată în socotelile mai marilor vremii. Desigur, pentru a 
realiza măreţele idealuri, orice calcul trebuie să aibă în vedere nevoile şi 
năzuinţele poporului. Ignorând marea masă care cuprinde o mulţime de făpturi 
cu un potenţial creator uriaş, se ajunge la sărăcia spirituală şi slăbirea forţei de 
apărare a ţării, împovăraţi de datorii şi încărcaţi de dureri şi suferinţe, cei mulţi 
încep să cadă în umilinţă şi neputinţă. Nu mai au puterea să lupte pentru a-şi 


redobândi dreptul firesc la viaţă şi sunt înfrânți într-o bătălie nedusă. Pentru ca 
cei sus-puşi să-şi poarte războaiele cu arme sau mai subtile, cei mulţi plătesc 
cu viaţa, neştiind de cele mai multe ori pentru ce au trăit şi au murit. Setea de 
cucerire nu aparţine maselor, ci doar câtorva indivizi înnobilaţi prin titluri şi 
avere, ce nu-şi mai ostoiesc setea de măreție şi glorie. Sute de ani de conflicte 
nu au învăţat contemporaneitatea cum să evite vărsarea de sânge şi 
înşelătoria şi că, indiferent de avere, mori ca orice om şi nu eşti scutit de boli şi 
suferinţe. 

Ajuns în pragul grotei, se opri să-şi tragă răsuflarea şi înaintă pe culoarele 
întortocheate ale peşterii. Cunoştea bine drumul şi ştia că lăcaşul sacru era 
ocrotit împotriva celor nepoftiţi. Bătrânul deja îi simţise apropierea şi îl 
întâmpină cu privirca-i senină: - Bun venit, tinere Domn. Binecuvântată să-ţi fie 
Domnia şi plină de lumină! Dar ia loc şi hai să nu zăbovim, că multe avem de 
discutat şi acum cântă cocoşii. Spune-mi, ce ai văzut azi pe chipurile celor ce 
au asistat la ceremonie? 

- Au încercat să-şi arate bucuria aşa cum şi-o manifestă cei cu sânge 
albastru. Nu mă cunosc prea bine şi au fost prevăzători în a-şi exprima clar 
părerile. Vroiau să miroasă cumva cam de unde bate vântul. Mă întreb, chiar 
nu se ştie ce pregătire am? 

- Nu. Am avut grijă ca pe la curte să se lanseze zvonuri atât de 
contradictorii pe seama ta încât unii să creadă că te-ai distrat prin străinătate, 
iar alţii că ai fost la învăţătură. S-a mai spus cumva că ai avea un spirit 
aventurier şi că nici luptele nu ţi-ar displăcea. Aşa se explică prudenţa lor. Asta 
ne dă puţin răgaz pentru a organiza treburile. Altfel, ai fi fost încolţit de iscoade 
şi ameninţat de tentativele ucigaşe ale clanului căruia i-ai stricat socotelile prin 
apariţia ta. Te vor provoca pentru a vedea ce intenţii ai şi vor comite multe 
nelegiuiri spre a-ţi cântări toleranța şi intransigenţa. Vei fi pus în situaţia de a 
trece cu vederea mârşăviile sau de a le pedepsi drastic. Chiar te vor atrage abil 
în curse menite a-ţi păta conştiinţa. In asemenea împrejurări nu este loc pentru 
compromisuri. Calea-ţi este presărată cu multe primejdii pe care le vei învinge 
prin credinţă şi soluţii de lumină. Cât timp conştiinţa îţi este curată, nu ai de ce 
te teme. Totuşi, fii prevăzător şi nu te avânta înainte de a-ţi verifica oamenii. 
Nu-ţi dezvălui planurile, pentru a nu fi dejucate. Lasă-i să înţeleagă singuri ce 
faci. Asta va cere ceva timp, vreme în care le poţi cerceta inimile şi cugetul. 
Reacţiile îi vor trăda. 

- Mda! Dar nu pot amâna mult schimbarea legilor. Poporul suferă şi viaţa 
trebuie să renască. Este nevoie de primenire. Bucuria de mult nu a mai înălţat 
cântec de slavă şi recunoştinţă către Dumnezeu. Ceea ce văd este deşănţare, 
minciună, lene, sete de înavuţire pe de o parte şi durere, sărăcie, tristeţe şi 
nevoi pe de alta. Pământul nu mai rabdă asemenea discrepanțe. Noi nu slujim 


moartea, ci ni s-a dat viaţă ca să slujim Viaţa şi Legile Sale. Trebuie să stârpim 
viermii şi mi s-a dat sceptrul ca să fac dreptate. 

- Este adevărat ce spui, Măria Ta, dar nu te pripi. Orice act necugetat 
atrage consecinţe aspre pentru ţară. Eşti pus în frunte să fii o lumină. 
Înţelepciunea cere să procedezi cu tact şi la momentul potrivit. Mânia strică 
adesea bunele orânduieli. Nu lua decizii când durerea te cuprinde sau când 
îndoiala te încolţeşte. Retrage-te atunci şi intră în Templu pentru a găsi sfat în 
linişte şi pace. Valurile minţii atrag naufragiul. 

Şi am să-ţi mai spun ceva. Nu-ţi permite hodina. Ceasurile de tihnă ale 
unui rege sunt numărate. Sunt clipe. Nu lăsa să te cuprindă nici oboseala, nici 
dulcea ispitire a plăcerilor trecătoare. Ele hrănesc slăbiciunile. Te-am învăţat 
să-ţi fortifici rezistenţa, voinţa şi să te relaxezi din mers. Vigilenţa va fi scutierul 
tău credincios. Cât timp vei domni, vei veghea asupra ţării neîncetat. Oricât ai 
iubi oamenii, acordă-le credit, dar nu şi încredere. Firea umană este 
nestatornică şi se lasă uşor ispitită. Fii tu ispititorul pentru a-i încerca şi a 
descoperi trădătorii. Ei sunt bârnele putrede din temelia casei. 

- Oare nu-mi va fi dat să am parte de viată personală, de dragoste şi o 
familie cu prunci? Nu mă va roade dorul după traiul simplu şi liber? 

- Nu am spus asta. Îţi este dat să ai o însoţitoare pe măsură. Vezi însă s-o 
recunoşti. Frumuseţea femeii a ascuns adesea mult venin. Priveşte în sufletul ei 
când alegi, pentru a nu-ţi transforma destinul în suferinţă. Multe firi puternice 
au căzut pentru că au fost vulnerabile la capitolul dragoste. Noi am mai vorbit 
despre puterea ei arzătoare şi efectele pe care le are asupra celui nepregătit să 
dăruiască şi să primească iubirea. Fii echilibrat şi nu lăsa sentimentele să-ţi 
umbrească dreapta judecată. Dacă vei şti s-o preţuieşti cum se cuvine, îţi va fi 
un tovarăş de nădejde. Nu o scuti de povara problemelor tale. îţi va alina 
suferinţele şi, cu o intuiţie pe care o va ascunde de ochii lumii, îţi va da sfaturi 
pline de înţelepciune. Ea însăşi a fost pregătită pentru a fi regină. Acest lucru te 
surprinde şi nu l-ai ştiut până azi. Nu am vrut să te împing spre visare, ci să-ţi 
concentrezi atenţia asupra instruirii tale. O regină secondează regele, de cele 
mai multe ori din umbră, şi adesea faptele ei rămân necunoscute posterităţii. 
Ea însă lucrează cot la cot cu regele, ocupându-se de aspectele spirituale, 
culturale, ştiinţifice şi sociale. Responsabilităţile ei sunt uriaşe şi se 
concretizează în felul în care oamenii trăiesc. Însufleţită de dragostea de 
oameni, ea semnalează regelui acele nevoi ale poporului care cer legi noi. O 
ţară cârmuită numai de bărbaţi va atinge un anumit dezechilibru care va face 
ca anumite forţe să fie încurajate în detrimentul altora. Aşa cum un copil are 
nevoie şi de mamă şi de tată, un norod are nevoie de o cârmuire care să 
împletească aspectele yin şi yang ale vieţii. Cercetează istoria şi din această 
perspectivă şi vei înţelege efectul tendinţelor care s-au manifestat de-a lungul 


vremii. Preţuieşte cum se cuvine darul ce îţi este destinat. Nu transforma Soţia 
doar în mama copiilor tăi. Ea cunoaşte aceste lucruri şi şi-a acceptat drumul 
dificil al conducătorilor. Puţini ştiu că a fi conducător înseamnă măreție şi 
responsabilitate, nu puterea şi gloria bogăției materiale. Cei ce râvnesc palate 
nu au înţeles că doar cei ce şi-au înălţat templul propriu de lumină merită să 
ocupe tronul. De altfel tot istoria ne arată ce au lăsat în urmă. lar dacă 
hrisoavele zac colbuite în unghere în care nimeni nu mai caută şi istoria se 
învaţă studiind reflectările strimbelor oglinzi, nu e de mirare câte fapte au fost 
uitate şi deformate. Poţi intui ce fel de conducători a avut o ţară după felul cum 
trăieşte poporul şi după nivelul de evoluţie spirituală atins. 

Ei, dar este timpul să ne despărţim pentru a ajunge grabnic la palat. 
Dumnezeu să-ţi lumineze domnia şi să coboare Pacea Sa asupra neamului! 

Mulţumi  îndrumătorului său spiritual ce-i veghease copilăria şi 
adolescenţa şi plecă grăbit, cu inima plină de speranţă. Ştia că trebuie să 
învingă şi cu ajutorul Celui Mult lubit totul este posibil. 


LECŢIE 


Îmi propusesem să mă ocup puţin şi de copii. Lăsaţi în seama unei 
educaţii îndoielnice, aveau să devină o generaţie asemănătoare celei 
precedente, care urma să creeze aceleaşi probleme, perpetuându-le. Mulţi 
dintre ei sunt bolnavi, purtând cu inocenţă păcatele părinţilor şi surăzând în 
ciuda durerilor sau atrocităților la care sunt supuşi. Alţii au devenit oglinzi fidele 
ale celor ce Ic-au dat naştere, irascibili, nervoşi, plini de pretenţii. Dacă cei mari 
nu ştiu să dăruiască ce au mai bun în ci, ci doar o grijă lipsită de afecţiune, 
înţelegere şi înţelepciune, de ce ar fi mai calzi cei mici şi dornici să comunice? 
Trebuie să ştii să te apropii de sufletul lor şi să cunoşti limba lor. 

Sună curios, nu-i aşa, să vorbeşti despre limba copiilor? Poate că nici nu 
aţi auzit de aşa ceva. Doar toţi vorbim aceeaşi limbă şi nimeni nu a inventariat 
lexicul uzual al oamenilor. Poate că s-ar speria să descopere cât de limitat este 
Universul individual dacă acesta se exprimă în atât de puţine cuvinte şi 
metafore. Limbajul copiilor, mult redus ca vocabular, este în schimb deosebit 
de plastic, de viu prin încărcătura sa emoţională şi asociaţiile inedite de idei şi 
imagini pe care le realizează. Copiii sunt curioşi şi de aceea buni observatori. 
Atenţi la tot ce-i înconjoară, însetaţi de cunoaştere - şi toţi ştiu cât de insolite 
sunt de ce-urile lor - spontani, fireşti şi fermecători prin bucuria pe care o 
exprimă când descoperă sau creează, reuşesc deseori să încurce adulţii al 
căror câmp de investigaţie s-a redus la măruntele griji cotidiene. Este firesc ca 
aceştia din urmă să fie respinşi de cei cărora au încercat doar să le asigure 
creşterea biologică. 


Un copil se hrăneşte nu doar cu alimente, ci şi cu multă dragoste, 
exprimabilă în joc, comunicare, educaţie, implicare. Fără a te raporta la 
potenţialul lor uriaş de a acumula cunoştinţe şi a-şi însuşi deprinderi şi la 
limitele lor fireşti care nu pot fi doborâte cu abstractizări sau ironii, nu vei reuşi 
să intri în lumea lor plină de candoare şi lumină. 

Gândiţi-vă că redeveniţi copilul care aţi fost sau identificaţi-vă cu cel din 
faţa voastră şi recunoaşteţi aşteptările acestuia, nu rămâneţi rigid pe o poziţie 
din care daţi ordine spre a nu fi deranjat. Comoditatea neimplicării în 
problemele copiilor se plăteşte scump şi mult prea târziu realizaţi ce aţi făcut 
din copilul ce vi s-a dat în grijă. Mutilarea sufletească de cele mai multe ori se 
manifestă atunci când eşecurile vieţii încep să avertizeze omul că a rătăcit 
drumul. Dar cum să-l regăsească pe cel bun când instrumentul apt să-l 
identifice nu mai funcţionează? 

Un copil este o floare ce creşte nu doar având pământ şi apă, ci şi 
lumină. Lumina o reprezintă educaţia spirituală, educaţia gândirii, iubirea care 
îl înconjoară şi îl protejează şi care se exprimă într-o mulţime de forme. Lipsit 
de această hrană, el nu poate deveni om. Va fi un robot. Creierul îşi va limita 
activitatea la operaţii simple, sufletul nu-şi va putea exprima frumuseţea în 
acte creatoare şi în relaţiile cu semenii, echilibrul său va fi perturbat de orice 
experienţă de viaţă şi va eşua într-o bătrâneţe care, în loc să încununeze cu 
Înţelepciune un destin, va fi semnul şi suma păcatelor unei vieţi ratate, sfârşite 
în neputinţă. 

NU ESTE SUFICIENT SĂ HRĂNIŢI COPIII ŞI SĂ-I TRIMITEŢI LA ŞCOALĂ! 
IUBIŢI-I! Apropiaţi-vă de sufletul lor şi călăuziţi-i pe drumul devenirii. Dar pentru 
asta curăţaţi-vă de noroiul patimilor, de indolenţă, de nepăsare, de aerul vostru 
de atotştiutori. Nu ştiţi decât foarte puţin din ce aţi învăţat în şcoală. Acolo aţi 
studiat litere moarte, dar nu ce este viaţa. Nu ştiţi nimic despre viaţă. Ce aţi 
aflat prin efortul propriu de a căuta, a înţelege şi a aplica? Aţi îndeplinit nişte 
roluri banale în care v-aţi irosit toată energia. Dar când aţi trăit bucuria, pacea, 
dragostea, împlinirea? Le-aţi atins măcar pentru o memorabilă clipă? Sau nici 
măcar nu mai tânjiţi spre asemenea idealuri?! V-aţi simţit fericit când aţi avut 
masa plină şi bani în buzunar. Oare tot ce se dobândeşte fără bani nu mai are 
valoare? Doar estimarea în dolari, mărci, euro, barili conferă valoare? Cât de 
şubredă şi efemeră poate fi o lume ridicată pe puterea banului! Este suficient 
să Ic anulezi simbolul valoric şi vei vedea cum totul se prăbuşeşte. Fără acest 
convertor, ar părea că nimic nu mai funcţionează. De fapt totul începe acolo 
unde puterea banului sfârşeşte. Abia atunci, desprinşi de o mulţime de 
dependențe, descoperiţi că nu aţi trăit cu adevărat niciodată şi că, orbiţi de 
fascinația obiectelor inutile şi de plăcerea obiceiurilor ce v-au afectat sănătatea 
şi longevitatea, aţi uitat de acele bucurii ce i-au fost hărăzite omului spre a-i 


lumina drumul spre împlinire. Nu mai ştiţi să iubiţi, să dăruiţi, să sperati, să 
zâmbiţi, să vedeţi frumuseţea înconjurătoare, să învingeţi obstacolele cu 
demnitate, curaj, nobleţe, credinţă, înţelepciune, să intraţi în jocul vieţii 
conştienţi de darurile pe care Dumnezeu le-a pus în fiecare suflet. Încă aţi mai 
putea să vă limpeziţi privirea, să aprindeţi licărul gândirii în ochi, să fiţi însetaţi 
de cunoaştere şi, inocenți precum copiii şi îndrăgostiţi ca adolescenţii, să 
rezolvati problemele, să fiți eroi demascând minciuna, să fiţi prieteni 
armonizând relaţiile interumane, să fiţi părinţi care formează oameni. 

Am vorbit adesea cu copiii şi am aflat lucruri deosebit de interesante 
despre universul lor psihic. Cei mai mulţi au reţineri faţă de părinţii lor şi rareori 
îşi mărturisesc gândurile mai intime sau îşi exteriorizează nemulţumirile. Sunt 
inhibaţi de stereotipiilc de care se lovesc şi remarcă cu multă sensibilitate 
limitele şi defectele adulţilor. Distanţa dintre părinţi şi copii este cauzată în 
majoritatea cazurilor de atitudinea celor mari, prea ocupați cu problemele lor 
pentru a mai avea timp şi de ale celor mici (şi mă refer la probleme sufleteşti, 
nu la procurarea de hrană, rechizite şi alimente), cât şi de lipsa lor de tact şi de 
blândeţe în relaţiile cu aceştia din urmă. De altfel nici nu-i interesează 
asemenea subiecte, reducându-şi rolul educativ la a se asigura că, veniţi de la 
şcoală, mănâncă şi îşi fac lecţiile. Doar că roboții docili pe care îi vor au propria 
personalitate şi un suflet dornic de a fi iubit şi înţeles. Revolta lor împotriva 
acestor relaţii de familie imperfecte ia forme multiple şi greu veţi recunoaşte în 
spatele refuzului de a învăţa, tristeţii, nervozităţii, agresivităţii, aerelor de 
independenţă sau lipsei poftei de mâncare, cauzele reale ce determină 
tulburările de comportament. Întrebaţi fiind, poate că vor recunoaşte sau nu ce 
îi nemulţumeşte, dar un fin observator va realiza că numai familia este 
răspunzătoare pentru tarele copiilor. 

A-i acuza pe cei mari pentru greşelile lor, ar însemna să cădem într-o 
extremă. De aceea le vom acorda anumite circumstanţe atenuante şi anume: 
felul în care au fost educați ei înşişi şi faptul că nicăieri nu au învăţat cum se 
educă copiii, metodele ce se cer pe parcursul dezvoltării lor psiho-somatice şi 
problemele cărora trebuie să le facă faţă cu mult tact, dragoste şi simţ 
pedagogic. Totuşi, când pretinzi că iubeşti fiinţa de lângă tine, încerci intuitiv 
mai multe căi şi cauţi soluţia armonizării, nu extrapolezi propria experienţă de 
viaţă, impunând juniorului un model adesea depăşit, uneori chiar marcat de 
erori şi limite de înţelegere ale cerinţelor propriului destin, şi devenit plicticos 
prin repetare. Prin ceea ce eşti devii admirat poate chiar copiat o vreme, şi nu 
prin ceea ce pretinzi sau felul în care te prezinţi în cuvinte. 

Ca părinte şi pedagog (aici includ profesorii, învățătorii, educatorii, 
psihologii, medicii şi preoţii), ai datoria de a desăvârşi relaţia cu cei pe care îi 
înveţi câte ceva despre viaţă şi de a te instrui şi a te dezvolta permanent. 


Există preocupări în domeniu şi mulţi s-au aplecat asupra cercetării relaţiilor 
intcrumane şi perfecţionării lor. De fapt orice fel de contact sau relaţie poate fi 
abordată: relaţia cu părinţii, cu colegii, cu prietenii, cu natura, cu Dumnezeu, 
cu boala, cu cei ce te ajută, cu tine însuţi, etc. Trebuie doar să vrei să te 
cunoşti, să te dezvolţi armonios şi să fii fericit oriunde te-ai afla. Pare dificil într- 
o lume plină de conflicte, dar nu imposibil. Un om transformat creează în jurul 
său un câmp benefic şi treptat este capabil prin undele pe care le generează 
să-i ajute pe cei din jur să-şi schimbe stările de mânie, agresivitate sau 
depresie, să susţină energetic pe cei bolnavi, să insufle optimism, speranţă şi 
încredere, să grăbească evoluţia celor cu care vine în contact. 

Transformarea este însă un proces profund şi de durată. Nu-l confundați 
cu o stare temporară de bună dispoziţie şi satisfacţie. Factorii care determină 
transformarea sunt experienţele vieţii trăite conştient, analizate şi urmate de 
corectări şi schimbări în modul de gândire, atitudini şi comportament, în efortul 
susţinut îndreptat spre autodesăvârşire, lărgirea orizontului spiritual, cultural şi 
ştiinţific şi aplicarea cunoştinţelor acumulate. Rezultatele nu întârzie să apară 
şi mulţi deja s-au convins de beneficiile renunţării la comoditate şi la atâtea 
obiceiuri nocive în care s-au complăcut lungi perioade de timp din inerție sau 
doar pentru a fugi de ei înşişi. 

Rezistenţa la valul înnoitor al curenților spirituali ce străbat planeta 
începe să se manifeste prin acutizarea bolilor, crize, anxietăţi şi depresii 
nervoase, sinucideri, sentimentul că timpul aleargă, clima se joacă, ceva nu 
mai este ca înainte şi este greu de explicat ce se întâmplă, un fel de aşteptare 
a ceva ce parcă pluteşte în aer, o nepăsare faţă de multe din problemele ce şi- 
au pierdut interesul, goana după câştiguri ce dispar demonstrând efemeritatea 
bogățiilor materiale, etc. Le veţi recunoaşte şi poate veţi realiza că procesul 
alchimic planetar a început. Efervescenţa politică a ultimilor ani a devenit 
evanescentă şi în dezamăgirea lor, alegătorii au ales mai degrabă omul decât 
partidul sau şi-au manifestat clar refuzul de a participa la un joc în care, oricare 
ar fi câştigătorul, cei mulţi vor pierde. 

Dar să ne întoarcem la copii, la cei pe care numindu-i viitorul nostru, cei 
ce mâine se vor ocupa de protecţia bătrâneţii celor ce azi sunt maturi şi 
responsabili, îi educăm în acelaşi spirit robotizant, obedient şi lipsit de 
umanism şi de iniţiativă. Viitorul nu poate fi altfel decât prezentul şi trecutul 
când acelaşi sistem de valori este transmis de la o generaţie la alta. Cum s-ar 
putea schimba când mentalitatea este aceeaşi? Numai o schimbare în modul 
de gândire în prezent, pe toate treptele ierarhiei sociale şi în sânul tuturor 
generaţiilor ce convieţuiesc, poate genera viitorul pe care mulţi îl visează: un 
timp al dreptăţii, demnităţii şi spiritualităţii. Însăşi ştiinţa a ajuns în impas 
pentru că s-a văzut unde duce ştiinţa fără conştiinţă. Doar un salt în nivelul de 


conştiinţă va permite accesul la o ştiinţă care nu poate fi abordată cu trufia 
acestui secol şi cu limitele de înţelegere determinate de gradul scăzut de 
activare a creierului. Inhibând prin sistemul educaţional dezvoltarea activităţii 
cerebrale, este imposibil ca anii maturității să aducă performanţa unui 
“instrument” devenit neperformant. Stopând imaginaţia copiilor şi canalizând-o 
după norme şi normative în direcţii înguste, la vârsta tinereţii şi maturității ei 
nu vor putea crea, ci doar reproduce ceea ce au învăţat: imaginea artificială a 
lumii. Cum să plăsmuieşti când visele îţi sunt transformate în directive de viaţă 
aducătoare de profit şi distracţie? De ce permiteţi vehicularea sloganurilor şi 
reclamelor ce stimulează dorinţa de câştig nemuncit, senzualitatea, pofte 
nefireşti pentru alcool, cafea, tutun şi produse alimentare pline de substanţe 
toxice, irosirea timpului în activităţi inutile ca fani, microbişti, participanţi la 
concursuri stupide şi amatori de relaţii erotice întâmplătoare? Chiar a pierit 
orice urmă de interes pentru ştiinţă, artă, natură şi activităţi menite a stimula 
creativitatea, menţinerea sănătăţii şi vitalităţii, comunicarea, împlinirea? Câţi 
ani pierdeţi fără a realiza toate acestea decât când bolile dau semnale de 
alarmă?! Atunci cereţi milă şi îndurare şi prelungirea unei vieţi care demult s-a 
transformat în moarte, pierzându-şi rostul. Dacă o zi nu vă aduce pe buze o 
mulţumire către Dumnezeu, un licăr de înţelegere în privire, un strop de 
bucurie şi un grăunte de înţelepciune, atunci este o zi pierdută. De voi depinde 
să descoperiţi darurile cu care vă întâmpină fiecare răsărit de soare. Opaci la 
frumos şi armonie, vă irosiţi forţa vitală sporovăind ceasuri întregi când aţi 
putea direcţiona energia spre a acumula noi cunoştinţe şi impresii sau spre a fi 
mai eficienţi în munca pentru care sunteţi retribuiţi, ori frământându-vă şi 
îngrijorându-vă în loc de a analiza problemele şi a încerca să Ic soluţionaţi. 
Totul depinde de felul în care gândiţi şi cât de mult vă preţuiţi viaţa. Aparent, 
fiecare-şi apără viaţa potrivit instinctului de supravieţuire. In realitate vă bateţi 
joc de ea şi dacă vă veţi privi cu atenţie în oglindă, masca de pe chip, forma 
trupului, vitalitatea şi creativitatea vă vor spune ce fel de om sunteţi. Şi este 
acest om un părinte potrivit copilului său? Oare nu are nimic de schimbat 
pentru a ajuta vlăstarul pe care l-a adus pe lume să devină om? Eu cred că 
doar învățând continuu şi perfecţionându-vă aveţi dreptul de a educa pruncii. 
Altfel sunteţi cei ce le distrug viitorul. 

lubiţi-vă copiii şi arătaţi-lc acest lucru firesc, cu naturaleţe, nici 
răsfăţându-i, nici obligându-i să facă acele lucruri care nu le plac sau nu le sunt 
de folos. Implicaţi-vă în problemele lor şi explicaţi-le acele lucruri pe care nu le 
înţeleg. Întrebarea este: voi, părinţii, când aveţi nelămuriri, căutaţi 
răspunsurile? Sau le cereţi lor ceea ce nici voi nu ştiţi? Când aţi încetat să mai 
căutaţi şi de ce? Pentru că televizorul şi ziarele v-au saturat cu ceea cea au 
considerat câţiva redactori, crainici, reporteri şi jurnalişti că este bine să ştiţi? 


Şi la ce v-a folosit? Câte aţi aflat de la absolvirea liceului sau facultăţii? Credeţi 
că numai serviciul vă justifică existenţa? NU! întrebarea este, repet, CE AŢI 
FĂCUT CU VIAŢA VOASTRĂ? Ce aţi făcut pentru a fi fericiţi? Cât aţi căutat 
fericirea? La ce a ajuns să se rezume aceasta? Ce aţi făcut cu dragostea 
voastră? Când s-a stins focul şi ce a mai rămas din el? Care sunt realele 
sentimente care vă mai leagă de cel de lângă voi? Ce reprezintă copiii pentru 
voi? Cc aţi învăţat de la ei şi de dragul lor. pentru a vă simţi mai aproape? în ce 
constă educaţia pe care o oferiţi copiilor? Ce aţi remarcat deosebit în alte 
familii privind relaţia dintre soţi şi dintre părinţi şi copii? Cum aţi dori să fie 
copiii voştri? Cum aţi fi dorit să fie părinţii voştri? Ce nu v-a plăcut în educaţia 
primită în familie? Dar în şcoală? Cum v-ar plăcea să fie profesorii copiilor 
voştri? Cc le reproşaţi? Dar vouă ce vă reproşaţi? Cum aţi descrie rolul 
părinţilor în educaţia copiilor între 0-7, 8-12, 13-18 ani? Dar după 18 ani, ce 
responsabilităţi credeţi că mai aveţi faţă de copii? Vă mulţumeşte relaţia cu 
copiii voştri căsătoriţi? De ce? Vă iubiţi ginerele sau nora? Şi cum decurge 
această relaţie? Cum îl (o) apreciaţi? Vă deranjează educaţia acestuia sau 
faptul că nu aduce prea mulţi bani în casă? Pretindeţi cumva ca ginerele (nora) 
să vă asculte sfaturile? Dar ştiţi cum să i le daţi? V-aţi făcut iubit(ă) sau 
apreciat(ă) prin calităţile pe care Ic aveţi? V-aţi jenat vreodată în faţa cuscrilor 
sau copiilor căsătoriţi de lacunele pe care le aveţi ce decurg din lipsa de 
educaţie? V-aţi corectat sau v-aţi justificat că aţi prins alte timpuri? Credeţi că a 
găti şi “a ţine o casă” este suficient pentru o femeie? Consideraţi că serviciul şi 
televizorul vă justifică existenţa ca bărbat? Ce element esenţial lipseşte 
familiilor de azi? Cc a însemnat divorţul în viaţa voastră? în ce constă diferenţa 
dintre viaţa de familist şi cea de celibatar? Tânjiţi după o familie sau după 
singurătate şi de ce? Cum v-aţi dori să se desfăşoare viaţa în familie? Ce 
schimbări aţi făcut din dorinţa de a aduce armonia în cămin? Consideraţi că v- 
aţi cucerit soţul (soţia) pentru totdeauna? Cum aţi reuşit? Calitățile prezente vă 
fac iubit(ă) sau cele din tinereţe? Cum aţi devenit în timp? Descrieţi-vă 
devenirea sau căderea. Ce vă împiedică să începeţi marea schimbare? Ştiţi la 
ce se referă? 

Atât pentru azi. După ce voi verifica temele şi voi constata privindu-vă 
cât aţi lucrat la această temă, vom trece la următoarea lecţie. 


DORINȚA 


Încerc de multă vreme să-mi arăt dorinta de a începe construirea 
centrului spiritual al României. Încă nu s-a înțeles clar ce presupune acest 
proiect. Aş dori să lămuresc puţin amatorii de minuni de tip SF sau cu caracter 
mistic că un centru spiritual este un loc geografic unde se desfăşoară o 


anumită lucrare, potrivit unui Plan bine pus la punct, care nu este coordonat 
din acest spaţiu sau de persoane neavizate ori nepregătite pentru acest scop. 
Deci, genul de activităţi iniţiate de anumiţi doritori de bine care nu ştiu ce 
trebuie făcut şi cum este necesar să se procedeze reprezintă modul în care au 
înţeles informaţiile culese din diferite publicaţii care au stârnit confuzii. 

Desigur, cunoştinţele spirituale care s-au răspândit pretutindeni în lume, 
pe lângă dezvăluirea unor secrete multă vreme ocultate, au adus şi multe 
noutăţi care au caracter mai degrabă ştiinţific decât religios. Ele au stârnit 
curiozitatea unora şi au provocat atitudini de negare a însăşi evidenţei din 
partea altora. 

Într-o primă etapă a contactului cu ştiinţa Noii Ere au apărut multe erori, 
inerente de altfel. Pe măsura înţelegerii, experimentării şi aprofundării lor, 
limpezirile au reuşit să structureze informaţiile în abordări distincte prin 
modalitatea de investigare. Practic, gradul de evoluţie spirituală a căutătorului, 
orizontul cultural-ştiinţific şi deschiderea spre nou au ierarhizat pe niveluri pe 
toţi cei dispuşi să cerceteze Noile învățături despre Om, Viaţă şi Univers. Erorile 
şi aproximările au rezultat din neînţelegeri sau blocaje energetice. Filtrul 
mental a fost cel ce a prelucrat sau deformat informaţia. Folosind acelaşi fond 
de cuvinte, diferiţii translatori ai mesajelor le-au transmis, în consecinţă, cu 
anumite limite de fidelitate sau lăsând posibilităţi de interpretare celor aflaţi în 
etape superioare de studiu. 

Dar ceea ce nu s-a înţeles încă este faptul că nu este suficient să te 
informezi dacă nu ai un fir călăuzitor, dacă nu începi cu începutul şi nu aplici 
sfaturile simple de viaţă şi sănătate cu care debutează o viaţă autentic 
spirituală. Nu simpozioanele şi conferințele sunt cheia transformării, ci felul în 
care trăiţi, gândiţi şi experimentați Legile Vieţii ce au fost întotdeauna la 
îndemână, ascunse în proverbe, basme, scripturi şi în tot ce există în natură. 
Este impresionant să asculţi diverşi lectori, dar numai puritatea sufletească 
abilitează un om să devină călăuză. Flexibilitatea şi claritatea minţii, de 
asemenea, sunt foarte importante pentru cei ce doresc să-şi ajute semenii. 
Deci nu pot să nu remarc “nebunia” pe care au creat-o viziunile şi interpretarea 
greşită a mesajelor acolo unde naivitatea şi nivelul redus de înţelegere şi-au 
dat mâna. Nu vă grăbiţi! Aveţi răbdare şi veţi pătrunde tâlcul multor 
evenimente la timpul potrivit. Deschideţi ochii şi priviţi ce se întâmplă. Abia 
după ce vă veţi scutura de orbire veţi vedea, după cum atunci când veţi şti să 
ascultați, veţi auzi. 

Procesul trezirii conştiinţei este deosebit de complex şi nu se identifică cu 
a afla noi cunoştinţe, ci cu a deveni conştient de propria fiinţă, de nevoile sale, 
de durerile şi bucuriile sufletului, de imbolduri şi inhibiţii, de aspirații şi 
neputinţe, de greşeli şi căi de rezolvare a conflictelor interioare şi exterioare, 


de ratări şi oportunităţi ce permit spiritului să se exprime, lăsând câmp deschis 
explorării şi corectării. Doar cel ce se cunoaşte pe sine îşi poate ajuta semenul 
pe drumul iniţierii în tainele vieţii. Sfaturile ignoranţilor şi teoreticienilor sunt 
inutile. Experienţa vie, trăită şi înţeleasă, nu povestită, arc valoare. Este destul 
de dificil să acumulezi rapid experienţă. Asta presupune a parcurge mai multe 
tipuri de întâmplări care stimulează puterea de adaptare, de a lua decizii, a 
acţiona, a suporta consecinţele de cele mai multe ori dureroase ale propriei 
ignorante şi ale limitelor de percepţie clară a situaţiilor traversate, a rezista 
unor condiţii potrivnice care lovesc în egoismul şi comoditatea ta şi a nu fi 
ajutat în tot acest timp decât de credinţă şi bunul-simţ interior, a îndura tăcut 
nedreptăţi şi ostilităţi şi a lupta pentru adevăr fără a te lăsa acaparat de 
negativul ce te înconjoară, toate acestea într-un timp relativ scurt, dar 
echivalent prin intensitate mai multor vieţi la un loc. Puţini rezistă la asemenea 
încercări. De aceea spun că este simplu să pretinzi grade de iniţiere pentru 
care ai învăţat ca pentru examenele şcolare cu care te-ai obişnuit. Doar viaţa 
validează calitatea omului. Tăria caracterului şi forţa înţelepciunii sunt 
adevăratele puteri, nu harurile obţinute prin antrenament, dacă acesta nu este 
susţinut de o bază spirituală autentică. 

Aminteam de centrul spiritual nu atât ca lăcaş de învăţământ, cât ca 
cetate a oamenilor puri. a celor ce respectă Legile Universului şi ale planetei, a 
celor ce ştiu să trăiască armonios, ajutându-sc reciproc. Cândva, pe acest 
teritoriu a existat un astfel de foc de spiritualitate ce radia din sufletele celor ce 
formau un neam unit. În timp, negativul şi-a întins tentaculele în întreaga lume 
şi dezbinarea a permis ca şi acest tărâm să fie pângărit. A repara erorile 
trecutului şi a trezi acea genă de neînfricare în faţa morţii, de dor de Dumnezeu 
şi de dragoste de semeni şi de ţară reprezintă modalitatea prin care centrul 
poate fi activat. Acesta nu este un proces paranormal sau care necesită multe 
vorbe, ci mai degrabă gânduri şi fapte pline de înţelepciune şi iubire. Desigur, 
sper că se înţelege că Planul renaşterii cuprinde întreaga planetă, iar 
fraternitatea include toţi locuitorii Terrei dispuşi să participe la primenirea vieţii 
şi transformarea omului. M-am adresat cu precădere românilor pentru că mă 
aflu printre voi, pentru că aştept mai mult de la voi şi pentru că este timpul să 
vă treziti. 

Trezirea presupune parcurgerea unor etape de conştientizare care 
solicită forţele sufletului şi mai puţin forţele fizice sau intelectuale. Este un 
proces uneori dureros, alteori neasemuit în frumuseţea, bucuria, pacea şi 
împlinirea pe care le aduce la suprafaţă. Somnul a limitat infinitele posibilităţi 
ale sufletului de a-şi exprima puterea creatoare în plan fizic. Reduşi la activităţi 
programate şi repetate, aţi devenit roboţi în care sentimentele au fost inhibate 
şi aţi uitat să trăiţi şi să iubiţi. Neiubind, aţi acceptat modele de viaţă străine de 


arhetipul creat de Dumnezeu. V-aţi transformat în slujitorii nonvieţii şi aţi 
stagnat, închizându-vă într-un cerc temporal din care nu v-aţi mai putut elibera. 
Aţi reluat aceleaşi lecţii, nefiind capabili să le depăşiţi. De aceea vă spun că 
istoria deţine cheile ieşirii din capcana timpului. Dar istoria se cercetează cu 
mintea limpede şi călăuziţi de lumina spiritului. De pe poziţii rigide şi subiective 
veţi descoperi doar fapte trecute care nu-şi vor dezvălui tâlcul decât celui 
înarmat cu credinţă şi sete de Adevăr. 

Cum să putem merge mai departe dacă nu ştim unde ne aflăm? Să 
privim atent în jur şi să încercăm să vedem acele stări de fapt care nu sunt 
pomenite nicăieri în mass-media, să descoperim cauzele reale şi nu cele 
aparente care au determinat efectele dezastruoase în plan economic, politic, 
financiar, social şi spiritual, să dibuim instrumentele sau armele care s-au 
folosit spre a înceţoşa mintea şi a controla psihicul uman. Să cercetăm 
performanţele ştiinţei şi tehnologiei, dar şi anevoioasele cărări ale spiritului 
care nc vor orienta opţiunile înspre pragurile evoluţiei, nu înspre abisurile 
conştiinţei. Treptat ochii se vor limpezi, sufletul se va scutura de crustele de 
piatră şi credinţa va călăuzi căutătorii spre LUMINĂ. 

Experimentaţi dragostea, descoperiţi-vă sensibilitatea, manifestaţi-vă 
talentul, exprimaţi-vă sentimentele nobile şi bucuraţi-vă mai mult de darul 
VIEŢII, trăind intens, profund, atent, conştient, frumos, curat, armonios! Acest 
mod de A FI vă va remodela, scoțând la iveală aspectele necunoscute ale fiinţei 
voastre. Veţi simţi propria transformare şi veţi constata schimbările exterioare 
pe care aceasta le-a atras. Nu vă temeţi! Aveţi curaj să începeţi o nouă viaţă! 
Planeta este un câmp psihic în care puteţi experimenta cele mai cutezătoare şi 
înălţătoare provocări (atribute) ale spiritului. Sunteţi creatori şi viaţa 
înconjurătoare este rodul gândurilor, intenţiilor, vorbelor, convingerilor şi 
acţiunilor voastre. Recreaţi realitatea fizică pornind din planul psihic! Renunţaţi 
la atitudinile negative şi abordaţi punctele de vedere optimiste, îndrăzneţe, 
novatoare, bazate pe cunoştinţele spirituale şi ştiinţifice. 

Informaţi-vă şi prelucraţi amalgamul de informaţii ce vă parvin pe 
canalele mass-medici. Nu vă rezumaţi la a frunzări ziarele superficial, la a 
viziona filmele indiferenți la rolul lor educativ, la a bârfi în loc de a comenta 
aspectele vieţii care vă afectează pe toţi deopotrivă şi a găsi soluţii potrivite, la 
a irosi timpul în loc de a utiliza variatele surse de documentare spre a vă 
îmbogăţi cunoştinţele! Adaptaţi-vă unui timp al informaţiei care se schimbă cu 
o viteză uluitoare. Recvaluaţi-vă cunoştinţele şi renunţaţi la cele perimate. Nu 
abandonaţi drumul cunoaşterii din simplul motiv că nu înţelegeţi! Veţi găsi 
oamenii sau materialele care vă vor lămuri dacă veţi dori cu adevărat acest 
lucru. 


Nu rămâneţi inerti când revoluţia spirituală a cuprins planeta! Lăsaţi-vă 
antrenați de noii curenţi spirituali şi întâmpinați noul cu entuziasm! Lăsaţi în 
urmă durerile şi suferinţele şi descoperiţi forţa de a trăi frumos. Toate aceste 
îndemnuri vor rodi o realitate care depinde în mare măsură de credinţa şi 
puterea voastră creatoare. Voi sunteţi plăsmuitorii şi constructorii acestei lumi. 
Schimbarea modulul de a gândi şi a trăi reprezintă cheia transformării întregii 
vieţi planetare. Voi sunteţi cei ce deţin puterea asupra vieţii şi a morţii şi voi 
alegeţi destinul planetar. Voi atrageţi vitregiile naturii şi voi puteţi fi 
vindecătorii întregului sistem de viaţă care vă susţine. 

Folosirea greşită a forţelor cu care aţi fost înzestrați a condus la 
distrugere, suferinţă şi moarte. Nu Dumnezeu v-a pedepsit pentru a vă impune 
propriile dorinţe. De-aţi fi cercetat cu atenţie Legile Sale. le-aţi fi putut folosi ca 
instrumente preţioase pe drumul evoluţiei şi desăvârşirii. Aţi irosit ani în care, 
repetând aceleaşi erori, aţi prelungit durerile ce însoțesc întotdeauna 
ignoranţa. Aţi ales drumul lung şi lent al trezirii, refuzându-l pe cel scurt şi 
luminos al iubirii pe care vi l-a arătat lisus. 

Azi procesul ridicării nivelului de conştiinţă va antrena tot mai mulţi 
oameni şi viaţa se va schimba pretutindeni. Semnele înnoitoare abundă pe 
toate meridianele şi doar limitele orizontului cultural-ştiinţific şi spiritual vă 
împiedică să le vedeţi. Coexistă însă şi forţele distrugerii pe care le puteţi uşor 
recunoaşte. Deschideţi ochii şi priviţi .locul Vieţii atenţi la Regulile sale! Când 
vă implicaţi, nu vă aruncaţi în voia hazardului! Optaţi conştienţi de țelul suprem 
al vieţii pe care l-aţi neglijat atâta timp: îndumnezeirea, cunoaşterea Sinelui, a 
Esenţei din care sunteţi plămădiţi. 

Dumnezeu este în voi. 


PARFUM DE TEI 


Înfloriseră teii şi parfumul lor învăluia trecătorii, încetinindu-le paşii. 
Rămâneau la umbra lor câteva clipe, inspirând adânc, şi îşi continuau drumul 
înseninaţi de un zâmbet. Strada toată devenise un culoar de trecere spre altă 
lume. Pacea se aşternea în sufletele celor osteniţi de trudă şi dureri şi, călăuziţi 
de noua stare de linişte, oamenii reveneau la treburile cotidiene animați de o 
forţă subtilă ce se cuibărise în inimă. Nu păreau conştienţi de vraja florilor 
galbene ce creşteau undeva sus, spre tăria cerului, şi repede uitau de darul lor 
minunat. Dar chiar dacă oamenii ignoră darurile naturii, ele continuă să se 
reverse asupra lor şi să-şi înfăptuiască lucrarea ce Ic-a fost încredinţată de 
Dumnezeu. 

Sigur, oamenii nu cunosc aceste lucruri nevăzute ce se desfăşoară în 
propria împărăție şi în afara ei, dar nici nu le acordă prea mare importanţă 


când află despre existenţa lor. Par atât de mărunte şi nesemnificative în 
comparaţie cu demisia unui ministru, examenul de capacitate, creşterea 
salariilor parlamentarilor sau grindina ce s-a abătut peste case, grădini şi 
ogoare. Şi acestea sunt importante dacă le analizezi cu luciditate şi descoperi 
cauzele reale ale fenomenelor naturii sau anticipezi consecinţele în plan social 
ale unei guvernări defectuoase. Dar la şcoală nu se învaţă cum să faci 
conexiuni între evenimente, să-ţi dezvolţi intuiţia sau să utilizezi simbolurile 
înconjurătoare pentru a găsi răspunsurile la întrebările ce te frământă. Acolo 
afli tot ce nu te interesează şi nici nu-ţi foloseşte mai târziu. Dovada o 
constituie insuccesele înregistrate în toate planurile vieţii, în ciuda faptului că 
ai diplomă de bacalaureat, licenţă sau studii temeinice ia şcoala de partid. 
Dacă toată populaţia ar fi solicitată să susţină din nou bacalaureatul, câţi l-ar 
mai trece? Dar nici nu împiedică pe cineva să trăiască lipsa acestor cunoştinţe. 
Atunci care ar fi acele cunoştinţe absolut necesare vieţii care, odată înţelese, 
să-ţi transforme viaţa într-un triumf, o victorie ce s-ar traduce în fericire, 
împlinire şi bucuria de A FI? Un sondaj de opinie nu ne-ar fi de prea mare folos 
întrucât nimeni nu-şi imaginează un alt mod de existenţă şi educaţie decât cel 
pe care l-a moştenit şi l-a transmis mai departe, în lipsa unei alternative mai 
atrăgătoare - dar aprobată de stat şi atotputernicele ministere. 

Se pare că este absolut necesar ca toţi să credem şi să ne însuşim 
aceleaşi convingeri care au atras declinul societăţii. Doar astfel vom fi siguri că 
omul nu mai are nici o şansă să se răzvrătească împotriva unei ordini artificiale 
care i-a atras decăderea. Şi odată căzut, este uşor de supus şi de ţinut sub 
control. 

In Marea Diversitate Cosmică, pe fiecare planetă se experimentează noi 
şi noi legi, moduri de existenţă, teme de cercetare şi investigare a acestei 
inepuizabile energii inteligente care se numeşte VIATĂ. 

De ce oare pe Terra totul a înţepenit într-un sistem rigid? De ce oare 
Şcolile particulare sunt acreditate numai dacă practică acelaşi sistem de 
învăţământ? De ce oare un curriculum vitac este valoros numai dacă ai absolvit 
cursuri standard? Mie mi s-ar părea mai valoros un candidat autodidact sau 
care. urmărindu-şi pasiunile şi curiozităţile şi descoperindu-şi talentul, a învăţat 
de la acei oameni pe care i-a prețuit ceea ce a simţit nevoia să cunoască spre 
a-şi împlini visele şi astfel, destinul. În acest sens. timpul ar fi ocupat mai 
eficient, fiind dedicat unui studiu autentic, pentru a şti. nu pentru a avea o 
medie, a promova clasă după clasă, pentru ca într-un interviu inopinat luat de 
vreun reporter al televiziunii să arăţi că totul a fost zadarnic: nu ai rămas cu 
nimic. Se pierd timp, bani şi energie cu învăţământul paralel - meditaţiile care 
reiau aceleaşi elemente parcurse la şcoală. În aceeaşi manieră. Ce rost are 
atunci prezenţa la cursuri dacă elevul parcurge în particular aceeaşi materie? 


De ce nu se exploatează timpul mai eficient? De ce nu există discipline noi care 
să atragă elevii şi să-i pregătească pentru viaţă? Sunt convins că mulţi părinţi 
ar putea sta la catedră cu mai mult folos decât o fac o mare parte dintre 
cadrele didactice. Din nefericire, rigiditatea şi stricteţea regulilor din Ministerul 
Educaţiei nu permit experimentarea a noi formule pedagogice. Probabil că 
mulţi profesori s-ar simţi ameninţaţi de asemenea înnoiri. Şi pentru că am ajuns 
aici, aş adresa câteva întrebări tuturor celor care sunt implicaţi în actul 
pedagogic. Cum v-aţi pregătit pentru cariera de profesor? Ce discipline 
adiacente celei pe care o predaţi aţi studiat? Ce examene de medicină, 
psihologie, creativitate, ştiinţa comunicării, pedagogie, ştiinţă spirituală, 
sociologie, aţi promovat? Cum v-aţi perfecţionat de-a lungul timpului şi ce 
cursuri suplimentare aţi urmat? Ce progrese aţi înregistrat în propria 
desăvârşire şi ce modele de viaţă reprezentaţi pentru tânăra generaţie? Cum 
lucraţi pentru a vă controla nervii, frustrările, prostia, plictiseala, lipsa de 
imaginaţie? Cât timp alocaţi îmbogăţirii cunoştinţelor generale şi de 
specialitate şi de câte ori aţi încercat noi metode de predare şi verificare a 
cunoştinţelor? La cât timp restructuraţi materia şi ce aţi adus nou în fiecare an 
de practică la catedră? Cât aţi avut curaj să vă abateţi de la programă spre 
binele elevilor? Cât aţi luptat pentru a împrospăta atmosfera anilor de studiu 
printr-o implicare mai profundă în relaţia profesor-elevi-părinţi? în ce constau 
rezultatele cu care vă mândriţi? Dacă nu ar fi notele, cum aţi reuşi să captaţi 
interesul copiilor? Simţiţi ce impact aveţi asupra copiilor? Intuiţi cum sunteţi 
văzut de ci? Aţi avea curaj să ascultați caracterizările lor? Ştiţi ce-şi doresc 
elevii? îi cunoaşteţi cu adevărat? Atitudinea lor v-a dat vreodată de gândit? Aţi 
încercat să vă corectaţi? Dacă ani de zile aţi rămas acelaşi profesor mediocru 
care parcurge programa conform graficului, nu consideraţi că stagnarea 
personală nu constituie un bun exemplu pentru elevi? Ca om, ce calităţi aveţi 
şi ce fel de model reprezentaţi pentru elevi? Colaborarea cu părinţii vă ajută în 
plan personal sau se reduce la şedinţele semestriale? Nu credeţi că, 
deschizându-vă comunicării aţi avea mai mulţi prieteni, surse de informare mai 
variate, noi experienţe de viaţă şi posibilitatea de a extinde actul pedagogic 
dincolo de băncile din clasă? Credeţi că aţi descoperit arta de a fi profesor? 
Dacă vi s-ar aloca fonduri şi răspunderi nelimitate, cum ar arăta Şcoala 
viitorului pe care o propuneţi? Ce loc ocupă în viaţa personală şi profesională 
iubirea? Ştiţi să uniţi o clasă astfel încât să transformați elevii în prieteni? V-a 
preocupat vreodată o asemenea idee? Apreciaţi în vreun fel elevii cu rezultate 
slabe la învăţătură? V-a preocupat situaţia lor? Ce aţi aflat despre ei şi cum aţi 
încercat să-i ajutaţi? Aţi înlesnit prietenia între părinţii copiilor? Aţi încercat să 
găsiţi soluţii pentru elevii cu probleme psiho-afective, tulburări de 
comportament, probleme de natură materială sau probleme de sănătate? V-a 


interesat dacă elevii au posibilităţi materiale pentru a face faţă solicitărilor 
şcolii? Aţi refuzat vreodată cadourile părinţilor? Vi s-au părut “atenţii” meritate? 
Aţi încercat să atenuaţi conflictele dintre elevi sau dintre elevi şi profesori? Aţi 
fost vreodată respins de elevi? S-a întâmplat vreodată ca părinţii să ceară 
schimbarea dumneavoastră, nemulţumiţi de competenţa sau metodele 
pedagogice utilizate? Ce ştiţi despre personalitatea elevilor dumneavoastră? Aţi 
ajutat vreunul să-şi descopere calităţile, talentele sau să-şi învingă teama, 
inhibiţia, timiditatea ori complexele? Există elevi care vă solicită prezenţa în 
recreaţie sau după ore? Aveţi foşti elevi care v-au devenit colegi sau prieteni? 
Consideraţi că aveţi vreo responsabilitate în formarea personalităţii copiilor şi 
adolescenților? Cum se traduce în fapte aceasta? Ce aţi admirat la profesorii pe 
care i-aţi avut în liceu sau facultate? Ce aţi îmbunătăţit fiind la catedră? Dacă 
disciplina pe care o predaţi ar fi facultativă, câţi elevi aţi avea? Aceştia v-ar 
asculta pentru că este interesantă materia sau pentru că harul pedagogic şi 
omul care sunteţi îi atrag? 

Întrebările pot continua. Le puteţi formula dumneavoastră înşivă. Mai 
importante sunt însă răspunsurile şi semnificaţia lor. Ele vor contura chipul 
dascălului care, înainte de a-şi cere drepturile salariale printr-o grevă, ar trebui 
să se contemple în oglindă pentru a purta un sever dialog cu propria conştiinţă. 

Învăţământul trece printr-o criză profundă. Este în interesul tuturor ca 
Şcoala să devină un autentic Focar de cultură şi spiritualitate pentru toate 
vârstele sufletului. 


ÎNCERCAREA 


Planul prevedea ca drumul să-i fie presărat cu multe încercări. Fiecare îşi 
avea rostul ei şi până acum le trecuse pe toate. Concluziile, însă, trebuia să le 
tragă singură. Avea doar două elemente ajutătoare: conştiinţa şi credinţa. Nici 
un alt sprijin nu ar fi putut ţine locul acestora. Dificultatea consta în faptul că 
nu avea dreptul să cunoască rezultatele examenelor, ceea ce menținea starea 
de nelinişte şi confuzie în care trebuia să-şi găsească reperele nevăzute. Ceaţa 
aceasta era greu de traversat fără călăuză, cu atât mai mult cu cât voci de 
pretutindeni trasau direcţii spre niciunde. Cum ai fi putut defini un drum prin 
nonspaţiul existenţei? însuşi timpul părea să curgă în ambele sensuri şi să se 
dilate sau să se contracte după voie. Mintea şi deciziile ei te proiectează înainte 
sau înapoi, în stratul adecvat psihicului tău. A struni mintea nu este chiar greu 
când ştii ce ai de făcut. Dar când nu ştii şi mai ales când eşti conştient că 
există un cronometru care îţi înregistrează ezitările, eşti forţat să acţionezi, 
atent la semnele ce-ţi dau de veste încotro te îndrepţi, pentru a lua măsuri la 
timp. 


“De ce ne trimiţi pe planetă atât de neputincioşi? Pot trăi ca ei, desigur, 
dar am altceva de făcut. Altfel, pot spune că am venit să asist ca spectator la o 
dramă istorică în direct. Nu este un spectacol pe gustul meu ca să fi cerut 
paşaport spre trecut pentru acest timp şi spaţiu. Este clar că am ceva de 
îndeplinit. Dar ce anume? Numai în filme vezi eroi care le ştiu pe toate... Măcar 
de mai întâlneam câţiva cu care să mă consult. Dar ce am găsit până acum... 
mai bine mă descurc singură. În fond, fiecare este liber să acţioneze cum 
crede. [i se respectă opţiunile. Numai că eşti supus Legilor şi, dacă nu-ți 
analizezi bine deciziile, poţi fi eliminat rapid din joc. Nu o face nimeni altcineva 
decât gravitatea faptelor tale. Dar mai sunt şi alţi factori aici. În primul rând 
destinul care te cam încorsetează. Greu te eliberezi din această carapace. Apoi 
sunt tot felul de forţe care acţionează pentru a te proteja sau a te distruge lent, 
dar sigur. Îţi ia ceva ani şi traversezi experienţe dureroase până te lămureşti 
cum stau lucrurile, înjur, toţi tc privesc ca pe o fiinţă binecuvântată de parcă 
Dumnezeu te-a luat în braţe şi te plimbă prin împărăţia Sa. Ce ştiu ei în ce fel 
“îşi plimbă” Dumnezeu copiii mai mari?! Când apucă să vadă un strop din 
exigenţa lui Dumnezeu, se sperie şi dispar care încotro. Blând şi dulce le pare 
multora chipul divin şi minunate darurile Sale. Nu apucă să guste şi din partea 
amară şi trudnică a efortului. Se plictisesc înainte de a ajunge acolo sau 
consideră că doar adversarul lui Dumnezeu te pune la treabă. Dumnezeu te 
invită la petreceri de Crăciun şi Paşti. 

Le-am tot spus aceste lucruri şi m-au contrazis sau mi-au întors spatele 
de parcă aş fi delirat, cuprinsă de febră. Au început să-mi dea sfaturi şi să mă 
dojenească sau să mă compătimească pentru nebunia mea, uitând prea 
multele cuvinte de dragoste cu care mă întâmpinaseră înainte de a mă 
cunoaşte. Capcanele se întindeau în faţa lor şi le ignorau din miopie. Uneori nici 
nu era nevoie de încercări. Cădeau în plasa propriilor limite. Îmi părea rău. Aş fi 
vrut să-i ajut, dar nici măcar nu întindeau mâna după ajutor, temători să nu 
greşească. Frica îi arunca în noi situaţii cu mult mai încurcate, pe care se 
eschivau să le comenteze. 

Acestea reprezintă un gen de oameni şi întâmplări din care am învăţat 
multe despre suflet, caracter şi psihicul uman. 

Mai dificile sunt acele probe nevăzute cu care te confrunţi în singurătatea 
atât de invidiată. Oricât de mare ti-ar fi credinţa, simţi că, vorbindu-ţi într-o 
mulţime de feluri, Dumnezeu de fapt tace şi-ţi urmăreşte alegerile. Rămân în 
urmă binele şi răul, iar simbolurile sunt greu de descifrat. O, ce mult ţi-ar 
plăcea să ai parte de revelații clarificatoare şi credibile! Dar nu vin. Te rogi, în 
speranţa unei fărâme de răspuns, şi constaţi că ţi se cere să gândeşti, nu să te 
tânguieşti sau să ceri luminarea. Bineînţeles că ai aflat de la toţi şi din toate 
scrierile spirituale că Dumnezeu este în tine şi-ţi repeţi EU SUNT... dar 


problemele rămân. Deci peste ce am sărit? Simt cu adevărat cât de EU SUNT 
sunt eu? Atunci de ce nu ştiu tot şi nu sunt peste tot? De la a citi aceste cuvinte 
până la a le conştientiza sau a le descoperi sensul profund printr-o tainică şi 
binecuvântată stare de graţie e cale lungă. 

Pacea vine greu şi se aşterne pentru puţine clipe peste sufletul 
zbuciumat de neînţelegeri şi căutări. O cauţi cu sete, dar fuge de tine. Cum poţi 
sta liniştit când ai atâtea de aflat despre lumea în care trăieşti şi despre tine 
însuţi? Este un soi de echilibru pe care încerci să-l menţii, dar pacea nu se lasă 
atinsă. Cineva are grijă să pună paie pe foc sau să te arunce în furtună când ti- 
e tihna mai dulce. Visezi să trăieşti senin precum maeştrii, desăvârşindu-ţi arta 
alchimică în pustnicia ta, când valul lumii vine să te scoată din peştera-ţi de 
vise. La luptă cu alţi balauri! Ce contează că tu i-ai învins?! Sari în ajutorul celor 
care şi-au hrănit balaurii până când aceştia i-au atacat fără milă. Explici din 
mers ce au de făcut pentru a se pune pe picioare şi te străduieşti să diminuezi 
puterea monştrilor sufleteşti. Trebuie să înveţe ei înşişi să-şi ţină sub control 
împărăţia. 

Te întorci ostenit, analizezi noile experienţe, punctezi stângăciile şi revii 
la ale tale ce-ţi par cât casa. Întorci problema care te sâcâie pe toate feţele, o 
derulezi ca pe un ghem, căutând în urmă când a început, anticipând 
consecinţele posibilelor opţiuni, şi o reiei până devine absurdă. Vrei să o 
abandonezi, pentru că nu pare să aibă o implicaţie reală imediată, dar cineva 
are grijă s-o readucă sub lupă iar şi iar până ce nervii cedează. Totuşi, nu este 
o probă ce urmăreşte calmul. Este altceva ce nu se lasă prins în cuvinte. Nu 
este nici ispită pentru că nu este genul de slăbiciune la care să mă simt 
vulnerabilă. Să fie naivitatea? Nu, nici asta. S-ar fi spulberat de mult. Revine cu 
obstinaţie, ritmic precum picătura chinezească. Şi sapă, tot mai adânc, până ce 
încep să simt ceva nou... uneori e durere, alteori bucurie, speranţă... Încă nu 
este clar. Chestiunea aceasta nu se abordează cu mintea, ci cu sufletul. Dar noi 
nu prea ştim să lucrăm cu forţele sufletului. Încep să mă apropii de graiul lui 
Dumnezeu care ne vorbeşte prin sentimente. Aici însă puterea cuvintelor 
încetează. Trecem în alt registru de unde, folosim un alt limbaj. Sunt stări pe 
care le percep. A le defini înseamnă a le deforma. Ce simt? Greu de spus. 
Important este că am început să simt. Problema îşi dezvăluie dimensiunile 
profunde. Într-un fel este un indicator al sensibilităţii ce urcă o nouă octavă. 
lubesc altfel. Dar asta nu se învaţă cu sfaturi, ci doar cu credinţă. Îmi imaginam 
rezolvarea problemei în termeni intelectuali, dar ea a deschis porţile inimii 
mele. Acolo este o comoară imensă ce se cere explorată. Acum abia începe 
călătoria interioară ce are ca ghid iubirea. 

Dar de ce am uitat toate aceste lucruri? Cum am putut să uit că iubesc?” 


“Si cum ai fi trăit în această lume plină de ură şi indiferenţă cu iubirea 
ta?” 

“Dar atâtea spirite luminate au trăit printre oameni iubind.” “lubirea este 
o forţă uriaşă cu o mare putere de transformare. 


Dar trebuie să ştii s-o foloseşti. Altfel distrugi totul înjur. Prin urmare, ai 
cunoscut toate aspectele ei şi ai ajuns să simţi această forţă în tine. Poate-mi 
vei spune că eşti conştientă că ai mai trăit sentimentul dragostei, că te-a durut 
sau ţi-a adus momente de împlinire, că ai suferit şi te-ai bucurat, că ai 
descoperit cum îţi dă aripi, potenţând proiecte creatoare. Nu ai avut însă 
sentimentul a ceea ce eşti cu adevărat. Pe un fond de ignoranță, dragostea 
aduce dezechilibru. Nu-şi menţine intensitatea şi se stinge când vine furtuna. 
Fortificată de credinţă şi lumină, poţi dobori orice obstacol înarmată doar cu 
dragoste pentru Adevăr. Este un drum dificil la capătul căruia vei descoperi 
Cine Eşti”. 

“Eu sunt. Cine Sunt? Dumnezeu într-una din formele Sale limitate de 
manifestare. Am aflat de pretutindeni acest lucru. Eu şi Tatăl Una suntem. Sunt 
om. Sunt o conştiinţă cosmică ce a ales să experimenteze anumite Legi ale 
Universului în acest spaţiu dens. Sunt o fiinţă creatoare ce-şi descoperă drumul 
spre Sursă, suind spirala evoluţiei sau acceptând puterea timpului. Ce mai am 
de aflat? Că sunt omniprezentă şi pot savura oricând splendorile Creaţiei. Că 
pot fi orice, oricine, oriunde şi oricând. Trebuie doar să-mi amintesc, să-mi 
deblochez memoria. Aici mai am de lucrat. Încă nu prea ştiu cum să caut cifrul. 
Odată găsit, presupun că voi şti cum să-l folosesc.” 

“Ştii şi asta. De altfel eşti pe dramul cel bun, lucru de care eşti 
conştientă!” 

“Poate că nu anticipez cât de lung este acesta. Uneori mi se pare că nu 
am făcut decât doi paşi de la Start şi timpul mă presează să mă grăbesc. Dacă 
fac abstracţie de el, toate sunt unde şi când este necesar, chemate de forţe din 
Jocul Universal. Trebuie să fii cu toate simţurile treze şi cu neuronii în funcţiune 
când alegi. Altfel nu poţi aprecia limpede problema. De fapt problemele. Ele se 
succed şi prezintă grade sporite de dificultate. Tu mă înţelegi. Dar pentru mulţi 
pare cam metaforic limbajul meu. Ei ştiu doar că nu vor să greşească. De parcă 
cineva vrea! Ignoranţa şi comoditatea aduc eşecurile. Efortul de a gândi şi a 
acţiona aduce întotdeauna o soluţie sau un nou indiciu. Dar oamenii nu asta 
caută, ci doar asigurări că sunt minunaţi, perfecţi şi că totul merge de la sine. 
Dumnezeu învârte Roata Vieţii, iar ei se ţin bine de spiţele ei, savurând 
confortul siguranţei în stagnare. Ei nu ştiu că stagnare nu există, ci doar 
evoluţie sau involuţie.” 


“Ai dreptate. Ai să-i ajuţi să iasă din acest cerc temporal, creând 
împreună o nouă realitate. Cei ce au pornit pe acest drum au putut observa 
deja cât de multe s-au schimbat în ei şi în jurul lor. Fiecare este Creatorul 
microclimatului în care trăieşte şi de fiecare depinde ca totul să se transforme 
sau să rămână aşa cum este - deşi această ultimă variantă este imposibilă 
pentru că va atrage schimbări dureroase. Dacă oamenii ar analiza mai atent ce 
se întâmplă în lume sau chiar în imediata lor vecinătate şi ar opta pentru o 
schimbare de mentalitate, rezultatul ar fi spectaculos, peste aşteptările cele 
mai optimiste. Dar amânarea deciziilor şi punerii lor în practică frânează 
procesul Renaşterii Vieţii. Vorbesc despre o ştiinţă ce poate fi verificată de 
oricine fără nici un fel de tehnologie. Nu este misticism sau manipulare cum 
încă se mai străduiesc să afirme cei ce se opun curenților spirituali ce au 
înconjurat planeta. Viaţa îşi cere dreptul de a fi, a exista, a se manifesta. Nu 
mai poate fi menţinută în cavouri de beton, cu chimicale şi psihoze ce au 
transformat Terra într-un spital. Este timpul să aplicăm Legile Vieţii. Prea multă 
vreme au fost ignorate.” 

“Şi fiecare civilizaţie va lua totul de la capăt şi va cădea în aceleaşi 
capcane?” 

“De ei depinde ce vor alege. Noi doar le-am arătat drumul. Nu putem 
decide în locul lor.” 

“Este cumplit să asişti la această dramă a neputinței umane. De fapt 
consecinţele sunt dramatice, cât despre neputinţe - ele sunt imaginare. În 
realitate toţi se pot trezi dacă ar dori acest lucru. Cel mai mare păcat este să-şi 
accepte situaţia aparent fără ieşire, fără a încerca să schimbe ceva în viaţa lor. 
Orice act responsabil, demn şi lucid îşi va arăta roadele. Desigur, în disperarea 
lor, mulţi îşi îndreaptă ochii spre Dumnezeu. Dar a venit vremea să colaborăm 
cu Dumnezeu după alte principii, nu plătindu-i cu lumânări şi slujbe 
intervenţiile miraculoase în viaţa plină de nevoi şi suferinţe pe care noi înşine le 
creăm. Altfel, degeaba vorbim despre credinţă. Credinţa ne ajută pe noi să ne 
rezolvăm problemele, nu pe Dumnezeu să ni le soluţioneze. Dacă am fi mai 
atenţi la gândurile, vorbele şi faptele noastre, am intui şi cauza necazurilor şi 
calea de ieşire din labirint.” 

“Ai găsit mulţi dispuşi să prindă firul Ariadnei?” 

“Am găsit un labirint amenajat după placul fiecăruia. De ce şi-ar mai dori 
să părăsească zonele de confort? Cât despre rătăciţi, mai degrabă caută 
popasuri decât ieşirea.” 

“Aşa este. Aşteaptă momentul de graţie care să le aducă mântuirea 
colectivă instantaneu. Nu realizează că toţi alimentează sistemul cu propriile 
convingeri şi opţiuni. Fiecare zi şi fiecare oră ar trebui să fie valorificate. Noua 
mentalitate presupune efort şi înţelegere, renunţarea la obiceiurile nocive şi 


transpunerea în viaţă a acestor concepte, adevăruri, Legi. Verificarea lor în 
plan personal şi unirea oamenilor de pe întreaga planetă în jurul unor idealuri 
nobile vor aduce salvarea neaşteptată, nu actele de agresiune, falsele tratate 
de pace, competiţia, goana după avere şi putere sau distrugerea echilibrului 
ecologic. Nu vom permite salvarea celor care au condus destinul omenirii spre 
dezastru dacă nu vor înţelege că familia planetară trebuie ajutată, nu o mână 
de fiinţe egoiste care nu au înţeles încă scopul vieţii. Cu toate acestea, repet, 
fiecare a pus o cărămidă la edificiul acestei civilizaţii tehnologice în care spiritul 
uman a fost închis. De aceea, consider ca un pas spre conştientizare decizia 
fiecăruia de a demola o gândire ce a frânat evoluţia şi de a construi o casă a 
păcii, bucuriei şi iubirii pe o bază trainică formată din Adevăr şi Lumină.” 

“Pare simplu când auzi, mai dificil când să aplici. Când eşti şomer, ai doi- 
trei copii, restanţe la întreţinere, instalaţiile stricate, soţul bolnav sau de cele 
mai multe ori beat (tot bolnav se numeşte), ai rămas fără bani şi eventual mai 
ai datorii sau vecini violenţi ori bolnavi în grijă, este cam greu să fii optimist.” 

“Tocmai de aceea vorbeam de unire. In loc să ne poticnim în 
imperfecţiunile Justiţiei care tărăgănează procesele şi nu oferă soluţii practice 
problemelor omeneşti, ci doar cadrul legal în care ele de regulă nu se 
finalizează prin rezolvare, cel mai simplu ar fi să acţionăm după Legea omeniei. 
Până sponsorizezi un azil sau construieşti cu fonduri de la buget un orfelinat 
pentru copiii de care nimănui nu-i pasă, până fac primarii curăţenie în centrele 
urbane şi rurale, este mai eficient să ajuţi cu ce ai, ca să scoţi din nevoi o 
familie, să tratezi un bolnav, să meditezi un elev, să oferi haine unui sărac, să 
repari gratuit un acoperiş ori tâmplăria unui vecin, să iei în excursie nişte 
adolescenţi fără posibilităţi, să primeşti la ţară pe timpul verii orăşeni nevoiaşi 
sau copii ce nu au bani de tabere, să oferi cărţi, casete sau materiale 
documentare unui însetat de cunoaştere, să faci curat într-un parc, să 
transformi în grădină pământul din faţa blocului, să acorzi consultanţă pe 
probleme economice, tehnice sau de legislaţie celor din jur fără a percepe taxe 
usturătoare, să supraveghezi copiii vecinei care trebuie să meargă la serviciu 
când tu eşti pensionară, sau să-ţi pui talentul în slujba comunităţii fără a 
transforma asta într-un ciubuc. Fiecare poate deveni un sprijin pentru semeni. 
În acest mod s-ar realiza multe economii şi dragostea ar crea adevărate 
minuni. Familia omenirii s-ar suda prin sentimente alese şi ajutor concret. Dacă 
însă vă veţi condiţiona ajutorul, evaluându-l în bani, nimic frumos nu se poate 
crea. Concurența şi lăcomia vor adânci prăpastia căscată între oamenii care 
sunt deopotrivă fii ai aceluiaşi Dumnezeu. O lume mai bună îşi poate începe 
existenţa chiar acum, cu primul surâs arătat clienţilor, cu blândeţea şi răbdarea 
cu care îngrijeşti pacienţii sau muribunzii, cu calmul cu care asculţi confesiunea 
celui ce traversează o criză, cu pâinea pe care o dai cerşetorului, cu contribuţia 


pe care ţi-o permiţi pentru a se realiza un proiect util comunităţii, cu 
renunţarea la drogurile variate ce ţi-au otrăvit viaţa, cu mâna întinsă celui 
căzut... 

Sunt o mulţime de idei care, puse în aplicare, ar schimba faţa lumii. Poţi 
plăti cursurile de perfecţionare ale unui vecin, poţi rezolva problemele 
cosmetice ale unei vecine, poţi coase o fustă sau dărui un palton când acesta 
îţi prisoseşte, poţi achita costul unei tabere cu o tematică anume, adunând 
oameni din diferite colţuri ale ţării la discuţii interesante care să soluţioneze 
problemele unui sector de activitate, poţi sponsoriza traducerea şi publicarea 
unor cărţi, poţi acorda o zi sau două pe săptămână consultaţii psihologice sau 
medicale gratuit, poţi ridica o clădire cu multiple funcţionalităţi, unde oamenii 
de toate vârstele să se întâlnească pentru a-şi spori cunoştinţele în anumite 
domenii şi unde profesorii să lucreze voluntar, poţi curăța resturile afişelor 
electorale cu chipurile celor ce au promis să ne asigure curăţenia sporind, de 
fapt, mizeria. 

Emisiunile banale care ţintuiesc în faţa televizorului pe toţi cei care s-au 
plictisit de adevărata viaţă ce presupune Adevăr, pace, dragoste, cunoaştere şi 
perfecţionare, nu merită sponsorizare. Dacă tot există fonduri disponibile, 
atunci trimiteţi-le unde este nevoie. Ne putem lipsi de multe dintre 
“binefacerile” pe care ni le oferă cei ce ar putea contribui la ridicarea nivelului 
cultural, ştiinţific şi spiritual al maselor. Câte locuri de muncă s-ar crea numai 
cu fondurile ce se strâng prin jocurile de noroc! Dar cui îi pasă că tinerii au 
ajuns să emigreze sau să se imbecilizeze pentru că nu există locuri potrivite 
pregătirii lor în această societate?! Chiar se gândeşte cineva încotro se 
îndreaptă noua generaţie şi cum cea aptă să salveze ţara a fost scoasă din 
scenă, lăsând loc parveniţilor? Ce au realizat investitorii străini? RUINA. De ce 
nu se spune acest lucru? DE FRICĂ. 

FRICA nu a construit niciodată nimic durabil. Doar CURAJUL, DEMNITATEA 
şi ONOAREA au făcut cinste neamului şi l-au ridicat spre culmi glorioase.” 

“între cădere şi iniţiere. Este o punte pe care puţini păşesc. Realizez că, 
fără a privi în urmă, nu voi putea merge înainte. Dragostea de oameni nu mă 
va lăsa. E greu însă s-o iei iar şi iar de la capăt şi, când speri în sfârşit că ai 
găsit prieteni, să constaţi că ti-au întors spatele din simplul motiv că au uitat să 
gândească cu capul lor. Este de fapt o molimă ce are leac. Acesta este compus 
din câteva verbe: A OBSERVA, A ANALIZA, A CONŞTIENTIZA, A ÎNŢELEGE, A 
CĂUTA, A ACŢIONA, A IUBI, A CREDE. Toate acestea duc spre A FI. Altfel, 
continuând pe vechiul drum creat din iluzii, ţinta spre care ne îndreptăm este A 
NU FI.” 

“Ar fi bine să nu te opreşti din drumul tău. A ajuta semenii să se 
trezească face parte din el. Cât despre Regulile Jocului, le vei descoperi şi le vei 


lăsa aici când noi vom pleca spre planeta noastră. Deocamdată, reintră în rol şi 
continuă-ţi munca. Nu tc aştepta ca altcineva să-ţi înţeleagă efortul sau 
durerea. Au alte năzuinţe şi dorinţe care le înceţoşează privirile. Mai au până ce 
vor Începe să vadă. Pentru asta vor trebui să folosească cheile pe care le-am 
lăsat.” 

“Mda! Ştiam şi eu toate astea. Credeam că mai prind un fir. M-aş fi mirat 
să primesc răspunsurile clare pe care alţii le-au recepționat. Nu sunt invidioasă. 
Mă bucur că am prieteni minunaţi şi, chiar dacă ei nu mă cunosc, prin cărţile 
sau viaţa lor m-au ajutat să înţeleg multe. Mă ţine în formă căutarea asta. 
Drept să spun, cred că am ajuns să-mi găsesc singură răspunsurile. Nici nu ştiu 
dacă mi-ar plăcea ca ele să sosească înainte de a Ic căuta şi a încerca să le 
descopăr în simbolurile înconjurătoare. Jocul şi-ar pierde farmecul. Ziceam-şi eu 
aşa... Parcă poţi să-i reproşezi ceva Rectorului! Imediat devine Actor şi Regizor 
şi Eu Sunt şi trebuie să fii abil să-i faci faţă. Rundele au devenit mai scurte şi 
amăgitoare. De fapt amăgitoare sunt mereu, dar dacă faci pauză, uiţi. De fapt 
o cheie tot mi-a dat. Am dibuit-o. Dacă stau însă să mă gândesc, o 
descoperisem deja. E doar o subtilă confirmare. Confirmările sunt farurile 
navigatorilor... Da. Am foarte multe la care să mă gândesc. Să le iau pe rând... 
Problema este că în tot dialogul acesta a fost şi o încercare ce justifică titlul. Şi 
cred că o ştiu. Pot să mai amân răspunsul.” 


VORBE DE DUH 


Intrarea era păzită de doi străjeri moderni înarmaţi şi dotați cu telefoane 
mobile. Însăşi prezenţa lor arăta faptul că în clădire accesul nu este permis 
oricui. Placa modestă de pe zidul exterior lăsa să se înţeleagă obiectul de 
activitate şi numele firmei, dar dimensiunea edificiului şi serviciul de pază lăsau 
loc de îndoială asupra naturii reale a afacerilor ce se desfăşurau la cele zece 
niveluri ale construcţiei. Poate că mulţi nu s-au întrebat niciodată cu ce fonduri 
s-au ridicat asemenea sedii, bucuroşi de aspectul lor occidental ce a schimbat 
faţa urbei. Alţii, mai atenţi la informaţiile economico-financiare din mass-media, 
au înţeles că la asemenea întrebări nu se răspunde şi au început să efectueze 
calcule pe cont propriu, animați nu atât de propria curiozitate, cât de dorinţa 
de a descoperi cauzele crizei cu care se confruntă ţara şi de a găsi soluţiile 
depăşirii acesteia. Chestiunea devenise strigătoare la Cer, dar se pare că 
Dumnezeu decisese să lase în seama oamenilor rezolvarea problemelor pe 
care ei înşişi le-au creat. El a lăsat oamenilor întotdeauna cheile evoluţiei. Dar 
cum aceştia erau dibaci meşteşugari, le-au transformat în chei ale involuţiei. 
Ştiind că şi de astă-dată transmisese în cele mai diferite moduri avertismente şi 
mesaje care ofereau cât se poate de clar soluţii pentru situaţia planetară şi 


zonală, adecvate fiecărui neam, S-a decis să aştepte reacţia mult iubitelor şi 
credincioaselor fiinţe. 

Suferea privind bolile şi sărăcia, foametea şi mizeria, disperarea unora, 
indolenţa şi opulenţa altora, familiile fără acoperiş, masele de indivizi 
disponibilizări peste noapte, locurile de muncă productive desfiinţate în mod 
misterios, comerţul agresiv, nociv şi poluant, afacerile obscure, descoperirile 
ştiinţifice inspirate nepuse în practică, experimentele diabolice asupra 
psihicului uman, minciunile sfruntate din toate mijloacele de informare 
(manipulare) în masă şi discursurile demagogice ale celor ce se îmbulzeau să 
conducă prăpădul mai departe, asiguraţi pentru veşnicie cu conturi fabuloase. 

“Cui îi pasă de semeni şi de natură? Nimănui. Parcă am nimerit în lad. 
Tocmai venisem să le pun că nu există, să nu creadă în asemenea scenarii ale 
slujitorilor bisericii care vor să-i ţină sub teroare şi să le explic cum 
funcţionează Universul psihic. Constat însă că oamenii sunt harnici. Ideea lor au 
materializat-o şi iată-Mă în lad. Acum cer ajutor. Mă întreb cui. Unde le-a fost 
capul în aceşti ani? La filme şi distracţii în timp ce sub nasul lor s-a ţesut un 
păienjeniş din care este greu să mai scape acum dacă vor refuza în continuare 
să gândească. Pare o observaţie tardivă. Dar nu o fac prima oară. Am repetat 
de multe ori că VIAŢA ARE ÎN CENTRUL El OMUL ŞI NATURA, NU BANUL. Constat 
cu stupoare că nicăieri nu se iau în calcul nevoile umane, ci numai sume, 
credite, capitaluri, buget, împrumuturi, speculaţii bancare, jocuri ce sporesc 
investiţiile unora şi paguba altora, spălări de bani, trafic de mărfuri vandabile 
pe piaţa neagră, scurgeri de fonduri valutare, acoperiri stupide pentru jaf şi 
escrocherie, toate sub oblăduirea oarbei şi coruptibilei noastre justiţii. 

Par ridicol să vorbesc despre nevoia fiecărui om de pe planetă de a se 
hrăni, a se îmbrăca, a se adăposti, a se instrui, a beneficia de un loc de muncă 
potrivit aptitudinilor sale şi a opta liber pentru modul în care doreşte să 
trăiască, având acces la informaţie şi cultură. Bănuiesc că este dificil de înţeles 
acest lucru simplu şi pare mai lesne de crezut că Dumnezeu a vrut ca unii să se 
scalde în opulenţă în timp ce alţii sunt împinşi forţat spre dezumanizare. Am 
considerat o vreme că ignoranţa este cauza măsurilor ce au dus la polarizarea 
societăţii. Constat însă că este rea-voinţă, frică, lene, comoditate şi necredinţă. 
De altfel mi-am oferit deschis ajutorul pentru a îndrepta lucrurile spre un alt 
făgaş. Dar şi-au astupat urechile la apelul Meu, iar Mie Mi-au închis gura o 
vreme, pentru că interesele personale puse în joc erau prea mari ca să mai 
asculte un biet nebun ce pretinde că a venit să salveze planeta. Cum puteau 
vedea moartea ei accelerată de “măreţele descoperiri ale secolului”? 

O lume nebună ce va dispărea... Universul însuşi nu mai suportă ura, 
lăcomia, egoismul, viciile, violenţa, minciuna, căderea creaţiei divine sub 
nivelul minim necesar evoluţiei. Aud de pretutindeni veşti îmbucurătoare cum 


că lumea este salvată. Privesc înjur tinerii drogaţi, străzile îmbâcsite, 
bodyguarzi înarmaţi, hoţi de toate categoriile - de la cei de buzunare la cei de 
avuţii naţionale şi internaţionale, oameni fără ocupaţie vânând câştiguri, femei 
vânzându-şi trupul, traficanţi de arme, droguri şi carne, cerşetori, figuri 
schimonosite de boli şi alimente otrăvite şi zâmbitoarele şi prosperele chipuri 
ale celor ce conduc bâlciul deşertăciunilor... Grotesc şi absurd. Orice urmă de 
bun-simţ şi rațiune a dispărut. Viaţa colectivă, interesele naţiunii, grija faţă de 
om şi natură nu preocupă pe nimeni. Orizontul cultural s-a redus dramatic, fapt 
ce a şi permis manipularea cetăţenilor. Ce poţi găsi de altfel în ziare decât: 
violuri, crime, jafuri, accidente, furturi şi reclame?! Starea de anxietate se 
menţine aducând în faţa publicului cititor orori, nu atât pentru a le analiza 
cauzele reale şi soluţiile ce se pot lua pentru diminuarea efectelor, cât pentru a 
impresiona, a ne lăsa cu gura căscată în faţa unor cadavre mutilate, atunci 
când nu suntem invitaţi să ne extaziem în faţa anatomiei feminine pe care este 
firesc ca toţi s-o cunoască deja. Dar obsesiile se cultivă insistent, până ce omul 
uită că există şi cărţi de citit, concerte de audiat, munţi de urcat şi enigme 
cosmice de dezlegat. Este anesteziat şi dirijat cu profesionalism înspre direcţii 
confuze ce nu duc nicăieri! 

Ceea ce Mă intrigă este cum toate aceste fenomene sociale şi 
economico-financiare atât de evidente nu determină acţiuni concrete. 
Indiferenţa şi delăsarea conduc inevitabil la agravarea situaţiei, făcând extrem 
de dificilă redresarea, fapt de altfel bine cunoscut de cei ce trag sforile. Cei 
mulţi şi păcăliţi în cele mai diverse moduri cu greu vor mai putea fi ţinuţi în frâu 
cu ameninţări sau justificări de neputinţă. Dacă s-ar dori cu adevărat salvarea 
oamenilor şi a ţării, şi nu conservarea ori sporirea averilor unui număr limitat 
de conducători autoaleşi, ar ieşi la iveală şi fondurile necesare şi ideile. Dar 
politica este arta demagogiei, nu arta conducerii. Unii plâng de foame, iar cei 
responsabili pentru destinele compatrioţilor gândesc cum să stingă revolta 
flămânzilor, nu cum să le rezolve problemele. 

Aţi ajuns sclavi la voi acasă. Cereţi un loc de muncă, un acoperiş, ziua de 
lucru de opt ore, un salariu sau o pensie decentă, impozite mai mici... Cui le 
cereţi când de voi depinde să vă îmbunătăţiţi viaţa? Celor pe care i-aţi votat în 
absenţa unor candidaţi de încredere, nealiniaţi nici unui partid? La ce vă 
foloseşte examenul de capacitate sau bacalaureatul când nu reuşiţi să faceţi 
calcule simple care să arate valoarea reală a mărfurilor, profiturile pe care le 
scot “respectabilii” oameni de afaceri prin tot felul de maşinaţiuni pe seama 
bieţilor clienţi, cum acoperă sistemul de impozite de câteva ori valoarea 
locuinţelor achiziţionate sau cât de gratuite sunt în realitate învăţământul şi 
asistenţa medicală? Cui serveşte diploma care atestă că sunteţi cetăţeni cu 
studii dacă nimeni nu are nevoie de voi şi nimănui nu-i pasă că aveţi copii şi nu 


aveţi unde locui? Credeţi că în afară de un ridicat din umeri veţi obţine ceva de 
la oficiul stării civile ce v-a promis ocrotirea? Cel mult vi se vor lua copiii spre a 
fi încredinţaţi unui orfelinat aflat într-o stare jalnică sau spre a fi vânduți. Voi nu 
contaţi decât dacă, tineri fiind şi în absenţa locurilor de muncă, oferiţi printr-o 
minune sute de milioane pentru a achiziţiona un apartament. Este simplu. Nu 
ştiu cum de nu s-au gândit tinerii să-şi cumpere casă, aşteptând statul să le 
rezolve ridicolele probleme. Ei nu ştiu că statul nu pierde niciodată. El are 
dreptul să încalce Legile prin întreaga maşinărie a instituţiilor care-l slujesc. 
Oamenii, în schimb, nu. Ei vor plăti şi greşelile funcţionarilor statali, fără a cere 
despăgubiri. 

Este minunat pe Pământ... Mă plimb printre semeni aşteptând clipa când 
vor dori un dialog deschis, bazat pe sinceritate. Eu am răbdare. Mă întreb cât 
vor mai rezista ei şi când vor începe SA GÂNDEASCĂ şi SĂ ACŢIONEZE. Cum îşi 
vor justifica cei sus-puşi deciziile ce au “modernizat şi occidentalizat” ţara, 
transformând-o dintr-o ţară fără datorii, cu locuri de muncă şi locuinţe pentru 
fiecare, într-o ţară a mizeriei, sărăciei şi a datoriilor crescânde?! Cine o mai 
face cunoscută în lume în afară de sportivi şi puţinii artişti care au posibilitatea 
să emigreze? Cum reacţionează europenii intrând pe un teritoriu cu oraşe în 
care gunoaiele zac pe stradă, zidurile, vitrinele şi stâlpii sunt tapetaţi cu resturi 
de afişe, unde gările şi căile ferate sunt împânzite de ambalaje şi resturi 
amestecate? Am intrat în Europa prin acte ale căror condiţii nu au fost aduse la 
cunoştinţa noastră niciodată. Am uitat însă că civilizaţia presupune respectarea 
unor norme elementare de bun-simt şi educaţie. 

Ştiu! Mă veţi întrerupe cu proteste. Nu mai suportaţi acest gen de 
observaţii. Doriţi ajutor. Vă întreb ce fel de ajutor? în stilul în care vi-l oferă 
partenerii externi? Numiţi acesta ajutor sau dependenţă? Probabil aţi uitat ce 
înseamnă independenţa, pentru că atunci când aţi avut-o, nu aţi ştiut ce să 
faceţi cu ea. Nu, eu nu vă ofer peşte pentru a vă face dependenţi de mine şi a 
deveni clienţii mei permanenţi. Eu vă învăţ să prindeţi peşte şi nu voi pescui în 
locul vostru. S-ar putea ca unora să nu le convină acest neamestec, acuzându- 
Mă de neputinţă. Lc voi spune că Eu doar reflect propria lor neputinţă de care 
trebuie să se scuture; funcţionez ca o oglindă în care se vede Adevărul. Alţii se 
vor bucura o vreme că-şi pot continua nederanjaţi afacerile mascate de aura 
politică în care s-au înveşmântat. Nimeni nu se întreabă cu ce capital au putut 
demara asemenea afaceri unii dintre cei care au trăit în aceeaşi ţară în care 
veniturile erau limitate şi averile declarate. A face speculă şi a dezvolta o 
ramură economică sunt lucruri diferite. A câştiga procente din valoarea 
obiectului tranzacţiei, din dobânzi şi speculaţii bancare, din umflarea artificială 
a preţului de cost, din scumpiri nejustificate, nu onorează pe nimeni. 
Dimpotrivă. Mi-e milă de cei ce şi-au consolidat puterea pe nefericirea altora. 


Viaţa nu este o luptă pentru existenţă, cum greşit s-a înţeles. Aceasta 
caracterizează lumea animală. Pentru oameni, viaţa înseamnă evoluţie, 
cunoaştere, desăvârşire, procesul conştientizării a Ceea ce Eşti cu Adevărat. Şi 
dacă în fiecare Dumnezeu a pus scânteia divină, de ce aţi ajuns să credeţi că 
liberul arbitru vă permite să fiţi indiferenți şi laşi la suferinţa aproapelui? Când 
veţi înţelege că ţara va prospera când fiecăruia îi va fi bine şi neamul va 
progresa când toţi veţi fi uniţi şi nu veţi mai face diferențieri? 

Într-o zi vă veţi întoarce la Mine. Pentru unii va fi frumos, pentru alţii va fi 
prea târziu. Pentru a descoperi fericirea, nu trebuie să faceţi altceva decât să 
fiţi OAMENI.” 


MOMENTE DE VIS 


Trupul rămăsese inert de luni de zile. Timpul trecea fără a aduce 
ameliorări în ciuda tratamentelor efectuate. Doctorii îl încurajau neconvingător, 
spunând că un organism tânăr are toate şansele să se refacă. 

Boala debutase cu o stare de apatie, lipsă de interes pentru viaţa 
înconjurătoare şi slăbiciune. Treptat, forţele îl părăsiseră, muşchii se atrofiaseră 
şi o stare de ameţeală îl cuprindea ori de câte ori încerca să rămână mai mult 
în poziţie verticală. Diagnosticul era confuz, ca şi prescripţiile medicale ce 
urmăreau înlăturarea efectelor. 

Cauza care transformase un adolescent într-un paralitic rămânea 
necunoscută şi nici nu prezenta interes pentru gândirea contemporană. 

Familia se simţea distrusă, iar prietenii începură a-şi rări vizitele, 
umplându-şi timpul cu alte activităţi. Văzându-i starea neputincioşi în faţa 
situaţiei, le rămăsese gândul de a nu-l obosi mai tare cu prezenţa lor. 

Oricât ar părea de curios, nimeni nu se gândea la suferinţa psihică a 
bolnavului. Toată atenţia era îndreptată spre a asigura ritmicitatea medicaţiei, 
alimentaţia şi igiena acestuia. În ochii tuturor, deşi luptau în felul lor pentru 
viaţă, tânărul se transformase într-un corp fără conştiinţă căruia era necesar să 
i se întreţină funcţiile vitale. 

În ultima vreme, dezamăgită de limitele ştiinţei medicale, mama luase 
calea bisericilor şi zăbovea înlăcrimată în faţa altarului, cerând sănătate pentru 
fiul ei. Tatăl, parcursese şi el câteva etape în care trecuse de la stupoare la 
disperare şi resemnare. Nu realiza ce se mai putea face. 

Au existat şi propuneri costisitoare în speranţa unui ajutor eficient în 
străinătate. Dar posibilităţile financiare nu le permiteau asemenea demersuri 
cu rezultate îndoielnice. Învăţaseră şi ei că medicii şi tehnologia lor ce se joacă 
de-a amputatul şi transplantul nu pot oferi garanţii şi că de cele mai multe ori 
ei experimentează în necunoştinţă de cauză. Dumnezeu era ultima salvare. 


În acest timp, Bogdan îşi redusese universul la camera în care zăcea şi 
gândurile, altădată îndreptate spre viitor, examene şi competiţii sportive, se 
ancoraseră în prezent şi palpau subiecte filozofice. La început refuzase să-şi 
accepte boala şi făcuse crize de furie care se terminau cu lacrimi. Nu putea 
înţelege cum te poţi îmbolnăvi, tânăr fiind, fără a fi accidentat sau contaminat 
de vreun virus necruţător. Puţina anatomie pe care o cunoştea refuza să 
răspundă întrebărilor sale. Ceruse celor din jur cărţi ca să se poată documenta 
pentru a înţelege ce procese se desfăşoară în propriul corp. Pusese cap la cap 
tot felul de simptome în căutarea unui diagnostic, dar nimic nu părea să se 
lege şi nici prospectele medicamentelor nu-l lămureau asupra fenomenelor ce 
se petreceau sub efectul lor. Simţea doar că starea era staţionară, într-un 
punct în care rămânea în continuare imobilizat. 

După un timp începu să-şi privească trupul ca pe ceva ce nu îi aparţinea 
cu adevărat. Era un instrument devenit nefuncţional, dar care nu se confunda 
cu acel ceva care gândea şi care putea face abstracţie de nemişcarea acestuia. 
Chiar limitarea mişcării îi ascuţise simţurile. Ocupațiile anterioare îl făcuseră 
imun la sunetele înconjurătoare, la luminozitatea schimbătoare a zilei, la 
formele ciclice ale lunii şi clipirea stelelor, la expresia ochilor celor cu care 
vorbea şi la inflexiunile vocii ce trădau o gamă largă de sentimente şi emoţii, la 
forma mâinilor oamenilor şi la mersul lor apăsat sau înţepenit de neputinţe, la 
râsul copiilor ce se jucau în curtea blocului, la florile de la fereastră pe care 
numai mama le îngrijea, la ciripitul păsărilor în zori şi la apus, la zgomotele 
străzii ce trădau activitatea semenilor, la gesturile căţelului care îi devenise cel 
mai bun prieten. 

Chiar începuse să-l irite vorba multă şi prefera să intre în stări de 
meditaţie care-l făceau să viseze. Adormea adeseori pe parcursul zilei; treptat, 
somnul deveni o bucurie pentru că visele aveau în ele ceva enigmatic ce se 
cerea descifrat. Erau... neobişnuite. De când se ştia nu mai visase atât de mult 
şi atât de ciudat. Auzise şi el că grijile şi obsesiile determină natura viselor, însă 
era sigur că toate astea nu aveau legătură cu situaţia lui. | se părea că intră 
într-o altă lume în care era sănătos şi participa la cele mai năstruşnice 
întâmplări. Acestea nu aveau nimic comun cu viaţa sa într-un trup lipsit de 
putere. Să fi scos subconştientul la iveală dorinţe nemărturisite şi amintiri din 
alte timpuri, trecute sau viitoare? Lecturile sale să-şi fi pus amprenta pe tot ce 
visa cu atâta claritate şi coerenţă? Oare existau tălmăcitori de vise care să-l 
ajute să înţeleagă cea de-a doua lui viaţă? Simţea că exista alternativ în două 
planuri paralele în care totul continua perfect. Îşi păstra intactă amintirea 
viselor şi se convingea pe măsură ce timpul curgea că trăieşte două vieţi. Chiar 
viaţa considerată reală trecuse în plan secund, iar cea onirică părea mai reală 
decât materia însăşi. 


Dincolo era un tânăr sănătos şi locuia pe altă planetă. Se numea CORES 
2, iar el Nindomentum. Tânăr arăta de fapt, însă ştia că avea o vârstă înaintată 
şi era respectat pentru cunoaşterea sa. Navigase prin întreaga galaxie şi 
îmbogăţise ştiinţa planetară cu o mulţime de teorii îndrăzneţe şi aplicaţiile lor 
minunate. Acolo ştiinţa nu se baza atât pe realizări tehnice, cât pe acele 
descoperiri menite a desăvârşi fiinţa umană şi a o armoniza cu întregul. 
Oamenii erau frumoşi şi luminoşi, iar natura o perfectă armonie între diferitele 
forme de viaţă. Comunicarea avea loc pe niveluri de conştiinţă, iar preocupările 
şi, în general, felul lor de a trăi erau greu de descris. Se integra acolo între cei 
dragi lui, având memoria celui ce era şi revenea în viaţa terestră îmbogăţit de 
amintiri şi gânduri ce trebuiau traduse într-un alt limbaj. Acum realiza pasiunea 
pe care o avusese de mic pentru stele şi nave zburătoare şi setea cu care citea 
literatura de anticipație. În ea găsise mult din adevărul pe care îl trăia în 
dimensiunea paralelă. Totuşi, nu visele erau o reflectare a lecturilor sale, ci 
acestea din urmă fuseseră inspirate de locuitorii stelelor. 

Viaţa devenise fascinantă. Ceasurile de trezie le petrecea prelucrând 
mesajul viselor. Deşi ele nu reprezentau scene simbolice, ci viaţa însăşi la o 
altă dimensiune a conştiinţei sale, derularea vieţii în paralel pe două planuri 
trebuia să aibă o semnificaţie. | se părea extrem de dificil să găsească 
echivalenţe între acolo şi aici. Ar fi trebuit să creeze un fel de dicţionar de 
locuţiuni verbale care să aproximeze pe înţelesul pământenilor noţiunile 
coresanilor. Dar nu părea să dea rezultate. Îşi amintea experienţele din voiajele 
sale astrale pe planete cu nivel apropiat de evoluţie de al terranilor şi realiza că 
diferenţa între felul de viaţă al celor două civilizaţii era mult prea mare pentru a 
fi diminuată prin simple explicaţii. Nu poţi înţelege ce nu ai trăit şi verificat 
îndelung până ce ai ajuns să stăpâneşti şi să controlezi anumite forţe, 
respectând Legile Universului. Or aici semenii nu păreau preocupaţi de 
autocunoaştere şi dezvoltare, ci doar de a câştiga bani şi a se distra. Păreau 
prinşi într-o capcană din care nu puteau ieşi, deşi era atât de simplu! îşi tot 
analiza scurta viaţă terestră şi toate informaţiile acumulate în subconştient 
pentru a-şi putea descrie propria personalitate şi a găsi cheile ce zăceau în 
trupul ce-l ţinea ancorat în această realitate. Era lesne de înţeles că boala-i 
fusese programată prin destin şi nimeni altcineva decât el însuşi nu va reuşi să 
aducă vindecarea. Ce medic şi ce terapeut ar fi avut acces la cauza reală ce-i 
adusese această pauză? Acum îşi considera boala ca o vacanţă care îi permitea 
călătorii prin Univers şi invers - o perioadă de activitate extrem de importantă 
faţă de care examenele pe care ar fi trebuit să le pregătească păreau banale şi 
inutile. E drept că aici ai crezare dacă ai diplome, nu dacă ŞTII. Va vedea mai 
târziu cum îşi va întocmi rolul prin care să devină cunoscut fără a fi respins. 
Deocamdată visele aveau un fir călăuzitor şi trebuia să mediteze asupra lor. La 


început, ieşirile şi intrările în corp au fost supravegheate de prietenii săi 
neîntrupaţi. Mai târziu a reuşit să repete procesul cu multă uşurinţă şi să-şi 
dirijeze zborul sau prezenţa înspre acele planuri în care avea nevoie să se 
documenteze pentru a găsi răspuns întrebărilor sale. Se deschideau mai multe 
căi de explorare şi trebuia să lucreze sistematic. Îşi întocmise un plan care să 
urmărească mai multe aspecte, pornind de la viaţa în plan personal, colectiv şi 
ajungând la civilizaţia planetară. Tema era vastă şi uşor de cuprins cu 
conştiinţa lui Nindomentum, dar, când încerca să transpună totul în termeni la 
nivelul cunoştinţelor celor apropiaţi, se simţea copleşit. Un mileniu nu i-ar fi 
ajuns să exprime în mod comprehensibil această cunoaştere. Şi asta nu ţinea 
de limitele puterilor sale fizice. Înţelegea că oamenii nu erau pregătiţi pentru a 
se confrunta cu aceste elemente de viitor. Era dezamăgit de concluzie, dar nu 
putea sta totuşi degeaba. Îşi spuse că ar putea începe cu experienţe mai 
simple pentru a testa receptivitatea celor din preajmă şi a-şi adapta strategia 
în funcţie de reacţiile lor. Şi primul subiect care nu-şi putea ascunde 
îngrijorarea de câte ori intra în cameră era mama sa. Cu ea va trebui să 
înceapă procesul vindecării spirituale, chiar dacă din afară nu s-ar fi văzut 
decât o conversaţie între o mamă disperată şi copilul ei condamnat probabil la 
o moarte prematură. 

Ridicat în capul oaselor şi plin de entuziasm, o întâmpină zâmbind, îşi mai 
echilibrase el energiile astfel încât să facă faţă efortului ce se întrezărea pentru 
o lungă perioadă, dar ştia că o vreme tocmai boala sa îi va aduce în preajmă pe 
cei de care avea nevoie pentru a-şi începe lucrarea. Dacă ar fi fost sănătos, 
poate că mulţi nu i-ar fi luat în seamă “capriciile”, dar aşa, nu-i puteau refuza 
satisfacerea dorințelor, neştiind că efortul era în folosul lor şi nu al lui Bogdan. 

- Ce faci. Dane? Te-ai trezit? Ai dormit bine? 

- Da, mamă. Am avut un vis frumos şi încă sunt sub impresia lui. Tu ce 
faci? Te descurci? 

- Ei, cum să nu mă descurc? Hai mai bine şi povesteşte-mi visul, că 
demult nu am mai stat noi de vorbă, iar eu nu prea visez noaptea, dorm 
buştean. 

- Să vezi! Se făcea că plecasem cu o navă spaţială pe altă planetă, cu 
oameni luminoşi şi foarte frumoşi. Totul părea făcut acolo din pietre scumpe 
strălucitoare. Erau nişte culori cum nu am mai văzut vreodată. Poate că ochiul 
nostru nu percepe încă aceste frecvenţe. De aceea nici nu pot să le dau un 
nume. Ce mi se părea curios era că fiinţele acelea de lumină aveau aripi şi 
zburau. Probabil că aşa arată îngerii... Nostim era că, ieşind din navă, am 
început şi eu să plutesc pentru că şi eu aveam aripi. Era o senzaţie formidabilă. 
Ei, ce-i cu tine? De ce plângi? 

Este frumos. 


- Mamă, ştiu ce crezi acum. Îţi imaginezi că am primit vreun semn că voi 
muri. Te rog, crede-mă că nu este un vis mistic şi nu te mai teme pentru mine 
din superstiție. Ştii bine că de mic am fost pasionat de SF şi mi-am dorit să fie 
adevărate lucrurile minunate pe care le citeam. Se pare că visul s-a împlinit. 

- Dar cu ce preţ? 

Îi scăpase şi nu mai putea drege gafa. Orice om sănătos consideră că nu 
este bine să vorbeşti unui bolnav despre nenorocirea pe care o aduce situaţia 
sa în familie. Îşi muşcă buzele să nu plângă, dar Bogdan, percepând exact 
situaţia, consideră că era momentul potrivit unei deschideri. Ascunsul după 
degete ar fi creat o atmosferă cam neplăcută în casă şi, după luni de suferinţă 
şi singurătate, simţea că venise vremea deşteptării sale. 

- Părerea mea este că nimic nu-i întâmplător pe lumea asta şi dacă 
Dumnezeu mi-a dat această boală, o fi având El nişte socoteli pe care încă nu 
le înţelegem, iar dacă totul vine de la El, înseamnă că merită preţul. 

- Ei, mamă, dar nu este uşor. Măcar să fi terminat şi tu şcoala. 

- Asta-i! Ce importanţă are că nu am terminat-o? Problema era aceeaşi. 
Dacă ai fi spus “măcar să fi simţit şi tu ce înseamnă dragostea”, te-aş fi înţeles. 
Crezi că nu am aflat în unsprezece ani cum este şcoala ca experienţă de viaţă, 
ca să o regret în al doisprezecelea? 

- Da, bine, dar erai şi tu cu colegii acum, sărbătoreai majoratul. 

- Ce faci? Plângi că destinul meu nu se înscrie în tipar? Cine ţi-a spus ţie 
că toţi oamenii sunt la fel? Ar fi foarte plictisitor dacă toţi ar spune aceleaşi 
vorbe, ar face aceleaşi lucruri, s-ar enerva din aceleaşi motive, s-ar distra în 
acelaşi mod indicat prin canalele RTV. De altfel cam asta se şi întâmplă. Doar 
că “unii sunt mai egali decât alţii”. 

- Şi ce îmbunătăţire aduce faptul că unii sunt bolnavi, unii sunt analfabeți 
sau că unele destine sunt ratate? 

- Poate că aduce. Ratările sunt efectul slăbiciunii sau a unei conjuncturi 
ce trebuie înţeleasă şi depăşită. In plus invită semenii la a-şi schimba modul de 
a gândi şi a-i ajuta cu înţelepciune pe cei aflaţi în nevoie. Este uşor să pari 
grozav că eşti bogat şi ai de toate. Grozav vei fi când nu-ţi vei uita aproapele şi 
nu vei putea dormi până când nu vei găsi cel puţin o soluţie pentru a-l ridica 
din mocirlă. 

- Ai început să vorbeşti frumos, dar n-ai apucat tu să ştii ce înseamnă 
viaţa. Entuziasmul tineresc nu este suficient pentru a schimba ordinea 
lucrurilor. Şi noi am sperat că vom face o lume mai bună când eram ca tine şi 
am ajuns să nu ne deosebim de bunici prea tare. Ba parcă am mai pierdut 
ceva. Ei mai aveau credinţa în Dumnezeu. Noi, cu timpurile pe care le-am trăit, 
am pierdut-o şi pe aceea. Acum încercăm să o regăsim, dar mai degrabă o 
privim ca pe un refugiu decât ca un element esenţial al vieţii. 


- Ce e mamă? Nu reuşeşti să te împaci cu Dumnezeu? 

- Am fost şi eu la biserică şi m-am rugat, dar... 

- Dar tot nu poţi să-l ierţi că a putut să-ţi facă una ca asta. 

II privi cu ochi miraţi. Era şi nu mai era Bogdan. Dar se simţea 
extraordinar în preajma lui. Parcă el era părintele şi ea copilul neajutorat. De 
unde căpătase această putere? în primele clipe se dojenise că-şi dăduse prea 
lesne drumul la gură, dar acum îi părea bine că o făcuse. Se simţea eliberată. 
Nici după spovedanie nu avusese această senzaţie de despovărare. 
Descoperea că mila cu care se apropiase de el de când debutase boala şi 
evitarea discuţiilor deschise în familie creaseră o tensiune greu de suportat. La 
serviciu îşi mai descărca sufletul în faţa colegelor, dar se alesese cu o 
compătimire care îi făcea mai mult rău. Îşi propusese să lupte pe cont propriu, 
însă nu prea ştia cum. Această revenire însă o luase prin surprindere şi realiza 
că va avea un aliat chiar în fiul ei. Acum putea lupta, putea încerca tot felul de 
metode la care chibzuise în taină după ce le descoperise, căutând leacuri şi 
tratamente. 

- Tu ai reuşit? 

- Câte nu ne iartă El şi noi să ne supărăm doar pentru că nu înţelegem?! 
Asta este prostie. Să căutăm şi să descoperim rostul întâmplărilor care nu sunt 
deloc întâmplătoare! Eu am reuşit să iau totul ca pe o provocare. Dumnezeu ne 
invită la o partidă a cărei miză este sănătatea mea, în aparenţă. Dar nu se ştie 
ce surprize ne rezervă jocul. Există planuri cu mult mai importante decât 
mobilitatea mea. Cea mai mare izbândă însă se situează în sfera spirituală, iar 
dacă tot vorbim de mobilitate, ce-ar fi să ne referim la cea mentală? Cât am 
cap să gândesc, am mai mult decât un stripter sau un playboy. 

- Bogdane, nu te recunosc... Eşti schimbat. 

- Asemenea incidente, de regulă, ascund o metamorfoză. Totul este s-o 
accepti şi s-o laşi să se desfăşoare, intuindu-i etapele. Şi eu te văd cu alţi ochi. 
Am ieşit din relaţia şablon mamă-fiu. Sentimentele-mi sunt mai profunde şi nu 
te mai pot trata ca înainte. Acum vorbim ca doi adulţi şi mă interesează ce 
simţi şi ce gândeşti, cu alte cuvinte, am descoperit brusc că mă preocupă 
psihologia. Totul este să nu te sperii de ce va mai urma şi să-mi acorzi 
încredere. Nu mai sunt puştiul dintr-a XII-a D. Sunt conştient de asta... Mm, fii 
atentă, vine tata. Să nu-l iei prea tare. El este mai vulnerabil la capitolul boli. 
Cam aşa sunt bărbaţii. 

- S-a întâmplat ceva? Nu ştiam unde eşti... Ce faci tată, te-ai trezit? Nu 
voiam să te deranjez. 

- Cred că am dormit pentru un cincinal. M-am decis să mă trezesc. Tu ce 
mai faci? 


- Păi, cum ştii. Cu treaba. Nici la uzină nu merg treburile cum trebuie. lar 
ni se cere să facem disponibilizări. Oamenii au prins zvonul şi sunt furioşi. Azi 
au vrut să sechestreze conducerea. Dar alţii trag sforile aici. Pe de altă parte au 
şi muncitorii dreptate. Ei aşteaptă de la ingineri, directori şi contabilitate soluţii, 
nu declaraţii de neputinţă. Aceştia spun că schema este încărcată şi că sunt 
mulţi care nu prea ştiu să muncească şi ocupă posturile degeaba. Este un 
conflict care se repetă cu mici variaţiuni cam peste tot unde fabricile au mers 
bine şi au avut export. Rentabilizarea se putea face folosind alte pârghii, nu 
conducând disimulat întreprinderea spre faliment. Şi cum toate şi-au schimbat 
numele, este greu să mai dai de urmă vechilor fabrici cunoscute pe piaţa 
externă. Mă întreb dacă vom ieşi vreodată din haosul acesta. 

“Ce-mi veni să spun toate astea? Bietul băiat, cred că numai veştile 
proaste îi mai lipseau acum.” 

De fapt el însuşi se mira de atitudinea părinţilor. Era pentru prima oară 
când se deschideau astfel în faţa lui. Chiar părea că se simt foarte bine 
expunându-i problemele lor ca unui adult. După lungile-i luni de suferinţă, 
constata că şi ei se schimbaseră. Scoşi din tiparele lor de părinţi preocupaţi de 
lecţii şi hrană, în sfârşit se putea COMUNICA. Erau trei fiinţe legate prin destin, 
care se confruntau cu diferite probleme de viaţă. Adunați unul lângă altul şi 
deschizându-şi inima, se crea o ciudată stare de bine, de pace, de siguranţă şi 
echilibru. Un fel de rigiditate se topise şi naturaleţea pe care o descopereau în 
acest mod firesc de a fi, pe care o abandonaseră intrând în rolurile de rutină pe 
care le jucaseră ani de zile, le readuse zâmbetul pe buze. 

- Tu cum te mai simţi, băiete? Ne-am făcut griji pentru tine. 

- Ştiu. M-am mai schimbat un pic. Am avut tot timpul să reflectez asupra 
vieţii şi să devin filozof. Altfel... cred că parcă am mai prins puteri. Nu pot 
umbla, dar mi-au trecut ameţelile. Mă gândeam să încep să fac ceva. 

- Ce anume? Te putem ajuta cu ceva? 

- Ar exista nişte variante. Poate mi-aţi putea da nişte sfaturi. Să zicem că 
aş putea termina liceul la fără frecvenţă cumva, deşi, până veţi obţine voi tot 
felul de aprobări, s-ar putea să nu-mi mai doresc acest lucru. Nu că nu aş 
putea. Îmi pare chiar prea uşor. Dar mă gândeam la ceva mai potrivit situaţiei 
în care mă găsesc. Pentru început aş dori să mai scot capul în lume, cu alte 
cuvinte să mai văd ce se întâmplă în ţară şi pe mapamond. De aceea, v-aş ruga 
să-mi aduceţi aici televizorul să mă informez puţin şi să găsim cumva o idee să 
instalăm aici computerul astfel încât să pot lucra la el. 

- Ce ne ceri este o nimica toată. Mă gândesc cum să-ţi fie ţie mai uşor şi 
până diseară restructurăm camera. Dar nici nu îndrăznesc să te întreb: te simţi 
chiar atât de bine? 


- Cred că am trecut un prag critic atât din punct de vedere psihic, cât şi 
fizic. Este posibil să se stabilizeze pentru o vreme această stare. Ce-mi doresc 
din partea voastră este să nu mă priviţi ca pe un handicapat. Voi încerca să nu 
devin o povară. 

- Nu vorbi aşa. Eşti unicul nostru copil. 

- Mamă, ştiu ce spun şi vreau să mă credeţi că vă înţeleg situaţia. Vă 
promit că nu voi fi un bolnav dificil. De fapt nici nu mă consider bolnav, mai 
degrabă într-un concediu prelungit care are un rost. Îl vom descoperi împreună. 

- Nici nu ştii cât mă bucur să te aud vorbind aşa. Probabil că te vei 
maturiza mai devreme decât colegii tăi. Nu ar strica să vorbeşti din când în 
când şi cu ei. Bănuiesc că-i vei face tu cumva să nu te părăsească. Totdeauna 
ai fost cel mai bun. Poate vei recupera în cele din urmă şi-ţi vei da 
bacalaureatul. 

- Poate... deşi mă încearcă altfel de dorinţe. Încă nu mi-am pus planul la 
punct. 

- Uite ce este. Deja ne-ai făcut o bucurie pe ziua de azi. Noi ne şi apucăm 
de treabă. Îţi vom lua şi un telefon mobil ca să-ţi fie mai uşor şi vom discuta 
după ce mă voi gândi cum să schimbăm mobila în cameră. Te-am putea muta 
în sufragerie, dar bănuim că preferi să te izolezi în biroul tău. 

- Aşa este. Dincolo e spaţiul comun unde ne vin musafirii. 

- Te-am obosit destul. Mă duc să fac o prăjitură, ce zici? 

- Se aprobă. 

Îi privi zâmbind şi începu să se simtă bine în pielea sa în noua ipostază. 
Chiar era mai interesantă decât aceea de elev premiant, probabil viitor student 
şi ulterior vânzător de bilete la Bingo National Liberty. Vroia să dea un sens 
vieţii prin propria opţiune, nu împins de tarele unei societăţi imperfecte în care 
cel ce gândeşte este marginalizat. 

“Deci au sesizat şi ei schimbarea. Nu mai am minte de optsprezece ani, 
ci de opt sute de ani, însă nu le pot arăta asta încă. Dar cel mai încântător este 
fenomenul deschiderii. Oare au realizat că nu mei erau ei, cei obişnuiţi? Erau 
atât de diferiţi. Păi dacă asta se întâmplă, într-adevăr ar trebui să-mi chem 
prietenii, bunicii şi voi mai vedea cine pică... doctorul de familie, vreun 
profesor, deşi nu are rost să mai cheltuie ai mei cu meditaţiile. Pot învăţa într-o 
lună toată materia. Dar ce să fac cu ea? Prefer să devin autodidact şi să studiez 
ce-mi place. Ce să fac cu ştiinţa lor depăşită? Pe de altă parte, dacă nu ai 
diplomă, poţi să fii şi geniu că nu se uită nimeni la tine. Doar e fapt cunoscut că 
acei ce au un coeficient prea mare de inteligenţă sunt respinşi de societate. E 
şi acesta un handicap: acela de a nu fi mediocru. De-ar fi numai inteligenţa! 
Câţi “parametri” ai existenţei umane sunt ignoraţi! Este mult de lucru, în ciuda 
atâtor disponibilizări. Oamenii nu ştiu cât de importantă este activitatea 


creatoare şi efortul autocunoaşterii. De-ar crede, cât timp ar valorifica în loc să- 
| irosească în mod stupid?! Cine să le spună toate astea? Oricum nu este 
suficient doar să spui. Mai este ceva şi în asta constă arta pe care o port în 
mine. Fără lumină, orice teorie devine discurs intelectual sec, lipsit de viaţă. 

Acum cred că voi pleca puţin în lumea viselor unde am lăsat ceva 
neterminat. Cât timp ai mei au de lucru, mă voi repezi puţin în “peştera 
fermecată”. 

leşi rapid din corp şi se proiectă cu puterea gândului în Munţii Sfinţi. 
Acolo era un lăcaş neumblat unde trăia de secole o femeie ce păzise comoara 
neamului. Trebuia să-i ceară permisiunea de a intra în camera tezaurului 
pentru a cerceta puţin istoria adevărată a pământului pe care se născuse şi 
obiectele sacre ce conţineau simbolurile spirituale ale trecutului. Nu ar fi putut 
aduce elemente ale ştiinţei viitorului fără a înţelege rădăcinile prezentului. 

Hoinări puţin prin împrejurimi, dar nici un reper nu părea să indice pe 
unde s-ar afla intrarea. 

“Gândeam că-i mai simplu. Oare nu mi s-a spus bine adresa? Sau am fost 
eu naiv să cred că voi găsi marcaje? Trebuie s-o iau sistematic. De unde să 
încep însă? Dacă aş zbura, mi-ar fi mai uşor. Numai că nu mai merge. Nu este 
ca pe Cores 2. Am greşit “decolarea”? Unde am ajuns?” 

- Dar ce-i cu tine prin pustietatea asta, luminate crăişor, că n-a mai 
călcat pe aici picior de om din tinereţea mea, şi mi se pare c-a trecut o veșnicie 
de atunci. 

- Ziua bună, măicuţă. Cred că m-am cam rătăcit. Căutam “peştera 
fermecată”, dar nu prea ştiu încotro s-o iau ca să o găsesc. 

- Mulţi au căutat-o de-a lungul timpului, visând la bogăţia ei, dar nu le-a 
fost dat să ajungă în interior. Şi azi mai vin unii pe aici încercând să străpungă 
barajele acestui tărâm nevăzut. Dar nu au lumină în suflet şi ochii lor nu pot 
vedea ce se află chiar în faţa lor. Poate că vei reuşi tu, dar trebuie să treci nişte 
probe şi asta-ţi va lungi călătoria. 

Şi bătrâna dispăru... 

- Ei, unde eşti? Nu pleca! Nu m-ai lămurit ce am de făcut. Nu mi-ai dat 
nici un indiciu. 

Dar nimeni nu-i răspunse. 

“Asta înseamnă că mi-a spus tot ce am nevoie să ştiu pentru moment. 
Să-mi aduc aminte ca să nu uit când trec dincolo. Deocamdată nu are rost să 
zăbovesc. Plec şi mă întorc mai târziu cu câteva răspunsuri.” 

Deschise ochii la timp, pentru că tatăl său venea să-i prezinte proiectul 
de reorganizare a camerei. Dinspre bucătărie se răspândea o aromă plăcută de 
prăjituri calde. 


- Uite Bogdane cum m-am gândit să facem. Mutăm patul lângă perete şi 
aici punem biroul cu calculatorul. Televizorul îl vei vedea din pat, iar la 
fereastră se va putea umbla uşor. Tu ce zici? 

- Cred că este perfect. Singura problemă va fi cu datul jos din pat, dar 
văd că te-ai gândit la cea mai avantajoasă soluţie. Va trebui să fac câteva 
exerciţii pentru a ajunge la birou. 

- Vrei să ne apucăm de treabă? 

- Credeţi că vă descurcaţi? 

- Eu te întreb pe tine dacă te putem muta dincolo până mişcăm mobila. 

- Atunci, hai s-o facem. 

- Eşti sigur că nu te vor obosi mai tare aparatele acestea? 

- Nu. Mă vor stimula să gândesc şi să fac ceva eforturi. 

- Bine. S-o iau altfel. Eforturile nu-ţi vor face oare rău? 

- Tată, este dorinţa mea. Mă simt mai bine şi sunt sigur că într-o zi îmi voi 
reveni. Condiţia însănătoşirii mele însă este activitatea, nu imobilitatea, aşa 
cum pentru mulţi bolnavi schimbarea atitudinii, a modului de a fi, a 
alimentaţiei, a profesiei poate constitui condiţia care trebuie îndeplinită pentru 
ca tratamentul să aibă efect. Pare ciudat, dar nu este. Ciudat numesc oamenii 
ceea ce nu înţeleg. 

- Poate trebuia totuşi să cerem şi părerea medicului, nu crezi? 

- Nu. Nu are ce să-mi facă şi oricum îmi imaginez ce-mi va spune. Dacă 
era după ei. probabil că urma să mor demult sau să rămân handicapat pe 
viată, or eu intenţionez să trăiesc mai mult. Nu că mi-ar fi teamă de moarte, 
dar am destulă treabă pentru viaţa asta şi încă nici nu am început. 

- Să nu te lasi înfrânt. Am să fiu cu tine. 

Zâmbi, privindu-şi tatăl. Niciodată nu-l văzuse astfel. Se simţea într- 
adevăr iubit. Au fost mereu mândri de rezultatele lui. totuşi abia acum se 
surpase acel zid care împiedică adevărata comunicare între părinţi si copii. Era 
un altfel de încredere care i se acorda. Era privit deja ca om în prima sa 
confruntare cu viaţa. Erau egali, fiinţe umane legate de un destin plin de 
încercări. Ştia deja că nu-l vor părăsi. Mai mult, îl vor sprijini în proiectele sale 
îndrăzneţe în care avea să-i implice. 

- Sunt gata. 

Până la achiziţionarea unui scaun cu rotile, era destul de dificil să fie 
mutat. De fapt. demult nu mai fusese mişcat din patul său. Era îngrijit după 
metodele din spital. Acum. revenirea lui parţială cerea găsirea unor soluţii 
pentru a se putea deplasa pe distanţele mici din apartament. Pe moment îl 
aşezară pe un scaun şi această banală postură părea deja un triumf. II mutară 
apoi cu totul în sufragerie şi cei doi părinţi se apucară de treabă. 


li auzea trebăluind de zor şi pentru prima oară le percepea bucuria de a 
se simţi utili, satisfăcându-i o dorinţă care nu era un capriciu. El însuşi se 
simţea diferit de cel de acum câteva luni. Privi pe geam la cei din stradă... 
trecuseră trei anotimpuri. Cine era oare mai bolnav, se întreba, el sau ei, cei 
mulţi ce acceptaseră acest mod de a trăi care le limita zborul conştiinţei? 
Savură un timp spectacolul străzii ce-i evoca amintiri dintr-un trecut care 
aparţinea unei alte fiinţe, de care se despărţise demult. Elevul Bogdan M. făcea 
parte din viaţa sa anterioară. Era limitarea, masca, rolul celui real. Totuşi, nu 
era încă perfect echilibrat. Cele două aspectări ale spiritului său încă nu se 
armonizau într-o unică personalitate. Trebuia să lucreze pentru realizarea unei 
continuităţi în plan conştient între cele două niveluri de conştiinţă, lucru nu 
tocmai simplu. Într-adevăr, dacă ar fi trebuit să mai meargă la şcoală sau la 
facultate, ar fi irosit timp preţios. Dar dacă societatea altfel nu-ţi recunoaşte 
potenţialul creator, poate că va obţine şi diplomele pe care să le prezinte 
neîncrezătorilor ce l-ar fi putut acuza de halucinaţii. Ce curios! De fapt ei au 
nevoie de atestatele tale, nu tu. Pentru tine este important CINE EŞTI, CE ŞTII 
DESPRE TINE, DESPRE VIAŢĂ ŞI CE ŞTII SĂ CREEZI. Acesta este paşaportul spre 
nivelul următor al evoluţiei tale, saltul din timp în eternitate. 

Dar avea nişte enigme pe care trebuia să le dezlege. Intrase într-o 
dimensiune cu alte reguli decât cele de acasă. De astă dată visul era simbolic. 
Căutase un loc în care se păstrau anumite informaţii de care avea mare nevoie. 
Se părea că accesul era interzis. Bătrâna deţinea codul de acces. Ca să-l 
dobândeşti, trebuia să treci prin filtrul probelor ce verificau dacă stăpâneai 
forţele, energiile, vibraţiile care-ţi permiteau percepţia corectă a informaţiilor 
pe care le doreai. Intrând în rezonanţă cu vibrația barajelor, treceai de ele şi 
puteai vedea peştera. Deci, condiţia era să-ţi ridici nivelul de vibraţie. Asta se 
obţine prin purificare sau activarea acelor virtuţi care te înalţă la statutul de 
OM. 

Acum pricep. Pe Cores am fost cu corpul meu de lumină. Acolo, 
evenimentele trăite îmi erau foarte limpezi şi-mi sunt şi acum, doar că nu le pot 
exprima în cuvinte. Este imposibil. Când am plecat să caut peştera, eram în 
corpul astral şi în spaţiul în care am intrat, pentru planul conştient, totul are 
caracter simbolic. Trebuie să-mi adaptez psihicul pentru mai multe limbaje şi 
tipuri de câmpuri ce produc fenomene distincte. Să nu uit pe ce nivel mă situez 
şi cui mă adresez. Probabil că va trebui să refac drumul dinspre materie spre 
spirit cu puteri limitate. Pot spune că voi lucra în două planuri paralele. Voi 
încerca să adaptez lumina cunoaşterii la nivelul terranilor cu partea mea cea 
înţeleaptă şi voi căuta Adevărul şi mă voi strădui să fiu OM cu structura psihică 
a lui Bogdan. E destul de complicat. Sunt profesor şi elev, actor şi personaj, 
jucător şi piesă în acelaşi timp. Cele două aspecte ale personalităţii mele nu 


trebuie însă să mă dezechilibreze. Nici nu au cum. Mai degrabă contactul cu 
ceilalţi mă va obosi. Îmi trebuie multă răbdare. De aceea aveam nevoie de 
informaţiile din peşteră, pentru a evita erorile trecutului şi a trece în revistă 
formele sub care Adevărul li s-a relevat şi cum a fost recepționat. Acum el 
trebuie adaptat la un alt nivel de înţelegere sau la o altă conjunctură istorică şi 
astrală. Să-l exprimi la nivelul pe care l-ar accepta înseamnă să-l deformezi. Să- 
| faci accesibil înseamnă ca ei înşişi să se schimbe. Dacă l-aş formula în 
termenii Ştiinţei Noii Ere, îl vor respinge... Va trebui să revin pentru a trece 
probele. Numai că nu este momentul potrivit. Pot să mai amân puţin. Poate voi 
vedea ceva interesant la televizor în seara aceasta... Totuşi nu pot monopoliza 
computerul şi televizorul. Trebuie să ne împăcăm toţi trei. De acum vom sta 
mult împreună, ceea ce nu se prea întâmplă celor de vârsta mea. Dar este 
bine. Astfel ne vom cunoaşte mai bine şi ne vom ajuta reciproc.” 

- Bogdane, vino să vezi ce am făcut! strigă mama înainte să-şi dea 
seama ce spune. 

- Vin acum! răspunse şi el, fără urmă de ironie. 

Inspectă camera din prag. după care îşi reluă locul în pat, într-o nouă 
poziţie, ajutat de ambii părinţi. 

- Este bine. Vă mulţumesc. Haideţi să sărbătorim evenimentul cu prăjituri 
şi poate nc deconectăm cu un film. Sunteţi invitaţii mei. 

Petrecură o seară plăcută împreună. Mai rămase puţin în faţa micului 
ecran, dai plictisit de stridenţa emisiunilor de divertisment, de agresivitatea 
scenelor din filmele de acţiune, de discuţiile lamentabile pe teme ce ar fi putut 
fi altfel abordate. Îl închise. 

"intoxicație. Cred că într-o lună mă lămuresc. Îl returnez. Păstrez radioul 
pentru bruma de ştiri, ziarele vor completa cât de cât informaţiile şi caşul mă 
va delecta cu muzică. Brr... ce senzaţie mi-a lăsat! leşit din hibernare, văd 
lumea cu alţi ochi şi nu este uşor de suportat. Rămâne să văd cum va fi cu 
colegii... Este şocant. Mă simt protejat în această cameră de ceea ce se 
întâmplă cu oamenii. Dacă aş fi nevoit să-i văd zilnic cum se sinucid, ar fi 
cumplit. Mulţumesc, Doamne, pentru darul Tău! Ştii Tu întotdeauna ce este mai 
bine pentru noi. 

Acum e timpul să mă întorc dincolo.” 

Se proiectă din nou în spaţiul paralel, atent la surprizele cu care acesta 
avea să-l întâmpine. Munţii se ridicau semeţi în faţa sa. De la poale păreau 
uriaşi şi greu de urcat. Problema nu era însă a urcuşului, ci a faptului că desişul 
pădurii nu lăsa să se vadă nici un loc de trecere. Erau înconjurați de un zid 
verde viu ce nu permitea nici măcar unui animal să se strecoare printre tulpini. 

“lată-mă la prima încercare. De unde să încep când nu prind capătul 
firului din labirint? Trebuie să chibzuiesc folosindu-mi cele două memorii. 


Partea neplăcută este că una e prea limitată şi neobişnuită cu enigmele, iar 
cealaltă, atât de savantă că te paralizează şi devine o piedică a gândirii simple 
şi spatio-temporal dependente. Trebuie să fac distincţie între ele astfel încât să 
ajung la vibrația primului prag. Frecvenţele inferioare, ca şi cele superioare, 
sunt ineficiente din două puncte de vedere: în primul caz nu elucidează 
problema psihică, iar în al doilea ar putea spulbera spaţiul acesta care are 
rostul său. Trebuie să-mi blochez a doua memorie. Probele sunt adresate 
primei memorii, în timp ce cea de a doua va analiza noile mele înţelegeri şi-mi 
va da ajutor sub formă de impulsuri, senzaţii, intuiţii. 

Să reduc totul la o problemă care are câteva cunoscute şi mai multe 
necunoscute. Ca să formulez ecuaţia, trebuie să le definesc. Deci marca 
necunoscută, y sau f(x), adică peştera, se găseşte în acest munte. Muntele, pe 
care nu am de gând să-l înconjur pe la poale, în general simbolizează 
cunoaşterea. Cunoaşterea presupune înţelegere şi înţelepciune. Înţelepciunea 
se dobândeşte pe măsură ce înţelegi. Este un fel de a şti = a afla + a înţelege 
+ a intui sensurile profunde a ceea ce ai trăit şi ai analizat. Poate complic 
lucrurile, dar mi se pare clar că înălţimea va fi o măsură a nivelului atins. Dar 
nici aceasta nu este doar o cotă sau o altitudine. Reprezintă o sumă de calităţi 
sau forţe interioare care te slujesc la nevoie. Măiestria pe care o dovedeşti în a 
le utiliza arată cât de desăvârşit eşti. In mare, am priceput cum stau lucrurile. 
Acum să vedem prima treaptă ce-mi dezvăluie... cred că o secvenţă din 
“Frumoasa din pădurea adormită”... Hm! Bariera asta vegetală este o proiecţie 
a limitelor fizice şi mentale cu care pleci la drum. Recunoscându-lc, dai dovadă 
de umilinţă. A nu renunţa la obiectiv, denotă credinţă, curaj şi tenacitate. 
Sunt patru calităţi care se probează într-o primă conjunctură. Este posibil ca 
acestea să fie din nou încercate în situaţii cu mult mai dificile... Deci, teoria o 
cunosc. Ce este de făcut? Să încerc să procedez ca prinţul din poveste? 

Bine. Pornesc spre negura cea falnică şi verde...AŞ! Nici un ac nu poate 
trece prin frunzişul acesta. Să mă apuc să defrişez cu sabia-mi bătăioasă? Cred 
că aş îmbătrâni la poalele muntelui... Înseamnă că am uitat ceva. Deci sunt 
oprit să fac un lucru care oricum este inutil, pentru că se va întoarce împotriva 
mea... mm! Zidul acesta este viu. Prin urmare trebuie să existe o formă de 
comunicare cu viaţa. Da, comunicare, dar nu supunere prin forţă. Deci “să nu 
ucizi”, adică să iubeşti tot ce este viu. Degeaba ai credinţă în izbânda ta dacă 
te mână furia şi încâlci legile, dacă nu eşti înţelept şi plin de iubire. Am să 
rog această maiestuoasă şi tainică pădure să-mi permită să intru în împărăţia 
ei, călăuzindu-mi paşii spre înălţimi.” 

Ramurile începură să foşnească uşor şi lăsară loc băiatului să treacă. Pc 
măsură ce avansa, pădurea devenea mai luminoasă, cu poieni însorite şi pline 


de flori. Şi merse el ce merse, zi de vară până-n seară, dar părea că pădurea nu 
avea sfârşit. De urcuş nici nu putea fi vorbă. 

“Uf! Ceva nu este în regulă. Cred că m-am rătăcit. Undeva am pierdut 
firul călăuzitor. Doar dacă nu cumva am scăpat din vedere alte semne 
trebuincioase. Deci, pădurea cea stufoasă este opacă la lumină precum mintea 
umană îmbâcsită din copilărie cu fel şi fel de cunoştinţe şi raționamente. Când 
începi să faci ceva ordine în gânduri şi în viaţă, apare lumina şi drumul se 
conturează clar o vreme. Când o perioadă suspect de lungă peisajul nu se 
schimbă, este clar că ai omis să corectezi ceva sau să iei aminte la altceva... 
Am trecut prin pădure grăbit să ajung. Dar se spune “festina lente”. Urmăreşti 
scopul, dar nu devii fanatic. Rămâi cu uleiul în lingură, dar admiri şi splendorile 
palatului. Nu era suficient să cruţ natura de sabia-mi vitează ca să dovedesc 
că o iubesc. Trebuia să am ochi s-o văd. s-o admir, s-o cercetez... să-i miros 
florile, să savurez nectarul de aur al albinelor, să păşesc desculţ în rouă şi să 
mă las învăluit de vânt, să privesc răsăritul Soarelui scăldându-mă în lumina sa, 
să ascult ciripitul păsărilor, să urmăresc veveriţele ascunzându-se între ramuri, 
să mă împrietenesc cu urşii, să mă întâlnesc cu regina furnicilor. Dar am fost 
surd, orb şi insensibil. N-am dansat în ploaie, nu am urmărit zborul fluturilor, nu 
m-am întrecut cu norii, n-am vorbit cu pădurea întrebând-o ce face iarna când 
se simte părăsită, nu am luat în braţe copacii lipindu-mă de trunchiul lor, nu am 
numărat stelele şi nu am pândit luna până se rotunjea, nu am gustat din 
roadele tufişurilor cu mure şi zmeură, nu m-am ospătat cu ciuperci... Ce, 
Doamne, am făcut? Am mers ca la maraton sau ca soldatul care mărşăluieşte 
în deşert. Numai că aici e viaţă... Conştientizarea este însă doar primul pas. 
Trebuie să mă corectez. Am de trăit toate acestea pentru a învăţa să mă bucur 
laolaltă cu întregul. Este un mod de a fi, de a exista, de a fi recunoscător Vieţii 
pentru darurile sale. Până nu-mi redobândesc această naturaleţe şi nu învăţ să 
fiu prezent în ceea ce fac, observând cu atenţie ce mă înconjoară, nu pot 
merge mai departe. Nu voi înţelege ce pierd dacă nu trăiesc astfel. Nu este 
suficient să pricep teoria. Îi voi pătrunde profunzimile doar experimentând. 
Viaţa cere implicare. Este limpede. Proba asta nu am luat-o din prima. Voi mai 
călători plin de entuziasm şi menţinându-mi credinţa vie, indiferent cât va ţine 
acest drum în care voi învăţa să stăpânesc natura, desluşindu-i tainele şi 
protejând-o, în timp ce ea mă va îmblânzi şi mă va învăţa să văd frumosul 
pretutindeni, sporindu-mi totodată vitejia şi încrederea în mine. Aşadar, am să 
inspir adânc, mă voi îmbăta cu parfumul florilor şi voi porni cu ochii deschişi la 
drum”. 

Prima geană de lumină a zorilor îi atinse obrazul şi o rază de soare prinse 
a se juca în părul lui Bogdan. Rămase nemişcat o vreme, reamintindu-şi visul şi 
analizându-l, după care miji ochii şi începu să-şi privească odaia. “Dar greu 


somn ai mai dormit. Îşi zise. Chiar că am fost pe lumea cealaltă. Dacă aş 
povesti cuiva călătoria mea interioară - pentru că astralul este o lume a 
emoţiilor - ar spune că am luat-o razna sau că am halucinaţii. Numai sedative 
nu am luat încă, altfel pot deschide o farmacie cu ce am pe aici. Părinţii or fi 
plecat? Cât o fi ceasul? A, da! Nu-l mai localizam. Nu cred. Se mişcă încet să nu 
mă deranjeze, dar simt mirosul de cafea. Cred că sunt în bucătărie. Mi-ar trebui 
un sistem de semnalizare să ştie când pot veni. Oricum apar ca să vadă cum 
mă simt, dar o fac discret... Mi-a plăcut visul. Mă întreb cât voi hoinări până la 
etapa următoare. Dacă stau însă să mă gândesc, nedumerirea mea nu are 
sens. Acolo timp nu există. Trebuie doar să trăiesc acele stări. Şi mai este ceva. 
Ceea ce învăţ în starea de vis, care e oricum o stare mai înaltă de conştiinţă, 
trebuie aplicat şi în lumea fizică. Altfel nu voi putea exprima în astral aceste 
calităţi care mă vor promova în stadiul următor. De fapt, toate acestea trebuie 
să mi le amintesc, pentru că într-un fel eu le ştiu. Ce curios! Este ca şi cum 
învăţ din nou nişte lecţii, de astă-dată prin autolimitare. In acelaşi timp este şi 
invers, dinspre ignoranță spre cunoaştere. E tare bizar procesul acesta. 
Probabil că nu exist doar în două puncte ale scării nivelurilor de conştiinţă. Este 
posibil să exist pe toate simultan şi trebuie doar să le accesez. Cu alte cuvinte, 
în timp ce eu stau în pat şi judec, celelalte corpuri ale melc trăiesc realităţi 
paralele în zone de vibrații cu frecvenţe diferite şi evident mai înalte.. .nu 
neapărat. Intrarea în aceste spaţii virtuale presupune a-ţi modifica nivelul de 
vibraţie potrivit domeniului de valori în care se înscriu frecvențele lor 
caracteristice. Încă nu îmi este clară călătoria în timp, dar probabil că voi afla.” 

- Bună dimineaţa, Dane! Te-ai trezit de mult? 

- Nu chiar. Dar plutesc încă între vis şi realitate. Am senzaţia că în vis fac 
o altfel de şcoală şi când mă trezesc, trebuie să repet totul până nu uit. Altfel 
se duce, visul rămâne în subconştient şi nu te ajută prea mult dacă eşti cuplat 
pe mental. 

- Ai început să vorbeşti altfel. Nu sunt sigură că înţeleg tot ce spui... Ţie 
îţi este limpede sau te simţi ca după febră şi-ţi pare confuz totul? Eşti sigur că 
nu delirezi? 

“Ce m-a apucat să-i spun asta? Dar ea nu-şi dă seama că nici un bolnav 
care delirează nu va putea fi obiectiv cu sine şi n-ar recunoaşte ce i se 
întâmplă?! Pur şi simplu i-a scăpat.” 

- Mamă, ştiu ce vorbesc, dar dacă nu ai înţeles, am să-ţi explic pe 
îndelete. Acum însă cred că eşti grăbită să-mi pregăteşti micul dejun şi să pleci 
la serviciu. Bunica la ce oră vine? 

- Ca de obicei, la ora opt. Nu ai prea văzut-o, nu-i aşa? 

- Am dormit mult în aceste luni şi aproape tot ce s-a petrecut în jurul meu 
îmi este confuz. Mai clară îmi este lumea în care am fost cât timp aici eram 


cufundat în somn. De puţine zile m-am reancorat în lumea fizică... Poate 
diseară îmi voi chema prietenii. Ce zici? 

- Ar fi minunat. Acum te pup şi zbor. Te va ajuta bunica. Vorbeşte şi cu 
ea. A fost tare îngrijorată pentru tine. Dacă ai şti cât s-a rugat pentru sănătatea 
ta! 

- Bine. O zi bună! Spune-i şi lui tata să treacă pe aici. 

- Aici sunt. Cum să plec fără să ştiu cum o duci?! După toate emoţiile pe 
care le-am avut, aproape că ne temem să nu recidiveze faza aceea... 

- Ţi-am spus că ŞTIU că mă voi face bine, dar nu imediat. Nu m-aţi crezut. 
Vă tot îndoiţi şi vă temeti. Mergi liniştit la treabă, tată, şi vezi ce faci cu fabrica 
aceea. Eu cred că există o soluţie. 

“Acum constat un alt efect. Nu se pot opri să nu spună ce gândesc. Oare 
ei îşi dau seama? în alte condiţii nu-ţi arăţi îngrijorările în faţa bolnavului. Dar ei 
parcă vor să se descarce de toată tensiunea acumulată în acest timp. Poate că 
este mai bine aşa. Acum trebuie să-i întăresc cu. Nici ei nu au nervi de oţel. Îmi 
dau seama prin ce au trecut. S-o văd şi pe bunica. Înţeleg că ea m-a îngrijit. Ai 
mei nu-şi permiteau să lase serviciul, deşi bănuiesc că şi-au petrecut concediul, 
pe rând, la căpătâiul meu şi umblând prin spitale. Vorbeam de lup şi cine 
deschide uşa?” 

- Sărut mâna, bunico! 

- Ce faci, puiule?! Dar mai mult nu reuşi să spună că o podidiră lacrimile. 

- îţi place cum am aranjat pe aici? 

- Stai, mamă, că nici nu am apucat să văd bine. M-ai luat repede de la 
uşă şi acum trebuie să-mi revin. 

- Ei, gata. Eu îţi fac surprize plăcute şi tu plângi? O să fie bine, ai să vezi. 

- Stai, Dănuţ, să-mi iau pastilele, că tare m-ai emoţionat şi-mi sare 
tensiunea. Vin imediat să te ajut să te speli şi-ţi pregătesc după aceea micul 
dejun. Ai vreo preferinţă? 

- Uite ce este, nu pleci deocamdată nicăieri. Lasă-mă să te privesc şi nc- 
om linişti amândoi... nu-i aşa că îţi este mai bine? 

- Aşa este. Dar ia povesteşte-mi, cum s-a întâmplat minunea? 

- Minune? Voi mă percepeaţi chiar atât de bolnav? Dar cu eram 
conştient. De fapt nici nu ştiu cum să-ţi explic. Nu-mi amintesc ce am făcut aici, 
dar am fost în alte lumi, cu mult mai frumoase decât s-ar putea descrie 
vreodată în cuvinte... Probabil că pentru voi eram mai mult mort decât viu. 
Bănuiesc că nu v-a fost uşor. Şi tu m-ai îngrijit atâta amar de vreme, iar eu nu 
am nici un fel de amintire a acestei perioade... Spune-mi ce s-a mai întâmplat 
cât am fost “dus”? 

- Ai fost în vreo trei spitale... Ai stat în comă... Nimeni nu ştia să spună ce 
ai. Te-au menţinut în viaţă, dar nouă ne spuneau că şansele sunt tot mai 


scăzute. Schimbau tratamentul, îţi reveneai câteva orc şi iar intrai în comă. 
Mama şi tata dormeau mai mult pe la spital. N-ai văzut ce au slăbit? Eu m-am 
dus şi la o clarvizionară să văd dacă pot afla cum te putem ajuta. Mi-a spus că 
ai să-ţi revii treptat, dar nu mai aveam curajul să cred. Speram doar. 

- Şi colegii mei au mai trecut pe aici? 

- Da, mai ales o fată tare plăcută... Diana. Cu ca am stat mai mult de 
vorbă. Nici ei nu ştiau cum să-ţi fie de folos. Au adus flori, ţi-au pus muzică, s- 
au rugat pentru tine. Îi lăsam să-ţi vorbească. Ne agăţăm de orice speranţă... 

- Dragii de voi... Cum s-a întâmplat minunea nu ştiu să-ţi spun. Ce înţeleg 
însă este că aşa mi-a fost destinul. Boala ca şi însănătoşirea au venit la fel de 
enigmatic. Are Dumnezeu socotelile Lui, nu? Poate că într-o zi vom prinde 
rostul întâmplărilor pe care le trăim acum. Ceva însă s-a întâmplat cu mine... 
nu mai sunt acelaşi. Nu boala în sine şi suferinţa m-au schimbat însă, ci viaţa 
de dincolo, ceea ce este acolo şi tot ce am făcut în acele lumi nu numai acum, 
dar şi înainte de a mă naşte. Aparent sunt un tânăr în pragul vieţii. În realitate 
sunt nemuritor şi tare bătrân. 


- Oi fi obosit, mamă... 

- Bunico, tu ai înţeles ce ţi-am spus. Te faci că nu pricepi. Dar spune-mi, 
te-a sunat mama aseară? 

- D'apăi cum putea să nu-mi dea de veste?! Mm... stai că mai vroiam să- 
ţi spun ceva. Te-am visat azi noapte într-o poiană cu flori aşa de frumoase! Erai 
singur şi te gândeai la ceva. 

- Cred că ai adormit gândindu-te la mine. Chiar am fost în acea poiană. 

- Ei, bată-te norocul! Ca să vezi cum am visat noi la fel. Începură să râdă 
şi în scurt timp bunica se apucă de treabă, ajutându-l să se spele şi să se 
schimbe, după care plecă să pregătească micul dejun. 

- Mulţumesc, bunico. Bei ceaiul cu mine? 

- Dar mai încape vorbă? Poate îmi spui şi mie cum e dincolo, căci nu se 
ştie niciodată când vine ceasul. Măcar să fiu pregătită. 

- O să-ţi povestesc. Toate la vremea lor... Poate îmi spui şi tu mie ce ţi-a 
mai spus Diana. 

Diana... da, îi plăcuse această colegă mai mult decât altele, dar fusese 
destul de timid pentru a încerca să fie mai apropiaţi. Era deşteaptă şi nu se 
mulțumea cu ceea ce învăţa la şcoală. Avea o curiozitate greu de satisfăcut. 
Făcuseră schimb de cărţi, comentau împreună spectacolele de teatru sau 
cinema, dansaseră la câteva petreceri şi mai ştia că practica artele marţiale. 
Avea multă personalitate. Era diferită de restul colegelor. Chiar îi făcea plăcere 
s-o vadă, deşi aceasta nu este o ipostază în care să te simţi confortabil în 


preajma celor dragi. Din fericire, aşa-zisa boală îl lecuise de timiditatea şi 
stângăcia pe care le manifestase în relaţiile cu cei din jur. 

- Gata mi-s. Eu am mâncat de dimineaţă. Tu însă ţine seama că trebuie 
să te întremezi şi să nu laşi nimic în farfurie. 

- De dragul tău am să fiu din nou copil şi promit să mănânc tot. Dar 
prefer să vorbim altfel. Îmi ziceai de Diana... 

- O, draga de ea. S-a tot învârtit pe aici şi nu ştia cum să ne fie mai de 
ajutor. Când făcea piaţa, când te veghea pe tine, când mă ajuta la bucătărie. 
Cât ai fost în spital, multe zile şi le-a petrecut lângă tine. l-a fermecat pe toţi pe 
acolo şi i-a zăpăcit cu întrebările. Umbla prin biblioteci, se documenta pe 
Internet şi mai venea cu noi idei. Nouă ne este foarte dragă. Într-o vreme 
începuse să deseneze. Te privea şi făcea nişte schiţe foarte ciudate. La început 
nici nu a vrut să ni le arate. Noi am insistat din curiozitate şi am rămas uimiţi. 
In toate eraţi împreună printre stele, în nave, pe planete pe care le picta în 
nişte culori de ziceai că toate-s din lumină. Voi înşivă aveati alte chipuri. Cu 
toate acestea, fără să ne explice ce vede ea, am ştiut toţi că aceia sunteţi voi. 
Mă şi mir cum de nu a apărut până acum. Cred că este perioada tezelor şi au 
mult de învăţat. Dar nu lasă ea să treacă trei zile fără să vină pe aici. N-am 
întrebat-o pe mama dacă nu i-a spus şi ei vestea cea bună. 

- Măi, măi, ce echipă aţi făcut! Multe s-au mai întâmplat în absenţa mea. 
Trebuie să recuperez şi să mă informez asupra tuturor evenimentelor la care 
am fost prezent şi am lipsit totodată. 

- Noi ne gândeam să te ferim de şocuri şi emoţii şi de fapt noi am fost cei 
luaţi prin surprindere de revenirea ta. Şi mai zicem că avem credinţă când ne 
îndoim la tot pasul. 

- Toţi am învăţat câte ceva din toate astea. 

- Acum spune-mi şi tu mie: ai văzut îngerii? Diana numai între îngeri te 
vedea. 

- îm, cum să zic? într-un fel da, în altul nu. Ceea ce oamenii numesc 
îngeri sunt fiinţe de lumină cu mult mai evoluate decât pământenii. Puţini însă 
se pot lăuda că i-au văzut aşa cum sunt în mod real. Ceea ce ei au perceputa 
fost reprezentarea mentală a unor fenomene luminoase intraductibile în 
limbajul nostru sau însăşi proiecția lor adecvată structurii psihicului nostru. 

- Bogdane, mamă, mă ameţeşti. Nu poţi spune cumva mai simplu, pe 
înţelesul meu? 

- Păi, îi poţi numi şi astfel. Am fost tot timpul cu ei şi am zburat printre 
stele. 

- înseamnă că Diana a văzut sau a recepționat de la tine imagini, pentru 
că nu puteai vorbi. Voi sunteţi paranormali. 


- Măi, Miss Marple. Tu vrei să dezlegi toate misterele? 

- Da. Dar nu mă ocup de crime. În ziua de azi enigmele sunt ştiinţifice, iar 
noi, oamenii, folosim altă terminologie: miracole, minuni, fenomene 
paranormale. Cu alte cuvinte, în tot acest timp cât din punctul nostru de 
vedere te zbăteai între viaţă şi moarte tu trăiai în altă parte. Deci nu există 
moarte... Totuşi, de unde să ştiu că nu era un vis frumos? 

- Eu nu am cum să-ţi demonstrez deocamdată. Îţi pot cere doar să mă 
crezi, dar este la latitudinea ta să o faci sau nu. Eu ştiu că tot ce am trăit 
dincolo este real pentru că mi-am amintit cine sunt eu în acea lume şi că de 
zeci de mii de ani am cutreierat galaxia de la un capăt la celălalt. Dar dacă aş 
spune cuiva aceste lucruri, desigur că m-ar considera nebun. În schimb, de aş 
întreba candid ce mai este pe la şcoală, aş părea normal. Or mie mi se pare 
ridicol să mai studiez nişte noţiuni empirice care aparţin unei societăţi 
primitive. Realizezi drama existenţei mele? Totuşi nu o consider astfel atâta 
timp cât ştiu că eu am dorit să explorez Terra şi să contribui la evoluţia 
locuitorilor ei. Vei spune că sufăr de scindare de personalitate. Într-un fel este o 
disociere între două planuri paralele. Dar nu este nebunie întrucât le controlez 
perfect. În curând voi deveni un handicapat genial sau un înţelept. Voi vedea 
ce voi alege să fiu, creându-mi un rol credibil mulţimii... Ti-am spus adevărul. 
Nu-l voi mai spune însă nimănui. Prea puţini sunt pregătiţi să înţeleagă. Pentru 
toţi voi fi Bogdan cel care printr-o minune şi-a revenit. 

- Este într-adevăr greu de crezut tot ce spui tu. Se pare că ţie ţi-s limpezi 
toate acestea pe când pe noi ne contrariază tot ce nu intră în sfera noastră de 
preocupări. Este bine că realizezi situaţia în care te afli, deşi bănuiesc că nu-ți 
va fi uşor. Poate că nu vom reuşi să te înţelegem întotdeauna şi comunicarea 
va deveni tot mai dificilă între noi. Nouă ni se pare mai simplu să te vedem ca 
pe un copil bun şi ascultător. Numai că banalele noastre sfaturi nu se mai 
potrivesc noii tale structuri psihice şi ţi-am părea ridicoli de câte ori am încerca 
să-ţi arătăm viitorul pe care ţi—1 putem oferi noi şi societatea cu “inepuizabila 
sa grijă” pentru cei aflaţi în suferinţă. Mai degrabă preferă un geniu mort decât 
un caz de ajutor social pentru un tânăr fără diplomă de bacalaureat, chiar dacă 
acesta ar deţine secretele ieşirii din criză şi a rezolvării tuturor problemelor 
omenirii. Pe cei ce conduc nu îi interesează indivizii şi poporul, ci doar banii şi 
puterea, înconjurați însă de marionete hapsâne şi avide de gloria nimicniciei, 
nu au şanse să supravieţuiască acestui timp al şocantelor schimbări. Ei nu au 
adus schimbarea, dar aceasta va veni cu siguranţă şi, văzându-te, realizez că 
voi sunteţi cei ce veţi înfăptui-o, pentru că aveţi ceva în voi fără asemănare în 
lumea noastră: LUMINA. 

- De-ai şti cât mă bucur să te redescopăr, bunico! Privesc în urmă si 
realizez că noi doi nu ne-am cunoscut cu adevărat. Mi-ai umplut copilăria cu 


basme minunate şi răspunsuri enigmatice la multele mele întrebări, dar abia 
acum îţi pot vedea lumina... Este mângâietor să ştiu că nu sunt singur. Nu mă 
aşteptam nici cu să te aud vorbind astfel. Poate că Dumnezeu ţi-a inspirat 
aceste vorbe sau poate însuşi spiritul tău viu şi veşnic cercetător a intuit 
adevărul. Sunt convins că voi avea în tine un aliat de nădejde. Pe parcurs vom 
mai vedea ce este de făcut. Fii sigură că te voi consulta. 

- Dane. uite cum facem acum. Eu aş vrea să văd ce este de făcut pe aici 
ca să termin treaba până vin cei mari de la serviciu. Spune-mi te pot ajuta cu 
ceva? 

- Dacă poţi, ajută-mă, te rog, să mă ridic şi să mă mut la masă. Vreau să 
lucrez la computer. Printre picături mai poţi să vii să vezi ce fac. Poate voi dori 
din nou să mă mut sau să dorm. Este prima mea dimineaţă activă fizic după 
perioada obscură. 

Îşi verifică mesajele sosite pe e-mail, navigă puţin Internetul, căutând 
anumite subiecte care îl interesau, îşi notă câteva informaţii şi nu apucă să-l 
închidă când se auzi soneria. Încercă să se reaşeze în pat, sprijinindu-se cu 
toată forţa în mâini, dar efortul era prea mare, iar pe picioare nu se putea ţine 
încă. Rămase pe scaun în aşteptarea bunicii, gândindu-se la o soluţie pentru a 
reuşi mişcarea fără ajutor. 

- Bună dimineaţa, om renăscut! Bine ai revenit printre noi! Din prag, 
Diana îi zâmbea senină. Şi ea se schimbase. E drept că o privea cu alţi ochi, 
totuşi nu reuşea să înţeleagă ce anume îi părea altfel. În ciuda oboselii ce i se 
aşternuse pe faţă, parcă înflorise. Dintr-o dată îi păru atât de frumoasă de 
parcă venise dintr-un vis... Vechea timiditate îl cuprinse din nou şi brusc se 
simţi doar un adolescent îndrăgostit ce nu-şi mai putea dezlipi ochii de la 
minunata făptură din cadrul uşii. Şi ce ar fi putut să-i spună?! Această clipă 
magică şi neaşteptată nu avea nevoie de cuvinte. Comunicarea se realiza pe 
frecvenţe nedetectabile de cel ce nu a iubit niciodată. 

- Bine te-am regăsit, zână bună! Din ce poveste ai coborât în realitatea- 
mi crudă? 

- Ei voinicule, dacă ai uitat-o, ţi-o voi reaminti. Fac parte din povestea cu 
copiii cuminţi care merg la şcoală, învaţă bine şi se pregătesc pentru facultate 
spre a ajunge şomeri. Ferice de tine că ai intrat în grevă. Cred că sufletul tău s- 
a opus unei astfel de perspective şi ai plecat într-o lungă călătorie spre lumi 
mai înțelepte. Dar până una alta îndură-te de medicul secund ce ţi-a vegheat 
trupul cât ai fost până hăt departe şi spune-mi cum te mai simţi de când ai 
aterizat pe aste plaiuri. 

Tonul vesel, optimist şi incitant spulberă timiditatea şi-i răspunse firesc, 
ca unui vechi prieten: - Străin de tot şi toate. Trebuie să recurg la amintirile 
stocate în memorie pentru a-mi regăsi ceva din vechea personalitate. Am 


nevoie de puţin timp să mă reacomodez şi să-mi însuşesc de ochii lumii 
necesităţile unui tânăr de 18 ani. Tu, cum te descurci? 

- Mi-a fost dor de tine şi de discuţiile noastre. Aş fi rămas cu un cui serios 
împotriva vieţii de-ai fi fost luat dintre noi. 

- Nu vorbi aşa. Oricum ar fi fost, în mod sigur există un rost în toate. Nu 
se pune problema ca cel bun să trăiască mult şi cel rău să fie trimis pe lumea 
cealaltă. Depinde ce şi-a propus fiecare când a coborât pe planetă. Un rol sau o 
lecţie nu este mai valoroasă dacă durează mult timp. Sunt alte criterii după 
care se apreciază. Şi ca să te împac, te anunţ că intenţionez să rămân aici cel 
puţin 200-300 de ani. Depinde ce curs iau evenimentele. Voi decide mai târziu 
când va fi timpul să plec. 

- Bogdane... tu, nu mai eşti tu... eşti altul sau altfel. Simt ceva din acea 
prezenţă care mi-a inspirat desenele. Bănuiesc că ai vorbit cu bunica... sau nu 
ţi-a spus? 

- Spune-mi tu şi arată-mi ce ai văzut cât am fost dus. 

- Acum nu am blocul de desen la mine. Am venit direct de la şcoală. Dar 
ţi !e voi arăta mâine. Avem timp destul să vorbim... Nici nu ştiu cu ce să încep. 
Hai s-o luăm sistematic. Ce intenţii ai cu şcoala? 

- Nu ştiu încă. Nu mi se pare important s-o termin. Sau poate că da, dar 
nu atât pentru mine, cât pentru a da un exemplu colegilor şi profesorilor. De 
fapt, nici exemplu nu este termenul potrivit. Efortul meu va mobiliza multe 
forţe care vor dori să mă ajute. Ajutându-mă pe mine. se vor ajuta pe ei înşişi. 

- Şi tu vei juca teatru pentru noi? 

- Orice aş face, într-un fel va fi teatru. Pe de altă parte, va fi un joc pe 
viu, real, în care mă voi implica total. Va rămâne întotdeauna însă. o parte din 
mine, să-i zicem supraconştientă, care va fi martorul întâmplărilor prin care voi 
trece şi care le va evalua cu altă măsură. Mă întreb încă dacă nu mă grăbesc 
spunându-vă toate astea. V-am luat cam repede, dar nu-mi place să mă prefac. 
Simt însă că va trebui s-o fac. 

- Am să te acopăr cu. Voi fi intermediarul între tine şi lume. Voi învăţa în 
preajma ta câte ceva despre tine şi ce reprezintă mesajul de viaţă pe care îl 
aduci şi îl voi traduce pentru cei mulţi. 

- Hei, de unde ai scos toate astea? 

- Ţi-am spus că nu am dormit... adică nu ţi-am spus... de fapt am fost 
foarte aproape de tine. Nu-ţi aminteşti? 

- Nu. Eu nu am fost aici. 

- Ştiu. Te-am văzut cumva. Nu ştiu să-ţi explic cum. Ştiam sau mi se 
arăta. Poate-ţi vei da seama din desene ce am înţeles eu. Nu ştiu dacă ele 
descriu realităţi sau simbolurile unor realităţi prea abstracte pentru mintea 
noastră. 


- Cred că boala mea sau toate întâmplările care s-au succedat în acest 
timp ne-au schimbat pe amândoi şi ne-au făcut să trecem nişte praguri mai 
importante decât orice examen. Mă bucur să te cunosc astfel. Nu mai eşti o 
colegă, ci o prietenă în sensul cel mai nobil al cuvântului. Am aflat ce ai făcut 
pentru mine şi vreau să-ţi mulţumesc. 

- Eu ar trebui să-ţi mulţumesc că exişti. Datorită ţie m-am schimbat şi 
cine ştie câţi se vor mai transforma în preajma ta?! 

- Spune-mi ce mai fac ceilalţi. 

- Toţi şi-au umplut programul cu meditaţiile. Învață şi în rest... cum îi ştii. 
Într-o vreme au venit să te vadă, dar coma ta i-a cam speriat şi s-au gândit că 
nu au cum să te ajute. Nimeni nu ne dădea nici o speranţă... Şi domnul 
diriginte a fost la spital. A mai trecut şi pe aici. Sunt sigură că va reveni să 
discute cu tine. Este un tip de treabă... Şi în clasă s-a discutat de multe ori 
despre tine. 

- în ce termeni? 

- Ne-am rugat cu toţi pentru sănătatea ta. Toţi profesorii au întrebat de 
tine. Nu am crezut că va dura atât. La început, când a debutat boala, îţi 
aduceam lecţiile... mai târziu am realizat că nu avea rost şi că poate că erai 
condamnat. Câţiva au venit cu ideea să-ţi vorbim. Mai auziseră sau citiseră că 
bolnavul, chiar în stare de inconştienţă, aude sau chiar vede ce se întâmplă şi 
s-au gândit că, în cazul în care pleci ar fi bine să te pregătească pentru lumea 
de dincolo, convinşi fiind că moarte nu există şi că mult din ceea ce am învăţat 
noi la religie nu putea fi potrivit pentru unul ca tine. Doar întotdeauna ai fost 
considerat savantul şi filozoful clasei. 

- Mă emoţionează să aud toate astea. Poate că de dragul vostru merita 
să mă întorc. Totuşi, nu am cum să vin la şcoală până terminaţi, încă nu pot 
umbla şi nu ştiu dacă, indiferent cât aş reproduce de bine întreaga materie, 
cineva va fi dispus să treacă peste regulamente pentru a-mi aproba susţinerea 
examenelor care să-mi permită înscrierea la probele de bacalaureat. Liceu la 
tară frecvenţă nu există şi nu are rost să prelungesc şcoala cu doi ani pentru o 
diplomă cu care nu am ce face. 

- Vorbeai totuşi de rolul pe care îl vei juca în această viaţă. 

- Este adevărat, dar eu voi face regulile. Nu am nevoie de mila sau 
aprobările nimănui ca să arăt ce ştiu să fac. Am alte proiecte deocamdată. Nu 
consider o licenţă marea izbândă a vieţii mele. Adevăratele examene ale vieţii 
sunt mult mai subtile şi mai dificile şi, după cum cred că ai observat, sunt în 
plină confruntare cu primul. Dincolo de slăbiciunea fizică se ascund multe alte 
aspecte care-ţi atestă tăria de caracter şi forţa spiritului. Prefer să mă 
concentrez asupra acestora. 


- Nu te pot contrazice. Întotdeauna mi s-a părut că eşti singurul dintre noi 
care ştii ce vrei. Noi parcă nu avem busolă. Toţi au grijă să ne ofere busole 
artizanale care ne rătăcesc. 

- Aşa m-ai văzut tu? Timiditatea mea nu ai remarcat-o? 

- Timiditatea?! Tu ai fost mereu sigur de tine şi în general ai încercat să 
ne uneşti şi să ne dai încredere în noi. Nu erai şeful clasei? 

- Mă străduiam şi eu. Încercam să dau viaţă viselor mele. Mă mir că nu ai 
observat... 

- Dane, eu întotdeauna te-am considerat prietenul meu. Este drept că 
fiecare are propria sa imagine despre ceea ce este prietenia. 

- Da... numai că la vârsta noastră prietenia se transformă în prima iubire. 
Am citit şi eu că uneori ţine, dar de cele mai multe ori nu... Ţi s-a întâmplat să 
te îndrăgosteşti? 

- Nu se vede? 

- Ar trebui? După ce semne să mă uit? 

- Te joci sau... chiar nu îţi dai seama? 

Rămase descumpănit. Cc ar fi trebuit să înţeleagă? Era orb? Ce se mai 
schimbase în absenţa sa? Prea multe de-a valma pentru o minte omenească! Şi 
despre această viaţă ştia atât de puţin! Curios! Oricât de evoluat îi era spiritul, 
limitarea aducea un fel de ceaţă peste vasta-i memorie şi-l determina să 
trăiască viaţa cu surprizele ei, asemeni celor din jur. Viaţa personală era un 
experiment creator care-şi avea propriile condiţionări. Încă nu deţinea toate 
cheile propriului destin. Probabil nici nu le va primi, ci le va dobândi învingând 
fel de fel de obstacole şi dezlegând enigmele firii. Pentru moment, însă, se afla 
într-o situaţie deosebit de complexă care îi solicita şi inima şi creierul. Era 
destul că reuşise să depăşească perioada critică ce ar fi putut fi descrisă ca 
însăşi învingerea morţii, ca acum să se simtă asaltat de o mulţime de probleme 
din mai multe planuri. Nici nu apucase să reflecteze la probele din vis, când 
descoperise noi provocări în plan fizic. 

“Despre ce vorbea Diana? Era îndrăgostită? De cine? Când s-au petrecut 
atâtea evenimente? Este frumos să trăieşti iubirea... În fond fiecare are drumul 
său. În timp ce unii se zbat între viaţă şi moarte, alţii se împart între şcoală şi 
dragoste, luptând cu sentimentele care sunt puternice la vârsta noastră, în 
timp ce unii se antrenează pentru mari competiţii sportive, alţii creează în 
singurătate, în timp ce unii dansează, alţii plâng prin orfelinate sau în canale, în 
timp ce unii ucid, o mulţime de femei aduc pe lume, prin durere, viaţa... Oare 
mă va iubi şi pe mine cineva? Şi dacă voi rămâne imobilizat toată viaţa? încă 
nu am reflectat la toate consecinţele acestei boli. Voi reuşi mereu să fiu tare? 
îmi va fi greu când îmi voi vedea colegii căsătorindu-se sau plimbându-şi copiii. 
Oare cât voi rămâne astfel?... Dar despre ce vorbeam? A, da. Ar trebui să mă 


bucur pentru fericirea ei sau cum ar trebui să mă comport? S-o întreb mai 
multe sau să fiu discret? Dragostea este frumoasă în filme şi fiecare tânjeşte 
după acea stare care se pare că se pierde cu timpul... Ce fac? Teorie? Sunt 
gelos sau mă deranjează brusc conştientizarea ideii că acesta ar putea fi preţul 
“geniului” meu adus din alte lumi? Aş fi vrut să mă iubească pe mine? Ce fată 
are nevoie de un iubit bolnav? Aş fi un egoist să pretind aşa ceva... ce m-a 
apucat? Vreau să rămân singur.” Simţi o mână în palma sa şi doi ochi verzi 
privindu-l atent. 

- Ce se întâmplă cu tine? 

- De ce? Cred că mi-a zburat gândul... 

- îţi vorbeam despre sentimentele melc... 

- Nu ştiu ce pot să-ţi spun. Eu... nu ştiu cum este... 

- Tu nu ai auzit ce ţi-am spus. 

- Ba da. Că eşti îndrăgostită. Să te întreb cum este? 

- Nu. Aş fivrut să te bucuri şi să-mi spui ce simţi tu pentru mine. 

- Poftim? 


- Te-am obosit probabil. Mai bine plec. Te pot ajuta cu ceva? 

- De ce să pleci? Stai! M-ai zăpăcit complet... Vrei să spui că... 

- Exact! Vreau să spun că te iubesc. 

- Tu te-ai îndrăgostit de un mort sau de propriul devotament. Nu 
confunda compasiunea ta cu dragostea. Nu mă lovi cu asemenea declaraţii. S- 
ar putea să deschizi răni nevindecabile. Sunt vulnerabil. 

- Credeam că... speram, mai degrabă, că vei reacţiona altfel. Poate că m- 
am grăbit să-ţi spun, dar acest secret îl ţin demult în mine. Fiind atâta timp 
aproape, am căpătat curaj. Mă simt foarte legată de tine. Nu vreau să te 
impresionez, ci doar să-ţi mărturisesc dragostea mea. Nu mai puteam să mă 
ascund. 

- Eşti curajoasă... şi foarte frumoasă. 

Ameţeala luă o altă formă de manifestare. Era prea mult pentru o zi de la 
renaştere. Nici nu ştia ce să facă. 

“Ce aş face dacă aş fi sănătos şi “normal”? Nu e bine. Ce simt cu 
adevărat? Este prea frumos să fie adevărat şi prea greu de acceptat. Nu este 
corect...” 

- Te rog, poţi s-o chemi pe bunica să mă ajute? Vreau să mă întind. 

- Te ajut eu. Uite cum facem: sprijină-te de umărul meu cu o mână şi cu 
cealaltă de masă. 

- Nu mă pot ţine pe picioare, zise înghițind în sec. 

- Atunci procedăm altfel. Îţi împing scaunul lângă pat şi te ajut să te muţi. 
Este mai simplu aşa. Te poţi descurca acum? 


- Să încerc. Încă nu mi-am perfecţionat tehnica... Îmi poţi ridica 
picioarele? 

- Sigur că da... Îmi dai voie să ţi le masez puţin? 

- Dacă nu doare şi nu gâdilă. 

- Dane, nu-i nevoie să fii ursuz. Prefer să fii deschis faţă de mine aşa cum 
am fost şi eu faţă de tine. N-am venit cu poveşti înduioşătoare. Vroiam să ştii 
însă de la mine adevărul, înainte de a-ţi pune întrebări sau a auzi alte opinii. 

- Sunt şi eu confuz. Uneori mă simt mai bătrân decât Pământul, iar alteori 
retrăiesc viaţa aceasta... acum pendulez între disperare şi bucuria pe care o 
aduce iubirea în viaţa mea. Aş vrea să nu mă implic, dar nu pot. Orice 
experienţă ne este dată s-o “gustăm” şi să-i descoperim tâlcul sau esenţa. 
Cred că mi-ar fi greu să rostesc acele cuvinte cu aceeaşi convingere ca şi tine... 
Ţi-am spus că sunt timid... dintr-un anumit punct de vedere pot spune că habar 
nu am ce se întâmplă cu mine. Trăiesc o metamorfoză pe mai multe planuri. In 
fiecare se întâmplă ceva şi intensitatea emoţiilor şi natura lor diferită mă fac să 
le percep simultan într-un acum covârşitor prin multitudinea de evenimente... 
Am început să vorbesc altfel. Nu este bine... Vino lângă mine şi lasă-mă să-ţi 
simt prezenţa... 

Îşi ridică degetele cu gingăşie spre obrazul fetei şi începu s-o mângâie 
uşor. Încet buzele se apropiară în primul sărut ce deschidea porţile dragostei. 
Prezentul îşi cerea drepturile, alungând din gânduri proiectele de viitor. 

- Am să-ţi fiu mereu aproape. Te voi ajuta în tot ce vei decide să faci. 
Doar te rog să mă ţii la curent cu ideile tale, pentru a te înţelege. Acum trebuie 
să fug. Mă duc la antrenament şi apoi mă apuc de învăţat. 

- îţi mulţumesc, zână bună, că mi-ai înseninat zilele. Ai grijă de tine! 

O mai sărută o dată şi o privi zâmbind. 

- Spune-i bunicii că m-am culcat. Am s-o chem când mă voi trezi. Mă simt 
fericit şi obosit. 

O petrecu cu privirea atent la sunetele din hol şi adormi fără vise. Când 
se trezi, începu să recapituleze noutăţile zilei, retrăind mental conversațiile 
avute. Dar toate se topeau în acea nouă senzaţie pe care i-o dădea amintirea 
primului sărut. Se bucura de germenii iubirii ce-i aduceau noi forţe de viaţă, dar 
însuşi gândul i se chircea de durere când reflecta în ce condiţii avusese loc 
această revelaţie. 

“Ea nu are nici o vină pentru a suferi alături de mine. Este soarta mea. Nu 
este drept s-o împărtăşim. Şi-ar putea găsi un alt prieten care să o însoţească 
pretutindeni în plan fizic sau în lumea ideilor. De ce m-a ales pe mine? Pentru 
că eram cel mai bun la învăţătură? Nu este un criteriu. Aşa se nasc fanii. Toată 
lumea iubeşte vedetele. Şi câte suflete minunate trăiesc în anonimat fără ca 
orbii să le descopere! Din câte îmi amintesc, o plăceau destui pe Diana. Vorbea 


cu toţi la fel încât nu ai fi bănuit pe cine îndrăgeşte. Poate că aş fi suspectat-o 
de prefăcătorie, dar ceea ce mi-a spus bunica mă face s-o cred. Puţine ar fi 
avut un asemenea curaj şi dârzenie. Probabil că voi mai afla ce a făcut pentru 
mine de la cei din jur. După cum o ştiu, nu obişnuieşte să se laude. Nici când a 
ieşit campioană noi nu am ştiut nimic. Am aflat din ziare. Şi de-ar fi numai 
sportul. Se implică în toate cu discernământ, bun-simţ şi devotament... Cc 
simplu şi direct mi-a spus că mă iubeşte! Să speri aproape un an şi să crezi în 
vindecare, când toţi înjur se îndoiesc... toate acestea spun multe despre 
caracterul unui om. Nici ea nu este un om obişnuit, o elevă tocilară sau cu 
gândul la discoteci şi distracţii. Este deja un om matur cu calităţi deosebite şi 
din păcate atât de rare. Să fiu iubit de o asemenea fiinţă este dar de la 
Dumnezeu în momentele cele mai crunte ale existenţei mele. Desigur, nu ştiu 
câte vor mai urma, dar mă raportez la scurta-mi viaţă şi înţelepciunea pe care 
o port în mine... O nouă variabilă în ecuaţia mea. Nu era şi aşa totul complicat 
ca să mi se întâmple şi asta?! Este şi bine, este şi dureros. Poate că nu ştiu să 
mă bucur de ceea ce mi s-a dat. Cred că în curând voi exploda de atâtea 
probleme. Trebuie să stabilesc o ordine de priorităţi... De parcă poţi pune 
dragostea să aştepte la rând când deja te-a săgetat... Totul se compensează pe 
lumea asta. Unde este bucurie este şi durere, unde este slăbiciune este şi forţă, 
unde totul pare pierdut este şi speranţă, unde este cunoaştere apare şi 
neputinţă... cât de ciudat se împletesc! Este bine când poţi accepta totul şi poţi 
să te împaci cu destinul şi aparenta nedreptate. Când înţelegi însă ce se 
ascunde dincolo de potrivniciile vieţii şi primeşti senin provocarea, viaţa începe 
cu adevărat să-şi arate frumuseţea şi să te împodobească cu daruri. Devii erou, 
impresionând prin fapte îndrăzneţe sau creaţii ce se ridică deasupra nivelului 
cultural, ştiinţific sau spiritual al epocii în care trăieşti. Oricine poate atinge 
asemenea idealuri. Depinde spre ce tinde şi cum îşi dezvoltă voinţa. Viaţa te 
încearcă şi-ţi oferă nenumărate şanse să te ridici şi să izbuteşti să te înalţi, să 
pleci din această lume diferit de cel ce ai venit... Trebuie să depăşesc criza ce 
se anunţă. Ori accept cu toată inima tot ce mi se întâmplă, ori ajungem să ne 
chinuim amândoi. Nu are rost să mă torturez cu gândul că are dreptul la un 
altfel de fericire. Ea a ales şi nu a fost , se pare, un moft. Ştia bine ce face. 
Acum trece printr-o perioadă dificilă. Examenele se apropie şi bănuiesc că i-am 
răpit mult timp involuntar. Ar fi crud s-o rănesc. Nu îi pot ignora sentimentele. 
Pe de altă parte şi eu mă aflu într-o situaţie nu tocmai de invidiat. Am nevoie 
de echilibru. Cred că dragostea este un balsam atunci când nu faci socoteli de 
perspectivă. Deocamdată este importantă starea aceasta care ne dă forţă, 
curaj, încredere şi bucurie. Sunt încântat să descopăr ce prietenă... sau iubită 
am. Am 18 ani şi sunt îndrăgostit. Cum de nu mi-am dat seama mai demult? 
Poate că doar nu am conştientizat sau nu am îndrăznit să recunosc sau nu am 


ştiut ce mi se întâmplă. Vreau să fie frumos, chiar dacă Dumnezeu ne încearcă 
într-un mod cam dur sentimentele. Poate că de la noi are pretenţii. In clasă se 
mai legaseră nişte prietenii între băieţii sau fetele de la noi cu unii de la alte 
clase. Din câte îmi amintesc însă nu prea ţineau. Erau atât de superficiale! Mai 
tot timpul apăreau conflicte, bârfe, suspiciuni. Poate că suntem prea copilăroşi. 
În loc să fim ajutaţi să armonizăm asemenea relaţii, de obicei suntem ironizaţi 
sau ni se interzic întâlnirile. Ceva nu este în regulă în viaţa noastră de 
adolescenţi. Avem atâtea necunoscute în pragul tinereţii şi toţi ne sâcâie cu 
învăţătura. Nimeni nu ne arată perspectivele reale ale anilor de studii. Cc 
urmează? Munca necalificată, un mariaj nereuşit din cauza lipsurilor, stresului 
şi a faptului că nu ştim să iubim, copiii pe care habar nu avem să-i creştem 
pentru că la rândul nostru suntem copii, nemulţumirile şi discuţiile în 
contradictoriu cu părinţii, colegii şi, în general, cu cealaltă generaţie pe care 
instinctiv o respingem pentru că nu ne-a fost model şi nu ne-a spus adevărul. 
Apoi ipocrizia va continua până vom deveni noi înşine monştri de lene, prostie 
şi laşitate. Vom privi filme cu oameni de acţiune, stând cu berea în faţa micului 
ecran şi ne vom ironiza nevestele, privind fotomodelele de pe coperţile 
revistelor de modă. Grotescă perspectivă! Mai bine mor decât să trăiesc o 
asemenea viaţă. La urma urmei ea depinde în mare măsură de mine. Nu 
trebuie să-mi permit să cad. Capul îmi funcţionează, doar picioarele s-au 
răzvrătit. Poate că au refuzat să mă poarte pe drumul ratării şi au ales o cărare 
nouă. Voi vedea unde duce. 

Ce-ar fi să mai fac o încercare dincolo? Astralul va reflecta noua mea 
stare psihică şi prin simbolurile sale mă va ajuta cu ceva indicii să-mi corectez 
imperfecţiunile şi să-mi conştientizez lipsurile. Cât este ceasul? Da, am timp. 
Dau o fugă şi mă întorc. E ca privitul în oglindă, doar că acolo simţi ceea ce eşti 
cu adevărat. Da şi nu... Mă confrunt cu problemele personajului fizic, cu ecuaţia 
sa de viaţă, nu ale esenței care a ajuns în alt stadiu de evoluţie. De fapt 
experimentez limitările diferitelor niveluri, încercând să le dizolv şi să străpung 
astfel straturile spaţiului pentru a deveni unul cu întregul. Mai am destul... Abia 
am început. Dacă voi reuşi, vor veni şi alţii după mine.” 

Pădurea îl întâmpină însorită şi plină de viaţă. Se simţea îmbătat de 
culoare, parfum şi o muzică ce izvora de pretutindeni. Rămase mut de uimire. 
Cum de nu văzuse până acum minunăţiile naturii? Fusese orb? Unde-i fusese 
sufletul? Fiecare floare îi vorbea, fiecare piatră... zborul păsărilor, lumina 
soarelui cernută de frunzişul copacilor... toate dintr-o dată glăsuiau vorbind 
despre povestea Creaţiei şi rostul fiecărei făpturi în marca armonie cosmică. 

'Am fost şi nu am fost aici. Am dormit mult... sunt germen de lumină 
gânditoare ce încolţesc hrănindu-mă cu lumină. Am străpuns zidul materiei, 
deschizând ochii spre împărăţia Luminii. Sunt ghiocelul ieşit din pământ şi 


zăpadă spre Soare. Este magnifică forţa, bucuria şi pacea pe care le simt în 
mine. Pornesc la drum în paşi de dans spre a-mi exprima recunoştinţa pentru 
că exist şi fericirea de a fi. lată o căsuţă! Ceva s-a schimbat. Ce o fi înăuntru 
oare?” 

Se apropie iuţind pasul. Pe prispa bojdeucii şedea o fată slută ce torcea 
un caier de lână. Părea absorbită de munca sa. Era o imagine ruptă dintr-un 
basm şi desprinsă din timp. Se opri pentru câteva clipe să contemple imaginea- 
simbol şi să-şi găsească atitudinea potrivită noii secvenţe a jocului ce avea să-l 
ducă la peştera fermecată. 

“Se pare că nu am găsit-o chiar pe frumoasa din pădurea adormită şi nici 
ca nu pare că doarme. De fapt nici nu o căutam, dar dacă tot mi-a ieşit în 
drum, înseamnă că nu este întâmplătoare această întâlnire. Mă voi lămuri eu 
cumva după ce mai culeg câteva elemente. Trebuie să mă implic puţin în 
această poveste şi apoi mă orientez.” 

- Bună ziua, fată dragă. Spune-mi, te rog, ştii tu cumva unde se găseşte 
peştera fermecată? 

- Bine ai venit, Făt-Frumos! De când te aştept să mă dezlegi de blestem. 
Numai după aceea vei putea găsi ceea ce cauţi. 

- Eu nu-ţi înţeleg vorbele. Poţi vorbi mai desluşit? 

- După cum ţi-am spus, locul acesta a fost blestemat de o bătrână tare 
vicleană. Toţi cei ce păşesc aici cad pradă uitării şi nu-şi mai amintesc pentru 
ce au pornit la drum. Nici eu nu mai ştiu cine sunt, de unde vin şi încotro mă 
duc. Mă simt ţintuită locului în aşteptarea celui ce ne va izbăvi. Este singurul 
lucru pe care mi-l amintesc şi pentru tine singurul indiciu pe care ţi-l pot da. Nu 
te apropia prea tare pentru a nu te învălui şi pe tine uitarea. Mai bine te du de 
caută apa vie care să ne trezească amintirile, dorurile şi țelul. 

- Dar sunteţi mai mulţi? 

- O, nu te lua după aparenţe, nobile prinţ! Sunt foarte mulţi aici, dar 
pentru că te afli în ţara somnului aducător de moarte, tu nu-i poţi vedea. Ei se 
pot arăta sau nu, după cum doresc. Este atât de grea povara blestemului pe 
care îl împărţim încât preferă să nu-şi mai vadă reciproc suferinţa şi s-au făcut 
nevăzuţi. Dar nu mai zăbovi, că de îndată ce va veni bătrâna, te va ademeni şi 
pe tine. 

- Şi unde este izvorul cu apă vie? 

Dar fata deja dispăruse şi tărâmul se transformase într-un cimitir. 

Sunetul telefonului îl readuse în planul fizic. Bunica vorbea probabil cu 
mama. Din dialog reieşea că ziua de azi fusese diferită de cele anterioare şi că 
pesemne revenirea băiatului de astă-dată avea să dureze şi să aducă progresiv 
însănătoşirea. 


Revenit în camera sa, nu-i rămânea decât ca, printre picături, să rezolve 
noua enigmă. Numai că gândul la Diana părea mai puternic şi mai atrăgător. 

“în curând voi începe să visez cu ochii deschişi. Visez fiind treaz şi 
acţionez dormind. Planurile glisează şi se contopesc, exprimând în diferite 
moduri aceeaşi eternă Realitate. Un tărâm sau altul este proiectat de propriul 
univers psihic. În acesta, Eul tău te conduce pe cărări întortocheate spre 
origine, indicându-ţi drumul spre stările înalte ale fiinţării prin fel şi fel de 
simboluri. Ţara somnului este însăşi această planetă unde am poposit. Aici 
nimeni nu-şi mai aminteşte originea divină, faptul că sunt OAMENI şi că drumul 
spre Centru presupune trezirea Conştiinţei şi manifestarea potenţialului 
creator. Starea noastră de a fi a încetat de mult să se mai manifeste sub forma 
unei existenţe rodnice. Am preferat moartea şi nefiinţa şi am transformat 
veşnicia în fir de timp ce nc-a legat de glie. Pustiul minţii ne-a sluţit chipul şi 
am ajuns temători în faţa forţelor cosmice pe care trebuia să le stăpânim. Nici 
o cotoroanţă vicleană nu poate învinge spiritul temerar şi dornic de cunoaştere. 
Ascuţişul gândirii va tăia capul năpârcii ce a înceţoşat mintea umană. Izvorul cu 
apă vie este în noi. Îl cauţi în afară când nu eşti conştient de comoara pe care o 
porţi. Când realizezi că vocea sufletului este însăşi vocea vieţii ce glăsuieşte 
prin tine, tu devii salvatorul celor învinşi.” 

- Te-ai trezit? 

- Da, bunico. Încă mai am nevoie de somn. Îmi este creierul solicitat în 
atâtea direcţii încât trebuia să-mi refac forţele. Poate că am luat-o cam tare şi 
am obosit. Acum mi-c bine. Va mai dura însă până voi reuşi să-mi fac un 
program. Tu ai terminat treaba? 

- Am. Să-mi spui când ţi-e foame să-ţi aduc prânzul. 

- Ce-a zis mama? 

- A întrebat de tine şi mi-a spus că va întârzia pentru că are o şedinţă. 
Dar tu nu-mi spui nimic? 

- Despre? 


- Ghici! 

- Se putea să scap de întrebări? Păi, ce să-ţi spun?! Parcă tu nu vezi. 

- Eu văd că ai început să roşeşti şi la paloarea ta îţi stă bine. 

- Nu începeţi cu glume din astea care ne închid faţă de voi. Luaţi lucrurile 
aşa cum sunt şi trataţi-ne cu seriozitate. 

- Nu am vrut să te tachinez. 

- Oricum, nu vreau să te superi pe mine, dar mă deranjează glumele 
făcute pe scama sentimentelor noastre. Lasă-mă să-mi dau seama singur ce se 
întâmplă cu mine şi cu noi, neinfluenţat de păreri exterioare. Când voi şti, 
poate că voi vorbi mai mult despre asta. Deocamdată sunt un bolnav fără 


perspective strălucite care să atragă admiraţia vreunei fete. Poate că nici ea 
nu-şi dă seama că nu va rezista mult în acest ritm şi nu vreau s-o transform în 
soră medicală. Nu aş dori să sufere şi nici eu nu doresc să mă agăţ de speranţe 
care într-o zi mi-ar putea aduce dureri insuportabile pe lângă care cele actuale 
par minore. 

- Ţi-e teamă să te implici. Numai că fata asta nu este superficială. Ştie ce 
vrea şi la ce se înhamă. Puţine ca ea am văzut în viaţa mea. 

- Tu ce vrei acum? Să mă gândesc deja la însurătoare? Lasă-mă să 
trăiesc emoţiile şi sentimentele vârstei mele şi să preţuiesc prietenia cum simt 
Cu. 

- Bogdane, tu nu eşti copilul care ai fost. Vorbesc cu cel din tine şi nu-l 
zoresc în nici un fel. Te maturizezi mai repede decât ceilalţi şi-i departe de 
mine gândul de a te tachina. Bineînţeles că nu te grăbesc. Vroiam doar să-ţi 
atrag atenţia să nu o respingi într-o criză de furie pentru neputinţa ta actuală 
sau din generozitatea de a-i dori fericirea alături de altul. Diana te iubeşte şi, 
indiferent ce va fi mai târziu, nu strica din teamă acest ceva frumos ce se 
înfiripă între voi. Aţi suferi amândoi. Acest gen de răni se vindecă tare greu. 
Poate că încă nu realizezi ce sprijin uriaş şi ce forţă reprezintă dragostea în 
viaţa unui om. Nu te închide! Te asigur că nimeni nu va râde de voi şi nici nu 
vom face un complot spre a vă arunca pe unul în braţele celuilalt. 


- Şi totuşi, nu crezi că este prematur să vorbim despre asta? 

- Şi când ai dori să discutăm deschis? Timiditatea crezi că este o virtute? 
Este o slăbiciune. Vreau să fii tu însuţi şi să ai curaj să recunoşti ce simţi sau ce 
doreşti cu adevărat, fără să te simţi stânjenit. Cândva tinerii se căsătoreau la 
vârste mai fragede, dar erau mai pregătiţi pentru viaţă. Acum se căsătoresc 
târziu, după ce-şi termină studiile, dar tot copii sunt. Tu eşti un soi care s-a 
copt mai repede şi mi se pare firesc să punem cărţile pe faţă. Ţi-ar fi greu să 
joci teatru pentru noi şi, după cum cred că deja ai constatat, deşi este şocant, 
tuturor ne placi aşa cum eşti, iar noua ta personalitate ne provoacă să nu fim 
stupizi. Contează pe noi şi nu ne exclude din gândurile talc. Ne vom strădui să- 
ţi înţelegem stările şi căutările şi să te ajutăm. Altfel vom deveni infirmieri 
banali, iar tu un bolnav ursuz şi capricios. Intuiesc că avem rolul nostru în viaţa 
ta şi pentru început m-am gândit să-ţi deschid ochii asupra unor fenomene pe 
care nu ai suficientă experienţă să le înţelegi şi nici să decizi în cunoştinţă de 
cauză. Nu voi cădea în greşeala de a te dădăci, spunându-ţi ce să faci. Îţi voi da 
doar câteva elemente în plus atunci când vei analiza diferite situaţii şi vei 
decide. Experienţa este importantă când trăieşti viaţa lucid. Crcde-mă! 

- Ai dreptate! Este bine că mi-ai spus toate acestea. Să nu mă menajaţi. 
Vreau să fim deschişi şi sinceri. Oricât de greu ar fi de înţeles şi oricât de 


dureros de acceptat, adevărul trebuie spus. Cel puţin pentru cei dispuşi să-l 
primească. 

- în concluzie, ai grijă de Diana şi nu o răni. la aminte că nu-ți cer să-i 
porţi recunoştinţă doar. Îţi atrag atenţia că este sensibilă şi deşteaptă. Nu o 
amăgi şi nu o dezamăgi. Pentru noi, ea face parte din familie. Nu ne vom 
amesteca în treburile voastre, dar unele lucruri pentru noi sunt mai limpezi 
decât pentru voi. Oricare dintre noi va fi bucuros să vă ajute şi nu pentru a 
încuraja o relaţie pentru amărâtul meu de nepot, ci pentru că vă meritaţi unul 
pe altul. Adulții fac deseori greşeli din inconştienţa în care trăiesc şi optează. 
Voi sunteţi altfel şi vă dorim din tot sufletul să ajungeţi mai departe decât noi. 
Este suficient ca un cuplu să deschidă drumul. Apoi vor veni şi restul. Vraja se 
va rupe. 

“Într-adevăr, vraja uitării se va risipi.” 

- Eşti formidabilă. Cum de nu te-am descoperit până acum? 

- Dumnezeu veghează şi toate se fac la timpul potrivit. 

- Aşa este... Nu ştiu ce să-ţi spun. Am fost luat prin surprindere aşa cum 
probabil şi eu la rândul meu v-am surprins pe voi. Simt că o iubesc demult sau 
poate dintotdeauna, dar nu mi-am dat seama decât azi că admiraţia mea 
pentru ea avea un substrat mai profund. Ea mi-a dat curaj să cred în dragoste. 
Este atât de firească în tot ce face încât mă mir că nu are un cârd de admiratori 
în jurul ei. Dar este modestă şi serioasă. Dacă ea mi-a spus că mă iubeşte, 
înseamnă că ştie ce spune. Ea nu aruncă vorbele în vânt. Este un om de 
încredere. 

Soneria le întrerupse convorbirea. Vocea tatălui său răsună în hol şi în 
două minute acesta apăru în cameră. 

- Ce faci, băiete? Te-ai săturat de aparate? 

- Nici nu ştiu când a trecut ziua. Am avut un program plin şi o grămadă 
de discuţii din care nu am reconstituit nici măcar o zecime din întâmplările 
petrecute în perioada obscură a vieţii mele aşa încât, te rog, mai povesteşte-mi 
tu ce ţi s-a părut mai interesant sau demn de semnalat din ce ai simţit sau 
văzut în toată această vreme. 

- Cred că pentru noi a fost cam cenuşiu. Doctorii, spitalele, serviciul, 
disperarea, învoirile, insomniile, căderile... Ne-am susţinut toţi patru însă şi 
asta a fost extraordinar. Cred că şi Dumnezeu ne-a întărit. Altfel demult 
clacam. 

- Şi cine era aş patrulea, Rex? 

- Nu. Cu el am fost cinci. Diana. Nu ţi-a spus bunica? 

- Am şi vorbit cu ea. 

- Este o fată minunată. 


- Este. Mă întreb cum sunt părinţii ei. Ce-or fi zis văzând că nu prea dă pe 
acasă? 

- l-am cunoscut mai îndeaproape. La început au fost înţelegători, apoi s- 
au alarmat, dar nu au putut s-o oprească. După o vreme s-au obişnuit. Nu aş 
putea anticipa însă următoarele lor reacţii. 

- M-ar fi mirat să nu fie o piedică pe undeva. Prea mergeau toate uns. 

- Ce vrei să spui? 

- Direct? Cred că ne-am îndrăgostit unul de celălalt... şi nu de acum. Să 
zicem că acum ne-am mărturisit cumva sentimentele. 

- Asta nu este rău. Ai grijă însă să nu-i răpeşti prea mult din timpul ei. Se 
apropie examenele şi la necaz oamenii găsesc mereu câte un tap ispăşitor în 
caz de eşec. Doar dacă nu cumva te-ai hotărât s-o ajuţi şi să înveţi cu ea. 

- Să învăţ materia de dragul ei? La urma urmei, de ce nu? O voi asculta 
şi-i voi verifica cunoştinţele. Vom fi împreună şi mă voi simţi util. 

- Dacă va dori şi ea. Poate că părinţii ei preferă un meditator care să nu 
le răpească prea mult fiica. 

- Aha! înţeleg. Până termină examenele este mai prudent să nu 
zăbovească prea mult pe aici. Romeo şi Julieta anului 2000. E bine că mi-ai 
arătat un alt aspect al iubirii ce se confruntă cu opinia publică, prejudecățile 
părinţilor şi neîncrederea lor în copiii pe care i-au educat. Mai sunt şi alte 
probleme? 

- Poate că da, poate că nu. Nu ştiu ce se întâmplă în familia ei. Ea este 
discretă, dar cred că anumite lucruri nu merg bine acolo. 

- Vom vedea pe parcurs. Să nu agravăm situaţia. Bănuiesc că ştie ea ce 
face. Deocamdată trebuie să procedăm cu tact. 

- Spune-mi... nu. Hai să luăm masa împreună şi vom mai vorbi. Bine? 

- Perfect. 

O altă zi se încheia în calendarul renaşterii sale. Viaţa cea nouă era 
deosebit de solicitantă. Somnul ultimelor luni fu înlocuit de o activitate intensă 
şi emoţii variate. Fiecare ceas aducea informaţii şi provocări ce creau noi 
întrebări şi răspunsuri care îi stimulau eforturile în mai multe direcţii. În final 
toate contribuiau la rapida-i desăvârşire ce nu putea trece neobservată de cei 
apropiaţi. El însuşi îi incita pe cei din jur, invitându-i la introspecţii, analize, 
reevaluări şi explorări în vastul ocean al vieţii. 

Într-o zi veni în vizită şi dirigintele clasei în care era singurul absent. 
Discuţia începuse într-o manieră previzibilă şi continuase cu mult peste 
aşteptări. Încă îl urmărea chipul răvăşit al profesorului la plecare. El însuşi 
rămăsese uimit de ideile care se îmbulziseră să îmbrace formă sonoră în acel 
dialog elev-profesor ce se transformase pe parcursul discuţiei într-un dialog 


Maestru-discipol. Se mira şi el de cursul pe care îl luase conversaţia ce se voise 
iniţial a fi un fel de tatonare şi încurajare. 

- Situaţia fiind staţionară, te-ai gândit ce poţi face în continuare? 

- Eu, da. Dar vă întreb pe dumneavoastră ce mă sfătuiţi. 

- Cel mai simplu ar fi să-ţi amâni anul medical şi până la toamnă poate 
vei reuşi să ajungi la şcoală cu un scaun cu rotile. 

- Există precedente în analele şcolare? 

- Nu ştiu, dar cred că se poate aranja la nivel de conducere să fii scutit de 
educaţie fizică şi să poţi urma cursurile la zi. 

- V-aţi pus vreodată întrebarea cât de mult îmi doresc să urmez aceste 
cursuri? Nu intenţionez să vă atac sau să mă consideraţi impertinent, dar ce 
rost au ele? Ca să fiu mai clar, aş dori să vă spun că mă simt în stare să 
parcurg toată programa de clasa a XII-a într-o lună şi să mă prezint la 
examenul de bacalaureat. Vă întreb, mă veţi susţine? Ce sens are să irosesc un 
an? De ce nu aş încheia liceul odată cu colegii mei? 

- Asta nu se poate. Ai lipsit prea mult şi nu ai cum dovedi că ai putut 
asimila materia într-un timp atât de scurt. 

- Ba da. Prezentându-mă la fiecare disciplină în parte pentru a fi examinat 
din întreaga materie. În fond carnetul de elev evaluează cunoştinţele, nu 
prezenţa. Cu sau fără profesor, manualele sau programa rămân aceleaşi. Deci? 

- Dar nu ţi se poate încheia situaţia şcolară fără note. 

- Pe mine nu mă interesează notele. Pe dumneavoastră vă interesează. 
Ce vă împiedică să-mi puneţi câte o notă pentru fiecare lecţie sau capitol? 

- Tot nu se poate... Sistemul nostru funcţionează altfel. 

- De ce? Nu aveţi autonomie sau vă lipseşte curajul de a lua o decizie în 
Consiliul profesoral pentru o situaţie de excepţie? Sunt cazuri în lume când 
elemente dotate au reuşit să termine facultatea la vârsta la care unii absolvesc 
liceul. De ce nu este posibil şi la noi într-un mod legal? Este pusă la îndoială 
puterea de decizie a unui întreg corp didactic sau vi se pare o sfidare din 
partea mea să pretind să termin şcoala când mă simt pregătit s-o fac? Pot 
susţine aceste verificări cu martori sau alături de colegii mei. Aveţi curaj să-mi 
susţineţi demersul? 

- Bănuiesc că multe lacune în sistemul nostru educaţional ar ieşi la iveală 
cu o asemenea ocazie. 

- Şi asta deranjează pe cineva? Nu dorim să ne perfecţionăm continuu? 
Sau asta ni se spune nouă ca motto pentru o viaţă care dezminte valabilitatea 
acestuia, în timp ce profesorii devin tot mai depăşiţi de timp şi evenimente? 

- De ce eşti caustic? Doar pentru că te afli în această situaţie? 

- Nu. Pentru că această situaţie mi-a arătat că şcoala nu m-a pregătit 
pentru viaţă. Nu ştiu de fapt pentru ce m-a pregătit. Stau şi mă gândesc la ce- 


mi foloseşte tot ce am aflat în unsprezece ani de zile. De fapt cunosc răspunsul. 
Aş fi curios cam cum ne vedeţi dumneavoastră pe noi şi ce credeţi că ne-aţi 
dăruit cu adevărat util. În ce fel ne-aţi modelat sufletul şi creierul cu arta 
pedagogică pe care o stăpâniţi? Mai concret, ce bănuiţi că am învăţat de la 
dumneavoastră? 

- Insinuezi că nu aţi învăţat nimic în patru ani despre limba şi literatura 
română? 

- Limba şi literatura română o puteam învăţa şi citind singur romanele, 
scriitorii preferaţi sau comentariile criticilor de specialitate. Probabil că voi citi 
şi în continuare pentru că îmi place literatura universală. Ce alte sfaturi îmi 
oferiţi pentru situaţia în care mă găsesc? Credeţi că în afară de faptul că am 
fost cel mai bun elev din clasă mai ştiţi ceva despre mine? Vă rog să nu 
pomeniţi despre responsabilitatea familiei în ceea ce priveşte educaţia mea. Vă 
întreb instituţia şcolară plină de pedagogi cum m-a ajutat să mă cunosc şi să 
mă înving? Viaţa nu este reprezentată de examene orale sau scrise. Este ceva 
cu mult mai complex, care îţi solicită multe forţe, nu doar memoria. Altfel, 
marile teme ale literaturii puteau constitui punctul de plecare pentru 
dezbaterea multiplelor situaţii în care te poate atrage viaţa sau destinul. Am fi 
rămas cu anumite înţelegeri utile pentru viitorul nostru. De ce nu ne-aţi vorbit 
niciodată despre acestea? Doar pentru că nu sunt trecute în programă? Dar 
există vreundeva o programă care să cuprindă problemele de viaţă cu care se 
confruntă copiii sau adolescenţii? Ştiţi bine că majoritatea familiilor sunt 
imperfecte. Dar acest lucru nu vă interesează. Singura grijă a profesorilor este 
să încheie situaţia şcolară şi să înregistreze absenţele în catalog. Nimeni nu se 
întreabă ce suferinţe se ascund în cel care nu mai are chef să înveţe. Dece nu 
ne-aţi vorbit despre faptul că, indiferent cum vom învăţa, şansele sunt de 
partea celor cu familii înstărite şi că, după cheltuieli împovărătoare, mulţi vom 
constata că facultatea nu foloseşte nimănui. De ce aţi refuzat să discutaţi cu 
noi cât de strâmbă este lumea şi politica guvernării ei? De ce nu aţi recunoscut 
că o mulţime de informaţii sunt depăşite şi că multe minciuni se ascund în 
istoria pe care o tocim? Nu ştim să identificăm arborii din parc, dar învăţăm 
stupide denumiri pe care le uităm a doua zi. Ştim cu toţii că majoritatea învaţă 
pentru note. Apoi câteva săptămâni pot lipsi... Este o ipocrizie generală. Sunt 
mulţi dintre noi care de atâta memorat nu mai ştiu gândi cu capul lor, nu au 
opinii personale şi se exprimă cu dificultate. V-aţi dorit să ne cunoaşteţi aşa 
cum suntem şi să ne ajutaţi să ne deschidem şi să avem încredere în noi şi unii 
în alţii? Ne-am jucat împreună rolurile mecanice şi în rest nu v-a interesat cât 
de uniţi suntem şi ce ne separă, ce personalităţi avem ori ce carenţe. Noi 
credeam în capacitatea adulţilor de a ne înţelege, dar se pare că în mod tacit 
cei mari apelau la toleranța şi înţelegerea noastră. Aţi avea curaj să primiţi 


caracterizările pe care vi le fac elevii? Aş vrea să văd chipurile dascălilor noştri 
la confruntarea cu oglinda. 

Ar trebui să fiu recunoscător tuturor celor care m-au scos la tablă, mi-au 
corectat tezele şi mi-au dat teme pentru acasă. Cu riscul de a vă răni şi a-mi 
schimba imaginea în ochii dumneavoastră, nu o voi face. Voi trage un semnal 
de alarmă pentru învăţământul românesc. Reforma este artizanală. Trebuie să 
cooperăm profesori, părinţi şi elevi pentru a înfăptui renaşterea unui 
învăţământ care să formeze OAMENI. Statisticile sunt alarmante. Chiar nimănui 
nu-i pasă? Soluţiile sunt la îndemână şi fiecare, pe plan local, poate aduce 
îmbunătăţiri de ordin calitativ, nu cantitativ. Nu pot înţelege indiferența faţă de 
ceea ce se întâmplă cu generaţia noastră. Toată lumea se supune unui regim 
ce conduce spre dezastru. Haideţi să ne implicăm cu toţii în rezolvarea acestei 
probleme! Cei ce au încercat schimbarea şi-au arătat limitele de înţelegere a 
adevăratei tragedii. Cum puteţi dormi când lucrurile merg prost? înţeleg că 
salariile sunt simbolice. Dar şi părinţii elevilor suferă în egală măsură, iar 
consecinţele le suportăm noi, cei neglijaţi. Să începem cu un sondaj de opinie, 
să ne adunăm şi să discutăm proiectele, să facem şedinţe de creativitate, să 
cercetăm tradiţia şi să lăsăm Occidentul deocamdată, că ne-a adus numai 
toxine alimentare, fonice şi informaţionale. Bunul-simţ românesc a dispărut. 
Idealul american de a face bani este străin neamului nostru. Noi vrem să fim 
OAMENI şi OAMENI fiind, vom găsi soluţii problemelor noastre. Unde învăţăm 
cum putem să ne împlinim visele şi să plăsmuim o altă realitate? Ne spune 
cineva cum să ne controlăm emoţiile, cum să ne conştientizăm sentimentele şi 
să le recunoaştem, cum să facem ordine în gânduri şi să luăm decizii corecte? 
Vom afla greşind, plătind şi prelungind haosul în care se zbate omenirea de 
prea mult timp? Câte probleme sociale ne înconjoară şi închidem ochii să nu le 
vedem?! Noi suntem prea mici pentru a ne implica, iar voi prea neputincioşi 
pentru a le rezolva altfel decât cu un ridicat din umeri. Justificarea tuturor este 
lipsa de bani. De ce bani ai nevoie ca să fii curat, să ajuţi un om sau să 
gândeşti pentru a nu vinde pe doi bani o fabrică renumită pe piaţa externă? Un 
sistem economic e pe cale să se prăbuşească, iar noi asistăm impasibili la 
continuarea jafului căruia i se spune reformă. Privim jocurile electorale orbi la 
aranjamentele de culise, cu speranţa că se va întâmpla vreo minune genetică 
şi vreun lup se va transforma în păstor luminos. Naivitatea se curmă cu durere 
dacă vigilenţa a fost înăbuşită sistematic cu promisiuni deşarte şi dulci plăceri. 


De ce trebuie să irosim ani din viaţă când ne putem făuri de acum 
viitorul? Pentru că ne împiedicaţi să ne afirmăm crezurile, scoțând în evidenţă 
refulările noastre şi trecând în plan secund ideile îndrăzneţe. Noi nu vrem să 
dăm pe nimeni la o parte, ci să lucrăm în echipă. Dar cineva îşi bagă coada şi 


dezbină etniile, generaţiile, sexele şi grupările cu preocupări diferite. Toţi 
suntem părţi dintr-un întreg care nu va funcţiona cât timp rotiţele s-au oprit 
sau se rotesc după legi proprii. Îmi doresc să ne pese unuia de celălalt şi aşa 
cum eu voi încerca să-i ajut pe alţii, sper ca şi alţii să mă sprijine şi să nu-mi 
pună bețe în roate, transformând un examen de importanţă minoră pentru 
proiectele mele într-un obiectiv de netrecut. Nu mă puteţi convinge că 
bacalaureatul trebuie tratat cu mai multă seriozitate decât este cazul. Vă voi 
demonstra că îl voi lua chiar dacă veţi refuza să-mi acordaţi diploma din cauza 
absenţelor. Stupiditatea legilor nu frapează pe nimeni. Ne lăsăm ghidaţi de 
prostie în loc de a semnala şi corecta erorile sesizate la timp, printr-un simplu 
act de gândire şi decizie. 

Am fost şeful clasei întotdeauna. Desigur asta nu ţine loc de licenţă, dar 
aş dori să organizez un cabinet de consultanţă psihologică în şcoală la care să 
vină şi elevii şi profesorii care au probleme în plan personal. Visez ca în viitor 
toţi să vină cu drag la şcoală şi să plece îmbogăţiţi şi înnobilaţi de spiritualitate 
şi cultură. Cine ne împiedică să facem acest experiment? Cândva în şcoli 
funcționau cercuri. Într-o formulă nouă şi îmbunătăţită, nu văd de ce nu ar 
exista şi azi. Dacă profesorii nu fac faţă programului extraşcolar, putem aduce 
specialişti din altă parte. Chiar dintre părinţi putem solicita pe aceia cu harul de 
a lucra cu copiii şi de a le insufla dorinţa de cunoaştere şi autodesăvârşire. 
Dacă însă vom ţine cu dinţii de weekend-urile noastre în care şcoala să fie 
închisă, comoditatea îşi va pune amprenta pe mintea noastră, iar sufletul 
monstruos va urâţi lumea. Trebuie să ieşim din această lume mecanică. Stă în 
puterea noastră să transformăm tărâmul morţii în spaţiul vieţii, cetatea 
luminii... Poate că nu aţi înţeles tot ce v-am spus. Daţi-ne o şansă să încercăm 
şi atunci veţi realiza diferenţa între a fi şi a nu fi. 

Profesorul îl urmărise tăcut. Se mira şi el cum de nu îl întrerupsese. Parcă 
o vrajă îl cuprinsese şi ascultase cu atenţie fiecare cuvânt şi fiecare inflexiune a 
vocii elevului său favorit. Ştia că are dreptate. Într-un fel, simţise întotdeauna 
cum stau lucrurile, dar niciodată nu se conturaseră cu atâta claritate. De fapt 
era atât de simplu. Era o chestiune de curaj - curajul de a fi tu însuţi şi de a-ţi 
pune în practică ideile cu orice risc. Riscul real ar fi fost acela de a perpetua 
minciuna şi a promova generaţii de absolvenţi înfrânți din start de un sistem 
depăşit de însăşi cerinţele vieţii. Ce putea spune? îl putea sprijini sau se 
declara învins de timpuriu - pentru că mai avea mulţi ani până la pensionare. 
Ar fi putut să-şi depăşească mediocritatea, transformând profesia în har şi artă, 
sau ar fi putut să-şi aplece umerii în faţa sorții, uitându-şi năzuinţele tinereţii. 
Când avusese loc hidoasa transformare? Când se topise elanul şi entuziasmul 
cu care venise la catedră? Cum ajunsese asemeni celor pe care îi criticase ca 
elev şi, ulterior, ca tovarăş de breaslă? în ce preschimbase nobila menire? Şi 


băiatul acesta cum reuşise să-i răscolească ungherele conştiinţei? Nu era 
asemeni colegilor săi. Nu avusese niciodată astfel de discuţii cu elevii. De fapt, 
profesorii nu le permiteau să-şi exprime opiniile, iar elevii ştiau că nu le sunt 
luate în serios părerile critice. Mulţi nici nu realizează însă că şcoala ar putea 
deveni un loc în care să vii cu bucurie, curiozitate, dorinţă de a cunoaşte şi de a 
afla CINE EŞTI CU ADEVĂRAT. Nimeni nu i-a făcut să vadă astfel şcoala. Pentru 
elevi datoria s-a preschimbat în apatie şi o rezistenţă faţă de toate obligaţiile 
impuse. Câtă energie se iroseşte când faci lucruri care nu-ţi plac şi ce 
sentiment de împlinire îţi umple fiinţa când te poţi exprima liber şi creator în 
domeniul care te atrage! A te înhăma la restructurarea unei activităţi ce a 
ajuns rutină cere răbdare, tenacitate, voinţă şi credinţă. Dar nu este imposibil. 
Criza actuală a evidenţiat necesitatea unei înnoiri. De unde să aşteptăm 
schimbarea? De la un minister înţepenit care mai mult a creat probleme prin 
rigiditatea sa? Nu recompensele ministerului sunt importante, ci faptul de a 
pregăti oameni capabili să lupte şi să învingă. Scepticismul, îndoiala şi teama 
nu au produs nimic bun. dimpotrivă, au distrus cărările de lumină ce au 
încercat uneori să ni se arate. 


- De când te preocupă pe tine aceste probleme, Bogdane? 

- De când m-am trezit din morţi am conştientizat faptul că am purtat 
întotdeauna în mine asemenea idei. Acum au ieşit la suprafaţă şi nu-mi mai 
dau pace. 

- Nu te recunosc. 

- Ar trebui să fiu acelaşi? Am trecut prin moarte şi cine a primit acest 
botez se scutură de naivitate şi se trezeşte. Nu am cum să mai fiu acelaşi. Mie 
îmi par ridicole poticnirile oamenilor în obstacole de cele mai multe ori 
imaginare, pe care le proiectează cu mintea lor. Gândirea umană ar fi trebuit 
de multă vreme să atingă altfel de culmi, dar se pare că există nişte interese 
potrivnice şi cei mai mulţi au acceptat cu uşurinţă limitele ce le-au fost 
impuse... Aceasta nu este viaţă. Este un mecanism de ucis sufletele, care 
funcţionează până ce nimic nu va mai fi... Nu are cum să fie. Ceea ce se 
întâmplă este crimă organizată şi sinucidere în masă. Plânge sufletul neamului 
când vede ţara înţelepţilor şi vitejilor de altă dată ce a ajuns. Să cerşim la porţi 
străine când ne aflăm pe un tezaur? 

- Cum de ai aflat tu toate astea? Cei de-o seamă cu tine ascultă muzică 
rock, se joacă la calculator sau ies cu rolele. 

- Renunţând la aceste preocupări din diferite motive. Eu aleg ce să fac şi 
cum să-mi petrec timpul. Instruindu-mă, nu mă supun manipulării ce se 
practică spre a distruge viitorul naţiunii. Doar nu vreţi să mă apuc să 
colecţionez ambalaje şi să consult reviste pentru un nivel submediocru de 


cultură şi lipsite de decenţă. Eu nu am obsesii, ci opţiuni. Orizontul meu este 
mai vast decât cel pe care ni-l oferă mass-media. Eu sunt om-fiinţă gânditoare, 
nu o marionetă care joacă după programe psihotronice implementate prin cele 
mai moderne tehnici de manipulare. Era bine să aflăm mai mulţi ce se întâmplă 
pe glob, dar secretele sunt bine păzite prin însăşi ignoranţa în care suntem 
menţinuţi. Respectând regulamente şi programe ce ne limitează câmpul de 
investigaţie şi hipnotizaţi de dorinţe nefireşti, inoculate asiduu în subconştient, 
nu avem cum depăşi stadiul de roboţi. Este ruşinos pentru specia umană să 
aspire la standardizare şi robotizare, când fiecare este unic şi menit a-şi 
exprima potenţialul creator. 

- Bogdan, tu nu mai eşti acelaşi. Eşti o fiinţă surprinzătoare. 

- în fiecare dintre noi există un astfel de germen de lumină. De ce să 
trăim în bezna conştiinţei şi să nu exprimăm lumina? 

- Ai dreptate... numai că procesul declanşării luminii este anevoios. Nu 
poate avea loc peste noapte. 

- Dacă vom dormi şi ne vom complace în laşitate, nu vom apuca să 
vedem vreodată unde duce trezirea conştiinţei neamului. Nimic nu se poate 
fără efort. Eu mă întreb când vom începe procesul. Dumnezeu ne ajută, dar nu 
ne va rezolva problemele evolutive pe care noi trebuie să le depăşim. Fiecare, 
acolo unde este, trebuie să lucreze la propria umanizare prin dezrobotizare. 

- Mi-ai dat de gândit. Am nevoie să reiau aceste chestiuni în linişte. Am 
să revin după ce voi reflecta la cele discutate. Locul tău nu este aici, ci între 
oameni. Trebuie să te ajutăm cumva. Ai multe de spus lumii şi destule de 
schimbat în noi. Cred că mai multă nevoie avem noi de tine decât tu de noi. În 
câteva zile voi apărea cu nişte răspunsuri... Te las acum să te odihneşti şi-ţi 
mulţumesc. Un duş rece la momentul potrivit este cel mai grăitor semn că 
Dumnezeu nu ne uită. Noi uităm de El şi-l întoarcem spatele, mulţumindu-ne cu 
imaginea Sa deformată... Pe curând şi sănătate! 

“încă un om care, stropit cu apa vie, va părăsi ţinutul uitării. Ce curios! 
De îndată ce enigma din vis mă îndeamnă la desluşire, prezentându-mi 
simbolic şi cheia, planul fizic mă invită să trăiesc esenţa sub o formă concretă 
care-mi va amprenta sufletul, pregătindu-mă pentru pasul următor. Poate că a 
venit timpul să mai fac o incursiune în lumea astrală, acolo unde însuşi 
subconştientul meu îmi arată ce am de făcut. Ghidul este în noi. Trebuie doar 
să-i intuim mesajele-răspuns la probleme noastre.” 

Intrat în lumea de vis, se trezi într-un labirint format din oglinzi. 

“Astea cum au apărut? Se pare că nici muntele nu este chiar real. Este o 
structură virtuală ascendentă ce presupune mai multe trepte iniţiatice. Trebuie 
să intru în labirint înainte de a trage concluzii... Cum or fi făcute oglinzile 
acestea de fiecare-mi reflectă alt chip? 


Nu sunt două la fel. Mă întreb dacă eu ştiu cu adevărat cum arăt în 
realitate. Care se apropie mai mult de original? Eu nu mă recunosc în ele... 
Dacă dispar, imaginea dispare şi ea. Deci eu sunt şi nu sunt eu. Dar de ce sunt 
atât de multe? Uite, aici sunt ca un copil, numai că am depăşit vârsta copilăriei. 
să fie trecutul meu sau simbolul prezentului raportat la țelul destinului meu? 
Dincolo surprind o mişcare de pendulare. Ciudat. Eu nu mă mişc. Am atitudini 
oscilante? Parcă-s cărţile din Tarot. Nu pot recunoaşte toate aceste chipuri. Ce 
semnificaţie poate avea acest cavaler în armură, de pildă? Ce fel de lupte am 
de dus? Sau poate chiar am intrat într-un război în care viaţa va învinge 
moartea... Şi o oglindă tainică, întunecată. Nu mă văd nicicum. Probabil 
aceasta este a Eului nevăzut. Poate că, paradoxal, din mijlocul întunericului 
trebuie să ţâşnească şi lumina care sfâşie vălul enigmelor. Dar sunt abia la 
începutul drumului. Încă nu m-am confruntat cu abisul. Experienţa mea de 
viaţă şi moarte se rezumă la scindarea între două lumi. Încă nu am descoperit 
negativul din mine pe care să-l înving cu panea pozitivă. Un lung drum mă 
aşteaptă... De unde această grimasă de durere? E viitorul meu? Putea-voi să-l 
înfrunt? Ar trebui să ştiu ce mă aşteaptă sau, aflând, îmi voi refuza soarta? Aici 
toate sunt simultane. Depinde încotro îmi întorc privirea. Deduc că timpul nu 
există. Atenţia mea îndreptată într-o anumită direcţie creează timpul. Dar toate 
aceste eun coexistă. Sunt ochiuri de geam prin care percep frânturi din mersul 
lumii. Va trebui să reunesc aceste imagini într-una singură, de fapt să-mi adun 
eurile într-o conştiinţă unitară şi integratoare ce transcende timpul şiragului de 
clipe. Sunt prins în labirint şi îmi contemplu neputinţele şi secvențele de 
existenţă. Va trebui să alipesc frânturile de oglindire într-una care să le 
cuprindă pe toate. Ce voi afla din toate astea? Cine suni eu? Sau cum trece 
lumea prin mine? Poate că imaginile sunt simbolurile reacţiilor mele la impactul 
cu alte câmpuri energetice. Deci eu sunt rezultatul unor complexe interacţii 
între unde de diferite frecvenţe. Aidoma atomului, mă comport ca un coipuscul 
sau ca un câmp de unde. Sunt şi nu surit. Ce sunt? Nimicul mişcător sau acea 
neclintire întregitoare de dineoio de tot şi toate? Poţi delimita din acest tot care 
sunt eu şi care tu când pretutindeni coexistăm? Aici ne regăsim toţi. Acelaşi 
UNU e în toţi şi lumea toată este în UNU, adică în fiecare. Labirintul acesta este 
zona revelaţiei. O poţi părăsi prin transcendere ori te poţi întoarce de unde ai 
plecat cu solia răspunsului... Sau poţi juca, după cum este nevoie, unul dintre 
rolurile ce se confundă cu chipurile din oglinzi... Dar ce se întâmplă? Oglinzile s- 
au transformat în oameni...” 

Telefonul îl readuse brusc în camera în care deja se aşternuse umbra 
serii. 

- Da! 


- Bogdan? Ce surpriză! Nu mă aşteptam să dau de tine. Sorin la telefon. 
Am vorbit cu Diana şi ne-a spus că putem să te vizităn. Când ne primeşti? 

- Oricând sunteţi bineveniţi. Doar să-mi spuneţi, ca să fie cineva pe acasă 
să vă deschidă. Mâine este bine? 

- Este perfect. Fiind sâmbătă, ne este mai uşor să ne potrivim programul. 
Cred că băânuieşti că suntem mai mulţi. 

- Este minunat. Atunci la zece este bine? 

- OK. Mă bucur mult să te aud... Pe mâine! 

- Salut. 

Colegii. Nu-i mai văzuse de mult. Era greu de spus dacă îi lipsiseră sau 
nu. Ruptura care apare la absolvirea liceului fusese puţin devansată. De fapt 
viaţa îţi aduce în preajmă fel şi fel de oameni după care te separă de ei. Se 
obişnuise cu gândurile sale, călătoriile astrale, discuţiile cu părinţii şi vizitele 
Dianei. Îl interesa lumea exterioară, dar izolarea îi adusese alte preocupări şi 
alt ritm de viaţă. leşit din atmosfera liceului, se detaşase de grijile tipice unui 
elev din anul terminal. Totuşi, îi era drag să-i revadă. Ar fi avut atât de multe să 
le spună, dar nu era momentul potrivit. Avea el însuşi destule de pus la punct 
înainte de a lansa provocări şi proiecte. Pentru început, însă, era binevenită 
această întâlnire. Ştia că ceva va fi altfel decât de obicei şi anticipa durerea pe 
care o va resimţi pentru cei rămaşi în urmă. Drumul spiritual şi şcoala 
materialistă erau două lucruri diferite, iar noul său mod de a gândi cu greu ar fi 
putut fi înţeles de cei pe care viaţa încă nu-i trezise. 

Nu oricine poate suporta acelaşi gen de şocuri. Unii cad şi extrem de 
puţini se ridică... Nu era timp însă pentru asemenea subiecte. Trebuia să pară 
ca ei, deşi ştia că nu-i va fi uşor să se prefacă. Cine ştie însă ce socoteli are 
Dumnezeu? Are El stilul Lui de a face minuni lucrând prin oameni. 

Un ciocănit discret îi întrerupse gândurile şi o voce dragă umplu camera. 

- Am venit să te aduc pe aste tărâmuri. Cunosc câteva persoane care au 
nevoie de tine aici aşa încât “coboară-n jos, Luceafăr blând.” 

- Ei, ce veşti îmi aduci de pe unde hoinăreşti? 

- Ţi-am adus cărţi de citit, salutări şi pupături de la colegi, o casetă cu un 
film grozav pe care aş dori să-l comentăm, reviste interesante, o îngheţată şi 
câteva desene noi. Nu ştiu să-ţi spun cum se întâmplă. Pur şi simplu îmi vine să 
desenez şi mă minunez şi eu ce fac. Poate mă lămureşti tu ce reprezintă. 

- Este ciudat, într-adevăr. Tu îmi desenezi visele. Cum poţi să le 
reproduci atât de fidel? Nu-mi amintesc să fi fost cu mine în acele lumi. 

- Nici eu nu am amintiri. Este un fel de inspiraţie. 

- Să fie un fel de telepatie? Sau poate că suntem legaţi cumva... Nu ştiu 
să exprim clar ceea ce-mi este confuz. Poate că suntem o singură fiinţă în două 
corpuri şi anumite zone obscure conştientului nostru sunt comune. 


- Nu am mai auzit o asemenea teorie. Mai degrabă că mentalul colectiv 
înregistrează gândurile noastre şi putem rezona într-un fel cu anumite forme- 
gând pe care le captăm. Totuşi, de mult vroiam să-ţi spun că de când te-am 
cunoscut, am simţit cumva că eşti o parte din mine sau că sunt o parte din 
tine. Este greu de descris această senzaţie. M-am abținut să-ţi stau prin 
preajmă, dar sufletul meu te vroia alături. Boala ta a creat o durere cumplită în 
mine şi am luptat din răsputeri să-mi menţin echilibrul şi să-mi mobilizez forţele 
pentru a te putea ajuta. Cred că nu aş putea trăi fără să te văd, să te aud, să te 
ating sau să-ţi simt prezenţa. Nu pot exista separat pentru că nu sunt întreagă. 
In acest context este firesc să ne completăm reciproc şi să-ţi fiu aproape şi aici 
şi în vis. 

- Câte emoţii şi stări psihice ne sunt neclare şi nimeni nu ne poate da 
răspunsuri?! Trebuie ca noi înşine să le găsim. Este dificil să deschidem porţile 
sufletului când am fost învăţaţi să le ţinem închise, devenind fani ai 
calculatoarelor şi televizorului şi robi pe viaţă muncii care ne-a robotizat şi ne-a 
făcut veşnic datori către stat. De când te naşti primeşti un certificat ce nu-ți 
atestă atât nevoile existenţiale, cât datoriile către stat şi societate. Fiecare 
sugar este dator pentru întreţinere, lumină şi terenul pe care îşi are locuinţa. In 
schimb statul îşi încalcă propriile legi şi ignoră nevoile celor ce nu au cum să se 
întreţină, minori fiind. Degeaba îi arăţi la TV dacă nu faci ceva pentru ei... 

Poate că noi doi vom descoperi un alt fel de a iubi şi vom înţelege 
subtilele legături ce se stabilesc între suflete. Este atâta indiferenţă în lume! O 
simţi din nepăsarea faţă de viaţă, din tonul sec al vocii, din privirile opace, din 
egoismul în care îşi cheltuiesc averile şi din felul în care se rănesc. Dar toţi 
suntem vulnerabili şi nefericirea ne atinge pe toţi când nu ştim să iubim. Uneori 
mă întreb ce am făcut să primesc un asemenea dar. Îmi spun că m-am 
maturizat mai repede şi Dumnezeu mi-a stabilit mai devreme sesiunea de 
examene, iar acestea nu sunt simple deloc. Nu studiezi bibliografia şi te 
prezinţi la verificare, dând drumul dischetei din computer. Trebuie să identifici 
natura probei şi să vii cu soluţii originale. Creaţia nu funcţionează în sistemul 
copiatoarelor xerox. Fiecare individ este unicat, iar obstacolele-i sunt pregătite 
pe măsură. 

- Mda... Am uitat să-ţi spun. Colegii vor să-ţi facă o vizită. 

- Ştiu. Am vorbit cu Sorin. Frumos din partea lor. A rămas pentru mâine la 
zece. Vii şi tu cu ei? 

- Nu cred că pot să ajung la zece. Voi veni mai târziu. 

- Tu cum îi mai percepi? 

- Mi-s dragi, dar dacă aştepţi părerea mea, sunt tare copilăroşi pentru 
nişte fiinţe majore. Din punctul meu de vedere, nu vârsta îţi certifică 
maturitatea, ci cât de pregătit eşti să înfrunţi viaţa. Asta nu înseamnă curajul 


de a pleca în gaşcă la mare, a dansa o noapte întreagă la o petrecere, a 
schimba prietenele sau a toci de zor. Nimic din toate astea. Este vorba să ştii 
ce vrei, să ai încredere în tine, să lupţi pentru crezurile tale, să iubeşti semenii, 
să fii capabil să te întreţii şi să realizezi că ai multe încă de învăţat. Eşti abia un 
ucenic şi încă nu ai gustat amarul durerii sau lacrimile sărate ale deziluziilor. 

Ah...sar de la una la alta. II ştii pe Adi. Este într-o situaţie financiară 
critică şi ar vrea să-şi continue studiile. Nu ai putea să-l ajuţi puţin? Cred că 
vrea să dea la matematică. Ce zici? 

- Aş putea. Trebuie să-mi reintru în formă, să-mi reiau culegerile şi să 
trec prin materia de anul acesta. Până la urmă, cine ştie, poate dau bacul cu 
voi. 

- Vorbeşti serios? Crezi că se poate? 

- Am vorbit cu domnul diriginte şi vreau să văd care va fi rezultatul 
demersurilor dumnealui. 

- Ar fi extraordinar. Pentru noi toţi ai fi un exemplu de voinţă. Deci de 
asta au apărut manualele acestea lângă tine. 

- Cam aşa. Dacă-mi aduci şi tu caietele de notițe, în scurt timp aş putea 
să susţin probele de verificare la toate materiile. 

- Bineînţeles că ţi le voi aduce. Mă întreb însă dacă-ţi vor aproba cererea. 

- Dar mă cunosc. Am învăţat şapte ani în acest liceu şi am apucat să 
frecventez câteva săptămâni din clasa a XII-a... Vom vedea. 

- Eşti un caz din multe puncte de vedere: medical, juridic, pedagogic şi 
social. 

- Intenţionez să-mi rezolv problemele prin propriile merite, fără pile sau 
proptele... Hai să lăsăm puţin problemele. Ti-am pregătit o casetă. Vrei s-o 
asculţi? 

- Vrei s-o ascultăm împreună sau s-o iau acasă? 

- la-o acasă Acum aş vrea să te sărut şi să te trimit la învăţat. După 
plecarea Dianei, rămase puţin pe gânduri şi se apucă de citit. Târziu de tot 
stinse lampa şi atunci observă că trecuse miezul nopţii. Mai avu timp să 
recapituleze evenimentele zilei şi intră încet în lumea visului. 

Lumea îşi pierduse contururile. Erau culori, dar nu corpuri luminoase. Era 
mişcare, dar nu rectilinie, ci pulsatorie. Ce vedea era lipsit de consistenţă şi 
refuza să se concretizeze în imagini cu corespondent în realitatea fizică. 
Interesant era că acest soi de abur perfect transparent, colorat şi pulsatoriu 
crea în el o gamă de senzaţii extrem de variată. Corpul emoţional vibra la 
atingerea undelor înconjurătoare precum o harpă. Nu mai era dependent de 
organele de simţ şi de mintea ce prelucra informaţiile, traducându-le în 
impresii. Nu avea ce fapte, gânduri sau vorbe să judece. Trăia cu tot corpul şi 
deosebit de intens o mulţime de senzaţii cărora ceva din el le atribuia nume 


cunoscute din viaţa fizică. De fapt nici nu avea corp. Era intuit ca o prezenţă 
dinspre exterior şi senzațiile îi defineau existenţa. De parcă exista un exterior 
când el era nelimitat. De n-ar fi fost aceste senzaţii cum ar fi ştiut că există şi 
cum s-ar fi autodefinit? Interacţiile îi confirmau fiinţarea. În absenţa lor, el ce ar 
fi fost? Dincolo de senzaţie ce se află şi cum se percepe? Să experimentezi 
emoţii şi sentimente în starea pură, nedeclanşate de întâmplări de viaţă... ce 
abstractă şi intensă e lumea energiilor! Şi de le-aş da un nume, ce ar deveni 
această lume? Aş asocia vibraţiile sonore celorlalte, mai subtile, şi astfel aş 
închide în cântece aceste “stări”. Cum să le prind de note? Oare ce au simţit 
marii muzicieni când au compus simfoniile lor? De parcă ar trebui să prindem 
totul în cuvinte. Audiezi un concert şi simţi... Ar trebui şi în lumea fizică să fim 
mai atenţi la interacţiile noastre cu universul înconjurător. Uitând să observăm, 
ne-am limitat percepțiile. Cât de sensibili am fi fost la frumuseţea 
înconjurătoare! Ce trepte de înţelegere intuitivă am fi urcat! Noi ne-am legat 
viaţa de imagini şi concepte. Este atât de puţin! O mare parte din noi a rămas 
inertă pentru că am uitat s-o folosim. Cât de mult s-a îngustat orizontul nostru! 
în loc să trecem dincolo de frontierele cunoaşterii prin propriile puteri, am tot 
tras frontierele mai aproape de vârful nasului! Cât e grădina, atât este şi 
interesul... 

Tehnologia ne-a abătut de pe drumul evoluţiei noastre. Performanţele 
fiinţei umane nu le depăşesc pe ale unui robot. Aici descopăr universul interior 
şi infinitele posibilităţi de investigare pe care le permite atât de complexa 
creaţie numită OM. Poţi spune planeta OM. Câte câmpuri ne definesc şi ce 
proprietăţi au! Pe ce scală să le curprinzi şi să le cuantifici? De-am şti să le 
folosim, nu am avea nevoie de avioane, telefoane, computere şi toate câte 
compun banala noastră existenţă. Este covârşitor să realizezi ce eşti... Dar oare 
această conştientizare nu poate avea loc şi în lumea materiei? Ne împiedică 
atât de mult costumul material să ne extindem conştiinţa dincolo de 
mecanismele care ne-au înlănţuit libertatea? Cum am putea să ne deschidem 
către univers? Când mintea se opreşte, ce alte resorturi ale fiinţei se urnesc? 
Cum să le arăt ce este aici când totul se experimentează pe cont propriu? Mi-e 
locul pretutindeni. De ce să nc zăvorâm în case minuscule de piatră? Drumul 
nostru ne duce printre stele. Dumnezeu ne-a dăruit întreaga Creaţie şi ne-a 
menit să fim veşnic călători... 

Zgomotele citadine ale dimineţii îl treziră devreme. “Doamne, am visat 
ceva, dar nu-mi amintesc ce. Unde am fost? Nu am plecat conştient şi nu ştiu 
unde am ajuns. Am pierdut vreun reper în drumul meu spre peşteră? Este 
posibil să fie altceva. Şcoala de dincolo te plimbă prin etajele Universităţii 
cosmice, lăsând înscrise lecţiile în subconştient... Ba parcă îmi amintesc. Erau 
perdele, unele în spatele celorlalte... văluri şi straturi pe care le îndepărtam, 


înaintând spre enigma pe care voiam s-o dezleg. Fiecare perdea avea altă 
culoare şi altă textură. Le percepeam parfumul, supleţea, atingerea... Trebuie 
să reflectez la traducerea acestui vis. Simbolurile moderne ascund realităţi 
indescriptibile în cuvinte. Poate le voi intui semnificaţia raportându-mă la 
trăirile din lumea mea... 

Dar deocamdată am alte urgenţe. Până luăm masa şi vin colegii am timp 
să mă uit puţin prin manuale. Cu care să încep?” 

Pe la ora zece începură să apară. Până la ora unsprezece camera 
devenise neîncăpătoare. Se aşezaseră pe unde găsiseră loc şi se puseră pe 
vorbit. Îi povestiră noutăţile de prin şcoală, nostimadele de la petrecerile de 
majorat, comentau ultimele jocuri de pe calculator şi rezultatele campionatului 
de fotbal, dar se jenau să-l întrebe direct de proiectele sale. Omiteau discuţia 
despre boală, neobişnuiţi cu abordarea subiectelor delicate. Veniseră să 
înveselească atmosfera şi să aducă un ton optimist. Dar această veselie îl 
întrista. Erau copii care la vârsta majoratului ar fi trebuit să fie altfel. Omul din 
ei încă dormea sau deja fusese adormit de sistemul ce satura creierul cu 
informaţii, nelăsând loc pentru întrebări şi îndoieli. De ce ar fi totul aşa cum ni 
se spune şi nu altfel? Cine stabileşte adevărul? O comisie de specialişti sau acei 
iniţiaţi care au depăşit limitele impuse spiritului? Cum să-i întrerupă din 
această conversaţie spumoasă care nu ducea nicăieri şi nu lăsa nimic în urmă? 
De ce se temeau să-i pună întrebări? Uite, Simona vrea să dea la medicină. De 
ce tace? Nu are nimic personal să-i spună? Sufletul lor unde se ascunsese? 
Spoiala asta de voioşie îl irita. Parcă erau la grădiniţă. Pe cine păcăleau? Pe el 
sau doar pe ei înşişi? Chiar nu observa că el nu participă la această petrecere? 
Nu-l vedeau cât de diferit era? Trebuia să curme această iluzie că totul este 
bine. Nu era bine. Chiar dacă el avea să se descurce cumva, ei păreau 
neajutoraţi. Se decise să intervină pentru a schimba cursul discuţiei. 

- Dar fetele de ce sunt aşa tăcute? Vă doare sufletul să mă vedeţi astfel 
sau v-aţi îndrăgostit? Voi nu aveţi nimic de spus? 

- Te ţii de glume? 

- Deloc. Nu văd nimic nepotrivit în a iubi la optsprezece ani. 

- Atâta le-ar trebui alor mei să audă. M-ar încuia în casă să învăţ ca să 
nu-mi umble mintea la prostii. 

- Şi tu consideri la fel? Ce-ai face dacă ţi s-ar întâmpla minunea? Crezi că 
ai putea opri sentimentele cu un manual de franceză? 

- Drept să spun, încă nu prea ştiu cum este. Nu prea mă lasă ei să ies. 

- Bine, dar din şcoală nu ţi-ai făcut prieteni? 

- Ai măi Dane, doar mă ştii cum sunt! 

- Cum Roxana? 

- Mă faci să mă simt prost. 


- De ce? Doar am copilărit împreună. Credeam că suntem mai mult decât 
colegi, prieteni. Vreau să ştiu ce vi s-a mai întâmplat şi ce gânduri sau 
nemulțumiri aveţi. Nu-mi turnaţi mie baliverne, că nu-s handicapat. Spuneţi-mi 
ce-am pierdut în aceste luni de zile: filme, cărţi, teatre, excursii, tabere, 
expoziţii, competiţii, evenimente din viaţa voastră, descoperiri ştiinţifice, 
noutăţi de pe Internet, cu ce i-aţi mai provocat pe profesori, ce aţi mai 
organizat împreună, ce surprize v-aţi făcut la majorat şi ce urări îmi faceţi mie, 
chiar dacă au trecut câteva săptămâni de când a fost ziua mea? 

- Tu chiar vrei să le ştim pe toate? Când să avem timp de distracţii când 
suntem prinşi între şcoală, lecţii şi meditații? 

- Voi credeţi că am picat din Lună şi nu ştiu că sunteţi în clasa a XII-a? 
Nu-mi serviţi banalităţi! în afară de şcoală nu mai încape loc de altceva? Măcar 
cu bicicleta mai ieşiţi? La aer mai staţi? Un baschet mai jucaţi? Trece viaţa pe 
lângă voi şi nu apucaţi să vedeţi Soarele. 

- Eşti bun de lider sindical. Lupţi pentru dreptul elevilor la timp liber. 

- Nu asta era problema. Voi sunteţi problema. Aş vrea să vă cunosc mai 
bine frământările, aspiraţiile, tristeţile, neputinţele... vreau să fim prieteni. Nu 
suport superficialitatea, or relaţiile dintre noi sunt superficiale. Este un timp cu 
care nu ne mai întâlnim. Dar noi putem rămâne prieteni o viaţă dacă vom fi 
sinceri, deschişi şi vom dori să comunicăm, nu să sporovăim vrute şi nevrute. 
De ce nu mă întrebaţi ce mai fac sau ce intenţii am? Vă e frică să nu plâng? 
Când m-aţi văzut plângând? Vă e jenă? De ce? Aceasta este situaţia, iar 
destinele nu sunt toate la fel. Nu vă interesează? Atunci este trist. Credeam că 
v-a fost dor de mine, nu doar că m-aţi compătimit. Poate că nu mai este timp 
să ne cunoaştem mai bine. Totuşi, de noi depinde să ne apropiem, să ne 
ajutăm şi să mergem mai departe împreună. Nu vreau să vă prefaceţi, ci să fiţi 
voi înşivă, iar dacă încă nu ştiţi cum sunteţi, să încercaţi să descoperiţi. Nu fiţi 
anoşti, elemente de turmă! Fiecare are ceva minunat în sine care se cere 
exprimat spre binele tuturor. Poate că sunteţi stresaţi sau aveţi probleme 
acasă, cu prietenul sau prietena voastră. Nu credeţi că de noi depinde să le 
găsim rezolvarea? Nimeni nu va râde de nimeni, vă asigur. De ce să nu ne 
ajutăm? împreună putem găsi soluţiile astfel încât fiecare să se apropie cu un 
pas de fericire. Viaţa ne încearcă, pe unul într-un fel, pe altul în mod diferit, dar 
când ştii că ai cui mărturisi şi pe cine te sprijini la nevoie, nu te mai simţi singur 
şi părăsit. Eu nu cer milă, ci prietenia voastră. M-am decis să susţin bacul cu 
voi, chiar dacă nu mi se va aproba cererea. Vreau să demonstrez că atunci 
când dreptatea este de partea ta, poţi reuşi. Şi chiar dacă cineva nu-mi va 
acorda diploma din simplul motiv că prezenţa mea nu a satisfăcut haremurile 
legii, eu nu voi repeta anul. Aceasta este promoţia mea şi cu ea îmi voi încheia 
copilăria şi adolescenţa. Mă consider deja un tânăr intrat dincolo de poarta 


vieţii. Am refle tat îndelung la viaţa mea şi a semenilor în general şi am 
descoperit ce îmi doresc cu adevărat. Vă mai fac o mărturisire. Sunt îndrăgostit 
şi nu concep viaţa mea departe de Diana. A fost în tot acest timp lângă mine şi 
îi mulţumesc pentru lecţia de devotament şi iubire pe care mi-a dat-o. Noi 
simţim că am trecut un prag al maturității prin durere şi am dori ca şi voi să vă 
bucuraţi de darurile pe care vi le dă Dumnezeu când dovediţi că le meritaţi. 
Este frumoasă inocenţa, dar viaţa nu este chiar un parc de distracţii şi cu cât 
veţi fi mai conştienţi de țelul vostru, cu atât veţi fi mai feriţi de necazuri. 

Adi, am înţeles că vrei să dai la matematică şi nu-ţi permiţi un meditator 
care să-ţi verifice cunoştinţele. Mai cunoaşte cineva din clasă situaţia ta? 

- Nu. 

- De ce? 

- Nu am spus nimănui acest lucru. 

- Şi cum crezi că poate cineva să te ajute dacă nu ştie că ai nevoie de 
ajutor. “Cere şi ţi se va da.” Eu mă ofer să lucrăm împreună la matematică. Aş 
dori să ştiu ce probleme mai sunt şi să încercăm împreună să le rezolvăm. Ştiţi 
exact ce vă doriţi? Drumul pe care l-aţi ales este opţiunea voastră sau a 
părinţilor? Mai aveţi timp să vă răzgândiţi. Nu vă rataţi viaţa doar pentru că vă 
e lene să vă gândiţi ce vă doriţi cu adevărat! Tu, Costin, la ce dai? 

- La ASE. 

- Pentru că îţi place să urmăreşti traseul banilor sau pentru că încă mai 
este nevoie de contabili? Tu erai pasionat de filozofie. 

- Ai mei au spus că din asta nu se poate trăi. 

- Şi te-ai gândit că au dreptate, nu? 

- Vezi şi tu ce timpuri trăim. 

- Credeţi că vremurile acestea de ignoranță vor ţine o veşnicie? Vor ţine 
cât ne supunem lor. Când le vom transforma cu gândurile şi acţiunile noastre, 
vă veţi da seama de ce forţă dispunem şi nu o veţi mai lăsa să zacă nefolosită. 
Nu renunţaţi la idealurile voastre! Poate că înainte de a filozofa, trebuie să te 
loveşti de pragmatismul vieţii pentru a căpăta expe “ienţă şi a nu te rupe de 
cruda realitate. Poate fi şi aşa. Nu te transforma însă într-un contabil şi în 
timpul liber. Hrăneşte-ţi pasiunile spiritului. 

- Dane, ce te-a apucat aşa, să ne ţii speech-uri? Toată lumea ne vorbeşte 
de viitorul nostru pe care noi azi îl clădim şi ei mâine îl demolează. M-am 
săturat de subiectul ăsta. Mă stresează. 

- Şi ce ai dori tu să discutăm? 

- Uite, am putea vorbi despre o excursie după ce terminăm. Plecăm cu 
câteva maşini şi ne oprim undeva în natură. 


- Lasă visele, că nu mă veţi duce voi în braţe. Înainte de a termina liceul 
ne apucă pe toţi melancolia şi după afişarea rezultatelor fuge care încotro. Să 
nu ne amăgim cu iluzii. 

- Dane, ce ai devenit aşa de serios? Tu nu mai ai simţul umorului? 

- Al umorului da. Să zicem însă că m-am transformat într-un om matur şi 
tolerez copilăria şi inocenţa, dar nu naivitatea şi infantilismul. Doresc să vă 
scutur puţin, nu făcându-vă morală, cum vi se pare vouă, ci încercând să vă 
arăt un alt fel de a fi. Încă nu mă puteţi înţelege şi, din câte văd, nici nu sunteţi 
curioşi să aflaţi cum am traversat această experienţă. Poate vi se pare prea 
trist şi vă indispune. Îmi pare rău că mă trataţi astfel. Mi-ar fi plăcut să ştiu că 
vă pasă ce simt sau ce gândesc. Dar voi aţi vrut să vă asiguraţi că sunt bine şi 
că nu voi muri curând. A plecat “tocilarul clasei”, nu? Niciodată nu aţi înţeles că 
nu am tocit pentru a ieşi în evidenţă sau a mă lua la întrecere cu cineva, ci 
doar mi-a fost simplu să rețin. Poate că voi aveţi alte calităţi pe care eu nu le 
am. Nu trebuie să rănim pe nimeni cu calificative sau porecle răutăcioase. 
Dimpotrivă, ne putem pune unii pe alţii în valoare. Nu ar fi minunat? împreună 
am forma o echipă ce poate mişca munţii, nu credeţi? Şi de ce nu am face-o? 
Nu intenţionez să vă răpesc timpul... doar să-i dăm valoare. Aş vrea să fac 
primul pas pentru transformarea colegialităţii în prietenie. Cu cât mai mulţi 
oameni vor deveni prieteni, cu atât va fi mai bine pe Pământ. Egoismul a adus 
ruina şi singurătatea. 

- în principiu zici tu bine ce zici, dar nu-i chiar simplu. 

- De ce? Au intrat zilele în sac? 

- Nu. Dar poate mai avem şi alte preocupări. Mai vrem să ieşim şi noi cu 
o fată... 

- Şi cine te împiedică? Foarte bine atâta timp cât o respecţi şi puteţi 
comunica. Sunt lucruri fireşti. Doar nu crezi că ne vom purta ca puştii de 
doisprezece ani. Important este ca orice faci să nu fie la noroc, ci rezultat al 
opțiunii tale. lar când iubeşti, nu-ţi pune limite. Trăieşte cu toată fiinţa acest 
sentiment. 

- Şi când eşti refuzat, ce faci? 

- îţi accepti eşecul cu demnitate sau încerci să tc lămureşti ce anume din 
atitudinea ta deranjează sau respinge şi tc corectezi. 

- Dar de ce? Eu sunt aşa cum sunt. 

- Poate că nu eşti aşa cum vrei să pari. Te temi să-ţi arăţi sensibilitatea şi 
afişezi un aer provocator şi uşor arogant care nici nu-ţi stă bine, nici nu-ți 
foloseşte. De ce ai impresia că fetele se îndrăgostesc numai de cei îndrăzneţi? 
îndrăzneala constă în a fi tu însuţi, a nu te preface şi a te accepta aşa cum eşti. 
Nu este nevoie să copiezi pe nimeni. Fiecare are propria personalitate. Ţi-ar 
conveni să fii nevoit mereu să joci teatru doar pentru că fata pe care o placi a 


îndrăgit această maimuţăreală? De ce fugi de tine şi ce anume te-a determinat 
s-o faci? 

- Nu ştiu. Poate că auzind mereu spunându-mi-se că-s prost, am început 
să fac pe deşteptul, ceea ce este o prostie. 


- Din câte ştiu, Simona, vrei să urmezi psihologia. Eu vreau să te întreb: 
tu înveţi doar manualul sau încerci să observi şi oamenii? l-ai putea caracteriza 
pe colegii noştri? 

- îi cunosc de destulă vreme şi cred că aş fi subiectivă. 

- Oare? Eu cred că nu-i cunoşti deloc şi nu ştii mai nimic despre ei. Ce-ar 
fi să încercăm să ne descriem unii pe alţii aşa cum ne vedem? Am descoperi 
lucruri noi despre noi înşine şi oglindirea ar fi deosebit de instructivă. Aveţi 
acest curaj? 

- Şi la ce ar folosi? 

- Sorina, lasă zeflemeaua şi implică-te! Sau te temi de imaginea pe care 
ar reflecta-o cioburile de oglindă? Eşti frumoasă şi ai putea fi şi plăcută, dar eşti 
cam înfumurată. Ştii, frumuseţea trece, dar prostia rămâne. 

- Nu ţi se parc că faci pe tăticul cu noi? 

- Ba da. Un tătic mai înţelegător şi mai din generaţia noastră, dar şi mai 
exigent. Ce te deranjează? Invitaţia la perfecţiune? De nu ai bârfi atât, azi ai 
avea şi tu un prieten şi ai fi mai blândă. Nu văd de ce-ţi faci un titlu de glorie 
din a ţine colegii la distanţă cu răutăţi. 

- Acum ne iei la rând? 

- Te simţi cu musca pe căciulă? 

- Nu, dar nu crezi că forţezi nota? 

- Şi tu vei lucra cu oamenii. Din câte îmi amintesc vrei să devii avocat. 
Pentru ce pledezi? Pentru superficialitate? Câte conflicte apar între oameni 
pentru că nu ştiu să comunice şi nu se cunosc cu adevărat?! Tu vrei să le tai 
această posibilitate de a deschide ochii? De ce luciditatea trebuie să vină în 
urma unui eşec? înţeleg că în lumea dreptăţii trebuie să găseşti soluţii pentru 
împăcare, reabilitare şi înţelegere, nu să scoţi vinovaţi pentru greşeli mărunte 
şi să-ţi încasezi comisionul pentru a scoate basma curată un mafiot ce apare în 
VIP deghizat în înger. Timpul se grăbeşte şi dacă noi nu ne grăbim, vom ajunge 
precum colegii noştri mai mari care au avut plăcerea să-şi descopere 
inutilitatea în această lume moartă. Este deosebit de important să fim uniţi şi 
să ne urmăm crezurile. Dar mai întâi, trebuie să ne trezim. Va urma un val de 
schimbări radicale pe Pământ. Nu vă lăsaţi îngropaţi de concepte depăşite. 
Informaţi-vă şi ţineţi pasul cu timpul înnoirilor. Acordaţi-mi încredere, chiar 
dacă azi v-am şocat cu aerul meu sfătos. Învăţaţi să fiţi serioşi în activităţile în 


care vă implicaţi, dar şi să vă bucuraţi de toate întâmplările vieţii... Şi acum am 
o surpriză pentru voi. 

Scoase aparatul de fotografiat, făcu câteva poze, mama aduse tortul de 
ciocolată şi apoi vizionară împreună un film pe care îl analizară până târziu. 

După plecarea lor comentă cu părinţii impresiile şi se apucă de studiu. La 
sfârşitul zilei era deja încărcat cu o nouă problemă: cum să-şi ajute colegii? 
Dacă nu erau dispuşi să facă un mic efort, avea să-i înghită strâmba societate 
cu legile care uniformizează personalităţile, impunându-le vise standard. Era 
dureroasă constatarea pe care o făcuse şi nu era încă sigur că aceştia 
recepţionaseră corect mesajul său plin de dragoste. El nu se agăța de cei 
sănătoşi fizic spre a le deveni o povară. Le întindea mâna spre a-i ajuta ca ei 
înşişi să-şi vindece sufletul atins deja de nebunia lumii. 

Între timp, părinţii găsiseră un medic ce practica acupunctura şi îi 
propuseră să înceapă şedinţele de tratament. Deschis oricărei şanse de 
vindecare, acceptă experienţa terapeutică. Întâlnirea cu medicul fu o 
adevărată revelaţie. Îl studiase cu atenţie şi apoi, impresionat de căldura, 
calmul şi încrederea pe care le degaja, începu să-l iscodească. Şedinţele se 
prelungeau cu discuţii spirituale şi iniţiere în tainele medicinii tradiţionale. Un 
nou câmp de investigare se deschidea în faţa sa. Zilele-i păreau prea scurte 
pentru toate câte îşi propunea să facă în neostoita-i sete de cunoaştere şi din 
dorinţa de a-şi dărui iubirea. La discuţiile lor participa deseori şi Diana care ar fi 
dorit la rându-i să contribuie la însănătoşirea lui Bogdan. În scurt timp, medicul 
deveni un prieten al familiei şi întâlnirile lor nu se mai centrau doar pe subiecte 
de medicină. La rândul său, Bogdan, deşi se simţea mai bine, ştia că 
imobilizarea picioarelor va mai dura o perioadă. Îşi acceptase însă destinul şi 
încerca să-şi transforme încercarea într-un triumf al gândirii asupra materiei. 

Şcoala astrală continua şi ea. Universul noii sale existenţe se dilatase şi 
se diversificase. Treptele urcuşului îl duceau spre noi porţi ale cunoaşterii şi 
conştientizării Sinelui. Cu toate acestea, peştera fermecată părea să rămână 
ascunsă vederii sale. Parcursese spaţii interioare şi exterioare, dezlegase 
enigme, ajunsese acolo unde nici gândul omului nu pătrunsese... şi totuşi 
nimeni nu-i spusese unde se găseşte comoara. Odată se întâmplase ceva tare 
ciudat: într-una dintre călătoriile sale întâlnise un bătrân falnic, cu părul şi 
barba ninse de ani, cu straiul alb şi ochii precum cerul limpede. Avuseseră 
atunci o discuţie lungă şi plină de tâlcuri pe care încă nici nu le dezlegase pe 
toate. In fiecare zi trudea să mai prindă din înțelesurile pe care acela le 
strecurase în vorbele-i pline de înţelepciune. Nu era un mod obişnuit de a vorbi. 
La prima vedere părea a se exprima într-un mod arhaic şi lipsit de concreteţe, 
umplându-şi limbajul cu metafore şi înflorituri. Mai târziu realizase densitatea 
informaţiei şi esenţializarea ei, prinsă-n frumuseţea imaginilor sugerate, 


muzicalitatea frazelor şi aparentul lor ermetism ce dezvăluia profunzimile de 
dincolo de cuvinte ale existenţei. 

De data aceasta aterizase pe munte. Era senin şi culmile îl îndemnau la 
drumeţie. Se afla pe acoperişul lumii şi brusc se simţi cuprins de o stare de 
beatitudine şi un dor de zbor. Se simţea liber şi fericit. Solitudinea se 
transformă într-o stare de fuziune cu un nemărginit întreg... Şi atunci, dintr-o 
dată, realiză că nu mai este singur. În faţa sa apăruse Bătrânul. 

- Ce-i cu tine pe aste meleaguri, spirit călător? îl întrebase acesta. 

- Sondez necuprinsul firii în căutarea unor răspunsuri. 

- Tu ştii dinainte de a întreba răspunsurile pe care le cauţi. 

- Da... şi nu. Am două memorii. Una ştie, dar nu mi-e de folos aici, iar cea 
care caută nu poate recunoaşte încă adevărul. Cum le-aş putea uni încât să 
înţeleg şi să ştiu? 

- Când vei afla, vei fi găsit deja ce cauţi. 

- Deci cheile le aduce doar căutarea. 

- S-o numim reformulare, reabordare, reorientare, reorganizare a 
aceleiaşi baze de date într-un sistem, după noi criterii de investigare. Ţine 
seama că te afli în Universul psihic. 

- Poate că tocmai asta mă inhibă. Realizez că instrumentul meu cerebral 
funcţionează doar cu câteva linii care nu pot atinge anumite performanţe ale 
gândirii abstracte. 

- Ai o viaţă de nemuritor spre a-l perfecționa. 

- Oarecum. În lumea mea sunt capabil de altfel de înalte înţelegeri. Aici 
mă simt limitat şi împiedicat să-mi exercit fiinţarea umană prin gândirea 
profundă şi creatoare. Trebuie să reiau nişte etape pe care le-am parcurs 
demult în îndelungata-mi existenţă. 

- Ai ales această experienţă şi doar depăşindu-i obstacolele îi vei putea 
ajuta pe cei ce-şi doresc eliberarea dintr-o realitate creată de mintea primitivă 
şi neexersată. 

- Da... aşa e cum spui tu. Trebuie să găsesc drumul spre Peştera 
fermecată. 

- Ţi se pare că încă nu l-ai găsit? 

- Deocamdată sufăr un proces de transformare. 

- Nu crezi că este acelaşi lucru? 

- Mm... dacă mă gândesc mai bine, da. Curios cum ne înlănţuie atribuirea 
unui sens unic cuvintelor. Dacă le-am accepta bogata semantică, oare ne-am 
mai înţelege unii cu alţii? 

- Doi înţelepţi se înţeleg între ei. Dacă sensibilitatea şi orizontul ţi-s 
limitate, nu vei pătrunde în straturile adânci ale cuvintelor. Conlocutorii, de 
regulă, îşi recunosc reciproc nivelul de înţelegere şi stabilesc comunicarea la 


nivelul comun, banal, obişnuit. A vorbi aceeaşi limbă presupune o receptivitate 
nuanţată şi flexibilă a ideilor de ambele părţi. Limbajul în sine este un cod sau 
un set de unde purtătoare ale celor mai complexe şi diverse informaţii. El doar 
provoacă înţelegerea, nu o poate aduce prin cuvinte. Înțelegerea este procesul 
ascuns dincolo de cuvinte, în spaţiul psihic în care are loc prelucrarea, 
abstractizarea, trăirea, esenţializarea, rafinarea ideii. Atunci se aşterne tăcerea 
sau pacea. Îţi voi spune ceva: mintea este o arenă în care ideile sunt în conflict, 
se nasc sau mor. Fiecare îşi cere dreptul la existenţă şi se cere hrănită. La care 
vei renunţa pentru a dizolva conflictele? Cum vei proceda? Dacă le-ai alimentat 
multă vreme, ele devin un fel de demoni care te subjugă... Şi acum găseşte 
echivalentul acestei lumi ideatice în planul fizic. Redu tot ce vezi la idei şi 
stabileşte raportul între acestea. Cum vei rezolva problema? - CE? 

Dar bătrânul dispăruse. Trebuia să se întoarcă pentru a relua pe îndelete 
experienţa şi problema pe care o primise spre rezolvare. 

“Deci: orice noţiune din mintea mea este cristalizată în materie. Zic 
război - şi ştiu deja câte feluri de războaie se duc în lume, zic foame şi ştiu că 
milioane de fiinţe experimentează foamea, zic muzică şi văd pământul plin de 
sunetele emise de voci, instrumente, orchestre şi aparate emițătoare de unde 
sonore, zic culoare şi văd cum a pictat Dumnezeu natura şi cum oamenii au 
reuşit să prepare pigmenţii izvorâţi din lumina albă, zic sport şi toate mişcările 
trupurilor ce se antrenează le văd pe terenuri şi în săli, zic politică şi vizualizez 
interminabile discuţii fără rost care nu rezolvă problemele omenirii.... Unele 
cuvinte nu mă interesează. De aceea ele nu fac parte din realitatea mea 
apropiată, ci mai degrabă din a altora. Dacă am scoate anumite cuvinte din uz, 
pentru că nu ne interesează, probabil că şi materia sau elementele reale 
asociate vor dispărea. lar dacă am crea noi cuvinte şi le-am însufleţi, ele ar 
schimba decorul înconjurător, provocând alt gen de evenimente - ca rezultat al 
interacţiilor ce se stabilesc între acestea şi cuvintele învelite în materia 
înconjurătoare. Numai apariţia cuvântului televizor ce schimbări a operat în 
lume! 

Ce pot înţelege de aici? Să iau un exemplu, cuvântul pace. Dicţionarul 
oferă cinci semnificaţii diferite. Dintre acestea, mentalul colectiv a absorbit şi 
alimentat selectiv doar pe acela de încetare (temporară, zic eu) a unui conflict 
armat între state. De fapt noi nu ştim ce mai înseamnă pacea sufletului 
împăcat cu sine şi cu Dumnezeu, pacea ce se aşterne când înţelegi taina de 
dincolo de cuvinte, pacea sau tihna omului ce a trudit şi a izbutit, pacea în care 
se creează noul, pacea fără traducere care ar însemna cumva armonia cu 
spaţiul în care trăieşti, ce te propulsează pe nivelul următor... In lumea mea 
acest cuvânt a dispărut demult, pentru că şi opusul său a dispărut: nonpacea. 
Noi avem alte noţiuni şi stări. 


Dar nu le mai definim, limitându-le. Le trăim la diferite intensităţi şi le 
transmitem cu exactitate. Noi empatizăm sau sintonizăm. Asta ar fi posibil şi 
aici dacă ar fi tăcuţi şi atenţi. Dar ei vorbesc foarte mult. Orice limbaj nonverbal 
este respins sau greu înţeles. Poate că înainte de a crea, trebuie să oprim 
zgomotul. Abia atunci vom începe să comunicăm. Noi am ţesut o lume din 
cuvinte. Cum s-o schimbi? Oamenii înnebunesc dacă nu vorbesc. Cel puţin asta 
pretind ei. De fapt risipesc energii colosale, epuizându-şi stocul zilnic căruia i-ar 
putea da o altă valoare. Pierzi energie şi sporovăind despre lucruri lipsite de 
importanţă şi ascultându-le, şi mai ales când acestea au un conţinut agresiv. 
Nimeni nu contorizează agresivitatea canalelor de radio-televiziune, a 
monitoarelor, a presei şi a vacarmului de pretutindeni. Cuvântul scris sau rostit 
tot forţă este. Bine este să alegi cu grijă forţele cu care lucrezi pentru că ceea 
ce emiţi vei primi. Totul se întoarce şi te recreează. Dar poţi alege între cuvinte 
ori sentimente frumoase şi emoţii negative sau gânduri malefice. A lucra în 
plan individual este dificil însă. Înseamnă să-mi asum o responsabilitate pe 
termen lung şi fără sorţi prea mari de izbândă. Ar trebui să mă ridic la nivelul 
mentalului colectiv. Într-un fel sau altul toţi suntem prinşi în această reţea 
neuronală colectivă. Doar că accesul la informaţie nu este lesne de obţinut în 
mod conştient. Ştiu că sunt multe planete unde locuitorii pot realiza acest lucru 
trăind pe două niveluri de conştiinţă. Dar acolo este armonie. În haosul acesta 
recepţia este paralizată de paraziţii gândirii malefice...mm, nu neapărat. Dacă 
stau liniştit şi concentrat asupra unei probleme, voi primi răspunsul corect. 
Depinde şi de mine... Oare... oare nu cumva Bătrânul era Spiritul Neamului? 
Nu-mi putea spune pentru început altceva decât ce reprezintă el şi, simbolic 
vorbind, asta este: un bătrân înţelept. Deci, un fel de conştiinţă colectivă, o 
entitate cu sau fără trup care ne integrează şi coordonează conştiinţele, 
subordonată spiritului rasei sau al civilizaţiei planetare. Am nevoie de el, dar nu 
numai de el. Oricum, se pare că semnele sunt îmbucurătoare: mă apropii. Cred 
că mă apropii de ceea ce trebuie să fiu sau să-mi amintesc. Eu sunt peştera, 
dar comoara se percepe cu nivelul de vibraţie corespunzător conştiinţei 
planetare. Înâm! 

Totuşi, mulţi învăţători nu au ajuns atât de departe pentru a lăsa în urmă 
cărări de lumină. Oare? Fiecare a ajuns unde a putut şi a lăsat atât cât a reuşit 
el însuşi să înţeleagă. Vremurile se schimbă şi trebuie readaptată esenţa şi 
îmbogăţite învelişurile ei în contextul vibraţiilor Noii Ere. Asta nu o poate face 
oricine. Desigur ar putea doar Acela, dar va acţiona prin oameni, pentru că este 
foarte mult de muncit. El coordonează şi inspiră totul, dar fizic vor acţiona mulţi 
în acest sens. Doamne, cum să susţin bacalaureatul la istorie, repetându-le ce 
vor ei să audă? De ce nu m-ar asculta ei pe mine când le voi depăna adevărata 


istorie planetară? E oare cineva dispus să asculte câte am de spus? De ce oare 
nu sunt curioşi?” 

“Asta este şi întrebarea mea, Nindomentum. De ce nu sunt oamenii 
însetaţi de cunoaştere când am venit să le aduc atâtea daruri spirituale şi 
ştiinţifice?” 

“Ooo! Nu se poate... Unde am intrat? Pe ce fir? Sunt pe fir cu Dumnezeu! 
De fapt, ne reîntâlnim, nu-i aşa, în altă piesă?!” 

“Desigur. Te-am urmărit să văd ce vei face dacă-ţi voi lua puterea de a 
merge.” 

“Ştii bine că nu mi-aş fi oprit activitatea cerebrală.” 

“în situaţii similare unii au căzut sau nu s-au putut adapta vieţii pe 
niveluri paralele.” 

“îi înţeleg. Nici eu nu aş putea spune cum s-a întâmplat totul şi cum de 
reuşesc să cuprind atâtea fără să le încurc. De fapt ştiu. Dar trebuie să mă 
raportez la posibilităţile lor. Am enorm de muncit.” 

“Aşa este. De aceea m-am gândit să fac o mică minune.” 

“Nu am cerut-o.” 

“Tocmai de aceea. Ridică-te, OMULE, şi mergi!” 

În următoarele minute telefonul zbârnâi în multe direcţii, ducând vestea 
minunată tuturor celor apropiaţi, în timp ce un tânăr de optsprezece ani îşi 
mângâia blând bunica. 


COLŢUL CU AMINTIRI 


Realitatea concretă devine banală şi pustiitoare dacă o iei prea în serios. 
Sigur, te atrage în cursele şi capcanele ei, dar nu trebuie să te implici prea 
tare. Totdeauna există o posibilitate de ieşire din impas. Pur şi simplu o tratezi 
ca pe un joc al minţii şi te sustragi, faci o pauză, reflectezi, priveşti totul ca şi 
cum personajul care te reprezintă ti-ar fi străin, îi vezi calităţile şi slăbiciunile, îl 
încurajezi şi-i proiectezi o altă traiectorie în zborul său printre idei şi 
evenimente, şi îţi recapeţi echilibrul şi siguranţa. Astfel, o mare parte din 
intensitatea trăirilor negative se reduce şi depăşeşti hopul. Chiar şi emoţiile 
pozitive prelungite nu sunt indicate dacă ajung să te orbească sau să-ți 
oprească drumul la un popas convenabil. Asta nu înseamnă să devii insensibil. 
Dimpotrivă. Este doar faptul de a nu te lăsa copleşit de propriile emoţii. Mai 
degrabă cu ele ajungi în conflict decât cu o situaţie exterioară, mai bine zis, 
lupţi cu efectele scăpând din vedere cauzele. Cât timp oamenii se vor zbate în 
lumea efectelor, omiţând cauzele fenomenelor, operând asupra primelor şi 
ignorând sursa lor, vor lupta cu morile de vânt, cu elemente indestructibile 
atâta timp cât ele vor fi generate continuu. Gândirea cauzală însă nu a fost 


promovată nicăieri, găsindu-se că este mai simplu să menţii jocul sub control, 
lăsând oamenii să se agite zadarnic şi să-şi accepte iluzoria neputinţă. 


Ce poţi face pentru a schimba realitatea? 

Mai întâi descoper-o. Nu ştii mai nimic despre tot ce te înconjoară. Dacă 
aş fi elevul tău şi te-aş încolţi cu “de ce-uri”, ai constata rapid că nu ştii să-mi 
răspunzi, ai deveni iritat şi mi-ai cere să te las în pace în loc de a spune simplu: 
“Nu ştiu. Nu m-am gândit niciodată pentru că nu m-a interesat. Mi s-a dat ce 
trebuie să ştiu pentru a trăi în această lume şi n-am mai avut curiozităţi. Acum 
mă deranjează să constat cât sunt de stupid şi prefer să mă eschivez, 
spunându-ţi să încetezi cu aiurelile tale.” 

Deci, priveşte atent în jur. Poţi vedea pretutindeni partea frumoasă a 
lucrurilor. Reuşeşti? încă eşti subjugat prejudecăţilor tale şi unui mod de a 
gândi critic, agresiv, plin de lamentări care creează o realitate cenuşie ca însăşi 
mintea ta. Doar tu vezi astfel lumea. Ea este altfel şi, dacă vei dori s-o cunoşti, 
va trebui să renunţi la vechea viziune asupra ei. Există dreptate, lege, 
frumuseţe, putere, glorie, libertate, pace, bucurie, iubire. Probabil că dioptriile 
tale nu-ţi permit să le sesizezi. Te-ai putea antrena şi ai putea ajunge să înlături 
vălul cernit al lumii, descoperind ceea ce întotdeauna a fost în faţa ta. Bănuiesc 
că nu prea ştii în ce ar consta acest antrenament. Îţi voi repeta. 

Învață să priveşti natura, oamenii, obiectele sau propriile gânduri. 

Învață să asculţi atent sunetul ploii, al paşilor, vocile semenilor, vorbele 
lor, cântecul păsărilor, glasul tăcerii sau chiar pe tine însuţi. Câte vorbe fără 
rost risipeşti, construindu-ţi capcana?! 

Învață să simţi atingerea petalelor, a mâinilor iubitei, a apei, a vântului, 
a soarelui. 

Învață să percepi parfumul florilor, al casei, al toamnei, al pădurii, ai 
locurilor încărcate de istorie. 

Învață să savurezi gustul fructelor, al mierii, al apei de izvor, al pâinii 
calde, al laptelui proaspăt. 

Învață să-ţi conştientizezi tristeţea, iubirea, singurătatea, bucuria, 
pacea, dorinţa, liniştea, murmurul sufletului dornic să dăruiască, durerea, 
împlinirea. 

Învață să dansezi, să păşeşti hotărât, fără teamă, încrezător în forţele 
tale, să mergi plin de graţie, senin, fericit, să-ţi simţi trupul uşor, eliberat de 
griji, gata de zbor. 

Învață să te iubeşti, să-ţi identifici greşelile, să le analizezi, să te ierţi şi 
să nu le mai repeţi, să nu te mai răneşti grăbindu-te să te arunci în vâltoare 
când nu eşti suficient de puternic s-o faci, să te accepti aşa cum eşti şi să 


înţelegi că eşti mult mai frumos şi mai bun decât poţi demonstra - trebuie doar 
să te descoperi şi să arăţi acest lucru. 

După ce vei reuşi să faci toate astea, lumea-ţi va părea alta. De fapt, nu 
ea se va fi schimbat, ci tu însuţi. Vei găsi că-n lume sunt ascunse multe alte 
lumi pe care le vei descoperi pe măsură ce tu însuţi vei fi mai aproape de Cel 
ce eşti cu adevărat, de Centru. Te vei întreba atunci cum este, de fapt, 
Realitatea. Există realităţi succesive sau închise unele în altele? Ori ele sunt 
rodul prelucrărilor mentale? Şi care este Ultima Realitate, ce nu depinde de 
mintea subiectivă, roabă conceptelor limitate, adică sieşi? Dar cum poţi 
cunoaşte Realitatea fără a cunoaşte mecanismele minţii? Nu ar trebui să începi 
cu tine? 

“Omule, cunoaşte-te pe tine însuţi!” Altfel totul este iluzia propriului 
univers psihic. 

Cum să intri în hăţişurile minţii tale? 

Să zicem că ar fi bine să începi cu câteva exerciţii simple. De exemplu, 
obişnuieşte-te să pui zilnic cât mai multe întrebări. Le poţi adresa celor din jur, 
ție însuţi sau le poţi lansa în spaţiu, către mentalul colectiv. Ai grijă însă să 
urmăreşti atent răspunsurile. Altfel nu-ţi va fi de nici un folos. Cu fiecare zi, 
extinde-ţi gama de preocupări şi investigaţiile tale îţi vor lărgi orizontul 
cunoaşterii, ceea ce-ţi va inspira noi întrebări şi curiozităţi. Care va fi efectul? 
Pe lângă îmbogățirea cunoştinţelor, vei constata că au dispărut din tine 
anumite griji, angoase, anxietăţi, nemulțumiri, pe care le hrăneai cu lenea ta. 
Cu alte cuvinte, ai făcut puţină lumină, alungând păianjenii din creier. Procesul 
este îndelungat, practic devine o funcţie permanentă, deci nu te opri! Vei mai 
constata că, vrând să te faci înţeles, nu te exprimi limpede şi deseori eşti 
confuz. Dacă vei vorbi cu oameni deştepţi, te vor face să conştientizezi acest 
lucru. Vei mai vedea că nu ai răbdare să cauţi să te lămureşti pentru că nu eşti 
prea dornic nici să înveţi, că mentalul colectiv, aparent, nu-ţi va răspunde, deşi, 
dacă ai fi atent, ai descoperi că el îţi răspunde fie prin simboluri, prin oameni, 
prin mesaje ce-ţi vor parveni pe diferite căi sau obligându-te să atingi acea 
stare de receptivitate a răspunsului ce vine chiar prin tine. Pare greu la început 
pentru că nu eşti obişnuit cu acest mod de a fi. Mintea ta demult nu mai 
lucrează. Conexiunile tale neuronale au încetat când ai renunţat să mai 
gândeşti, supunându-te din comoditate. Funcţionezi cu o singură linie din 
centrala creierului tău şi oboseşti când o suprasoliciţi. Dar nu trebuie să recurgi 
mereu la aceeaşi linie. Vei descoperi noi circuite care pot fi activate prin 
schimbarea ariei de preocupări, prin practicarea unor exerciţii mentale variate, 
printr-un nou mod de a fi şi de a-ţi exprima existenţa. Treptat vei realiza 
performanţe care te vor surprinde. Vei şti fără să întrebi, adică vei intui. Vei 
privi sau vei auzi ori vei atinge şi simultan vei şti. Aceeaşi informaţie se 


accesează pe mai multe căi. Cum de le-ai blocat pe toate? Spectrul de impresii 
prelucrabile pe scoarţa cerebrală determină natura şi dimensiunile realităţii sau 
ale universului tău. Când zi de zi urmăreşti preţurile, reclamele şi emisiunile 
sportive, e greu de crezut că vei înţelege fenomenele naturii, mecanismele 
psihice sau principiile tehnologiei de vârf în electronică. Doar o minte exersată 
poate furniza conexiuni şi interpretări originale elementelor analizate. Oare cât 
de mult îţi educi mintea? Nu cumva te laşi în seama ei? Nu ai remarcat în ce 
capcane ai intrat pentru că nu ai ştiut s-o struneşti? Nu... pentru că nu te-a 
preocupat să afli ceva despre tine, despre sufletul tău, despre corpul tău, 
despre ceea ce eşti. Ai aflat la şcoală că eşti un ansamblu organic format din 
ţesuturi specializate şi ai acceptat ideea că eşti un biorobot programabil prin 
educaţie. Dumnezeu a fost scos în afara Legii şi a Universului. Totul a fost 
întâmplare miraculoasă evolutivă, mutații şi generaţii spontane. Au trebuit să 
vină extratereştrii pentru a înţelege că lucrurile nu stau chiar aşa. Oricum, 
programul ce ţi s-a implementat nu putea fi distrus cu asemenea informaţii, nu- 
i aşa? Făcea parte din tine şi îl apărai cu propria fiinţă. Dar la ce ţi-a folosit? Să 
atingi o bătrâneţe senilă ori dependentă de medicamente? Este minunat să afli, 
să înţelegi, să descoperi, să observi, să intuieşti, să investighezi Creaţia cu 
instrumentul ce ţi-a fost dat. În ce l-ai transformat, omule? într-un sac mobil şi 
avid de plăcere? 

Tu ai uitat că eşti lumină şi totul în jurul tău este lumină. Corpul tău poate 
fi strălucitor şi apt de performanţe inimaginabile. Cine crezi că va face toate 
acestea dacă nu tu însuţi? Recreându-te pe tine însuţi, recreezi realitatea 
înconjurătoare. Vei deschide porţi spre viitor, vei atrage alţi curenţi 
informaţionali, dragostea se va aspecta prin noi forme de manifestare, trupul îţi 
va fi suplu, iar spiritul va explora Universul fără telescoape şi sateliți. De ce nu 
alegi să experimentezi această vastă Realitate? Nu te opri la calculul coşniţei, 
bârfele politice, democrația americană şi termenele de achitare a 
nenumăratelor taxe şi impozite. Vei afla astfel şi cum ai fost păcălit tu, om, să 
devii marionetă. Nu-ţi va plăcea şi te vei speria de adevărul ce se va revela cu 
brutalitate, deschizându-ţi ochii spre lumină. Atunci va trebui să fii tare. După 
primul şoc, însă, nu vei mai fi acelaşi, iar când vei înţelege CINE EŞTI CU 
ADEVĂRAT şi CE SE ÎNTÂMPLĂ ÎN JURUL TĂU, vei şti ce ai de făcut. Începe prin a 
face curat în colţul cu amintiri! 


INTERVIU IMAGINAR 
Azi voi fi reporter. Voi lua un interviu celui mai solicitat şi controversat 


OM. Chiar dacă mulţi vor trata cu scepticism un proiect atât de ambițios, 
şansele de reuşită sunt independente de asemenea atitudini. Cum am ajuns la 


o asemenea idee? Pur şi simplu gândind la ceea ce cred eu despre Dumnezeu, 
la ceea ce s-a scris despre El, la felul în care este venerat, acceptat sau respins 
şi la ceea ce se poate afla despre El într-o viaţă, căutându-L. 

În felul meu, L-am întâlnit deja şi multe căi spre cunoaştere mi s-au 
deschis. Alţii au avut parte de altfel de experienţe şi le-am împărtăşit bucuria 
descoperirilor sau revelaţiilor. Cei mai habotnici au absolutizat măsluitele 
scripturi şi L-au bătut în cuie într-un timp şi într-un spaţiu din care nu l-au mai 
permis să evadeze. Dumnezeul lor este o amintire. Pentru mine este o prezenţă 
continuă ce-şi dezvăluie treptat multiplele-l aspecte. Nu mi-am propus să 
schimb convingerile cuiva dacă acestea i-au adus fericirea, împlinirea şi un salt 
pe scara evoluţiei spirituale. M-am gândit că Dumnezeu este accesibil şi că, aşa 
cum mi-a răspuns mie pentru că am crezut în existenţa Sa, poate răspunde 
oricui, cu condiţia să nu înceapă verificările în manieră magică, transformându-l 
pe Creator într-un umil slujbaş care satisface capriciile stăpânului. Fără a-l 
recunoaşte înţelepciunea şi dreptul de a ne îndruma şi a ne corecta greşelile cu 
metodele pe care le găseşte cu cuviinţă, nu ne putem bucura de ştiinţa, 
puterea, iubirea şi pacea Sa. Cum dau de greu, mulţi îi aduc imputări şi-l fac 
reproşuri, uitând că nu Dumnezeu a greşit, ci ei înşişi. Viaţa nu este doar 
distracţie. Este o continuă activitate de cercetare, experimentare şi creaţie. 
Cine nu înţelege aceste lucruri va fi dezamăgit. 

Din dialogurile mele anterioare am constatat că Dumnezeu aşteaptă de 
la oameni întrebări al căror răspuns să le fie util în viaţă şi pe care l-au căutat 
reflectând îndelung asupra problemelor lor. Numai astfel vor fi capabili să 
aprecieze soluţiile primite. Înţelege curiozităţile lor, dar ar dori ca ei înşişi să şi 
le satisfacă, pentru că răspunsurile ne înconjoară, iar discernământul şi 
înţelepciunea ne fac să le recunoaştem indiferent sub ce formă vin. Ceea ce El 
însuşi nu înţelege este lipsa de interes a oamenilor pentru a afla tainele vieţii şi 
ale morţii şi opacitatea lor la explicaţiile celor ce le-au descifrat. Desigur, 
fiecare îşi doreşte accesul personal la Dumnezeu. Acesta este posibil. Pe de o 
parte, Dumnezeu lucrează prin oameni şi canalul prin care-şi transmite veştile 
este viaţa însăşi. Pe de altă parte, dacă ceea ce cauţi încă nu ai găsit, în ciuda 
eforturilor tale, va găsi El modalitatea prin care revelaţia să aibă loc. Ştiu că 
mesagerii aflaţi pe Pământ primesc mesaje clare, în cuvinte lipsite de 
ambiguităţi, ca şi cum Dumnezeu ar fi UN OM care vorbeşte la telefon. Desigur, 
totul este posibil. Ceea ce refuză, însă, cei mulţi să înţeleagă este că astfel de 
fiinţe, în ciuda unor destine aparent banale, ascund spirite evoluate care au 
acceptat misiunea de a transpune mesajul christic pe un anumit nivel, 
caracteristic unei părţi a populaţiei planetare. De asemenea există şi interese 
potrivnice răspândirii adevărului. Astfel au apărut falşi proroci ce difuzează 
mesaje otrăvite, concepute după modelul celor autentice, dar cu deformări 


voite ce urmăresc să creeze confuzie şi conflicte. Pentru o fiinţă vigilentă, sunt 
uşor de identificat mistificările. 

Mă gândisem să pregătesc un set de întrebări care să reprezinte sfera de 
interese a cititorilor. Cititorii, însă, au foarte multe întrebări şi de regulă învaţă 
să-şi găsească răspunsurile. Să mă refer la nedumeririle celor ce nu citesc nu 
ar avea rost, ar însemna să mă întorc mult în urmă şi să repet ceea ce este 
conţinut în cărţile anterioare. Oricum aceştia nu se vor informa dacă nu sunt 
obişnuiţi s-o facă, iar dacă vor începe într-o bună zi, abecedare spirituale există 
pretutindeni. 

Dar nu acestea au fost principalele motive pentru care am renunţat la un 
plan. În cazul meu, Dumnezeu mi-a dat lecţii de spontaneitate şi naturalete, 
transformând fiecare conversaţie într-un dialog adaptat stării mele emoţionale, 
puterii mele de percepţie, profunzimii atinse în abordarea subiectelor de 
interes şi de cele mai multe ori unui scop pe care trebuia să-l intuiesc în 
spatele răspunsurilor ample sau concise şi mai ales a întrebărilor pe care El mi 
le punea, determinându-mă să intru mai adânc în universul fiinţei mele. Poate 
că de aceea am fost contrariată când am văzut cât de clar răspunde prietenilor 
de pe alte meridiane... apoi am înţeles. 

Eu îi cerusem cu ani în urmă să-l devin discipol. Or calea discipolului este 
mai dificilă. Fiecare etapă îşi are rigorile sale şi nu ai dreptul să-ţi arăţi 
nemulţumirea, ci să accepti metodele Maestrului căruia i-ai acordat încrederea 
ta şi i-ai încredinţat, într-un fel, viaţa ta. Este un drum fără întoarcere dacă eşti 
corect şi consecvent convingerilor tale. Mă bucur pentru fiecare om care îl 
întâlneşte pe Dumnezeu în drumurile, gândurile sau visele sale. Este Prietenul 
perfect de care ai nevoie. Dacă însă vrei să mergi mai departe cu EI, îi vei 
vedea şi aspectul aspru, exigent, de care mulţi se tem. Este o formă de iubire 
arzătoare care te purifică şi care este greu de îndurat. Fără a parcurge această 
lungă şi dureroasă etapă, însă, nu ai cum înţelege ce urmează. Mulţi au vrut să 
o sară şi s-au crezut ştiutori în materie de spiritualitate, dar poticnirile lor se 
văd şi înţelegerea le-a fost blocată de propriile limite intelectuale şi de 
slăbiciunile pe care nu le-au transformat. Un adevărat discipol are nevoie de 
răbdare şi discernământ pe tot parcursul evoluţiei sale, or aceste calităţi se 
cultivă şi se încearcă în multe moduri. Fără verificări repetate şi variate, nu-ţi 
poţi conştientiza progresul şi forţele pe care le-ai dezvoltat în tine, iar acestea 
nu sunt programate la dată şi oră fixă, ci te iau prin surprindere, uneori chiar în 
cele mai nepotrivite momente. Atunci poţi demonstra cu adevărat de ce eşti în 
stare şi ce anume doarme încă în tine. Aşa înveţi să fii cu simţurile treze, adică 
vigilent. Ţi-e dor de acel Dumnezeu-Tătic iubitor şi blând care iartă tot, dar 
începi tu însuţi să nu-ţi mai ierţi scăpările şi prostia. Ai dori să fie prietenul cu 
care să stai la taifas în ceas de seară, dar ştii că sub acrul destins se ascunde o 


intenţie pe care ai vrea s-o dibuieşti înainte de a cădea în plasă şi că glasul 
ameninţător uneori nu vrea să-ţi arate decă cât eşti de vulnerabil sau instabil 
când cineva ridică vocea. Câţi s-au supus “imperativelor sale dorinţe” fără să-şi 
dea seama că El aştepta de la ei o ripostă demnă, nu trădarea prietenilor... dar 
toate au rămas în urmă. O nouă serie o va lua de la capăt, făcând aceleaşi 
greşeli. Câteodată mă gândesc că Dumnezeu nu este deloc de invidiat. 
Desfăşoară cea mai ingrată muncă: netezirea asperităţilor umane sau spălarea 
păcatelor care nu e doar un ritual de o oră, ci un proces de durată, dureros şi 
dificil. l-a lăsat pe studenţii Săi din clasele superioare să predea cursurile 
frumoase. De aceea, cei ce încă nu au înţeles cum stau lucrurile sunt tentaţi să 
se sustragă experienţelor Rectorului, substituindu-L cu învăţăceii Săi mai 
avansați. 

Multe confuzii apar pe drum şi ceața se risipeşte doar printr-o atenţie 
sporită şi o activitate cerebrală continuă. La acestea se adaugă percepțiile şi 
iubirea care au puterea de a limpezi multe neclarităţi. 

De fapt vroiam doar să spun că interviul se va crea singur sau veţi intui 
Cine îl direcţionează. Să lăsăm aşadar ca totul să se întâmple. 

R(Reportcrul): - Aş dori să vă rog să-mi acordaţi un interviu pentru cititorii 
cărţii noastre. Cred că au anumite nelămuriri şi o astfel de discuţie ar putea fi 
binevenită. Ca mesager am aşternut pe hârtie acele informaţii care mi s-au 
transmis. In calitate de reporter şi inspirându-mă din scrisorile primite, aş putea 
ridica anumite probleme cu care o mare parte dintre oameni se confruntă. M-aş 
bucura să le pot fi de folos în acest fel. 

P (Prietenul): - Hai să fim noi înşine şi să abandonăm acest ton oficial şi 
artificial. leşi din rol şi fii prietena mea, iar eu voi fi Prietenul tău. Astfel vei 
renunţa la inhibiţii şi vom avea o conversaţie relaxată din care fiecare va putea 
să-şi extragă ce-i va fi de folos. 

R: - Bine... Oamenii L-au perceput pe Dumnezeu în multe feluri şi fiecare 
avea oarecum dreptate. Mi se pare dificil acum să impui o concepţie unitară 
despre Dumnezeu când există o atât de mare diversitate de opinii. Chiar Ţi-ai 
propus să uneşti religiile? îmi pare o misiune imposibilă. 

P: - Am venit pentru a uni oamenii, nu religiile. Religiile sunt reflectări în 
oglinzi strâmbe ale unor frânturi de adevăr. Nu intenţionez să mă joc cu aceste 
iluzii. De fiecare dată când am venit, am adus Adevărul, dar puţini l-au înţeles. 
Ceea ce au înţeles oamenii este tot o răstălmăcire. Este zadarnic şi inutil să tot 
învârtim cuvinte, concepte, doctrine şi dogme când totul se poate rezuma la A 
IUBI, A CĂUTA ADEVĂRUL şi A CREDE. 

R: - Aceste lucruri simple sunt evitate cu obstinaţie. De ce? Pentru că 
oamenii nu s-ar mai teme de nimic, decât de a nu-L mânia pe Dumnezeu (adică 
de a nu încălca Legile Universale), pentru că iubindu-se, ar fi uniţi, puternici şi 


de neînvins, pentru că ştiind, nu ar mai putea fi înşelaţi şi crezând, nu ar mai 
recunoaşte decât un Conducător, Dumnezeu, Spiritul Universal. Astfel de 
oameni par periculoşi pentru cei ce doresc să domine omenirea prin forţa 
armelor şi minciună. De aceea au impus religii-surogat şi penibile restricţii ce 
asmut popoarele unele împotriva celorlalte. 

P: - Toate acestea Eu deja le-am spus şi repetat în diferite moduri. Nu voi 
mai relua. Am constatat că mulţi îmi răspund “dar ştiu toate astea, se susţin 
aceleaşi idei” şi fug după noi doctrine şi noi mângăâietori şi vânzători de iluzii ce 
se joacă savant cu energiile. A şti înseamnă a fi descoperit tu însuţi un adevăr 
prin experimentare şi a face ca acesta să devină parte din tine, exprimându-l 
prin felul în care trăieşti şi gândeşti. Dacă te rezumi la a vorbi despre iubire, 
credinţă şi adevăr, eşti în afara lor. Când vei trăi în credinţă, iubire şi adevăr, fii 
sigur că vei începe să rodeşti înţelepciune şi acest lucru se va vedea. 

R: - Prima reacţie cu care m-am întâlnit a fost “ce ne facem cu oamenii 
care nu înţeleg ce se întâmplă şi nu se informează? Cum îi putem ajuta?” 

P: - Lăudabilă grijă faţă de aproapele căruia vrei să-i impui fragilele talc 
noi concepte de viaţă nedigerate şi neasimilate! Cum îl poţi schimba pe celălalt 
când tu însuţi nu te-ai transformat? Acesta este un proces laborios care nu se 
petrece într-o noapte sau într-o săptămână. Ideile nu se împrumută şi cel de 
lângă tine nu va adera la noile tale preocupări dacă nu se va simţi atras de 
noile tale calităţi pe care ar trebui să le exprimi. Degeaba îţi chemi soţul la nu 
ştiu ce întruniri dacă el nu se va simţi iubit, respectat şi nu va remarca acel 
ceva care să-l convingă. Nu cu poveşti şi fapte bune gen pomeni şi vindecări îl 
vei atrage, ci cu demnitatea ta, răbdarea, seriozitatea în abordarea chestiunilor 
legate de familie, implicare în problemele sale, delicateţe în a-i atinge rănile 
sufletului spre a le vindeca, înţelegere, tact, corectarea atitudinilor care l-au 
îndepărtat de tine. Mergi în urmă şi vezi când aţi început să nu vă mai 
înţelegeţi şi descoperă-ţi partea de vină. Lucrează asupra caracterului tău, nu-l 
dădăci şi nu-l neglija pe cel de alături pentru că L-ai descoperit pe Dumnezeu 
într-o sală de conferinţe sau într-o carte! Dacă pleci de acasă cu prietenii 
descoperiţi peste noapte, despre care nu ştii nimic decât că sunt plăcuţi când 
este bine, este firesc să trezeşti suspiciuni celui de lângă tine. Poate că nu este 
pregătit să înţeleagă, dar nici nu-l poţi abandona. Îți contrazici propriile 
concepţii pe care le vehiculezi cu mândrie. Familia este locul unde poţi 
experimenta toate Legile Cosmice. Viaţa în doi este plină de surprize când 
dragostea este sentimentul care stă la baza ei. Altfel, devine un iad peste care 
pui poleiala pseudospiritualităţii ce nu face altceva decât să te facă să fugi de 
tine însuţi. Încetaţi să vă mai minţiţi! începeţi efortul autocunoaşterii şi nu mai 
închideţi ochii la propriile lipsuri! Puţini sunt aceia care pot să vi le arate. Vă 


puteţi orienta însă după reacţiile celor din jur şi familia este oglinda a ceea ce 
sunteţi. 

R: - Am constatat că acei ce au dorit să Te cunoască şi să Te ajute au 
ajuns egoişti şi Te-au monopolizat. Este o reacţie pe care nu o înţeleg. De ce nu 
realizează că ai venit pentru toţi, că mulţi alţii au nevoie de Tine şi că există 
destui care muncesc pentru a împlini Marele Plan fără să Te vadă, animați de 
iubire şi credinţă? De ce au ajuns atât de siguri că a fi fizic lângă Tine este 
suficient pentru a-şi dovedi credinţa? Oare de admiraţia lor aveai nevoie? Ce au 
realizat în toată această vreme? De ce devin atât de critici şi închişi când ar fi 
firesc să devină iubitori, deschişi, exemple pentru ceilalţi? De ce uită aspiraţiile 
iniţiale şi orgoliul lor creşte? 

P: - Eu ştiu că tu cunoşti răspunsul. Voi vorbi însă pentru cei ce îşi pun 
aceste întrebări. Dumnezeu funcţionează ca o oglindă amplificatoare. Orice 
defect iese la iveală pentru că, acolo unde este Adevăr, impurităţile nu pot fi 
ascunse. Oamenii însă sunt orbi. Ei nu văd ce se întâmplă. Nu sesizează 
procesul care se desfăşoară spre a provoca balaurii şi a-i face să-şi demaşte 
prezenţa. Au stări de inconfort, observă destul de confuz ce se petrece cu 
ceilalţi, dar niciodată cu ei înşişi. Este ca şi cum ar trebui să înlături câteva 
straturi de tină de pe ochi pentru a începe să zărească. Deşi sunt critici, de fapt 
nu înţeleg nimic. Trebuie să ai răbdare, să creezi situaţii noi, în care ei să 
înveţe să vadă, sau oportunităţi şocante, pentru a mai da câte un vălla o 
parte. Eşti dezamăgit de o prietenie cu un astfel de om. Este prea fanatic 
pentru a avea încredere în el. Vei putea să te bizui pe el când va începe să 
gândească. Cât timp se supune, copiază sau nu-şi depăşeşte programele care 
i-au condus deciziile, nu prea ai şanse să te faci înţeles. 

R: - Este trist... Credeam că prezenţa Ta transformă oamenii. 

P: - Efortul lor îi transformă. Eu doar le arăt ce sunt ei, ce au ajuns şi ce 
pot deveni. Ei aleg încotro se îndreaptă. Prezenţa lui lisus nu a împiedicat nici 
crima, nici trădarea, nici invidia să se manifeste. Dimpotrivă, au izbucnit cu 
forţă, arătând posterităţii contrastul între OM şi om. Crezi că astăzi este altfel? 
Este la fel. 

R: - Mă întreb cum, dacă şi când va reuşi omenirea să depăşească acest 
stadiu primitiv pe care ei îl numesc societate civilizată. 

P: - Mai întâi întreabă-te dacă doresc acest lucru şi ca să-l dorească, 
trebuie să conştientizeze unde au ajuns şi să recunoască adevărul. Altfel, multe 
vorbe se vor rosti, totul va fi mai rău şi ce urmează am mai spus. 

R: - Există diferite materiale potrivit cărora extratereştrii ne oferă ajutorul 
în depăşirea crizei ce se manifestă la sfârşitul acestei epoci de fier. Procesul 
pare simplu şi promisiunile sunt încurajatoare, ca şi cum totul se va transforma 
brusc la un moment dat. Pare o intrare spectaculoasă în Noua Eră, cea atât de 


controversată. Să fie totul atât de uşor? Atunci tot ce ai afirmat pare depăşit de 
posibilităţile acestora. Tu ceri efort şi muncă. Ei doar meditații sublime care nu 
au legătură cu realitatea noastră. Este ca un îndemn la visare. 

P: - Aminteşte-ţi că orice mesaj are nişte particularităţi: nu uita cui se 
adresează şi cine l-a recepționat. Astfel vei înţelege rostul fiecăruia şi-ţi vei 
clasa informaţiile pe niveluri. Multe fenomene pot fi posibile dacă sunt corect 
recepționate şi oamenii sunt pregătiţi să le întâmpine. Când spun însă oameni, 
mă refer la cei ce s-au trezit. Nu poţi transforma un om mort în unul viu printr-o 
minune. Îl poţi ajuta pe cel care a început deja procesul trezirii. Nu doresc să 
isc confuzii. Nu mă refer la readucerea spiritului în trup, ci la moartea în sens 
de inerție manifestată în procesele vieţii ce ţin de aspectele psiho-somatice ale 
fiinţei umane. Sunt mulţi indicatori care atestă moartea omului şi 
transformarea sa ireversibilă în biorobot. După milenii de manipulare este dificil 
de scos la lumină fiinţa vie. S-a identificat cu programul şi carcasa pieritoare. 
Câţi lucrători ar fi necesari pentru a vindeca şase miliarde de suflete? Cu toate 
acestea, crezi că Dumnezeu a observat în ultimul ceas dezastrul de pe planetă? 
Este a treia apocalipsă şi a acordat o ultimă şansă pământenilor. Problema este 
că nu se ia în serios această şansă şi nici ce presupune riscul de a o ignora. Ei 
nu pot concepe că viaţa răspunde agresiunii cu agresiune, suprimând 
elementele perturbatoare ale echilibrului. Acest sistem de autoreglare are loc 
la toate nivelurile întregului. După aceleaşi principii funcţionează şi sistemul 
imunitar, nu? în fine, dacă un număr de oameni suficient de mare va lucra în 
sensul autotransformării, nivelul de vibraţie atins poate determina accelerarea 
procesului de trezire la nivel global, caz în care perspectivele sunt diferite. 
Totuşi suntem departe de acel număr ce ar schimba deznodământul omenirii la 
cumpăna timpului... Dar încă pentru mulţi aceste noţiuni sunt de neînțeles şi, în 
loc de a încerca să se lămurească, preferă să le nege vehement. 

R: - Amatorii de previziuni şi prorociri vor date concrete. Dacă ele sunt 
depăşite fără ca evenimentele prezise să aibă loc, te şterg de pe lista lor cu 
vizionari autentici. 

P: - Asta pentru că ei gândesc în termeni temporali. Funcţiile lor sunt f(t), 
în timp ce noi venim din afara timpului şi gândim în altfel de variabile f(x,y,z...) 
ceea ce este greu de echivalat. Este un fel de proiecţie a unei funcţii 
multidimensionale într-un plan tridimensional în care s-a introdus timpul ca o 
coordonată aleatoare ce ţine de percepţia umană. Înţelegi? 

R: -Da. Numai că oamenii nu vor explicaţii. Cer ca tu să ştii tot ce 
aşteaptă ei de la tine. 

P: - Eu ştiu. Dar oare pot ei crede şi pot ei duce povara a ceea ce le-aş 
spune? Ei doresc premoniţii de fericire şi belşug. Însă chiar şi acestea devin 
reale dacă ai creat cauza, ai semănat... 


De fapt în cele paisprezece cărţi am tot spus multe. Câţi au luat în serios 
avertismentele? Efectul este vizibil. Este greu de trăit azi în România. 
Promisiunile electorale nu mai conving pe nimeni şi nici un politician nu mai 
inspiră încredere. Cu toate acestea se continuă aceeaşi politică dezastruoasă. 
Chiar are cineva nevoie de un altfel de Dumnezeu decât acela care să-i 
îndeplinească dorinţele? 

R: - Ajungem la acelaşi Dumnezeu al milei care să se îndure de sărăcia şi 
nevoile noastre, de bolile şi necazurile noastre şi să ne ajute. 

P: - Chiar mă irită acest mod de a trăi. V-am făcut oameni şi v-am 
înzestrat cu bogății imense, iar voi îmi cerşiţi mila? Când vă veţi ridica demni în 
faţa lui Dumnezeu, scuturându-vă de nevolnicie? Aveţi cap să gândiţi, braţe să 
munciţi, picioare să mergeţi? Atunci nu vă mai târâţi! Vreţi ca Dumnezeu să vă 
conducă întreprinderile, să vă facă dreptate, să vă ia armele din mâini, să vă 
păzească şi să vă pună la muncă? Am adus legi drepte pentru oameni. Le-aţi 
respins. Am adus ştiinţa viitorului. Aţi refuzat-o. Am adus metode noi de 
prevenire şi combatere a bolilor. Le-aţi ignorat. Am arătat principiile corecte ale 
conducerii. V-aţi făcut că nu le auziţi. V-am propus colaborarea. Mi-aţi întors 
spatele. Am vrut să spun adevărul. M-aţi închis. Am venit cu iubire şi mi-aţi 
răspuns cu ură. Eu nu reuşesc să înţeleg ce vor oamenii de la Dumnezeu. 

R: - Să Ic rezolve problemele, să-i laude, să-i mângâie şi să se lase pupat, 
admirat, iar în schimbul acestor linguşeli să primească daruri. 

P: - Eu nu fac negoţ şi nu am nevoie de aprecieri. Eu ştiu ce am de făcut. 
Şi le-am spus clar ce aştept de la oameni. Dacă ei nu se ajută între ei, 
înseamnă că nu au înţeles nimic. Cât timp vor uita că sunt o familie şi vor trăi 
dezbinaţi, nimic nu se va schimba. 

R: - Uite, acest aspect de Judecător nu Ic place. Alţi scriitori Te-au 
prezentat neutru, ca observator sau iubitor şi înţelegător cu patimile omeneşti. 
Numai în mesajele mele apari dur, zic ei, şi asta nu suportă. 

P: - Perfect. Să-L iubească pe Cel blând şi iertător. Întrebarea este: ei ştiu 
să iubească? Care părinte îşi iubeşte copiii: cel ce îi răsfaţă sau cel exigent care 
îi învaţă şi le arată unde au greşit? Tare aş dori să ştiu cum îl iubesc ei pe 
Dumnezeu. 

R: - Parcă nu ştii?! Nu Te-ai săturat de mirosul de tămâie, de acatiste, 
declaraţii de dragoste şi dorinţe fierbinţi, de slugărnicie şi laude, de cuvinte şi 
închinăciuni, de ofrandele lor de sărbători şi chefurile de Paşti şi de Crăciun? 

P: - Oare nu am fost suficient de clar când le-am spus ce aştept Eu de la 
ei? 

R: - Mie mi se pare limpede. Dar cred că au uitat. 

P: - Atunci să se vindece de amnezie. 


R: - însăşi critica nu era decât o invitaţie la corectare. De ce s-au simţit 
lezaţi? Ce parte din ei reacţionează la asemenea observaţii de bun-simt? 

P: - Orgoliul. Este un monstru hrăpăreţ ce reacţionează la observaţii, 
luându-le drept atac la persoană. Eu nu am atacat decât o mentalitate depăşită 
care în prezent reprezintă o piedică în calea evoluţiei. Am oferit şi soluţiile şi, 
de ar fi fost puse în practică, azi aveam o altfel de discuţie. 

R: - Au fost şi unii care au dorit să le devii Maestru. 

P: - Ştiu. Le-am oferit întâi prietenia mea şi am verificat în felul meu 
“arzătoarea dorinţă” de a-mi deveni discipoli. Cum ar putea, când au căzut la 
primele probe? De fapt au plecat singuri. Chiar şi cei rămaşi sunt în majoritate 
admiratori. Încă nu ştiu ce înseamnă a fi discipol... nici măcar prieten. Orice 
prietenie trădată mă afectează şi pe mine, iar dacă ei nu au înţeles până acum 
acest lucru, nici nu a mai rămas prea mult timp. 

R: - Ce vrei să spui? Din nou despre dezastrul apocaliptic? 

P: - Nu. A trecut vremea avertismentelor. Unii lucrează în timp ce alţii 
dorm. Vroiam să spun că intenţionez să mă retrag. 

R: - Poftim? Nu se poate. Ai luat trup pământesc pentru a fi printre 
oameni, pentru a Te putea face înţeles, pentru a avea răbdare cu noi şi a ne 
ajuta să ne trezim şi să evoluăm. 

P: - Şi cui a folosit? Crezi că a profitat cineva de prezenţa mea fizică? 
Adevăraţii căutători m-au găsit şi fără să mă vadă. Cu aceia voi lucra în 
continuare. Celorlalţi, ce pot să le mai spun dacă tot ce am transmis a rămas 
fără ecou? Au Dumnezeii lor iertători şi uşor de păcălit. Cui serveşte un 
asemenea idol? Poate doar prostiei omeneşti ca să triumfe. 

R. - Totuşi nu mi se pare drept. Să Te avem printre noi şi să Te pierdem 
atât de repede, atât de uşor. Înainte de a înţelege? Avem nevoie de Tine. 

P: - Voi fi întotdeauna cu voi. 

R: - Nu pot accepta această plecare. Parcă ai fi “Profetul” lui Kahlil 
Gibran. Simt cum tot timpul irosit ne apasă şi orbirea noastră trecută acum ne 
umple de remuşcări pentru gândurile netrebnice şi prostia cu care am apărut în 
faţa Ta. Este un decalaj între noi şi Tine care ne face să ne simţim siupizi. Vei 
spune că ai pus în fiecare dintre noi o fărâmă din Tine. De ce acel germene nu 
a reacţionat altfel la glasul şi iubirea Ta? Este revoltător să vezi cum îndoielnica 
minte a ucis pornirile inocente în căutarea Pomului Vieţii. 

P: - Opreşte-te! Nu tc mai condamna! Am decis deja şi nimic nu mă va 
mai întoarce din drum. E vremea să arătaţi ce aţi înţeles cei ce aţi fost cu mine. 

R: - Presimt vremuri tulburi. Aproape că nici nu vreau să mă gândesc la 
ceea ce urmează. 

P: - Vom discuta şi despre asta. 

R: - Dar nimeni nu cunoaşte Planul şi nu vom şti ce avem de făcut. 


P: - Şi nici nu-l veţi afla. Dar el este înscris în voi. Doar Eu îl pot bloca sau 
schimba. 

R: - îţi vom duce dorul. Vei reveni vreodată printre noi? 

P: - Sub formă umană? 

R: - Da. 

P: - Atunci când se va apropia sfârşitul şi va începe evacuarea. 

R: - Atât? Asta a fost toată Vizita Ta pe Pământ? 

P: - Ţi se pare puţin? Voi nu ştiţi ce am făcut în tot acest timp şi mă 
judecaţi după aparenţe. Chiar credeţi că aveam nevoie de un trup uman pentru 
a scoate câteva cărţi şi a discuta cu un număr de oameni? 

R: - Nu. Am bănuit întotdeauna că dincolo de tot ce am văzut, fizic 
vorbind, este cu mult mai mult şi greu de înţeles. Poate că de aceea nici nu era 
necesar să ne explici. Am fi deformat totul cu mintea noastră. Însă nu reuşim 
încă să realizăm ce au însemnat aceşti ani în care ai fost printre noi, închis, 
urmărit sau liber, dar niciodată lăsat sau sprijinit să ajuţi omenirea. La ce bun 
toate astea? Pentru a continua acest mod oe a trăi? Asta nu este viaţă. Este 
batjocură şi o sfidare adusă lui Dumnezeu! Ce se mai poate face? Dacă Tu nu ai 
schimbat nimic, vom reuşi noi? 

P: - încep să creo că nici tu nu ai înţeles nimic. Dar ştiu de ce mă întrebi. 
Este lumea voastră şi voi trebuie s-o schimbaţi. Eu doar v-am ajutat şi o voi mai 
face din planurile subtile. 

R: - Mi-am imaginat altfel o viaţă în care eşti contemporan cu Dumnezeu 
întrupat într-o fiinţă umană. Am sperat să aflu mai mult, să învăţ rapid, să 
experimentez altfel viaţa, să înţeleg şi să evoluez în alt ritm. 

P: - Ţie ţi se pare că ai bătut pasul pe loc? 

R: - Nu. Dar nici nu realizez cât am reuşit şi cât am ratat. 

P: - Nu ai ajuns la ora bilanţurilor. Trăieşte şi Conştiinţa îţi va da semne 
dacă eşti pe drumul cel bun. 

R: - Vom mai scrie cărţi? Deşi cred că ştiu răspunsul... 

P: - Nu. Ce s-a putut explica s-a transmis prin cuvântul scris. De la un 
nivel încolo nu mai este nevoie de cuvinte. Învățăturile înalte se primesc direct 
de la Maestru sub forme ermetice. Vei trece într-o altă etapă şi-ţi voi spune la 
momentul potrivit ce ai nevoie pentru a înţelege şi a merge mai departe. Voi 
avea grijă întotdeauna de discipolii mei. 

R: - Şi ceilalţi prieteni ce vor face? 

P: - Asta aş dori să văd şi eu. Este examenul vostru şi nu va fi uşor. 

R: - Nici nu-ţi pot spune cât de rău îmi pare. Te-am văzut de câteva ori şi 
nu am prea apucat să vorbim. De ce a fost atât de puţin? 


P: - Dacă ai gândi, nu ai mai pune asemenea întrebări. Îţi înţeleg durerea, 
mai ales că eşti prima căreia îi spun acest lucru. Totuşi, nu te complace în 
această tristeţe şi continuă-ţi activitatea! Ştii că nu-mi plac oamenii care plâng. 

R: - Mi-ai cam paralizat interviul cu vestea aceasta. Nu ştiu ce să Te mai 
întreb. De fapt am multe întrebări, dar nu le voi mai pune în această carte. 
Mintea a început să lucreze în altă direcţie. 

P: - Ce ai zice dacă am inversa rolurile? Eu voi fi reporterul. 

R: - Nu. Nu sunt de acord. Despre viaţă ai spus lucruri extraordinare şi ne- 
ai lăsat o mulţime de chei. Le-am încercat şi... merg. lar despre mine nu 
vorbesc. 

P: - Nici dacă îţi cer Eu? 

R: - Nici. Ştiu că nu ai să te superi. Faptele vorbesc despre oameni şi felul 
lor de a fi. Mă voi strădui să mă arăt demnă de Maestrul meu. 

P: - Atunci vom încheia aici. Cred că cititorii vor avea la ce reflecta când 
vor avea în faţă aceste rânduri. 


COPIII SOARELUI 


Începusem să mă pregătesc de plecare. Am privit calendarul, am ales o 
dată şi mi-am contactat pe rând prietenii, omiţând a-mi arăta intenţiile. În 
cursul discuţiilor aveam să le strecor informaţiile de care aveau nevoie, fără a-i 
lăsa să bănuiască faptul că urma să nu ne mai vedem. Vroiam să evit scenele 
triste ce se declanşează, de regulă, în jurul despărţirilor. Aveam multe de pus 
la punct şi îmi propusesem să le rezolv, lăsând la urmă problemele cele mai 
importante. Nu lăsam să se vadă nici faptul că timpul rămas de petrecut 
împreună se scurtase simţitor, nici surpriza-şoc pe care le-o pregăteam. Îmi 
imaginam cum ar fi decurs întâlnirile dacă ar fi fost conştienţi că este pentru 
ultima oară. Preferam atmosfera unei zile obişnuite... Mult mai târziu aveau să 
înveţe cum să preţuiască fiecare clipă de viaţă, reflectând asupra amintirilor. 

Îmi rezervasem o zi pentru o discuţie cu copiii mei. Îi văzusem rar şi mă 
durea dorul de ei. Aici, însă, pe Pământ, comorile se ascund pentru a nu fi 
distruse. Ştiam din experienţă cum fusese copilăria mea cu 2000 de ani în 
urmă, ştiam cum fusesem întâmpinat la a doua venire şi nu doream să le pun 
în pericol viaţa. Era mult prea importantă pentru însăşi existenţa planetară 
pentru a o risca. Aflasem cu amărăciune că pe Terra Salvatorii sunt ucişi şi 
criminalii proslăviţi. Aş fi putut lăsa pământenii să se autodistrugă, dar planeta 
şi sufletele curate meritau şansa de a-şi continua evoluţia. 

Îi priveam cu drag şi-mi stăpâneam cu greu dorinţa de a-i îmbrăţişa. Nu 
vroiam să transform bucuria revederii în tristeţe. Mi-am luat un ton neutru şi 
am început conversaţia care trebuia să le rămână înscrisă în memorie. 


- Ce mai faceţi voi? 

- Fiecare cu treburile lui. Ştii tu mai bine ce facem. Uneori mă întreb dacă 
nu ar trebui să întrebăm noi: “Doamne, ce mai fac? Dă-mi un semn ca să mă 
corectez la timp!” 

- Este o idee bună. Numai că Dumnezeu a anticipat-o şi pe aceasta. El dă 
răspunsul înainte de a fi întrebat. Semnele abundă. Trebuie doar să fii atent să 
le recunoşti. Ele te înconjoară înainte de a fi cerut. Răspunsul cere întrebarea. 

- în felul acesta nu mai este nevoie să întrebăm ce mai faci tu. Ai şi spus- 


- Filozofii mei dragi, ce-ar fi să discutăm şi chestiuni mai pragmatice? 
Cum vă descurcaţi? 

- Deocamdată rezonabil pe toate planurile. Ai venit cu noutăţi? întrebările 
tale întotdeauna ascund ceva. 

- Este drept că v-am învăţat să fiţi direcţi, dar nu uitaţi că oamenii 
practică arta conversaţiei. Ei vorbesc mult înainte de a spune ceva cu adevărat 
important pentru ei înşişi. 

- Arta pierderii energiei... doar nu vrei să irosim timpul pe care-l 
petrecem cu tine în acest fel. Lasă-ne să ne bucurăm de prezenţa ta şi să ne 
astâmpărăm setea, nu să alimentăm prostia. Ne vedem atât de rar... Nu ne 
provoca astfel! 

- Bine. Voi aţi cerut-o. Am venit să-mi iau rămas-bun de la voi. Mă retrag 
pentru mai mult timp. Nu voi mai fi accesibil pentru nimeni. Oricum acolo nici 
un om nu poate ajunge. Voi reveni la sfârşit. 

- înîm... “E timpul vostru, piese negre!” Acum înţeleg semnele. De ce nu 
ne-ai spus mai demult? 

- Ar fi schimbat cu ceva lucrurile? Am fi trăit altfel? 

- Nu. Ai dreptate. Şi totuşi este un aspect care trebuie menţionat. Mereu 
le duci tu pe toate pentru ca alţii să fie fericiţi. Nu spun că am fost privilegiați, 
totuşi nu ne-ai făcut părtaşi niciodată la suferinţele tale. Nu este drept să fie 
aşa. Percepi toată durerea lumii, ştii ce urmează, o iei mereu de la capăt cu 
fiecare chiar dacă ştii că este zadarnic, plăteşti pentru fiecare oalele sparte, 
eşti blamat pentru toate astea şi nu împărtăşeşti nimănui ce porţi în suflet. Noi 
pentru ce suntem aici dacă nu te putem ajuta? 

- Mă ajutaţi fără să ştiţi, prin faptul că existaţi. Nici nu realizaţi ce fericit 
mă simt când vă privesc. Sunt mândru de voi. 

- Nu ne lăuda. Nu merităm laudele tale. Avem atât de mult de muncit... 

- Este bine că sunteţi conştienţi. Vom vorbi şi despre asta. Sunt multe 
feluri de a munci şi mulţi în jurul vostru vor încerca să vă convingă să vă 
schimbaţi optica, invitându-vă la a fi toleranţi cu lenea şi compromisurile. Nu vă 
lăsaţi amăgiţi de vorbele lor perfide şi rămâneţi curaţi, aşa cum v-am învăţat. 


Fără cinste şi corectitudine nu se poate clădi nimic durabil. Aţi putut constata 
singuri unde au dus lăcomia şi corupţia de la nivelurile “înalte” ale societăţii şi 
ce consecinţe au avut asupra maselor. Luaţi aminte la greşelile altora. 
Asemenea lecţii sunt extrem de valoroase şi nu se învaţă din cărţi. Viaţa este 
cea mai valoroasă carte şi trebuie să ştiţi s-o citiţi. Puţini însă îi cunosc 
alfabetul. Practica asiduă însă vă va ajuta să percepeţi ce este cuprins şi 
printre rânduri. 

- Este frumos spus. Aşa este. Devine fascinant să-i descoperi capitolele şi 
ilustraţiile-revelaţii. Cu cât te adânceşti mai mult în ea, cu atât devii mai însetat 
de lectură. 

- Chiar şi atunci când nu-ţi mai place ce se întâmplă, la paginile cu 
căpcăuni şi zgripţuroaice? 

- Ei, n-aş putea spune că mă încântă o asemenea privelişte. Dacă însă 
trag cu ochiul în culise, intru în rol şi mă amuz jucându-l, ca să nu mai spun la 
ce antrenamente mă forţează pentru a-i învinge. Este o satisfacţie personală să 
descoperi de ce puteri dispui şi... aş zice, chiar relaxant. Abia acum îţi înţeleg 
afirmaţia pe care ai făcut-o în una dintre cărţile tale. 

- Progresezi, băiete. Şi tu, zână bună, pe ce tărâmuri mai hălăduieşti? 

- L-am atras pe Făt-Frumos într-o cursă. M-am ascuns pe tărâmul tinereţii 
fără bătrâneţe şi al vieţii fără de moarte, i-am lăsat ceva semne şi l-am invitat 
să mă caute. Acum îi observ ostenelile şi mai apar în calea lui, luând tot felul 
de înfăţişări, nu tocmai agreabile. 

- Asta este bine. V-aş da întâlnire acolo şi m-aş bucura să fim cât mai 
mulţi. 

- Ar fi frumos. Dar câţi se vor încumeta la un asemenea drum? Tu ai lăsat 
cheile, dar ei încă nu le văd. 

- Cu temele pe care vi le-am lăsat cum staţi? 

- Lucrăm în continuare la ele. A fost mai greu până le-am identificat. 
Acum merge, dar nu este uşor. Nu se prea găseşte bibliografie în domeniu. 

- Dar ce, eu v-am cerut să-mi vorbiţi din cărţi? Doar abia aţi pomenit de 
Cartea Vieţii. Dacă veţi şti să citiţi în ea, toate celelalte vor părea simple şi veţi 
găsi ce căutaţi. 

- Mda! Dar chiar totul se învaţă de unul singur? 

- Dar cine este singur pe lumea asta sau în Univers? Pe Dumnezeu unde 
L-aţi lăsat? 

- Ne uităm şi noi înjur şi fiecare deprinde câte un meşteşug de la câte 
cineva sau mai află câte ceva de la alţii. Noi nu avem de la cine învăţa ceea ce 
ne interesează. 

- Este un reproş? 


- Mai degrabă o nedumerire. Ori nu ştim unde să căutăm, ori răspunsul 
este prea evident şi nu-l vedem. 

- Ambele. Cred că vă trimit pe amândoi la recapitulare şi intraţi direct în 
examen. Să vedeţi atunci cum vă amintiţi tot ce aţi fi vrut să ştiţi. 

- Eşti o comoară! începură să râdă amândoi şi mă luară în braţe. Nu te 
supăra pe noi! Am glumit ca să te provocăm. Într-un anumit sens, ne-ai cam 
neglijat şi acum ne alintăm, simulând genul de copilărie care ne-a cam lipsit. 

- înîm. Vă ţineţi de şotii. 

- Nu prea. Doar acum. Vii cu veşti triste, vrei să nu plângem, te abţii să 
ne arăţi ce dor ţi-a fost de noi şi nici să râdem nu ne laşi... de fapt, noi râdem 
mai mereu. Dar să nu crezi că pierdem timpul. Nu ne permitem pauze prea 
mari. Cum să-ţi spun? E un fel de a trăi la care am ajuns şi care nu ne lasă să 
zăbovim asupra unor lucruri după ce le-am clarificat. E o căutare continuă, sau 
o meditaţie, sau bucuria descoperirii. Îi poţi spune în multe feluri. Eşti în 
armonie cu tine şi cu tot ce te înconjoară. 

- Prieteni aveţi? 

- Da şi nu. Într-un fel îi considerăm pe toţi prieteni. Pe de altă parte este 
greu să mai găsim unii care să gândească aşa ca noi. Dacă ne prefacem ca ei, 
merge. Dacă suntem noi înşine, ne consideră ciudaţi. Ajungem la compromisuri 
pentru a-i menţine sau vedem cum ne părăsesc după o vreme. Este instructivă 
experienţa, dar după ce ai gustat-o de câteva ori, nu mai vrei să o repeţi. Este 
bine că ne avem unul pe altul. Ar fi greu de unul singur. 

- Aveţi grijă unul de celălalt şi continuaţi să trăiţi după principiile din 
lumea noastră, dar adaptaţi-vă condiţiilor exterioare pentru a putea trăi în 
această lume. Este dureros, dar altă soluţie nu există. 

- Nu ne iei cu tine? Poate că acolo am învăţa alte lucruri interesante. 

- Locul vostru este aici şi nu doresc să vă izolaţi de semeni. Dacă aveam 
nevoie de voi dincolo, v-aş fi luat cu mine. Nici nu aveţi nevoie de acele 
cunoştinţe în lumea în care trăiţi. Dorinţa mea nu este să scot din voi 
academicieni, ci să fiţi utili aici prin ceea ce aţi învăţat şi iubirea de aproape. 
Suntem aici pentru a ajuta planeta şi oamenii, nu pentru a ne face titlu de 
glorie din performanţele personale. Ştiţi foarte bine ce aştept de la voi. 

Ridicasem tonul deşi nu meritau. Îi înţelegeam şi ştiam cât munciseră 
fără să se plângă sau să ceară recompense. Trăiau modest şi îşi găseau 
bucuria savurând clipele de linişte, petrecând ore întregi în mijlocul naturii, 
reflectând la adevăratele căi spre ieşirea din criza în care se afla ţara, 
meditând asupra temelor de destin, analizând aplicarea legilor cosmice la 
diferitele niveluri de conştiinţă, reluând informaţiile acumulate în şcoală dintr-o 
nouă perspectivă, frunzărind cărţi şi utilizând mass-media ca instrument de 


lucru pentru dezvoltarea discernământului, lucrând asupra minţii, a sufletului şi 
a trupului spre a-şi menţine sănătatea şi echilibrul. 

- Bine, acum lasă-ne pe noi. Spune-ne cum stăm cu timpul. Mai este timp 
pentru schimbarea din mers? 

- Timpul s-a schimbat. Asta ştiţi. Totul curge de două ori mai repede. 
Dinăuntru se percepe mai greu această schimbare. Totuşi, mulţi au remarcat-o. 
Toate fenomenele se petrec în alt ritm şi multe prognoze par a fi date peste cap 
din cauza unor factori noi ce nu au intrat în calculele obişnuite. Dar nu este 
numai asta. A venit scadenţa şi multe greşeli acumulate în timp aduc acum 
consecinţe greu de stăpânit şi de interpretat de conducătorii lor. Dar 
încăpăţânarea nu are margini. Politicienii s-au închis în turnul lor de fildeş şi 
refuză să facă publice veştile rele. Continuă aceleaşi stil de relaţii cu marea 
masă, furnizând grupaje informaţionale irelevante pentru a intui CE SE 
ÎNTÂMPLĂ DE FAPT PE PLANETĂ. Trebuie să ai ochiul format şi mintea ageră 
pentru a desprinde din amalgamul de programe RTV şi publicaţii acele ştiri cu 
adevărat interesante şi a le pune cap la cap pentru a înţelege care este situaţia 
reală pe glob, ţinând seama de tot felul de parametri. 

Mă întrebaţi de timp. Fiecare trăieşte în propriul timp. În acest sens, unii 
au rămas în trecut, alţii trăiesc deja în viitor. Dacă vă referiţi la timpul rămas 
până la revenirea mea, şi acesta este relativ. Depinde ce veţi reuşi să faceţi voi 
aici şi toţi cei implicaţi în Plan. Dacă vreţi să ştiţi când va fi acest sfârşit, vă voi 
spune că el este în plină desfăşurare. Acum se întâmplă şi sfârşitul şi începutul. 
Totul ESTE. Este şi întuneric şi lumină. Încă întunericul vrea să învăluie lumina 
şi lumina deja a început să sfâşie întunericul. Dar ca să faci schimbarea din 
mers, condiţia este să se accepte măsurile de urgenţă pe care le-am propus eu 
sau alţii în numele meu. Şocurile intrării în Noua Eră vor fi cu atât mai intense 
cu cât discrepanţele de mentalitate vor fi mai mari. Noi nu vom mai admite pe 
Terra o astfel de viaţă. Noi aducem învierea şi o viaţă fără moarte. Dacă vor 
salva natura şi vor lupta pentru viaţă, vor primi un ajutor incredibil. Dacă se vor 
opune, aşteptăm deznodământul şi revenim după cataclism. Este opţiunea lor 
şi nu le putem impune salvarea cu forţa. Ei aleg. Până în ultima clipă noi vom 
încerca să le arătăm paşnic unde greşesc, spre ce se îndreaptă şi ce alternativă 
au. 

- Este greu să propagi asemenea idei în anumite medii. Te privesc cu 
suspiciune. lar dacă amâni până vor fi pregătiţi să accepte, trece termenul 
limită. Dacă îţi asumi riscul, nu eşti sigur că rezultatul este cel scontat. Depinde 
CUM o faci. 

- Aşa este. Voi înşivă trebuie să găsiţi soluţii viabile. Gândiţi înainte de a 
acţiona, sfătuiţi-vă şi veţi şti cum să procedaţi. 


- Da. Insă ne-ar plăcea să auzim şi părerea ta pentru a ne verifica 
deciziile. Ne imaginăm deseori cum ai reacţiona şi ce obiecţii ai aduce 
opţiunilor noastre şi reluăm raţionamentele până ni se pare că am ajuns la un 
rezultat mulţumitor. 

- Şi cum hotărâți asta? 

- E un fel de a simţi soluţia corectă după ce ţi-ai bătut bine capul şi ai fost 
atent şi la vocea sufletului şi la elementele exterioare ce par să vină sub formă 
simbolică. 

- Deci nu mai este nevoie de părerea mea în cuvinte. O veţi percepe 
altfel, iar rezultatele vor confirma alegerea voastră. 

- Nici o clipă nu ai sugera măcar cum să facem. Ne-ai lăsat mereu să 
hotărâm singuri. 

- Proptelele nu folosesc la nimic. Nu ai cum să înveţi să gândeşti şi să 
acţionezi cu încredere în tine cât timp te sprijini de altul sau cât ai nevoie de 
încuviinţări şi încurajări. Viaţa te învaţă şi niciodată nu te vei mai teme de 
necunoscut când te vei obişnui să te confrunţi cu cl zi de zi. Certitudinile 
conferite din exterior au efecte paralizante uneori. Trebuie să vă adaptaţi 
mişcării într-un spaţiu al incertitudinii, să vă formaţi reflexele în ceaţă, nu la 
lumina zilei. De aceea v-am şi lăsat să vă descurcaţi singuri. V-am vegheat de 
la distanţă. 

- Am înţeles demult toate astea. Şi totuşi ne-ai lipsit. 

- Şi mie mi-a fost dor de voi... şi îmi va mai fi. 

- Aproape că uitasem de ce ai venit. Mă lăsasem furat de farmecul 
momentului... Chiar nu poţi rămâne între oameni? 

- Tu îmi pui această întrebare? 

- Câteodată este greu să purtăm un dialog cu tine. Pretinzi să-ţi 
înţelegem şi tăcerile, şi absenţele, şi intonaţiile, şi gândurile. 

- Da. 

- Eşti Marele Necunoscut căruia ai dori să-l smulgem Taina fără să-L 
vedem, fără să-L atingem şi fără să-L auzim. 

- Da. 

- Ne provoci? 

- Am făcut-o mai demult şi în fiecare zi vă arunc mănuşa. 

- Seamănă a război de cucerire a lui Dumnezeu. 

- Ar putea fi şi aşa. De ce nu? Cuceriţi-mă cu ceea ce aveţi mai bun în 
voi. Numai perfecțiunea voastră mă va atinge. 

- Credeam că un Maestru îşi ţine discipolii prin preajmă. 

- Ce poate creşte la umbra nucului? Acelea sunt etape timpurii pe care 
le-aţi depăşit de multă vreme. Voi încă vă mai consideraţi copii? Cine aşteaptă 
să-i bată maestrul personal la uşă să-l ia de mână nu este pregătit pentru 


urcuşul spiritual. Vorba aceea: “când discipolul este pregătit, maestrul apare” 
are şi alte interpretări. Sper că nu aţi luat-o ad litteram. Când nivelul tău de 
înţelegere, dorinţa de perfecţionare, voinţa şi o sumă de alte calităţi întrunesc, 
să zic, un anumit punctaj, apare examenul de admitere, ca răspuns al vieţii la 
cererea ta. În funcţie de felul în care îl abordezi şi îl treci, eşti admis în anumite 
clase de iniţiere. Maestrul real nu-ţi va fi cunoscut niciodată. El acţionează 
nevăzut, prin oamenii şi evenimentele în care te atrage spre a experimenta 
lecţiile de care ai nevoie. S-a creat o mare confuzie printre cei ce-şi doresc un 
învăţător care să explice tot, în fiecare zi. Vei întâlni şi maeştri autentici. Dar 
aceia nu dau răspunsuri, ci noi parabole, cimilituri, sau punctează un anumit 
aspect în momentele critice, după care te expediază şi îşi văd de treburile lor. 
Trebuie să înveţi să zbori singur, precum pescăruşul Jonathan Livingstone, nu? 
La Şcoala populară vei întâlni profesorii de care vorbeai. Sper că nu mă 
confunzi. 

- Ce să mai zic? înţeleg că ai venit în calitate de tată sau prieten. 

- Ce este rău în asta? 

- Este minunat, doar că în prezenţa ta nu putem lăsa garda jos nici o 
secundă. Nu renunţi niciodată la rolurile tale de Rector, Regizor, Actor, 
Maestru, Conducător şi schimbi măştile cu multă dibăcie aşa încât nu nc-a 
rămas decât să ne adaptăm rapid pentru a intra în rolurile pe care ni le impui 
sau pe care ni le alegem spre a te lua prin surprindere. 

- Nu e amuzant? 

- Când eşti sigur pe tine, da. Altfel, te mai trec şi sudorile până-ţi revii 
după lovituri sau până pricepi unde a vrut să ajungă Atacatorul, Cel ce nu te 
lasă să dormi. 

- Vă daţi seama cât de uşor a putut fi confundat cu un duşman Cel ce nu 
te lasă să dormi? După această logică ajungi să crezi că furul merelor de aur 
era un psihiatru care administra sedative şi în concluzie era băiat bun, trata 
insomnia. 

- In acest caz toate cotoroanţele sunt elemente pozitive? 

- Dacă judeci efectele prezenţei lor în basm, da. Ele sunt fdtrele care nu 
permit străbaterea câmpurilor subtile de către elementele grosiere. Sunt 
paznicii pragurilor. Ele întruchipează negativul din oameni ce trebuie 
conştientizat, învins şi transformat. Sunt factori de corecție. In altă ordine de 
idei, pot fi imaginile în oglindă ale propriilor defecte. Rolul oglinzii îl joacă 
exemplarele ce-ţi seamănă sau câte o fiinţă evoluată ce intră în rolul de 
examinator astfel încât să nu recunoşti actorul, ci pe cel pe care îl reprezintă, 
adică pe tine însuţi. 

- Cum ar trebui să fie basmele moderne care să încifreze cheile 
viitorului? 


- De ce nu le-ai asimila cu literatura de anticipație? Acolo sunt strecurate 
multe elemente ale ştiinţei viitorului, sunt descrise realităţi din Univers în 
terminologia actuală, care peste o mie de ani va fi depăşită şi va suna desuet 
ca basmele de altă dată. In plus solicită atenţie, gândire şi discernământ. Multe 
poţi afla din ele. Sunt la graniţa dintre literatură şi ştiinţă. Păcat că se ignoră 
asemenea lecturi cu un conţinut informaţional extrem de bogat. Eu le-aş 
introduce în programa de învăţământ. Ar fi cu mult mai utile decât multe dintre 
manualele şcolare. Bănuiesc însă că cei ce s-ar opune unei asemenea idei ar fi 
cadrele didactice şi părinţii. În conservatorismul lor, vor ţine morţiş să 
transmită generaţiilor următoare aceleaşi cunoştinţe perimate. De aceea 
societatea nu progresează, pentru că nu acceptă noul. Ei numesc nou nişte 
strategii economice şi politice ce au polarizat societatea şi au dezbinat neamul, 
fără a aduce nici un beneficiu ansamblului. Dacă nu anticipezi efectele 
măsurilor tale şi nu te pregăteşti cu soluţii pentru a evita consecinţele 
dramatice, degeaba stai în fruntea ţării. Arta conducerii nu se face după 
ureche, adică după cum ţi se dictează din stânga şi din dreapta. Trebuie să ai 
mintea limpede şi sufletul sănătos pentru a-ţi asuma o asemenea 
responsabilitate. 

- Puţini oameni sănătoşi într-o lume bolnavă! Ei sunt cei ce par bolnavi 
pentru orbii din jur. 

- Vreau să vă mai spun ceva înainte de a pleca. Nu ne vom vedea mulţi 
ani. Veţi avea mult de muncit şi nu vă va fi uşor. Oamenii sunt schimbători ca 
vântul. V-am arătat acest lucru de multe ori. Este bine să aveţi prieteni, dar 
verificaţi prietenia celor din jurul vostru. Veţi fi scutiţi de multe necazuri. Pentru 
un pumn de arginţi s-au găsit întotdeauna trădători. Bogăția, ca şi sărăcia, 
mutilează sufletele. Unde se pune problema banilor, veţi vedea cum 
reacţionează diferitele caractere. Veţi cunoaşte multe despre oameni 
studiindu-le comportamentul în raport cu banii. 

În curând aceştia nu vor mai însemna nimic. Vă daţi seama ce simplu se 
poate prăbuşi un sistem clădit pe o bază şubredă? Şi realizaţi şocul psihic pe 
care îl vor resimţi toţi cei ce sunt dependenţi de bani? Pentru ei Universul se 
rotea în jurul banilor. Fără acest punct central, nimic nu va mai părea să aibă 
importanţă. Vor reuşi să-şi construiască o nouă scară de valori, restructurându- 
şi procesele mentale? Ce substituent vor găsi zeului lor? Ce stimulent îi va 
convinge să se schimbe? Teama cea nouă nu va fi inoculată. Ea există de mult 
în ei. Va lua însă o nouă formă: teama de a nu înţelege, de a fi depăşit, deanu 
se putea adapta, de a vedea că vechile tertipuri nu mai au succes în noul 
sistem, de a fi marginalizaţi şi ridiculizaţi de propria prostie care îi va lăsa în 
urmă şi îi va izola de cei ce vor adera din convingere la noua direcţie de 
dezvoltare. Din nefericire, majoritatea vor fi în această situaţie. Nu este bine să 


apară un alt gen de polarizare sau contradicţie. Se poate controla acest efect 
prin ritmul impus şi crearea de oportunităţi de evoluţie pentru toate nivelurile. 
Altfel se va ajunge de unde s-a plecat. Deschiderea va permite oricui să 
promoveze în direcţiile alese şi în ritm propriu. Trebuie avut în vedere 
permanent şi individul, şi colectivitatea, şi ansamblul. Studiaţi temeinic aceste 
niveluri şi legile lor de armonizare şi evoluţie. In perioadele de haos şi 
dezechilibru, reorganizarea pe baze noi se poate înfăptui doar dacă principiile 
sunt clare şi strategiile bine întocmite. De asemenea, sarcinile pot fi duse la 
bun sfârşit numai de oameni integri şi exigenţi. Lumea nu se schimbă cu 
rugăciuni, ci prin oameni care gândesc, cred şi acţionează. Cu vorbe multe se 
pierde timp şi energie, iar efectele sunt nule. 

Este adevărat că acei ce se aseamănă se adună, dar mai există 
fenomenul de parazitism. In preajma celor puternici se adună şi mulţi 
oportunişti: ploşniţe şi admiratori. Puneţi-i la treabă şi veţi vedea cu cine aveţi 
de-a face. Atenţie şi la “excesele” de zel. Mulţi sunt exigenţi cu ceilalţi şi 
indulgenţi cu ei înşişi. Nu vă lăsaţi înşelaţi de propriile lor aprecieri. Cântăriţi 
oamenii după fapte. 

Fiţi drepţi şi împărţiţi dreptatea. Este prea însetată această lume de 
dreptate. Multe năpăstuiri s-au abătut asupra neamului de-a lungul vremii şi 
prea mult timp acesta şi-a înăbuşit amarul în răbdare, credinţă şi lacrimi. 
Neamul se va trezi când va fi condus de un Rege, şi nu mă refer la fosilele 
istoriei, ci la OM. Doar acela va altoi ramurile uscate cu mlădiţe noi ce vor învia 
pomul vieţii planetare. Doar Cel ce va aduce Lumina îi va urma Celui ce nu te 
lasă să dormi. 

Am tăcut o vreme, fiecare adâncit în gândurile sale. Ne era bine 
împreună şi nu aveam nevoie de cuvinte pentru a comunica. Apoi am mai 
glumit un pic, am mai tors amintiri trecute şi viitoare, am mai stat la poveşti cu 
tâlc şi într-un târziu ne-am îmbrăţişat din nou şi am plecat. 

La revedere, oameni! Vă voi privi de pe norii cerului. Dar ce înseamnă 
asta pentru voi? 


NOPȚI ALBE 


Părea că bolta înstelată coborâse mai aproape. Rareori vezi un asemenea 
cer în nopţile senine. Erau atât de multe stele, planete şi nave! Ochiul omenesc 
încă nu le putea distinge. Uneori trecea câte un avion, clipind roşiatic şi 
dispărea din câmpul vizual. Alteori, o mişcare bizară năştea speculaţii. Era un 
OZN? Mintea cerea insistent o confirmare şi gândul pornea zâmbitor în 
întâmpinarea acelor fiinţe cu un bun-venit şi aşteptând un semn de răspuns cu 


o emoție plină de speranţă. Oricui i se putea întâmpla, nu-i aşa? Parcă s-a 
mişcat! Nu era o iluzie? 

Dorinţa de a intra în contact cu alte civilizaţii prinsese rădăcini şi chiar 
dacă scepticii încă negau existenţa extratereştrilor, mulţi depăşiseră reţinerile 
şi prejudecățile ce fuseseră create în jurul unor asemenea contacte. Regizorii şi 
scenariştii amatori de SF se situaseră pe poziţii opuse şi prezentaseră o gamă 
largă de fenomene ce ar putea avea loc la impactul cu un alt gen sau nivel de 
inteligenţă vie. Asemenea viziuni cinematografice creaseră reacţii diferite faţă 
de astfel de posibile realităţi şi incitaseră opinia publică, familiarizând-o cu o 
problemă de actualitate. Deşi mulţi considerau o asemenea situaţie ca o 
perspectivă a unui viitor îndepărtat, existau destui alţii care ŞTIAU deja că 
vizitele fiinţelor din alte lumi erau curente şi avuseseră loc întotdeauna, doar că 
nu au fost cunoscute şi popularizate. Însuşi trecutul planetei începea să-şi 
dezlege misterele în faţa minţilor exploratoare şi dornice de cunoaştere. Doar 
refuzul de a accepta evidenţa mai justifica atitudinea îndoielnică a savanților 
dornici de certitudini palpabile pentru care nu erau pregătiţi. 

M-au contrariat întotdeauna cercetătorii şi savanții temători în faţa 
noului. Frica descalifică un cercetător - adică acel om sau specialist într-un 
domeniu oarecare ce şi-a propus să investigheze necunoscutul. El va rămâne 
un practicant al unei meserii, un operator de date arhivate, cunoscute, clasate, 
dar nu un pionier al ştiinţei. Şi totuşi sunt acceptaţi şi ei şi limitele lor care apoi 
sunt impuse tuturor celorlalţi prin sistemul educaţional şi prin mass-media. 
Cum să progreseze lumea, cum să treacă dincolo de frontierele cunoaşterii 
trecute dacă a înţepenit în nişte concepte ce sunt contrazise zilnic de fapte, 
evenimente şi noii teorii susţinute de îndrăzneţii temerari ai ştiinţei noului 
mileniu? 

Veţi spune că nu sunteţi informaţi. După cum am tot repetat, cine caută 
găseşte, iar informaţiile deseori îl află pe căutător. Mintea însetată cere 
răspunsuri şi acestea vin, căutând născocitorii de întrebări. Este un proces 
psihic deosebit de interesant pe care mulţi l-au descoperit. Practicaţi şi veţi 
vedea ce urmează. 

Ştiinţa nu este apanajul savanților. Aceasta este universală şi fiecare 
individ are acces la nivelul adecvat performanţelor proprii cerebrale şi 
spirituale. Vă veţi spune că aplicaţiile malefice ale descoperirilor ştiinţifice 
contrazic o asemenea afirmaţie. În realitate nu există contradicţie. Guvernele şi 
organizaţiile care au monopolizat materia cenuşie şi i-au canalizat greşit 
energia sunt răspunzătoare pentru dezastru. Adevăraţii cercetători au fost 
inspirați cu principii şi legi. Mintea malefică le-a folosit însă în scopuri potrivnice 
vieţii. Cu cât spiritul este mai evoluat, el va capta mai corect energia 
informaţională şi o va prelucra perfect. Când filtrul mental prezintă perturbări 


psihice, informaţia va fi parţial recepţionată şi prelucrarea ulterioară va 
introduce erori de interpretare şi aplicare. Cam în această manieră s-a ajuns la 
tehnologiile actuale care pornesc de la o bază teoretică imperfectă ce s-a 
transpus în planul material sub forma proceselor chimice producătoare de 
reziduuri, a motoarelor cu randament scăzut, a metodelor de tratament cu un 
coeficient ridicat de incertitudine, a mijloacelor de transport perturbatoare ale 
echilibrului ecologic, a aparatelor electronice care afectează activitatea 
cerebrală, a unei agriculturi ce s-a soldat cu îmbolnăvirea populaţiei şi 
despădurirea planetară, etc. 

O tehnologie perfectă nu afectează viaţa, nu declanşează fenomene 
secundare nedorite, este perfect controlabilă, foloseşte surse de energie 
inepuizabile şi recirculabile, nu are restricţii şi condiţionări de aplicare. Există 
pe Terra o asemenea tehnologie? Nu. Toate au devenit arme cu două tăişuri, 
iar prin acumularea în timp a efectelor negative, au devenit arme de distrugere 
în masă. 

Ostilitatea mediului ambiant se percepe oriunde şi indiferent ce aţi face. 
Tot ce vă înconjoară vă afectează în diferite procente sănătatea, longevitatea, 
performanţele fizice şi cerebrale, echilibrul, fericirea şi şansele de evoluţie 
spirituală. Ceea ce numiţi viaţă a devenit o agresiune continuă împotriva 
voastră înşivă, o sinucidere lentă ce se accelerează în condiţiile neglijării 
remediilor ce încă vă mai sunt la îndemână. 

Viaţa nu se întreţine cu pastile. Creaţia divină, ce concentrează atâtea 
energii cu proprietăţi de nedescris în cuvinte, nu se rezumă la un corp ce se 
repară la atelierul meşteşugăresc din colţ. Oricât de performantă ar fi 
aparatura medicală din clinicile şi spitalele voastre, ea ţine de o ştiinţă 
primitivă ce utilizează terapii traumatizante, empirice, dureroase şi cu rezultate 
îndoielnice. Este de neînțeles rezistenţa pe care o opune lumea medicală noilor 
metode de tratament, ieftine şi eficiente. Când însă interesul constă într-o 
clientelă numeroasă şi permanentă şi nu în asigurarea sănătăţii 
preîntâmpinând bolile, nu este de mirare că practic nu mai există oameni 
sănătoşi. În aceste condiţii de viaţă, nici nu ar fi posibilă existenţa lor. Dar pe 
cine interesează acest lucru? Doar pe noi, idealiştii acestei lumi, cei ce credem 
în afirmaţiile pe care le facem şi în ştiinţa pe care o aducem. Cui însă i-ar folosi 
dacă nu îmbogăţeşte o reţea de traficanţi şi nu speculează naivitatea, nu-i aşa? 

Sunt puţin surprins să constat că pe alocuri se speră în ajutorul 
extraterestru. De aceea aş dori să lămurim puţin această problemă. A ajuta, în 
termenii noştri, înseamnă a coopera, a colabora, acceptându-ne condiţiile care 
nu afectează interesul nimănui, dimpotrivă. S-a înţeles greşit ideea că 
pământenii îşi pot continua activităţile dezastruoase, în timp ce noi am lucra 
pentru a-i ajuta. Nu suntem cârpaci, gunoieri, misionari, lucrători la morgă, 


luptători mercenari sau genul de meseriaşi pe care i-aţi dori. Nu ne arătăm în 
piaţa publică spre a fi arătaţi cu degetul şi nu colaborăm cu guverne 
incompetente sau cu persoane cu coeficient scăzut de inteligenţă ori mânate 
de setea de profit personal. Nu funcţia în stat constituie criteriul după care 
selectăm oamenii cu care putem comunica, nici promisiunile şi angajamentele 
pe care le fac, de regulă, oportuniştii, nici contul din bancă. Noi citim gândurile, 
vedem viitorul, recunoaştem trădătorii, identificăm prostia, depistăm minciuna 
şi ipocrizia astfel încât nu putem fi înşelaţi. De aceea nici nu ne grăbim în a 
constitui comisii şi comitete ineficiente. Avem un mod de a munci bazat pe 
corectitudine şi principii morale extrem de riguroase. Nu facem compromisuri. 
Nu oferim ştiinţa inconştienţilor şi ignoranţilor spre aprobare. Am arătat clar 
căile prin care ne puteţi contacta. Însuşi faptul că nu aţi dat curs acestei 
invitaţii şi aţi cerut apariţia spectaculoasă şi convingătoare a navelor şi a unor 
făpturi cu înveliş diferit de cel uman denotă opacitatea, teama, neîncrederea şi 
ignoranţa cu care am fi confruntaţi în contactul cu voi. Am transmis multe 
mesaje şi avertismente al căror conţinut până acum ar fi trebuit să fie 
popularizat, prelucrat şi aplicat. Doar în condiţiile familiarizării cu noţiunile de 
bază ale elementelor de ştiinţă spirituală ce s-au răspândit pe planetă putem 
avea un limbaj comun. Cât timp veţi încerca să ne impuneţi cadrul politic 
incompatibil cu principiile guvernării galactice, colaborarea devine imposibilă. 
În acest context vom pregăti pentru evacuare acei oameni dispuşi să facă 
eforturi pentru a se desăvârşi şi a evolua spiritual. Pentru cei ce refuză acest 
mod de a privi salvarea, nu ne asumăm răspunderea, potrivit principiului 
respectării liberului arbitru. Aveţi suficiente materiale pentru a demara 
programul schimbării vieţii planetare în favoarea vieţii. Nu ne veţi convinge 
asupra bunelor intenţii prin câteva ajutoare umanitare, o sesiune ONU, un 
împrumut FNI, finanţarea unui proiect izolat de interes restrâns şi un acord 
formal de încetare temporară a ostilităţilor între două ţări vecine. Urmărim 
constant, pe tot mapamondul, acţiunile ce s-ar înscrie în lista de condiţii ce s-a 
înaintat tuturor guvernelor. Doar îndeplinirea tuturor punctelor stabilite va 
permite intrarea în etapa a doua a colaborării. Rezultatele parţiale sunt 
analizate, dar nu accesează al doilea nivel al cooperării. Accelerarea procesului 
primei etape poate fi înlesnit. Ştiu însă că suspiciunea temporizează acţiunile, 
reducând eficienţa acestora. 

Aţi cerut să ne arătăm. Am dori să ştim în faţa cui şi care sunt riscurile 
cărora ne expunem. Ce garanţii de securitate oferiţi în condiţiile în care nu vom 
apela la ştiinţa noastră pentru a ne apăra? în situaţia în care luăm forme şi 
identități umane sau utilizăm asemenea translatori pentru a nu trece în 
dimensiunea voastră, cum veţi trata aceste persoane şi mesajele lor? 


Teama voastră este rezultatul ignoranței. Pregătiţi-vă pentru acest 
CONTACT! Verificaţi efectele măsurilor întreprinse asupra vieţii şi abandonaţi 
suspiciunile. Vă vedem faptele şi agresiunea lor ne este potrivnică în egală 
măsură. Am venit cu gânduri paşnice şi nu concepem polarizarea prieten- 
duşman. Pentru noi toate fiinţele umane sunt importante şi merită să fie 
ajutate în evoluţia lor. Aderaţi la acest mod de a gândi şi veţi înregistra 
succese. Cât timp veţi reprezenta grupări izolate, ne vom considera solicitaţi să 
ne aliem unei părţi a populaţiei împotriva celeilalte, ceea ce contravine 
principiilor noastre de neamestec în conflictele locale. Noi suntem mediatori ai 
păcii şi ai unirii. Numai sub acest consemn suntem investiţi să furnizăm ajutor 
pe planetele aflate în pericol de autodistrugere. Dar nici nu vom permite ieşirea 
din perimetrul Terrei a oricărei nave purtătoare de germeni malefici spre o 
salvare egoistă şi cu consecinţe nimicitoare în zonele apropiate din sistemul 
solar. Asigurăm securitatea planetelor înconjurătoare faţă de focarul de pe 
Terra. 

Potrivit modului vostru de a gândi, apariţia în dimensiunea voastră a 
navelor ce patrulează pe orbită ar constitui o invazie ce ar fi întâmpinată cu 
rachete nucleare. Experiențele precedente au demonstrat agresivitatea pe care 
o manifestaţi în faţa necunoscutului. De aceea, preferăm să rămânem în spaţiul 
invizibil, de unde adunăm datele necesare pentru a menţine prin metodele 
noastre securitatea planetară şi a ambientului galactic. Vom interveni doar în 
cazul unui cataclism, pentru a salva fiinţele cu reale posibilităţi evolutive. 
Energiile negative se vor distruge în condiţiile unor unde de înaltă frecvenţă, 
după principiul accelerării exponenţiale. Viaţa însă nu va putea continua fără 
ajutorul nostru. 

Am repetat... Ştiu, vor spune “cărţile şi ideile se repetă.” lar eu voi gândi: 
“suspiciunile, greşelile şi reacţiile sunt aceleaşi. Nu s-a schimbat nimic. La ce 
bun tot efortul şi durerea pentru rasa umană rătăcită în neființă?” Acestea sunt 
nopţile mele albe când vorbesc sufletelor voastre. Veţi cunoaşte şi voi nopţi 
albe de insomnie şi suferinţă dacă nu începeţi de acum să luptaţi pentru viaţa 
voastră. 


URME ÎN TIMP 
- Ai început să călătoreşti în timp? 


- Ce-ţi veni să-mi pui o asemenea întrebare? 
- îţi tot urmăresc săgeata gândului şi-l văd cum străbate porţile. 


- Glumeşti. Sunt atât de aici! Mi-ar plăcea să intru şi eu în acele tuneluri 
pulsatorii de energie ce te absorb spre alte spaţii, cum văd în filme, dar nimic 
din toate astea nu mi se întâmplă. 

- Dacă-ţi făureşti nişte modele, realitatea nu va încăpea în ele. Descoperă 
cum funcţionează psihismul timpului abandonând prejudecățile, chiar dacă 
acestea iau forma unor elemente de SF. Nu accepta o singură viziune asupra 
unui fenomen! Pe aici există tendinţa de a prezenta fenomenele cosmice într-o 
manieră cam tehnologizată. Realitatea nu are nevoie de aparate, instrumente 
şi dispozitive pentru a o sonda. Universul este în om, iar omul este sonda 
spaţială ce explorează cosmosul. 

- Mm... da. Înţeleg ce spui, dar încă nu reuşesc să exprim clar ce simt eu 
în legătură cu timpul. Am mai multe variante. Ultima însă este legată de 
experienţa personală. Mi s-a întâmplat cândva ca un Eu al viitorului, pe care la 
vremea respectivă l-am considerat Spiritul meu, Identitatea mea, Nivelul 
Integrator de conştiinţă ce se străduieşte să-mi vorbească la nivelul meu, să-mi 
spună multe lucruri care atunci păreau un nonsens. Acum, cea de azi trăieşte 
evenimentele descrise în trecut şi percepute ca absurde. Deci eu comunicam 
cu mine însămi aflată în viitor sau pe alt nivel de conştiinţă. Eu chiar discutam 
cu “dublura mea” şi o combăteam. Am făcut ce mi-a cerut, împinsă de o forţă 
stranie, apoi m-am liniştit şi nu am înţeles rostul întâmplărilor până azi când o 
privesc pe cea din trecut cu conştiinţa celei ce atunci era viitorul. Gândurile 
mele spre trecut nu au o anumită intenţie, dar unele întrebări de atunci au 
creat un canal informaţional care s-a fixat în acel viitor de unde se putea 
extrage răspunsul. Deci, dacă doreşti să afli ceva, etajele superioare ca nivel 
de conştiinţă îţi vor transmite răspunsul. Cu alte cuvinte, viitorul reprezintă 
nivelurile superioare de conştiinţă unde accesul la informaţie este mai 
cuprinzător. Poate că unele din senzațiile actuale, când am impresia că o parte 
din mine nu este aici, coincid cu acea perioadă de contact. Repetarea 
experienţei are anumite interdicții însă. Conexiunea la trecut şi viitor este 
permanentă, dar între anumite limite de echilibru energetic. Probabil că odată 
depăşite, poţi modifica structura destinului tău. 

- Deci ai simţit şi curenţii energetici ai viitorului. 

- Da. Părea un impuls de neoprit de a face acel lucru. Cum spuneam, 
odată înfăptuit, brusc m-am liniştit. Totul a încetat, iar eu eram contrariată de 
ceea ce săvârşisem (un lucru minor, fără consecinţe, dar absurd în acel 
context). 

- Poate părea minor. Dar azi te-a ajutat să înţelegi ceva fundamental 
legat de iluzia timpului. Şi a mai avut importanţă dintr-un alt punct de vedere. 
A sădit în trecut germenii unui eveniment, pregătindu-te să-l întâmpini. A triat 


o variantă de destin, indicându-ţi traseul psihic ce urma să concretizeze 
realitatea. 

- Crezi că nu ajungeam aici dacă nu avea loc acea întâmplare? 

- Dacă te gândeşti mai bine, acea întâmplare se înscrie într-un şir de 
întâmplări care corectează trecutul sau îl jalonează într-o direcţie. Au fost 
puncte-cheie când ai fi putut avea alte opţiuni. De altfel şi acele variante 
paralele continuă să existe independent. În astral ai şi putut accede la secvenţe 
din ele. De fapt nu sunt spaţii delimitate, ci intrări în anumite universuri psihice 
care coexistă graţie posibilităţii de a te situa simultan pe mai multe niveluri de 
conştiinţă ce lucrează în maniere distincte sau mai degrabă abordează din altă 
perspectivă experienţele. 

- Altfel spus, treptele superioare veghează asupra celor inferioare, iar Eul 
superior, integrator, proiectează variante din care alege permanent, recreându- 
se pe sine şi corectând printr-un proces de feed-back creşterea prin stimularea 
variantei optime şi inhibarea celorlalte, care vor fi experimentate în spaţiul 
virtual al memoriei. 

- îţi aminteşti şi incidentele ce au marcat de timpuriu variantele fără 
şanse de împlinire sau longevitate? 

- Da. Chiar aş putea spune, cu limpezimea de acum, că purtau pecetea 
efemerităţii. Am simţit atunci, destul de confuz, astfel de semne sau forţe 
potrivnice care împiedicau desfăşurarea pe termen lung a anumitor 
evenimente. Ele au rostul limitării acestora, dozându-le efectul. De fapt, 
întâmplările vieţii ating corzile sufletului cu anumite intensităţi, determinând 
noi înţelegeri, percepții şi sensibilizări. Odată atins scopul, acestea nu-şi mai au 
rostul şi curenţii corectori modifică cursul evenimentelor. Cu alte cuvinte, 
timpul, în sensul pe care îl cunoaştem noi, nu există. Numim timp distanţa 
parcursă prin înţelegere între două niveluri distincte de conştiinţă. 

- Şi cum explici timpul pentru cei care bat pasul pe loc sau regresează? 

- Când spun niveluri de conştiinţă, nu mă refer obligatoriu la o scară. 
Sunt perspective, stări alterate de configuraţie emoţională sau mentală care 
schimbă natura percepţiilor şi a experimentării. În cazul unui mecanism mental 
rigid, timpul este o accepţiune a proiecției în afară a unei evoluţii ce trebuia să 
fie interioară. Imobilitatea psihică observă natura fluidă a lucrurilor şi a 
evenimentelor şi începe să intre în armonie cu ele. Este etapa în care conştiinţa 
încă doarme. Presupun că moartea a fost un factor corector pentru această 
etapă a evoluţiei. Nu timpul produce transformările, ci acestea creează timpul 
ca noţiune ce implică schimbări succesive. Dacă însă acceptăm că acestea sunt 
simultane, timpul dispare. Succesivitatea apare ca rezultat al proiecției 
simultaneităţii într-un spaţiu limitat dimensional. Cuprinderea ansamblului se 
face prin integrare. Apelezi la un artificiu de calcul să introduci mai multe 


variabile într-o ecuaţie cu două necunoscute. Dintr-o astfel de schemă apare 
timpul, apar şi dispar elemente şi în consecinţă se modifică percepţia 
evenimentelor. Ar putea fi considerat liantul părţilor ce constituie întregul. 

- Şi cum poţi ieşi din timp? 

- Sfidându-l. Mai întâi nu alimentezi o iluzie, o formă-gând ce te 
devorează, hrănindu-se cu energia ta mentală. Apoi îţi regăseşti propriul ritm 
de a trăi, încercând pe cât posibil să te sustragi programelor artificiale ce 
modifică bioritmul. Îţi lărgeşti orizontul cunoaşterii care va permite salturi în 
gândire şi pe noi trepte de conştiinţă. Îţi dezvolţi percepțiile astfel încât să devii 
sensibil la curenţii spirituali ce-ţi recreează Şinele. Cu cât urci etajele spre 
etapele integratoare, timpul îşi pierde puterea. Însă nu ştiu să spun care este 
pragul dincolo de care acesta nu te mai afectează fizic. 

- Să încercăm să aflăm. 

- Nu-mi spui tu? 

- Nu. 

- Să pun întrebări? 

- Dacă ţi-aş spune că ştii deja şi trebuie să răspunzi, ce ai face? 

- M-aş gândi. De aici începe totul, nu? Sau creez canalul spre aşa-zisul 
viitor, adică spre etajele superioare de unde să-mi culeg răspunsul. 

- Numai că acesta ar putea veni sub alte forme decât cuvântul scris, 
pentru a-ţi orienta căutarea şi a facilita înţelegerea. 

- Mda! Mi-a venit ceva în gând. O condiţie a accelerării ascensiunii şi a 
acutizării percepţiilor ar fi să trăieşti atent, conştient, lucid, implicat, intens, 
total evenimentele, ceea ce îţi acordează strunele sufletului şi ale minţii. Vei 
percepe mult mai mult semnale, automat vei sări pe niveluri superioare de 
înţelegere, timpul de derulare a experienţelor se va scurta sau se va reduce la 
simple gânduri analitice şi te vei sustrage latenţei materiei, apropiindu-te de 
intuiţie. Viteza de schimbare şi atingere a unor performanţe spirituale 
interioare trebuie să fie mai mare decât viteza de derulare a transformărilor 
exterioare, ca şi cum ai zbura cu viteze superioare luminii. Acolo încep 
paradoxurile. Asta va permite integrarea realităţii într-un Eu superior. 
Jumătăţile de măsură te leagă de structurile psihice rigide, limitate şi temporal 
dependente. Dependent de tine însuţi şi de relaţia personală OM-Univers, 
transcenzi Universul limitat spaţio-tempo-ral. Oricum, întrebarea lansată “în 
înalturi” atrage curenţii potriviţi dacă ai ales varianta evolutivă perfectă pentru 
tine. Trebuie să-i recunoşti şi să te laşi condus de ei. In câteva vieţi poţi atinge 
longevitatea... dacă asta ţi-ai propus. Vezi, tot raţionamentul acesta este 
valabil pentru o viaţă. Dacă ai vieţi în care îţi propui experienţe scurte, ce faci? 
Amâni proiectul ieşirii din timp? 


- Nu. Doar că problema aceasta şi-o pun cei care au puterea să treacă 
dincolo de el. Pentru acei căutători, reîncarnările nu au rost. Au o viaţă oricât 
de îndelungată şi-o doresc, să tot cerceteze Universul interior şi exterior. Ce 
sens ar avea ca la 60-80 de ani să le curmi viaţa pentru a o lua de la capăt, 
irosind ani valoroşi? 

- Ştiu că pe planetă există asemenea bătrâni tineri. Dar au fost şi spirite 
evoluate care totuşi au murit, în sensul acceptat de îmbătrânire şi părăsire a 
trupului. Aceia de ce nu s-au menţinut tineri? 

- Există entităţi care joacă anumite roluri în destinul omenirii. Acestea au 
apariţii episodice în acest plan al limitării şi de aceea coboară pe acel nivel de 
conştiinţă şi existenţă ce le permite împlinirea misiunii lor, respectând legile 
generale ale tridimensionalităţii. Propriile investigaţii, caracteristice celui mai 
înalt nivel de conştiinţă atins, şi le continuă în paralel, pe o altă coordonată a 
existenţei lor. Ei reprezintă mai degrabă proiecţii spirituale în învelişuri de 
materie, sau parţialităţi de conştiinţă, ori reflectări limitate în lumea densă a 
potenţialului creator aflat pe trepte evolutive superioare. 

- Asta mă face să mă întreb dacă exist cu adevărat sau mă aflu într-un 
spaţiu holografic al minţii unei Conştiinţe Cosmice. 

- Se poate spune şi aşa. Numai cercetând aceste fenomene asupra ta vei 
înţelege ce este dincolo de tine. 

- Nu este simplu. Abstractizarea devine tot mai greu de pătruns cu 
gândirea concretă. De aceea, pentru pragmaticul banal, pari dus cu sorcova. 
Lui trebuie să-i comentezi ce ai citit în ziar sau care mai sunt preţurile în piaţă. 
Dacă îi ceri să gândească, va fi blocat. El doar reproduce raționamente 
preluate. Ai dori un interlocutor pe măsură. Dar nu găseşti. Noroc cu cărţile. În 
ele afli despre experienţe similare şi confirmarea te ajută să ai încredere în 
tine, într-un domeniu încă necunoscut marelui public şi lipsit de certitudini 
imediate. 

- Eşti un explorator al câmpurilor psihice, un cercetător fără sponsori şi 
laboratoare, dar pe o arie de investigare cât Universul. Trebuie să cunoşti 
foarte multe lucruri pentru a avansa în acest domeniu, să fii un căutător 
neobosit al Adevărului, un deschizător de drumuri. 

- Totuşi există şi cercetători plătiţi pentru astfel de lucrări. Din nefericire, 
rezultatele activităţii lor de cercetare sunt secrete. Era frumos să colaborăm cu 
toţi la asemenea proiecte puse în slujba omenirii. 

- Parcă nu ai şti cine le finanţează şi ce scopuri au cei ce plătesc. Asta le 
va şi devia rezultatele spre cărări închise. Este tot un curent de corecție ce vine 
dinspre viitor spre trecut, adică dinspre planurile superioare de conştiinţă spre 
cele inferioare pentru a nu se genera procese autodistructive şi linii evolutive 
moarte. 


- Este interesant. Deci trecem de la conştiinţa individuală la cea 
colectivă. Bănuiesc că funcţionează după acelaşi principiu. 

- Exact. Nu este nici o diferenţă. 

- Şi cum aş putea accede la conştiinţa colectivă pentru a afla cum îmi pot 
ajuta semenii prin felul meu de a trăi şi a gândi, punându-mi destinul în slujba 
umanităţii? 

- Este suficient să-ţi doreşti acest lucru şi să nu te răzgândeşti. 
Asemenea aspirații din planurile inferioare sunt sesizate la nivelurile superioare 
şi acele entităţi care le-au exprimat sunt ajutate să-şi reorienteze energiile în 
alte direcţii ce vor modifica destinul, întotdeauna sunt încurajate tendinţele 
evolutive şi acţiunile dezinteresate puse în slujba întregului. Cred că ai 
experimentat şi acest gen de interacţie cu forţele viitorului, nu-i aşa? 

- Da. Asta înseamnă că aveam posibilitatea reală să-mi schimb destinul 
graţie liberului arbitru, nu? 

- Desigur. Nici un destin nu este imuabil. Dar adevăratele modificări de 
destin se remarcă la caracterele puternice. In rest, variaţiunile sunt de regulă 
mici şi nu se traduc în progrese evolutive deosebite. 

- Este incitant să constaţi de ce forţe dispui pentru a-ţi trăi frumos viaţa, 
la cote spirituale înalte. De ce majoritatea se complac în roluri nedemne de 
numele de om, pe care ei înşişi le creează? 

- Mulţi nici nu ştiu că VIAŢA AR PUTEA FI ŞI ALTFEL, iar de le-ai spune, nu 
te-ar înţelege. Nu pot încă să se desprindă de realitatea materială pe care noi 
nu o negăm, ci o considerăm doar un stadiu în evoluţia omului. Nici nu este 
indicat să forţezi înţelegerea. Ai determina rupturi în continuumul spaţio- 
temporal mental, ceea ce le-ar afecta structurile psihice şi i-ai pierde într-un 
univers secundar creat involuntar, ca sistem de apărare împotriva rătăcirii în 
hăţişurile minţii. 

- De aceea există acum atâtea concepte spirituale. Ca fiecare să mai facă 
un pas din punctul în care se găseşte. Problemele apar la cei grăbiţi şi 
nepregătiţi sau care nu ştiu să-şi aleagă drumul şi la cei care ştiu, dar care sunt 
judecaţi că s-au desprins de turmă. Doar toţi suntem egali, nu? 

- Atâta timp cât nu deranjezi pe oameni cu gândurile tale, nu sunt 
probleme. Ele apar când ai dori să-ţi împărtăşeşti experienţele neobişnuite care 
nu se încadrează pe linia orizontală a cunoaşterii. Tendinţa spre verticală 
atrage atenţia şi stârneşte reacţii de protest şi dezaprobare. De ce să-ţi înalţi 
privirile în sus când poţi privi în jos sau cel mult poţi trage cu ochiul în stânga 
sau în dreapta? 

- Deci, secretul este să experimentezi viaţa dinamic, cercetându-i 
continuu tainele. Un semn că te afli pe drumul cel bun va fi o stare de sănătate, 


optimism, forţă şi tinereţe spirituală. Pe parcurs afli şi secretele menţinerii 
echilibrului energetic care te va conduce spre nemurire şi tinereţe fizică. 

- Cam general, dar chiar dacă ai descrie reţeta veşniciei, nu cred că s-ar 
încumeta mulţi s-o practice, pentru că ar cere efort. 

- Undeva în mintea noastră ne dorim o minune, ceva de genul: “şi se 
dădu de trei ori peste cap şi se transformă într-un prinţ de-ţi era mai mare 
dragul să-l priveşti.” 

- încă nu au înţeles că este o metaforă a controlului energiei astfel încât 
să o poţi recircula în corp şi transmuta. Este o ştiinţă întreagă de care nimeni 
nu pare interesat. De ce să-şi dorească aşa ceva când pot muri bogaţi? între 
bani şi viaţă, aleg banii. Viaţa este pentru mulţi o povară şi preferă să-i pună 
capăt. 

- în asemenea situaţii, conştiinţa nu ia măsuri de corectare a destinului? 

- Cine ajunge în astfel de situaţii este mort demult şi a încetat să spere, 
să creadă, să dorească să lupte şi să învingă. S-a autocondamnat la pieire. Nu 
iubeşte viaţa. Chiar dacă societatea este imperfectă, Dumnezeu acordă şanse 
de redresare fiecăruia. Doar cei ce nu le văd renunţă la ele. Cândva vor depăşi 
asemenea praguri ale neputinței întrucât îşi vor activa voinţa şi vor acţiona în 
alt sens decât în cel al refuzului de a trăi. 

- Mă întorc la tema timpului. Am senzaţia că nu poţi contacta oricând 
Eurile viitorului. Există restricţii? 

- Bineînţeles. Orice dependenţă dă naştere la forţe potrivnice ei. Dacă ți- 
ai consulta permanent Eurile superioare, ai uita să mai gândeşti şi în felul 
acesta îţi tai craca de sub picioare: în loc să te ridici, cazi. Este o greşeală pe 
care mulţi o fac azi şi care i-a transformat într-un nou gen de marionete. Doar 
procesul autodepăşirii prin eforturi de gândire te promovează pe alte niveluri. 
Informaţia captată de sus în jos este valoroasă când o înţelegi şi are efect 
stimulator, nu când i te supui. De multe ori, cei ce interoghează prin diferite 
mijloace necunoscutul primesc răspunsuri de pe orizontală, potrivit naturii, 
complexităţii şi implicaţiilor evolutive ale întrebării. Deci, fiţi atenţi CE întrebaţi! 
Răspunsurile sunt furnizate pe competenţe. Riscaţi să le primiţi de pe acelaşi 
nivel de ignoranță şi să vă învărtiţi în cerc. 

- Deci, timpul se regăseşte cât trăieşti pe orizontală, iar ieşirea din timp 
este verticala, eliberarea din ţinutul ignoranței. 

- Da. Vei afla multe alte chei în cursul acestei ascensiuni, şi cum am mai 
spus, acestea se găsesc în mijlocul capcanele. Este greu să le eviţi. Căderea 
este unul dintre aspectele polare ale legii. leşirea reprezintă celălalt aspect, cel 
pozitiv, care rezultă din respectarea ei. Reconstituirea ansamblului prin 
înţelegere soluţionează problema şi ai în mână o nouă cheie. Urmează apoi să 
deschizi câteva porţi cu ea. 


- Numai că toate acestea nu sunt simple speculaţii teoretice. Ele se 
verifică prin experimentare. Te întorci mereu în laboratorul materiei şi verifici 
ce formă iau principiile în această lume. După ce le stăpâneşti, poţi merge mai 
departe. Drumul se închide singur în faţa celui ce nu a trecut examenele 
practice. Este o iluzie să crezi că poţi înainta cu pretenţii intelectuale. Cărarea 
aceasta este spaţiul ce permite propria transformare pe toate planurile. 
Refuzându-i exigenţele, rămâi acelaşi, doar cu o părere bună despre tine însuţi, 
pentru că te-a fermecat labirintul oglinzilor strâmbe unde ego-ului i s-a jucat o 
festă. Şi acum avem timp să facem o pauză? 

- Nu există timp şi nu există pauze. În orice clipă EŞTI în multe locuri 
simultan şi exprimi viaţa în diferite moduri. Depinde de tine de care plan te-ai 
legat şi CE ALEGI SĂ FII. 


UN OM 


Traversa strada. Îmi atrăsese atenţia pentru că avea un mers neobişnuit, 
cu o ţinută dreaptă, destinsă şi un chip senin, relaxat. Făcea notă discordantă 
în mulţimea de trecători aduşi de spate, crispaţi, cu figuri posomorâte sau 
afişând o veselie stridentă şi artificială. Omul acesta avea un suflet viu. Cum de 
nu îl întâlnisem până acum? Unde îşi ascunsese existenţa de nu i-am surprins 
gândurile? Ce enigme dezlegase de unul singur fără ştirea mea? Apăruse dintr- 
un vis de-al meu sau chiar din roata lumii ce toarce destine? 

Am început să-l urmăresc, încropind un nou joc, provocat de un 
“adversar” ce-mi stârnise curiozitatea. Se opri să frunzărească o carte la taraba 
din drum, zăbovi în faţa afişelor culturale, făcu mici cumpărături, după care se 
îndreptă spre parcul din apropiere. Mergea încet, admirând copacii, lacul, copiii 
şi în cele din urmă alese o bancă singuratică unde poposi. Părea că priveşte 
natura, dar gândurile îi erau deja în altă parte. Liniştea interioară era autentică, 
iar locul găsit părea să-i aparţină. Era ceva acolo care îi purta amprenta. Poate 
că el aparţinea deja parcului sau chiar oaza verde făcea parte din el. 
Neclintirea lui mă făcu să realizez că plecase, nu mai era cu trupul. Se găsea 
pe o altă treaptă de conştiinţă de unde sonda Universul în căutarea unor 
răspunsuri. 

Mă incita partenerul meu de joc. Crezusem că voi avea o conversaţie 
lămuritoare, dar mă invitase la o întâlnire pe un alt nivel. L-am regăsit în lumea 
gândurilor sale. Era într-un trecut transformat de prelucrările sale mentale 
repetate. Imaginea iniţială fusese cadrul în care se derulase o poveste de 
dragoste din tinereţe, neîmplinită. Durerea îi schimbase anii următori într-o 
revoltă împotriva lui Dumnezeu, ceea ce adusese haosul şi eşecurile repetate 
în viaţă. Se răzbunase în felul său pe crudul destin, dar într-un târziu realizase 


că se răzbunase pe sine însuşi. Ce-l trezise din felul autodistructiv de a trăi? Un 
film în care personajul principal traversase o criză similară. Părea curios cum îşi 
găsise forţa de a-şi depăşi slăbiciunea doar pentru că se identificase cu un erou 
plăsmuit din visele unui scenarist. Cu toate acestea, puterea acelui exemplu îl 
mobilizase. Se scuturase de lamentări şi încetase să-şi mai plângă de milă. 
Începuse cu o analiză lucidă a situaţiei în care ajunsese, a cauzelor reale care îi 
determinaseră căderea şi a aparenţelor care mascaseră propriile poticniri, 
căreia îi urmase o perioadă de introspecţii şi decizii. Apoi făcuse ordine pe 
toate planurile existenţei sale, începând un nou capitol. Realizările îl 
încurajaseră să continue astfel încât programul de viaţă căpătase noi sensuri şi 
se îmbogăţise cu activităţi inedite şi noi prietenii. Atât fizic cât şi psihic se 
simţea întinerit şi vitalizat de noi forţe. Optimismul atins îi schimbase multe 
dintre concepţiile anterioare, ceea ce îl făcu să revină asupra relaţiei sale cu 
Dumnezeu. Nu-l găsea nici o vină şi nici un merit nici pentru eşecurile trecute, 
nici pentru succesele recente. Atunci, exista El cu adevărat? “De ce oamenii li 
cer ajutorul când depinde doar de ei să se mobilizeze şi să-şi rezolve 
problemele? Dacă nu le soluţionezi la timp şi dacă-ţi accepţi neputinţa, te 
doboară. lar dacă te străduieşti să le depăşeşti, te ridici deasupra lor şi te 
învingi pe tine însuţi. Ce mare filozofie?! Toată puterea este în tine şi tu eşti 
Dumnezeu.” Cam aşa gândea în acea perioadă. 

L-am regăsit la cafeneaua amintirilor unde îşi dădea întâlnire în 
imaginaţie cu femeia visurilor sale căreia îi povestea noile gânduri şi înţelegeri. 
Ea îl asculta atentă şi intervenea promt în discuţiile lor, punctându-i greşelile şi 
stimulându-i meditaţiile. Împăcându-se cu trecutul, proiecta asupra acestuia 
noi cauze care îl incitau şi îi îmbunătăţeau prezentul. Intuitiv ajunsese pe 
drumul cel bun, evolutiv. Ceea ce nu ştia era faptul că iubita sa îi era maestrul 
care-l veghease ani în şir, ajutându-l din dimensiunile paralele să-şi transforme 
destinul. li priveam de la o măsuţă alăturată, decis să-mi continui urmărirea. 
După un timp dispărură. Spre bucuria mea, l-am regăsit pe o treaptă 
superioară de conştiinţă unde rafina ideile desprinse din conversaţia avută. L- 
am observat cu atenţie şi am decis să intervin. Am creat o sală de arte 
marţiale, mi-am proiectat imaginea unui sensei şi l-am îmbrăcat într-un 
chimono adecvat. 

Mă privea mut de admiraţie. Nu se speriase câtuşi de puţin. Îmi zâmbi, se 
plecă în faţa mea şi-mi spuse: 

- Mă simt onorat să vă întâlnesc. Mă întreb ce conflict interior m-a adus în 
dojo spre a găsi calea armoniei interioare. 

- Răspunsul îl vei afla trăind această experienţă. 

Am rămas tăcuţi şi concentrați până când totul în noi a fost pace. Apoi 
brusc l-am atacat cu o mişcare lină în care am concentrat energia Qi. Şi-a 


revenit din şoc şi a încercat să riposteze. După câteva tentative de contraatac 
nereuşite a renunţat. Am proiectat în continuare o luptă între doi maeştri şi l- 
am invitat cu un gest s-o urmărească. Erau principiile yin şi yang materializate 
sub forma a doi adversari îmbrăcaţi în alb şi negru. Nici unul nu era mai bun 
decât celălalt. Confruntarea lua forme agresive şi atingea momente de dans şi 
armonie, de echilibru şi împăcare, reiuându-se în forme mai subtile, rafinate, al 
căror mesaj energetic nu mai putea fi prins în cuvinte. Pe măsură ce 
contradicţia dinamică din faţa noastră progresa în sensul dizolvării conflictului, 
cei doi deveneau tot mai transparenţi, până ce dispărură într-o lumină 
strălucitoare. L-am invitat la o nouă confruntare şi, spre surprinderea sa, de 
astă dată răspunse perfect mişcărilor mele. Dansul armoniei contrariilor pe 
care noi înşine îl cream şi-l însufleţeam ne transformă în două păsări albe ce se 
înălţau pe un cer de un albastru limpede. Eliberarea din universul polarizat se 
percepea sub forma unui nou simbol. Am zburat împreună prin curcubee de 
lumină şi am atins cu privirea câteva planete. Nu l-am lăsat să intre în 
câmpurile magnifice ale iubirii şi fericirii, pentru că nu ar mai fi dorit să se 
întoarcă. L-am călăuzit pe un traseu pe care să poată înţelege intuitiv care este 
în esenţă DRUMUL OMULUI şi să perceapă îndumnezeirea. Nu i-am explicat 
nimic pentru că spiritul său era pregătit să primească energia informaţională 
pe mai multe niveluri de conştiinţă. L-am readus în parc pe un traseu spiritual 
plin de simboluri la care ştiam că avea să reflecteze şi am continuat jocul, l-am 
urmărit chipul transfigurat de fericire şi i-am auzit suspinul: 

- Oh, Doamne! 

l-am lăsat câteva minute să-şi revină şi m-am îndreptat încet spre banca 
sa. l-am cerut permisiunea de a mă aşeza alături. 

- Desigur, îmi răspunse privindu-mă. Apoi rămase tăcut şi începu a-şi 
scotoci memoria. 

- lertaţi-mă că vă întreb, ne cunoaştem de undeva? Am strania senzaţie 
că vă ştiu cu siguranţă, dar nu-mi pot aminti de unde. Curios lucru, pentru că 
mă laud cu o memorie bună. 

- Depinde despre care memorie vorbiţi. 

- Vă referiţi la posibilitatea de a ne fi cunoscut în vreo reîncarnare 
anterioară? 

- Există această posibilitate, dar nu despre ea vorbeam. 

- Vreţi să spuneţi că omul are mai multe memorii? 

- Mai întâi aş dori să definim memoria şi apoi vom putea răspunde la 
întrebare. 

- Era să cad într-o capcană, luând sensul curent al cuvântului, adică acela 
de cumul de date stocate undeva în minte sau în creier. Pentru că m-a 
preocupat problema memoriei, pot să vă reproduc definiţia din dicţionar: 


proces psihic care constă în întipărirea, păstrarea, recunoaşterea şi 
reproducerea experienţei din trecut (percepțiile, ideile, emoţiile, etc). 

- Cum aţi clasifica experienţele trecute sau viitoare raportat la memoria 
dumneavoastră? 

- Există experienţe trăite intens, viu, care mi-au rămas în memoria 
conştientă, altele care s-au estompat pentru că am trecut altfel peste ele şi 
care presupun că sunt preluate de subconştient, am amintiri de vise care 
constituie o altă categorie şi, în fine, meditaţiile mele care au creat alt gen de 
trăiri. Probabil că ultimele două tipuri de experienţe, deşi le proiectez asupra 
trecutului, au un caracter atemporal şi pot aparţine în egală măsură viitorului. 
Dacă fiecare dintre aceste memorii este rezultatul unui alt tip de proces psihic, 
înseamnă că dispunem de mai multe memorii, fiecare însumând şi un număr 
de calităţi sau energii cu care operează. Ele sunt ierarhizate după nivelul de 
frecvenţă al undelor cerebrale implicate în proces, care sunt răspunzătoare şi 
de alte performanţe cu corespondent atât în plan fizic cât şi în cele subtile. In 
consecinţă, acestei ierarhii i se poate asocia una adecvată nivelurilor de 
conştiinţă. 

- Atunci înseamnă că v-aţi apropiat de răspuns. 

- Adică v-am întâlnit în voiajul meu psihic? Am crezut că este doar un joc 
al minţii. 

- Jocurile minţii creează realităţi. 

- Şi pot persoanele fizice să intre în realităţile noastre virtuale? 

- Dacă prind lungimea de undă potrivită, de ce nu? 

- Mi-e greu să-mi amintesc. Şi acolo chipurile nu sunt identice cu cele de 
aici. Ai doar conştienta identităţii personajelor cu care intri în contact. 

- Puteţi efectua analogii de situaţii. Identificaţi esenţa personajelor cu 
care v-aţi întâlnit şi roiurile jucate în acele contexte. Recunosc că ele pot avea 
o valoare simbolică. 

- Tocmai m-am întors dintr-o călătorie spre etajele mai înalte ale fiinţei 
mele. Încă nu am avut timp să reflectez asupra proaspetelor mele amintiri. 

- Veţi avea timp, nu mă îndoiesc. Orice om ce doreşte să-şi limpezească 
nişte noţiuni găseşte timp s-o facă. Dar aceste preocupări nu vă răpesc vieţii 
de zi cu zi, cu pragmaticele probleme pe care le ridică banalitatea cotidiană? 

- Nicidecum. Sunt prezent în viaţa mea terestră, nu evadez. M-aţi 
surprins într-unui din momentele de relaxare când îmi hrănesc sufletul şi 
mintea. Altfel, am o serie de activităţi, pe lângă serviciul meu şi gospodăria pe 
care nu le neglijez. Păreţi iniţiat în probleme de metafizică. Şi dumneavoastră 
sunteţi pasionat de sondarea psihicului uman? 

- Mai mult decât s-ar bănui. Pe mine mă preocupă posibilităţile de 
ridicare a omului pe niveluri superioare de conştiinţă. Majoritatea semenilor se 


complac în a funcţiona cu rudimente de memorie în loc de a-şi dezvolta 
performanţele psihice, iar societatea pare să facă eforturi în a menţine această 
stare de fapt. 

- Aşa este. Partea tristă este că pe acest nivel general de conştiinţă se 
fac multe erori cu consecinţe dramatice în viaţa fiecăruia, îmi amintesc cât am 
suferit când m-am complăcut să trăiesc în acest mod. Câteodată mi se pare o 
minune cum de am reuşit să mă ridic fără ajutor. 

- Şi cum v-aţi explicat minunea? 

- Poate că am intrat pe lungimea de undă a regizorului care a făcut filmul 
ce m-a scos din agonic. El a venit cu soluţia pentru problema mea. Am aplicat 
ideea şi am reuşit. 

- Totuşi, cum de nu au făcut mai mulţi acelaşi lucru vizionând filmul? 

- Poate că acesta nu s-a suprapus peste problemele lor personale. 

- Esenţa acelui film oferea chei pentru multe teme de destin. 

- Ştiţi despre ce film vorbesc? 

- Să zicem. Dacă ne cunoaştem dintr-unul din universurile psihice pe care 
le alimentaţi cu energia vitală pe care o captaţi, era firesc să culeg de acolo şi 
datele ce au stat la baza structurării acestuia. 

- Mda. Nu mă gândisem la asta. Este interesant să întâlnesc în plan real 
“omul din vis”, omul care urcă şi coboară treptele conştiinţelor. Deja intuiesc 
că aveţi acces la conştiinţa colectivă. Ceea ce aţi făcut în mod conştient în 
cazul meu puteţi face în cazul oricărui om. Deţineţi multe chei ale cunoaşterii. 
În această situaţie, de ce aţi intrat în spaţiul meu psihic? Din curiozitate? Mă 
îndoiesc, deşi, să spunem că putea fi şi asta, pentru că nu oricine lucrează în 
paralel cu două memorii. Mai trebuie să fie ceva de m-aţi urmărit în mintea 
mea şi aţi venit lângă mine, oferindu-mi o ghicitoare cu tâlc. 

- Continuati. 

- Poate că ar trebui să mă leg de experienţa de azi. Niciodată până acum 
nu am ajuns atât de departe. Problema este dacă ar trebui să atribui fiecărui 
nivel de conştiinţă o identitate sau să le reunific într-una singură ce ştie să 
deschidă porţile. 

- Cele două posibilităţi nu se exclud. Sunt valabile în egală măsură. 

- înţeleg. Dar cum nu cred în coincidenţe şi constat că aveţi acces la 
etajele conştiinţei mele, voi alege cea de-a doua variantă. Revin la 
nedumerirea mea. Ce v-a stârnit curiozitatea de mi-aţi pătruns în universul 
psihic? 

- Ceea ce am văzut prin ferestrele sale. 

- Dar când aţi avut timp să le cercetaţi? 

- într-o fracțiune de secundă când traversam strada. 


- Este nostim. Devine incitantă această poveste. Cine poate face astfel 
de lucruri? Doar nişte entităţi ce au atins un nivel înalt de conştiinţă, şi dacă 
mă gândesc bine, răspunsul l-am primit înainte de a avea timp să-mi pun vreo 
întrebare. Sunteţi senseiul pe care l-am întâlnit în dojo. Raportul între noi este 
ca de la discipol la maestru... Dar mai era ceva. Acolo nu a fost o demonstraţie 
de arte marţiale, ci o lecţie despre lumea polarităţilor şi transcenderea ei prin 
armonizarea contrariilor, iar lecţia a fost întipărită în mine sau poate că mi-am 
amintit-o în prezenţa dumneavoastră, a celui ce este mai presus de aceste 
principii. Oare chiar am meritat un asemenea ajutor? 

- Rămâne de văzut. Dar am şi eu curiozităţile mele. Spuneţi-mi, cum aţi 
ajuns atât de departe, negându-L pe Dumnezeu? 

- Este un soi de paradox care s-a limpezit în timp. Prima impresie pe care 
ţi-o faci în viaţă, de altfel foarte confuză şi eronată dintr-o anumită perspectivă, 
este că Dumnezeu are grijă de toate, evident şi de tine, şi îi pedepseşte pe cei 
răi. De fapt afli că Binele învinge Răul, dar nu-l identifici pe Dumnezeu cu 
Binele, ci cu Dreptatea sau Logica vieţii în care eşti bine intenţionat şi te 
aştepţi la recompense. Religia apoi îţi mai fixează o imagine în minte care îl 
prezintă ca pe Tatăl tău iubitor şi atotputernic. Plecând de la ceea ce înseamnă 
pentru tine ca individ necopt tatăl biologic, vei înţelege diferențiat de cei din jur 
cum sau cine este Dumnezeu. Am avut un tată un om banal - îl caracterizez cu 
mintea de acum. În copilărie îi acordam încredere, aşa cum se întâmplă cu 
majoritatea copiilor. Nu avea defecte majore, dar nici calităţi ieşite din comun. 
Nici viaţa mea nu ieşea din standardele clasice. Oricât de unici am fi, sunt 
etape comune care se regăsesc în vieţile tuturor în esenţă. Şocul s-a produs 
când am fost luat prin surprindere de nedreptatea vieţii. Cel puţin aşa am 
considerat-o la vremea respectivă. Cum era posibil, fără să fi greşit, să fiu 
astfel pedepsit - gândeam. Bănuiesc că ştiţi la ce eveniment mă refer. Mă 
îndrăgostisem nebuneşte de o fată extraordinară. Lângă ea nu mă simţeam 
banal, un om obişnuit. lubirea îmi dădea aripi şi simţeam că pot muta munţii 
alături de ea. Devenisem alt om. Eram nu doar fericit şi îmbătat de dragoste, ci 
şi activ, interesat de tot ce mă înconjura, plin de iniţiativă şi originalitate. Avea 
o putere stimulatoare fantastică asupra mea. Reuşea să scoată la iveală tot ce 
aveam mai bun în mine. Au fost cei mai frumoşi trei ani din viaţa mea. Trăiam 
atât de intens încât fiecare minut se îmbogăţea cu gânduri, sentimente şi 
evenimente care-mi modelau sufletul. Simţeam că mă trezesc din somn şi 
încep să fac cunoştinţă cu mine însumi. Descoperind-o, mă descopeream pe 
mine. Parcă m-ar fi recreat. Mă tot întrebam unde fusesem până atunci. 
Trecutul părea cenuşiu pe lângă ceea ce experimentam. Se dezlănţuiseră în 
mine nişte forţe magnifice şi o sete de viaţă cum nu vedeam nicăieri în jurul 
meu. Eram o minune şi pentru ceilalţi. Se simțeau bine în preajma noastră 


pentru că oriunde eram împreună ceva se schimba. Totul devenea mai frumos, 
mai altfel. Bucuria ne însoțea pretutindeni. Într-o zi, totul s-a spulberat. A murit 
stupid, într-un accident de maşină. Atunci o mare parte din mine a murit odată 
cu ea. Viaţa a încetat să mai existe. Nici nu prea am amintiri din acea perioadă. 
Eram anesteziat. Durerea fusese atât de acută încât toate simţurile mi-au 
paralizat. Nu ştiu dacă am urlat sau am privit în gol, dacă am fost pus în 
cămaşă de forţă sau am dormit ani, dacă am plâns sau am râs, dacă am fost 
alcoolic sau dacă am încercat să mă sinucid. Nu aveam în cap decât o 
întrebare: DE CE? De ce îi pedepsea Dumnezeu pe cei mai buni şi îi lăsa în 
viaţă pe cei nevrednici? Aşa vedeam pe atunci lucrurile. Repetam la nesfârşit 
această întrebare şi simţeam că înnebunesc în neputinţa de a găsi un răspuns. 
Să te vezi pe culmile fericirii şi apoi să te trezeşti brusc pe fundul prăpastiei 
fără a-ţi găsi nici o vină constituie un motiv temeinic pentru a începe să ai 
serioase îndoieli cu privire la existenţa lui Dumnezeu. l-am cerut o explicaţie, L- 
am rugat să mi-o aducă înapoi, l-am făcut reproşuri, l-am imputat tăcerea, L- 
am provocat în o mie de feluri să-şi justifice neimplicarea sau decizia, L-am 
considerat rival pentru că mi-o luase, am fost absurd de gelos, l-am aruncat 
mănuşa şi, văzând că nu ripostează şi că rămâne impasibil la suferinţa mea, L- 
am desfiinţat. Am declarat că nu există. De-ar fi fost, nu ar fi permis una ca 
asta. Am avut noroc cu prietenii noştri. Deşi nu suportam să-i mai văd pentru 
că îmi aminteam de ea, ei nu s-au lăsat şi s-au străduit să mă ajute. Mai mereu 
venea câte unul să mă supravegheze să nu fac vreo prostie. Aveau grijă să 
mănânc, mă scoteau la plimbare chiar dacă eram absent, îmi puneau muzică 
sau mă duceau la spectacole. Totul s-a derulat în ceaţă pentru mine multă 
vreme. Au avut răbdare şi nu m-au părăsit. Ar fi putut renunţa văzând 
rezultatele dezastruoase, dar nu au făcut-o. Le sunt recunoscător şi suntem 
prieteni în continuare. Şi apoi a venit ziua în care am văzut filmul acela. Nu ştiu 
cum l-am urmărit. A rămas întipărit în mine fiecare centimetru de peliculă. 
Parcă fusese făcut pentru mine. Şi de ce nu? Problemele oricărui om sunt 
importante şi merită soluționate. Viaţa aduce răspunsurile şi strigătele de 
ajutor, oricât de confuz ar fi ele exprimate, sunt undeva auzite. De atunci a 
început redresarea sau învierea din morţi. Curioasă este atitudinea mea 
ambiguă de atunci. Mi-am zis că dacă Dumnezeu nu există, trebuie să-mi iau 
viaţa în mâini şi să nu o irosesc. Vroiam să-mi recapăt încrederea în mine, în 
acel ce reuşisem să fiu timp de trei ani. Încercam să-mi fac dreptate nu 
răzbunându-mă, ci arătând că se poate trăi şi fără Dumnezeu. Presupun că 
sesizaţi paradoxul: încercând să demonstrez că nu am nevoie de El, implicit îi 
recunoşteam existenţa. Dar atunci nu gândeam atât de subtil. Mi-am reluat 
toate activităţile abandonate, luându-mă la întrecere cu trecutul meu. Într-un 
fel o făceam şi de dragul ei. Consideram că îi întinez amintirea cu un 


comportament nedemn de iubirea noastră. Apoi sfera mea de interes s-a lărgit 
şi nu a mai fost drum de întoarcere. Moartea cu de ce-urilc şi stupoarea pe care 
le lasă în urmă te incită la căutări. Ca să înţelegi ce este şi că de fapt nu există, 
începi să cercetezi viaţa. Pentru a pricepe ce este viaţa, începi cu propria fiinţă 
şi raporturile ei cu lumea exterioară. Apoi toate vin de la sine şi-L regăseşti pe 
Dumnezeu, dar nu pe Cel pe care L-ai pierdut, ci un Dumnezeu ce-şi schimbă 
aspectul sau manifestarea odată cu propriile perceptii şi înţelegeri. De fapt, pot 
spune că nu pe Dumnezeu L-am negat, ci propria reflectare a Acestuia în 
conştiinţa mea limitată. În acelaşi timp pot afirma că nu există distinct, în afara 
noastră, palpabil, identificabil, de vreme ce se găseşte pretutindeni. Este un 
continuum despre care se poate afirma în egală măsură că nu este. Este şi nu 
este. Îl poţi afla şi negându-L şi afirmându-L. Orice ai face şi oricum L-ai defini 
sau desfiinţa, tot de El dai. Dacă ar fi să-l dau un nume, ar fi Cel ce a urcat 
toată scara nivelurilor de conştiinţă din Creaţie, rămânând Cel Necreat. Azi îmi 
pare incitantă aventura la care te îmbie provocându-te în cele mai ingenioase 
moduri. Am înţeles rostul a tot ce mi s-a întâmplat şi, deşi îi duc dorul, nu-i mai 
plâng moartea. Existenţa ei a avut un rost şi acela eram eu. M-a ajutat să mă 
ridic şi să aflu cine sunt. De altfel am ajuns să ne întâlnim în alt spaţiu şi să 
comunicăm, mergând mai departe. Moartea ei mi-a fost de mai mult folos 
decât o viaţă trăită până la adânci bătrâneţi. Am realizat că am trăit varianta 
optimă dezvoltării mele. Am fost amândoi în realitatea virtuală în care moartea 
nu ne-ar fi despărţit şi am putut compara rezultatele. Chiar anii de suferinţă şi- 
au avut rostul lor şi nu-i consider irosiţi. Cauzele sunt justificate de efecte. 

- Şi nu v-aţi mai recăsătorit? 

- Pentru mine ea este soţia mea. Nu sunt absurd. Probabil că dacă aş fi 
întâlnit o femeie care să mă facă să trăiesc o nouă iubire, nu aş fi refuzat o 
asemenea perspectivă. Dar nu am întâlnit, iar după o asemenea experienţă 
nimic nu pare s-o egaleze. Nu este vorba de o psihoză, de a iubi o moartă. Este 
un drum al devenirii în care nu simt nevoia unei căsătorii doar pentru a nu fi 
singur. Mă simt împlinit şi fericit şi iubesc oamenii, dar nu mă mai consider 
frustrat sau nedreptăţit. A fost o încercare a tinereţii mele, dar azi sunt alt om 
şi nu am de ce mă plânge. Dimpotrivă, zic eu că sunt în relaţii foarte bune cu 
Dumnezeu. Chiar mă consider privilegiat. 

- Şi lui Dumnezeu îi plac filmele. Când priveşte pe Pământ, vede o 
mulţime. Nu prea vede însă filme cu OAMENI CARE ŞTIU SĂ TRĂIASCĂ ŞI SĂ 
IUBEASCĂ, iar atunci când îi place unul, se trezeşte talentul de Actor şi Regizor 
din El şi, însufleţit de doru-l creator, coboară pe scenă pentru a-l desăvârși. 

- In acest caz nu ratez o asemenea ocazie. Dacă Dumnezeu m-a 
provocat, eu ridic mănuşa. Pe un drum pe care altă dată l-aş fi considerat 
ocolit, dar pe care azi îl găsesc simplu şi direct, Dumnezeu m-a adus la El, 


trimiţându-mi un mesager drag ce a aprins în mine lumina iubirii. Aş fi ingrat să 
nu împărtăşesc Darul de care acum mă bucur. Este mai mult decât atât. Ea 
este o parte din mine şi nu o pot vitregi de fericirea care mă inundă. lubirea 
noastră a învins moartea şi merită binecuvântarea divină. Eu vreau să-i cer lui 
Dumnezeu să mă însoţească la etajul următor al fiinţei mele şi să-şi reverse 
graţia asupra nunţii noastre din cer. 

Am urcat la cafeneaua amintirilor sale, am zăbovit în preajma lor 
încercându-le iubirea, le-am cercetat zestrea sufletelor şi i-am condus spre 
Altarul de Lumină unde le-am pus pe frunţi cununa dragostei eterne. 

Zâmbesc şi acum când mă gândesc la acea zi în care, mergând pe 
stradă, am întâlnit UN OM. 


TOŢI CA UNUL 


Încă nu se luminase de ziuă. Tramvaiele deja circulau şi strada prindea 
viaţă, găzduind temporar trecătorii ce-şi zoreau paşii spre locurile de muncă. 
Aerul rece înviora chipurile încercănate de somn şi visele nopţii se volatilizau, 
înlocuite de grijile unei noi săptămâni. 

Biroul era deschis. Femeia de serviciu tocmai termina de şters praful 
când secretara apăru aducând un aer proaspăt. 

- Bună dimineaţa, domnişoară! 

- Bună dimineaţa, tanti Măria! Ai terminat? 

- Gata sunt. Am terminat şi la domnul director. Am plecat. 

Îşi deschise poşeta tacticos, îşi scoase pudriera şi îşi examină machiajul 
matinal. Mulțumită, se îndreptă spre oficiu unde pregăti filtrul pentru o nouă 
serie de cafele. Între timp, pentru a se mai dezmorţi puţin, îşi făcu de lucru 
aranjând biroul, puse actele în ordine şi pregăti mapa cu hârtii pentru semnat. 
Consultă agenda şi ceasul şi constată că avea suficient timp. Deschise larg 
fereastra şi îşi aminti de florile neudate de două zile. Aduse apă şi admiră 
zâmbind bobocii care stăteau să înflorească. Apoi îşi luă cafeaua şi îşi permise 
zece minute de linişte, acele clipe care erau doar ale ci, când intra în lumea 
gândurilor fără a fi deranjată. Ştia că după ce va termina, va începe maratonul 
verbal al zilei: telefoane, discuţii, comenzi, ordine, audienţe, negocieri, faxuri, 
oferte, dispoziţii - toate treceau prin mâna ei. 

Venea devreme la serviciu tocmai pentru a avea răgazul de a intra încet 
în ritmul zilei, fără stres şi panică. Era eficientă, corectă şi nu permitea nimănui 
să o trateze altfel decât cu respect. Ştia cam la ce se putea aştepta de la 
bărbaţi, conştientă de farmecul personal şi de implicaţiile faptului de a nu fi 
căsătorită. Schimbase câteva locuri de muncă tocmai pentru că nu admitea 
compromisurile în viaţă, lucru pe care mulţi dintre patroni se pare că îl înţeleg 


cam greu. Învăţase să se apere de avansuri, să nu se întindă la vorbă, să nu-şi 
deschidă sufletul faţă de nimeni şi să fie corectă în raporturile cu cei din jur, 
menţinând în jurul Directorului o atmosferă de lucru şi calm. Detesta bârfele şi 
atmosfera tensionată din alte locuri de muncă unde problemele se rezolvau în 
condiţii de stres. De altfel, în scurt timp ajunsese să fie apreciată de toţi cei ce 
lucrau la firmă. În spate i se spunea “Directoarea”, pentru că nu de puţine ori 
Directorul îi lăsase spre rezolvare probleme care depăşeau competenţa unei 
secretare. Era bine pregătită în mai multe domenii şi faptul că alesese acest 
post nu fusese întâmplător. Îşi făcuse un plan de viaţă pe termen lung în care 
îşi propusese să acumuleze experienţă astfel încât într-o zi să poată fi în stare 
să pună pe roate o întreprindere declarată falimentară. Vroia să demonstreze 
că este posibil atunci când oamenii sunt uniţi, inteligenţi, harnici şi motivaţi. Nu 
mărturisise nimănui acest proiect. Ar fi părut o utopie. Dar ştia că însăşi 
aspiraţia sa era forţa care o călăuzea. Totul începuse cu şomajul părinţilor care 
o susţinuseră în perioada studiilor şi care îi achitaseră toate cursurile pe care 
dorise să le urmeze spre a avea mai multe calificări. Perioada grea trecuse, dar 
amintirea lipsurilor şi a crizei pe care o traversase familia rămăsese şi o 
împinsese pe acest drum. Chiar şi numai gândind în felul acesta, îşi spunea, ar 
fi putut influenţa mulţi alţii să înceapă să se adune şi să caute soluţii 
economice viabile pentru cazurile particulare cu care se confruntau. 

Sfârşitul de săptămână şi-l petrecuse cu foştii colegi de facultate. Se 
întâlniseră la Lidia şi rămăseseră până târziu la discuţii. Şi-au povestit 
experienţele, dar majoritatea au vorbit mai mult despre salarii, şefi, colegi şi 
mai puţin despre acele lucruri care o interesau. Până acum nu întâlnise oameni 
care să-i împărtăşească idealurile, iar genul acesta de discuţii o plictisea. 
Încercase de mai multe ori să-i provoace la o dezbatere pe tema redresării 
economice, dar repede se aluneca în alte direcţii. Considerau că sunt prea 
tineri pentru a fi luaţi în seamă, dar nici nu se implicau în problemele de 
serviciu. Se rezumau la strictul necesar, comentând doar veniturile şi 
cheltuielile. 

- Ida, mai lasă-mă cu problemele industriei noastre. Tu altceva nu mai 
ştii? Uite, ce-ar fi săptămâna viitoare să mergem la munte, ca-n studenţie? îi 
spusese Răzvan. 

- Nu pot, urmez nişte cursuri de contabilitate şi nu vreau să lipsesc. 

- Bine, dar tu nu mai ai timp liber? Doar nu ai obligaţii, că nu te-ai 
măritat. Te-ai schimbat în ultimii ani. Măcar ai găsit şi tu un director neînsurat? 
La pasiunea ta pentru muncă, aţi petrece şi weekend-ul la firmă. 

- Ce-a vrut să fie asta? ripostase fulgerător. 

- Ei, stai, ce te-ai aprins aşa?! Nu mai ştii de glumă? 


- Nu cred că seriozitatea trebuie luată peste picior şi nici căsătoria nu mi 
se pare a fi un subiect ce poate fi tratat în bătaie de joc. Eu nu alerg să mă 
mărit doar pentru a-mi bate cuie în talpă. Te priveşte ce femeie îţi va suporta 
superficialitatea, dar nu te mai lega de mine în felul acesta. 

- Am vrut şi eu să te tachinez. Ce director mai are o secretară frumoasă, 
deşteaptă şi nemăritată? 

- Insinuările tale mă dezgustă. Eu plec. M-am cam plictisit şi prefer să 
citesc o cane. 

Se ridicase brusc şi ieşise. Pretutindeni cineva trebuia să-i amintească de 
măritiş, de parcă ar fi fost idealul vieţii sale. Când îşi privea colegii, îi venea să 
le strige în faţă: “Să fiu ca voi? Nu vă uitaţi cum aţi ajuns? Ce-mi propuneţi, 
modelul vostru? Dacă fericirea arată astfel, eu renunţ la ea. “Colegii 
rămăseseră undeva în timp şi nu mai reuşeau să iasă de acolo. Dacă tinerii nu 
se adaptează prezentului şi nu sunt dispuşi să participe la schimbarea acestuia, 
ce putea aştepta de la alte generaţii? “Când se vor coace dacă se complac în 
şuete şi distracţii? Trebuie să cunosc altfel de oameni... sau să-i formez. 

Dificil, dar nu imposibil. Cum era firma când m-am angajat şi cum merge 
acum? E disciplină, nu ca la gară. Omul sfinţeşte locul. Ce nu înţeleg este de ce 
nu gândesc şi alţii ca mine. Fiecare îşi vede de viaţa personală când ne 
confruntăm cu nişte probleme generale care ne afectează pe toţi.” 

Ceasul din perete bătu ora exactă. Spălă ceaşca de cafea şi se întoarse la 
birou. Deschise calculatorul şi se apucă de lucru. 

De câte ori venea la serviciu, directorul o găsea lucrând. O saluta în 
trecere şi o chema după câteva minute pentru a-i încredința spre rezolvare noi 
probleme. O testase la rându-i, sătul de secretare vorbăreţe şi mofturoase. Îi 
remarcase frumuseţea, dar ştia că multe îşi ascund prostia sub farduri. Numai 
că fata asta era frumoasă şi pe dinăuntru, şi asta se vedea. Făcuse o bună 
impresie la interviu şi părea să cunoască mai multe decât lăsase să se vadă. 
De aceea îi şi dăduse sarcini care depăşeau competenţa unei secretare şi 
constatase că le rezolvase mai bine decât colaboratorii săi apropiaţi. Mai mult, 
reuşise să facă ordine în jurul lui astfel încât să nu mai găsească secretariatul 
plin şi şuete pe la colţuri. Eficienţa se putea remarca şi după faptul că nu mai 
era nevoie să întârzie mult peste program. Toate hârtiile, situaţiile, 
programările şi livrările erau soluționate la timp, fără nervi şi discuţii 
interminabile. Nu o surprinsese niciodată desfăşurând alte activităţi în timpul 
programului, dar bănuia că avusese ea ceva iniţiative de mergea totul ca pe 
roate. Auzise şi el că i se spunea “Directoarea”. În alte condiţii poate că ar fi 
suspectat purtătorul unei asemenea porecle de ambiţie sau orgoliu. Se părea 
însă că se impusese prin competenţă şi nimeni nu avea ce să-i reproşeze. Nici 
măcar nu ceruse un salariu mai mare, deşi ajunsese să preia o parte din 


problemele directorilor. Se implicase în strategia economică a firmei şi 
propusese programe noi care vizau perfecţionarea profesională, creşterea 
calităţii produselor şi promovarea acestora pe piaţa internă. Despre viaţa 
personală nu ştia nimic pentru că nu avusese ocazia să poarte şi altfel de 
discuţii, dar nici nu auzise zvonuri cum circulau înaintea venirii ei. Asta spunea 
mult despre calitatea omului. 

Acum avea o problemă. Trebuia să plece la un târg internaţional şi 
simţea că prezenţa ei ar fi utilă la standul produselor firmei. Îi părea ciudat, dar 
simţea nevoia să-i fie aproape. Poate că era mai bine însă să rămână la firmă. 
Ştiind-o acolo, era convins că treburile mergeau bine. Şi mergeau într-adevăr. 
Fata aceasta adusese norocul cu ea. Profitul crescuse, productivitatea de 
asemenea, încheiase noi contracte, iar consumurile specifice se reduseseră. 
Analizase bilanţul economic şi nu-i venise a crede. Nici nu credea în minuni. 
Reluase toţi indicatorii, ceruse date din toate sectoarele întreprinderii şi 
constatase că nu era nici o eroare. Toate calculele arătau că se înregistrase un 
progres substanţial. Numai că îşi cunoştea demult colaboratorii şi nu-i vedea în 
stare de iniţiative care să aducă asemenea rezultate. | se ceruse acordul 
pentru diverse programe experimentale, dar nu le urmărise îndeaproape. Nu 
bănuise că pot determina asemenea schimbări în graficul de producţie. Acum, 
stâd cu ultimele rapoarte anuale în faţă, era cât se poate de evident că cifrele 
ascundeau sau revelau o realitate ce nu-i fusese adusă la cunoştinţă. 

Rămase pe gânduri o vreme după care convocă toţi directorii şi şefii de 
secţie la o şedinţă operativă. Transmise ordinul secretarei şi o invită să 
participe şi ea la întrunire. 

- Ne apropiem de sfârşitul anului şi raportul preliminar bilanţului indică 
rezultate deosebite. Aş dori să aud care au fost principalii factori care au 
determinat un asemenea spor de producţie şi care credeţi că au fost măsurile 
decisive în restabilirea spectaculoasă a balanței după deficitul din anii 
precedenţi. 

- La nivelul secţiilor s-a lucrat în mai multe direcţii. În primul rând s-a 
asigurat aprovizionarea ritmică, fără întârzieri; s-a reorganizat serviciul de 
control al calităţii; s-au redistribuit oamenii după o nouă schemă; s-a adaptat 
programul potrivit comenzilor şi s-a lucrat în regim de prioritate; s-au 
achiziţionat piese de schimb; s-a adaptat un program de revizii defalcat şi s-a 
impus verificarea ritmică şi preventivă a liniilor tehnologice; s-au verificat 
consumurile şi s-au făcut câteva adaptări economice sistemului termo-electric. 
Departamentul de Vânzări a dezvoltat un program de marketing în care s-au 
implicat toţi, care s-a concretizat într-un set de măsuri publicitare şi într-un 
sistem rapid de informare asupra cerinţelor şi ofertelor pe piaţa internă şi 
externă care, în final, a dus la triplarea numărului de contracte. Am practicat 


un sistem de plăţi avantajoase care a permis fluidizarea producţiei în sensul 
evitării pauzelor determinate de discontinuităţile în ritmul de aprovizionare şi 
furnizare a produselor. Graficul comenzilor a fost urmărit riguros şi am 
soluţionat problemele bazei proprii de transport. Departamentul “Resurse 
umane” a selecționat cu atenţie noii angajaţi pe baza unei grile concepute 
după metode moderne, a demarat un program de pregătire şi reciclare, a 
promovat practicarea unor relaţii interumane care să evite conflictele şi 
socializarea în timpul programului. S-a aplicat un sistem de penalizări pentru 
întârzieri, absenţe, rebuturi, chiul, prezenţa la serviciu în condiţii inadecvate 
muncii, şi de sporuri în condiţii prelungite de ore de muncă sau de program 
decalat, respectiv sectorului Reparaţii şi Transporturi care au fost solicitate şi la 
sfârşit de săptămână. În mare cam asta este. 

- Rezultatele sunt într-adevăr încurajatoare şi ne permit să ne dezvoltăm 
în anul următor o nouă secţie care va putea lucra pentru export. Vom discuta în 
detaliu aceste probleme după ce ne vom întoarce de la târg. Ce aş dori să vă 
întreb este cum toate aceste iniţiative au demarat şi s-au finalizat în ultimul an, 
când ani de zile fabrica a funcţionat la limită, cu disponibilizări şi reduceri 
salanale? 

- Poate că cel mai bine ar fi să vizitaţi secţiile şi apoi vă veţi lămuri. 

“Aici miroase a complot. Când s-au schimbat oamenii în asemenea 
măsură? Cine a început totul? Este adevărat că şi pe aici, în sediul 
administrativ, treburile merg bine, dar am un om competent care a impus 
disciplina şi eficienţa. Însă o fabrică întreagă brusc să reînvie fără investitori 
străini, mai rar.” 

Vizita îi confirmase bănuielile. Pretutindeni era ordine, curăţenie şi 
disciplină. Multe se  schimbaseră prin secţii. Fiecare departament se 
autogospodărise şi-şi reorganizase activitatea astfel încât să se evite timpii 
morţi, deprofesionalizarea şi discontinuităţile, respectându-se riguros atât 
atribuţiile fiecărui post cât şi fişele tehnologice. Se înregistrau permanent 
indicatorii economici potrivit unui program ce putea furniza toate datele 
necesare luării de măsuri imediate pentru preîntâmpinarea disfuncţionalităţilor. 

Se întoarse în birou îngândurat. Era director general, dar de astă dată 
avea impresia că totul scăpase de sub control în sensul bun. Fabrica devenise 
un mecanism ce funcţiona perfect. Era incredibil... Şi brusc revelaţia îi aduse 
zâmbetul pe buze. 

- Ida, te rog adu-mi două cafele. Avem puţin mai mult de lucru şi azi vom 
rămâne peste program. 

O privi intrând. Ţinuta distinsă şi zâmbetul senin nu ar fi trădat o 
asemenea inteligenţă, tenaci'ate şi talent de manager. Acum înţelegea de ce 
oamenii o numeau Directoarea. Chiar era. Îşi câştigase dreptul de a fi numită 


Director adjunct. Dar vroia mai întâi s-o provoace să-şi mărturisească jocul pe 
care puţini oameni sunt capabili să-l facă într-o lume a intereselor şi mai puţin 
a competenţelor. 

- Spune-mi, te rog, de când munceşti la programul “Toţi ca unul”? 

- Dacă mă întrebaţi direct, vă voi răspunde la fel: de când m-aţi angajat. 
Este visul meu din facultate să demonstrez că acolo unde toţi sunt uniţi, 
corecţi, harnici, inventivi şi eficienţi, toţi ca unul, o fabrică poate să funcţioneze 
perfect. Îmi trebuia un loc unde să experimentez, acces la informaţii, să fiu 
accesioiiă ca persoană ce coordonează planul, o anumită libertate de mişcare 
şi eu însămi să fiu un exemplu. Aş putea fi acuzată de subminarea autorităţii. 
Am ştiut însă ce am de făcut, m-am pregătit temeinic în toate domeniile legate 
de profilul şi administrarea societăţii, m-am informat teoretic şi practic şi m-am 
implicat în fiecare verigă a ansamblului productiv. Mă cunosc toţi din fabrică, 
nu doar ca secretară. 

- Este uluitor ce ai reuşit să faci. Probabil că dacă toate iniţiativele tale ar 
fi trebuit să fie mai întâi dezbătute şi aprobate, nu ai fi obţinut acordul meu şi 
eu însămi ţi-aş fi temperat entuziasmul. Dar tu Al DEMONSTRAT că dacă unui 
vrea, toţi pot deveni unul. Ai stofă de conducător. Trebuie să-mi împărtăşeşti 
din experienţa ta şi, ca între colegi, să-mi povesteşti cu ce probleme te-ai 
confruntat şi cum ai reuşit să păstrezi atât de bine secretul. 

- Cel mai bine păstrat secret este adevărul. Toată lumea ştia ce fac. De 
aceea îmi şi spuneau Directoarea. Fiind ingineră, aveam şi destule cunoştinţe 
ca să nu mă rezum doar la secretariat şi să-mi impun punctul de vedere 
celorlalţi. Fiecare are meritul său însă. Fabrica are o tradiţie şi eu doar am uns 
rotiţele ei. Restul, ei l-au făcut şi multe am învăţat de la fiecare. Dar ca femeie, 
ştiţi că nu este simplu să răzbaţi. Aş fi putut ajunge să lucrez ca şefă de tură în 
secţie, dar pe de o parte bărbaţilor nu le plac femeile şefe, iar pe de altă parte 
nu aş fi avut acces la informaţii şi la departamentele din cadrul serviciului 
administrativ. 

Mi-a luat însă timp până am acumulat toate datele şi am pus la punct 
programul general împreună cu domnul Pătraşcu. Monitorizarea activităţii 
fiecărui departament ne oferă o oglindă a întregului sistem. Serviciul 
contabilitate a colaborat perfect şi ne-a ajutat să unnărim conturile şi rulajele 
de fonduri astfel încât imaginea de ansamblu să fie cât mai simplu percepută şi 
reglată specific de la nivelul diferitelor sectoare. Totul se traduce în cifre şi 
grafice semnificative, dar să nu uităm că problema esenţială rămâne 
FACTORUL UMAN. Nimic nu ar fi fost posibil dacă oamenii nu ar fi cooperat. 
Departamentul “Resurse umane” a angajat psihologi care au elaborat o 
mulţime de teste şi metodologii de perfecţionare a relaţiilor interumane, a 
relaţiei om-maşină, om-responsabilitate, om-conştiinţă. Încă mai este mult de 


muncit în această direcţie. Cred că efectul acestui program l-aţi simţit şi 
dumneavoastră. Treptat, conflictele au dispărut. Şi colegii noştri de la 
departamentul de Marketing au înregistrat succese, abordând cu seriozitate 
psihologia clientului şi a furnizorului în relaţiile contractuale şi diplomaţia în 
relaţiile cu factorii externi în diferite condiţii conjuncturale: târguri, serviciul de 
publicitate, reclamaţii, sponsorizări. 

- Eşti o comoară. Ar trebui să-mi fac autocritica. Cum am putut fi atât de 
orb? Părea într-adevăr că totul merge bine, dar nu ştiam că atât de bine şi de 
ce. Presupun că nu vei refuza postul de Directoare. 

- Poate că o perioadă vom lucra împreună până când voi mai găsi vreo 
fabrică în pragul falimentului care are nevoie de un înger păzitor. Cu experienţa 
de aici şi cu recomandările pe care le voi avea, voi putea să solicit direct un 
post de director. 

- Aici ţi-ar fi bine şi vei fi bine plătită. 

- Ştiu. Numai că, oricât de bine îmi prinde i-n salariu de director, nu banii 
sunt scopul meu, ci programul “Toţi ca unul”. Ştiu că există multe alte hibe în 
sistemul economic general şi pe plan local şi că în multe locuri problemele sunt 
mai grave: sabotaje, corupţie, concurenţă neloială, un sistem mafiot ce impune 
preţurile la materiile prime sau la produsele semifabricate, chiul mascat, 
preţuri  supradimensionate nejustificat, furturi, şantaje, interese diverse, 
delăsare, rutină, uzură morală şi câte altele. 

- Când ai avut timp să le afli pe toate? 

- Muncind, te loveşti de tot felul de fenomene. Doar le ştiţi. De la un nivel 
în sus, dacă ai intrat în horă, nu mai poţi să ieşi şi te întrebi până unde poţi să 
mergi fără să rişti mai mult decât postul - Dar tu viaţă de familie nu ai sau nu-ți 
doreşti? 

- Cunoaşteţi pe cineva care să-mi poată sta alături fără să se jeneze? 

- Cum adică? 

- Ori, va fi complexat de competenţa şi personalitatea mea, ori va fi unul 
cu lacune la capitolul caracter. Chiar dacă o femeie arată bine în bucătărie, 
ducând copiii la grădiniţă şi când se aranjează pentru un dineu, pentru ea 
însăşi poate avea şi alte idealuri. Poate că vă va mira ce vă voi spune, dar eu 
îmi iubesc ţara şi poporul şi nu-mi place ce se întâmplă. Eu nu pot fi fericită cât 
timp alţii suferă. Nu am linişte dacă nu rezolv măcar o părticică din problemele 
care afectează atâtea existenţe. Dacă unul încearcă şi reuşeşte, undeva acest 
spaţiu recepționează acest model de viaţă, acest arhetip, şi el generează unde 
care ating şi alţi oameni, mobilizându-i. Se seamănă o cauză ale cărei efecte 
ating planul material acolo unde va fi nevoie. 

- Ida, viaţa nu este doar o fabrică. 


- Da, este un tărâm unde oamenii trăiesc laolaltă şi nu prea reuşesc să-şi 
armonizeze relaţiile nici în plan personal, nici în procesul muncii. Am văzut cât 
de greu este să-i uneşti spre a forma o echipă, mai ales după ce ani de zile au 
fost învrăjbiţi unii împotriva altora. Pentru mine viaţa este pretutindeni unde 
trăiesc oameni şi mă afectează durerile şi neîmplinirile lor. Mulţi îmi tot vorbesc 
despre căsătorie. Vreau să vă întreb - sunteţi atât de fericit în căsnicie astfel 
încât să recomandati şi altora această experienţă? Merită? Sau este în pragul 
falimentului? Eu când mă voi căsători, voi transforma familia, nu o voi lăsa să 
devină o epavă. De aceea nici nu voi accepta orice pretendent căruia i s-a urât 
cu burlăcia. 

- Eşti exigentă, dar viaţa nu-ţi oferă întotdeauna ce ţi-ai dori. 

- Depinde cu ce te mulţumeşti. 

- Ai să constaţi că vor veni şi ani în care vei fi dispusă să faci 
compromisuri. 

- De ce? 

- Vei găsi diferite motive ca să accepţi lucruri pe care azi le respingi. 

- Dumneavoastră aţi făcut multe compromisuri în viaţă? 

- Unele. 

- Şi le regretaţi sau le-aţi face din nou în aceleaşi condiţii? 

- Este greu de spus când nu poţi anticipa consecinţele. 

- Cu atât mai mult, nu credeţi că o conştiinţă curată nu-şi mai face 
probleme asupra consecinţelor? 

- Depinde fiecare la ce este vulnerabil. 

- De ce vă temeţi? De sărăcie, de moarte, de singurătate? 

- Poate că toţi ne temem de câte ceva. 

- Am învăţat să cred că un om adevărat nu se teme decât de propria 
conştiinţă. 

- Nu suntem liberi să decidem. 

- Ne-am refuzat libertatea de a decide asupra propriei vieţi şi am lăsat 
hăţurile destinului la voia întâmplării sau le-am înmânat primului venit ce s-a 
autodesemnat stăpân. 

- Tu nu ai experienţă să înţelegi că lucrurile stau altfel decât le vezi la 
tinereţe. 

- Eu cred că la tinereţe vezi destul de clar. Inocenţa îţi limpezeşte 
vederea. Anii şi viciile, comoditatea şi prostia fac să crească numărul dioptriilor. 
Propriile limite mentale proiectează oriunde ziduri şi obstacole. Ceea ce am 
făcut eu aţi fi putut face şi dumneavoastră. Poate că bărbaţilor le lipseşte o 
anumită dimensiune a percepţiei. Ei nu pot înţelege cum se lucrează cu 
factorul uman. Aspectele productive sunt doar pretexte pentru perfecţionarea 
omului. 


- Parcă ai fi băiatul meu. El vorbeşte aşa. 

- Şi aţi avut vreodată răbdare să-l ascultați? 

- Nu am avut timp. 

- Fiecare om are ceva de spus sau de exprimat în această lume. Dar 
pentru individ, cei din jur devin forţe ostile. Ei nu sunt interesaţi de ceea ce eşti 
şi care este mesajul cu care ai venit în această lume, ci de ceea ce vor ei să fii 
spre a le semăna şi a nu le evidenția ratarea. Fiecare generaţie o 
mediocrizează pe cea care îi urmează, iar competiţia plină de orgolii sabotează 
şi munca şi propria cursă spre gloria împlinirii. 

- Tu crezi în toate astea? Aşa ne percepeţi voi tinerii? 

- M-am lovit pretutindeni de acelaşi gen de conflicte, invidii, meschinării, 
limitări şi opacitate. Altfel nu aş vorbi despre asemenea fenomene. Cărţile îţi 
dau indicii, dar mă bazez pe experienţa personală. Teatrul este pretutindeni şi 
regăseşti aceleaşi măşti ce întruchipează aspectele pozitive şi negative ale 
forţelor sufletului. Arta constă în a vindeca mai întâi sufletele şi ele vor repara 
maşinăria socială şi economică. Omul a creat maşina şi nu invers. Totul 
porneşte dinspre cauză înspre efect. 

- Ar trebui să vindeci o planetă ca să te simţi fericită? 

- îmi doresc să mă simt utilă. Cât despre fericire, ea se întinde pe multe 
octave ale existenţei şi cred că abia am învăţat să solfegiez gama. 

- Mi-ar fi plăcut să fii fiica mea. 

- Din câte înţeleg aveţi un fiu cu care vă puteţi mândri. Nu ştiu însă cât 
de bine îl cunoaşteţi. De ce nu începeţi schimbarea în familie printr-o 
deschidere similară celei de acum? 

- Poate că ar fi mai interesat de o discuţie cu cineva ca tine decât cu un 
tată cu care relaţiile nu au mers întotdeauna tocmai bine. 

- Are probleme? 

- Nu ştiu exact. Până acum am crezut că suferă de un fel de sindrom de 
neadaptare la această lume şi de un criticism exacerbat. Realizez că vă 
asemănaţi în multe privinţe. Dacă nu ai fi demonstrat că principiile tale sunt 
viabile, probabil că te-aş fi acuzat de acelaşi simptom. Vouă de fapt nu vi se 
acordă şansa şi sprijinul de a arăta ce puteţi face pentru că noi, cei vechi, 
suntem de neclintit. 

- Cred că înţelegeţi că nu dorim să vă dăm la o parte, ci să lucrăm în 
echipă astfel încât fiecare să facă ce ştie mai bine, cât mai corect. Eficienţa 
rezultă dintr-o bună coordonare. Cheia o deţine conducătorul. In realitate însă, 
deşi mulţi aspiră la asemenea posturi, puţini sunt făcuţi pentru a conduce. 
Rezultatele atestă calitatea omului. Sunt oglinda sa. 


- Totuşi, nu exagera cu optimismul. Sunt elemente greu “reeducabile”. 
Poţi elimina factorii perturbatori, dar să nu-mi spui că poţi transforma un leneş 
într-un harnic sau un prost într-un deştept. 

- Nu am să afirm asta. Pot spune altceva însă. Întotdeauna va exista un 
loc potrivit pentru fiecare om. Cei destoinici sfinţesc locurile pe unde trec, 
lăsând urmele-roade ale trecerii lor prin lume. 

- Parcă ai fi psiholog sau... un fel de preoteasă din alte vremuri. 

- Sunt câte un pic din tot ce poate fi pentru că eu sunt viaţa. Viaţa este în 
mine şi eu sunt în ea. 

- Ştii ceva? Am o idee. Te rog însă să nu mă înţelegi greşit. Azi a fost una 
din zilele cele mai frumoase din viaţa mea, iar acest moment are o încărcătură 
specială. Te-aş invita acasă, dar ceva din farmecul acestei clipe s-ar duce. Aş 
dori să continuăm discuţia în trei. Te-ar deranja dacă l-aş invita pe fiul meu la 
acest ceas al împlinirii şi al revelaţiilor? 

- Aţi spus-o atât de frumos încât nu vă pot refuza. Mă duc să mai 
pregătesc un rând de cafele. S-ar putea să dureze conversaţia noastră 
triunghiulară. 

Îşi aranjă actele, lucrările, introduse noile date în calculator şi pregăti o 
gustare de protocol. Îi lăsă directorului timp să-şi limpezească propriile gânduri 
şi să aibă iniţiativa organizării unei seri neoficiale. Triumful merita sărbătorit şi 
împărtăşit cu cineva capabil să-i aprecieze eforturile. Nu avea nevoie de laude 
sau elogii. Se bucura că existau oameni care AU ÎNŢELES şi care puteau 
contribui cumva la promovarea acestor idei şi aplicarea lor în variante creative, 
adecvate diferitelor condiţii specifice. 

- Bună seara! Domnul director este liber? 

- Sunteţi domnul Dobrescu şi tocmai aţi fost convocat la o discuţie? 

să zicem. Sunt fiul dânsului şi m-a rugat să vin. Pot intra? 

- Desigur. 

ÎI lăsă să intre în birou şi aşteptă să fie chemată. Îşi dădea seama cam ce 
urzise directorul, dar nu mai avea cum să se eschiveze, “în fond orice întâlnire 
poate să te înveţe ceva dacă nu porneşti cu prejudecăţi. Rămâne de văzut 
care-i sunt puterile dacă tatăl a decis să ne pună faţă în faţă.” 

- ŢI-I prezint pe fiul meu, Ida. 

- Cristian Dobrescu. 

- Şi dumneaei este noul Director adjunct. 

- Alida Mureşan. 

- Credeam că... Îmi cer scuze. 

- Chiar sunt secretară în societate de trei ani. Neoficial, de o oră sunt 
directoare. 

- Felicitări! 


- Este directoare din primul ceas când a intrat pe poartă. A fost numită 
astfel de fiecare angajat. Eu am fost ultimul care i-a înţeles valoarea. Adevăraţii 
conducători sunt recunoscuţi şi urmaţi de mase, nu votaţi de nevoie sau numiţi 
de sus în jos. Ei se remarcă din mulţime prin faptele lor. Hărtiile nu au nici o 
valoare. Ele nu construiesc nimic. 

- Ei, tată! Dacă ai început să vorbeşti astfel, ceva s-a întâmplat cu tine. 
Mă întreb oare ce? 

- Mai bine ţi-ar povesti ea. 

- Nu e mare lucru: un fel de joc. Mi-am propus să redresez fabrica. Pentru 
asta trebuia să fiu directoare, astfel încât mi-am luat rolul în serios, l-am jucat 
cu convingere, travestită în secretară, am fost corectă şi am reuşit. În general, 
până obţii aprobări de la cei mari, pierzi ocazii valoroase. Prin urmare nu m-am 
agăţat de partea birocratică ce constituie un handicap mental şi am acţionat. 
Planul se autoconcepea din mers, adecvat datelor de pe teren. 

- Am ajuns la profituri care ne permit investiţii fără împrumuturi, din 
resurse proprii, triplarea numărului de contracte, avem deja perspective de 
colaborare cu noi parteneri externi, ce să spun? Azi, când am vizitat fabrica, 
parcă era alta. 

- Dar de câte ori ai coborât în ultimii trei ani din acest turn în lumea de 
jos? 

- Nu fi sarcastic! 

- Se pare că alţii au timp să fie şi jos şi sus. Numai aşa pot avea o viziune 
corectă a ansamblului. Doar am mai vorbit că nu poţi conduce oamenii prin 
calculator. Ei nu sunt roboţi, iar tu pierzi simţul realităţii. Mă bucur că s-a găsit 
cineva să demonstreze asta ca să te convingă. 

- Dumneavoastră cu ce vă ocupați? 

- Cristi. De profesie sunt avocat. Sper că nu doriţi să discutăm însă în 
termeni de roluri. Suntem oameni. Ne-am cam identificat însă cu programele 
profesionale şi asta ne-a limitat câmpul de investigare al vieţii. Unde te întorci 
dai de dl. doctor, dl. procuror, dl. şef, dl. avocat, dna. inginer, dl. contabil. 
Atâţia domni şi atâtea doamne care nu mai sunt oameni, sunt roluri, personaje 
într-o piesă mecanică lipsită de viaţă. 

- Şi totuşi cred că te confrunţi cu viaţa când îţi aperi clienţii. Ei nu vin, cel 
puţin câteodată, cu problemele rolurilor lor, ci cu ale lor, ca fiinţe umane. 

- Tragedia este că tot personajele vin la mine. Oamenii nu au nevoie de 
avocaţi şi judecători. Ei îl au pe Dumnezeu şi ştiu că El împarte riguros 
dreptatea. La mine vin soţi, soţii, gineri, cumnaţi, veri, vecini, fraţi, clienţi, 
negustori de ocazie, hoţi şi păgubiţi, agresori şi victime. Toate acestea sunt 
roluri, programe rigide oarbe pentru care nu există legea cauză - efect, ci doar 
a fi dator sau pedepsit. Fiecare doar încearcă să-şi justifice acţiunile unul în 


raport cu celălalt, nu raportat la o lege a sufletului care orbecăie după lumină şi 
se poticneşte. Este o relaţie de excludere: tu sau eu, nu de înţelegere şi 
împăcare. lar noi, reprezentanţii baroului, apelăm la programul nostru cu 
numere: art. 213 din Codul Penal aliniatul 4 Roboții care săvârşesc abaterile 1- 
200 se regăsesc în paragrafele din cartea de căpătâi a avocatului “Cartea 
dreptăţii omeneşti”. Dacă ar fi să te referi la veritabila noţiune de dreptate şi ce 
presupune ea, ai avea nevoie de biblioteci şi experienţe trăite în plan orizontal 
şi pe o scară verticală pe care se situează entităţile cu care ai de-a face. Ceea 
ce pentru unul este o greşeală, pentru altul nu este. Dar e prea subtil pentru 
unii să explici toate astea. Te raportezi la puterea lor de înţelegere, dar părerea 
mea este că numai un om integru, înţelept şi mare iniţiat în ştiinţa sufletului 
poate fi Judecător al pricinilor umane. El arc acces la cheile destinului şi poate 
înţelege natura intrinsecă a conflictelor, latura lor ascunsă nevăzătorului. 

- Sunt de acord. Dar până când se vor instaura asemenea vremuri de 
aur, ce este de făcut? Sistemul nu este bun pentru că este condus de roboţi. 
Dar tu, omule, cum ai jucat în această piesă? Ce ai reuşit să schimbi fără să 
faci compromisuri şi respectând în acelaşi timp legea? 

- Diferenţa între noi este că tu, Ida, ai intrat într-un colectiv pe care ţi-ai 
propus să-l transformi astfel încât treaba să meargă bine. Am înţeles ce mi-ai 
zis. Nu intru în detalii. Eu am contacte episodice. Am procese care durează 
câteva luni sau un an în care eu mă întâlnesc doar de câteva ori cu clienţii. Eu 
nu am timpul necesar să produc asemenea transformări. 

- îţi propun să priveşti altfel problema: eu am acces la partea lor utilitară 
pentru binele obştei, partea creatoare şi relaţiile stabilite în procesul muncii. Tu 
ai cu precădere tangenţă cu aspectele personale. Nu spun că cele două nu 
interferă. Subliniez doar că se cuvin metode adecvate. Eu trebuie să formez 
nişte deprinderi şi să urmăresc oamenii zi de zi pentru a aduce corectări, a fi cu 
ei şi mereu un exemplu. Tu poţi avea o singură discuţie cu ei, dar care să-i 
marcheze, determinând transformări profunde. Tu îi surprinzi în stări alterate 
emoţional şi într-o anumită măsură îi poţi ajuta să se apropie de obiectivitate, 
să-şi reevalueze atitudinile, să-şi vadă rănile şi cât de mult acestea le 
determină manifestările şi atitudinile. Tu lucrezi cu ei când îşi exprimă bolile 
sufleteşti, în situaţii conflictuale, tensionate, când iese la iveală partea 
negativă, greşelile, crizele. Intervii înaintea medicului şi poţi reorienta drumul 
lor, sesizând cauza reală şi profundă a abaterilor. Nu există vinovaţi şi 
nevinovaţi. Fiecare îşi atrage problemele de care are nevoie pentru a învăţa 
ceva despre sine şi despre viaţă. Îi poţi ajuta să-şi schimbe modul de a gândi. 
Vei reuşi acolo unde vei găsi receptivitate. Ai să ai eşecuri, dar nu toţi sunt 
pregătiţi să treacă pragul ce delimitează omul de robot. Ţine scama de 
nivelurile de conştiinţă pe care se situează şi stabileşte mai întâi comunicarea. 


- Ai experienţă cu oamenii, se vede. Într-un fel, noi intervenim în 
momente critice în viaţa lor, când simultan mai apar şi alţi factori de stres care 
îi forţează să aleagă şi să decidă: se corectează sau sunt daţi afară, se 
corectează sau îşi vor pierde libertatea, se corectează sau vor muri - în cazul în 
care se îmbolnăvesc fizic. Sunt trei trepte pe care se pot face corecţii, dacă are 
cine să le facă. În stilul clasic nu se mişcă nimic, aşa cum fabrica asta a tot da't 
semne de alarmă până când cineva a sesizat unde era buba, cum pârâţii şi 
reclamanţii rămân aceiaşi indiferent de sentinţa judecătorească sau cum 
pacienţii îşi iau pilulele şi îşi continuă obiceiurile bolnăvicioase. Numitorul 
comun în toate aceste situaţii este mentalitatea care a înţepenit în nişte tipare 
ce paralizează procesele vitale. 

- Cauza cauzelor şi efectul tuturor fenomenelor se regăsesc în om. 

- Nu aveţi impresia că faceţi mai mult filozofie decât să rezolvati 
problemele societăţii? 

- Nu. Noi am găsit butonul de unde se reglează maşinăria societăţii. Orice 
problemă se rezolvă dacă ai oameni pe care să te poţi baza. Deci, hai să-i 
formăm, nu să-i lăsăm în seama hazardului. Dar atenţie! Nu mă refer la 
îndoctrinare sau programare după noi soft-uri. Trebuie să-i ajuţi doar să se 
pună în valoare şi să-şi utilizeze calităţile. Dacă vei continua să-i tratezi ca 
roboţi, s-a văzut unde s-a ajuns: o societate violentă, coruptă, leneşă, depăşită, 
avidă de câştig, bolnavă. Vorbesc de ansamblu. Excepţiile trec neobservate şi 
oricum nu sunt lăsate să se manifeste. 

- Sunteţi idealişti dacă vă închipuiţi că puteţi schimba lumea. 

- Materialismul moare. Vrei să faci investiţii într-un cimitir? 

- Voi doi aţi face o echipă bună. Puteţi concepe şi altfel de proiecte, dacă 
tot v-aţi propus să schimbaţi oamenii. 

- Poate că ai dreptate. Îmi dai de gândit. Este prima oară că mă iei în 
serios. Ida, ţie trebuie să-ţi mulţumesc. Tu ai avut forţa să mergi mai departe şi 
i-ai demonstrat că se poate şi merită. 

- Eu cred că dacă avem girul domnului director, nu ar trebui să ne oprim 
aici. Îl cooptăm în proiectul “Toţi ca unul”. Nu mai poate rămâne pe margine. 
Este implicat şi dator. A fost ajutat, trebuie să ajute la rândul său. La sistemul 
de relaţii pe care îl are, poate populariza rezultatele şi sugera implementarea 
programelor de îmbunătăţire a calităţii oamenilor şi a activităţii lor. Vom găsi 
nume potrivite pentru acestea. Important este să nu ne considerăm la 
concurenţă decât în sens stimulator. Altfel, ţara este a noastră şi toţi avem 
interesul ca lucrurile să meargă bine. 

- Acum mă gândesc că tribunalele ar trebui să aibă nu numai cabinete de 
consultanţă şi sesiuni ale completelor judecătoreşti, ci şi cabinete de 
psihoterapie. Un om nu intră în proces susţinându-şi doar punctul de vedere, el 


vine cu o problemă care trebuie rezolvată mai întâi în plan psihic, înţeleasă şi 
depăşită şi în final urmează, dacă mai este cazul, procedura legală. El se 
găseşte într-un impact ce exteriorizează un conflict interior care necesită o 
reorientare de conduită, de atitudine, de mentalitate. Nu avocatul trebuie să-i 
susţină cauza, cât mai degrabă acesta să vadă în avocat susținătorul unei 
dreptăţi superioare, a firii, a Legilor vieţii, nu susținătorul propriilor pretenţii. În 
acest context judecătorul va rămâne cel imparţial, dar ar trebui să fie un 
mesager al zeilor - sper că înţelegeţi ce vreau să spun. El trebuie să aibă acces 
la informaţia planurilor subtile, adică să vadă sufletele ce nu-şi găsesc armonia 
în relaţia stabilită, nu doar aspectele exterioare care sunt efecte ce trădează 
impuritatea şi lipsa de înţelepciune şi iubire. Presupun că o civilizaţie evoluată 
nu are nevoie de tribunale şi spitale, închisori şi aziluri. Toate acestea ne pun 
eticheta pe frunte: neoameni. Societate primitivă ne numim. 

- Dar voi sunteţi tineri. Chiar nu mai vedeţi nimic frumos în lume? 

- Florile, copiii, actele de creaţie ale celor puţini ce se străduiesc să 
aducă viitorul pe planetă, scoţându-ne din trecut. Dacă veţi căuta în lumea 
artei şi veţi cerceta domeniul ştiinţei, veţi găsi dovezile existenţei unui alt soi 
de oameni. 

- Cred că am rămas în urmă. Serviciul îmi răpeşte mult timp şi am 
renunţat la multe obiceiuri pe care le aveam în tinereţe. 

- Eu şi mama ce-ţi tot spunem? De ce reuşeşte mereu cineva din afară să 
ne deschidă ochii? Familia nu mai are credibilitate în ochii membrilor ei? Dacă 
nu ne acordăm reciproc încredere şi nu ne înţelegem, la ce mai stăm 
împreună? Ar fi trist să recunoaştem că numai casa ne leagă. 

- Tu chiar crezi că noi nu mai suntem decât formal o familie? 

- Poate că am exagerat puţin ca să prinzi bine ce vreau să spun. 
Important este ce crezi tu. Eu mâine - poimâine îmi iau zborul şi nu aş dori să 
regreţi anii în care te-ai cam izolat de noi. Nu este târziu să încercăm să ne 
cunoaştem mai bine. 

- După cum vezi, Ida, fiul meu are toate şansele să ajungă judecător. Tot 
timpul judecă. 

- Asta-i o manevră pe care o practicaţi toţi adulţii. Cum devine discuţia 
uşor incomodă, vă eschivaţi şi o daţi pe glumă. De ce nu putem susţine o 
discuţie serioasă până la capăt? Mie mi se pare interesantă dacă se vine cu 
argumente sau probe serioase, chiar dacă nu am dreptate. Voi, cum vă este 
atins orgoliul, ori vă enervaţi, ori ne puneţi la punct neconvingător, cu 
argumentul suprem al tonului ridicat, ori alunecaţi printre degete. 

- La tine în familie, discuţiile sunt la fel de încinse? 

- Să spunem că există limite determinate de nivelul de înţelegere şi de 
experienţa de viaţă. Intuindu-le, am fost mai puţin pornită decât Cristi. Totuşi 


ţin seama şi de faptul că părinţii mei, neavând funcţii importante, ne-am 
bucurat mai mult de viaţa de familie deşi nu am avut posibilitatea să 
concretizăm aceasta în distracţii costisitoare, excursii în străinătate, spectacole 
şi cărţi multe, ieşiri în weekend sau sporturi scumpe. Te bucuri de unele 
privilegii, dar plăteşti cu alte neîmpliniri. Dacă îţi accepţi destinul, care nu este 
întâmplător, nu ajungi la asemenea discuţii. Poate că singurul lucru pe care li -I 
reproşez de o bună bucată de vreme este obsesia lor de a mă vedea măritată. 
Este iritantă această grijă de a intra în rândul lumii. Cu sau fără temerile lor, 
destinul tot se va împlini. Ce rost are să-mi irosesc timpul visând şi să mă 
necăjesc apoi că nu iese cum mi-aş fi închipuit? Realitatea se creează din 
aspiraţiile şi forţele pe care le exprimăm în acest spaţiu. Dorinţele îi limitează 
posibilităţile de manifestare, privându-te de variante sublime. Mintea 
proiectează o grilă care construieşte o materializare sub nivelul posibilităţilor 
tale de evoluţie. Dacă nu te ridici deasupra ei, te înlănţuie într-un destin pe 
care va trebui apoi să faci eforturi uriaşe să-l transformi. Plăteşti pentru 
neatenţia sau neglijenţa ta ani buni până realizezi când ai provocat totul, 
semănând cauze din superficialitatea cu care te-ai lăsat condusă de unii şi alţii 
în loc de a-ţi asuma responsabilitatea de a-ţi conduce singur viaţa, fără a ceda 
la presiuni exterioare. 

- Vrei să spui că sfaturile noastre părinteşti vă frânează zborul? 

- Depinde de câtă înţelepciune daţi dovadă când le formulaţi şi dacă nu 
cumva teama sau egoismul vă face să vă amestecați în momentele cruciale ale 
vieţii noastre, împingându-ne pe drumuri laterale sau ocolite. 

- Nici copiii nu sunt toţi ca voi. Unii au nevoie de îndrumare. 

- In limitele aceleiaşi condiţii. Totuşi, a impune un anumit mod de a 
vedea lucrurile limitează comunicarea, încrederea în sine, o gândire liberă şi 
curajul de a decide. Mutilează un om pentru o viaţă. El nu va fi niciodată 
propriul stăpân dacă nu se scutură de acest jug. 

Uneori părinţii au dreptate în esenţă. Dar nu au metode adecvate şi obţin 
efectul contrar celui dorit... Este o artă să fii părinte. Ar trebui ca fiecare să 
obţină atestatul înainte de a aduce copii pe lume, or majoritatea îşi educă 
odraslele fără calificare. Vedeţi? Cerem diplome şi certificate pentru orice 
activitate, iar în cea mai importantă, aceea de a forma oameni, închidem ochii. 
Apoi aşteptăm recunoştinţă pentru că am făcut copii. Asta este uşor. Oricine 
poate face copii. De crescut, cresc în virtutea legilor vieţii. Faptul că îi hrănim 
este firesc, ţine de instinct. Ceea ce ne delimitează, însă, de regnul animal este 
cum îi învăţăm să gândească. Asta nu se învaţă la şcoală, deşi aşa ar trebui. 
Dar acolo întâlneşti acelaşi gen de adulţi cu aceeaşi mentalitate ca şi mulţi 
dintre părinţii elevilor. Realizaţi unde s-a ajuns? Copiii au început să-şi înveţe 
părinţii. Nu vă acuzăm. Nu aţi ştiut aceste lucruri pentru că s-au pierdut, deşi 


ele există în memoria rasei. Vă cerem să aveţi răbdare să ascultați ce avem de 
spus şi să nu începeţi disputele înainte de a ne înţelege punctul de vedere. Şi 
nu fugiţi de voi înşivă. Şi voi şi noi trebuie să avem demnitatea de a recunoaşte 
când am greşit şi să avem puterea de a ne corecta din mers. 

- Ai un fel de a explica lucrurile foarte clar. Numai că este greu să 
recunosc că ai dreptate. Este o tendinţă în noi de a ne opune criticilor, 
observaţiilor sau opiniilor ce contravin convingerilor noastre. Ai să mă 
atenţionezi că spun ceea ce-ţi repetă şi părinţii tăi, dar îmi asum acest risc, 
afirmând că greu îţi vei găsi un soţ pe măsură. Este bine că eşti conştientă. 

- Nu se ştie. Poate că l-a şi găsit. 

Intervenţia fiului luă prin surprindere atât tatăl, cât şi tânăra directoare, 
care îl priviră întrebător. 

- Vrei să fii soţia mea? 

II fixau cu ochii mari, incapabili de replică. Doar că el o privea senin, fără 
să clipească, blând, dar ferm. Într-o fracțiune de secundă tânăra directoare îşi 
reveni, îşi îngustă privirea şi-i răspunse: - Te joci cu norocul. Nu mă cunoşti şi 
nici tu nu ţi-ai arătat faţa. Crezi că o conversaţie în miez de noapte este 
suficientă pentru a face un asemenea pas? 

- Ida, nu mă voi lăuda şi nici nu-mi voi înşira defectele. Ceea ce mi s-a 
întâmplat în seara aceasta ţine de miracol. Îi mulţumesc lui Dumnezeu că exişti 
şi tatălui meu pentru cea mai frumoasă surpriză pe care mi-a făcut-o vreodată. 

Am înţeles ce fel de om eşti, potrivit dictonului “arată-mi cum gândeşti ca 
să-ţi spun cine eşti”. Îmi este îndeajuns. Este esenţa. Nu te-aş fi cunoscut mai 
bine dacă ne întâlneam la o prăjitură, la o petrecere, mergeam la un spectacol 
sau făceam dragoste. 

- Asta înseamnă că îţi plac, dar nu că mă şi iubeşti. Nici nu ai avea cum. 
Te-ai întrebat ce cred despre tine? Nu ar fi trebuit să începi cu asta? 

- întrebarea mea include toate aceste aspecte. Este chintesenţa. Totuşi 
sunt dator cu precizări. Cred mai mult într-o dragoste care îmboboceşte, 
crescând într-o atmosferă de prietenie, respect şi idealuri comune decât într-o 
pasiune fulgerătoare ce se naşte pe litoral, moare repede şi te străduieşti ani 
întregi s-o reînvii cu discuţii. Eu ştiu că am găsit ce căutam. Mai mult, îmi 
întrece aşteptările. Nici un semn nu mi-a dat de veste ce surpriză mi-a pregătit 
destinul. 

- Da. 

Se priviră lung, după care zâmbetul le înflori pe faţă. Directorul rămăsese 
înmărmurit şi îşi stăpâni reacţiile amestecate care îl asaltau, pentru a nu 
întrerupe frumuseţea momentului. Se ridică şi ieşi discret, în urma sa, doi tineri 
se îmbrăţişau, promiţându-şi fără cuvinte tovărăşia pe un drum lung şi dificil. 


AA 


Când se întoarse, îi 
acasă, copii! 


mbrăţişă la rândul său şi nu reuşi decât să spună: - Haideţi 


COTE ÎNALTE 


Viaţa are o structură energetică complexă de existenţă şi fiinţare. Ceea 
ce oamenii percep cu organele de simţ nu reprezintă decât aspectul exterior al 
unei realităţi dinamice şi profunde. A pătrunde în miezul ei nu reprezintă o 
călătorie în spaţiul tridimensional, ci o explorare mentală şi spirituală a 
dimensiunilor subtile ce coordonează lumea materiei. Penetrarea planurilor 
psihice este posibilă doar prin rafinarea gândirii şi prin sustragerea de sub 
incidenţa legilor ce acţionează în spaţiul fizic. Aceasta presupune doar a 
descoperi esenţa legilor, dezbrăcându-le de aspectele gândirii primitive. În mod 
automat, eşti proiectat atunci în planul adecvat gândirii tale, cu care intri în 
rezonanţă. 

Asociat gândirii este planul emoţiilor şi sentimentelor. Nu poţi transcende 
în lumile subtile purtând în tine furtuni emoţionale. Pozitivânduc-ţi aceste 
aspecte ale existenţei, îţi vei putea afirma viaţa în planuri superioare. Cu cât îţi 
negi mai mult Eul şi potenţialul tău creator, te îndrepţi spre zonele inferioare 
vibraţional, unde îţi limitezi nelimitarea în forme parţiale de conştiinţă. 

Din aceste consideraţiuni generale se poate deduce că a rămâne 
prizonierul unei lumi imperfecte reprezintă neputinţa ta de a o transcende din 
cauza unor blocaje psihice şi a incapacității de a-i depăşi pragurile. 

Pragurile sau filtrele sunt constituite dintr-un sistem de forţe care 
reprezintă limita superioară a frecvenţelor undelor caracteristice unui plan. 
Manifestarea lor însă ia forma legilor ce coordonează existenţa acestuia. Odată 
cunoscute şi aplicate, legile îşi pierd puterea limitativă asupra entității care, 
trăind fizic în aceeşi realitate, intră sub incidenţa unui nou sistem de forţe care 
vor acţiona asupra sa, remodelându-i sufletul. Se poate spune şi altfel. Fiinţa 
umană va experimenta interacţiunea cu noi energii ce solicită conştientizarea 
şi desăvârşirea anumitor puteri interioare, totul mascat de aparenţa banală a 
unei vieţi obişnuite, cu inerente variaţiuni, în plan fizic. Deci nu este vorba de a 
te desprinde de trup pentru a intra în alte dimensiuni cosmice, ci de a te 
scufunda în propria fiinţă, intuindu-i multiplicitatea. 

Multiplicitatea fiinţei umane nu înseamnă capacitatea de a realiza copii 
pentru a-ţi proiecta în diferite locuri câte un exemplar astfel încât să-ţi rezolve 
simultan mai multe probleme. Este coexistenţa aspectelor diferite ale Sinelui, 
funcţionarea sincronă a tuturor nivelurilor de conştiinţă ce te definesc în 
atemporalitate. Integrarea lor conştientă, în sens ascendent, este echivalentă 
cu transcenderea dimensiunilor caracterizate de diferite intervale de frecvenţe 


vibratorii şi cu ieşirea din timp. Manifestarea unui aspect - adică a unui set de 
forţe pe care le controlează un anumit plan de conştiinţă integrat unei entităţi 
superioare ca nivel de evoluţie - poate lua o formă umană sau mai multe. 
Aparent, acestea sunt fiinţe distincte, mai mult sau mai puţin asemănătoare 
dacă ne vom referi la destinul lor şi felul în care trăiesc. În esenţă, însă, ele 
coboară în lumea fizică alte structuri energetice purtătoare ale unor coduri 
informaţionale vitale pentru secvenţa evolutivă ce se desfăşoară în plan 
material. În exterior toate aceste fenomene nu se vor percepe sub această 
formă ştiinţifică, abstractă, riguros matematică şi fizică. Decodificarea 
informaţiei se va concretiza într-un anumit mod de a gândi, a trăi şi a exprima 
viaţa. În sens metaforic am putea descrie procesul ca apariţia unui soare pe cer 
care ar determina multe schimbări în ciclurile şi ritmurile naturii şi în viaţa 
materială şi spirituală a oamenilor. Asemenea fiinţe devin centre radiante de 
forţă, canale prin care nivelul lor superior de conştiinţă atins transmite curenţi 
de viaţă planetei prin forma lor manifestată. 

Fiinţele de lumină, entităţile spirituale extrem de evoluate, nu-şi pot 
manifesta întregul potenţial printr-o unică manifestare umană. În funcţie de 
necesităţile energetice ale problemelor ce se cer soluționate la nivel planetar, 
ele îşi proiectează în învelişuri materiale acele aspecte de care este nevoie. În 
acest fel, ele pot apărea ca fiind una sau mai multe înfăţişări ale unui spirit 
gigant. Acesta ar fi şi sensul care s-ar putea acorda zeităților, care, în final sunt 
manifestări sau expresii sau aspectări limitate ale aceleiaşi Unice Conştinţe 
care le înglobează pe toate. În acelaşi sens, omenirea şi toate formele de viaţă 
reprezintă aspectări limitate ale Conştiinţei Unice Creatoare, adică ale 
întregului. De aici derivă identitatea în esenţă a tuturor fiinţelor, înrudirea şi 
unicitatea lor. Este lesne de înţeles ierarhia spirituală ce se obţine urmărind 
nivelurile de conştiinţă şi complementaritatea aspectărilor care se regăsesc pe 
acele niveluri ce se înscriu între anumite valori vibratorii. 

Delimitarea sau individualizarea spirituală este relativă. Aceasta rezultă 
în urma interacţiilor anumitor forţe după anumiţi algoritmi. 

Capacitatea unei asemenea individualizări, aspectări, să-i spunem nod 
energetic, de a se autocontrola, menținându-și echilibrul şi dinamizându-l 
înspre treptele superioare de integrare, va include ansamblul energetic în 
categoria numită om. Cât timp el funcţionează potrivit programelor speciei, 
inconştient de sine şi după opţiuni aleatorii sau aliniate unor tendinţe 
exterioare, el încă nu poate fi considerat om. Este o celulă dintr-o fiinţă 
colectivă, subordonată acesteia în mod mecanic, nu conştient, care nu s-a 
desprins de rest prin înţelegere şi voinţă. Este o conştiinţă dormindă. Trezirea 
conştiinţei înseamnă activarea acelor forţe interioare care o pot susţine în 
efortul de autodepăşire şi transcendere spre planul superior. Am putea urmări 


evoluţia unei conştiinţe evaluând cărui sistem se subordonează şi ce niveluri 
coordonează la rândul ei. Practic, o entitate se manifestă pe trei niveluri 
consecutive. Nivelurile integrate sunt coordonate în virtutea unor legi asimilate 
care fac parte din structura inteligentă a acesteia, funcţionând automat. Nivelul 
pe care funcţionează prezintă trăsături ale celui imediat inferior şi tendinţe 
spre a se ridica pe următorul. 

In ierarhia spirituală există anumite ramuri care au atins niveluri foarte 
înalte de evoluţie. In această ordine de idei, am să fac o analogie cu liniile 
genetice care s-au format pe Terra. Majoritatea au ajuns la mutații determinate 
de factori psihici ce au afectat codul genetic şi practic nu mai permit 
performanţe evolutive întrucât generaţii întregi au fost modificate de 
asemenea blocaje. Au rămas puţine linii care şi-au menţinut codul genetic 
curat, nealterat de karme negative. 

Oamenii îşi pot schimba viitorul acţionând asupra prezentului şi îşi pot 
schimba prezentul înţelegându-şi trecutul şi aducând acele corecţii care să 
vindece karma neamului. 

Fiinţele umane sunt răspunzătoare pentru viaţa lor, dar şi a neamului în 
care s-au născut. Felul lor de a gândi şi a acţiona atrage consecinţe pe care 
generaţii întregi le îndură până ce un vlăstar le va corecta. Toate bolile şi 
suferinţele lumii sunt rezultatul a milenii de încălcări ale legilor vieţii. A arde 
această karmă reprezintă un proces dureros, complex şi de durată. Fără 
această vindecare spirituală omenirea nu va putea trece Pragul Noii Ere. 
Viitorul se autoprotejează trimițând spre trecut curenţi purificatori. Legile 
spaţiului nu-i recunosc şi nu ştiu să pondereze sau să controleze aceste forţe. 
Totul ia aspectul unor fenomene imprevizibile şi minuni sau cel puţin aşa sunt 
percepute cu ochelarii ignoranței. 

Am putea spune că acest prezent a condus la colapsul planetar. Cei din 
viitor au trimis în trecut factorii de corecție care, acţionând în punctele cheie 
răspunzătoare pentru evoluţia destinului planetar şi blocând sau vindecând 
punctele nevralgice, reglează ansamblul salvând existenţa acestei civilizaţii. Nu 
în întregime însă. Cum spuneam, tumorile vor fi extirpate. Vă puteţi imagina o 
şedinţă de acupunctură în care acele sunt acele forţe de corecție de care 
vorbeam. 

Nu voi descrie o maşină a timpului. Maşinăriile se folosesc doar pe o 
anumită categorie de planete. Orice călătorie în timp este posibilă utilizând 
forţele spiritului şi cunoscând legile şi frecvențele spaţiilor în care se doreşte a 
se ajunge. Sunt formule care definesc cu exactitate coordonatele localizărilor 
spaţio-temporale. Ele ţin seama de densitatea de energie necesară pentru a 
procesa fenomenele gândirii. 


Am dorit să vă învăţ toate aceste lucruri, dar nu aţi dorit să le cunoaşteţi. 
Aţi preferat bolile şi reţetele guvernamentale de fericire care se traduc prin 
fenomenele sociale negative pe care nu le voi mai pomeni. Viaţa continuă să se 
desfăşoare în parametrii pe care i-aţi ales din orbire şi nepăsare. Curenţii 
viitorului vor aduce o altă realitate, dar nu pentru toţi. Doar cei ce vor reuşi să 
treacă pragul Porții vor intra în viitor. 

Viitorul este aici şi vă invită să faceţi pasul pentru a-l întâmpina, 
înţelegeţi bine ce presupune a părăsi trecutul. 


PASAREA MĂIASTRĂ 


Aţi citit deseori despre acei eroi din basme trimişi de Împărați capricioşi 
să aducă din tărâmuri neumblate pasărea măiastră, descrisă ca fiind cu totul 
de aur sau având un cânt minunat ori fiind binecuvântată cu darul vorbirii. 
Poate că la vârsta la care v-aţi bucurat să trăiţi în imaginaţie, alături de 
personajele preferate, întâmplările lor pline de peripeții, nu eraţi pregătiţi să le 
desprindeţi sensul profund. V-au rămas în memorie fragmente din ele, dar nu 
aţi revenit asupra lor cu mintea limpezită de noi înţelegeri. 

Încă vă ancoraţi într-o realitate în curs de destrămare. Legaţi afectiv şi 
mental de jocul ei, nu sesizaţi că vă îndreptaţi odată cu ea spre autodistrugere. 
Am încercat să explic în multe moduri aceste avertismente menite nu a vă 
provoca teama, ci a vă trezi şi a vă determina să vă continuaţi viaţa, renunțând 
la un trecut care v-a ţesut o uriaşă capcană din care aţi refuzat să ieşiţi. 

Basmele au constituit cheile evoluţiei. În limbaj ocultat, ele au transmis 
din generaţie în generaţie legile pe care trebuie să le descopere prin 
experimentare căutătorul de Adevăr. Descoperirea lor era consecinţa victoriei 
asupra propriilor slăbiciuni, a perseverenţei, curajului, voinţei şi credinţei în 
reuşită. Triumful se concretiza prin împlinire, luarea în stăpânire a împărăției 
interioare şi exterioare totodată şi darul iubirii ce conducea la întregire. Mai 
întotdeauna drumul străbătea tărâmuri ciudate care reprezentau asocierea de 
imagini unor noi planuri de conştiinţă. Harurile sau forţele dobândite erau 
plătite cu dureri şi jertfe. Eşecurile erau transformate în izbânzi, luând totul de 
la capăt. Obstacolele şi ajutoarele de care aveau parte personajele îndrăgite 
reprezintă simbolul forţelor potrivnice şi a celor ce potenţau acţiunile - curenţii 
psihici ai trecutului şi viitorului ce-şi sprijineau eroul în drumul evoluţiei sale. 

Am considerat că toate aceste simboluri vă vor mobiliza în drumul spre 
central fiinţei, dar am constatat că nici măcar nu v-a interesat să le dezlegaţi 
tâlcul. Aţi privit totul ca pe o fantezie de scriitor, cu care să păcăliţi copiii. Voi 
nu aţi crezut în realitatea lor. Aţi privit viaţa ca fiind opera unui Dumnezeu 
capricios şi nu aţi fost atenţi la faptul că Dumnezeu se manifestă în Creaţie 


ajutându-şi copiii. Sperând să-L întâlniți în Biserică sau înveşmântat în haine 
preoţeşti, aţi ratat multe ocazii în care El v-a apărut în viaţă. 

Pasărea măiastră este simbolul Spiritului căruia i s-au prezentat câteva 
din atribute: lumina prin aur, armonia prin cânt şi adevărul prin grai. Căutând 
măiastră zburătoare, ucenicul îşi armonizează el însuşi fiinţa în numeroasele 
încercări, dobândind puterea spiritului. El se eliberează din planul din care 
pleacă în marea aventură, pentru a-şi cunoaşte Şinele. El se înalţă cu fiecare 
tărâm pe care îl străbate, apropiindu-se de finalul călătoriei - propria 
desăvârşire. 

Curios este cum astăzi oamenii îşi privesc viaţa din perspective înguste. 
Perfecţiunea se referă mai degrabă la meşteşugul pe care îl stăpânesc şi îl 
exercită pentru a-şi asigura existenţa. Este prea puţin. O asemenea 
specializare ţine mai degrabă de limitare. Viaţa cuprinde multe aspecte care 
trebuie cercetate şi dezvoltate. Ignorând sufletul şi nebănuitele sale resurse, 
însăşi fericirea se îndepărtează, neatinsă de libertatea de gândire, puterea 
creatoare şi focul dragostei, singurele care o pot sădi în centrul fiinţei. 

Fericirea se construieşte cu fiecare picătură de viaţă intens trăită, cu 
fiecare strop de bucurie ce încununează efortul, cu fiecare limpezire de cuget 
născută din dureroase purificări, cu fiecare zâmbet pe care credinţa îl aşterne 
pe chipul neclintit al celui ce ştie să se învingă pe sine. 

Îmi doresc să întâlnesc în drumurile mele asemenea căutători. Dar mulţi 
şi-au pierdut capul, însomniţi de amăgiri deşarte şi miraje atrăgătoare. 
Înhămând caii-putere ai luxoaselor maşini şi ale costisitoarelor aparate de zbor, 
străbat şoselele şi survolează pământul în căutarea unor iluzorii puteri ce-i fac 
să se afunde tot mai adânc în întuneric. Puterea banilor, aceea pe care ţi-o 
conferă însuşirea imenselor bogății care aparţin tuturor şi actele nedemne pe 
care le comit deţinătorii lor sunt rezultatul dezastruos al egoismului şi lăcomiei 
- două boli ce au devastat câmpul conştiinţei colective. 

Toate fenomenele sociale cu care se confruntă omenirea sunt rezultatul 
cumplitelor boli care s-au manifestat la nivel psihic. O populaţie afectată de 
atâtea neajunsuri ce ating nivelul de bază al vieţii nu poate lupta pentru a-şi 
redobândi drepturile decât operând la nivel cauzal. În lumea efectelor, 
mentalitatea actuală şi-a arătat consecinţele atât în plan individual, cât şi 
colectiv. Întrebarea este -cât vor mai îndura oamenii acest fel de a trăi şi când 
vor acţiona inteligent pentru a-şi desprinde lanţurile robiei. Poate că li se pare 
firesc acest mod de a trăi, permis de Dumnezeu. Dumnezeu a hărăzit un alt 
destin umanităţii, dar a depins numai de ei să-l înfăptuiască. Ce poate face 
Dumnezeu pentru toţi acei ce-şi refuză fericirea, înlocuind-o cu o cutie de bere, 
o partidă de amor, un meci de fotbal şi o bârfă la o cafea? Şi ce mai poate 
însemna fericirea pentru cei ce s-au situat în top prin imensele lor averi şi 


puterea de a decide asupra vieţii şi a morţii? Noi conturi, noi excitante, noi 
fapte demente? 

Ar fi frumos ca lumea să se schimbe - îşi spun mulţi. Dar nici soarele n-ar 
răsări dacă planeta nu s-ar roti, nici sportivii nu ar urca treptele podiumului de 
nu ar transpira în sălile de antrenament ani de zile. Orice efect este rodul unei 
cauze. Cum să se schimbe o lume care funcţionează de sute de ani după 
aceleaşi principii?! Schimbaţi-le şi multe întâmplări vor determina un alt curs 
istoriei. Au obţinut vreodată oamenii victorii de-a lungul timpului doar visând 
sau plângându-se? Cum ar fi posibile asemenea minuni? 

Trăitul la voia întâmplării, cu planificări banale între două chenzine sau 
două pensii, nu poate aduce norocul. Oamenii au inventat norocul pentru a-şi 
justifica lenea. Şansele sunt de partea celor ce gândesc, cred şi acţionează. 
Ghinioanele se vor înlănţui întotdeauna acolo unde va exista prostie, 
comoditate şi necredinţă. Cu justificări pentru eşecuri nu se poate construi 
nimic. 

Trăim într-o lume legică în care totul are explicaţie şi prin urmare şi 
soluţii. De aţi fi încercat să descoperiţi principiile după care funcţionează planul 
material, demult aţi fi transformat această vale a plângerii într-un tărâm 
minunat. Dar cât timp există câţiva care şi-au însuşit această minunăţie 
militând pentru dreptul la proprietate, cei mulţi nu vor apuca să afle niciodată 
că NIMENI NU ARE DREPT'DE PROPRIETATE ASUPRA PĂMÂNTULUI. Singur 
Creatorul ar avea acest drept şi în curând se va întoarce spre a face curăţenie 
pe planeta rătăcită. Şcoala aceasta nu are decât un singur Proprietar şi cine nu 
a crezut acest lucru' va avea ocazia să se convingă. Pentru un timp, Şcoala 
planetară îşi va închide porţile. Când se va redeschide, Rectorul îşi va primi 
elevii cu braţele deschise. Noua universitate va funcţiona la standarde 
galactice şi nimeni nu va mai putea pretinde că nu există Dumnezeu. Sub 
diferite forme, toţi se vor convinge. Dar atunci pe Pământ vor fi OAMENI. 

21 septembrie, 2000, Ploieşti. 


iau demult ; te ide “Împăratul din - noi. di n 
acceptat o înfr; gere iluzorie când victoria a fost mereu la” 
îndemâna. incetat 'să gândim.şi astfel am-încetat să 
vedem și sä auzim: A venit vremeă să ne trezim. Ceasul 
deșteptarii a început să sune. Simt cum :0 mână sfântă, 


nevăzută, a potrivit acest orologiu și și aud un blând glas care 


nespune: 
— Bună dimineața, Omule! 
Să-i răspundem Aceluia ce ne-a: “călăuzit această 


excursie prin Universul interior: 
- Bună dimineața. pane! Ce dor ne-a fost de Tine! 


